
O filozofie cuprinzătoare 

Andrei Marga 

Dacă Karl Otto Apel a dus cercetarea conditionärii cvasitranscendentale a 
cunoaşterii ştiinţifice până la nivelul unor indicii antropologice, Jiirgen 
Habermas (n. 1929) avea să facă un pas înainte cercetând conditionarea 
până la nivelul unor indicii sociologice. într-o suită impresionantă de 
scrieri - Teorie şi praxis (1964), Cunoastere şi interes (1968), Asupra 
logicii ştiinţelor sociale (1969), Cultură şi critică (1970), Probleme de 
legitimare în capitalismul târziu (1973), Ce este pragmatica universală? 
(1976), Teoria acţiunii comunicative (1982), Discursul filosofic al 
modernităţii (1985), Gândirea postmetafizică (1986), Facticitate şi vali- 
ditate (1993) etc. - el a abordat fenomenul separării dintre cadrul 
instituţional în care se iau deciziile relevante pentru mersul societăţii şi 
voinţa exprimată democratic a cetăţenilor şi a edificat, având acest punct 
de plecare, o viziune cuprinzătoare în filozofie, precum şi în diferite 
ştiinţe sociale. 

Termenul ce subsumează această viziune este „teoria societăţii în 
intenţie practică". Este o teorie ce pleacă de la premisa de ordin 
general după care interacţiunile moral-practice, în mediul cărora oamenii 
trăiesc şi acţionează, rămân mediul principal al împlinirii existenţei 
umane, încât praxisul emancipativ trebuie extins asupra lor. Potrivit 
teoriei, de altfel, mediul interacțiunilor moral-practice reprezintă singurul 
mediu în care se poate atinge propriu-zis ceea ce se numeşte 
„umanizarea". Ea, teoria, reacţionează, pe acest plan, la două tendinţe 
generale, teoretice şi practic-politice din deceniile şapte şi opt - una 
ducând la reducerea problemelor moral-practice la probleme tehnice ale 
administrării unor lucruri, alta ducând la abordarea problemelor moral- 
practice cu mijloacele unei tradiţii ce nu a fost adecvată la condiţiile de 
viaţă din complexa societate de astăzi. Teoria societăţii în intenţie 
practică este menită să formeze cadrul general al cunoaşterii şi acţiunii 
umane într-o epocă „postmetafizică", realizând un tertium datur între ge- 
neralizările ontologiei, care sunt prea tari", şi generalizările 
antropologiei, care sunt „prea slabe". Ea corespunde momentului în care, 
potrivit lui Habermas, filo-sofia face obiect inclusiv din demersurile 
filosofice de odinioară si se transformă în „metafilosofie", iar tema 
principală de reflecţie se schimbă de la descifrarea esentelor realităţii la 
stabilirea condiţiilor formale ale rationalitätii cunoaşterii şi acţiunii. 
Teoria lui Habermas cuprinde în momentul de faţă un ansamblu de teorii 


şi analize referitoare la diferite domenii de probleme: o teorie a capi 
talismului târziu (Spătkapitalismus), o teorie a ştiinţei, o metodologie 
generală a ştiinţelor sociale, 

o teorie a comunicării în societate, o reconstrucţie critică a antropologiei, 
o analiză a configurației politice din societăţile avansate, o filozofie a 
dreptului etc. Dacă la început analizele filosofice fac corp comun cu 
analize aplicate (îndeosebi sociologice), treptat ele câştigă un contur 
distinct, rămânând totuşi „analize materiale", în deceniile recente, 
Habermas tinde să expliciteze, la nivelul unui „discurs filosofic" de cea 
mai mare anvergură, opţiunile şi implicaţiile filosofice ale concep- 
tualizărilor sale din diferite domenii. 

Habermas s-a profilat pregnant înainte de toate în filosofia socială prin 
critica adâncită a conversiunii vieţii politice de la forma cooperativă a 
dezbaterii între persoane la tratarea acestora ca obiecte de manipulat, de 
la „democraţia liberală" la „democraţia plebiscitar-autoritară", din 
perspectiva unei „democraţii sociale", în care deciziile relevante pentru 
viaţa socială sunt derivate din consensul liber exprimat al cetăţenilor care 
discută. El a preluat distincţia dintre „tehnicä" şi „practicä" şi a căutat să 
tragă consecinţe pe planul metodologiei generale a ştiinţelor sociale şi al 
teoriei. Aplicând distincţia, Habermas a supus mai întâi criticii „filosofia 
socială" a epocii moderne, ilustrată de un Hobbes, ce concepe politica 
drept ştiinţă, asemenea ştiinţelor naturii de factură experimentală, căreia 
i-a contra-pus „învăţătura clasică privind politica", ilustrată de Aristotel, 
ce consideră politica drept o prelungire a eticii. în timp ce „învăţătura 
clasică" procedează in mod „pedagogic", raportându-se la cerinţele 
„practice", „filosofia socială" procedează „tehnic", în felul care se 
procedează cu obiectele pentru a le manipula. Ea reduce reproducerea 
socio-umană a vieţii la rezolvarea de probleme tehnice ale producerii 
unor obiecte. 

Habermas opune „filosofiei sociale" o concepţie ce consideră 
„problemele practice" drept o categorie aparte de probleme ce nu se 
reduc la „problemele tehnice". Aici „retranspunerea teoriei în praxis 
stă, spre deosebire de simpla aplicare tehnică a rezultatelor ştiinţifice, în 
faţa sarcinii de a pătrunde în conştiinţa şi simtirea cetăţenilor dispuşi la 
acţiune". „Problemele tehnice" se pun în privinţa organizării raţionale în 
raport cu un scop şi a alegerii raţionale între mijloace alternative pentru 
scopuri deja date, se dezleagă prin „acţiunea instrumentală", ce 
urmăreşte extinderea stăpânirii asupra naturii identificând şi punând în 
valoare cauzele eficiente, şi se obiectiveazä în „forţele de producţie". 
„Acţiunea instrumentală" împreună cu „acţiunea strategică", ce constă 
în alegerea raţională a mijloacelor în funcţie de date empirice şi de un 
sistem de valori, formează „acţiunea raţională în raport cu un scop" 
sau, pe scurt, „munca". Dimpotrivă, „problemele practice" se pun în 
privinţa admiterii sau respingerii de norme de acţiune, se dezleagă prin 
„acţiune comunicativă" (sau „interacţiunea mijlocită simbolic") şi 
se obiectiveazä în „ca'drul instituţional". 

Teoria lui Habermas este axată pe susţinerea după care rationalizarea 
socială trebuie să plece de la premisa opusă interpretării tehnocratice, 


ce suprapune rationalizarea socială cu „acţiunile instrumentale", după 
care procesul dezvoltării forţelor de producţie poate fi un potenţial de 
eliberare atunci şi numai 

atunci când el nu înlocuieşte rationalizarea pe planul cadrului 
instituţional, care se poate înfăptui numai în mediul interacțiunilor 
mijlocite de limbă, adică prin înlăturarea limitării comunicării. Habermas 
a întărit distincţia dintre „dispoziţia asupra proceselor naturale" şi 
„dispoziţia asupra proceselor naturii" şi a redat vigoarea ideii lui Vico, 
conform căreia „adevărurile bogate în urmări practice necesită consensul 
atins în mod înţelept", în cadrul „convorbirii". 

Sprijinindu-se pe distincţiile amintite, Habermas a căutat să elucideze 
relaţia dintre activitatea de stat şi „opinia publică" în societatea 
occidentală avansată. Conform analizei sale, „modelul european" al 
opiniei publice, articulat în scrierile liberalismului clasic, este luat, şi 
astăzi, ca „bază normativă" a funcţionării publice, dar premizele sociale 
au fost, între timp, schimbate, încât funcţia sa este „pur ornamentală". 
Procesele politice relevante se desfăşoară acum între administratiile 
private, uniuni, partide şi administraţia publică. Publicul ca atare este 
sporadic inclus în cercul puterii şi numai pentru a confirma soluţiile. Pe 
de altă parte, în măsura în care s-a atins osmoza între ştiinţă, tehnică, 
industrie şi administraţie, relaţia dintre teorie şi praxis se reduce la 
aplicarea în scopuri tehnice a „problemelor practice", inevitabile de altfel, 
la „problemele tehnice", ceea ce antrenează paradoxul specific că, „în 
măsura în care creşterea şi transformarea societăţii sunt determinate de 
raționalitatea externă a proceselor de cercetare, în aceeaşi măsură este 
mai puţin dependentă civilizaţia scientizată de ştiinţa şi conştiinţa 
cetăţenilor", în urma intervenţiei statului în economie şi a transformării 
ştiinţei în forţă nemijlocită de producţie, se creează o situaţie în care 
soluţionarea „problemelor practice" nu mai este supusă „discuţiei 
teoretice". Legitimarea, ce rămâne totuşi, potrivit liberalismului clasic, 
necesară, nu se mai poate atinge pe baza schimbului de echivalente în 
cadrul pieţei, încât se caută obţinerea ei pe calea performanţelor tehnico- 
ştiinţifice, care sunt considerate drept purtătoare ale unei creşteri neîn- 
trerupte, ce ar putea lichida nu numai „foamea şi truda", ci şi asimetriile 
sociale. 

Odată cu intervenţia statului în economie, crizele societăţii moderne îşi 
pierd însă caracterul „natural" de odinioară şi tind să se deplaseze 
dinspre subsistemul economic şi administrativ spre subsistemul 
legitimator şi socio-cultural, care sunt solicitate să procure motivații 
pentru politica ce se duce în fapt. în orice situaţie, este inevitabilă 
„împuţinarea generärii de sens". Sunt, desigur, încercări de a o compensa 
stimulând consumul, dar acestea antrenează punerea în discuţie a 
„modelelor de distribuţie" şi, odată cu ele, a „normelor sociale", care sunt 
solicitate cu cerinţele de legitimare. Habermas vede în legitimare cea 
mai acută problemă cu care se confruntă societatea liberală de azi. 
Habermas consideră că există o continuitate, fie ea şi ascunsă, între 
schimbarea caracterului politicii de stat, care nu mai este preocupată de 
atingerea de obiective moral-practice, ci de rezolvarea „problemelor 


tehnice" (spre a preveni disfunctionalitatea sistemului), tendinţa de 
reducere a „acţiunii comunicative" la „acţiunea raţională în raport cu un 
scop", pe de o parte, şi reducerea cunoaşterii la 

ştiinţele analitico-experimentale, în condiţiile dizolvării reflexivitätii, în 
cadrul filosofiei analitice, pe de altă parte. După ce a configurat o 
alternativă pe planul conceperii politicii, apelând la ideea „convorbirii" 
sau a „comunicării nelimitată de structuri", el a căutat să elaboreze o 
alternativă pe planul conceperii ştiinţei. Teoria ştiinţei pe care ela 
edificat-o urmăreşte să recupereze reflexivitatea şi se concentrează 
asupra „aspectului epistemologic al legăturii dintre cunoaştere şi interes" 
într-un demers amplu pentru punerea în relief, în opoziţie cu orice obiec- 
tivism filosofic, a conditionärii ştiinţei la nivelul acţiunilor presupuse de 
reproducerea social-umană. Ea se opreşte asupra unor „interese 
conducătoare de cunoaştere" ce formează „cadrul 
cvasitranscendental" al oricărei cunoasteri si prejudiciază „constituirea 
domeniilor obiect ale ştiinţei", răsfrângându-se, totodată, în alegerea 
conceptelor fundamentale ale unei ştiinţe, construcţia logică a teoriilor, 
relaţia teoriei cu domeniul obiect, criteriile de examinare a teoriilor etc. 
„Interesele de cunoaştere nu au temei psihologic, biologic sau ideologic, 
ci un temei în imperativele formei de viaţă socioculturale legate de muncă 
şi limbă". Ele nu sunt „motorul" cunoaşterii, ci doar factorul de 
determinare a „aspectului sub care poate fi făcută experienţa" sau 
condiţiile necesare ale posibilităţii experienţei care poate ridica pretenţii 
de obiectivitate". 

Teoria ştiinţei lui Habermas a pus în legătură sensul cunoştinţelor cu „in- 
teresele de cunoaştere" ce se constituie în condiţiile reproducerii socio- 
umane a vieţii. Ea leagă aceste condiţii, acţiunile necesare, indispensabile 
reproducerii culturale a speciei umane, condiţiile obiectivării experienţei 
posibile, metodologia generală a ştiinţelor, sensul aplicării cunoştinţelor 
obţinute. „Ştiinţele analitico-experimentale" abordează realitatea din 
punctul de vedere al „disponibilitätii tehnice posibile" şi sunt subordonate 
unui „interes tehnic". „Ştiinţele istorico-hermeneutice" cuprind 
interpretările realităţii din punct de vedere al unei „înţelegeri 
orientatoare de acţiune" şi sunt subordonate unui „interes practic". 
Ambele interese sunt fundamentate de un interes mai adânc, la nivelul 
căruia se înrădăcinează raţiunea, un „interes de emancipare", ce 
comandă demersurile unei „ştiinţe critice". 

Analizele metodologice ale lui Habermas sunt concentrate asupra 
„aspectului metodologic al unei teorii a societăţii care trebuie să poate 
prelua rolul de critică" şi tintuiesc la includerea reflexivitätii în 
metodologia generală a ştiinţelor sociale. Ele consideră că nici 
metodologia generală pusă la punct în cadrele filosofiei analitice, care nu 
ia în seamă structurarea comunicativă a fenomenelor sociale, nici cea 
inspirată de hermeneutică, care diminuează importanţa metodologiei 
empiric-analitice, nu fac faţă complexităţii fenomenelor sociale în general 
şi, în particular, situaţiei de astăzi când acţiunile instrumentale ajung să 
străpungă pe nesimţite „lumea trăită a vieţii sociale". Astăzi nu mai este 
acoperită, arată Habermas, alegerea exclusivistă între una din cele două 


metodologii generale concurente în ştiinţele sociale - metodologia 
empiric-analitică şi metodologia hermeneutică - ci cuplarea lor. 


Aceasta înseamnă elaborarea unei metodologii generale care 
recunoaşte explicaţia cauzală, deductiv-metodologică ca formă de bază a 
explicatiei ştiinţifice, dar care conştientizează condiţiile posibilităţii 
acestei explicaţii şi o integrează în „conştiinţa de sine" a subiectului 
cercetării. Ea admite, alături de „observaţie, un acces comprehensiv la 
date" - nu în forma „comprehensiunii psihologice a motivatiei", cât în cea 
a unei „comprehensiuni explanatoare a sensului". 

Adesea Habermas este inclus, fără amendări, printre exponentii „teoriei 
critice". Fără îndoială, el a preluat programul acesteia, dar nu este mai 
puţin adevărat că, în comparaţie cu Horkheimer şi Adorno, el a reelaborat 
„teoria critică", începând cu „baza normativä". Se ştie, forma finală a 
„teoriei critice", pe care o exprimă concludent Dialectica iluminismului 
(1946), se configurează în jurul tezei după care iluminismul are, în pofida 
sensului declarat al atingerii libertăţii şi fericirii, drept consecinţă finală 
şi fatală sporirea coercitiei şi dependenţei oamenilor, teză care a dus la 
izolarea de mişcările social-politice şi de ştiinţă. Habermas înlătură dubla 
izolarea a „teoriei critice" desfăşurând „pe de o parte, o luptă pentru 
sufletul critic al ştiinţei, pe de altă parte o luptă pentru sufletul ştiinţific 
al criticii", reunite într-o critică radicală a oricărei metafizici ce vrea să 
substituie ştiinţele şi a oricărui scientism, care scoate din discuţie geneza 
şi aplicarea ştiinţei. Cele două critici sunt asumate cu mijloacele unei 
teorii a comunicării sociale. Habermas consideră cadrul comunicării 
verbalizate în limbajul curent o bază normativă mai fecundă decât 
modelul freudo-marxist al personalităţii, folosit de Adorno. El 
interpretează „concilierea", în care Adorno vedea pivotul „gândirii 
critice", ca „structură a convietuirii în comunicarea lipsită de 
coerciţii" şi făptuieşte, plecând de aici, ceea ce pe drept s-a numit 
„cotitura lingvistică a teoriei critice", care a dus la crearea unei alte teorii 
critice, sub multe aspecte diferite de precedenta, în orice caz 
inconfundabilă cu ea. 

Diversele teorii ale lui Habermas au în comun premisa după care 
caracteristica cea mai profundă a treptei socio-culturale de reproducere a 
vieţii o reprezintă prelucrarea cu sens a realităţii. Sensul intervine 
aşadar ca o categorie centrală a sistemului ştiinţelor sociale, în general în 
sistemul cunoaşterii şi acţiunii. în sistemul social, sensul se articulează în 
mediul comunicării verbalizate (al limbii), încât luarea sub control 
sau, altfel formulat: imprimarea unui sens controlat în reproducerea 
socio-umană a vieţii în sistemele sociale de complexitate înaltă de astăzi 
nu se poate asigura decât printr-o „comunicare nedistorsionatä". 
Termenul desemnează comunicarea în care expresia lingvistică, acţiunea 
şi gesturile concordă, toţi participanţii la comunicare recunosc regulile 
interacțiunii lor, limba este recunoscută ca mediu al rezolvării 
problemelor şi se conştientizează deosebirea dintre aplicarea categoriilor 
la obiecte şi aplicarea lor la lumea subiecţilor, iar cei ce comunică se 


recunosc reciproc. 

Una din cele mai originale părţi ale conceptualizării lui Habermas a fost 
consacrată teoriei generale a comunicării în viaţa socială sau 
„pragmaticii 

universale". Spre deosebire de teoria comunicärii inspiratä de 
cibernetică sau de cea care stă sub semnul semioticii, care interpretează 
comunicarea după modelul transmiterii de ştiri, „pragmatica universală" 
priveşte comunicarea cu transmitere de conţinuturi propozitionale 
condiţionată social: comunicarea de conţinuturi propozitionale nu este 
posibilă decât concomitent cu metacomunicarea la nivelul relaţiilor 
interpersonale. în ea se exprimă „asocierea specific umană a capacităţilor 
cognitive şi a motivelor de acţiune cu intersubiectivitatea creată de 
limbă". Consecința majoră este un nou concept al „intelegerii", care nu 
mai este redusă la preluarea exactă a conotatiei expresiei, ci se extinde şi 
cuprinde acordul celor ce comunică asupra normei interacțiunii lor. 
„intelegerea" se produce atunci când „între membrii unei comunităţi 
lingvistice se realizează un acord în privinţa justetei unei exprimări 
relativ la un fundament normativ recunoscut în comun". 

Habermas a precizat noul concept al „intelegerii" fructificänd în cadrul 
filosofiei sale sociale teoria „actelor de vorbire" pusă la punct de Austin şi 
Searle. El consideră „actele de vorbire" drept unităţi elementare ale 
comunicării, care angajează o parte de conţinut prepozitional şi o 
interacţiune. „în orice act de vorbire este vorba de o exprimare ce este 
făcută într-o situaţie determinată atât de condiţiile marginale contingente 
cât şi de structura personalităţii şi de contextul rolurilor 
vorbitor/ascultätor" Ca urmare, pentru atingerea „intelegerii" nu este de 
ajuns „competenţa lingvistică". Mai este nevoie de „competenţa 
comunicativă", ce presupune angajarea în interacţiune. Habermas merge 
mai departe pe linia precizării noului concept al înţelegerii observând că 
în orice „act de vorbire" vorbitorul ridică implicit patru „pretenţii de 
validitate": „inteligibilitatea propoziției", „adevărul enuntului", 
„veracitatea vorbitorului" şi „justetea normei interacțiunii" celor ce 
comunică. Dintre aceste pretenţii, „inteligibilitatea" şi „veracitatea" sunt 
nediscursive, celelalte două, „adevärul" şi „justetea", sunt discursive, 
ceea ce înseamnă solubilitate argumentativă. Atunci când pretenţiile de 
validitate sunt admise tacit şi se schimbă informaţii, avem forma 
obişnuită a comunicării, pe care Habermas o numeşte „acţiunea 
comunicativă". Când însă pretenţiile de validitate sunt tematizate, iar 
schimbul de informaţii este suspendat până la soluţionarea lor, se trece la 
forma superioară a comunicării, care este „discursul". Habermas a 
căutat să determine condiţiile „înţelegerii discursive". El le-a identificat în 
cele din urmă cu condiţiile „situaţiei de vorbire ideală", caracterizată 
de absenţa coerci-tiilor exterioare în soluţionarea „pretențiilor de 
validitate", în afara „coercitiei pro-priu-zis fără coercitie a celui mai bun 
argument". 'Teoreticianul susţine că „structura comunicării nu produce 
vreo coercitie atunci şi numai atunci când pentru toţi participanţii posibili 
este dată o diviziune simetrică a şanselor de a alege şi exercita acte de 
vorbire. Atunci când există, aşadar, nu numai posibilitatea principială de 


schimbare a rolurilor în dialog, ci şi o egalitate efectivă a şanselor la 
asumarea de roluri în dialog, inclusiv deci la alegerea şi performanţa 
actelor de vorbire". 

Habermas a propus „reconstructia" antropologiei prin încorporarea 
comunicării („acţiunii comunicative") ca mediu distinct al vieţii sociale şi 
considerarea 

sistemelor sociale şi ca reţele comunicative. Argumentul său de ordin 
general se referă la împrejurarea că problemele ce se rezolvă în sistemele 
sociale sunt mediate de forme faptice ale comunicării. „Reconstructia" sa 
începe cu abordarea conceptelor antropologice fundamentale. Invocând 
rezultatele antropologiei recente, Habermas propune lărgirea listei 
acestor concepte încât să se poată distinge nu numai între oameni şi 
primate, ci şi între oameni şi hominide. Munca permite prima distincţie, 
dar abia munca împreună cu comunicarea verbalizată (limba) asigură cea 
de-a doua distincţie. Munca rămâne, desigur, conceptul decisiv, întrucât 
premerge dezvoltării limbii, dar „forma specific umană de reproducere a 
vieţii nu se poate caracteriza suficient decât cu ajutorul muncii şi limbii, 
căci înfăptuirile pe baza limbii nu pot fi derivate direct din procesul 
muncii". 

Lărgirea listei conceptelor antropologice este secondată de schimbări în 
optica sociologică. Cea mai importantă se referă la relaţia dintre ceea ce 
în secolul trecut s-au desemnat drept „forţele de producţie" şi „relaţiile 
de producţie" şi, mai departe, dintre acestea din urmă şi 
„suprastructură". Habermas arată că ideea după care „relaţiile de 
producţie" ar fi doar un instrument al „forţelor de producţie" nu se 
verifică empiric. Mai curând se dovedeşte că dinamica „forţelor de 
producţie" nu este singurul factor de care depinde dezvoltarea relaţiilor 
de producţie. Ea depinde şi de sistemul instituţional în care relaţii s-au 
cristalizat la un moment dat. La rândul ei, legătura dintre „relaţiile de 
producţie" şi „suprastructură" nu este unidirectionatä, căci relaţiile se 
folosesc de instituţii diferite, iar la un moment dat ajung să depindă de 
cadrul instituţional. Dincolo însă de asemenea variaţii, se poate observa 
că „relaţiile de producţie" cristalizează un „nucleu instituţional", ce 
stabileşte o formă determinată a „integrării sociale". Când ea este 
periclitată, se pune în pericol identitatea societăţii. Este de observat, 
însă, arată Habermas, că schimbarea formei de „integrare socială" nu 
este doar un răspuns la imperativele dezvoltării „forţelor de producţie". 
Căci „specia învaţă nu numai în dimensionarea cunoaşterii valorificabilă 
tehnic, hotărâtoare pentru dezvoltarea forţelor de producţie, ci, de 
asemenea, în dimensiunea cunoaşterii moral-practice, hotărâtoare pentru 
structurile interacțiunii". Habermas atribuie „nucleului instituţional" rolul 
decisiv în dinamica socială. Desigur, şi acest nucleu este pus în mişcare, 
la rândul său. Conflictele sociale şi confruntările politice sunt factorii săi 
motor nemijlociti. în dinamica socială acest nucleu preia rolul conducător 
- un rol conducător de evoluţie socială, şi nu un rol hotărâtor al acesteia, 
ce revine „modului de producţie". 

Se poate observa, chiar şi urmărind aceste două ilustrări ale 
„reconstructiei" întreprinsă de Habermas, că direcţia ei generală este 


reevaluarea ponderii structurii instituţionale în dinamica socială. Teza sa 
fundamentală are aici această formulare: „structurile de raționalitate 
care îşi găsesc expresia în tabloul lumii, reprezentări morale de 
identitate, care devin practic eficiente prin mişcări sociale şi se concre- 
tizează în cele din urmă în sisteme de instituţii, câştigă o poziţie teoretic- 
strate-gicä". Cu toate că rămân fenomene de suprastructură, trebuie 
admis, sublineazâ 

Habermas, că ele joacă un rol mai proeminent în dinamica socială decât a 
recunoscut interpretarea economistă a societăţii, un rol conducător de 
evoluţie socială, în diversele domenii teoretice în care şi-a desfăşurat 
demersurile, Habermas a promovat o intuiţie la care a ajuns devreme, în 
urma unei lecturi, instruită de filosofia analitică, a scrierilor lui Humboldt 
dedicate limbajului: aceea că în comunicarea verbalizată, odată cu prima 
propoziţie exprimată, este angajat implicit telos-u] „intelegerii" 
(Verständigung), reciproce, care poate forma un criteriu de raționalitate. 
Punând în lucru mijloacele oferite de actualul stadiu al pragmaticii -dar şi 
lărgind orizontul acesteia -, el a procedat la reconstruirea conceptului de 
raționalitate şi la precizarea unei „rationalitäti comunicative". Pentru a 
evita, însă, aporiile unui „fundamentalism al limbii" Habermas a legat 
cercetarea „rationalitätii comunicative" cu o teorie a societăţii care a 
căutat să tragă foloase din conceptualizarea antropologică. Teoria 
acţiunii comunicative se desfăşoară la aceste două niveluri generale, pe 
care teoreticianul caută să le pună în legătură organică. 

Rezultatele amplei investigaţii din Teoria acțiunii comunicative sunt de 
cel puţin patru ordine. Mai întâi, circumscrierea „schimbării de 
paradigmă" în ştiinţele sociale, de la paradigma „acţiunii raţionale în 
raport cu un scop" la paradigma „acţiunii comunicative". Sistemul social 
este reconstruit acum pe plan teoretic luând „acţiunea comunicativä" 
drept acţiune fundamentală. în acest cadru, din perspectiva „rationalitätii 
comunicative", Habermas a dat o replică relativismului ce şi-a făcut loc în 
ştiinţele sociale în ultimele decenii, pe baza .jocurilor de vorbire" a lui 
Wittgenstein, dislocând teza după care fiecare cultură ar fi o formă de 
viaţă, o totalitate închisă în sine. în al doilea rând, rezultatele cercetării 
semnificației, sintaxei, sensului, universaliilor pragmatice etc, (cercetare 
care a tins adesea să devină un fel de scop în sine), au fost puse în 
legătură cu interogatii inspirate de marea tradiţie a filosofiei sociale. Ca 
rezultat, fiecare din cei doi termeni, cercetarea limbii şi filosofia socială a 
devenit fructuos pentru celălalt. în al treilea rând, a fost formulată o 
concepţie asupra rationalizärii sociale axată pe disocierea a două planuri 
- rationalizarea „acţiunii rationale în raport cu un scop" şi rationalizarea 
„acţiunii comunicative" — şi pe atribuirea unui primat raţionalizării pe al 
doilea plan. în sfârşit, Teoria acțiunii comunicative a pus în legătură 
organică abordarea actionalistä a vieţii sociale în interiorul unei abordări 
ce dă seama atât de emergenta social-umană a sistemului social, cât şi de 
obiectivitatea relaţiilor sale. 

Habermas a aplicat „paradigma comunicativă" spre a edifica un răspuns 
la o problemă de şi mai largi implicaţii filosofice - atitudinea faţă de 
evoluţia lumii moderne, în Discursul filosofic al modernității. El urmăreşte 


să recupereze conştiinţa intimei legături dintre modernitate şi 
raționalitate şi să slăbească proiectul „gândirii postmoderne" ce tinteste 
spre o modernitate lipsită de rationalizare, ruptă aşadar de idealurile 
„modernului cultural", pe care îl decretează de la început a fi „obsolet", în 
contratimp cu creşterea complexităţii vieţii în societăţile industriale 
avansate. Tinta directă a criticii sale sunt ambele variante ale „gândirii 
postmoderne": atât cea „neoconservatoare", ilustrată de un Gehlen, ce 
scoate din discuţie cerinta rationalizärii interactiunilor sociale, după ce 
postulează inevitabilitatea unei „cristalizări culturale" în structuri de 
înaltă complexitate, ce ar împiedica formarea unei conştiinţe unitare pe 
plan cultural, cât şi cea „anarhistă", ilustrată de un Heidegger, ce 
presupune perpetuu prezenţa tacită a unei „voințe de putere" în chiar 
ideea modernă a raţiunii. Argumentul general al lui Habermas este că 
„gândirea postmodernă" se mişcă, fie şi involuntar, înăuntrul paradigmei 
gândirii moderne, adică al „paradigmei filosofici conştiinţei", şi nu poate 
evita aporiile acesteia. Ceva este, admite Habermas, „epuizat" în 
„discursul modern", dar ceea ce este epuizat nu este altceva decât 
„paradigma filosofiei conştiinţei". Nu este epuizat „proiectul modern" de 
înfăptuire a unei societăţi luminate a fiinţelor raţionale. Vechea 
paradigmă se cere acum părăsită în favoarea „paradigmei înţelegerii 
subiecţilor capabili de vorbire şi acţiune", în care „fundamentală este 
atitudinea performativă a participanţilor la interacţiune, care îşi 
coordonează planurile de acţiune intelegändu-se unul pe altul asupra a 
ceva în lume". în noua paradigmă, ideea modernă a acţiunii, care a stârnit 
entuziasmul lui Kant şi Con-dorcet, îşi găseşte continuare, fără „enfaza" 
cu care o înzestrase Hegel şi fără „purismul" ce i-l atribuise un spirit ce 
reduce toate problemele social-morale la probleme tehnice. 

O preocupare ce străbate mai toate demersurile lui Habermas este de a 
conjuga cât mai strâns perspective de analiză rămase adesea diferite, 
dacă nu chiar divergente: în esenţă, „paradigma comunicativitätii 
nedistorsionate" şi „paradigma producţiei". El vorbeşte uneori de 
„trecerea de la paradigma producţiei la paradigma comunicării". Atât în 
Discursul filosofic al modernității cât şi în Noua netransparenta (1985), el 
precizează: „schimbarea de paradigmă de la acţiunea raţională în raport 
cu un scop la acţiunea comunicativă nu înseamnă că eu ar trebui să 
abandonez luarea în considerare a lumii vieţii (Lebenswelt) ca punct de 
sprijin privilegiat al analizei." Acest „punct de sprijin privilegiat al 
analizei" rămâne neatins prin promovarea „paradigmei comunicative". 
Habermas opune ideii trecerii la „postmodern" teza „despărțirii de 
modern" în forma unei „democraţii radicale" şi a iluminismului. El 
observă că un şir de fenomene cu deosebită pondere în deceniile opt şi 
nouă - înarmărilor, proliferarea necontrolată a armelor nucleare, 
pauperizarea structurală a ţărilor în curs de dezvoltare, şomajul, 
creşterea dezechilibrelor sociale, efecte ecologice negative ale marilor 
tehnologii - au pus în pericol viaţa în general şi au făcut ca viitorul să fie 
ocupat mai mult cu determinări negative. Pare să se producă „epuizarea" 
energiilor depăşirii datului spre ceea ce nu este încă dat, a „energiilor 
utopice". Situaţia pare să fie cea a unei noi „netransparente" sociale, care 


se înrădăcinează, obiectiv în criza în care a intrat „statul social" şi, odată 
cu el, un ideal social călcat exclusiv pe valorile „bani" si „putere". Acest 
stat, ca şi idealul sub semnul căruia stă, au intrat într-o criză. Energiile 
utopice ce s-au legat de el au fost, între timp, epuizate. In această 
situaţie soluţia lui Habermas este departe de scepticism. Ea pleacă de la 
premisa, tipică unei semnificative linii rationaliste şi umaniste din filosofia 
de astăzi, conform căreia în filosofia socială trebuie trecut la o nouă 
treaptă a reflexivitätii prin exploatarea potenţialului de integrare socială 
a valorii „solidaritate". Habermas remarca pe drept că „netransparenta" 
raporturilor sociale, ce se poate instaura la un moment dat în evoluţia 
unei societăţi, este în funcţie şi de disponibilitatea la acţiune a subiecţilor 
umani. 

Opera lui Habermas s-a extins continuu si a înscris în constelația ideilor 
noi ale timpului nostru una din concepţiile articulare de cea mai mare 
anvergură. Pe bună dreptate, filosoful universităţii din Frankfurt am Main 
a fost alăturat lui Hegel sau a fost plasat în familia gânditorilor care sunt 
referinţe fundamentale ale secolului actual, precum Husserl, Heidegger, 
Wittgenstein, Dewey şi alţii. Această operă este în plin suiş, încât ea îşi 
adaugă, practic în fiecare an, noi piese esenţiale. Nu se poate pune 
chestiunea unei rezumări a gândirii prodigioase, cuprinzătoare, 
interogative şi natural dialogale, care o generează. Ceea ce am încercat 
să facem în această prefaţă la noua traducerea românească din volumele 
lui Habermas a fost să captăm ducrusul originar al interogatiilor şi 
soluţiilor marelui gânditor al timpului nostru, care odată reţinut, permite 
înţelegerea filosofiei şi a argumentatiei ei. 


Pentru Rebekka, cea care m-a apropiat de neostructuralism 


Cuvânt înainte 


„Modernitatea - un proiect neterminat" era titlul unei cuvântări pe care 
am rostit-o în septembrie 1980 cu ocazia primirii premiului Adorno.! 
Această temă controversată şi complexă m-a preocupat de atunci în mod 
constant. în decursul receptării neostructuralismului francez, aspectele 
sale filosofice au fost aduse mai puternic în conştiinţa publică - precum 
termenul „postmodern" în urma unei publicaţii a lui F. Lyotard.? 
Provocarea lansată de critica neostructuralistă a raţiunii constituie, de 
aceea, perspectiva din care încerc să reconstruiesc pas cu pas discursul 
filosofic al modernităţii. în acest discurs, modernitatea, de la sfârşitul 
secolului 18 încoace, a fost ridicată la rangul de temă filosofică. Discursul 
filosofic al modernităţii se atinge şi se întretaie adesea cu cel estetic. Am 
fost nevoit, totuşi, să resträng tema; conferințele nu tratează despre 
modernismul în artă şi literatură’. 

După întoarcerea mea la Universitatea din Frankfurt, am ţinut conferinţe 
despre acest subiect în semestrul de vară al anului 1983 şi în cel de iarnă 
din 1983/1984. Inserate ulterior şi, în acest sens, fictive sunt a cincea 
conferinţă, care conţine“ un text deja publicat, precum şi ultima, 
elaborată abia în aceste zile. Am susţinut primele patru prelegeri în 
martie 1983 mai întâi la College de France în Paris. Cu alte părţi m-am 
confruntat în septembrie 1984 la Corneli University, Ithaca N.Y., în 
cadrul conferinţelor Messenger. Tezele cele mai importante au fost 
tratate şi în seminariile de la Boston College. Din aceste discuţii aprinse, 
pe care le-am putut purta în toate aceste ocazii cu colegi şi studenţi, am 
primit mai multe impulsuri decât au putut fi reţinute retrospectiv în 


notele de subsol. 

într-un volum al ediţiei suhrkamp5, apărut în acelaşi timp, sunt cuprinse 
completări cu accent politic la discursul filosofic al modernităţii. 
Frankfurt pe Main, decembrie 1984 

J.H. 

I. Conştiinţa timpului proprie modernităţii şi 
nevoia acesteia de autoasigurare 


în celebra observaţie preliminară la colecția sa de eseuri de 
sociologia religiei, Max Weber dezvoltă acea „problemă de istorie 
universală", căreia el i-a consacrat opera sa ştiinţifică de-o viață, 
şi anume întrebarea, de ce în afara granițelor Europei „nici 
dezvoltarea ştiinţifică, nici cea artistică, statală sau economică n- 


au luat-o în direcţia acelor căi de rationalizare ce sunt specifice 
Occidentului". Pentru Max Weber era încă de la sine înţeleasă 
relaţia internă, adică relaţia nu doar contingentä, dintre 
modernitate şi ceea ce el a numit rationalism occidental”. Ca 
„rational" el descria acel proces de dezvrăjire care a făcut ca în 
Europa imaginile religioase ale lumii, aflate în proces de 
dezintegrare, să dea naştere unei culturi profane. Aici s-au dezvol- 
tat, odată cu ştiinţele empirice moderne, odată cu artele devenite 
autonome şi cu teoriile despre morală şi drept întemeiate pe 
principii, sfere valorice culturale ce au făcut posibile procese de 
învăţare întotdeauna conforme cu legitatea interioară a 
problemelor teoretice, estetice şi moral-practice. 

Max Weber nu a descris din perspectiva rationalizärii doar 
profanizarea culturii vestice, ci, înainte de toate, dezvoltarea 
societății moderne. Noile structuri ale societăţii sunt formate prin 
diferenţierea celor două sisteme ce se îmbină funcţional, 
cristalizate în jurul nucleului organizatoric al activităţii capitaliste 
şi al aparatului birocratic de stat. Max Weber înţelege acest 
proces ca institutionalizare a unei acţiuni economice şi 
administrative, care este raţională în raport cu un scop 
(zweekrational). Pe măsură ce viaţa de zi cu zi a fost cuprinsă de 
aceste raţionalizări culturale si sociale, s-au dizolvat şi formele de 
viaţă tradiţionale, diferenţiate în modernitatea timpurie în special 
pe categorii profesionale. Fireşte, modernizarea lumii nu e 
determinată numai 


Note: 

€ M. Weber, Dieprotestantische Ethik, voi. 1, 1973. 

7 vezi J. Habermas, Theorie des kommiinikativen Handelns, Ffm, 1981, 
voi. I, 225 sqq. 

prin structuri ale rationalitätii in raport cu un scop. E. Durkheim 
şi G. H. Mead au văzut lumile rationalizate influentate mai 
degrabă de un contact, devenit reflexiv, cu tradiţiile care şi-au 
pierdut caracterul lor natural - printr-o universalizare a normelor 
de acţiune şi printr-o generalizare a valorilor ce au eliberat - în 
spaţii de joc extinse ale opţiunilor - acţiunea comunicativă de 
contextele îngust delimitate; în cele din urmă, prin modelul 
socializării menit formării de identități personale abstracte, care 


intensifică individualizarea adulţilor. Aceasta este, în linii mari, 
imaginea modernităţii aşa cum a fost ea trasată de clasicii teoriei 
sociale. 

Tema lui M. Weber e pusă astăzi într-o altă lumină - prin munca 
acelora care se revendică de la el şi, nu mai puţin, prin munca 
acelor care îl critică. Cuvântul „modernizare" a fost introdus ca 
termen abia în anii '50; acesta desemnează de atunci o abordare 
teoretică care preia problematica lui Max Weber, dar care însă o 
prelucrează cu mijloacele functionalismului specific ştiinţelor 
sociale. Conceptul de modernizare se referă la un mănunchi de 
procese cumulative ce se consolidează reciproc: la formarea de 
capital şi mobilizarea de resurse; la dezvoltarea forţelor de 
producţie şi creşterea productivităţii muncii; la impunerea puterii 
centrale şi la cultivarea identitätilor nationale; la extinderea 
drepturilor politice de participare, a formelor urbane de viaţă, a 
educaţiei şcolare formale; la secularizarea valorilor şi a normelor, 
ş.a.m.d. Teoria modernizării transformă conceptul weberian de 
„modernitate" într-o abstractiune plină de consecinţe. Ea 
îndepărtează modernitatea de originile ei modern-europene şi o 
stilizează într-un model, neutru din punct de vedere spatio- 
temporal, al procesului de dezvoltare socială în general. In plus, 
ea întrerupe legăturile interne dintre modernitate şi contextul 
istoric al raționalismului occidental, în aşa fel încât procesele 
modernizării să nu mai poată fi înţelese ca rationalizare, ca o 
obiectivare istorică a structurilor raţionale. James Coleman vede 
în aceasta avantajul de a nu mai împovăra conceptul de 
modernizare, generalizat prin teoria evoluționistă, cu viziunea 
unei perfectiuni a modernităţii, aşadar a unei stări orientate către 
o finalitate, ce ar trebui urmată de dezvoltări „postmoderne“. 
Tocmai cercetarea modernizării din anii '50 şi '60 a fost cea carea 
creat, desigur, premisele ca expresia „postmodernism" să poată 
circula printre cercetătorii din ştiinţele sociale. Având imaginea 
unei modernizări devenite independente din punctul de vedere al 
evoluţiei, o modernizare ce merge de la sine, observatorul din 
ştiinţele sociale poate cu atât mai repede să se 


Note: 

despartă de" acel orizont conceptual al raționalismului occidental 
din care s-a născut modernitatea. Dacă însă sunt anulate 
legăturile interne dintre conceptul, de modernitate şi înţelegerea 
de sine dobândită din orizontul raţiunii occidentale, atunci 
procesele de modernizare, care decurg oarecum automat, pot fi 
relativizate din perspectiva îndepărtată a unui observator 
postmodern. Arnold Gehlen a sintetizat aceasta într-o formă uşor 
de reţinut: premisele iluminismului sunt moarte, doar consecinţele 
sale persistă în continuare. Din această perspectivă, iese în 
evidenţă o modernizare socială, ce funcţionează pe mai departe 
fără pretenţii, în raport cu impulsurile unei modernizări culturale 
devenite aparent învechită; ea execută doar legile de funcţionare 
ale economiei şi ale statului, ale tehnicii şi ştiinţei, ce s-au unit, se 
spune, într-un sistem autonom. Accelerarea necontenită a 
proceselor sociale apare atunci ca fiind reversul unei culturi 
epuizate, cristalizate. Gehlen desemnează ca fiind „cristalizatä" 
cultura modernă, întrucât „toate posibilităţile gândite aici sunt 
dezvoltate în realităţile lor fundamentale". S-au descoperit şi s-au 
preluat, de asemenea, posibilităţile contrare şi antitezele, aşa 
încât acum devin din ce în ce mai improbabile modificările făcute 
în premise... Dacă aveţi o asemenea reprezentare, Dvs. înşivă veţi 
percepe cristalizarea dintr-un domeniu atât de variat şi uimitor de 
agitat precum e cel al picturii moderne..." Deoarece „istoria 
ideilor este încheiată", Gehlen poate constata uşurat că „am ajuns 
în posthistoire". împreună cu Gottfried Benn, el dă sfatul: 
„bazează-te doar pe ceea ce ai". Această despărţire 
neoconservativă de modernitate nu vizează, aşadar, dinamica 
modernizării sociale, ci învelişul unei, aşa se pare, înţelegeri de 
sine culturale a modernităţii, înţelegere ce a fost depăşită.! 
Ideea de postmodernitate apare totuşi, într-o cu totul altă formă 
politică, anume cea anarhistă, la teoreticienii care nu tin seama de 
faptul că a survenit o decuplare a modernităţii de raționalitate. Si 
ei reclamă sfârşitul iluminismului şi depăşesc orizontul tradiţiei 
raţiunii din care s-a înţeles cândva modernitatea europeană - şi ei 
dobândesc o poziţie fermă în posthistoire. Altfel însă decât cea 
conservativă, despărţirea anarhistă se referă la modernitatea în 
întregul ei. In timp ce acel continent de concepte fundamentale ce 
poartă raționalismul occidental al lui Max Weber se scufundă, 


Note: 

° A. Gehlen, „Uber kulturelle Kristallisation", în idem, Studiem zur 
Anthropologie und Soziologie, Neuwind 1963, 321. 

1° Extrag dintr-un eseu al lui H. E. Holthusen, Heimweh nach Geschichte, 
din Merkur, nr. 430, decembrie 1984, 916, faptul că Gehlen ar fi putut 
împrumuta expresia „Posthistoire" de la tovaräsul său de idei Hendrik de 
Man. 

raţiunea îşi arată acum adevărata ei faţă - ea e demascată ca fiind 
subiectivitate asupritoare şi, în acelaşi timp, ea însăşi înrobită, ca 
voinţă de înstăpânire instrumentală. Forţa subversivă a unei 
critici â la Heidegger_ sau Bataille, care smulge vălul raţiunii de 
pe faţa purei voințe de putere, trebuie să zguduie în acelaşi timp 
carcasa de oţel în care spiritul modernităţii s-a obiectivat din 
punct de vedere social. Din această perspectivă, modernizarea 
socială nu trebuie să supravieţuiască sfârşitului modernităţii 
culturale din care a izvorât - ea n-ar trebui să reziste anarhismului 
„imemorial", sub semnul căruia îşi croieşte drum 
postmodernismul. 

Indiferent cum se deosebesc aceste variante ale unei teorii a 
postmo-dernitätii, amândouă renunţă la orizontul conceptual 
fundamental în care s-a format şi elaborat înţelegerea de sine a 
modernităţii europene. Ambele teorii ale postmodernitätii pretind 
că au ieşit din acest orizont, pretind că l-au lăsat în urma lor ca pe 
un orizont al unei epoci trecute. Hegel a fost primul filosof care a 
dezvoltat un concept clar de modernitate; la Hegel trebuie, de 
aceea, să ne întoarcem, dacă vrem să înţelegem ce a însemnat 
relaţia internă dintre modernitate şi raționalitate, relaţie 
considerată de la sine înţeleasă până la Max Weber, dar pusă 
astăzi la îndoială. Trebuie să ne asigurăm de conceptul hegelian 
de modernitate, pentru a putea judeca dacă e justificată pretenţia 
acelor care îşi întemeiază analiza pe alte premise. în orice caz, noi 
nu putem renunţa a priori la suspiciunea cu care privim faptul că 
gândirea postmodernă îşi arogă pur şi simplu o poziţie 
transcendentă, ea rămânând în realitate prinsă în presupozitiile 
înţelegerii de sine moderne, puse în valoare de Hegel. Nu putem 
exclude de la început faptul că neoconservatismul sau anarhismul 
de inspiraţie estetică repetă iarăşi, în numele unei despärtiri de 
modernitate, revolta contra ei. Ba s-ar putea ca ele să-şi ascundă 
pur şi simplu ca post-iluminism complicitatea cu o tradiţie 


venerabilă a antiiluminismului. 

II 

Hegel utilizează conceptul de „modernitate" ca şi concept al 
vremii, mai întâi în contexte istorice: „noua epocă" este „epoca 
modernă"". Aceasta corespunde acceptiilor din vremea lui Hegel 
specifice limbilor franceză şi engleză: modern ti/nes, respectiv 
temps modernes desemnează, în jurul anul 1800, ultimele trei 
secole dinaintea acestui secol. Descoperirea „Lumii Noi", 


Note: 

" vezi în legătură cu ceea ce urmează R. Koselleck, Vergangene 
Zukunft, Ffrn, 1979. 

ca şi Renaşterea şi Reforma - aceste trei mari evenimente din 
jurul anului 1500 - formează pragul dintre epoca modernă şi Evul 
Mediu. Şi Hegel, în prelegerile sale de filosofia istoriei, 
circumscrie prin aceste expresii lumea creştin-germană provenită 
din Antichitatea romană şi grecească. împărţirea comună încă şi 
astăzi (de exemplu, pentru desemnarea catedrelor de istorie) în 
epocă modernă, Evul Mediu şi Antichitate (respectiv istorie 
modernă, medievală şi antică) s-a putut forma abia după ce 
expresiile epocă „nouä" sau „modernă" (lume „nouă" sau 
„modernă") şi-au pierdut sensul lor simplu cronologic şi au 
adoptat semnificaţia unei epoci pretins „noi". în timp ce în 
Occidentul creştin „timpul nou" însemnase epoca ce stă pe 
punctul de a surveni şi care începe abia cu sfârşitul lumii - aşa 
cum apare încă la Schelling în Philosophie der Weltalter (Filosofia 
epocilor lumii) - conceptul profan de epocă modernă exprimă con- 
vingerea că viitorul deja a început: el vizează epoca ce trăieşte din 
viitor, epocă ce s-a deschis pentru noul ce va să vină. Cu aceasta, 
cezura noului început s-a mutat în trecut, tocmai la începutul 
epocii moderne; abia în cursul secolului 18, pragul dintre epoci 
din jurul anului 1500 a fost înţeles retrospectiv ca început. Ca 
test, R. Koselleck pune întrebarea când nostrum aevum, epoca 


noastră, şi-a schimbat numele în nova aetas, noua epocă.!? 
Koselleck arată cum conştiinţa istorică ce se exprimă în conceptul 
epocii „moderne" sau în acela al „noii epoci" a constituit o 
perspectivă a filosofiei istoriei: reactualizarea reflexivă a propriei 
poziţii pornind de la orizontul istoriei în întregul ei. Şi singularul 
colectiv „istorie", pe care Hegel îl utilizează deja într-o manieră de 
la sine înţeleasă, este o inovaţie a secolului 18: „'Epoca modernă' 
împrumută întregului trecut caracterul de istorie universală... 
Diagnosticul timpului nou şi analizarea epocilor trecute merg 
mänä-n mână."!3 Acestuia îi corespund experienţa nouă a 
progresului şi a accelerării evenimentelor istorice, şi sesizarea 
simultaneitätii cronologice a dezvoltărilor nesimultane din punct 
de vedere istoric.!1 Atunci s-a constituit reprezentarea istoriei ca 
un proces unitar şi generator de probleme; în acelaşi timp, timpul 
a fost aflat ca resursă sintetică pentru depăşirea problemelor ce 
apar, anume ca presiune a timpului. Spiritul timpului, unul din 
cuvintele noi care l-au inspirat pe Hegel, marchează prezentul ca 
pe o trecere ce se consumă în conştiinţa accelerării şi în 
aşteptarea noutätii pe care o aduce viitorul: „Nu e greu de văzut", 
spune Hegel în prefața la Fenomenologia spiritu- 


Note: 


12 R, Koselleck, Neuzeit, idem (1979), 314. 
13 Koselleck (1979), 321. 
11 Koselleck (1979), 321 sqq. 


lui, „ca timpul nostru este un timp al naşterii şi al trecerii la o 
nouă perioadă. Spiritul a rupt-o cu lumea anterioară a existenţei şi 
reprezentării sale şi stă pe punctul de a le scufunda în trecut, în 
munca configuraţiilor sale... Superficialitatea, ca şi plictiseala ce 
muşcă din ceea ce există, presimtirea nedeterminată a unui nu- 
ştiu-ce, sunt vestitorii că altceva se apropie. Această färämitare 
treptată ... e întreruptă de răsăritul, care, ca un fulger, aşează 
dintr-o dată forma unei lumi noi."15 

Deoarece lumea modernă, lumea nouă, se deosebeşte de cea 
veche prin aceea că ea se deschide viitorului, noul început epocal 
se repetă şi se permanentizează cu fiecare moment al prezentului, 
care naşte noul din sine. Constiintei istorice a modernităţii îi 


aparţine, de aceea, diferenţierea „epocii celei mai recente" de 
„epoca modernă": prezentul se bucură, ca istorie contemporană 
înăuntrul orizontului epocii moderne, de un statut proeminent. 
Chiar si Hegel înţelege „timpul nostru" ca pe „timpul cel mai nou". 
Momentul de început al prezentului este pentru el cezura pe care 
o întruchipează, pentru contemporanii meditativi ai sfârşitului de 
secol 18 şi ai începutului de secol 19, Iluminismul şi Revoluţia 
franceză. Cu acest „splendid răsărit de soare" ajungem noi, aşa 
crede chiar şi bătrânul Hegel, „în ultimul stadiu al istoriei, în 
lumea noastră, în zilele noastre"!°. Prezentul ce se înţelege din 
orizontul timpului nou ca actualitate a timpului celui mai nou 
trebuie să reitereze ca înnoire continuă ruptura cu trecutul pe 
care el a produs-o. 

Aici îşi află locul ideile mişcărilor care, în secolul 18, odată cu 
expresia epocă „modernä" sau „nouä", fie au apărut, fie au căpătat 
o nouă semnificaţie valabilă până astăzi: revoluţie, progres, 
emancipare, dezvoltare, criză, spiritul timpului ş.a.m.d.!” Aceste 
expresii au devenit de asemenea cuvintele-cheie ale filosofiei 
hegeliene. Din perspectiva istoriei conceptelor, ele aruncă o 
lumină asupra problemei care se pune odată cu conştiinţa istorică 
modernă (lămurită cu ajutorul conceptului opozitiv de „epocă 
modernă") a culturii vestice: modernitatea nu mai poate şi nu mai 
vrea să împrumute standardele ei orientative de la exemplele unei 
alte epoci, ea trebuie să-şi creeze din sine propria normativitate. 
Modernitatea se vede trimisă la sine însăşi, fără a avea 
posibilitatea de a se scuza. Acest lucru explică iritabilitatea 
propriei înţelegeri de sine, dinamica tentativelor ei necontenite, 
duse până în timpul nostru, de a se „constata". Cu câţiva ani în 
urmă, H. Blumenberg s-a văzut silit să 


Note: 

G.W.F. Hegel, Suhrkamp-Werkausgabe, voi. 3, 18 sq., în continuare citată 
ca Hegel. '°G.W.F. Hegel 12,524. 

17 R, Koselleck, Erfahrungsraum und Erwartungshorizont, in Koselleck 
(1979), 349 sqq. 

apere, făcând risipă de multe cunoştinţe istorice, în faţa 
construcţiilor care au afirmat existenţa unei datorii faţă de cei ce 
au lăsat ca moştenire creştinismul şi antichitatea, legitimitatea 
sau propriul drept al epocii moderne: „Nu e evident faptul că 
pentru o epocă se pune problema legitimitätii ei istorice, tot pe 
cât de puţin e evident faptul că ea se înţelege în general ca epocă. 
Pentru epoca modernă există latent problema izvorâtă din 
pretenţia de a putea realiza şi de a realiza o ruptură radicală de 
tradiţie, şi totodată din înţelegerea greşită a acestei pretenţii în 
sensul realităţii istoriei, istorie care nu e niciodată în stare să 
înceapă din nou de la temelie."! Blumenberg aduce ca mărturie o 
afirmaţie a tânărului Hegel: „în afara încercărilor anterioare, 
zilelor noastre le rămâne cu deosebire rezervat dreptul de a-şi 
revendica ca avere a omului, cel puţin în teorie, comorile ce 
fuseseră azvârlite în ceruri; însă ce epocă va avea puterea de a-şi 
afirma acest drept şi puterea de a intra în posesiunea lor?"'? 
Problema unei întemeieri din sine a modernităţii se 
conştientizează mai întâi în domeniul criticii estetice. Acest lucru 
se vede dacă urmărim istoria expresiei „modern".% Procesul de 
îndepărtare de modelul artei antice este introdus, în secolul 18 
timpuriu, prin Querelle des Anciens et des Modernes”!. Tabăra 
modernilor se revoltă împotriva înţelegerii de sine a clasicismului 
francez, echivalând conceptul aristotelic de perfecţiune cu acela 
de progres, aşa cum fusese el sugerat de ştiinţele moderne ale 
naturii. Prin argumente istorico-critice, „modernii" pun la îndoială 
sensul imitării modelelor antice, elaborează, în raport cu normele 
unei frumuseți aparent atemporale şi absolute, criteriile 
frumosului relativ şi condiţionat temporal, şi afirmă prin aceasta 
că înţelegerea de sine a Iluminismului francez este un nou început 
epocal. Deşi substantivul „modernitas" (împreună cu perechea 
antonimi-că adjectivală „antiqui/moderni") fusese deja utilizat în 
antichitatea târzie într-un sens cronologic, în limbile europene noi, 
adjectivul „modern" a fost abia mult mai târziu substantivizat, de 
pe la mijlocul secolului 19, prima oară în domeniul artelor 
frumoase. Aceasta explică de ce expresiile „modern" şi 

1% Hegel voi. 1,209. 

2 H, U. Gumbrecht, „Art. Modern", în O. Brunner, W. Conze, R. Koselleck, 

'Querelle des Anciens und des Modernes'", în H. Kuhn, F. Wiemann, Die 
Philosophie und die Frage nach dem Fortschritt, Miinchen 1964, 51 sqq. 
„modernitate", „modernite", şi-au păstrat până astăzi o 
semnificaţie estetică centrală, ce poartă amprenta înţelegerii de 
sine a artei avangardiste.”? 

Pentru Baudelaire experienţa estetică a modernităţii s-a contopit 
cu cea istorică. Problema autoîntemeierii s-a agravat prin 
experienţa fundamentală a modernităţii estetice, căci aici 
orizontul experienţei timpului se restrânge la subiectivitatea 
descentrată ce iese din convențiile de' zi cu zi. Pentru Baudelaire, 
opera de artă modernă ocupă de aceea un loc ciudat la intersecţia 
dintre axele actualitätii şi eternității: „modernitatea e ceea ce 
trece, e ceea ce dispare, este întâmplătorul, este jumătatea artei, 
a cărei cealaltă jumătate este eternul şi neschimbätorul."?? 
Actualitatea care se consumă pe sine şi care pierde semnificaţia 
de epocă de tranziţie, a timpului celui mai recent constituit în 
centrul epocii moderne - de durata mai multor decenii -, devine 
acum punctul de referinţă al modernităţii. Prezentul actual nici 
măcar nu-şi mai poate dobândi conştiinţa de sine pornind de la 
opoziţia faţă de o epocă respinsă şi depăşită, de la opoziţia faţă de 
o configuraţie a trecutului. Actualitatea poate doar să se 
întemeieze ca punct de intersecţie între timp şi eternitate. Cu 
această atingere directă între actualitate şi eternitate, moder- 
nitatea nu se salvează de la decăderea ei, ci doar de la banalitate: 
în concepţia lui Baudelaire, ea e astfel gândită încât clipa 
tranzitorie să găsească recunoaştere în calitate de trecut autentic 
al unui prezent ce va veni.” Ea se dovedeşte a fi ceea ce va ajunge 
odată clasic, „clasic" este acum „fulgerul" unei lumi noi ce nu va 
avea fireşte nici o durabilitate, adică al unei lumi care, odată cu 
prima ei apariţie, îşi pecetluieşte deja pieirea. Această înţelegere 
a timpului, radicalizată încă o dată în suprarealism, stabileşte 
înrudirea modernităţii cu moda. 

Baudelaire se leagă de rezultatul renumitei lupte dintre vechi şi 
modern, dar modifică însă, într-o manieră specifică, ponderea 
dintre frumosul relativ şi frumosul absolut: „frumosul se creează 
dintr-un element etern, neschimbător... şi dintr-un element relativ, 
condiţionat, ce e infätisat de perioada de timp, de modă, de viaţa 


spirituală, de pasiune. Fără acest al doilea 

2 în cele ce urmează mă bazez pe H. R. Jaufl, „Literarische Tradition und 

a Pentru ca orice modernitate să fie demnă să devină antiquis, trebuie 
să-i fie luată acea frumuseţe plină de mister pe care viața omenească o 
pune fără voie în ea." (Baudelaire, Gesammelte Schriften, voi 4, 288). 
element, care este oarecum glazura amuzantă, strălucitoare, ce 
face digerabilă prăjitura divină, primul element ar fi insuportabil 
pentru natura umană."?5 Referitor la pictura modernă, criticul de 
artă Baudelaire scoate în evidenţă aspectul „frumuseţii 
trecătoare, efemere a vieţii actuale", scoate în evidenţă 
„caracterul a ceea ce cititorul ne-a îngăduit să desemnăm drept 
'modernitate'"?°. Baudelaire pune în ghilimele cuvântul 
„modernitate"; el e conştient de noua utilizare personală dată 
acestui cuvânt. Datorită ei, opera autentică este definitiv prinsă în 
clipa naşterii sale; tocmai fiindcă se consumă în actualitate, ea 
poate să stopeze fluxul regulat de banalitäti, să rupă norma-litatea 
şi să satisfacă dorinţa nepieritoare de frumuseţe, pentru clipa unei 
legături efemere între etern şi actual. 

Doar prin deghizarea costumatiei epocii se dezvăluie frumuseţea 
eternă — Benjamin i-a conferit mai târziu acestui caracter 
expresia imaginii dialectice. Opera de artă modernă stă sub 
semnul unirii dintre autentic şi efemer. Acest caracter al 
prezentului stabileşte şi înrudirea artei cu moda, cu noul, cu 
optica lui pierde-vară, cu optica geniului ca şi cu cea a copilului, 
cărora le lipseşte protecţia - oferită de modalităţile de percepţie 
stabilite în mod conventional — în faţa atracției, şi care, de aceea, 
sunt expuşi neprotejati la atacurile frumuseţii şi la atracţia 
transcendentă, ascunsă în miezul vieţii de zi cu zi. Rolul tânărului 
dandy constă atunci în a orienta ofensiv, într-o manieră blazată, 
acest tip de extravagante şi de a manifesta extravagantele prin 


mijloace provocatoare.” Tânărul dandy combină trândăvia şi ceea 
ce ţine de modă cu plăcerea de a surprinde - fără ca el să fie 
vreodată surprins. El e expertul în materie de plăcere efemeră a 
clipei din care izvorăşte noul: „El caută acel ceva, pe care vreau, 
cu permisiunea Dvs., să-l caracterizez drept 'modernitate'; căci nu 
se oferă nici un cuvânt mai bun pentru a exprima ideea în 
discuţie. Pentru el e important să îndepărteze din modă tot ce-ar 
dori ea să aibă poetic în partea istorică şi etern în partea 
efemeră. 

Walter Benjamin admite acest motiv, pentru a găsi totuşi o 
rezolvare sarcinii paradoxale care constă în a vedea cum trebuie 
dobândite criterii proprii de la contingenta unei modernitäti 
devenite pur şi simplu tranzitorie. 

5 Baudelaire, ibid. voi. 4, 271. 

2° Baudelaire, ibid. voi. 4, 325 sq. 

27 „Tuturor le e comun acest caracter dizident şi revoluţionar; toate sunt 
reprezentantele a ceea ce e mai bun în mândria şi trufia umană: acea 
nevoie, astăzi prea rară, de a lupta împotriva banalitätii şi de a o 
distruge." Baudelaire, ibid. voi. 4, 302. 

% Baudelaire, ibid. voi. 4, 284. 

în timp ce Baudelaire şi-a găsit liniştea la gândul că în opera de 
artă autentică survine constelația timpului şi eternității, Benjamin 
vrea să retranspună această experienţă estetică fundamentală 
într-un raport istoric. El alcătuieşte sintagma „timp actual" 
(„Jetztzeit"), în care sunt presărate cioburi ale timpului mesianic şi 
desăvârşit, cu ajutorul motivului imitatiei, devenit oarecum 
imaterial, ce poate fi detectat în manifestările modei: „Revoluţia 
franceză s-a înţeles pe sine ca o Romă reîntoarsă. Ea a invocat 
Roma antică aşa cum moda invocă un costum din trecut. Moda are 
un simţ special pentru actual, oriunde s-ar mişca acesta prin 
hätisurile trecutului. Ea e saltul de tigru în trecut... Acelaşi salt 
sub cerul liber al istoriei este cel dialectic, în chipul căruia a 
conceput Marx revoluţia."?* Benjamin se revoltă nu doar împotriva 
normativitätii imprumutate a unei înţelegeri a istoriei create din 
imitarea modelelor; el luptă la fel de mult împotriva ambelor 


concepţii, ce captează şi neutralizează deja pe terenul înţelegerii 
moderne a istoriei provocarea noului şi a neasteptatului. El se 
îndreaptă, pe de o parte, împotriva reprezentării unui timp 
omogen şi gol, ce se umple prin „credinţa incäpätinatä în progres" 
a evolutionismului şi a filosofiei istoriei, dar şi, pe de altă parte, 
împotriva acelei neutralizări a tuturor criteriilor practicate de 
istorism, când închide istoria în muzee şi lasă şirul evenimentelor 
să-i curgă printre degete."3 Modelul este Robespierre, cel care a 
invocat Roma antică, citând, ca un trecut corespondent, 
supraîncărcat cu timp actual, pentru a sparge continuumul inert al 
istoriei. Aşa cum încearcă el să oprească cursul inert al istoriei, 
folosindu-se parcă de un şoc creat în manieră suprarealistă, tot 
aşa o modernitate trecută în actualitate trebuie să-şi creeze, 
deîndată ce obţine autenticitatea acelui „timp actual", 
normativitatea sa pornind de la imaginile reflectate ale 
trecuturilor pe care le-a adus cu sine. Acestea nu mai ajung să mai 
fie considerate de la început ca trecuturi exemplare. Modelul lui 
Baudelaire de creator al unei mode luminează mai degrabă 
creativitatea care pune actul detectării clarvăzătoare a unor 
asemenea corespondențe în opoziţie cu idealul estetic al imitärii 
modelelor clasice. 

2? W. Benjamin, Ober den Begriffder Geschichte, Gesammelte Schriften, 
voi. 1, 2, 701. 

3 ibidem 704. 

Excurs despre tezele de filosofie a istoriei ale lui 
Benjamin 

Constiinta timpului, aşa cum apare ea în tezele de filosofia istoriei 
ale lui Benjamin:!, nu e uşor de clasificat. Neindoielnic, în 
conceptul de „timp actual" intră experienţe suprarealiste şi motive 


ale misticii iudaice. Acel gând, potrivit căruia clipa autentică a 
unui prezent inovator întrerupe continuumul istoriei şi irumpe din 
cursul ei omogen, se hrăneşte din ambele izvoare. Iluminarea 
profană a şocului, ca şi unirea mistică cu apariţia lui Mesia, duce 
la o liniştire, la o cristalizare a survenirii imediate. Benjamin nu e 
interesat doar de înnoirea emfatică a unei conştiinţe pentru care 
„fiecare secundă este o mică poartă prin care poate intra Mesia" 
(teza 18). Benjamin întoarce mai degrabă înapoi orientarea 
radicală către viitor — caracteristică în genere epocii moderne - în 
jurul axei „timpului actual" atât de mult încât e convertită într-o 
orientare către trecut şi mai radicală. Aşteptarea noului ce va veni 
se împlineşte însă doar prin păstrarea comemorativă a unui trecut 
reprimat. Benjamin înţelege semnul unei liniştiri mesianice a 
survenirii ca pe o „şansă revoluţionară în lupta pentru trecutul 
reprimat." (teza 17). 

R. Koselleck, în seria cercetărilor sale de istorie a conceptelor, a 
caracterizat conştiinţa modernă a timpului, printre altele, prin 
diferenţa crescândă dintre „spaţiul de experienţă" şi „orizontul de 
aşteptare": „Teza mea afirmă că în epoca modernă diferenţa 
dintre experienţă şi aşteptare creşte din ce în ce mai mult, mai 
exact, ea afirmă că epoca modernă poate fi concepută ca epocă 
nouă abia din momentul în care aşteptările s-au îndepărtat din ce 
în ce mai mult de toate experienţele făcute până atunci." 
Orientarea specifică către viitor a noii epoci se dezvoltă abia pe 
măsură ce modernizarea socială rupe spaţiul de experienţă vechi- 
european al lumilor vieţii configurate rural-meşteşugăresc, le 
mobilizează şi le devalorizează ca fiind directive ce controlează 
aşteptările. Locul acestor experienţe moştenite ale generaţiilor 
anterioare e luat apoi de acea experienţă a progresului, care 
împrumută orizontului de aşteptare, până atunci ancorat puternic 
în trecut, o „nouă calitate istorică ce poate fi perpetuu prelungită 
la modul utopic".°° 

Koselleck n-a înţeles, desigur, faptul că acest concept de progres 
nu a servit doar la eliminarea caracterului transcendent al 
sperantelor escatologice şi la deschiderea utopică a orizontului de 
aşteptare, ci şi la închiderea din nou 


Note: 


31 în Gesammelte Schriften, voi. 1, 2. 


32 R, Koselleck, „Erfahaingsraum und Erwartungshorizont", în idem 
(1979), 359. "Koselleck, (1979), 363. 


a viitorului ca izvor de nelinişte, cu ajutorul construcţiilor istorice 
teleologice. Polemica lui Benjamin cu nivelarea social-evolutionarä 
a istoriei făcută de materialismul istoric s-a îndreptat împotriva 
unei asemenea degenerări a conştiinţei timpului - deschise spre 
viitor - a modernităţii. Acolo unde progresul se coagulează ca 
normă istorică, calitatea noului, emfaza începutului ce nu poate fi 
prevăzut e eliminată din relaţia prezentului cu viitorul. în această 
privinţă, istorismul este pentru Benjamin pur şi simplu un 
echivalent funcţional al filosofiei istoriei. Istoricul simpatetic, care 
înţelege tot, strânge laolaltă masa faptelor, adică cursul obiectivat 
al istoriei, într-o simultaneitate ideală, pentru a umple „timpul 
omogen şi gol". Prin aceasta, el ia relaţiei prezentului cu viitorul 
orice relevanţă pentru înţelegerea trecutului: „materialistul istoric 
nu poate renunţa la conceptul unui prezent ce nu este trecere, ci 
un prezent ce apare în timp şi ajunge la repaos. Căci acest 
concept defineşte tocmai prezentul în care el scrie istoria pentru 
persoana sa. Istorismul stabileşte imaginea eternă' a trecutului, 
materialistul istoric o experienţă cu el, care rămâne singura 
experienţă." (teza 16) 

Vom vedea că această conştiinţă modernă a timpului, atât cât s-a 
articulat în mărturiile literare, s-a destins permanent, şi că 
vitalitatea sa a trebuit mereu să fie reînnoită printr-o gândire 
radical istorică: de la tinerii hege-lieni la Nietzsche şi Yorck von 
Warthemburg până la Heidegger. Acelaşi impuls determină tezele 
lui Benjamin; ele servesc la înnoirea conştiinţei moderne a 
timpului. însă Benjamin e nemulţumit de asemenea de varianta 
gândirii istorice, care a putut fi considerată până atunci drept 
varianta radicală. Gândirea radical istorică poate fi caracterizată 
prin ideea istoriei influențelor. Nietzsche i-a dat numele de 
Consideratie Critică a Istoriei. Marx cel din 18 Brumaire a 
practicat acest tip de gândire istorică, pe care Heidegger, cel din 
Sein undZeit (Fiinţă şi timp), a ontologizat-o. Fireşte, în însăşi 
structura coagulatä ca existenţial al istoricitätii se poate încă 
vedea limpede şi faptul că orizontul deschis spre viitor al 
aşteptărilor determinate de prezent dirijează accesul nostru la 
cele trecute. Prin faptul că asimilăm experienţe trecute, orientati 


fiind spre viitor, prezentul autentic se dovedeşte a fi locul de 
continuare a tradiţiei şi, în special, locul de inovaţie - una nu e 
posibilă fără cealaltă, iar ambele se contopesc în obiectivitatea 
unui context al istoriei influențelor. 

Există acum diferite variante ale ideii de istorie a influențelor, 
după gradul de continuitate şi discontinuitate care trebuie 
asigurat sau produs -varianta conservativă (Gadamer), 
conservativ-revolutionarä (Freyer) şi revo- 


lutionarä (Korsch). însă, privirea orientată spre viitor se îndreaptă 
mereu de la prezent la un trecut legat, ca preistorie, de prezentul 
nostru ca prin lanţul unui destin universal. Două momente sunt 
constitutive pentru această conştiinţă: pe de o parte, legătura, 
prin istoria influențelor, a survenirii continue a tradiţiei, în care e 
inserată chiar şi fapta revoluţionară; iar pe de altă parte, 
prevalenta orizontului de aşteptare asupra unui potenţial al 
experienţelor istorice ce trebuie însuşit. 

Benjamin nu s-a ocupat explicit de această conştiinţă a istoriei 
influențelor, însă din textul său reiese că el nu are încredere în 
nici una din ele: nici în protejarea bunurilor culturale tradiţionale, 
ce trebuie să treacă în proprietatea prezentului, nici în asimetria 
relaţiei dintre activităţile asimilatoare ale unui prezent orientat 
spre viitor şi obiectele asimilate ale trecutului. De aceea Benjamin 
realizează o răsturnare drastică între orizontul de aşteptare şi 
spaţiul de experienţă. El atribuie tuturor epocilor trecute un 
orizont de aşteptări neîmplinite - iar prezentului orientat spre 
viitor îi dă sarcina de a cunoaşte, în păstrarea comemorativă, un 
trecut corespondent în aşa fel încât să putem împlini aşteptările 
sale cu slabele şi mesianicele noastre puteri. Două idei pot să se 
îmbine după această răsturnare: convingerea că şi continuitatea 
legăturii tradiţiei se făureşte la fel de bine prin barbarie cât şi prin 
cultură; şi ideea că generaţia prezentă poartă responsabilitatea 
nu doar pentru destinul generaţiilor viitoare, ci şi pentru destinul, 
suferit fără vină, al generaţiilor trecute. Această nevoie de 
mântuire a epocilor trecute, care şi-au îndreptat aşteptările spre 


noi, aminteşte de acea reprezentare, familiară atât misticii iudaice 
cât şi celei protestante, a responsabilitätii oamenilor pentru 
destinul lui Dumnezeu, Dumnezeu care, în actul creaţiei, a 
renunţat la atotputernicia sa în favoarea unei libertăţi egale a 
omului. 

Dar aceste responsabilizări ale istoriei ideilor nu explică prea 
multe lucruri. Ceea ce vizează Benjamin e înţelegerea, profană în 
cel mai înalt grad, potrivit căreia universalismul etic trebuie să 
privească cu seriozitate nedreptatea deja petrecută şi aparent 
ireversibilă; că există o solidaritate a urmaşilor cu predecesorii 
lor, cu toţi aceia care au fost vreodată vätämati de mâna omului în 
integritatea lor sufletească şi trupească; şi că aceasta poate fi 
dovedită şi provocată doar prin păstrarea comemorativă 
(Eingedenken). Aici, forţa eliberatoare a amintirii nu trebuie să 
vizeze, aşa cum s-a întâmplat de la 


Note: 


3 „Nu există niciodată o mărturie de cultură, care să nu fie în acelaşi timp 
şi una a barbariei. Şi după cum mărturia însăşi nu e lipsită de barbarie, 
tot aşa nu este nici procesul tradiţiei, în care ea a căzut dintr-unul în 
altul." (teza 7). 


Hegel la Freud, anularea puterii trecutului asupra prezentului, ci 
anularea unei vini a prezentului faţă de trecut: „Căci e o imagine 
irecuperabilă a trecutului care ameninţă să se stingă cu fiecare 
prezent care nu s-a recunoscut ca fiind în ea vizată" (teza 5). 

în contextul acestei prime conferinţe, excursul trebuie să arate 
cum Benjamin împleteşte motive de proveniente total diferite, 
pentru a radicaliza încă o dată conştiinţa ce ţine de istoria 
influențelor. Decuplarea orizontului de aşteptare de potenţialul 
tradiţional de experienţă face posibil mai întâi, aşa cum arată 
Koselleck, opoziţia unui timp nou, ce trăieşte pe baza dreptului 
său, faţă de acele epoci trecute de care s-a detaşat epoca 
modernă. Prin aceasta, constelația prezentului se modifică în 
raport cu trecutul şi viitorul într-un mod specific. Sub presiunea 
problemelor ce se impun din viitor, un prezent chemat la o 
activitate responsabilă istoric câştigă, pe de o parte, o 


superioritate asupra trecutului ce trebuie dobândit din propriul 
interes; pe de altă parte, un prezent devenit de-a dreptul 
tranzitoriu se vede chemat să dea seama, în faţa viitorului, de 
intervenţii şi omisiuni. Deoarece Benjamin extinde acum această 
responsabilitate orientată spre viitor la epocile trecute, constelația 
se modifică încă o dată: relaţia tensionată cu alternativele în prin- 
cipiu deschise ale viitorului atinge acum în mod direct relaţia cu 
un trecut activat de aşteptări. Presiunea problematică a viitorului 
se multiplică odată cu cea a viitorului trecut (şi neîmplinit). în 
acelaşi timp însă, prin această rotire de axe, se corijează 
narcisismul ascuns al conştiinţei istoriei influențelor. Nu numai 
generaţiile viitoare ci şi cele trecute au dreptul la forţa slabă, 
mesianică, a generaţiilor prezente. Reparatia anamnezică a unei 
nedreptäti, care, fireşte, nu s-a musamalizat, dar care prin 
păstrarea comemorativă poate fi cel puţin virtual aplanată, 
integrează prezentul în relaţia comunicativă a unei solidaritäti 
istorice universale. Această anamneză constituie o contrapondere 
la concentrarea periculoasă de responsabilitate ce împovărează 
conştiinţa modernă a timpului, îndreptată doar spre viitor, proprie 
unui prezent devenit din ce în ce mai complex.” 


Note: 

5 cf. cercetarea lui H. Peukert „Aporie anamnetischer Solidarität", în H. 
Peukert, Wissenschaftstheorie, Handlungstheorie, Fundamentale 
Theologie, Diisseldorf 1976, 273 sqq., vezi de asemenea şi replica mea la 
H. Ottmann, în J. Habermas, Vorstudien und Ergänzungen zur Theorie 
des kommunikativen Handelns, Ffm 1984, 514 sqq. 

III 

Hegel e primul care a ridicat la rangul de problemă filosofică 
procesul desprinderii modernităţii de insinuările normative ale 
trecutului, ce se găsesc în afara ei. Desigur, de-a lungul unei 
critici a tradiţiei care admite experienţele Reformei şi Renaşterii 
şi care reacţionează la semnele inaugurale ale ştiinţelor naturii, 


filosofia epocii moderne, de la scolastica târzie până la Kant, dă 
deja expresie înţelegerii de sine a modernităţii. însă abia la 
sfârşitul secolului 18, problema autoasigurării modernităţii se 
agravează în aşa fel, încât Hegel o poate percepe acum ca 
problemă filosofică, şi anume ca problemă fundamentală a 
filosofiei sale. îngrijorarea că o modernitate fără modele trebuie 
să-şi confere stabilitate pornind de la rupturile produse de ea 
însăşi e înţeleasă de Hegel ca „izvor al nevoii de filozofie". Prin 
faptul că modernitatea se trezeşte la conştiinţa de sine însăşi, se 
naşte nevoia de autoasigurare, pe care Hegel o înţelege ca nevoie 
de filosofie. El vede filosofia pusă în faţa sarcinii de a-şi sesiza în 
gândire epoca ei, iar acesta înseamnă pentru el epoca modernă. 
Hegel e convins că nu poate dobândi conceptul pe care filosofia îl 
dezvoltă despre sine, independent de conceptul filosofic de 
modernitate. 

Hegel descoperă, mai întâi, subiectivitatea ca principiu al noii 
epoci. Pe baza acestui principiu el explică în acelaşi timp 
superioritatea lumii moderne şi caracterul ei de criză: ea se 
descoperă pe sine ca lume a progresului şi a spiritului înstrăinat. 
De aceea, prima încercare de a aduce la concept modernitatea e 
legată, la origine, de o critică a modernităţii. 

Hegel vede epoca modernă ca fiind caracterizată în general printr- 
o structură a raportării la sine, pe care o numeşte subiectivitate: 
„Principiul lumii modeme în genere este libertatea subiectivitätii, 
potrivit căreia toate aspectele esenţiale ce sunt prezente în 
totalitatea spirituală se dezvoltă intrân-du-şi în drepturi." Atunci 
când Hegel caracterizează fizionomia noii epoci (sau a lumii 
moderne), el explică „subiectivitatea" prin „libertate" şi „reflec- 
tie": „E măreţia timpului nostru faptul că e recunoscută libertatea, 
proprietatea spiritului de a fi in sine la sine însuşi." în acest 
context, expresia subiectivitate poartă cu sine patru conotaţii: a) 
individualismul: în lumea mo- 


Note: 
3° Hegel, voi. 2, 20. 


37 Hegel, voi. 7, 439, mărturii mai ample în Art."Moderne Welt", 


Werkausgabe, în volumul ce include registrul, 417 sq. 

3 Hegel, voi. 20, 329. 

dernă, particularitatea poate să-şi exprime pretenţiile oricât de 
deosebită ar fi.* b) dreptul la critică: principiul lumii moderne 
pretinde ca ceea ce fiecare trebuie să recunoască să i se arate ca 
ceva justificat.“ c) autonomia acțiunii: e propriu lumii moderne 
faptul că noi vrem să răspundem de ceea ce facem?'; d) în cele din 
utmă, Jilosofia idealistă însăşi: Hegel consideră ca operă a timpului 
modern faptul că filosofia sesizează ideea ce se cunoaşte pe sine. 
Evenimentele istorice cheie pentru realizarea principiului 
subiectivitätii sunt Reforma, Iluminismul şi Revoluţia franceză. 
Odată cu Luther, credinţa religioasă a devenit reflexivă, lumea 
divină s-a transformat în însingurarea subiectivitätii în vederea a 
ceva stabilit de noi înşine.“ împotriva credinţei în autoritatea 
predicii şi a tradiţiei, protestantismul a afirmat dominaţia subiec- 
tului ce se prevalează de propria sa înţelegere: ostia rămâne doar 
ca aluat, relicvele doar ca oase. Proclamaţia drepturilor omului şi 
Codul lui Napoleon au pus apoi în valoare, ca bază substanţială a 
statului, principiul libertăţii voinţei împotriva dreptului istoric: 
„dreptul şi moralitatea au fost privite ca fiind întemeiate pe solul 
actual al voinţei omului, pe când înainte ele erau impuse din afară 
ca porunci ale lui Dumnezeu, scrise în Noul şi Vechiul Testament 
sau prezente în tratate sau, sub forma drepturilor speciale din 
vechile pergamente, ca privilegii.“ 

Principiul subiectivitätii determină apoi configuratiile culturii 
moderne. Acest lucru e valabil în primul rând pentru ştiinţa 
obiectivatoare, care dezvrăjeşte natura şi, în acelaşi timp, 
descătuşează subiectul cunoscător: „în acest fel au fost contrazise 
toate minunile; căci natura este acum un sistem de legi cunoscute 
şi recunoscute, omul e aici acasă, şi doar acest lucru contează, 
unde e el acasă, el e liber prin cunoaşterea naturii." Conceptele 
morale ale modernităţii sunt adaptate Ia recunoaşterea libertăţii 
subiective a individului. Ele se întemeiază, pe de o parte, pe 
dreptul individului de a înţelege valabilitatea a ceea ce el trebuie 
să facă; pe de altă parte, pe cerința ca fiecare să urmeze scopurile 
binelui particular doar în armonie cu binele tuturor celorlalţi. 
Voința subiectivă dobândeşte autonomie sub legi generale: însă 
„doar în voinţa subiectivă poate libertatea, sau voinţa ce fiinteazä 
în sine, să existe cu 


Note: 

3 Hegel, voi. 20, 329. 

1 Hegel, voi. 18,493. 

4 Hegel, voi. 18,493. 

“2 Hegel, voi. 16,349. 

“ Hegel, voi. 12, 522. 

4 Hegel, voi. 12, 522. 

adevărat." Arta modernă îşi revelează esenţa în romantism; 
forma şi conţinutul artei romantice sunt determinate de 
interioritatea absolută. Ironia divină, conceptualizată de Friedrich 
Schlegel, oglindeşte experienţa de sine a unui eu descentrat, 
„pentru care toate legăturile sunt rupte şi care ar vrea să trăiască 
doar în fericirea desfätärii de sine"*. Realizarea expresivă de sine 
se transformă în principiu al unei arte ce apare ca formă de viaţă: 
„Potrivit acestui principiu, eu trăiesc însă ca artist, atunci când 
întreaga mea acţiune şi manifestare ... rămân pentru mine doar o 
aparenţă şi iau o formă ce stă pe dea-ntregul în puterea mea." 
Realitatea ajunge la expresia artistică doar în refractarea 
subiectivă a sufletului plin de simtire - ea este „datorită eului o 
simplă aparenţă". 

în modernitate, aşadar, viaţa religioasă, statul şi societatea, 
precum şi ştiinţa, morala şi arta se transformă în tot atâtea 
întruchipări ale subiectivităţii.!* Structura lor e sesizată ca atare 
în filosofie, anume ca subiectivitate abstractă - în „Cogito ergo 
sum" a lui Descartes, în forma conştiinţei de sine absolute la Kant. 
E vorba de structura raportării la sine a subiectului cunoscător, 
subiect care se apleacă asupra sa ca obiect, pentru a se sesiza, pa 
într-o imagine reflectată - „speculativ" -, pe sine. Kant pune 
această abordare a filosofiei reflectiei la baza celor trei „Critici" 
ale sale. El aşează raţiunea în calitate de tribunal suprem, în faţa 
căruia trebuie să se justifice ceea ce ridică în genere pretenţii de 
valabilitate. 

Critica raţiunii pure preia, odată cu analiza fundamentelor 
cunoaşterii, sarcina unei critici a folosirii nepotrivite a capacităţii 
noastre de cunoaştere, create pe măsura fenomenelor. Kant a pus 
în locul conceptului substanţial de rațiune al metafizicii 
tradiţionale conceptul unei raţiuni, desfăcută în momentele ei, a 
cărei unitate are de acum încolo un caracter formal. El separă 
capacitatea raţiunii practice şi a facultăţii de judecare de 
cunoaşterea teoretică şi 


Note: 

“5 Hegel, voi. 7, 204. 

“5 Hegel, voi. 13,95. 

1 Hegel, voi. 13,94. 

48 cf. rezumatul din $ 124 al Filosofiei dreptului: „Dreptul libertăţii 
subiective constituie punctul central dar şi de cotitură în diferenţa dintre 
Antichitate şi epoca modernă. Acest drept în infinitudinea sa este enunțat 
în creştinism şi transformat în principiu universal, real, al unei noi forme 
a lumii. Printre configuratiile sale mai apropiate sunt iubirea, 
romantismul, scopul unei fericiri eterne a individului etc. - apoi 
moralitatea şi conştiinţa morală, mai departe, alte forme care, parţial se 
disting ca principiu al societăţii burgheze şi ca momente ale constituţiei 
politice, parţial însă apar în genere în istorie, în special în istoria artei, 
ştiinţei şi filosofiei." (Hegel, voi. 7, 233). 

pune pe fiecare din ele pe propriile lor fundamente. Deoarece 
raţiunea critică întemeiază posibilitatea unei cunoaşteri obiective, 
a unei evaluări estetice şi a unei înţelegeri morale, ea nu se 
asigură prin aceasta doar de capacităţile ei subiective - ea nu doar 
face transparentă arhitectonica raţiunii, ci preia şi rolul unui 
judecător suprem în raport cu sfera culturii în întregul ei. Filosofia 
delimitează, sub aspecte exclusiv formale, sferele valorice 
culturale, cum va spune mai târziu Emil Lask, ca ştiinţă şi tehnică, 
drept şi morală, artă şi critică a artei - şi le legitimează înăuntrul 
acestor limite.“ 

Până la sfârşitul secolului 18, ştiinţa, morala şi arta s-au 
diferențiat chiar şi instituţional ca domenii de activitate în care 
problemele legate de adevăr, dreptate şi gust sunt prelucrate 
autonom, şi anume sub aspectul lor specific de valabilitate. Şi 
această sferă a cunoaşterii s-a separat complet de sfera credinţei, 
pe de o parte, şi de cea a relațiilor sociale organizate juridic, 
precum şi de cea a convietuirii cotidiene, pe de altă parte. Aici 
recunoaştem cu precizie sferele pe care Hegel le va concepe mai 
târziu ca forme caracteristice ale subiectivitätii. Deoarece 
reflectia transcendentală - în care principiul subiectivitätii iese 
oarecum clar la iveală — revendică faţă de acele sfere competenţe 
judecătoreşti, Hegel vede esenţa lumii moderne concentrată ca 


într-un focar în filosofia kantiană. 

IV 

Kant redă lumea modernă printr-o construcţie ideatică. Fireşte, 
acest lucru înseamnă doar că în filosofia lui Kant se reflectă, ca 
într-o oglindă, trăsăturile esenţiale ale epocii, fără ca 
modernitatea ca atare să fi fost concepută de Kant. Abia 
retrospectiv poate Hegel să înţeleagă filosofia lui Kant ca fiind 
interpretarea de sine hotărâtoare a mode'fnităţii; Hegel crede că 
ştie ce rămâne nesesizat în această extrem de reflectată expresie 
a epocii: Kant nu simte ca rupturi diferentierile dinăuntrul 
raţiunii, clasificările dinăuntrul culturii şi, în genere, sciziunile 
acelor sfere. Kant ignoră de aceea nevoia care apare odată cu 
separările obţinute din principiul subiectivitätii. Această nevoie s- 
a impus în filosofie atunci când modernitatea s-a înţeles ca o 
epocă istorică, atunci când aceasta a conştientizat ca problemă 
istorică detaşarea de trecutul exemplar şi necesitatea de a crea 
toate normele din sine însăşi. Se pune atunci tocmai întrebarea 
dacă principiul subiectivităţii şi 


Note: 

11. Kant, Kritikder reinen Vernunft, B. 779. 

Discursul filosofic al modernității 

structura conştiinţei de sine pot îndeplini ele singure rolul de 
surse ale orientărilor normative - dacă ele sunt suficiente, nu doar 
să „fundeze" în genere ştiinţa, morala şi arta, ci şi să confere 
stabilitate unei formaţiuni eveni-mential-istorice ce s-a desprins de 
toate legăturile istorice. întrebarea e dacă din subiectivitatea şi 
conştiinţa de sine se pot dobândi criterii care să fie extrase din 
lumea modernă şi, în acelaşi timp, să fie bune pentru orientarea în 
ea, adică pentru critica modernităţii dezbinate. Cum poate fi 
construită din spiritul lumii moderne o configuraţie ideală, 
interioară, care să nu imite pur şi simplu multiplele forme 
fenomenale istorice, dar care nici să nu fie adăugată din exterior 
la acestea? 


îndată ce întrebarea e astfel pusă, subiectivitatea se dovedeşte a fi 
un principiu unilateral. Acesta posedă, într-adevăr, forţa 
incomparabilă de a produce o formare a libertăţii subiective şi a 
reflectiei, şi de a submina religia ce apăruse până atunci ca putere 
de-a dreptul unificatoare. însă acelaşi principiu nu e suficient de 
puternic pentru a regenera, în mediul raţiunii, puterea religioasă 
a unificării. Mândra cultură a reflectiei proprie Iluminismului „a 
rupt-o cu religia şi s-a pus pe sine lângă ea sau a pus-o pe ea lângă 
sine."5 Discreditarea religiei duce la o scindare între cunoaştere 
şi credinţă, scindare pe care iluminismul nu o poate depăşi prin 
forţe proprii. De aceea, în Fenomenologia spiritului, iluminismul 
apare sub titlul unei lumi a spiritului ce s-a îndepărtat de sine:°' 
„Cu cât progresează mai mult cultura, cu cât mai variată devine 
dezvoltarea manifestărilor vieţii în care intervine ruptura, cu atât 
mai mare devine puterea rupturii... cu atât mai străine întregului 
culturii si mai nesemnificative devin sträduintele vieţii (suprimate 
odată în religie) de a renaşte în armonie."°? 

Această propoziţie provine dintr-o lucrare polemică, aşa-numita 
Diffe-renzschrift”” din 1802, împotriva lui Reinhold, în care Hegel 
concepe armonia distrusă a vieţii ca provocare practică şi ca 
nevoie de filosofic” Faptul 


Note: 

5 Hegel, voi. 2, 23. 

51 Hegel, voi. 3, 362 sqq. 

52 Hegel, voi. 2, 22 sqq. 

55 Differenzschrift, acesta este titlul prescurtat al unei lucrări de tinereţe 
a lui Hegel, Differenz des Fichtenschen und Schellingschen System der 
Philosophie, apărută şi în limba română sub titlul „Deosebirea dintre 
sistemul filosofic al lui Fichte şi sistemul filosofic al lui Schelling", editura 
Academiei RSR, 1967, traducere de D. D. Roşea (n.trad.). 

54 „Atunci când dispare din via ta oamenilor puterea uniunii, iar contradic 
tiile îşi pierd influenţa reciprocă şi relaţia lor vie, ia naştere nevoia de 
filosofie. E o întâmplare, însă, 


că acum conştiinţa timpului a ieşit din totalitate şi spiritul e 
înstrăinat de sine însuşi este pentru el tocmai o presupozitie a 
filosofării contemporane. Conceptul de absolut, preluat în primul 
rând de la Schelling, e considerat de Hegel a fi o altă presupozitie 
cu care filosofia trebuie să-şi înceapă activitatea. Cu el filosofia se 
poate asigura de la început asupra scopului de a dovedi raţiunea 
drept putere de unificare. Rațiunea trebuie să suprime şi să 
conserve totodată (aufheben) starea de ruptură în care principiul 
subiectivitätii a aruncat atât raţiunea însăşi cât şi „întregul sistem 
de raporturi de viaţă". Prin critica sa, îndreptată în inod direct 
împotriva sistemelor filosofice ale lui Kant şi Fichte, Hegel dorea 
să atingă în acelaşi timp înţelegerea de sine modernă care se 
exprimă în acestea. Criticând opoziţiile filosofice dintre natură şi 
spirit, sensibilitate şi intelect, intelect şi rațiune, rațiune practică 
şi teoretică, facultate de judecare şi imaginaţie, eu şi non-eu, finit 
şi infinit, cunoaştere şi credinţă, Hegel a vrut să dea el însuşi un 
răspuns la criza provocată de ruptura vieţii. în caz contrar, critica 
filosofică n-ar putea avea şansa de a satisface nevoia prin care ea 
apare în mod obiectiv. Critica idealismului subiectiv este în acelaşi 
timp critică a unei modernitäti care, pe acest drum, se asigură de 
conceptul ei, fiind de aceea în stare să-şi confere stabilitate 
pornind de la sine însăşi. Pentru acest lucru, critica nu poate şi nu 
trebuie să se servească de alt instrument decât de acela al 
reflectiei, pe care o găseşte ca fiind cea mai pură expresie a 
principiului noii epoci.” Dacă tocmai modernitatea trebuie să se 
întemeieze din sine însăşi, Hegel trebuie atunci să dezvolte 
conceptul critic de modernitate pornind de la o dialectică ce se 
află în principiul însuşi al iluminismului. 

Vom vedea cum Hegel realizează acest program şi cum se încurcă 
el aici într-o dilemă. După ce a dus până la capăt dialectica 
iluminismului, se va fi consumat impulsul către critica epocii ce a 
pus acea dialectică în mişcare. Va fi de arătat, în primul rând, ce 
se ascunde în acea „anticameră a filosofiei" în care Hegel aduce 
„presupoziţiile absolutului". Motivele filosofiei unificării coboară 
înapoi până la experienţele de criză ale tânărului Hegel. Ele stau 
în spatele convingerii că raţiunea ca putere conciliatoare trebuie 
chemată împotriva pozitivitätilor acestei epoci dezbinate. 
Versiunea mito-poetică a unei concilieri a modernităţii, pe care 
Hegel o împărtăşeşte împreună cu 

în condiţiile rupturii date, încercarea de a suprima subiectivitatea 
şi obiectivitatea devenite fixe şi de a concepe ca devenire faptul 
de a fi devenit al lumii intelectuale şi reale. 


Note: 

" (Hegel, voi. 2, 22). 

5 Hegel. voi. 2, 25 sqq. 

Schelling si Holderlin, rämäne desigur incä legatä de trecutul 
exemplar al crestinismului originar si al Antichitätii. Abia in cursul 
anilor de la Jena dobändeste Hegel, in privinta propriului sau 
concept de cunoastere absolutä, o pozitie care li va permite sä 
depăşească produsele iluminismului — arta romantică, religia 
raţiunii şi societatea burgheză - fără să se orienteze după modele 
străine. Cu acest concept al absolutului, Hegel recade totuşi în 
urma intuitiilor sale de tinereţe: el gândeşte depăşirea 
subiectivitätii înăuntrul graniţelor filosofiei subiectului. Aici se 
iveşte dilema: el trebuie în final să conteste înţelegerii de sine a 
modernităţii posibilitatea unei critici a modernităţii. Critica 
subiectivitätii, dilatată până la a fi putere absolută, se transformă 
ironic într-un reproş al filosofului cu privire la limitarea subiecţilor 
ce nu l-au înţeles nici pe el, nici mersul istoriei. 


II. Conceptul hegelian de modernitate 

Când Hegel, în 1802, tratează sistemele lui Kant, Jacobi şi Fichte 
sub aspectul opoziţiei dintre credinţă şi cunoaştere, pentru a 
submina din interior filosofia subiectivitätii, el nu procedează 
totuşi strict imanent. El se sprijină pentru aceasta, implicit, pe 
propriul diagnostic al epocii iluminismului; şi doar acest 
diagnostic îl indreptäteste să stabilească ca punct de plecare 
presupozitia absolutului - îl indreptäteste, aşadar, să stabilească 
ca punct de plecare raţiunea (altfel decât în filosofia reflectiei) în 
calitate de putere de unificare: „Cultura a ridicat într-atât ultima 
epocă deasupra vechii contradicții dintre filosofie şi religie 
pozitivă, încât această opoziţie între credinţă şi cunoaştere a fost 
mutată înăuntrul filosofiei înseşi. Este, însă, o întrebare dacă 
victorioasa rațiune nu a cunoscut tocmai destinul- pe care îl are de 
obicei tăria victorioasă a naţiunilor barbare faţă de slăbiciunea 
supusă a celor evoluate, de a obţine dominaţia exterioară, dar, în 
spirit, să fie totuşi subjugate de ele. Victoria glorioasă pe care 
raţiunea a repurtat-o asupra a ceea ce a considerat ea, după 


criteriul minor al înţelegerii sale religioase, drept opusă sieşi ca 
credinţă, nu este alta, privită la lumină, decât aceea că nici 
pozitivul cu care s-a luptat nu a rămas religie, nici ea, care a 
câştigat, nu a rămas raţiune."5* Hegel e convins că epoca 
iluminismului, ce îşi atinge punctul culminant cu Kant şi Fichte, a 
făcut pur şi simplu din rațiune un idol; ea pus în mod fals 
intelectul sau reflectia în locul raţiunii, ridicând astfel ceva finit la 
rangul de absolut. Infinitul filosofiei reflectiei este în adevăr doar 
ceva pus de rațiune, ceva rational ce se creează prin negarea 
finitului: „întrucât intelectul îl fixează (infinitul), el se pune în 
opoziţie absolută cu finitul, iar reflectia, prin aceea că suprimă 
finitul, s-a ridicat pe sine la rangul de rațiune, dar s-a şi coborât 
iarăşi la rangul de intelect, fixând în opoziţie acţiunea raţiunii; pe 
deasupra, el ridică acum pretenţia de a fi raţional chiar şi în acest 
regres."?’ Aşa cum arată discuţia despre „regres", Hegel îşi 
procură aici, 


Note: 

* Hegel, voi. 2, 287 sq.' Hegel, voi. 2,21. 

ilicit, ceea ce trebuia să demonstreze: el trebuia mai întâi să arate, 
şi nu să presupună pur şi simplu, că o rațiune care e mai mult 
decât intelect absolutizat poate uni din nou, la fel de 
constrângător, acele opoziții pe care raţiunea trebuia să le separe 
totuşi în mod discursiv. Ceea ce îndrăzneşte Hegel aici să ia drept 
presupozitie a unei forte de unificare sunt mai puţin argumente, 
cât mai degrabă experienţe biografice, anume acele experienţe de 
criză ale istoriei contemporane, pe care el le-a adunat şi prelucrat 
în Tiibingen, Berna şi Frankfurt, şi pe care le-a adus cu sine la 
Jena. 

Tânărul Hegel împreună cu tovarăşii săi mai în vârstă erau, după 
cum se ştie, suporterii mişcării de eliberare a acelui timp. Ei 
trăiau direct pe terenul tensionat al iluminismului religios şi 
dezbäteau înainte de toate ortodoxia protestantă, reprezentată de 
teologul Gottlieb Christian Storr. Din punct de vedere filosofic, ei 
s-au orientat spre filosofia morală şi filosofia religiei ale lui Kant, 
iar din punct de vedere politic, către ideile emise de Revoluţia 
franceză. Disciplina strict reglementată de la seminar a avut aici 
un rol declanşator: „Teologia lui Storr, statutul seminarului şi 
constituţia statului, care conferea ambelor protecţie, le păreau 
mai tuturora (seminaristilor) ca demne de o revolutie."°® în cadrul 
studiilor teologice, pe care le-au urmat atunci Hegel şi Schelling, 
acest impuls de răzvrătire a luat forma mai modestă a unei referiri 


reformatoare la creştinismul originar. Intenţia pe care au pus-o pe 
seama lui lisus - aceea „de a aduce moralitate în religiozitatea 
naţiunii sale"5* - era de fapt a lor proprie. în această idee, ei s-au 
îndreptat atât împotriva taberei iluminismului cât şi împotriva 
aceleia a ortodoxiei.°° Ambele părţi se servesc de instrumentele 
critico-istorice ale exegezei biblice, deşi urmăresc scopuri 
contrare - anume fie pentru a justifica religia raţiunii, aşa cum se 
numeşte de la Lessing încoace, fie pentru a apăra învăţătura lui 
Luther de aceasta. Ortodoxia a ajuns să se apere şi a trebuit să se 
servească de metoda critică a opozanților săi. 


Note: 

D. Heinrich, „Historische Voraussetzungen von Hegels System", în idem, 
Hegel im Kontext, Ffrn, 1971, 55. 

5% Hegel. voi. 1,107. 

© La acest lucru Hegel face aluzie în observaţia: „Modalitatea de tratare 
a religiei creştine, care e la modă în timpul nostru, de a considera 
moralitatea şi raţiunea drept fundament al examenului său şi de a chema 
în ajutor, în cadrul explicării, spiritul naţiunilor şi al timpului, e văzută de 
o parte (foarte venerabilă datorită cunoştinţelor, a raţiunii limpezi şi a 
intenţiilor bune) a contemporanilor noştri ca iluminism caritabil, ce 
conduce la scopurile umanităţii, la adevăr şi virtute, iar de altă parte - 
respectabilă datorită aceloraşi cunoştinţe şi aceloraşi scopuri bine- 
intenţionate, încă mai întărită prin reputaţia secolelor şi a puterii publice 
- ea e condamnată în gura mare ca fiind doar o inräutätire." (Hegel voi. 
1, 104) vezi pentru asta şi Heinrich (1971), 52 sqq. 


Hegel stă de-a curmezişul faţă de aceste două fronturi. Ca şi Kant, 
el consideră religia „drept forţa de a realiza şi de a pune în 
valoare drepturile pe care le-a acordat ratiunea."‘' însă ideea de 
Dumnezeu poate dobândi această forţă numai atunci când religia 
pătrunde spiritul şi moravurile unui popor, numai atunci când ea e 
prezentă în instituţiile statului şi în praxisul societăţii, numai 
atunci când ea sensibilizează felul de a gândi şi motivațiile 
oamenilor la imperativele raţiunii practice, întipărindu-se în 
simtirea acestora. Religia poate doar ca element al vieții publice 
să împrumute raţiunii eficacitate practică. Hegel se lasă inspirat 
de Rousseau atunci când formulează trei cerinţe pentru adevărata 
religie a unui popor: „învăţăturile ei trebuie să fie întemeiate în 


raţiunea universaJă. Fantezia, inima, sensibilitatea nu trebuie să 
lipsească din ea. Ea trebuie să fie astfel constituită încât să lege 
de ea toate nevoile vieţii, toate acţiunile publice ale statului."°? 
Aici pot fi recunoscute ecouri ale cultului raţiunii din zilele 
Revoluţiei franceze. Pornind de la această viziune, se clarifică 
dubla direcţie de atac a scrierilor teologice de tinereţe împotriva 
ortodoxiei şi împotriva religiei raţiunii. Amândouă apar ca produse 
complementare şi unilaterale ale dinamicii iluminismului, care se 
străduie să treacă însă dincolo de graniţele acestuia. 

Un pozitivism al moravurilor, îi pare tânărului Hegel, este 
semnătura epocii. Ca „pozitive" Hegel numeşte religiile care se 
întemeiază doar pe autoritate şi nu pun valoarea omului în morala 
acestuia®; pozitive sunt prescriptiile conform cărora credinciosul 
ar trebui să poată obţine bunăvoința lui Dumnezeu prin muncă, în 
loc de acţiune morală; pozitivă este speranţa într-o compensație în 
lumea de dincolo, pozitivă este punerea învăţăturii în mâinile 
unora, separând-o astfel de viaţa şi proprietatea tuturor; pozitivă 
este îndepărtarea cunoaşterii preotesti de credinţa în fetişuri a 
maselor; ca şi ocolişul care conduce la moralitate doar trecând 
prin autoritatea şi faptele miraculoase ale unei persoane; pozitive 
sunt asigurările şi amenințările care tintesc la simpla legalitate a 
acţiunii; pozitivă este, în cele din-urmă şi înainte de toate, 
separarea religiei private de viaţa publică. 

Dacă toate acestea caracterizează credinţa pozitivă pe care o 
apără tabăra ortodoxă, atunci tabăra filosofică n-ar trebui să aibă 
prea multă bătaie de cap. Aceasta insistă pe principiul că religia 
nu are pur şi simplu nimic pozitiv în sine, ci e în aşa fel autorizată 
de raţiunea universală umană „încât fiecare om să înţeleagă şi să 
simtă caracterul ei de datorie, atunci când el a 


Note: 

61 Hegel, voi. 1, 103. 

52 Hegel, voi. 1, 33. 

55 Hegel, voi. 1, 10. Termenii moral şi sittlich (moravuri sau etic n.t.) încă 
sunt folosite de tânărul Hegel ca sinonime. 


devenit atent la ea". Hegel le replică, în schimb, iluminiştilor 
faptul că pura religie a raţiunii reprezintă, ca şi credinţa în 
fetişuri, doar o abstracţie; căci ea e incapabilă să intereseze inima 
şi să aibă vreo influenţă asupra emoţiilor şi nevoilor. Ea duce doar 
la un alt soi de religie privată, deoarece este ruptă de instituţiile 


vieţii publice şi nu trezeşte nici un entuziasm. De-abia atunci când 
religia raţiunii s-ar manifesta public în sărbători şi culte, când s-ar 
uni cu mitul, când ar atinge inima şi fantezia, atunci ar putea 
morala mijlocită religios să „pătrundă în întregul ansamblu al 
statului."‘°. Rațiunea în religie obţine o formă obiectivă doar in 
condiţiile libertăţii politice - „religia poporului, care creează şi 
hrăneşte înalte ţinute morale, merge mână-n mână cu 
libertatea."66 

Iluminismul este, de aceea, doar reversul ortodoxiei. Aşa cum 
aceasta stăruie pe pozitivitatea învățăturilor, aşa stăruie el pe 
obiectivitatea imperativelor raţiunii; amândouă se servesc de 
acelaşi mijloc al exegezei biblice, amândouă consolidează starea 
de ruptură, fiind în egală măsură incapabile să desăvârşească 
religia ca totalitate a moravurilor unui întreg popor şi să însu- 
fleteascä o viaţă în libertate politică. Religia raţiunii izvorăşte, 
asemenea celei pozitive, din ceva opus - „din ceva ce nu suntem şi 
care trebuie să fim".°” 

Aceeaşi ruptură le-o reproşează Hegel relaţiilor politice şi 
instituţiilor statale ale timpului său - înainte de toate, dominaţiei 
regimentului oraşului Berna asupra cantonului Waadt, constituţiei 
municipalităţii din Wiirttenberg şi constituţiei imperiului 
german.‘® Aşa cum spiritul viu al creştinismului originar a dispărut 
din religia devenită pozitivă a ortodoxiei contemporane, tot aşa şi 
în politică legile şi-au pierdut „viaţa lor străveche, şi tot aşa viaţa 


Note: 

5 Hegel, voi. 1, 33. 

55 Hegel, voi. 1,77. 

66 Hegel, voi. 1,41. 

67 Hegel, voi. 1, 254. 

68 referitor la scrierile politice ale tânărului Hegel vezi voi. 1, 255 sqq, 
268 sqq, 428 sqq, 451 sqq. Desigur, lipsesc încă în scrierile politice 
pendantul la critica iluminismului. După cum se ştie, Hegel realizează 
acest lucru ulterior în Fenomenologia spiritului, sub titlul „Libertatea 
absolută şi groaza". El se îndreaptă şi aici împotriva unei tabere filosofice, 
ce iese cu cerinţe abstracte înaintea unui regim vechi şi fortificat în 
spatele poziti-vităţii sale. Pe de altă parte, în scrierile politice experienţa 
crizei îşi găsesc o expresie şi mai elocventă, în orice caz mai directă decât 
în cele teologice. Hegel invocă de-a dreptul nevoia timpului, sentimentul 
contradicţiei, nevoia de schimbare, presiunea de a sparge graniţele: 
„Imaginea unor timpuri mai bune, mai drepte, a pătruns în mod viu în 


inima oamenilor, iar un dor, un oftat după o stare mai liberă, mai pură, a 
mişcat toate simtirile şi le-a adus în contradicţie cu realitatea." (Hegel, 
voi. 1, 268 sq.). Vezi de asemenea si postfaţa mea la „G. W.F. Hegel. 
Politische Schriften", Ffm, 1966, 343 sqq. 

de acum n-a ştiut să se cuprindă în legi".® Formele politice şi 
juridice, încremenite în pozitivitate, au devenit o putere străină. în 
perioada din jurul anului 1800, Hegel a atacat religia şi starul, 
acuzându-le că au devenit ceva pur mecanic, un angrenaj, o 
maşinărie.” 

Acestea sunt, aşadar, motivele contemporane care l-au determinat 
pe Hegel să gândească a priori raţiunea ca o putere ce nu doar 
diferenţiază şi rupe sistemul de relaţii ale vieţii, ci le şi reuneşte 
din nou. In disputa dintre ortodoxie şi iluminism, principiul 
fundamental al subiectivitätii produce o pozitivitate, ce provoacă 
în orice caz nevoia obiectivă de a o depăşi. înainte ca Hegel să 
poată realiza această dialectică a iluminismului, el trebuie să ara- 
te cum se explică suprimarea şi totodată conservarea pozitivitätii 
din acelaşi principiu, căruia pozitivitatea totuşi i se datorează. 


II 

Hegel operează în scrierile sale timpurii cu forţa conciliatoare a 
unei raţiuni care nu poate fi derivată fără discontinuitate din 
subiectivitate. 

El scoate mereu în evidentä.aspectul autoritar al conştiinţei de 
sine atunci când are în vedere ruptura prin reflecţie. Manifestările 
moderne ale „pozitivului" dezvăluie principiul subiectivitätii ca 
fiind unul de dominație. în acest fel, „situaţia grea a timpului" e 
caracterizată de pozitivitatea religiei contemporane, ce e 
provocată şi în acelaşi timp consolidată prin iluminism, e 
caracterizată în general de pozitivismul moralității; „într-o situaţie 
grea ori omul e transformat în obiect şi reprimat, ori el trebuie să 
transforme natura în obiect şi s-o reprime.”!" Acest caracter 
represiv al raţiunii este în general întemeiat în structura raportării 
Ja sine, adică a relaţiei unui subiect ce se transformă în obiect. în 
mod sigur, creştinismul a elaborat şi lichidat deja o parte a 
pozitivitätii credinţei iudaice, iar protestantismul o parte- a 
pozitivitätii credinţei catolice; însă în chiar filosofia kantiană a 
moralei şi a religiei revine o pozitivitate - iar de data aceasta ca 
element declarat al raţiunii însăşi. în acest context, Hegel nu vede 
diferenţa dintre „tresa de mogul", supusă dominaţiei oarbe, şi fiul 
raţional al modernităţii, ce nu ascultă decât de datoria sa, în di- 
ferenta dintre sclavie şi libertate, ci doar în diferenţa că „acela îşi 
are stăpânul în afara sa, în timp ce acesta îşi poartă în sine 


stăpânul, fiind în acelaşi timp propriul său sclav: pentru ceea ce e 
special, pentru impulsuri, înclinații, 

dragoste patologică, sensibilitate, sau oricum s-ar numi, 
universalul este necesar, dar întotdeauna ceva străin, ceva 
obiectiv; rămâne o pozitivitate indestructibilă ce devine de-a 
dreptul revoltătoare prin faptul că acel conţinut pe care îl are 
imperativul universal al obligaţiei include o obligaţie determinată, 
include contradictia de a fi limitată şi în acelaşi timp universală, şi 
ridică cele mai dure pretenţii pentru unilateralitatea sa, de dragul 
formei universalitätii."”? 

în acelaşi tratat, Geist des Christentums und sein Schicksal 
(Spiritul creştinismului şi destinul său), Hegel elaborează 
concepţia despre o rațiune conciliatoare care nu anulează doar 
aparent pozitivitatea. Felul in care li se face simțită subiecţilor 
această rațiune ca putere de unificare, Hegel îl explică, de 
exemplu, pe modelul pedepsei cunoscute ca destin.” Hegel de- 
semnează acum ca fiind etică (sittlich), spre deosebire de morală 
(moralisch), o stare socială în care tuturor membrilor li se acordă 
atenţia cuvenită şi care îşi satisfac nevoile lor, fără a leza 
interesele altora. Un infractor, care încalcă asemenea raporturi 
etice, prejudiciind o altă viaţă şi reprimând-o, cunoaşte puterea 
vieţii înstrăinate prin fapta sa ca destin vitreg. El trebuie să 
resimtă ca necesitate istorică a unui destin ceea ce în realitate 
este doar puterea reactivă a vieţii refulate şi izolate. Aceasta îl 
face pe cel vinovat să sufere, până când recunoaşte în anihilarea 
altei vieţi lipsa celei proprii, recunoaşte în respingerea altei vieţi 
înstrăinarea de sine însuşi. în această cauzalitate a destinului se 
conştientizează legătura ruptă a totalitätii etice. Totalitatea dez- 
binată poate fi conciliată abia când se ridică, din experienţa 
negativitätii celor dezbinate, dorul după viaţa pierdută - şi când 
aceasta îi forţează pe participanţi să recunoască din nou în 


existenţa dezunită a ceea ce e străin propria lor natură negată. 
Atunci ambele tabere îşi înţeleg poziţia lor fermă, reciprocă, ca 
rezultat al abstractizării şi al îndepărtării de contextul lor comun 
de viaţă - şi recunosc în acesta temeiul existenţei lor. 

Hegel confruntă, aşadar, legile abstracte ale moralei cu o cu totul 
altă legalitate a unui context concret de vinovăţie, care apare prin 
sciziunea unei presupuse totalitäti etice. însă acea procesualitate 
a destinului drept nu se lasă derivată din principiul subiectivitätii, 
ca legile raţiunii practice, prin conceptul voinţei autonome. 
Dinamica destinului rezultă mai curând din dereglarea condiţiilor 
de simetrie şi ale relaţiilor reciproce de recunoaştere ale unui 
context de viaţă constituit intersubiectiv, de care o parte se 
izolează şi se înstrăinează atât de'celelalte părţi, cât şi de viaţa 
comună. Acest act de smulgere din lumea vieţii împărtăşite 
intersubiectiv dă mai întâi naştere la o 

relatie de tipul subiect-obiect. Aceasta va fiintrodusä ca element 
străin, în orice caz abia ulterior, îa relaţiile care din capul locului 
se supun structurii unei înţelegeri între subiecţi - şi nu logicii unei 
obiectualizări printr-un subiect. Chiar şi „pozitivul" capătă prin 
aceasta o altă semnificaţie. Absolutizarea unui condiţionat la 
rangul de necondiţionat nu mai e explicată printr-o subiectivitate 
dilatată, ce îşi extinde pretenţiile, ci printr-o subiectivitate 
înstrăinată, ce s-a dezis de viaţa comună. Iar represiunea care 
rezultă de aici îşi găseşte originea în dereglarea unui echilibru 
intersubiectiv, şi nu în subjugarea unui subiect transformat în 
obiect. 

Hegel nu poate dobândi aspectul concilierii, adică al restabilirii 
totalitätii rupte, de la conştiinţa de sine sau de la relaţia reflexivä 
a subiectului cunoscător cu sine. îndată insă ce apelează la 
intersubiectivitatea raporturilor de înţelegere, el ratează scopul, 
esenţial pentru autoîntemeierea modernităţii, de a gândi în aşa fel 
pozitivul încât acesta să poate fi depăşit pornind de la acelaşi 
principiu din care a luat naştere - chiar de la subiectivitate. 

Acest rezultat nu e chiar surprinzător, dacă avem în vedere faptul 


că tânărul Hegel explică raporturile de viaţă, coagulate în 
pozitivitate, prin corespondenţa prezentului său cu epoca de 
decadentä a elenismului. El oglindeste prezentul său într-o epocă 
a destrămării modelelor clasice. Pentru concilierea destinală a 
modernităţii dezbinate el presupune o totalitate etică care nu a 
crescut din solul modernităţii, ci a fost împrumutată de la trecutul 
idealizat al comunităţilor religioase ale creştinismului originar şi 
de la polisul grecesc. 

Hegel invocă împotriva întruchipărilor autoritare ale raţiunii 
centrate în subiect puterea unificatoare a unei intersubiectivitäti 
ce apare sub termenii de „iubire" şi „viatä". Locul relaţiei reflexive 
dintre subiect şi obiect e ocupat de o mijlocire a subiecţilor, 
mijlocire comunicativă în sensul cel mai larg. Spiritul viu e mediul 
care instituie un asemenea tip de comunitate, încât un subiect se 
ştie identic cu altul, dar şi el însuşi în unicitatea sa. Izolarea 
subiecţilor pune în mişcare dinamica unei comunicări 
distorsionate, în interiorul căreia există ca telos nevoia de 
restabilire a raporturilor etice. Turnura acestei idei ar fi putut 
oferi impulsul de a căuta şi reconstrui, din punctul de vedere al 
teoriei comunicării, conceptul de rațiune al reflectiei, ce a fost 
dezvoltat în filosofia subiectului. Hegel nu a mers pe acest drum.'* 
El a dezvoltat ideea totalitätii etice doar pe firul ideii de religie a 
unui popor, în care raţiunea comunicativă ia forma idealizată a 
comunităţilor istorice, precum sunt cele ale comunităţilor 
creştinismului originar şi ale polisului grecesc. Ca religie a 

poporului, ea e legatä nu doar ilustrativ, ci chiar indisolubil de 
trăsăturile ideale ale acestor epoci clasice. 

Epoca modernă, însă, şi-a dobândit conştiinţa de sine printr-o 
reflecţie ce refuză recursul sistematic la asemenea trecuturi 
exemplare. Opoziția dintre credinţă şi ştiinţă a fost transpusă în 
filosofia însăşi, aşa cum se poate vedea din disputa dintre Jacobi şi 
Kant, şi din reacţia lui Fichte. Cu aceste gânduri îşi începe Hegel 
tratatul. Ele îl forţează să renunţe la reprezentarea conform 


căreia religia pozitivă şi raţiunea s-ar putea concilia una cu alta pe 
calea unei reînnoiri reformatoare a spiritului creştinismului 
originar. în aceeaşi perioadă, Hegel s-a familiarizat cu economia 
politică. El trebuie să vadă chiar şi aici că relaţiile economice de 
tip capitalist au creat o societate modernă, care constituie, sub 
numele tradiţional de „societate burgheză", o realitate complet 
nouă, ce nu poate fi comparată cu formele clasice ale so-cietas 
civilis sau ale polisului. în ciuda unor continuitäti ale moştenirii 
dreptului roman, Hegel nu mai poate compara situaţia socială a 
Imperiului roman aflat în decădere cu relaţiile dreptului privat din 
societatea burgheză modernă. Astfel, cadrul în care va deveni 
vizibilă decăderea Imperiului roman de mai târziu, aşadar 
renumita libertate politică a statului atenian, îşi pierde caracterul 
de model pentru epoca modernă. Pe scurt - caracterul etic astfel 
interpretat al polisului şi al creştinismului originar nu mai poate 
oferi acel standard pe care şi l-ar putea însuşi o modernitate 
dezbinată. 

Acesta ar putea fi motivul pentru care Hegel nu merge mai 
departe pe urmele unei raţiuni comunicative, ce sunt prezente în 
mod clar în scrierile de tinereţe, şi nu dezvoltă în perioada de la 
Jena un concept de absolut care să permită, în limitele filosofiei 
subiectului, o detaşare de modelele antice şi creştine - desigur, cu 
preţul unei dileme mai mari. 

III 

înainte de a începe să schitez soluţia pe care a oferit-o Hegel 
pentru autoîntemeierea modernităţii, ar fi utilă o scurtă privire 
retrospectivă asupra celui mai vechi program de sistem păstrat în 
manuscrisele lui Hegel şi care redă convingerea comună a 
prietenilor adunaţi în Frankfurt: Holderlin, Schelling şi Hege 
Aici e adus în joc un alt element: arta ca putere a 

concilierii viitoare. Religia raţiunii trebuie să se incredinteze artei, 
pentru a se transforma în religie a poporului. Monoteismul raţiunii 
şi al inimii trebuie să se unească cu politeismului puterii de 
imaginaţie şi să creeze o mitologie în slujba ideilor: „Ideile nu 
prezintă nici un interes pentru popor, înainte ca noi să le dăm un 
caracter estetic, adică mitologic; şi invers, filosoful trebuie să se 
ruşineze de mitologie, atâta vreme cât aceasta nu a devenit 
rationalä."” Totalitatea etică, care nu înăbuşă nici o forţă şi care 
face posibilă formarea egală a tuturor forţelor, va fi inspirată de o 
religie ctitorită poetic. Atunci caracterul plastic al acestei 
mitopoezii poate ajunge la inima poporului şi filosofilor în egală 
măsură.” 

Această idee programatică aminteşte de ideile lui Schiller 
privitoare la educaţia estetică a omului din 179578; ea îl conduce 
pe Schelling în elaborarea sistemului idealismului transcendental 
din 1800; ea insufleteste până la sfârşit gândirea lui Holderlin”?. 
între timp, Hegel începe să aibă îndoieli cu privire la utopia 
estetică. în Differenzschrift din 1801, el nu-i mai dă acesteia nici o 
şansă, deoarece în formarea spiritului înstrăinat de sine „relaţiei 
mai adânci, serioase a artei vii" nu i se mai poate acorda nici o 
atenţie.8 Poezia romantismului timpuriu a apărut, la Jena, 
oarecum sub ochii lui Hegel. El vede imediat că arta romantică 
este congenială spiritului timpului - în subiectivismul ei se 
exprimă spiritul modernităţii. însă, ca poezie a rupturii, ea n-ar fi 
chemată să ajungă „învăţătoarea umanităţii"; ea nu croieşte drum 
către acea religie a artei pe care Hegel a invocat-o în Frankfurt 
împreună cu Schelling şi Holderlin. Filosofia nu i se poate 
subordona ei. Filosofia trebuie mai degrabă să se înţeleagă pe sine 
ca acel loc în care îşi face apariţia raţiunea ca putere absolută de 
unificare. Iar dacă aceasta a luat prin Kant si Fichte forma 
filosofiei reflectiei, Hegel trebuie să încerce, mergând încă pe 
urmele lui Schelling, să dezvolte pornind de la iniţiativa filosofiei 
reflectiei, adică de la raportarea la sine a subiectului, un concept 
de rațiune prin care el să-şi poată prelucra propriile experienţe de 
criză şi prirrcare să poată face critica modernităţii dezbinate. 
Hegel vrea să conceptualizeze intuiţia din tinereţea sa, potrivit 
căreia în lumea modernă emanciparea trebuie să se transforme în 
lipsă de libertate, 

întrucât forţa descätusantä a reflectiei a devenit independentă, 
făcând unificarea doar prin puterea unei subiectivitäti subjugante. 
Lumea modernă suferă de identități false, deoarece ea, atât în 
viaţa de zi cu zi, cât şi în filosofie, pune în mod absolut ceva 
dezbinate, le corespunde dogmatismul filosofiei kantiene. Aceasta 
absolutizează conştiinţa de sine a omului raţional, care conferă 
diversităţii unei lumi dezbinate „sprijin şi legătură obiectivă, 
substantialitate, pluralitate, ba chiar realitate şi posibilitate - o 
determinare obiectivă pe care omul o vede şi o aruncä."®' Iar ceea 
ce în cunoaştere e valabil pentru unitatea subiectivului şi 
obiectivului, e valabil şi pentru identitatea finitului şi a infinitului, 
a particularului şi a universalului, a libertăţii şi a necesităţii în 
religie, stat şi moralitate; toate acestea sunt false identități - 
„unificarea e puternică, unul ajunge să-l aibă pe celălalt în puterea 
sa... identitatea, care trebuia să fie una absolută, este una 
incompletä."?? 

Nevoia imperioasä de identitate neartificialä, nevoia de o altä 
unificare decät cea pur pozitivä, fixatä in raporturi de putere, este 
pentru Hegel, aşa cum am văzut, autentificată prin experienţele 
de criză trăite. Dacă însă adevărata identitate trebuie elaborată 
pornind de la filosofia reflectiei, atunci raţiunea trebuie gândită ca 
raportare la sine a unui subiect, dar nu ca o reflecţie care se 
impune pur şi simplu în faţa altuia ca putere absolută a subiecti- 
vităţii, ci una care îşi are în acelaşi timp stabilitatea şi dinamica 
doar în faptul că se opune tuturor absolutizărilor, adică în faptul 
că elimină tot pozitivul care apare. în locul opoziţiei abstracte 
dintre finit şi infinit, Hegel pune raportarea absolută la sine a unui 
subiect - ajuns la conştiinţa de sine pornind de la substanţa sa -, 
care poartă în sine atât unitatea, cât şi diferenţa dintre finit şi 
infinit. Spre deosebire de Holderlin şi Schelling, acest subiect 


absolut nu trebuie să preceadă ca fiinţă sau intuiţie intelectuală 
procesul lumii, ci să constea numai în procesul relaţiei reciproce a 
finitului cu infinitul şi în activitatea mistuitoare a venirii la sine. 
Absolutul nu va fi privit nici ca substanţă, nici ca subiect, ci doar 
ca proces mijlocitor al raportării la sine ce se produce fără 
condiţionări.& 

Această figură de gândire, specifică lui Hegel, utilizează metoda 
filosofiei subiectului în scopul unei depăşiri a raţiunii centrate în 
subiect. Odată cu ea, Hegel poate să-i arate modernităţii 
nereuşitele ei, fără însă să recurgă 

la altceva decât la principiul subiectivitätii pe care-l poseda ea 
însăşi. în acest sens, estetica sa. oferă un exemplu instructiv. 

în forţa de conciliere a artei şi-au pus speranţele nu numai 
prietenii din Frankfurt. Chiar în disputa cu privire la 
exemplaritatea artei clasice, şi în Germania, ca şi în Franţa, a 
devenit clară problema autoîntemeierii modernităţii. H. R. JauB a 
arătat“ cum au reformulat în lucrările lor într-o manieră actuală, 
Friedrich Schlegel şi Friedrich Schiller, în „Despre studiul 
filosofiei greceşti" (1797) şi în „Despre poezia sentimentală şi 
naivă" (1796), poziţia interogativă a „disputei" franceze, cum au 
elaborat ei specificul artei moderne şi au luat poziţie faţă de 
dilema ce a rezultat când a trebuit să se armonizeze 
exemplaritatea artei antice, recunoscută de clasicişti, cu 
superioritatea modernităţii. Ambii autori descriu în mod 
asemănător diferenţa de stil ca o opoziţie între ceea ce e obiectiv 
şi ceea ce e interesant, între educaţia naturală şi cea forţată, între 
naiv şi sentimental. Ei opun imitării clasice a naturii arta modernă 
ca pe un act de libertate şi reflecţie. Schlegel extinde deja limitele 
frumosului referindu-se la o estetică a urâtului, care face loc 
chestiunilor picante şi aventuroase, celor frapante şi noi, celor 
şocante şi celor oribile, însă, în timp ce Schlegel ezită să se 


desprindă clar de idealul de artă clasic, Schiller creează o 
ierarhie, specifică filosofiei istoriei, între Antichitate: şi epoca 
modernă. Perfectiunea poeziei naive a devenit intangibilă pentru 
poetul reflexiv al modernităţii; în schimb, arta modernă năzuie la 
idealul unei unităţi mijlocite cu natura - şi acest ideal trebuie 
preferat de mii de ori" în locul scopului pe care ]-a atins arta 
antică prin frumuseţea naturii imitate. 

Schiller a conceprualizat arta reflexivă a romantismului încă 
înainte ca aceasta să ia naştere. Hegel o ştia deja, atunci când a 
inclus în conceptul său de spirit absolut interpretarea schilleriană 
a artei moderne, făcută din perspectiva filosofiei istoriei.% în artă 
în general, spiritul trebuie să se vadă ca pe o survenire simultană 
a alienării de sine şi a reîntoarcerii în sine. Arta este forma 
sensibilă în care absolutul se sesizează intuitiv, în timp ce religia 
şi filosofia reprezintă forme mai înalte în care deja absolutul se 
reprezintă şi se înţelege. Arta găseşte aşadar, în sensibilitatea 
mediului ei, o graniţă interioară, trimițând în cele din urmă 
dincolo de limitele modului ei de reprezentare al absolutului. 
Există un „după artä".°° Din această perspectivă poate Hegel să 
transpună acel ideal la care, ... în concepţia lui Schiller, arta 
modernă a näzuit, dar nu I-a putut atinge, într-o sferă situată 
dincolo de artă, acolo unde el poate fi realizat ca idee. Arta 
prezentului trebuie atunci 

interpretată ca un stadiu în care arta ca atare se destramă laolaltă 
cu arta romantică. 

în felul acesta, disputa estetică dintre vechi şi nou îşi află o 
rezolvare elegantă: romantismul este „împlinirea" artei - atât în 
sensul destrămării subiectiviste a artei în reflecţie, cât şi în sensul 
unei breşe reflexive a unei formei de reprezentare a absolutului, 
legată încă de simbolic. Aşadar, la întrebarea - pusă, de la Hegel 
încoace, întotdeauna batjocoritor - „dacă aceleaşi produse în 


genere mai trebuie numite încă opere de artă"%, se răspunde 
printr-o ambivalentä intenţionată. Arta modernă este de fapt 
decadentă, dar tocmai prin acest lucru este ea avansată pe drumul 
către ştiinţa absolută, în timp ce arta clasică îşi păstrează 
exemplaritatea ei, fiind însă pe bună dreptate depăşită: „Arta 
clasică a atins (într-adevăr) supremul a ceea ce poate realiza 
materializarea artei"; reflectiei asupra limitării sferelor artistice 
ca atare, limitare ce apare atât de vizibil în tendinţele romantice 
de dizolvare, îi lipseşte însă naivitatea ei. 

Potrivit aceluiaşi model, Hegel se desparte şi de religia creştină. 
Sunt evidente paralelele dintre tendinţele de dizolvare ale artei şi 
ale religiei. Re-ligia şi-a atins prin protestantism interioritatea 
absolută: în cele din urmă, ea a ajuns în epoca iluminismului în 
disensiune cu conştiinţa laică: „Epoca noastră nu-şi mai face nici o 
grijă că nu ştie nimic de Dumnezeu, mai curând trece drept 
înţelegere supremă faptul că această cunoaştere nu e posibilă 
Reflectia este în religie, ca în artă, demolată; credinţa substanţială 
a făcut loc ori indiferentei ori sentimentalismului pios. Filosofia 
salvează de acest ateism conținutul credinţei, prin aceea că 
distruge forma religioasă. Filosofia nu are nici un alt conţinut 
decât pe acela care îl are şi religia, însă transformând religia în 
cunoaştere conceptuală „nimic nu (mai) e justificat în credinţă". 
Dacă ne oprim un moment şi privim retrospectiv mersul ideii, 
atunci se pare că Hegel şi-a atins țelul. Prin conceptul unui 
absolut, care distruge toate absolutizările şi care reţine ca pe ceva 
condiţionat procesualitatea infinită, ce devorează în sine tot ceea 
ce e finit, a raportării la sine, Hegel poate să înţeleagă 
modernitatea pornind de la propriul ei principiu. Realizând acest 
lucru, el dovedeşte că filosofia este putere de unificare ce 
depăşeşte toate po-zitivitätile apărute din reflectia însăşi - şi 
vindecă astfel fenomenele moderne de dezintegrare. Această 
impresie, însă, e înşelătoare. 

Note: 
Hegel, voi. 14, 223. 'Hegel, voi. 13, 111. 'Hegel, voi. 16,43. 'Hegel, voi. 
17,343. 
Dacă comparäm ceea ce Hegel a avut în vedere prin ideea unei 


religii a poporului cu ceea ce rămâne după suprimarea şi 
conservarea totodată a artei în religie şi cu ceea ce rămâne după 
suprimarea şi conservarea totodată a credinţei în filosofie, se va 
înţelege resemnarea care l-a cuprins pe Hegel la sfârşitul filosofiei 
religiei. Ceea ce poate produce în cel mai bun caz raţiunea 
filosofică, este o conciliere parțială — fără universalitatea 
exterioară a acelei religii publice, care trebuia să facă poporul 
raţional şi pe filosofi inteligibili (sinnlich). Poporul se vede mai 
degrabă părăsit de preoţii săi deveniți filosofi: „Filosofia este în 
această privinţă un sanctuar separat", se spune acum, „iar 
slujitorii ei alcătuiesc o stare preoțească separată, care nu trebuie 
să meargă în rând cu lumea, Felul în care se regăseşte din 
conflictul său prezentul temporal, empiric, felul în care se 
configurează el, toate acestea sunt lăsate pe seama lui, căci nu 
constituie în mod direct treaba şi problema filosofiei. "°! 
Atingându-şi scopul, dialectica iluminismului a anihilat impulsul 
către o critică a contemporaneitätii, impuls ce o pusese totuşi în 
mişcare. Acest rezultat negativ se arată mai clar în construcţia 
acelei „suprimări şi conservări totodată" a societăţii burgheze în 
stat. 

IV 

în tradiţia aristotelică, conceptul vechi-european de politică ca 
sferă ce cuprinde statul şi societatea a fost neîntrerupt menţinut 
până în secolul 19. Economia „întregii case", o economie de 
subzistență întemeiată pe producţia agraro-meşteşugărească, ce 
se întregeşte prin pieţe locale, alcătuieşte, conform acestei 
reprezentări, temelia unei ordini politice globale. Stratificarea 
socială şi participarea diferențiată la puterea politică, respectiv 
excluderea de la puterea politică, merg mână-n mână - constituţia 
guvernării politice integrează societatea în întregul ei. Evident, 
aceste concepte nu se mai potrivesc societăţilor moderne, în care 
circulaţia mărfurilor economiei capitaliste, circulaţie organizată 
pe baza dreptului civil, s-a detaşat de forma de guvernământ. Prin 
mediile valorii de schimb .si ale puterii, s-au diferențiat două 
sisteme procedurale, ce se completează funcţional — socialul s-a 
separat de politic, societatea economică depolitizată s-a separat 
de statul birocratizat. Puterea de înţelegere a teoriei clasice 
despre politică a fost suprasolicitată de această dezvoltare. De 
aceea, ea se dezintegrează, începând cu sfârşitul seco- 


lului 18, pe de o parte, într-o teorie a societăţii întemeiată politico- 
economic şi într-o teorie a statului inspirată de dreptul natural 
modern, pe de altă parte. 

Hegel e poziţionat la mijlocul acestei dezvoltări a ştiinţei. El e 
primul care dă expresie, chiar şi terminologic, aparatului 
conceptual specific societăţii moderne, căci separă "sfera politică 
a statului de „societatea burgheză". El reia oarecum confruntarea 
din teoria artei dintre antichitate şi modernitate, într-o manieră 
specifică teoriei sociale: „în societatea burgheză fiecare îşi este 
scop, toate celelalte nu reprezintă pentru el nimic. însă fără o 
relaţie cu celălalt, el nu poate atinge dimensiunea scopurilor sale. 
Aceşti ceilalţi sunt de aceea mijloc pentru scopul persoanei 
particulare. însă scopul particular îşi dă, prin relaţia cu altul, 
forma universalitätii şi se realizează, căci realizează în acelaşi 
timp binele celuilalt."9%2 

Hegel descrie relaţiile pieţei ca un domeniu, neutralizat din punct 
de vedere etic, al urmăririi strategice a intereselor private, 
„egoiste", în care ele întemeiază în acelaşi timp un „sistem de 
dependențe generale". în descrierea lui Hegel, societatea 
burgheză apare, pe de o parte, ca o „etică pierdută în extremele 
sale", ca „ceva menit pieirii"%. Pe de altă parte, ea, „creaţia lumii 
moderne", îşi află privilegiul în emanciparea individului ca 
libertate formală: descătuşarea caracterului arbitrar al nevoii şi al 
muncii este un moment necesar pe drumul „formării subiectivitätii 
în particularitatea ei."”° 

Deşi noui termen de „societate burgheză" apare abia mai târziu, în 
„Filosofia dreptului", Hegel a elaborat deja acest concept în 
perioada de la Jena. în tratatul Ober die wissenschaftliche 
Behandlungsarten des Natur-rechts („Despre modalităţile de 
tratare ştiinţifice ale dreptului natural") (1802), el se referă la 
economia politică pentru a analiza ca „sistem al proprietăţii şi al 
dreptului" „sistemul de dependenţă generală, reciprocă, privitor la 
nevoile fizice, la muncă şi la acumulările pentru acestea"”. Aici se 


pune deja pentru el problema modului în care societatea burgheză 
poate fi înţeleasă nu doar ca o sferă de dezintegrare a eticii 
substanţiale, ci simultan, în negativitatea ei, ca un moment 
necesar al eticii. Hegel porneşte de la faptul că idealul de stat 
antic nu poate fi restituit în condiţiile societăţii moderne, 
depolitizate. Pe de altă parte, el reţine ideea acelei totalităţi etice 
ce l-a preocupat la început sub numele de religie a poporului. El 
trebuie, prin urmare, să mijlocească realităţile modernităţii 
sociale cu idealul etic al 


Note: 

" Hegel voi. 7, 340. 

% Hegel voi. 7, 340, 344. 
% Hegel, voi. 7, 340. 

°5 Hegel, voi. 7,343. 

% Hegel voi. 2, 482. 


Antichitätii, in privinta superioritätii sale fatä de individualismul 
epocii moderne. Odatä cu distinctia dintre stat si societate, pe 
care Hegel o plănuise deja, el ia distanţă în egală măsură atât de 
filosofia de stat restaurativă, cât şi de dreptul natural raţional. în 
timp ce constituţia restaurativă nu depăşeşte reprezentările eticii 
substanţiale şi înţelege încă statul ca o relaţie lărgită de W familie, 
dreptul natural individualist nu ajunge nici măcar până la ideea de 
etică, căci identifică statul intelectului şi al necesităţii cu 
raporturile dreptului privat specifice societăţii burgheze. 
Particularitatea statului modern se poate vedea abia când 
principiul societăţii burgheze este înţeles ca un principiu al 
socializării sub formă de piaţă, adică nestatale. Căci „principiul 
statului mo- , dern are această imensă tărie şi profunzime, de a 
face să se împlinească principiul subiectivitätii în extrema 
independentă a particularitätii personale şi, în acelaşi timp, de a-l 
duce înapoi în unitatea substanţială şi, astfel, de-al menţine în el 
însuşi pe acesta." 

Această formulare marchează problema mijlocirii dintre stat şi 
societate, dar şi soluţia tendentioasä pe care Hegel o propune. Nu 
se înţelege de la sine faptul că sfera eticii, care cuprinde familia, 
societatea, formarea voinţei politice şi aparatul de stat ca întreg, 
se concentrează, adică trebuie să vină la sine, doar în stat, mai 
exact în guvern şi în reprezentanţii monarhiei. în primă instanţă, 


Hegel poate explica doar într-o manieră convingătoare faptul că - 
şi motivul pentru care - în sistemul nevoilor şi al muncii apar 
antagonisme ce nu pot fi absorbite doar printr-o autoreglementare 
a societăţii burgheze. El explică acest lucru - de pe înălțimile 
timpului - prin „scufundarea unei mari mase în dimensiunea unui 
anumit mod de subzistentä..., dimensiune care, în schimb, duce cu 
sine uşurinţa de a concentra în mâini puţine bogății ne- 
maiîntâlnite."* Abia de aici rezultă, desigur, necesitatea 
funcţională a intercalării societăţii antagonice într-o sferă a eticii 
vii. Acest universal, în primă instanţă doar cerut, are forma dublă 
a eticii absolute: forma cu care se ocupă societatea ca unul din 
momentele ei, şi forma unui „universal pozitiv", care se distinge 
de societate, pentru a absorbi tendinţele de autodistrugere şi, în 
acelaşi timp, pentru a conserva rezultatele emancipării. Hegel 
gândeşte acest pozitiv ca stat şi rezolvă problema mijlocirii prin 
„suprimarea şi conservarea totodată" a societăţii în monarhia 
constituţională. 


Note: 

97 Hegel, voi. 7, 407. 

% încă şi mai energic decât în versiunea cărţii, Hegel elaborează 
structura de criză a societăţii burgheze în prelegerile de filosofie a 
dreptului, ţinute în semestrul de iarnă 1819/20. Cf. introducerii lui D. 
Heinrich la G. W. F. Hegel, Philosophie des Rechts. Prelegerea din 
1819/20 într-un manuscris postum, Ffm, 1983, 18 sqq. 


Această soluţie apare însă ca obligatorie doar presupunând un 
absolut gândit pe modelul raportării la sine a subiectului 
cunoscător.” Deja în filosofia realului de la Jena, figura conştiinţei 
de sine i-a dat lui Hegel impulsul „de a gândi întregul etic ca 
unitate a individualitätii şi a universalului"!%. Căci un subiect care 
se raportează cunoscând la sine însuşi se descoperă pe sine 
simultan ca fiind un subiect universal, ce stă în faţa lumii ca 
totalitate a obiectelor cunoaşterii posibile, şi ca eu individual, care 
apare înăuntrul acestei lumi ca o entitate printre multe altele. 
Dacă absolutul e gândit ca subiectivitate absolută (care se naşte 
etern în obiectivitate, pentru a se ridica din cenuşa sa la 
grandoarea cunoaşterii absolute!°!), atunci universalul şi indivi- 


dualul pot fi gândite ca fiind unificate doar în cadrul de referinţă 
al auto-cunoaşterii monologale: în universalul concret, subiectul 
ca universal păstrează astfel o întâietate în raport cu subiectul ca 
individual. Pornind de la această logică, pentru sfera eticii reiese 
întâietatea subiectivitätii statului, clasate mai sus, în raport cu 
libertatea subiectivă a individului. D. Henrich a numit această 
poziţie „institutionalimul viguros" al filosofiei hegeliene a 
dreptului: „Vointa individuală, pe care Hegel o numeşte 
subiectivă, este complet integrată în ordinea instituţiilor şi 
justificată în general doar în măsura în care acestea înseşi sunt 
justificate."1%2 

Un alt model pentru mijlocirea universalului şi a individualului îl 
oferă intersubiectivitatea superioară a formării naturale a voinţei 
într-o comunitate de comunicare situată sub constrângerile 
cooperării: în universalitatea unui consens natural, atins în 
libertate şi egalitate, indivizii păstrează instanţa de apelare ce 
poate fi chemată, de asemenea, împotriva unor forme speciale ale 
concretizării instituţionale a voinţei comune. În scrierile de 
tinereţe a rămas deschisă încă, după cum am văzut, opţiunea de a 
explica totalitatea etică ca o rațiune comunicativă întrupată în 
contexte intersubiective de viaţă. Pe această linie, o 
autoorganizare democratică a societăţii ar fi putut să ia locul 
aparatului de stat monarhic. Logica subiectului care se înţelege pe 
sine obţine totuşi, prin forţă, institutionalismul unui stat puternic. 
Dacă însă statul „filosofiei dreptului" e ridicat la „realitatea voinţei 
substanţiale, la rationalul în şi pentru sine", atunci apare 
consecinţa - ce 


Note: 


Vezi R. P. Horstmann, „Probleme der Wandlung in Hegels Jenaer 
Systemkonzeption", Phil.Rundsch. 9, 1972, 92, şi „Ober die Rolle der 
burgerlichen Gesellschaft" in Hegels Politischer Philosophie, Hegel- 
Studien, voi. 9, 1974, 209 sqq. 

100 Tenenser Realphilosophie, ed. Hoffmeister, Leipzig 1931, 248. 

101 Prin aceste cuvinte caracterizează Hegel tragedia care, in domeniul 
etic, înfăţişează absolutul ce se joacă etern cu sine însuşi. 

1% Heinrich, Finleitung zu Hegel (1983), 31. 

constituia deja o provocare pentru contemporanii lui Hegel - că 
mişcările politice ce vor să depăşească graniţele trasate de 
filosofie încalcă, din perspectiva lui Hegel, raţiunea însăşi. Aşa 


cum filosofia religiei dă la o parte, în cele din urmă, nevoile 
religioase nesatisfăcute ale poporului!”, aşa şi filosofia statului se 
retrage din faţa realităţii politice nemultumitoare. Dorinţa de 
autodeterminare democratică, care s-a anunţat energic în timpul 
revoluţiei parisiene din iulie, dar precaut în propunerea 
cabinetului englez la o reformă a votului, produce în urechile lui 
Hegel o „notă discordantä" de factură încă schilleriană. De data 
aceasta, Hegel e aşa de îngrijorat de discrepanta dintre rațiune şi 
prezentul istoric, încât se declară în mod deschis, în lucrarea Ober 
die englische Reformbill (Despre proiectul englez de reformă), de 
partea restauratiei. 


Abia conceptualizase Hegel ruptura modernităţii că a şi apărut 
deja neliniştea şi mişcarea modernităţii de a depăşi acest concept. 
Acest lucru se explică prin faptul că Hegel nu a putut face critica 
subiectivitätii decât în cadrul filosofiei subiectului. Acolo unde 
puterea rupturii trebuie să devină activă doar pentru ca absolutul 
să se poată dovedi putere de unificare, acolo nu mai pot exista 
revendice un drept relativ. Hegel a consolidat institutionalismul 
„puternic", atunci când, în prefața la „Filosofia dreptului", a 
declarat că realul este rationalul. Desigur, în prelegerile 
precedente din semestrul de iarnă 1819/20, se găsesc formulări 
mai slabe: „Ceea ce e raţional devine real, şi ceea ce e real devine 
rațional."!% însă chiar şi această propoziţie deschide doar spaţiul 
de joc pentru un prezent în prealabil decis şi în prealabil 
condamnat. 

Să ne amintim de problema de la început. O modernitate lipsită de 
modele, deschisă către viitor, avidă de nou, îşi poate crea normele 
doar din sine însăşi. Ca unică sursă a normativului se oferă 
principiul subiectivitätii, din care izvorăşte conştiinţa timpului 
proprie modernităţii. Filosofia reflectiei, ce rezultă din faptul 
fundamental al conştiinţei de sine, aduce acest principiu la 
concept. Fireşte, chiar şi negativul unei subiectivitäti devenite 
independente 

1% „Dacă săracilor nu le mai este propovăduită evanghelia, dacă sarea a 

şi puse în mod absolut se dezvăluie capacităţii de reflecţie 
utilizată asupra ei înşişi. De aceea, raționalitatea intelectului 
trebuie să se transforme în rațiune, pe urmele unei dialectici a 
iluminismului, pe care modernitatea îl ştie ca fiind proprietatea ei 
şi îl recunoaşte ca unică obligaţie. însă, în calitate de cunoaştere 
absolută, raţiunea aceasta ia în cele din urmă o formă atât de co- 
vârşitoare, încât ea nu numai că rezolvă problema de început a 
unei autoasi-gurării a modernităţii, dar o rezolvă prea bine: 
întrebarea cu privire la înţelegerea de sine autentică a 
modernităţii dispare în râsetele ironice ale raţiunii. Căci raţiunea 
a luat acum locul destinului şi ştie că toate evenimentele de im- 
portanță mai mare sunt deja decise. în acest fel, filosofia lui Hegel 
satisface nevoia modernităţii de autoîntemeiere doar cu preţul 
unei devalorizări a actualitätii şi a unei atenuări a criticii. în final, 
filosofia diminuează importanţa prezentului, distruge interesul 
pentru el şi îi anulează acestuia vocaţia unei înnoiri autocritice. 
Problemele timpului nu mai sunt considerate provocări, căci 
filosofia, situată pe înălțimile timpului, le-a diminuat importanţa. 
Hegel a început, în 1802, Kritische Journal der Philosophie 
(Jurnalul . critic de filozofie) cu un eseu Ober das Wesen der 
philosophischen Kritik (Despre esenţa criticii filosofice). El 
distinge aici două moduri de a face critică. Una se îndreaptă 
împotriva falselor pozitivitäti ale epocii; ea se înţelege ca o 
maieutică a vieţii înăbuşite, care împinge afară din formele 
osificate: „Dacă critica valorifică opera şi fapta nu ca formă a ideii, 
atunci nu va greşi în aprecierea näzuintei; interesul ştiinţific 
propriu-zis (!) este de a da la o parte coaja care împiedică încă 
aspiraţia interioară de a vedea lumina zilei."!%5 Recunoaştem aici 
fără greutate critica pe care a exersat-o tânărul Hegel la adresa 
puterilor pozitive ale religiei şi statului. Un alt mod de a face 
critică îl utilizează Hegel împotriva idealismului subiectiv al lui 
Kant şi Fichte. în ceea ce îi priveşte pe aceştia, e valabil faptul că 
„ideea filosofiei a fost recunoscută mai limpede, însă 
subiectivitatea s-a străduit să se apere de filosofie în măsura în 
care devine necesar să se salveze pe sine însăşi."1% Problema aici 
constă in a descoperi trucurile unei subiectivitäti limitate ce nu se 


deschide înspre o înţelegere mai bună, accesibilă de multă vreme 
în mod obiectiv. Hegel cel din „Filosofia dreptului" consideră că 
doar în a doua versiune e justificată critica. 

Filosofia nu trebuie să înveţe lumea cum trebuie să fie; în 
conceptele ei se reflectă doar realitatea aşa cum este. Ea nu se 
mai îndreptă critic împotriva realităţii, ci împotriva abstractiilor 
dubioase care apar între conştiinţa subiec- 


Note: 

Hegel, voi. 2, 175. ibidem. 

tivă şi raţiunea configurată obiectiv. După ce în modernitate 
spiritul a „dat un imbold", după ce el a găsit o ieşire chiar şi din 
aporiile modernităţii, şi nu doar a intrat în realitate, ci a devenit în 
ea în mod obiectiv, Hegel vede filo-sofia scutită de sarcina de a 
confrunta existenţa putredă a vieţii sociale şi politice cu conceptul 
ei. Această atenuare a criticii corespunde devalorizării actualitätii, 
de la care îşi întoarce faţa slujitorul filosofiei. Modernitatea 
conceptualizată permite retragerea stoică din faţa ei. 

Hegel nu este primul filosof care aparţine timpului modern, însă 
este primul pentru care modernitatea a devenit o problemă. 
Constelaţia conceptuală dintre modernitate, conştiinţa timpului şi 
raționalitate a devenit vizibilă pentru prima oară în teoria sa. 
Hegel însuşi distruge în final această constelație, căci 
raționalitatea, transformată în spirit absolut, neutralizeazä condi- 
tiile în care modernitatea a atins o conştiinţă a ei înseşi. Prin 
urmare, Hegel nu a rezolvat problema autoasigurării modernităţii. 
De aici rezultă însă, pentru perioada de după Hegel, consecinţa 
potrivit căreia o opţiune pentru elaborarea acestei teme o poate 
avea doar acela care dă o formulare mai modestă conceptului de 
rațiune. 

Cu un concept moderat de rațiune, hegelienii tineri nu renunță la 
proiectul lui Hegel şi vor să înțeleagă şi să critice în acelaşi timp, 
pe calea unei alte dialectici a iluminismului, modernitatea 
dezbinată. Ei alcătuiesc, fireşte, doar una din mai multe tabere. 
Celelalte două tabere, ce se dispută pentru înţelegerea corectă a 


modernităţii, încearcă să dizolve legătura internă dintre 
modernitate, conştiinţa timpului şi raționalitate. Cu toate acestea, 
ei nu pot să se sustragă constrângerii conceptuale a acestei 
constelații. Tabăra neoconservatorilor, situată în continuarea 
hegelianismul de dreapta, se lasă într-un mod necritic în voia 
dinamicii modernităţii sociale, bagatelizând conştiinţa modernă a 
timpului şi retransformând raţiunea în intelect, şi raționalitatea in 
raționalitate în raport cu un scop. Pe lângă ştiinţa autonomă într-o 
manieră scientistă, modernitatea culturală îşi pierde pentru 
această tabără orice obligativitate. Tabăra tinerilor conservatori, 
situată în continuarea lui Nietzsche, relansează critica dialectică a 
timpului, prin faptul că radicalizează conştiinţa modernă a 
timpului şi deconspiră raţiunea ca raționalitate în raport cu un 
scop, ca formă de exercitare depersonalizată a puterii. In această 
privinţă, ea datorează artei de avangardă, esteticist autonome, 
acele norme nemărturisite în faţa cărora nu poate rezista nici 
modernitatea culturală, nici cea socială. 


Excurs cu privire la scrisorile lui Schiller despre 
educaţia estetică a omului 

„Scrisorile" publicate în 1795 în „Horen", la care Schiller lucrase 
din vara lui 1793, alcătuiesc prima scriere programatică ce are ca 
obiect o critică estetică a modernităţii. Ea anticipează viziunea din 
Frankfurt a prietenilor de la Tubingen, în măsura în care Schiller 
realizează analiza modernităţii în sine dezbinate, utilizând 
conceptele filosofiei kantiene, şi proiectează o utopie estetică ce 
atribuie artei un rol aproape social-revolutionar. în locul religiei, 
arta trebuie să fie în stare să devină activă ca putere de unificare, 
căci ea este înţeleasă ca o „formă de comunicare" ce intervine în 
relaţiile intersubiective ale oamenilor. Schiller înţelege arta ca pe 
o rațiune comunicativä ce se va realiza în „statul estetic" al 
viitorului. 


în cea de-a doua scrisoare, Schiller pune întrebarea, dacă nu e 
cumva inoportun să pui frumuseţea înaintea libertăţii, „căci 
(totuşi) problemele lumii morale prezintă un interes atât de 
imediat, iar spiritul de investigaţie filosofic e chemat atât de 
insistent prin împrejurările timpului să se preocupe cu o operă de 
artă desăvârşită, cu edificarea unei libertăţi politice adevärate."!” 
Formularea acestei întrebării sugerează deja răspunsul: arta 
însăşi este mediul de formare al speciei umane într-o libertate 
politică adevărată. Acest proces de formare nu se referă la individ, 
ci la contextul colectiv de viaţă al poporului: „totalitatea 
caracterului trebuie găsită în popor, care trebuie să fie capabil şi 
demn să schimbe statul necesităţii cu cel al libertăţii." (voi. 5, 579) 
Dacă arta ar trebui să poată rezolva sarcina istorică de a concilia 
modernitatea dezbinată în sine, atunci ea nu trebuie să-i cuprindă 
doar pe indivizi, ea trebuie mai degrabă să schimbe formele de 
viaţă care divizează indivizii. Schiller mizează, de aceea, pe forţa 
comunicativă, formatoare de comunitate, solidară, mizează pe 
caracterul public al artei. Analiza sa are ca rezultat faptul că 
forţele particulare au putut să se diferentieze şi să se dezvolte în 
relaţiile moderne de viaţă doar cu preţul färämitärii totalitätii. 
Din nou, concurenţa dintre vechi şi nou oferă punctul de plecare 
pentru o autoasigurare critică a modernităţii. Arta şi poezia 
greacă „într-adevăr au dezmembrat şi ele natura umană şi au 
proiectat-o separat, sub o formă mărită, în sfera ei cerească 
minunată, însă nu tăind-o în bucăţi, ci adesea amestecând-o, căci 
omenirea întreagă nu lipsea din nici un zeu luat în parte. Cu totul 
altfel se petrec lucrurile la noi! Şi la noi imaginea speciei este 
proiectată separat în 


Note: 

' F. Schiller, Sämtliche Werke, voi. 5, 571 sq. 

indivizi - însă în fragmente, nu în amestecuri preschimbate, în aşa 
fel încât trebuie să mergem de la individ la individ, pentru a se 
aduna laolaltă totalitatea speciei." (voi. 5, 82) Schiller critică 
societatea burgheză ca „sistem al egoismului". Alegerea' 
cuvintelor sale aminteşte de tânărul Marx. Mecanismul unui ceas 


foarte elaborat serveşte ca model atât pentru procesul economic 
reificat, care separă satisfacția de muncă, mijlocul de scop, efortul 
de răsplată (voi. 5, 584), cât şi pentru aparatul de stat devenit 
independent, de care se înstrăinează cetăţenii, „clasificati" ca 
obiecte ale administraţiei şi „subsumati legilor gândite la rece". 
Aproape simultan cu critica muncii înstrăinate şi a birocraţiei, 
Schiller se îndreaptă împotriva unei ştiinţe intelectua-lizate şi 
supraspecializate, care se îndepărtează de problemele cotidiene: 
„Aspirând în împărăţia ideilor la posesiuni ce nu mai pot fi 
pierdute, spiritul speculativ trebuie să devină un străin în lumea 
simţurilor şi să piardă, pe lângă formă, materia. Spiritul 
comercial, închis într-un cerc monoton de obiecte, limitat încă de 
formule, trebuia să vadă cum pierde totalitatea liberă, sărăcind în 
acelaşi timp odată cu sfera sa... Gânditorul abstract are adesea o 
inimă rece, deoarece el dezmembrează impresiile, care totuşi 
mişcă sufletul doar ca întreg; omul de afaceri are chiar adesea o 
inimă îngustă, căci capacitatea sa de imaginaţie, închisă în cercul 
monoton al profesiei sale, nu se poate deschide spre un alt mod 
străin de reprezentare." (voi 2, 585) 

Fireşte, Schiller înţelege aceste fenomene de înstrăinare doar ca 
pe nişte consecinţe secundare şi inevitabile ale progreselor, pe 
care specia nu le-ar fi putut face altfel. El împărtăşeşte încrederea 
filosofici critice a istoriei şi se serveşte de figura de gândire 
teleologică chiar fără rezervele filosofiei transcendentale: „Doar 
pentru că în om forţe singulare se izolează şi îşi arogă o legislaţie 
exclusivă, ajung ele în contradicţie cu adevărul lucrurilor şi 
forţează spiritul colectiv, care altminteri se bazează cu o inertă 
mulţumire pe fenomenul exterior, să meargă în profunzimea 
obiectelor." (voi. 5, 587) Aşa cum spiritul comercial devine 
independent în sfera societăţii, tot aşa devine independent spiritul 
speculativ în împărăţia spiritului. în societate şi în filosofie se 
formează două legislații contrare. Această opoziţie abstractă între 
sensibilitate şi intelect, între impulsul material şi impulsul formal, 
supune subiectul iluminismului unei duble constrângeri: 
constrângerii fizice a naturii, dar şi constrângerii morale a 
libertăţii, care devin cu atât mai simţite, cu cât mai nestânjenit 
caută subiecţii să stăpânească natura, atât cea exterioară, cât şi 
propria natură interioară. în cele din urmă, ele stau fatä-n faţă cu 
statul narural-dinamic şi raţional-etic; amândouă converg doar in 
efectul de oprimare al spiritului colectiv: - „căci statul dinamic 
poate face posibilă 


societatea, îmblânzind natura prin natură; statul etic o poate face 
necesară (moral), supunând voinţa particulară celei 
universale."(vol 5, 667) 

Schiller îşi imaginează, de aceea, împlinirea raţiunii ca pe o 
resurectie a spiritului colectiv ce a fost distrus; ea nu poate 
proveni nici din natură, nici doar din libertate, ci doar dintr-un 
proces de formare care, pentru a încheia disputa dintre cele două 
legislații, trebuie să îndepărteze caracterul accidental al naturii 
exterioare din caracterul fizic al uneia, şi libertatea voinţei din 
caracterul moral al celeilalte (voi 5, 576) Mediul acestui proces de 
formare este arta; căci ea trezeşte o „dispoziţie de mijloc, în care 
simtirea nu e forţată nici moral, nici fizic, dar este activă în 
ambele moduri." (voi. 5, 633) în timp ce modernitatea, prin 
progresul raţiunii înseşi, e prinsă din ce în ce mai adânc în disputa 
dintre sistemul dezläntuit al nevoilor şi principiile abstracte ale 
moralei, arta poate da acestei totalitäti dezbinate „un caracter 
sociabil", căci ia parte la ambele legislații: „în mijlocul împărăției 
înfricoşătoare a forţelor şi în mijlocul împărăției sacre a legilor, 
impulsul estetic formativ munceşte pe neobservate la construcţia 
unei a treia impärätii fericite a jocului şi aparentei, în care el ia 
omului lanţurile tuturor relaţiilor şi în care îl dezleagă de tot ce se 
cheamă constrângere, atât în cele fizice cât şi în cele morale." (voi 
5, 667) 

Cu această utopie, care a rămas un punct de orientare atât pentru 
Hegel şi Marx cât şi, în genere, pentru tradiţia hegeliano-marxistä 
până la Lukâcs şi Marcuse!%, Schiller a înţeles arta ca pe o 
întrupare genuină a raţiunii comunicative. Evident, „Critica 
facultăţii de judecare" a făcut posibilă luarea cu asalt a unui 
idealism speculativ, care nu se putea preface mulţumit cu 
distincţiile kantiene dintre intelect şi sensibilitate, libertate si 
necesitate, spirit şi natură, căci vedea tocmai în aceste distincţii 
expresia rupturilor relaţiilor moderne de viaţă. însă capacitatea 
mijlocitoare a facultăţii reflexive de judecată a servit lui Schelling 
şi Hegel ca punte spre o intuiţie intelectuală, ce vroia să se 
asigure de identitatea absolută. Schiller a fost mai modest. Ela 
insistat pe semnificaţia restrânsă a facultăţii de judecată estetică 


pentru a face uz de ea în filosofia istoriei. El a amestecat în mod 
tacit conceptul kantian de facultate de judecată cu cel tradiţional, 
care nu-şi pierduse niciodată în tradiţia aristotelică (până la 
Hannah Arendt!”) legătura cu conceptul politic al spiritului 
colectiv. El putea astfel să conceapă arta în primul rând ca pe o 
formă de a împărtăşi (Mitteilung) şi să aştepte de la ea 

rezolvarea sarcinii de a aduce „armonie in societate": „toate 
celelalte forme de reprezentare divizeazä societatea, fiindcä se pot 
referi în mod exclusiv ori la receptivitatea privată, ori la abilitatea 
privată a membrilor particulari, aşadar la ceea ce distinge omul de 
om; doar împărtăşirea frumoasă uneşte societatea, căci ea se 
referă la ceea ce e comun tuturor." (voi 5, p. 667) 

Sehiller determină apoi forma ideală a intersubiectivitätii pe 
fondul singularizării şi nivelării, pe fondul celor două deformări 
opuse ale intersubiectivitätii. Oamenii ce se ascund în caverne 
sunt privaţi în modul lor de viaţă particular de relaţiile cu 
societatea, ca ceva obiectiv din afara lor; în timp ce oamenilor ce 
cutreieră lumea ca nomazii în mase mari le lipseşte, în existenţa 
lor înstrăinată, posibilitatea de a se găsi pe ei înşişi. Sehiller ex- 
primă într-o imagine romantică echilibrul corect între aceste două 
extreme ale înstrăinării şi amestecării, amenințate în egală 
măsură de pierderea identităţii: societatea conciliată estetic 
trebuie să constituie o structură de comunicare, „în care (fiecare) 
vorbeşte liniştit cu el însuşi în coliba sa şi cu întregul său neam, 
de iese afară din ea." (voi. 5, 655) 

Utopia estetică a lui Sehiller nu tinteste desigur la o estetizare a 
raporturilor vieţii, ci la o revoluţionare a raporturilor de 
înţelegere. în raport cu dizolvarea artei în viaţă, pe care 
suprarealiştii au cerut-o mai târziu în mod programatic, şi pe care 
dadaistii şi urmaşii lor au dorit s-o realizeze într-un mod 
provocator, Sehiller insistă pe autonomia purei aparente. Din 


partea bucuriei în faţa aparentei estetice el aşteaptă probabil 
„revoluţia totală" a „întregului fel de a simţi". însă aparenţa 
rămâne una pur estetică, gâtă vreme se dispensează de orice 
ajutor din partea realităţii. Herbert Marcuse va determina mai 
târziu, într-un mod asemănător lui Sehiller, relaţia dintre artă si 
revoluţie. Deoarece societatea nu se reproduce doar în conştiinţa 
omului, ci şi în simţurile lui, emanciparea conştiinţei trebuie să-şi 
aibă rădăcinile în emanciparea simţurilor - trebuie să fie anulată 
„încrederea represivă în lumea de obiecte existentă." Cu toate 
acestea, arta nu trebuie să realizeze imperativul suprarealist, ea 
nu trebuie să päseascä în viaţă desublimatä: „Un „sfârşit al artei! 
poate fi imaginat doar în situaţia în care oamenii nu mai sunt în 
stare să deosebească între adevăr şi fals, între bun şi rău, între 
frumos şi urât. Aceasta ar fi starea de barbarie desăvârşită pe 
culmea civilizaţiei."" Marcuse, în ultimele sale scrieri, repetă 
avertismentul lui Sehiller în faţa unei estetizări imediate a vieţii: 
aparenţa dovedeşte forţă unificatoare doar ca aparenţă - „câtă 
vreme (omul) se abtine conştiincios în cele teoretice să afirme 


existenţa acesteia şi câtă vreme renunţă, în cele practice, să 
confere prin ea 

existenţă." 

La Sehiller, în spatele avertismentului se ascunde deja acea idee a 
unei legislații proprii a sferelor valorice culturale ale ştiinţei, 
moralei şi artei, pe care o vor elabora mai târziu Emil Lask şi Max 
Weber. Aceste sfere „se bucură de o imunitate absolută, ele sunt 
oarecum absolvite de bunul plac al omului. Legislatorul politic 
poate să le blocheze domeniul, însă nu poate guverna în ele." (voi. 
5, 593). Dacă s-ar încerca, lăsând la o parte incäpätänarea 
culturală, să se spargă recipientul aparentei estetice, atunci 
conținuturile ar trebui să se scurgă - un efect eliberator nu poate 
proveni de la un sens desublimat şi de la o formă destructurată. 
Pentru Sehiller, o estetizare a lumii vieţii e legitimă doar în sensul 
că arta acţionează catalizator, ca o formă de împărtăşire, ca un 


mediu în care momente scindate se leagă din nou într-o totalitate 
organică. Caracterul sociabil al frumosului şi al gustului trebuie să 
se arate doar în faptul că arta „scoate sub cerul deschis al 
spiritului colectiv" tot ceea ce s-a dezbinat în modernitate - 
sistemul nevoilor descätusate, statul birocratic, abstractiunile 
moralei raţiunii şi ştiinţa specialiştilor. 


Note: 

III. Trei perspective: hegelienii de stânga, 


hegelienii de dreapta şi Nietzsche 

Hegel a deschis discursul modernităţii. El a introdus tema - 
autoasigu-rarea autocritică a modernităţii; el a indicat regulile în 
conformitate cu care tema poate fi variată - dialectica 
iluminismului. Ridicând istoria contemporană la rangul de 
problemă filosofică, el a făcut să se atingă în acelaşi timp eternul 
cu tranzitoriul, clasicul cu actualul, şi a schimbat astfel într-un 


mod nemaiîntâlnit caracterul filosofiei. Desigur, Hegel a vrut cu 
totul altceva decât această ruptură de tradiţia filosofică; acest 
lucru s-a conştientizat abia odată cu generaţia următoare. 

Arnold Ruge scrie in 1841 în Deutschen Jahrbuchern (p.594): 
„Deja în primul stadiu al progresului ei istoric, filosofia hegeliană 
dovedea un caracter esenţial diferit de desfăşurarea tuturor 
celorlalte sisteme anterioare. Ea, care a afirmat pentru prima oară 
că toată filosofia nu e nimic altceva decât gândul timpului ei, ea 
este şi prima care s-a recunoscut ca fiind acest gând al timpului. 
Ceea ce filosofiile timpurii erau în mod inconştient şi doar 
abstract, ea este în mod conştient şi concret; despre ele s-a putut 
spune probabil că au fost şi au rămas doar gânduri; aceasta însă, 
cea hegeliană, se prezintă ca fiind gândul care nu poate rămâne 
aşa, ci... trebuie să devină faptă. în acest sens, filosofia hegeliană 
este filosofia revoluţiei şi ultima dintre toate filosofiile în genere." 
Discursului modernităţii, pe care îl purtăm până astăzi fără între- 
rupere, îi aparţine şi conştiinţa faptului că filosofia şi-a atins 
sfârşitul, indiferent cum e resimţit acesta: ca provocare 
productivă ori doar ca instigare. Marx vrea să suprime filosofia 
tocmai pentru a o înfăptui. Moses Hess publică în aceeaşi 
perioadă o carte cu titlul: Die letzten Philosophen (Ultimii filosofi). 
Bruno Bauer vorbeşte de „catastrofa metafizicii" şi e convins că 
„literatura filosofică poate fi considerată ca fiind pentru totdeauna 
închisă şi încheiată." Desigur, depăşirea nietzscheeană şi 
heideggeriană a metafizicii înseamnă altceva decât suprimarea 
metafizicii; la fel, despărţirea lui Wittgen-stein sau a lui Adorno de 
filosofie înseamnă altceva decât înfăptuirea filoso- 


fiei. Şi, totuşi, toate aceste atitudini se referă la acea ruptură de 


tradiţie (L6-with) care a apărut atunci când spiritul timpului a 
dobândit putere asupra filosofiei, când conştiinţa modernă a 
timpului a spart forma gândirii filosofice. 

Kant a scos odată în evidenţă „conceptul scolastic" (Schulbegriff) 
al filosofiei, ca sistem al cunoaşterii raţionale, în raport cu un 
„concept cosmic" (Weltbegriff) al filosofiei: conceptul cosmic se 
referea la ceea ce „interesează în mod necesar" pe toată lumea". 
Abia Hegel a contopit un concept laic (Weltbegriff) de filozofie, în 
care era prezent un diagnostic al contemporaneitäti, cu conceptul 
ei de şcoală (Schulbegriff). Starea modificată a filosofiei poate fi 
constatată şi în felul în care s-a separat din nou, după moartea lui 
Hegel, filosofia laică de cea de şcoală. Filosofia de şcoală stabilită 
ca disciplină s-a dezvoltat alături de o îndeletnicire filosofică de 
literat, larg răspândită, al cărei loc nu mai poate fi clar definit din 
punct de vedere instituţional. Filosofia de şcoală trebuie să 
concureze de acum înainte cu privat docenti destituiti, cu scriitori 
şi persoane private precum Feuerbach, Ruge, Marx, Bauef şi 
Kierkegaard - chiar şi cu un Nietzsche, care a renunţat la 
profesoratul său din Basel. în cadrul universităţilor, ea transferă 
sarcina unei înţelegeri cu sine teoretice a modernităţii ştiinţelor 
sociale şi politice, ba chiar şi etnologiei. Pe lângă aceasta, nume 
ca Darwin şi Freud, curente precum pozitivismul, istorismul şi 
pragmatismul arată faptul că în secolul 19 fizica, biologia, 
psihologia şi ştiinţele istoriei descătuşează motive ideologice care 
acţionează pentru prima oară asupra conştiinţei timpului fără 
mijlocirea filosofiei."? 

Această situaţie s-a schimbat abia în anii '20 ai secolului nostru. 
Hei-degger readuce discursul modernităţii la o mişcare filosofică 
autentică de gândire - chiar acest lucru semnalează titlul Sein und 
Zeit (Fiinţă şi timp). Lucruri asemănătoare sunt valabile şi pentru 
marxistii hegelieni, pentru Lukâcs, Horkheimar şi Adorno, care au 
retradus Capitalul, cu ajutorul lui Max Weber, într-o teorie a 
reificării şi au restabilit legătura întreruptă dintre economie şi 
filosofic De asemenea, filosofia recâştigă competenţa de a 
diagnostica timpul chiar şi pe calea unei critici a ştiinţei, ce duce 
de la Husserl din perioada târzie la Foucault, trecând prin 
Bachelard. Să fie, oare, aceasta aceeaşi filosofie care aici, ca şi în 
cazul lui Hegel, îşi depăşeşte diferenţierea în conceptul laic şi cel 
de şcoală al filosofiei? Indiferent sub ce nume se prezintă ea 
acum, ca Ontologie fundamentală, ca şi Critică, ca Dialec- 

tică Negativä, Destructie sau Genealogie — aceste pseudonime nu 
sunt în nici un caz deghizări sub care ar apare forma tradiţională 
a filosofiei; draparea conceptelor filosofice serveşte mai degrabă 
ca muşamalizare a sfârşitului insuficient ascuns al filosofiei. 

Noi rămânem până astăzi la acel stadiu de conştiinţă pe care 
tinerii he-gelieni l-au produs, distantändu-se de Hegel şi de 
filosofie în general. De atunci sunt prezente peste tot chiar şi 
acele gesturi făloase ale supralicitării reciproce, prin care lăsăm 
cu plăcere la o parte faptul că am rămas contemporanii tinerilor 
hegelieni. Hegel a deschis discursul modernităţii; abia tinerii 
hegelieni l-au edificat în mod durabil. Ei sunt aceia care au 
eliberat figura de gândire a unei critici a modernităţii, apărută din 
spiritul modernităţii, de povara conceptului hegelian de rațiune. 
Am văzut cum Hegel, ca al său emfatic concept de realitate ca 
unitate a esenței şi existenţei, dăduse Ja o parte tocmai ceea ce 
trebuia să fie totuşi esenţial pentru modernitate - tranzitoriul 
clipei pline de semnificaţii în care se înnoadă problemele viitorului 
presant. Hegel a eliminat din construcţia survenirii esenţiale sau 
rationale ca fiind pur empirică, ca fiind existenţa „intämplätoare", 
„trecätoare", „neimportantä", „efemeră" şi „atrofiată" a unui 
„prost infinit" tocmai actualitatea epocii contemporane - din care 
trebuia să izvorască nevoia de filozofie. 

împotriva acestui concept de realitate raţională, care se ridică 
deasupra facticitätii, contingentei şi actualitätii evenimentelor 
apropiate şi ale dezvoltărilor aflate pe punctul de a începe, tinerii 
hegelieni luptă (pe urmele filosofiei târzii a lui Schelling şi ale 
idealismului târziu al unui Immanuel Hermann Fichte) pentru 
greutatea existenţei. Feuerbach insistă asupra existenţei sensibile 
a naturii interioare şi exterioare: emoția şi pasiunea atestă 
prezenţa propriului trup şi rezistenţa lumii materiale. Kierkegaard 
stăruie asupra existenţei istorice a individului: autenticitatea 
propriei existente se dovedeşte în concretetea şi caracterul de 


nesustinut al unei decizii irevocabile, absolut interioare, de interes 
infinit. Marx rămâne neclintit la ființa materială a bazei economice 
proprie vieţii comunitare: activitatea productivă şi cooperarea 
indivizilor socializati formează mediul procesului istoric de 
autoproducere a speciei. Feuerbach, Marx şi Kierkegaard 
protestează aşadar împotriva falsei mijlociri, înfăptuite doar în 
gând, dintre natura subiectivă şi obiectivă, dintre spiritul obiectiv 
şi subiectiv, dintre spiritul obiectiv şi cunoaşterea absolută. Ei 
insistă pe desublimarea unui spirit, care atrage în vârtejul propriei 
raportări la sine absolute contradicţiile actuale, ce izbucnesc în 
prezent, pentru a le răpi realitatea, pentru a le transpune în 
modalitatea transparenţei întunecoase a unui trecut amintit - şi a 
le priva de întreaga lor gravitate. 


în acelaşi timp, tinerii hegelieni nu renunţă la figura fundamentală 
a gândirii hegeliene. Ei sustrag enciclopediei hegeliene bogăţia de 
structuri devenită acum disponibilă, pentru a face profitabilă, 
pentru o gândire radical istorică, câştigurile hegeliene în materie 
de diferențieri. Această gândire împrumută relativistului, adică 
clipei istorice, relevanţă absolută, fără a se livra relativismului 
unui scepticism regândit istoricist. Karl Lowith, care a descris cu 
o afecţiune contradictorie (HaBliebe) formarea noului discurs"?, 
credea că tinerii hegelieni se predau nefilosofic gândirii istorice. 
„A vrea să te orientezi în istorie, aflat fiind în mijlocul ei, ar fi ca 
atunci când cineva ar vrea să se ţină de val când naufragiază.""4 
Trebuie să se citească corect această caracterizare. Desigur, 
tinerii hegelieni vroiau să sustragă prezentul lor deschis către 
viitor de sub dictatul unei raţiuni atoateştiutoare, şi să recâştige 
istoria ca o dimensiune care deschide criticii un spaţiu de mişcare, 
pentru a răspunde crizei. Ei puteau spera să obţină o orientare în 
acţiune doar dacă nu abandonau istoria contemporană 
istorismului, ci păstrau pentru modernitate o relaţie specială cu 
raţionalitatea"?. 

Pornind de la premiza că în cursurilor istorice sunt intercalate 
procese interconectate şi transsubiective ale învăţării şi uitării a 
ceea ce a fost învăţat, 


Note: 

113 K, Lowith, Von Hegel zu Nietzsche, Stuttg. 1941. 

114 K. Lowith (ed.), Introducerea la idem (ed.), Die Hegelsche Linke, 
Stuttg. 1962, 38. Relaţia istoriei cu rațiunea rămâne constitutivă 
discursului modernităţii - la bine şi la 

rău. Cine ia parte la acest discurs - în el nu s-a schimbat nimic până astăzi 
- utilizează într-un anume fel expresiile de „ratiune" sau „rationalitate". El 
nu le foloseşte nici în conformitate cu regulile de joc ontologice pentru 
desemnarea lui Dumnezeu sau a fiinţării în întregul ei, nici în 
conformitate cu regulile de joc empirice pentru desemnarea dispoziţiilor 
subiectului capabil de cunoaştere şi acţiune. Rațiunea nu e considerată 
nici ca ceva terminat, ca o teleologie obiectivă care se manifestă în natură 
sau istorie, nici ca o capacitate pur subiectivă. Modelele structurale 
căutate în dezvoltările istorice dau mai degrabă indicaţii codificate 
referitoare la căile proceselor de formare neizolate, întrerupte şi prost 
direcționate, care trec dincolo de conştiinţa subiectivă a individului. Prin 
faptul că subiecţii se raportează la natura interioară şi exterioară, se 
reproduce prin ei legătura de viaţă socială şi culturală în care stau. 
Reproducerea formelor şi cursurilor vieţii lasă în urmă semne 
imperceptibile în mediul delicat al istoriei, semne ce se condensează în 
desene sau structuri sub privirea încordată a căutătorilor de urme. 
Această privire specific modernă e condusă de interesul pentru 
autoasigurare: din configuratiile şi structurile pe care ea, deşi iritatä 
mereu de pericolul înşelării şi al autoînşelării, le captează totuşi, ea 
ratează procesele de formare transsubiectivă, în care se încrucişează 
procesele de învăţare şi de uitare a ceea ce a fost învăţat. Discursul 
modernităţii se pune tocmai în sfera nefiintärii şi schimbătorului sub 
determinatiile înţelegerii şi erorii: el poartă raţiunea în domeniul care, 
atât pentru ontologia greacă cât şi pentru filosofia modernă a subiectului, 
a fost considerat ca lipsit pur şi simplu de sens şi incapabil să fie 
teoretizat. Sub semnul împrumutării de modele teoretice false, această 
încercare riscantă a alunecat mai întâi în dogmatismul filosofici istoriei, 
dând naştere la mişcarea de apărare a istorismului. însă cei care poartă 
discursulin mod serios ştiu că trebuie să stea între Scylla şi Caribda. 


se clarifică şi celelalte trăsături ale discursului: alături de 
gândirea radical istorică, critica raţiunii centrate în subiect, 
atitudinea expusă a intelectualilor şi responsabilitatea pentru 
continuitatea sau discontinuitatea istorică. 

II 

Taberele aflate în competiţie, încă din perioada tinerilor hegelieni, 
pentru înţelegerea de sine corectă a modernităţii sunt de acord 
într-un anumit punct: că o autoiluzionare adâncă este legată de 


procesele de învăţare pe care secolul 18 le-a conceptualizat sub 
termenul de iluminism. Ei sunt de acord şi asupra faptului că 
trăsăturile autoritare ale unui iluminism îngust sunt gândite în 
principiul conştiinţei de sine sau al subiectivitätii. Subiectul ce se 
raportează la sine dobândeşte conştiinţa de sine doar cu preţul 
obiectivării atât a naturii exterioare, cât şi a celei interioare. 
Deoarece în cunoaştere şi acţiune subiectul trebuie să se 
raporteze continuu la obiecte, în interior şi în exterior, el se face 
concomitent netransparent şi dependent în actele care ar trebui 
să asigure autonomia şi cunoaşterea de sine. Aceste bariere din 
structura raportării la sine rămân inconştiente în procesul 
conştientizării. De aici izvorăşte tendinţa către autoglorificare şi 
iluzionare, adică către absolutizarea stadiului corespunzător al 
reflectiei şi emancipării. 

în discursul modernităţii, cei ce acuză fac un reproş care nu s-a 
modificat, în esenţă, de la Hegel şi Marx până la Nietzsche şi 
Heidegger, de la Bataille şi Lacan până la Foucault şi Derrida. 
Acuzatia este îndreptată împotriva unei raţiuni care se întemeiază 
în principiul subiectivitätii. E acuzat faptul că această rațiune 
denunţă şi subminează toate formele deghizate de reprimare şi 
exploatare, de degradare şi înstrăinare, doar pentru a pune în 
locul lor dominaţia incontestabilă a rationalitätii înseşi. Deoarece 
acest regim al unei subiectivitäti dilatate până la a fi un fals 
absolut schimbă mijlocul conştientizării şi emancipării în tot atât 
de multe instrumente de obiectua-lizare şi control, în formele bine 
ascunse ale dominaţiei apare o înspăimântătoare imunitate. 
Opacitatea carcasei de oţel specifice unei raţiuni ce a devenit 
pozitivă dispare în aparenţa strălucitoare a unui palat de sticlă pe 
deplin transparent. Toate taberele sunt de acord: această faţadă 
de sticlă trebuie spartă. Ei diferă, desigur, în ceea ce priveşte 
strategiile pe care le aleg pentru a depăşi pozitivismul raţiunii. 
Critica hegelienilor de stânga, pusă în practică şi declanşată ca 
revoluţie, vrea să mobilizeze potenţialul acumulat istoric al 
raţiunii, aflat în aşteptarea momentului eliberării, împotriva 
mutilării sale, împotriva rationalizärii 


unilaterale a lumii burgheze. Hegelienii de dreapta îl urmează pe 
Hegel în credinţa că substanţa statului şi a religiei va compensa 
neliniştea societăţii burgheze, îndată ce subiectivitatea conştiinţei 
revoluţionare, creatoare de nelinişte, va evita înţelegerea 
obiectivă a rationalitätii existentului. Raţionalitatea intelectului 
pusă în mod absolut se manifestă acum în entuziasmul ideilor 
socialiste; împotriva acestor falşi critici trebuie să se impună doar 
înţelegerea metacriticâ a filosofilor. Nietzsche vrea în cele din 
urmă să dea în vileag dramaturgia întregii piese în care îşi fac 
intrarea atât speranţa revoluţionară cât şi reacţia la ea. Nietzsche 
scoate spinul dialectic din critica raţiunii redusă la raționalitatea 
în raport cu un scop şi centrată în subiect, şi se raportează la 
raţiunea în întregul ei precum tinerii hegelieni la sublimările ei: 
raţiunea nu e nimic altceva decât putere, nu e nimic altceva decât 
voinţă pervertită de putere pe care o ascunde atât de strălucitor. 
Aceleaşi fronturi se formează şi cu privire la rolul intelectualilor, 
care au o atitudine expusă datorită relaţiei modernităţii cu 
raţiunea. In calitate de detectivi pe urmele raţiunii în istorie, 
filosofii modernităţii caută locul ascuns unde inconştientul s-a 
cuibărit în rațiune, uitarea s-a furisat în amintire, unde regresul e 
drapat ca progres şi uitarea a ceea ce a fost învăţat ca proces de 
învăţare. Deşi sunt iarăşi de acord asupra scopului de a clarifica 
iluminismul în ceea ce-i priveşte limitele sale, cele trei tabere se 
deosebesc în evaluarea a ceea ce fac în realitate intelectualii. 
Criticii critici se văd în rolul unei avan-garde care se aventurează 
în teritoriul necunoscut al viitorului şi împinge mai departe 
procesul iluminismului. Ei apar o dată ca inaintasi ai 
modernismului estetic, o dată ca şi conducere politică ce 
acţionează asupra conştiinţei maselor, sau sub forma indivizilor 
risipiţi ce şi-au lăsat mesajul ca într-o sticlă pe mare (cu această 
conştiinţă, Adorno şi Horkheimer, de exemplu, şi-au încredinţat 
lucrarea Dialectica iluminismului unei mici edituri de emigranţi), 
în comparaţie cu aceştia, metacriticii au văzut în ceilalţi 
intelectualii de la care izvorăşte pericolul unei noi teocratii. 
Intelectualii au înmormântat autoritatea puternicilor instituţii şi a 
simplelor tradiţii; ei au dereglat astfel compensatia pe care o 
modernitate neliniştită o are de adus ei înşişi şi pe care societatea 
raţionalizată o are de adus la forţele conservatoare ale statului şi 
religiei. Teoria Noii Clase, care e folosită astăzi de 
neoconservatori împotriva avocaţilor subversivi ai unei culturi 
presupus duşmane, se datorează mai degrabă logicii discursului 
nostru decât faptelor - transformate în dovezi - ale unei 
restructurări petrecute în sistemul postindustrial de activitate. Nu 


mai puţin vehement e criticată trădarea intelectualilor de aceia 
care se aşează în tradiţia criticii raţiunii practicată de Nietzsche; 
şi ei denunţă crimele pe care au trebuit să le comită avangardele 
cu o bună conştiinţă a filosofiei 


istoriei, în numele raţiunii umane universale. Fireşte, de data 
aceasta lipseşte elementul proiectiv al urii de sine proprie 
intelectualilor. (Astfel înţeleg, de exemplu, observaţiile 
competente ale lui Foucault nu ca denuntare a duşmanilor, ci ca 
dezmintire autocritică a pretențiilor exagerate)."® 

Discursul modernităţii mai are încă şi o a treia trăsătură. 
Deoarece istoria e aflată ca proces de criză, prezentul ca apariţie 
bruscă a ramificatiilor critice, viitorul ca îmbulzeală a 
problemelor nerezolvate, ia naştere o conştiinţă existenţial 
intensificată” â pericolului reprezentat de deciziile ratate si de 
intervenţiile omise. Apare o perspectivă în care contemporanii se 
văd traşi la răspundere pentru starea actuală ca trecut al unui 
prezent ce va veni. Apare ideea unei responsabilităţi faţă de 
legătura unei situaţii cu cea imediat următoare, faţă de 
continuarea unui proces ce şi-a anulat caracterul natural şi refuză 
să promită o continuitate de la sine înţeleasă. De această tensiune 
nervoasă nu sunt cuprinşi numai acei filosofi ai faptei, pentru care 
Moses Hess revendicase deja numele de „tabără a mişcării". 
Aceiasi febră a cuprins şi „tabăra statorniciei" (Beharrungspartei), 
care cer abstinenta, aşadar tabăra acelora care în faţa unei 
modernizări ce merge de la sine pun pe seama revoluţionarilor şi 
dinamizatorilor, reformiştilor şi celor ce doresc schimbarea 
obligaţia de a aduce dovezi pentru fiecare intervenţie plănuită. 
Printre aceştia, atitudinile faţă de continuitatea istorică-variază, 
fireşte, pe un spectru larg. Ea se întinde de la Kautsky şi 
protagoniştii Internaționalei a Ii-a, care au văzut în desfăşurarea 
forţelor de producţie garanţia trecerii evolutive de la societatea 
burgheză la socialism, până la Karl Korsch, Walter Benjamin şi 
ultrastängistii, care şi-au putut imagina revoluţia doar ca un salt 
din barbarismul etern-revenind al preistoriei, ca o spargere a 
continuității întregii istorii. Această atitudine este la rândul ei 

inspirată de conştiinţa suprarealistă a timpului şi intră în contact 
cu anarhismul acelora care invocă, în succesiunea lui Nietzsche, 
suveranitatea entuziastă sau fiinţa uitată, reflexele trupului sau 
rezistentele locale şi revoltele spontane ale exploatatei naturi 
subiective împotriva ansamblului de putere universală şi împotriva 
legăturii dintre fiinţa socială şi reprezentările false despre 
societatea burgheză. 

Pe scurt, tinerii hegelieni au preluat de la Hegel problema 
autoasigu-rării istorice; ei au stabilit ordinea de zi cu critica unei 
raţiuni centrate abisal în subiect, cu disputa în jurul poziţiei 
expuse a intelectualilor şi în jurul responsabilitätii pentru măsura 
corectă dintre revoluţie şi continuitate isto- 

ricä. Prin partizanatul lor in favoarea ideii ca filosofia sä devinä 
practicä, ei au provocat doi dusmani ce au respectat temele si 
regulile de joc. Acesti oponenti nu au iesit din discurs pentru a 
trece la autoritatea trecuturilor exemplare. Recursul vechi- 
conservator la adevärurile religioase sau metafizice nu mai 
aparţine discursului filosofic al modernităţii - ceea ce e vechi- 
european e devalorizat. Taberei mişcării îi răspunde o tabără a 
statorniciei care nu vrea să păstreze altceva decât dinamica 
societăţii burgheze.- Ea transformă tendinţa către conservare în 
consimţământul neoconservator la o mobilizare care oricum se 
întâmplă. Odată cu Nietzsche şi neoromanticii, celor doi 
contracandidati li se opune un al treilea participant la discurs. El 
vrea să ia atât neoconservatorilor cât şi radicalilor orice 
fundament. El anulează genitivus subjectivus din critica raţiunii, 
scoțând această problemă, în care aceia încă stăruiau, de sub 
jurisdicţia raţiunii. Unul vrea, aşadar, să ofere mai mult decât 
altul. 

E evident că ne distantäm cu toţii de acest discurs, că declaräm 
învechită această înscenare a secolului 18. Nu se duce lipsă de 
astfel de încercări de supralicitare din partea noastră a jocului de 


supralicitări reciproce. Ele sunt uşor de recunoscut într-un prefix, 
în neologismele formate cu „post". Din motive metodologice, nu 
cred că noi putem să înstrăinăm, sub privirea fixă a unei etnologii 
fictive a prezentului, raționalismul occidental într-un obiect al unei 
cercetări neutre şi să renunţăm pur şi simplu la discursul 
modernităţii. Voi merge, de aceea, pe o cale mai banală şi voi 
adopta perspectiva obişnuită a participantului care îşi aminteşte 
în mare de cursul argumentării, pentru a descoperi la fiecare din 
cele trei poziţii dificultăţile pe care acestea le au. Aceasta nu ne 
va scoate din discursul modernităţii, însă ne va face să înţelegem 
probabil mai bine tema acestuia. în acest scop, trebuie desigur să 
accept câteva simplificări riguroase. Pornind de la critica marxistă 
a hegelianismului, voi urmări cum conversia conceptului de 
reflecţie în conceptul de producţie, ca şi substituirea „conştiinţei 
de sine" prin „muncä", se termină pe linia marxismului occidental 
într-o aporie. Metacritica hegelienilor de dreapta insistă cu bune 
temeiuri pe faptul că gradul de diferenţiere al sistemului, atins în 
societăţile moderne, nu poate fi anulat pur şi simplu. Din această 
tradiţie se naşte un neoconservatorism care ajunge, fireşte, la 
dificultăţi de întemeiere atunci când trebuie să explice cum pot fi 
echilibrate şi stabilizate costurile şi instabilitätile unui proces de 
modernizare ce decurge de la sine. 


III 

Continuarea in maniera filosofici praxisului a proiectului 
hegelian 

Cunoastem din multe märturii literare cum au revolutionat 
primele cäi ferate experienta oamenilor de atunci referitoare la 
spatiu si timp. Calea feratä nu a creat niciodatä constiinta 
modernă a timpului; însă, în decursul secolului 19, ea a devenit 
literalmente un vehicul prin care conştiinţa modernă a timpului a 
cuprins masele - locomotiva a devenit un simbol popular al unei 
mobilizări vertiginoase, interpretate ca progres, a tuturor 


relaţiilor vieţii. Nu doar elitele intelectuale mai sunt cele care 
experimentează dezmărginirea temporală a lumii vieţii fixată în 
tradiţie; Marx, în Manifestul Comunist, putea deja apela la 
experienţa cotidiană, când explica „cutremurarea neîntreruptă a 
tuturor stărilor sociale, eterna nesiguranţă şi mişcare" prin 
„răsturnarea modului de producţie şi circulaţie": „Toate ruginitele 
raporturi fixe, împreună cu cortegiul lor de reprezentări şi intuitii 
venerabile se dizolvă, toate cele nou formate se învechesc înainte 
de a putea să anchilozeze. Tot ceea ce stă şi rezistă se evaporă, tot 
ce e sfânt se desacralizeazâ, iar oamenii sunt siliţi în cele din 
urmă să vadă cu luciditate poziţia lor în viaţă, relaţiile lor reci- 
proce.""? Aceste formulări conţin trei implicaţii importante: 

a) Sensul de mers al istoriei se poate vedea, înaintea tuturor 
explicatiilor filosofice, oarecum empiric, în modul de mişcare al 
proceselor istorice: acolo unde mobilizarea şi răsturnarea 
relaţiilor vieţii cunosc cea mai mare accelerare, acolo 
modernizarea este cel mai mult avansată. Faptul că lumea 
modernă îşi are centrul de gravitație în vest, în Franţa şi înainte 
de toate, în Anglia, este un fapt istoric pentru Marx, care nu 
renunţă la acest criteriu de accelerare. El are o imagine clară 
despre simultaneitatea nesimultanului. El crede că stările 
germane din 1848 nu ating, potrivit calendarului francez, nici 
măcar anul 1789. Stările germane stau „sub nivelul istoriei", 
prezentul politic se găseşte deja „ca fapt prăfuit în debaraua 
istorică a popoarelor moderne"."?b) Dacă însă societatea modernă 
dezvoltă o dinamică în care tot ceea ce stă şi rezistă se 
evaporează oricum, adică fără intervenţia conştientă de sine a 
subiectului ce acţionează, se schimbă atunci şi caracterul 
„naturalului" sau „pozitivului". într-adevăr, perspectiva tânărului 
Hegel nu s-a schimbat deloc pentru tânărul Marx: vraja pe care 
trecutul o aruncă peste prezent trebuie să se rupă - abia în viitorul 
comunist prezentul va guverna asupra 

trecutului.!?° Pozitivul însă nu mai apare sub forma a ceea ce e 
împietrit şi persistent; e nevoie mai degrabă de un efort teoretic 
pentru a descoperi în permanenta schimbărilor pozitivitatea 
constrângerii la repetiţie. O revoluţionare a relaţiilor vieţii 
înfăptuită inconştient este aparenţa care ascunde tendinţele 
mişcării cu adevărat revoluţionare. Numai ceea ce s-a numit de la 
începutul secolului 19 mişcare socială poate elibera omul de 
blestemul unei mobilități impuse din exterior. Marx vrea de aceea 
să urmărească „războiul civil mai mult sau mai puţin ascuns din 
societatea actuală, până în punctul în care el irumpe într-o 
revoluţie făţişă". El postulează o mişcare socială, cu mult înainte 
ca aceasta să ia o formă istorică inteligibilă în mişcările munci- 
toreşti europene. 

c) în spatele amândurora, a mobilităţii forţate a situaţiilor de viaţă 
exterioare cât şi a puterii de emancipare a mişcărilor sociale, stă 
descătuşarea evidentă a forţelor de producţie. - „îmbunătăţirea 
rapidă a mijloacelor de producţie, comunicarea infinit înlesnită." 
Acest lucru explică caracterul deziluzionam al procesului istoric 
accelerat - desacralizarea sacrului. Deoarece accelerarea ambiguă 
a istoriei provine în cele din urmă de la „progresul industriei" - 
celebrat aproape în imnuri în Manifestul Comunist -, sfera 
societăţii burgheze ocupă locul pe care Hegel în scrierile teologice 
şi politice îl rezervase „vieţii poporului". în ochii tânărului Hegel, 
ortodoxismul religios şi iluminismul, precum şi instituţiile politice 
ale Imperiului german aflat în pragul dezintegrării, deveniseră 
autonome în raport cu viaţa poporului; pentru Marx, societatea, 
„realitatea modernă, politico-socială" alcătuia terenul de care s-au 
desprins în calitate de abstractiuni viaţa religioasă, filosofia şi 
statul burghez. Critica religiei înfăptuită între timp de Feuerbach, 
D.F. Strauss şi B. Bauer e considerată ca model pentru critica 
statului burghez. 

Desigur, pozitivismul vieţii înstrăinate de sine a pecetluit între 
timp de o filosofie a unificării care, printr-o suprimare şi 
conservare totodată a societăţii burgheze în stat, efectuată în 
gândire, sugerează că această conciliere ar fi deja realizată. De 
aceea, Marx alege Filosofia Dreptului de Hegel, pentru a arăta 
cum ar trebui să arate o suprimare şi conservare totodată a 
societăţii burgheze dacă ar face faţă ideii lui Hegel de totalitate 
etică.!?! întorsătura, astăzi nesurprinzătoare, a criticii marxiste 
constă, după cum se ştie, în faptul că statul (ajuns la adevărata sa 
formare în sistemul parlamentar vestic şi nu în 


Note: 

1211 M/E., voi. 4, 476. 

121 Marx întemeiază de altfel acest drum prin teorema nesimultaneitätii 
simultanului: „Filosofia germană a dreptului şi a starului este singura 
istorie germană ce stă la paritate cu prezentul oficial modern... Noi 
suntem contemporanii filosofici ai prezentului, fără a fi însă 
contemporanii ei istorici". (M/E., voi. 1, 383). 


Prusia monarhică) nu mai aduce deloc societatea antagonistă în 
sfera eticii vii; statul împlineşte pur şi simplu imperativele 
funcţionale ale acestei societăţi şi este el însuşi o expresie a eticii 
ei sfâşiate.!22 

Din această critică apare perspectiva asupra unui mod de 
autoorganiza-re a societăţii, ce suprimă şi conservă totodată 
scindarea în omul privat şi cel public, şi distruge ficţiunea 
suveranităţii cetăţeneşti precum şi existenţa înstrăinată a 
oamenilor aflaţi sub „guvernarea raporturilor inumane": „abia 
când omul cu adevărat individual revocă în sine cetäteanul..., când 
el îşi recunoaşte şi organizează forces propres ca forţe sociale, 
fără să mai separe de sine forţa socială ca forţă politică, abia 
atunci este înfăptuită emanciparea umană."!?3 Această perspectivă 
determină de acum încolo interpretarea modernităţii făcută de 
filosofia praxisului.'?* Filosofia praxisului se lasă condusă de 
intuiţia că şi printre limitările funcţionale ale sistemelor sociale 
foarte complexe există şanse de a realiza ideea totalitätii etice. 
Marx s-a disputat insistent în mod special cu $308 din Filosofia 
dreptului, unde Hegel polemizează cu reprezentarea potrivit 
căreia „toţi indivizii trebuie să ia parte la discuţiile şi deciziile 
referitoare la problemele de interes general". Cu toate acestea, 
Marx eşuează în ceea ce priveşte sarcina pe care şi-a pus-o singur, 
anume aceea de a explica structura unei formări a voinţei 


Note: 

122 Marx interpretează raportul dintre stat şi societate în termenii teoriei 
acţiunii din perspectiva rolurilor complementare de „citoyen" şi 
„bourgois", a cetăţeanului ce aparţine statului şi a persoanei de drept 
private. „Cetăţeanul aparent suveran duce o viaţă dublă - „o viaţă 


cerească şi una pământeană, viaţa în comunitatea politică, unde el se 
consideră fiinţă comunitară, şi o viaţă în societatea burgheză, în care e 
activ ca om privat şi priveşte pe ceilalţi oameni ca mijloc, se degradează 
el însuşi până la a fi un mijloc şi devine mingea de joc a puterilor străine" 
(M/E., voi. 1, 355). Aici idealismul statului burghez ascunde doar 
împlinirea materialismului societăţii burgheze, şi anume realizarea 
conţinutului ei egoist. Sensul revoluţiei burgheze este unul dublu: ea 
emancipează societatea burgheză de politică, dar şi de aparenţa unui 
conţinut universal; ea instrumentalizează în acelaşi timp fiinţa 
comunitară, constituită printr-o independenţă ideală, pentru „lumea 
nevoilor, muncii, intereselor private, a dreptului privat", în care statul îşi 
află baza sa naturală. în conţinutul social al drepturilor omului Marx vede 
faptul că „sfera în care omul se comportă ca fiinţă comunitară e coborâtă 
sub sfera în care el se comportă ca fiintä-parte, că nu omul ca citoyen, ci 
omul ca bourgois e considerat ca fiind omul adevărat şi autentic." (M/E., 
voi. 1,366). 

M/E., voi. 1, 370. 

Prin „filosofia praxisului" nu înţeleg doar diferitele versiuni ale 
marxismului vestic datorate lui Gramsci şi Lukâcs (precum teoria critică 
şi şcoala de la Budapesta; existentialismul lui Sartre, Merleau-Ponty şi 
Gastoriadis; fenomenologia lui E. Păci şi a filosofilor iugoslavi ai 
praxisului), ci şi varietatea radical democratică a pragmatismului ame- 
rican (G. H. Mead şi Dewey) şi a filosofiei analitice (Ch. Taylor). Vezi 
comparatia instructivă a lui R. J. Berstein, Praxis and Action, 
Philadelphia, 1971. 


care să facă faţă „aspiratiei societăţii burgheze de a se transforma 
în societate politică sau de a transforma societatea politică în 
societate realä."'”° Paralelele între Hegel si Marx sunt uimitoare. 
Amândoi erau deschişi în tinereţe la posibilitatea de a utiliza ca 
model pentru concilierea societăţii burgheze dezbinate formarea 
naturală a voinţei într-o comunitate de comunicare aflată sub 
constrângerile cooperării; însă amândoi au renunţat mai târziu, 
din motive asemănătoare, la această opţiune. Marx sucombă, ca şi 
Hegel, sub constrângerile conceptuale fundamentale ale filosofiei 
subiectului. în primul rând, el se distanțează în manieră hegeliană, 
de neputinta imperativului (Sollen) unui socialism pur utopic. Ca 
şi Hegel, Marx se sprijină pentru aceasta pe forţa unei dialectici a 
iluminismului: din acelaşi principiu din care au provenit realizările 
şi contradicţiile societăţii moderne trebuie să fie explicată de 
asemenea mişcarea transformatoare, eliberarea potenţialului 
raţional al acestei societăţi. în orice caz, Marx asociază 
modernizarea societăţii cu o epuizare din ce în ce mai evidentă a 
resurselor naturale şi cu o extindere din ce în ce mai intensă a 
reţelei globale de comunicare şi circulaţie. Această descătuşare a 


forţelor de producţie trebuie explicată printr-un principiu al 
modernităţii, întemeiat mai curând în praxisul subiectului 
producător, decât în reflectia unui subiect ce cunoaşte. 

în acest scop, în cadrul modelului de filozofie a epocii moderne 
Marx nu trebuie să facă nimic altceva decât să mute accentele. 
Acesta marchează două relaţii subiect-obiect la fel de originare; 
aşa cum subiectul ce cunoaşte îşi formează opinii despre lumea 
obiectivă, capabile de adevăr, la fel subiectul ce acţionează 
îndeplineşte cu succes activităţi controlate, orientate către un 
scop, pentru a produce ceva în lumea obiectivă. Prin urmare, între 
cunoaştere şi acţiune mijloceşte conceptul de „proces de 
formare"; prin mediul cunoaşterii şi al acţiunii, subiectul şi 
obiectul ajung în constelații noi, de care sunt influențate si 
modificate în conţinutul lor. Filosofia reflectiei, care privilegiazä 
cunoaşterea, înţelege procesul de formare al spiritului (după 
modelul raportării la sine) ca şi conştientizare; filosofia praxisului 
care privilegiază relaţia dintre subiectul ce acţionează şi lumea 
obiectelor manipula-bile, înţelege procesul de formare al speciei 
(după modelul aliennării de sine) ca şi creaţiei de sine. Pentru ea, 
nu conştiinţa de sine, ci munca este principiul modernităţii. 

Din acest principiu pot fi derivate acum, fără probleme, forţele de 
producţie tehnico-stiintifice. Marx nu trebuie, fireşte, să conceapă 
prea îngust acest principiu al muncii, dacă vrea să plaseze în 
conceptul de praxis conti- 


nutul raţional al culturii burgheze şi criteriile cu ajutorul cărora 
regresul poate fi identificat în progres. De aceea, tânărul Marx 
adaptează munca la producţia creatoare a artistului, care scoate 
din sine în lucrările sale propriile forţe esenţiale şi îşi însuşeşte 
produsul din nou prin intuiţia cufundată. Her-der şi Humboldt au 
schiţat idealul individului care se realizează pe toate laturile; 
Schiller şi romanticii, Schelling şi Hegel au întemeiat apoi, într-o 
estetică a producţiei, această idee expresivistă despre formare!%6. 
Transferând această productivitate estetică la „viaţa muncitoare a 


speciei", Marx poate înţelege munca socială ca realizare de sine 
colectivă a producätorilor'?’. Abia echivalarea muncii industriale 
cu un model cu conţinut normativ îi permite diferenţierea decisivă 
între o obiectualizare a forţelor esenţiale şi înstrăinarea lor, dintre 
un praxis ce se întoarce mulţumit la sine şi unul dezmembrat şi 
întrerupt. 

în sfera muncii înstrăinate, ciclul înstrăinării şi însuşirii forţelor 
esenţiale obiectualizate este întrerupt. Producătorul e împiedicat 
să se bucure de produsele sale în care se poate din nou regăsi, 
fiind astfel înstrăinat de sine. 

In cazul exemplar al muncii cu plată, însuşirea privată a bogăției 
produse social întrerupe ciclul normal al praxisului. Raportul 
muncii retribuite transformă acţiunea concretă a muncii într-o 
productivitate abstractă, adică într-o contribuţie funcţională la 
procesul autoexploatării capitalului, care confiscă oarecum munca 
neinsufletitä, sustrasă producătorilor. Schimbul asimetric dintre 
forţa de muncă şi salariu este mecanismul care trebuie să explice 
de ce sfera forţelor esenţiale înstrăinate de salariaţi devine 
sistematic autonomă. Cu această premisă din teoria valorilor, 
conţinutul estetico-expre-siv al conceptului de praxis mai primeşte 
un element moral. Acum munca înstrăinată nu se mai deosebeşte 
doar de modelul praxisului care se reîntoarce mulţumit la sine - 
model înţeles din perspectiva unei estetici a producţiei -, ci şi de 
modelul dreptului natural al schimbului de lucruri echivalente. 
Conceptul de praxis trebuie să cuprindă în cele din urmă şi 
„activitatea critic-revolutionarä", trebuie să cuprindă aşadar 
acţiunea politică conştientă, prin care muncitorii asociaţi rup vraja 
capitalistă a muncii moarte asupra celei vii şi îşi însuşesc forţele 
lor esenţiale, înstrăinate într-o manieră feti-şistă. Dacă totalitatea 
etică sfâşiată e gândită anume ca muncă înstrăinată şi dacă 
aceasta trebuie să-şi depăşească ruptura pornind de la ea însăşi, 
atunci praxisul emancipator trebuie să poată proveni de asemenea 
din munca însăşi. 


Note: 

vezi Ch. Taylor, Hegel, Cambr.1975, cap. 1,3. 

cf. critica mea la adresa fundamentelor filosofiei praxisului în ]. 
Habermas, Vorstudien und Ergänzungen zur Theorie des kommunikativen 


Handelns, Ffm, 1984, 482 sqq. 


Aici Marx, ca şi Hegel, se încurcă în dificultăţi conceptuale. 
Filosofia praxisului nu oferă mijlocul prin care se poate gândi 
munca neinsufletitä ca intersubiectivitateparalizată şi mediatizată. 
Ea rămâne o variantă a filosofiei subiectului care nu pune raţiunea 
în reflectia subiectului care cunoaşte, ci în raționalitatea în raport 
cu un scop a subiectului ce acţionează. în relaţiile dintre un actor 
şi o lume de obiecte perceptibile şi manipulabile poate fi pusă în 
evidenţă o raționalitate cognitiv-instrumentalä; iar puterea 
unificatoare a raţiunii, reprezentată acum ca praxis emancipator, 
nu apare în această raționalitate în raport cu un scop. 

Istoria marxismului occidental a adus la lumină dificultăţile 
conceptuale fundamentale ale filosofiei praxisului şi ale 
conceptului ei de rațiune. Acestea rezultă întotdeauna din 
neclaritätile privitoare la bazele normative ale criticii. Vreau să 
amintesc cel puţin trei din aceste dificultăţi: 

a) Echivalarea muncii sociale cu modelul „activităţii automate" în 
sensul realizării de sine creatoare a putut eventual să invoce o 
anumită credibilitate de la modelul transfigurat romantic al 
activităţii meşteşugăreşti. înspre acest lucru s-a orientat, de 
exemplu, mişcarea contemporană reformatoare a lui John Ruskin 
şi William Morris, care au propagat meseriile artistice. între timp, 
dezvoltarea muncii industriale s-a îndepărtat mereu de modelul 
unui proces integral de producere. Chiar şi Marx a renunţat în 
cele din urmă la orice orientare către trecutul, ridicat la gradul de 
model, al praxisului meşteşugăresc. El admite însă discret 
conținuturile problematice normative ale acestui concept de 
praxis în premisele teoriei valorii muncii, făcându-le în acelaşi 
timp de nerecunoscut. Acest lucru explică de ce în tradiţia 
marxistă conceptul de muncă a rămas la fel de ambiguu ca şi 
raționalitatea în raport cu un scop prezentă în ea. 

în mod corespunzător, estimarea forțelor de producție variază de 
la o extremă la alta. Unii salută desfăşurarea forţelor de 
producţie, mai cu seamă progresul tehnico-stiintific, ca forţă de 
propulsie a rationalizärii sociale. Ea aşteaptă ca instituţiile ce 
administrează distribuirea puterii sociale şi accesul diferențiat la 
mijloacele de producţie să fie revolutionate sub presiunea 
rationalizatoare a forţelor de producţie. Cealaltă priveşte cu 
neîncredere raționalitatea stăpânirii naturii, care se contopeste cu 
irationalitatea dominaţiei de clasă. Ştiinţa şi tehnica, încă 
reprezentând pentru Marx un potenţial de emancipare, devin 
pentru Lukâcs, Bloch şi Marcuse un mediu cu atât mai eficace al 


represiunii sociale. Astfel de interpretării contradictorii pot apare, 
deoarece Marx nu dă nici o socoteală despre felul în care 
raționalitatea concretă a activităţii orientate către un scop se 
raportează la raționalitatea pre- 


luată intuitiv a acţiunii automate - aşadar a unui praxis social 
închipuit în imaginea asocierii producătorilor liberi. 

b) O mai mare dificultate rezultă din opunerea abstractă a muncii 
moarte şi a celei vii. Dacă se pleacă de la conceptul de muncă 
înstrăinată, procesul de producţie rupt de spectrul valorii de 
întrebuințare apare ca formă fantomatică a forţelor esenţiale ale 
producătorilor, forţe dezpropriate şi devenite anonime. Iniţiativa 
filosofiei praxisului sugerează că legătura sistemică dintre 
economia capitalistă şi complementul ei statal este o simplă 
aparenţă care se dizolvă odată cu abolirea relaţiilor de producţie. 
Din această perspectivă, toate diferentierile structurale care nu 
pot fi recuperate în orizontul orientativ al subiectului ce 
acţionează îşi pierd dintr-o dată justificarea. Nici nu se pune 
întrebarea dacă subsistemele controlate mediatic dovedesc însu- 
şiri ce posedă o valoare intrinsecă funcţională, independentă de 
structura de clasă. Teoria revoluţiei face să apară mai degrabă 
aşteptarea ca toate relaţiile sociale, obiectivate şi devenite 
independente sub aspect sistemic, să poată fi în principiu 
recuperate în orizontul lumii vieţii: aparenţa dizolvată a capita- 
lului va reda spontaneitatea unei lumii încremenite sub dictatul 
legii valorii. Dacă, însă, emanciparea şi concilierea pot fi 
imaginate doar la modul nedi-ferentierii raporturilor de viaţă 
foarte complexe, atunci teoriei sistemului, referitor la 
complexitätile inveterate, îi va veni uşor să anuleze puterea 
unificatoare a raţiunii ca fiind o pură iluzie. 

c) Ambele dificultăţi se leagă de faptul că baza normativă a 
filosofici praxisului, îndeosebi eficienţa conceptului de praxis în 
raport cu sarcinile unei teorii critice a societăţii nu au fost 
niciodată elucidate în mod satisfăcător. Reevaluarea din 


perspectiva esteticii producţiei şi extinderea moral-practică a 
conceptului de muncă socială cer o întemeiere ce nu poate fi 
întreprinsă prin cercetări discutabile din punct de vedere metodic, 
fie ele antropologice sau existential-fenomenologice. Mai 
consecvent procedează aceia care nu mai pun raţiunea în 
conceptul de praxis, când o pot scoate din raționalitatea în raport 
cu un scop a acţiunii (îndreptate către un scop) şi din afirmarea de 
sine!%8. 

Desigur, principiul muncii asigură modernităţii o relaţie deosebită 
cu raționalitatea. Filosofia praxisului se găseşte însă pusă în faţa 
aceleaşi sarcini ca şi filosofia reflectiei de atunci. Chiar şi în 
structura înstrăinării de sine - ca şi în structura raportării la sine - 
este gândită necesitatea autoobiectivării; de aceea procesul de 
formare al speciei este definit de tendinţa ca indivizii muncitori, în 
măsura dominării naturii exterioare, să-şi dobândească identitatea 
doar cu preţul înăbuşirii propriei naturi interioare. Pentru a 
elimina această incälcealä a unei 


Note: 
128 Despre demodarea paradigmei producţiei, vezi excursii! cu 
acelaşi nume de la finalul capitolului de faţă. 


raţiuni centrate în subiect, Hegel a opus absolutizării conştiinţei 
de sine mijlocirea de sine absolută a spiritului. Filosofia praxisului, 
care a abandonat din bune motive acest dram idealist, nu poate 
evita o problemă corespunzătoare; această problemă pentru ea 
chiar se agravează. Căci ce poate, oare, opune ea raţiunii 
instrumentale a unei rationalitäti în raport cu un scop, dilatate ca 
totalitate socială, când ea însăşi trebuie să se înţeleagă la modul 
materialist drept componentă şi rezultat al acestui context reificat 
- când constrângerea spre obiectivare ajunge până în adâncul 
raţiunii critice înseşi? 

în Dialectica a iluminismului, Horkheimer şi Adorno au vrut doar 
să desfăşoare această aporie, şi nu să iasă din ea. Probabil că ei 
reacţionează la raţiunea instrumentală printr-o „amintire" 
(Eingedenk), care investighează mişcările unei naturi ce se revoltă 
şi se răscoală împotriva instrumentalizării ei. Ei au chiar şi un 
nume pentru această rezistenţă: mimesis. Numele creează 
asocieri intenţionate: empatia şi imitatia. Acest lucru aminteşte de 
raportul dintre persoane în care înstrăinarea identificatoare a 
unuia pe modelul celuilalt nu cere renunţarea la propria 


identitate, ci oferă atât autonomie cât şi independenţă: „Starea 
conciliată nu anexează ceea ce e străin apelând la imperialismul 
filosofic, ci îşi are partea de noroc în faptul că în vecinătatea 
acordată rămâne ceea ce c departe şi diferit, dincolo de ceea ce 
eterogen cât şi de ceea ce e propriu."!2' Această capacitate 
mimetică se sustrage însă unei conceptualitäti croite doar pe 
măsura relaţiilor subiect-obiect; în acest fel mimesisul apare drept 
simplu impuls, drept contrariul simplu al raţiunii. Critica raţiunii 
instrumentale poate denunța ca fiind eronat doar ceea ce ea nu e 
în stare să explice în starea sa de eroare. Căci ea e prinsă în acele 
concepte ce dau subiectului posibilitatea de a dispune de natura 
interioară şi exterioară, dar care nu sunt utile în cazul în care dai 
cuvântul naturii obiectivate, pentru ca acesta să poată spune cum 
a fost vrăjită de subiect.!% Adorno încearcă să circumscrie, pe 
calea „dialecticii sale negative", ceea ce nu se lasă înfăţişat în mod 
discursiv; şi pecetluieşte prin „Teoria sa Estetică" cedarea în 
favoarea artei a competenţei cognitive. Experienţa estetică 
izvorâtă din arta romantică, pe care tânărul Marx a introdus-o pe 
furiş în conceptul de praxis, a fost radicalizatä în arta 
avangardistă; pe aceasta Adorno a numit-o unicul martor 
împotriva unui praxis, care a îngropat sub ruinele sale tot ceea ce 
a fost odată vizat prin rațiune. Critica poate arăta doar sub forma 
unui exerciţiu de ce acea capacitatea mimetică se sustrage 
sesizării teoretice şi se refugiază deocamdată în lucrările cele mai 
avansate ale artei moderne. 


Note: 
'fT. VV. Adorno, Negative Dialcktik, Opere. voi. 6, 1973, 192. ° vezi 
prelegerea a cineca. 


IV Răspunsul ncoconscrvator la fllosofla praxisului 
Neoconservatorismul, care astăzi, mai cu seamă în ştiinţele 
sociale, domină o scenă dezamăgită de marxism'®!, se hrăneşte din 
motivele hegelianismului de dreapta. Elevii oficiali ai lui Hegel — 
mă refer în special la Ro-senkranz, Hinrichs şi Oppenheim - sunt 
contemporanii, cu doar câţiva ani mai în vârstă, ai lui Marx. Ei nu 
reacţionează în mod direct la Marx, ci la provocarea doctrinelor şi 


mişcărilor socialiste timpurii din Anglia şi Franţa, ce au fost făcute 
cunoscute in Germania de către Lorenz v.Stein.!*? Aceşti hegelieni 
ai primei generaţii se credeau drept avocaţi ai liberalismului pre- 
mergător revoluţiei din 1848. Ei s-au străduit să obţină pentru 
filosofia hegeliană a dreptului spaţiul de joc pentru implementarea 
statului de drept liberal şi a anumitor reforme social-statale. Ei au 
mutat accentele între o rațiune, care este, conform conceptului, 
singura realitate, şi formele finite ale survenirii ei istorice. 
Raporturile empirice necesită o perfecţionare, căci în ele se mai 
reproduc trecuturile ce în sine sunt deja depăşite. Hegelienii de 
dreapta sunt convinşi, ca şi hegelienii de stânga, că „prezentul 
cuprins în gânduri... nu este pur şi simplu teoretic în gând, ci se 
străduie să se impună în realitate în mod practic."'5% Chiar şi ei 
înţeleg prezentul ca loc privilegiat al realizării filosofiei: ideile 
trebuie să se asocieze cu interesele existente. Şi ei au văzut 
substanţa politică a statului atrasă într-o formare radical tempo- 
ralizată a vointei.'* 


Note: 

t H, Steinfels, The Neoconservatives, NY 1979, R. Saage, 
„Neokonservatives Denken 

in der Bundesrepublik", Riickkehr zum starken Staatl, Ffm, 1983, 228; H. 
Dubiel, Die 

Buchstabierung des Fortschritts, Ffm, 1985 

'*Lucrarea în trei volume a lui Lorenz v. Stein 1849 „Geschichte der 
sozialen Bewegung 

in Frankreich" (Darmstadt 1959) este o continuare a lucrärii* sale despre 
„Sozialismus 

und Communismus des heutigen Frankreich". 

133 H, F. W. Hinrichs, „Politische Vorlesung", în H. Liibbe (ed), Die 
Hegelsche Rechte, 

Stuttgart, 1962,89. 

Tratatul lui Rosenkranz despre noţiunile partidului politic si ale opiniei 
publice reflectă într-un mod dramatic invazia conştiinţei moderne a 
timpului în lumea filosofiei hegeliene a dreptului (Liibbe, 1962, 59 sqq., 
69 sqq.). Procesul pe care-l exercită viitorul asupra trecutului 
descompune continuumul istoric într-o secvenţă de actualități. Opinia 
publică, aflată mereu în transformare, este mediul acestei dispute ce nu 
izbucneşte doar între tabărele progresului şi ale statorniciei, ci ajunge 


până în inima taberelor însele, trăgând-o pe fiecare în vârtejul polarizării 
dintre trecut şi viitor şi scindänd în fracțiuni, aripi şi grupe de interes. 
Chiar şi reprezentarea unei avangarde, ce întruchipează viitorul într-o 
mişcare prezentă, nu este străină liberalilor- ea îşi găseşte în Manifestul 
Comunist cea mai decisivă formulare a sa. 


Nici dreapta hegeliană nu îşi închide ochii în faţa potenţialului 
conflic-tual al societăţii burgheze.!* Ei resping însă în mod 
hotărât calea comunistă, între elevii liberali şi cei socialişti ai lui 
Hegel planează o disensiune cu privire la acea nediferentiere între 
stat şi societate, care pe unii îi sperie, pe unii îi entuziasmează. 
Marx era convins că autoorganizarea societăţii, care ia puterii 
publice caracterul politic, trebuie să încheie chiar starea care, în 
concepţia oponenților săi, ar fi tocmai astfel produsă - anume 
dizolvarea completă a eticii substanţiale în concurenţa nemediată 
a intereselor naturale. Ambele părţi judecă, aşadar, în mod critic 
societatea burgheză ca pe un stat al nevoii şi al intelectului, care 
are drept scop doar binele şi subzistenţa individului, drept 
conţinut munca şi persoana privată, drept principiu voinţa 
naturală, iar drept consecinţă multiplicarea nevoilor. Hegelienii de 
dreapta văd înfăptuit în cadrul societăţii burgheze principiul 
socialului în genere şi afirmă că acesta ar trebui să ajungă la 
domnia absolută, îndată ce diferenţa dintre social şi politic ar 
dispare.!% Societatea apare din capul locului ca o sferă a 
inegalitätii aptitudinilor, capacităţilor şi nevoilor naturale; ea 
alcătuieşte o corelaţie obiectivă ale cărei imperative funcţionale 
străbat inevitabil orientările subiective de acţiune. în faţa acestei 
structuri şi complexitäti trebuie să eşueze toate încercările care 
vor să introducă în societate principiul civil al egalităţii şi vor s-o 
supună formării voinţei democratice a producătorilor asociaţi.!* 
Max Weber a reluat şi aprofundat mai târziu această critică; el a 
menţinut ca fiind corectă prognoza sa, potrivit căreia abolirea 
capitalismului 


Note: 

3:> Oppenheim polemizează contra „dominaţiei oarbe a concurenţei, 
cererii şi ofertei", contra „tiraniei capitalului şi a marii proprietăţi 
funciare", care ar da naştere tot timpul, lăsată în voia ei, la o oligarhie de 
proprietari." (H. B. Oppenheim, în Liibbe 1962, 186). Statul trebuie să 
intervină în aşa-zisul „sanctuar al stărilor industriale": „Administraţia a 


supravegheat într-un mod neschimbat felul în care marii capitalişti au 
săpat un canal de scurgere, prin care trebuiau să treacă, sub protecţia 
înşelătoare a liberei concurente, toate resursele nationale, toată bogăţia 
şi tot norocul." (Oppenheim, în Ltibbe 1962, 193). Hinrichs vede că 
sistemul muncii şi al nevoilor poate numai atunci să satisfacă promisiunea 
libertăţii subiective, când şi „muncitorului i se oferă atât cât e necesar 
pentru a-şi menţine viaţa şi pentru a deveni inteligent, cât e necesar 
pentru a fi în măsură să devină proprietar." (Hinrichs, în Liibbe 1962, 
131). lar Rosenkranz aşteaptă o „nouă şi sângeroasă revoluţie", în cazul 
în care „întrebările sociale presante" nu sunt soluționate. (Rosenkranz, în 
Liibbe 1962, 150). 

136 Această poziţie o susţine neschimbat H.Ltibbe, „Aspekte der 
politischen Philosophie des Biirgers", în idem, Philosophie nach der 
Aujklänmg, Diisseldorf, 1980, 211 sqq. ” „Cum poţi să administrezi în 
comun ceea ce nu este un întreg închis şi care zi de zi se creează şi se 
formează din nou într-o producţie infinită şi nesfârşit diversă de indivizi?" 
(Oppenheim, în Ltibbe, 1962, 196). 


privat nu ar însemna absolut deloc o distrugere a carcasei de oţel 
a muncii moderne, comerciale. In „socialismul real existent", 
încercarea de a dizolva societatea burgheză în cea politică a avut 
de fapt ca efect doar birocratizarea acesteia, ea doar a extins 
constrângerea economică la un control administrativ ce străbate 
toate sferele vieţii. 

Pe de altă parte, dreapta hegeliană a suferit un eşec în ceea ce 
priveşte încrederea în capacităţile regenerative ale unui stat 
puternic. Rosenkranz mai apăra încă monarhia, căci doar ea ar 
putea asigura neutralitatea unei guvernări aflate deasupra 
partidelor, ar putea îmblânzi antagonismul intereselor şi ar putea 
garanta unitatea individului cu universalul. Din punctul lui de 
vedere, guvernul trebuie să rămână ultima instanţă doar în 
măsura în care el şi numai el e în stare să descifreze trebuintele 
(was Not tun) în cartea opiniei publice"'°®. De aici începe o tradiţie 
ce trece prin Cari Schmitt şi ajunge la acei profesori de drept 
constituţional ce credeau, privind înapoi la neguver-nabilitatea 
Republicii de la Weimar, că trebuie să justifice statul total.!% Pe 
această legătură de tradiţie s-a putut transforma conceptul de stat 
substanţial într-unui pur autoritar, căci între timp fusese distrusă 
din temelii ordinea ierarhică a spiritului subiectiv, a celui obiectiv 
şi a celui absolut, ordine revendicată întotdeauna de hegelienii de 
dreapta.“ 

După sfârşitul fascismului, hegelienii de dreapta au luat-o din nou 
de la început, propunându-şi să facă două revizuiri. Pe de o parte, 
ei s-au adaptat la o teorie a ştiinţei ce nu acordă nici un drept 
raţiunii în afara culturii consacrate, specifice intelectului, a 


ştiinţelor naturii şi spiritului. Pe de altă parte, ei au acceptat 
rezultatul explicării sociologice, potrivit căruia statul (încrucişat în 
mod funcţional cu economia capitalistă) în cel mai bun caz 
validează, însă nu promovează sub aspect etic existenţa privată şi 
profesională a individului în societatea industrială bazată pe 
diviziunea muncii. Sub 


Note: 

138 Rosenkranz, în Lubbe (1962), 72. 

Pentru publicaţiile de specialitate ale lui E. Forsthoff, E. R. Huber, K. 
Larenz ş.a.m.d. vezi H. Marcuse, „Der Kampf gegen den Liberalismus in 
der total ităren Staatsauffasung" în Zeitschrift. f. Sozialforschg., 1934, 
161 sqq. 

140 Această descompunere fusese începută de hegelienii de stânga. 
Reflectiile metodologice asupra ştiinţelor naturii şi ale spiritului, aşadar 
pozitivismul şi istorismul, au discreditat imediat tot ceea ce vroia să 
treacă dincolo de „simpla gândire a intelectului". Rosenkranz vorbea încă 
de maiestatea nepieritoare a spiritului ce guvernează în istorie --acest fel 
de a practica filosofia istoriei a dispărut la sfârşitul sec. 19. Cine vroia 
încă să rămână la figura de gândire a unei suprimări şi conservări 
totodată a societăţii burgheze în stat, avea la dispoziţie doar conceptul 
nominalist al puterii politice, căruia Max Weber îi luase toate conotatiile 
raţionale. Statul putea în cazul cel mai bun să se încarce din punct de pe 
vedere existențialist cu semnificaţii pornind de la relaţia dusman-prieten. 


aceste premise, autori precum Hans Freyer şi Joachim Ritter'*' 


reînnoiesc figurile de gândire ale dreptei hegeliene. Mostenirea 
teoretică a filosofiei părăsite cade aici în sarcina ştiinţelor 
spiritului - iar puterilor tradiţionale ale moralei, religiei şi artei le 
revine rolul compensator care nu mai trebuie aşteptat de la stat. 
Această argumentare modificată creează fundamentul pentru 
corelarea atitudinii afirmative cu modernitatea socială şi cu 
devalorizarea simultană a modernităţii culturale. Acest model 
estimativ constituie astăzi diagnozele neoconservatoare ale 
contemporaneitätii atât în USA, cât şi în Republica Federalä.'* Pe 
acesta aş vrea să-l lămuresc cu ajutorul lucrărilor, la noi foarte 
influente, ale lui Joachim Ritter. 

într-o primă fază a interpretării, Ritter separă modernitatea de 
acea conştiinţă a timpului din care aceasta şi-a dobândit propria 
înţelegere de sine. Deoarece societatea modernă reduce omul la 
natura sa subiectivă, la consum şi muncă, şi deoarece ea însăşi se 


reproduce dincolo de folosirea industrială şi exploatarea naturii 
exterioare, Ritter vede esenţa istorică a modernităţii caracterizată 
printr-un raport natural fără istorie. Lumea modernă „desface 
organizările istorice de fiinţa socială a omului"!%; iar ruptura 
existenţei sociale este întemeiată pe această absenţă a istoriei: 
„Ce iese la iveală odată cu epoca nouă este ... sfârşitul istoriei de 
până acum; viitorul n-are legătură cu originea."'** 

Această descriere duce la două consecinţe. Pe de o parte, 
modernitatea socială poate desfăşura o dinamică evolutionarä 
proprie, în contrast cu survenirea tradiţională a istoriei, dinamică 
care îi împrumută stabilitatea unei a doua naturi. Acestui lucru i 
se asociază reprezentarea tehnocratică, conform căreia procesul 
de modernizare e condus de constrângeri factuale neinfluen- 
tabile. Pe de altă parte, cetăţenii lumii moderne îşi datorează 
libertatea lor subiectivă tocmai abstractiunii organizărilor istorice 
ale vieţii; fără acţiunea de stopare a resurselor tradiţionale ei ar fi 
fost, fireşte, expuşi fără apărare la imperativele funcţionale ale 
economiei şi administraţiei. Acestui lucru i se asociază 
reprezentarea istoricistă, conform căreia libertatea subiectivă, 
care apare ca dezbinare, poate fi apărată împotriva pericolelor 
unei totale socializări şi birocratizări, doar atunci când forţele 
devalorizate ale tradiţiei preiau oarecum un rol compensator. 
Valabilitatea lor obiectivă este distrusă; ele 


Note: 

11 H, Freyer, Weltgeschichte Europas, 2 voi, Wiesbaden, 1948; Theorie 
des gegen-wărtigen Zeitalters, Stuttgart, 1955, J.Ritter, Metaphysik 
undPolitik, Ffm. 1969. 

142 J, Habermas, „Neokonservative Kulturkritik in den USA und in der 
Bundesrepublik" în idem, Die Neue Oniibersichtlichkeit, Ffm 1985. 

143 J, Ritter, Heget unddiefranzosische Revolution, Ffm. 1965, 62. 

144 Ritter, (1965), 45. 


trebuie întărite ca forte private ale credinţei „vieţii personale, 
subiectivitätii şi originii".'*° Continuitatea istoriei, întreruptă in 
mod exterior în societatea modernă, trebuie menţinută în sfera 
libertăţii interioare: „Subiectivitatea a luat asupra sa sarcina de a 
păstra, din punct de vedere religios, cunoaşterea despre 
Dumnezeu, din punct de vedere estetic, frumosul, iar în calitate de 
moralitate, ceea ce e etic, şi de a menţine actual ceea ce se 


transformă pe tărâmul obiectivării lumii într-un simplu subiectiv. 
Aceasta este măreţia şi slujba sa istorică."146 

Ritter a simţit probabil dificultatea acestei teorii a compensatiei, 
însă nu a înţeles efectiv paradoxul traditionalismului său disperat 
(căci era explicat istoric). Cum mai pot supravieţui, oare, ca forţe 
subiective ale credinţei, tradiţiile cărora le dispar temeiurile lor 
evidente odată cu dezintegrarea imaginilor religioase şi metafizice 
despre lume, când doar ştiinţa are autoritatea de a întemeia ceea 
ce trebuie considerat ca fiind adevărat? Ritter crede că ele îşi pot 
redobândi credibilitatea prin mediul evocării ştiinţelor spiritului. 
Ştiinţele moderne au renunţat la pretenţia de rațiune a tradiţiei 
filosofice. Odată cu ele s-a schimbat raportul clasic dintre praxis şi 
teorie. Ştiinţele naturii care au generat o cunoaştere tehnic 
valorificabilă au devenit o formă de reflecţie a praxisului, au 
devenit prima forţă productivă. Ele aparţin contextului funcţional 
al societăţii moderne. într-un alt sens, acest lucru e valabil şi 
pentru ştiinţele spiritului. Ele nu servesc la reproducerea vieţii 
sociale, dar servesc probabil la compensarea deficitelor sociale. 
Societatea modernă are nevoie de „un organ care compensează 
absenţa istoriei şi menţine deschisă şi actuală lumea istorică şi 
spirituală pe care trebuie să o pună în afara sa."!“” în ceea ce 
priveşte, însă, funcţia ştiinţelor spiritului, cu greu putem întemeia 
valabilitatea teoretică a conţinutului lor. Tocmai când pornim, ca 
şi Ritter, de la înţelegerea de sine obiectivistă a ştiinţelor 
spiritului, nu putem vedea de ce autoritatea metodelor ştiinţifice 
s-ar transfera asupra conţinuturilor evocate istoric în acest fel. 
Istorismul este el însuşi expresia problemei pe care el, în 
înţelegerea lui Ritter, o rezolvă: muzealizarea specifică ştiinţelor 
spiritului nu mai returnează forţelor devalorizate ale tradiţiei 
puterea lor obligatorie. 


Note: 

146 Ritter, 1965,70. 

J. Ritter, „Subjektivität und industrielle Gesellschaft" în idem, 
Subjektivität, Ffm, 1974, 138. 


147 J, Ritter, Die Anfgabe der Geisteswissenschaften in der modernen 
Gesellschaft, (1974), 131. 


Gradul istoric de comparatie al iluminismului nu poate neutraliza 
efectul de distantare care a apärutin sec. 18 odatä cu Iluminismul 
anistoric.'*® 

Joachim Ritter coreleazä o interpretare tehnocraticä a societätii 
moderne cu o reevaluare functionalistä a culturii traditionale. 
Elevii săi neoconser-vatori au tras de aici concluzia că toate 
manifestările neplăcute care nu se adaptează imaginii unei 
modernitäti pacificate la modul compensator, trebuie puse pe 
seama activităţii - specifice revoluţiei culturale - a „mijlocitorilor 
de sens". Ei reiterează critica bătrânului Hegel la adresa 
abstractiunilor ce se interpun între realitatea raţională şi 
conştiinţa criticilor ei - fireşte, într-un mod ironic. Căci 
subiectivitatea criticilor nu mai trebuie să rezide acum în faptul că 
aceştia nu sunt în stare să înţeleagă o rațiune configuratä ca 
obiectivitate. Criticilor li se impută mai degrabă faptul că ei au 
crezut întotdeauna că realitatea ar putea lua în general o formă 
raţională. Criticii trebuie să asculte sfatul adversarilor lor, care 
spune că progresul ştiinţific a devenit „neinteresant din punctul 
de vedere al politicii de ideii." Cunostintele ce tin de ştiinţele 
empirice conduc la înnoiri tehnice sau la recomandări tehnico- 
sociale, iar interpretările ştiinţelor spiritului asigură continuitätile 
istorice. Cine îşi pune mari exigente teoretice, cine practică 
filosofia şi teoria socială pe urmele maeştrilor gândirii, acela se 
trădează ca intelectual - un ademenitor în hainele iluminismului 
care ia parte la teocratia Noii Clase. 

Din nevoia de compensație a unei modernitäti sociale instabile, 
neo-conservatorii trag concluzia că trebuie dezactivate 
conținuturile explozive al culturii moderne. Ele întunecă 
reflectorul conştiinţei timpului orientate spre viitor şi captează tot 
culturalul care nu a ajuns direct în vârtejul dinamicii modernizării 
în perspectiva păstrării prin amintire. Acest traditionalism răpeşte 
punctelor de vedere constructive şi critice ale universalismului 
moral atât dreptul lor cât şi puterile creatoare şi subversive ale 
artei avangardiste. O estetică întoarsă cu faţa spre trecut!“ 
bagatelizează în special acele motive ivite în primul rând în 
romantismul timpuriu, din care s-a hrănit critica nietzscheeană de 
inspiraţie estetică a raţiunii. 

Nietzsche vrea să spargă cadrele raționalismului occidental în 
care s-au mişcat întotdeauna adversarii hegelianismului de 
dreapta, cât şi de stânga. Acest antiumanism, continuat în două 


variante de Heidegger şi Bataille, constituie adevărata provocare 
pentru discursul modernităţii. La Nietzsche vreau să cercetez mai 
întâi ce se ascunde în spatele gesturilor radicale ale 


Note: 

148 H, Schnädelbach, Geschichtesphilosophie nach Hegel. Die Probleme - 
des Histo-rismus, Freiburg, 1974. $ 

']. Ritter, Landschaft. Zur Funktion des Asthetischen in der modernen 

acestei provocări. Dacă am afla că nici acest drum nu duce în mod 
serios dincolo de filosofia subiectului, ar trebui atunci să ne 
reîntoarcem la acele alternative pe care Hegel le-a ignorat la Jena 
- la un concept de rațiune comunicativă care pune într-o altă 
lumină dialectica iluminismului. Poate că discursul modernității a 
luat o direcţie greşită în momentul acelei prime încrucișări de 
drumuri în fața căreia s-a trezit tânărul Marx atunci când l-a 
criticat pe Hegel.150 

Excurs despre demodarea paradigmei producţiei 

Câtă vreme teoria modernităţii e orientată către conceptele funda- 
mentale ale filosofiei reflectiei, către conceptele de cunoaştere, 
conştientizare şi conştiinţă de sine, legătura cu conceptul de 
rațiune sau de raționalitate e evidentă. Acest lucru e valabil, însă 
nu imediat, şi pentru conceptele fundamentale ale filosofiei 
praxisului, precum acţiunea, autoproducerea şi munca, într- 
adevăr, conținuturile normative ale conceptelor de praxis şi 
rațiune, activitate productivă şi raționalitate sunt încă împletite în 
teoria marxistă a valorii muncii într-o modalitate nu tocmai uşor 
de înţeles. Această legătură însă se desface nu mai târziu de anii 
'20 ai secolului nostru, atunci când teoreticieni precum Gramsci, 
Lukäcs, Korsch, Horkheimer şi Marcuse au pus în valoare sensul, 
practic la origine, al unei critici a reificării împotriva 
supraestimării factorilor economici şi a obiectivismului istoric al 
Internaționalei a Ii-a. în cadrul marxismului vestic, se separă două 
direcţii tradiţionale influențate, pe de o parte, de receptarea lui 
Max Weber, iar pe de altă parte de receptarea lui Husserl şi 
Heidegger. Mai tânărul Lukâcs şi Teoria Critică au conceput 
reificarea ca rationalizare şi au dobândit un concept critic de 
raționalitate pornind de la asimilarea materialistă a lui Hegel, fără 
ca pentru aceasta să revendice paradigma producţiei.!5! 


Dimpotrivă, tânărul Marcuse şi, mai târziu, Sartre au înnoit 
paradigma producţiei epuizată între timp, citind scrierile timpurii 
ale lui Marx în lumina fenomenologiei husserliene şi dezvoltând 

un concept al praxisului cu conţinut normativ, fără ca pentru acest 
lucru să revendice un program bine pus la punct despre 
raționalitate. Abia schimbarea paradigmei de la activitatea 
productivă la acţiunea comunicativă şi reformularea în ordinea 
teoriei comunicării — care a devenit prin aceasta posibilă— a 
conceptului de lume a vieţii, care a acceptat, odată cu lucrarea lui 
Marcuse despre conceptul filoso- 


Note: 

150 Vezi Prelegerea XI. 

151 Cf. H. Brunkhorst, „Paradigmakern und Theoriendynamik der 
Kritischen Theorie der Gesellschaft" în Sozia/e Welt 1983, 25 sqq. 


fie de muncă, noi aliaje cu conceptul marxist de praxis, reuneşte 
din nou acele două tradiţii. Teoria acţiunii comunicative stabileşte 
deci o legătură internă între praxis şi raționalitate. Ea cercetează 
premizele de raționalitate ale praxisului comunicativ cotidian si 
aduce conţinutul normativ al acţiunii orientate pe înţelegere la 
conceptul de raționalitate comunicativă.!%? Această schimbare de 
paradigmă este motivată, printre altele, prin faptul că funda- 
mentele normative ale unei teoriei critice a societăţii nu puteau fi 
arătate pe nici una din cele două direcţiile tradiţionale. Aporiile pe 
linia Weber-Marx le-am analizat în alt loc. Aş vrea să discut pe 
marginea a două lucrări provenite de la şcoala de la Budapesta 
dificultăţile unui marxism care înnoieşte paradigma producţiei 
prin împrumuturi din fenomenologie. în mod ironic, chiar Lukâcs a 
dus la o schimbare antropologică şi la o reabilitare a conceptului 
de praxis ca „lume cotidiană".!% 

Husserl a introdus noţiunea de constituţie a praxisului în cadrul 
analizelor sale cu privire la lumea vieţii. Fireşte, el nu este făcut 
din capul locului pe interogatiile autentic marxiste. Acest lucru se 
vede, de exemplu, în faptul că teoriile lumii cotidiene, create 


independent una de alta, pe care le-au dezvoltat Berger şi 
Luckmann, în continuarea lui Alfred Schiitz, şi A. Heller în 
continuarea lui Lukâcs, prezintă asemănări surprinzătoare. în 
ambele cazuri, locul central îl ocupă conceptul de obiectivare: 
„Facultatea omului de expresie posedă puterea obiectivării, adică 
ea se manifestă în produsele activităţii umane, care sunt 
inteligibile atât producătorului cât şi celorlalţi oameni ca elemente 
ale lumii lor comune, "154 

Expresia din engleză Jxuman expresivity" se referă la modelul 
expre-sivist - pe care Ch. Taylor îl atribuie lui Herder - al unui 
proces de producere şi formare, mijlocit de Marx, prin Hegel, de 
romantici şi, bineînţeles, de Feuerbach.!5% Modelul alienării si 
asimilării forţelor esenţiale se datorează, pe de o parte, 
dinamizării conceptului aristotelic de formă: individul desfăşoară 
forţele sale esenţiale printr-o activitate productivă proprie; pe de 
altă parte, el se datorează medierii din filosofia reflectiei a 
conceptului aristotelic de formă cu cel estetic: obiectivările în care 
subiectivitatea ia formă exterioară sunt în acelaşi timp expresia 
simbolică a unui act conştient creator şi a unui proces inconştient 
de formare. Productivitatea geniului artistic e de aceea 
paradigmatică pentru o activitate în care autonomia şi realizarea 
de 

sine se unesc în aşa fel încât obiectivarea forţelor esenţiale umane 
îşi pierde caracterul violent atât în raport cu natura exterioară, 
cât şi cu cea interioară. Berger şi Luckmann leagă însă aceste idei 
de productivitatea, ce formează o lume, a conştiinţei 
transcendentale husserliene şi înţeleg procesul reproducerii 
sociale după acest model: „Procesul prin care produsele 
înstrăinării de sine, active şi umane, dobândesc caracter obiectiv 
este... obiectivarea."15% însă obiectualizarea desemnează doar o 


fază în procesul circular dintre alienarea, obiectivarea, asimilarea 
şi reproducerea forţelor esenţiale umane, în care sunt unite actele 
creatoare cu procesul de formare al subiecţilor socializati: 
„Societatea este un produs uman. Societatea este o realitate 
obiectivă. Omul este un produs social."15 

Deoarece acest praxis al lumii vieţii e încă interpretat în 
modalitatea filosofiei conştiinţei ca realizare a unei subiectivitäti 
transcendental-funda-mentale, ea conţine de aceea normativitatea 
autoreflectiei. în procesul de conştientizare este incorporată 
structural posibilitatea erorii: ipostazierea propriilor realizări într- 
un înşine. De această figură de gândire se serveşte atât Husserl, 
cel din perioada târzie, în critica sa la adresa ştiinţelor, Feuerbach 
în critica sa la adresa religiei, cât şi Kant în critica sa la adresa 
aparentei transcendentale, în acest fel, Berger şi Luckmann pot să 
asocieze fără constrângere conceptul lui Husserl de obiectivism 
cu cel de reificare: „Reificarea este concepţia despre produsele 
umane, ca şi cum ar fi altceva decât produse umane: fapte ale 
naturii, consecinţe ale legilor cosmice sau revelații ale unei voințe 
divine. Reificarea implică faptul că omul este capabil să uite 
propria sa natură de creator a lumii umane, şi faptul că dialectica 
dintre producătorii umani şi produsele lor e pierdută pentru 
conştiinţă. O lume reificată este prin definiţie o lume 
dezumanizată. Omul o trăieşte ca pe o facticitate străină, ca pe un 
opus alienum asupra căreia el nu are nici un control, şi nu ca pe 
opus proprium al propriei sale realizări productive."!°® in 
conceptul de reificare se reflectă conţinutul normativ al modelului 
expresivist : ceea ce'nu mai poate ajunge la conştiinţă ca propriu 
produs reduce productivitatea proprie, inhibă în acelaşi timp 
autonomia şi realizarea de sine şi înstrăinează subiectul atât de 
lume, cât şi de el însuşi. 

Aceste determinati specifice filosofiei reflectiei pot fi direct imple- 
mentate în manieră naturalistă de către filosofia praxisului, de 
îndată ce figura idealistă de gândire a producerii sau constituirii 
unei lumi e înţeleasă materialist, adică literal, ca proces de 
producţie. în acest sens, Heller defineşte 

viaţa cotidiană ca „totalitate a activităţilor indivizilor pentru 
reproducerea lor, ce creează în mod corespunzător posibilităţi 
pentru reproducerea socială."!5* Odată cu interpretarea 
materialistă a noţiunii idealiste de constituţie a praxisului, 
dezvoltat în cele din urmă de Husserl, „productia" se preschimbă 
în cheltuirea forţei de muncă, „obiectivarea" în obiectualizarea 
forţei de muncă, „asimilarea celor produse" în satisfacerea 
nevoilor materiale, adică în consum. Iar „reificarea" - care 
ascunde producătorilor forţele lor esenţiale ca pe ceva străin şi 
sustras controlului lor - devine exploatarea materială cauzată de 
asimilarea privilegiată a bogăției produse social şi, în cele din 
urmă, de proprietatea privată a mijloacelor de producţie. Această 
reinterpretare are, desigur, avantajul că debarasează concepţia 
praxisului cotidian de acele dificultăţi metodice ale filosofiei 
fundamentaliste a conştiinţei şi de acele îndatoriri de întemeiere 
pe care le-au preluat Berger şi Luckmann, adaptând conceptul de 
praxis al tânărului Marx la cel al lui Husserl de mai târziu. 
Paradigma producţiei ruptă de rădăcinile ei din sfera filosofiei 
reflectiei aduce cu sine însă cel puţin trei probleme noi, atunci 
când trebuie să servească unor intereselor asemănătoare din 
teoria socială: (1) paradigma producţiei limitează în aşa fel 
conceptul praxisului, încât se pune întrebarea în ce mod se 
raportează tipul paradigmatic de activitate al muncii, sau al 
confectionärii de produse, la totalitatea celorlalte forme culturale 
de expresie ale subiecţilor capabili de vorbire şi acţiune. Agnes 
Heller numără instituţiile şi formele lingvistice de expresie printre 
„obiectivările speciei" ca produse ale muncii în sens restrâns.1% 2) 
Paradigma producţiei determină într-un sens naturalist conceptul 
praxisului, în aşa fel încât se pune întrebarea dacă din schimbul 
de substanţă dintre societate şi natură în genere mai pot fi dobân- 
dite conţinuturi normative. Agnes Helles se referă cu o mare 
naturalete la activitatea productivă a artiştilor şi a oamenilor de 
ştiinţă ca la un model valabil, ca şi înainte, pentru depăşirea 
creatoare a rutinei vieţii cotidiene înstrăinate.!*! 3) Paradigma 
producţiei conferă conceptului de praxis o semnificaţie empirică 
atât de clară, încât se pune întrebarea dacă ea îşi pierde 
plauzibilitatea odată cu sfârşitul societăţii muncii, previzibil din 
punct de vedere istoric. Cu această întrebare a deschis C. Offe 
ultima zi a conferinţei 

închinate sociologiei.!% Mă limitez la primele două dificultăţi pe 
care le-a dezbătut G.Markus.!% 

Referitor la 1). Markus vr&a să explice în ce sens nu doar 
fabricatele, aşadar mijloacele şi produsele proceselor muncii, ci şi 
oricare din componentele unei lumi sociale a vieţii, şi chiar 
contextul însuşi ce ţine de lumea vieţii pot fi înţelese ca 
obiectualizări sau obiectivări ale muncii umane. El dezvoltă 
argumentul său în trei paşi. în primul rând, Markus arată că ele- 
mentele obiectuale ale lumii vieţii îşi datorează importanţa nu 
doar regulilor tehnice ale producerii, ci şi convențiilor 
intrebuintärii. Valoarea de întrebuințare a unui bun nu reprezintă 
doar forţa de muncă folosită în procesul de producere şi 
îndemânarea utilizată aici, ci şi contextul de folosire şi nevoile 
pentru a căror satisfacere serveşte acel bun. Asemeni lui 
Heidegger care analizează caracterul de ustensil al obiectelor de 
uz, Markus scoate în evidenţă caracterul social ataşat ca o 
proprietate „naturalä" de obiectul produs pentru o anume 
întrebuințare: „Un produs e o obiectualizare numai în raport cu un 
proces de asimilare, aşadar doar în raport cu acele activităţi ale 
individului în care sunt respectate şi interiorizate convențiile 
esenţiale de întrebuințare - in care capacităţile şi nevoile sociale 
pe care îl întruchipează (în calitatea valorii sale de întrebuințare) 
sunt din nou transformate în indemänäri şi dorinţe vii."15 In 
obiecte, aşadar, nu se obiectivează doar forţele de muncă folosite 
în mod productiv, ci şi posibilităţile determinate social ale 
asimilării de tipul consumului. 

Acest praxis orientat atât către regulile tehnice ale producerii, cât 
şi către regulile utilitare ale intrebuintärii, este mijlocit, în al 
doilea rând, de normele pentru distribuirea mijloacelor de 
producţie şi a bogăției produse. Aceste norme de acţiune 


întemeiază drepturi şi îndatoriri diferenţiate şi asigură motivări 
pentru exercitarea rolurilor sociale, distribuite diferențiat, ce 
stabilesc activităţile, îndemânările şi satisfacerile nevoilor. 
Pjaxisul social apare, prin urmare, sub un dublu aspect: pe deo 
parte, ca proces de producere şi asimilare ce are loc după regulile 
tehnico-utilitare şi arată nivelul corespunzător al schimbului 
dintre societate şi natură, aşadar statutul forţelor de producţie; pe 
de altă parte, ca proces de interacţiune reglat de normele sociale, 
care dezvăluie accesul selectiv la bogăţie şi putere, aşadar 
raporturile 

de productie. Acestea fac ca acel continut material, anume nevoile 
şi îndemânările date, să ia forma specifică a unei structuri de 
privilegii ce stabileşte distribuirea poziţiilor. 

Markus vede, în cele din urmă, avantajul decisiv al paradigmei 
producţiei în faptul că permite „să gândeşti unitatea acestui 
proces dual", adică să înţelegi praxisul social concomitent ca 
„muncă şi ca reproducere a relaţiilor sociale".!55 Din perspectiva 
producţiei trebuie făcută inteligibilă „unitatea proceselor de 
interacţiune dintre om şi natură şi dintre om şi om"16. Această 
afirmaţie e surprinzătoare, căci Markus însuşi deosebeşte cu toată 
claritatea între regulile tehnico-utilitare ale producţiei şi folosirea 
produselor, pe de o parte, şi regulile interacțiunii sociale, aşadar 
normele sociale de acţiune dependente de recunoaşterea şi 
sancţionarea intersubiectivă, pe de altă parte, în mod 
corespunzător, el separă în mod clar şi analitic „sfera tehnică" de 
cea „socială". El nu lasă să planeze nici o îndoială asupra faptului 
că praxisul, în sensul de producere şi de folosire utilă a 
produselor, are însă pentru procesul de schimb de substanţă 


dintre om şi natură efecte creatoare de noi structuri. Dimpotrivă, 
praxisul, în sensul interacțiunii conduse de norme, nu poate fi 
analizat pe modelul folosirii productive a forţei de muncă şi a 
consumului de valori de întrebuințare. Producţia constituie pur şi 
simplu un obiect sau un conţinut pentru reglementări normative. 
După Markus, tehnicul şi socialul ar putea fi separate doar analitic 
în decursul istoriei de până acum; din punct de vedere empiric, 
aceste două sfere se combină într-un mod indisolubil una cu alta, 
câtă vreme forţele productive şi raporturile de producţie se 
determină reciproc. Markus s-a folosit de faptul că paradigma 
producţiei e singura potrivită pentru explicarea muncii (şi nu a 
interacțiunii), pentru a determina acea formaţiune socială ce va fi 
produs un divorţ între sfera tehnică şi cea socială. El vede 
socialismul caracterizat tocmai de faptul că „reduce activităţile 
material-productive la ceea ce ele sunt şi mereu au fost conform 
destinaţiei lor (cu litere distantate în original), anume schimb de 
substanţă activ-rational cu natura, activitate pur „tehnică" dincolo 
atât de convenţii, cât şi de guvernarea socială".16 

Referitor la 2) Atingem aici întrebarea cu privire la conţinutul nor- 
mativ al conceptului de praxis interpretat productivist. Dacă 
procesul de schimb de substanţă dintre om şi natură e gândit ca 
un proces în cerc, în care producţia şi consumul se stimulează şi 
se măresc reciproc, atunci două cri- 

terii se oferä pentru evaluarea evolutiei sociale: sporirea 
cunoasterii valori-ficabile tehnic si diferentierea, cät si 
universalizarea nevoilor. Amândouă se lasă subsumate punctului 
de vedere functionalist al creşterii în complexitate. Astăzi nu mai 
vrea nimeni să afirme că prin complexitatea sporită a sistemelor 
sociale ar trebui îmbunătăţită calitatea convietuirii sociale. 
Modelul procesului schimbului de substanţă, sugerat de 
paradigma producţiei, nu are un conţinut normativ, tot aşa cum 
nu are nici modelul sistem-mediu înconjurător, ce a apărut între 


timp în locul acestuia. 

Cum stau însă lucrurile cu autonomia şi realizarea de sine gândite 
în conceptul, specific filosofiei reflectiei, de proces de formare - nu 
pot fi totuşi atinse aceste conţinuturi normative prin filosofia 
praxisului? Markus face, aşa cum am văzut, uz de diferenţa dintre 
un praxis, ce se reglează sub constrângerile naturii exterioare 
trecând prin regulile tehnic-utilitare, şi un praxis aflat printre 
normele de acţiune şi în care îşi găsesc expresia interesele, 
orientările valorice şi scopurile ca forme de expresie ale naturii 
subiective. 

El înţelege ca scop practic divizarea instituţională în tehnic şi 
social, scindarea dintre o sferă a necesităţii exterioare şi o sferă în 
care toate „necesitätile" sunt în cele din urmă ele singure 
vinovate: „Categoria muncii ce pune în frunte! teoria critică a 
societăţii spre deosebire de economia burgheză dobândeşte 
adevăr practic doar în societatea socialistă; căci doar aici... are loc 
devenirea omului printr-o acţiune proprie, cu scop conştient, ce se 
determină doar prin acea obiectivare socială ce găseşte oamenii 
ficşi şi maturi şi care ca natură impune limite acţiunii lor."168 
Această formulare nu exprimă destul de clar faptul că perspectiva 
emancipării nu provine din paradigma producţiei ci din paradigma 
acţiunii orientate pe înţelegere. Ea este forma procesului de 
interacţiune, ce trebuie schimbat, dacă se doreşte să se afle în 
mod practic ce ar putea să vrea membrii unei societăţi în situaţia 
respectivă şi ce ar trebui să facă ei în interes general. Mai 
limpede e propoziţia următoare: „Atunci când oamenii prin 
conştiinţa constrângerilor şi limitărilor situaţiei lor de viaţă şi prin 
articulare, cum ar fi confruntarea dialogală a nevoilor lor, 
determină scopurile şi valorile social colective ale faptei lor, viaţa 
lor este (abia atunci) rationala."!% La întrebarea cum ar putea fi 
întemeiată această idee a raţiunii ca o idee gândită factic în 
raporturile de comunicare şi ca una ce trebuie sesizată în mod 
practic, o teorie îndatorată paradigmei producţiei nu poate 
răspunde. 

IV. Intrarea în postmodernism: Nietzsche ca 
placă turnantă 


Nici Hegel, nici elevii săi direcţi, de dreapta ori de stânga, nu au 
vrut vreodată să pună la îndoială realizările modernităţii - acel 
ceva din care epoca modernă şi-a căpătat mândria şi conştiinţa de 
sine. Epoca modernă stă înainte de toate sub semnul libertăţii 
subiective. Aceasta se realizează în societate ca spaţiu de joc, 
asigurat prin dreptul civil, pentru urmărirea raţională a propriilor 
interese, în stat ca participare cu drepturi egale la formarea 
voinţei politice, în spaţiul privat ca autonomie morală şi realizare 
de sine, în cele din urmă în spaţiul public (legat de această sferă 
privată) ca proces de formare care se săvârşeşte prin asimilarea 
culturii devenite reflexive. Chiar şi formele spiritului absolut şi ale 
celui obiectiv au preluat din perspectiva particularului o structură 
în care spiritul subiectiv se poate emancipa de caracterul natural 
al formelor tradiţionale de viaţă. Aici se despart şi se 
autonomizează din ce în ce mai mult sferele în care individul îşi 
duce viaţa ca bourgois, citoyen şi homme. Aceleaşi separări şi 
autonomizări care croiesc, privite din perspectiva filosofiei 
istoriei, drumul emancipării de străvechi dependențe, au fost 
experimentate ca abstractizare, ca înstrăinare de totalitatea unui 
context etic de viaţă. Religia a fost odată pecetea inviolabilă pusă 
pe această totalitate. Nu întâmplător această pecete a fost ruptă. 
Forţele religioase ale integrării sociale sunt istovite din cauza 
procesului iluminismului, ce poate fi la fel de puţin anulat, pe cât 
de arbitrar a fost produs. Iluminismului îi este proprie 
ireversibilitatea procesului de învăţare, întemeiată pe faptul că 
înțelegerile nu pot fi uitate după plac, ci pot fi doar refulate sau 
corijate prin alte înţelegeri mai bune. Iluminismul poate de aceea 
să-şi compenseze deficienţele doar printr-un iluminism şi mai ra- 
dical; Hegel şi elevii săi trebuie, aşadar, să-şi pună speranţele într- 
o dialectică a iluminismului în care se pune în valoare raţiunea ca 
echivalent al puterii unificatoare a religiei. Ei au dezvoltat 
concepte ale raţiunii ce trebuiau să 


îndeplinească acest program, Am văzut de ce şi cum au eşuat 
aceste încercări. 

Hegel a conceput raţiunea ca şi cunoaştere de sine conciliatoare a 
unui spirit absolut, stânga hegeliană ca asimilare eliberatoare a 
forţelor esenţiale alienate productiv, însă ascunse, dreapta 
hegeliană ca şi compensare prin amintire a suferinţei rupturilor 
inevitabile. Concepţia lui Hegel s-a dovedit prea tare; spiritul 
absolut ignoră netulburat procesul orientat spre viitor al istoriei şi 
caracterul ireconciliat al prezentului. împotriva retragerii chietiste 
a statutului preoţesc al filosofilor din realitatea ireconciliabilă, 
tinerii hegelieni au acuzat dreptul profan al unui prezent ce 
aşteaptă încă realizarea gândului filosofic. Ei au pus în joc un 
concept al praxisului, care s-a dovedit însă neîndestulător. Acest 
concept potenteazä doar acea putere a rationalitätii absolutizate 
în raport cu un scop, pe care el ar trebui totuşi s-o depăşească. 
Neo-conservativii pot să reproşeze filosofiei praxisului doar 
complexitatea socială ce se afirmă încăpățânat împotriva tuturor 
sperantelor revoluţionare. Ei modifică în aşa fel conceptul lui 
Hegel de rațiune, încât odată cu raționalitatea se iveste şi nevoia 
de compensare a modernităţii sociale. însă nici acest concept nu e 
îndestulător pentru a face inteligibilă capacitatea de compensare 
a unui istorism ce ar păstra în viaţă forţele tradiţiei prin 
intermediul ştiinţelor sociale, împotriva acestei culturi 
compensatorii, hrănită din sursele scrierii de tip anticar a istoriei, 
F. Nietzsche valorifică conştiinţa modernă a timpului într-un mod 
asemănător felului în care au făcut-o odinioară tinerii hegelieni 
împotriva obiectivării filosofiei istoriei a lui Hegel. Nietzsche 
analizează în a Doua Consideratie inactuală despre Nutzen und 
Nachteil der Historie fur das Leben (Avantajul şi dezavantajul 
istoriei pentru viaţă) lipsa de urmări a unei tradiţii culturale 
disociată de acţiune şi împinsă în sfera interiori taţii: „Cu- 
noaşterea admisă în exces, fără să apară foamea, ba chiar 


împotriva nevoii, nu mai acţionează acum ca motiv remodelator, 
ce mână spre exterior, ci rămâne ascunsă într-o anume lume 
interioară haotică... Şi astfel, întreaga cultură modernă e 
esențialmente interioară - un manual de formare interioară pentru 
barbari în exterior." Constiinta modernă, impoväratä de 
cunoaşterea istorică, şi-a pierdut „forţa plastică a vieţii" ce îi făcea 
pe oameni capabili să interpreteze trecutul cu privirea spre viitor 
şi „din forţa supremă a prezentului"!”!. Deoarece ştiinţele 
spiritului ce procedează metodic depind de un ideal de 
obiectivitate fals, intangibil, ele neutralizează criteriile necesare 
vieţii şi răspândesc un relativism paralizant: „în toate celelalte 
epoci era altfel, 

nu conta cum erai tu (insuti)."!”? Ele blochează capacitatea „de a 
rupe şi dizolva din când în când un trecut, pentru a putea trăi în 
prezent."!”? Ca şi tinerii hegelieni, Nietzsche adulmecă în 
admiraţia istoricistă a „puterii istoriei" o tendinţă ce se 
transformă prea uşor în admiraţie a politicii realiste pentru 
succesul gol. 

Odată cu intrarea lui Nietzsche în discursul modernităţii, 
argumentarea se modifică fundamental. La început raţiunea 
fusese concepută în calitate de cunoaştere de sine conciliatoare, 
apoi ca asimilare eliberatoare, în cele din urmă ca amintire 
compensatorie, pentru a putea apare ca echivalent al puterii 
unificatoare a religiei şi pentru a putea depăşi, din propriul 
impuls, rupturile modernităţii. De trei ori a eşuat încercarea de a 
face conceptul de rațiune să fie pe măsura programului unui 
iluminism dialectic. în această constelație, Nietzsche a avut de 
ales doar între a mai supune încă odată unei critici imanente la 
raţiunea centrată în subiect şi a abandona programul în întregul 
său. Nietzsche s-a decis pentru a doua alternativă - el a renunţat 
la o nouă revizuire a conceptului de rațiune şi şi-a luat la revedere 
de la dialectica iluminismului, în special denaturarea istoristă a 
conştiinţei moderne, inundarea cu conţinuturi arbitrare şi golirea 


de tot ceea ce e esenţial l-au făcut să se îndoiască de faptul că 
modernitatea îşi mai poate crea criteriile din sine însăşi — „căci 
de la noi, noi modernii n-avem chiar nimic."'’* Nietzsche aplică 
încă o dată figura de gândire a dialecticii iluminismului la 
iluminismul istoric, dar cu scopul de sparge carcasa raţională a 
modernităţii ca atare. 

Nietzsche foloseşte scara raţiunii istorice, pentru ca la final s-o 
arunce şi să prindă rădăcini în mit, ca alteritate a raţiunii: „Căci 
originea culturii istorice - şi contradictia ei interioară, extrem de 
radicală, cu spiritul 'timpului nou', a unei 'constiinte moderne'- 
această origine trebuie să fie din nou recunoscută istoric; istoria 
trebuie să rezolve problema istoriei înseşi; cunoaşterea trebuie să 
se întoarcă împotriva ei înşişi - acest triplu „trebuie" reprezintă 
imperativul 'timpului nou', în caz că în el este cu adevărat ceva 
nou, viguros, ceva originar, ceva ce promite viaţa."!75 Aici 
Nietzsche a avut în vedere lucrarea sa Geburt der Tragodie 
(Naşterea tragediei), o cercetare realizată cu mijloace istoric- 
filologice ce-l duce înapoi, în urma lumii alexandrine şi a lumii 
romano-creştine, la începuturi, la „lumea grecească străveche a 
măreției, a firescului şi a omenescului." Pe acest drum trebuie ca 
„cei născuţi târziu" în modernitate, cu gândirea lor de anticari, să 
se transforme în 


Note: 

172 N. voi. 1, 299 sq. 
173 N. voi. 1,269. 

174 N. voi. 1,273. 

175 N., voi. 1,306. 


„primii născuţi" ai unui timp postmodern - un program pe care 
Heidegger îl va adopta din nou în „Fiinţă şi Timp". Pentru 
Nietzsche situaţia de ieşire e clară. Pe de o parte, iluminismul 
istoric consolidează doar rupturile devenite sesizabile în 
rezultatele modernităţii; raţiunea ce apare în forma religiei 
specific culturii (Bildungsreligion) nu mai are nici o forţă sintetică 
ce ar putea înnoi puterea unificatoare a religiei tradiţionale. Pe de 
altă parte, modernitatea nu o mai poate lua înapoi spre 
restaurare. Imaginile lumii metafizico-religioase ale vechilor 


civilizaţii sunt ele însele deja un produs al iluminismului, sunt 
aşadar prea raționale pentru a putea opune ceva iluminismului 
radicalizat al modernităţii. 

Asemeni .tuturor acelora proveniţi din dialectica iluminismului, 
Nietzsche a realizat o nivelare izbitoare. Modernitatea îşi pierde 
poziţia ei specială; ea formează doar o ultimă epocă în marea 
istorie a unei rationalizäri, ce începe cu dizolvarea vieţii arhaice şi 
decăderea mitului.!7€ in Europa, Socrate şi lisus, întemeietorii 
gândirii filosofice şi ai monoteismului bisericesc, marchează acest 
punct de cotitură: „Ce demonstrează nevoia istorică imensă a 
culturii moderne nemultumite, colectionarea la sânul ei a 
nenumărate alte culturi, voinţa mistuitoare de a cunoaşte, dacă nu 
pierderea mitului, pierderea patriei mitice?"!”’ Constiinta modernă 
a timpului interzice, fireşte, orice idee de regres, de întoarcere 
bruscă la originile mitice. Doar viitorul constituie orizontul pentru 
trezirea la viaţă a trecuturilor mitice, „spusa trecutului este 
întotdeauna vorba oracolului: doar ca arhitecţi ai viitorului, ca şi 
cunoscători ai prezentului o veţi intelege!"!’”® Această atitudine 
utopică ce se orientează după zeul ce vine distinge demersul lui 
Nietzsche de chemarea reacționară „înapoi la origini". în general, 
gândirea teleologică ce pune în contrast originea şi scopul îşi 
pierde forţa. Iar întrucât Nietzsche nu neagă, ci agravează 
conştiinţa modernă a timpului, el poate reprezenta arta modernă - 
ce în formele sale cele mai subiectiviste de expresie agravează 
această conştiinţă a timpului - ca mediu în care modernitatea se 
atinge cu arhaicul. în timp ce istorismul imaginează lumea ca 
expoziţie, transformându-i pe contemporanii care o savurează în 
spectatori blazati, doar puterea supraistorică a unei arte ce se 
mistuie în actualitate poate aduce salvarea din „nevointa 
autentică şi mizeria interioară a omului modern."!”? 

Acest lucru e valabil şi pentru Adorno şi Horkheimer, care se apropie în 
această privinţă de Nietzsche, Bataille şi Heidegger. Vezi aici cap. IV, 
partea a IV-a. 


Note: 
177 N. voi. 1,146. 

Pentru aceasta, tânărul Nietzsche a avut în faţă programul lui 
Richard Wagner, care şi-a început eseul său despre artă şi religie 
cu propoziţia: „S-ar putea spune că acolo unde religia devine 
artistică, artei îi este rezervat să salveze miezul religiei, sesizând 
conform valorilor sale simbolice simbolurile mitice pe care prima 
vrea să le ştie adevărate în credinţă, pentru a face cunoscut prin 
expunerea ideală a acestora adevărul profund ascuns în ele."18° O 
ceremonie religioasă devenită operă de artă trebuie să 
depăşească, odată cu spaţiul public ritualic reînnoit, interioritatea 
culturii istorice însuşite într-un mod privat. O mitologie reînnoită 
estetic trebuie să anuleze forţele integrării sociale încremenite în 
societatea concurenţială. Ea va descentraliza conştiinţa modernă 
şi o va deschide experienţelor arhaice. Această artă se va nega ca 
producere a unui artist individual şi va pune „popoail însuşi în 
poziţia de artist al viitorului".'°' Nietzsche îl slăveşte de aceea pe 
Wagner ca „revoluţionar al societăţii", ca pe cel ce depăşeşte 
cultura alexandrină. El aşteaptă ca de la Bayreuth să pornească 
efectele tragediei dionisiace - „ca statul şi societatea, în genere 
spaţiile goale dintre om şi om, să facă loc unui sentiment de 
unitate foarte puternic, care duce înapoi în inima naturii." 18? 
După cum se ştie, Nietzsche s-a îndepărtat dezgustat mai târziu 
de lumea operei wagneriene. Mai interesante decât motivele 
personale, politice şi estetice pentru această retragere este cauza 
filosofică ce stă în spatele întrebării: „Cum ar trebui să fie o 
muzică care să nu mai fie (ca cea a lui Wagner) de origine 
romantică - ci dionisiacä?"!°? De origine romantică este ideea unei 
noi mitologii, romantic este şi recursul la Dionysos ca zeu care 
vine. Nietzsche se distanțează totuşi de folosirea romantică a 
acestor idei şi proclamă o versiune, evident mai radicală, ce-l 
depăşeşte pe Wagner. Unde însă se deosebeşte dionisiacul de 
romantism? 

II 

în cel mai vechi program de sistem din 1796/97 găsim deja 
aşteptarea unei noi mitologii ce pune poezia în poziţia de 
învăţătoare a umanităţii. Deja aici se poate recunoaşte un motiv ce 
va fi evidenţiat mai târziu de Wagner şi Nietzsche: în formele unei 
mitologii reînnoite, arta trebuie să redobândească 

caracterul unei instituţii publice şi să desfăşoare forţa de 
regenerare a totalitätii etice a poporului.°. în acelaşi sens vorbeşte 
Schelling, la sfârşitul lucrării sale System des transzendentalen 
Idealismus (Sistemului idealismului transcendental), despre faptul 
că noua mitologie „nu poate fi invenţia unui poet solitar, ci a noi 
rase ce reprezintă oarecum doar un poet".° în mod asemănător 
vorbeşte Fr. Schlegel în Rede iiber die Mythologie (Discurs despre 
mitologie): „Poeziei noastre îi lipseşte un centru, aşa cum fost 
mitologia pentru poezia celor din vechime, iar acel ceva esenţial 
prin care arta poetică modernă e inferioară celei antice poate fi 
cuprins în cuvintele: noi nu avem nici o mitologie. însă... suntem 
aproape să dobändim una."” Cele două publicaţii provin de altfel 
din anul 1800; ambele meditează, în diferite variante, asupra ideii 
unei noi mitologii. 

Cel mai vechi program de sistem conţine ideea că arta va anula 
filosofia, odată cu noua mitologie, întrucât intuiţia estetică este 
„actul suprem al raţiunii": „Adevărul şi binele sunt doar în 
frumuseţe înfrăţite." Această propoziţie poate figura ca moto la 
„Sistemul" lui Schelling din 1800. în intuiţia estetică află Schelling 
dezlegarea enigmei felului în care ar putea fi adus eului la 
conştiinţă, într-un produs creat din el însuşi, identitatea dintre 
libertate şi necesitate, dintre spirit şi natură, dintre activitatea 
conştientă şi inconstientä: „Tocmai de aceea pentru filosof arta 
reprezintă supremul, deoarece ea îi deschide ceea ce e mai sfânt, 
în care arde oarecum ca într-o flacără, într-o veşnică şi originară 
unire, ceea ce în natură şi istorie e separat, şi ceea ce în viaţă şi 
acţiune, ca şi în gândire, trebuie să se respingă etern."? în 
condiţiile moderne ale unei reflecţii duse la extrem, arta, şi nu 
filosofia, păzeşte flacăra acelei identități absolute ce se aprinsese 
odinioară în cultele festive ale comunităţilor religioase. Arta, care 
şi-ai" redobândi sub forma unei noi mitologii caracterul ei public, 
n-ar fi numai organon, ci scop şi viitor al filosofiei. Aceasta ar 


putea, după împlinirea ei, să se reverse înapoi în oceanul poeziei 
din care a izvorât odinioară: „Care va fi veriga de legătură a 
întoarcerii ştiinţei la poezie, nu e în general greu de spus, căci aşa 
ceva a existat în mitologie... Cum ar putea însă să se nască o nouă 
mitologie, aceasta este o problemă a cărei elucidare e de aşteptat 
doar de la viitoarele destine ale lumii."!0 

Diferenta fatä de Hegel e evidentä - nu ratiunea speculativä, ci 
doar poezia e în stare, îndată ce devine activă în mod public sub 
forma unei noi mitologii, să înlocuiască puterea unificatoare a 
religiei. Schelling crează, ce-i drept, un întreg sistem filosofic 
pentru a ajunge la această consecinţă. Rațiunea speculativă însăşi 
este cea care se supralicitează prin programul unei noi mitologii. 
Lucrurile stau altfel cu Schlegel care recomandă filosofului să se 
dezbrace de găteală războinică a sistemului şi să împartă, laolaltă 
cu Homer, locuinţa în templul noii poezii."" în mâinile lui Schlegel 
noua mitologie se preschimbă dintr-o aşteptare întemeiată 
filosofic într-o speranţă mesianică, ce se lasă inspirată de semne 
istorice ce pledează în favoarea faptului că „umanitatea luptă din 
toate puterile să-şi găsească centrul. Ea trebuie să piară... sau să 
întinerească... îndepărtata Antichitate va fi din nou insufletitä, 
viitorul cel mai îndepărtat al culturii (Bildung) se anunţă deja prin 
semne prevestitoare."!? Temporalizarea mesianică a ceea ce a fost 
pentru Schelling o întemeiată aşteptare istorică rezultă din 
statutul modificat pe care Schlegel îl atribuie raţiunii speculative. 
Desigur, aceasta îşi mutase deja la Schelling centrul de gravitație; 
raţiunea nu se mai putea sesiza pe sine însăşi în mediul propriu al 
autore-flectiei, ea nu se mai putea regăsi decât în mediul prealabil 
al artei. însă ceea ce, potrivit lui Schelling, se poate vedea în 


produsele artei este totuşi raţiunea devenită obiectivă - infrätirea 
adevărului cu binele în frumos. Tocmai această unitate o pune 
Schlegel sub seninul întrebării. El insistă pe autonomia frumosului 
în sensul că „acesta e separat de ceea ce e adevărat şi ceea ce e 
etic, şi că are aceleaşi drepturi ca şi acestea."!3 Noua mitologie 
nu-şi datorează forţa sa înlănţuitoare unei arte în care se infrätesc 
toate momentele raţiunii, ci darului divinatoriu al poeziei, care se 
deosebeşte tocmai de filosofie şi ştiinţă, de morală şi etică: „Căci 
acesta e începutul oricărei poezii, de a anula mersul şi legile 
raţiunii ce gândeşte în limite raţionale şi de a ne transpune din 
nou în tulburarea frumoasă a fanteziei, în haosul originar al 
naturii omeneşti, pentru care nu cunosc până acum un simbol mai 
frumos decât furnicarul multicolor al vechilor zei."'* Schlegel nu 
mai înţelege noua mitologie ca materializare a raţiunii, ca o 
estetizare a ideilor ce ar trebui să se unească pe această cale cu 
interesele poporului. Mai degrabă poezia devenită 

autonomă si purificată de adaosurile raţiunii teoretice si practice 
deschide uşa către lumea puterilor mitice originare. însă arta 
modernă poate comunica cu izvoarele arhaice ale integrării 
sociale ce au secat în modernitate. Potrivit acestei versiuni, noua 
mitologie aşteaptă de la modernitatea dezbinată să se raporteze la 
„haosul originar" ca la alteritatea raţiunii. 

Când însă creării noului mit îi lipseşte forţa de împingere a 
dialecticii iluminismului, când aşteptarea „acelui măreț proces de 
întinerire universală" nu mai poate fi întemeiată prin filosofia 
istoriei, mesianismul romantic"* are atunci nevoie de o altă figură 
de gândire. în acest context e interesant faptul că Dionysos, zeul 
agitat al betiei, nebuniei şi al preschimbărilor neîncetate, 
cunoaşte o reevaluare surprinzătoare în romantismul timpuriu. 
într-o epocă a iluminismului ce şi-a pierdut încrederea în sine, 


cultul lui Dionysos a putut fi atractiv, căci păstrase vii, în Grecia 
antică a lui Euripide şi a criticii sofistice, vechile tradiţii 
religioase. Ca motiv decisiv, Frank numeşte faptul că Dionysos, în 
calitate de zeu ce vine, a putut capta toate speranţele de 
salvare.'” Cu Semele, o femeie muritoare, Zeus l-a creat pe 
Dionysos, care a fost urmărit de Hera, soţia lui Zeus, cu o mânie 
divină, aceasta împingându-l în cele din urmă la nebunie. De 
atunci, împreună cu hoarda sa sălbatică de satiri şi bacante, 
Dionysos cutreieră prin Africa de nord şi Asia mică, „un zeu 
străin", cum spune Holderlin, care aruncă Apusul în „noaptea 
zeilor", lăsând în urmă doar darurile betiei. însă Dionysos trebuie 
odată să se întoarcă, renăscut prin misterii şi eliberat de nebunie. 
Dionysos se deosebeşte de toţi ceilalţi zei greci ca zeu absent, a 
cărui reîntoarcere e pe punctul de a se produce. Paralelele cu 
Hristos sunt evidente: şi acesta a murit, lăsând în urmă, până în 
ziua reîntoarcerii sale, pâine şi vin.'” Dionysos are, fireşte, ceva 
special prin faptul că el, în excesele sale cultice, păstrează 
oarecum şi acea temelie a solidarităţii sociale care a dispărut în 
cazul Apusului creştin laolaltă cu formele arhaice de religiozitate. 
în acest fel, de mitul lui Dionysos asociază Holderlin acea figură 
specifică a interpretării istoriei care putea purta cu sine o 
aşteptare mesianică şi care a rămas activă până la Heidegger. 
Apusul persistă, de la începuturile sale, în noaptea depărtării 
zeilor sau a uitării fiinţei; zeul viitorului va reînnoi forţele pierdute 
ale originii; zeul ce se apropie îşi face simțită venirea prin absenţa 
sa dureros 

pentru această expresie vezi W. Lange, „Tod ist bei Gottern immer ein 
Vorteil" in 


Note: 

Bohrer(1983), 127. 

1% Frank (1982), 12sqq. 

1% M.Frank (1982, 257-342) a cercetat această echivalare a lui Dionysos 
cu lisus pe exemplul elegiei lui Hâlderlin „Brol und Wein". Vezi de 
asemenea P. Szondi, Holderlin-Studien, Ffm, 1970, 95 sqq. 
conştientizată, prin „îndepărtarea supre"mä"; căci pe cei päräsiti 
îi face să simtă cu atât mai presant ceea ce le-a fost sustras, 
promitändu-le cu atât mai convingător întoarcerea sa: din 


pericolul cel mare creşte şi cel ce aduce izbävirea.'” 


Nietzsche nu e tocmai original în acea considerare dionisiacă a 
istoriei. Teza istorică despre originea corului tragediei greceşti 
din cultul vechi-grecesc al lui Dionysos îşi atinge punctul 
culminant în critica modernităţii pornind de la un context ce 
fusese deja elaborat în romantismul timpuriu. Cu atât mai mult e 
nevoie să se explice de ce Nietzsche se distanțează de acest 
fundal romantic. Cheia în acest sens e oferită de echivalarea 
dintre Dionysos şi lisus, pe care o întâlnim nu numai la Holderlin, 
ci şi la Novalis, Schelling, Creuzer şi în întreaga sferă a receptării 
miturilor care a avut loc în romantismul timpuriu. Această 
identificare a zeului delirant al vinului cu zeul mântuirii creştine 
este posibilă doar pentru că mesianismul romantic năzuie la o 
întinerire a Apusului, nu însă la o despărțire de el. Noua mitologie 
ar fi trebuit să readucă o solidaritate pierdută, nu însă să 
tăgăduiască emanciparea care a şi provocat îndepărtarea de 
forţele mitice originare pentru indivizii individuati în raport cu 
Unul Dumnezeu.!*% în romantism, recursul la Dionysos ar fi trebuit 
să deschidă doar acea dimensiune a libertăţii publice în care 
trebuie să se împlinească, în lumea aceasta, făgăduinţele creştine, 
pentru ca principiul subiectivitätii - aprofundat şi, în acelaşi timp, 
în mod autoritar ajuns să domine prin Reformă şi Iluminism - să 
poată să-şi piardă limitarea sa. 

III 

Ajuns la maturitate, Nietzsche recunoaşte faptul că Wagner, în 
persoana căruia se „rezumă" modernitatea, împărtăşeşte cu 
romanticii aceeaşi perspectivă asupra împlinirii încă aşteptate a 
epocii moderne. Tocmai Wagner îl duce pe Nietzsche la 
„dezamăgire cu privire la tot ceea ce ne mai 

Timpuri». Timpul mitic şi timpul revelatiei sunt calitativ diferite." (J. 
Taubes, „Zur Konjuktur des Polytheismus", în Bohrer (1983), 463). 
rămâne nouă modernilor pentru a ne entuziasma", căci el, un 
decadent disperat, „cade dintr-o dată în faţa crucii crestine."!” 
Wagner rămâne deci prizonierul legăturii dintre dionisiac şi ceea 
ce e creştin. în Dionysos el recunoaşte în aceeaşi mică măsură ca 
şi romanticii pe semizeul care se eliberează total de blestemul 
identităţii, care anulează principiul individuării, şi care valorifică 
polimorfismul în dauna unităţii Dumnezeului transcendent, 
anormalitatea în dauna regulamentelor. In Apollo grecii au 
divinizat indivi-duarea, respectarea limitelor individului. însă 
frumuseţea şi cumpătarea apolinică ascund doar partea de 
dedesubt a caracterului titanic şi barbar, ce izbucneşte în tonul 
extatic al sărbătorilor dionisiace: „Individul, cu toate limitele şi 
măsurile sale, dispare aici în uitarea de sine a stărilor dionisiace şi 
uită ordinea apolinică."2% Nietzsche pomeneşte de trimiterea lui 
Schopen-hauer la acea „groază care cuprinde omul atunci când îşi 
pierde dintr-o dată credinţa în formele de cunoaştere ale 
fenomenului, în măsura în care principiul raţiunii suficiente ... 
pare să sufere o excepţie. Dacă adăugăm acestei groaze extazul 
binecuvântat ce apare cu ocazia aceleiaşi spargeri a principii 
individuationis, din temeiul cel mai lăuntric al omului, ba chiar al 
naturii, atunci vom înţelege natura dionisiacului."20! 

însă Nietzsche nu era doar elevul lui Schopenhauer, el era şi con- 
temporanul lui Mallarme şi al simboliştilor, un avocat al ideii de 
l'art pour l'art. în felul acesta în descrierea dionisiacului ca 
exacerbare a subiectivului până la totala uitare de sine intră şi 
experienţa artei contemporane, încă o dată radicalizată în raport 
cu romantismul. Ceea ce Nietzsche numeşte „fenomen estetic" se 
dezvăluie în contactul intens cu sine al unei subiectivitäti 
descentrate şi eliberate de convențiile cotidiene ale perceperii şi 
acţiunii. Abia când subiectul se pierde pe sine, când părăseşte 
cursul experienţelor pragmatice spatio-temporale, când e atins de 
şocul instantaneului, când vede împlinit „dorul după adevărata 
prezenţă" (Octavio Paz) şi, pierdut, irumpe în clipa de faţă; abia 
când categoriile gândirii şi faptei raţionale se prăbuşesc, când 
normele vieţii zilnice sunt încălcate, când iluziile încercatei 
normalitäti sunt distruse - abia atunci se deschide lumea 


neanticipatului şi a surprinzătorului pur şi simplu, domeniul 
aparentei estetice, care, nici ascunsă, nici revelată, nici fenomen, 
nici esenţă, nu e nimic altceva decât suprafaţă. Nietzsche 
continuă purificarea romantică a fenomenului estetic de toate 


Note: 

"N. voi. 6, 431 sq. 'N., voi. 1,41. 'N., voi. 1,28. 

imixtiunile teoretice şi morale.?” în experienţa estetică, realitatea 
dionisiacă e separată printr-o „fisură a uitării" de cunoaşterea 
teoretică şi acţiunea morală, de viaţa de zi cu zi. Arta deschide 
intrarea în dionisiac doar cu preţul extazului - cu preţul 
nediferentierii dureroase, a dezmărginirii individului, a contopirii 
cu natura amorfa atât în exterior, cât şi în interior. 

De aceea omul fără mit al modernităţii poate aştepta de la noua 
mitologie doar acea izbăvire ce suprimă orice mijlocire. Această 
formulare schopenhaueriană a principiului dionisiac imprimă 
programului unei noi mitologii o turnură ce fusese străină de 
mesianismul romantic - e vorba de o respingere totală a 
modernităţii ce şi-a pierdut sensul prin nihilism. Odată cu 
Nietzsche, critica modernităţii renunţă pentru prima oară la 
păstrarea conţinutului ei emancipator. Rațiunea centrată în 
subiect se confamtă cu pura alteritate a raţiunii. Iar ca instanţă 
opusă raţiunii Nietzsche invocă experienţele, retranspuse în epoca 
arhaică, ale dezvăluirii de sine ale unei subiectivitäti descentrate 
şi eliberate de orice limitări ale cognitiei şi ale activităţii orientate 
către un scop, de toate imperativele utilității şi moralei. Acea 
„sfâşiere a principiului individuatiei" devine calea de ieşire din 
modernitate. Fireşte, aceasta poate - în caz că e mai mult decât un 
citat din Schopenhauer - să se autentifice doar prin arta cea mai 
avansată a modernităţii. Nietzsche se poate înşela asupra acestei 
contradicții, căci scoate cu forţa momentul raţiunii, care apare din 
îndărătnicia domeniului extrem de diferențiat al artei 
avangardiste, din legătura cu raţiunea practică şi teoretică şi îl 
împinge în irationalul transfigurat metafizic. 


A 


Deja în „Naşterea tragediei", în spatele artei stă viaţa. Se găseşte 
aici acea teodicee, potrivit căreia lumea nu poate fi justificată 
decât ca fenomen estetic.2% Cruzimea adâncă şi durerea sunt 
considerate, asemeni plăcerii, ca proiecţii ale unui spirit creator 
ce se dedă fără ezitare desfătării distractive a puterii şi 
arbitrarietätii propriilor construcţii aparente. Lumea apare ca o 

202 E] îl stilizează pe Socrate, care cade în greşeala de a crede că 
gândirea ajunge până la cele mai adânci temeiuri ale fiinţei - într-un tip 
teoretic opus artistului: „Dacă tocmai artistul, la oricare dezvăluire a 
adevărului depinde, întotdeauna cu privirea fascinată, doar de ceea ce 
chiar şi acum, după dezvăluire, rămâne înveliş, omul teoretic savurează şi 
îşi află multumirea în învelişul aruncat. "(N.voi. 1, 88). La fel de energic se 
apără Nietzsche de interpretarea morală a esteticului, ce se întinde de la 
Aristotel până la Schiller: „Pentru explicarea mitului tragic prima cerinţă 
este tocmai aceea de a căuta în sfera pur estetică plăcerea lui proprie, 
fără a trece pe teritoriul milei, al fricii, al moral-solemnului. Cum poate 
ceea ce e urât şi 

dizarmonios, conţinutul mitului tragic, să trezească o plăcere estetică?" 
(N., voi. 1. 152). 


Note: 


203 Această doctrină Nietzsche o formulează în propoziţia: „Orice rău la 
vederea căruia un zeu se edifică e justificat" (N., voi. 5, 304). 


țesătură de deghizäri şi interpretări ce nu se bazează pe nici o 
intenţie şi pe nici un text. Potenţa creatoare de sens formează 
împreună cu o sensibilitate ce poate fi afectată într-un mod oricât 
de variat nucleul estetic al voinţei de putere. Aceasta e în acelaşi 
timp voinţă de aparenţă, de simplificare, de mască, de suprafaţă; 
iar arta se cuvine să fie considerată drept activitatea propriu-zis 
metafizică a omului, căci viaţa însăşi se bazează pe aparenţă, pe 
înşelare, pe optică, pe necesitatea perspectivismului şi a erorii.?'* 
Desigur, Nietzsche poate dezvolta aceste idei într-o „metafizică a 
artistului" doar atunci când reduce la estetic tot ceea ce este şi 
trebuie să fie. Nu trebuie să existe nici fenomene ontice, nici 
morale, în orice caz nu în sensul în care Nietzsche vorbeşte de 
fenomene estetice. Acestui scop al demonstraţiei îi servesc 
proiectele cunoscute ale unei teorii pragmatice a cunoaşterii şi ale 


unei istorii naturale a moralei, ce reduc deosebirea dintre 
„adevărat" şi „fals", dintre „bine" şi „rău" la preferinţele pentru 
ceea ce e util vieţii şi pentru ceea ce e nobil.2% Conform acestei 
analize, în spatele pretențiilor de valabilitate aparent universale 
se ascund pretenţiile subiective de putere ale evaluărilor valorice. 
Chiar şi în aceste pretenţii de putere voinţa strategică a 
subiecţilor particulari nu e pusă în valoare. Voința transsubiec-tivä 
de putere se manifestă mai degrabă în fluxul şi refluxul proceselor 
anonime de supremație. 

Teoria voinţei de putere, prezentă în toate evenimentele, oferă 
cadrul în care Nietzsche explică felul în care apar fictiunile unei 
lumi a fiinţării şi a binelui, precum şi aparentele identități ale 
subiecţilor cunoscători şi moral activi, cum se constituie, odată cu 
sufletul şi conştiinţa de sine, o sferă a interiorităţii, cum 
metafizica, ştiinţa şi idealul ascetic ajung să domine - şi, în cele 
din urmă, cum raţiunea centrată în subiect datorează acest întreg 
inventar evenimentului unei preschimbări fatal masochiste în 
interiorul cel mai adânc al voinţei de putere. Dominatia nihilistă a 
raţiunii centrate în subiect e înţeleasă ca rezultat şi expresie a 
unei pervertiri a voinţei de putere. 

Deoarece voinţa nealterată de putere este doar formularea 
metafizică a principiului dionisiac, Nietzsche poate să înţeleagă 
nihilismul prezentului ca noapte a depărtării zeilor, în care se 
anunţă apropierea zeului absent. Poporul răstălmăceşte 
depărtarea sa şi faptul că el e „dincolo" ca pe o fugă din faţa 
realităţii - „în timp ce (ea) nu e decât scufundarea, 
înmormântarea, adâncirea ei în realitate, pentru ca el să poată 
odată să aducă acasă, pornind de la ea, în 


Note: 

204 N., voi. 1, 17 sq, voi. 5, 168, voi. 12, 140. 

205 J. Habermas, „Zu Nietzsche Erkenntnistheorie", în idem, Zur Logik der 
Soziatwis-senschqften, Fim. 1982, 505 sqq. 

caz că el va ieşi din nou la lumină, mântuirea acestei realităţi."2%6 
Nietzsche defineşte momentul reîntoarcerii antichristului ca 
„bătaie a ceasului amiezii" - într-o ciudată concordanţă cu 
conştiinţa estetică a timpului proprie lui Baudelaire. La ora lui 
Pan, ziua îşi ţine răsuflarea, timpul stă neclintit - clipa tranzitorie 
se uneşte cu eternitatea. 


Nietzsche îşi datorează conceptul său de modernitate al teoriei 
puterii unei critici demascatoare a raţiunii, ce se pune ea însăşi în 
afara orizontului raţiunii. Această critică dispune de o anume 
sugestivitate, întaicât apelează, cel puţin în mod implicit, la 
criterii ce sunt împrumutate de la experienţele fundamentale ale 
modernităţii estetice. Nietzsche consacră gustul, „da-ul şi nu-ul 
cerului gurii", ca organ al unei cunoaşteri dincolo de adevăr şi 
fals, dincolo de bine şi de rău. El însă nu poate să legitimeze 
criteriile judecății estetice care au mai rămas, căci transpune 
experienţele estetice în epoca arhaică şi nu recunoaşte ca pe un 
moment al raţiunii capacitatea critică de evaluare, intensificată 
prin contactul cu arta modernă, capacitate care, cel puţin 
procedural, e legată încă, în procesul întemeierii argumentative, 
de cunoaşterea obiectiva-toare şi de înţelegerea morală. Esteticul, 
ca poartă înspre dionisiac, e ipostaziat mai degrabă ca alteritate a 
raţiunii. în acest fel, dezvăluirile teoriei puterii ajung prinse în 
dilema unei critici autoreferentiale totale a raţiunii. Privind înapoi 
la „Naşterea tragediei", Nietzsche îşi mărturiseşte naivitatea 
tinerească a încercării sale, aceea „de a aşeza ştiinţa pe tărâmul 
artei, de a vedea ştiinţa prin optica artistului".?” Dar chiar şi la o 
vârstă mai înaintată, el n-a putut să explice ce înseamnă a practica 
o critică a ideologiei ce îşi atacă propriile ei fundamente.?® El 
oscilează, în cele din urmă, între două strategii. 

Pe de o parte, Nietzsche sugerează posibilitatea unei considerări 
artistice a lumii realizată cu mijloace ştiinţifice, însă printr-o 
atitudine anti-metafizică, antiromantică, pesimistă şi sceptică. 
întrucât stă în slujba filosofiei voinţei de putere, o ştiinţă istorică 
de acest fel ar trebui să poată scăpa de iluzia credinţei în 
adevăr.2% Atunci ar trebui, fireşte, ca valabilitatea acestei filosofii 
să fie presupusă. Nietzsche trebuie de aceea, pe de altă parte, să 
afirme posibilitatea unei critici a metafizicii ce dezgroapă 
rădăcinile gândirii metafizice, fără să renunţe la sine însăşi ca 
filosofic El îl declară pe Dionysos filosof, iar pe sine însuşi se 
declară ultimul discipol şi ultimul iniţiat al acestui zeu filosof.?!° 


Note: 


N., voi. 5, 336. N.,vol. 1, 13 sq. 

208 vezi Genealogie der Moral, N., voi. 5, 5, 398-405. 


29N,, voi. 12, 159. 

N., voi. 5, 238. 


Critica lui Nietzsche a modernităţii a fost dusă mai departe în 
ambele variante. Omul de ştiinţă sceptic, care ar vrea să dezvăluie 
cu metode antropologice, psihologice şi istorice pervertirea 
voinţei de putere, revolta forţelor reactive şi naşterea raţiunii 
centrate în subiect, îşi găsesc urmaşi în Bataille, Lacan şi 
Foucault; criticul iniţiat al metafizicii, ce revendică o cunoaştere 
specială şi urmează naşterea filosofiei subiectului până la 
începuturile presocratice, îşi găseşte urmaşii în Heidegger şi 
Derrida. 

IV 

Heidegger dorea să preia motivele esenţiale ale mesianismului 
dionisiac al lui Nietzsche, însă ţinea să scape de aporiile unei 
critici autorefe-rentiale a raţiunii. Acel Nietzsche ce procedează 
„Stiintific" vroia să trimită gândirea modernă dincolo de sine, pe 
căile unei genealogii a credinţei în adevăr şi a idealului ascetic; 
Heidegger, care în această strategie de demascare a teoriei 
puterii simţea un rest de iluminism ce nu fusese eradicat, l-a 
urmat cu plăcere pe „filosoful" Nietzsche. Scopul urmărit de 
Nietzsche prin critica totalizatoare şi mistuitoare de sine a 
ideologiei Heidegger a vrut să-l atingă printr-o destructie 
imanenta a metafizicii occidentale. Nietzsche a întins arcul 
survenirii dionisiace între tragedia grecească şi noua mitologie. 
Filosofia târzie a lui Heidegger poate fi înţeleasă ca încercare de a 
muta această survenire de pe scena mitologiei, regândite estetic, 
pe cea a filosofiei.?" La început, Heidegger are sarcina de a pune 
filosofia în locul pe care îl ocupă arta la Nietzsche (ca mişcare 
contrară nihilismului), pentru ca apoi să transforme în aşa fel 
gândirea filosofică, încât să poată deveni scena osificării şi înnoirii 
forţelor dionisiace. El vrea să descrie apariţia şi depăşirea 
nihilismului ca început şi sfârşit al metafizicii. 

Prima prelegere a lui Heidegger despre Nietzsche poartă titlul 
Der Wille zur Macht als Kunst (Voința de putere ca artă). Ea se 
sprijină înainte de toate pe fragmentele postume ce au fost 
transformate într-un mod exagerat, 


Note: 

211 Heidegger s-a ocupat în mod constant cu Nietzsche între 1935 şi 1945, 
aşadar între „Einfuhrung in die Metaphysik" (Introducere în metafizică), 
care mai arată încă urmele fascistului Heidegger, şi „Brief iiber den 
Humanismus" (Scrisoare despre umanism), cu care începe filosofia de 
după război. Ideea istoriei fiinţei s-a format din intensa dezbatere cu 
filosoful Nietzsche. Acest lucru îl recunoaşte Heidegger în mod explicit în 
1961 în Cuvântul înainte la cele două volume care arată această fază a 
drumului gândirii sale: M. Heidegger, Nietzsche, Pfullingen, 1961, voi. 1, 
9 sq. 


în compilaţia lui Elisabeth Foerster-Nietzsche, într-o operă 
fundamentală nescrisä.?!? Heidegger încearcă să demonstreze teza 
potrivit căreia „Nietzsche stă în traseul interogării filosofiei 
occidentale."?'?. Pe gânditorul care „se reîntoarce cu metafizica sa 
la începutul filosofiei occidentale"?! şi conduce mişcarea opusă 
nihilismului el îl numeşte într-adevăr „artistul-fillosof", însă 
gândurile lui Nietzsche despre forţa salvatoare a artei sunt „doar 
la prima vedere estetice, ele fiind de fapt, după voinţa lor cea mai 
interioară, metafizice."215 înţelegerea clasicistă a artei proprie lui 
Heidegger promovează această interpretare; Heidegger este 
convins ca şi Hegel de faptul că arta şi-a atins sfârşitul esenţial 
odată cu romantismul. O comparaţie cu Walter Benjamin ar putea 
arăta cât de puţin a fost atins Heidegger de experienţele autentice 
ale artei avangardiste. De aceea el nici nu poate înţelege de ce 
doar o artă intensificată subiectivist şi radical diferențiată, ce 
dezvoltă insistent obstinatia esteticului pornind de la experienţa 
de sine a unei subiectivitäti descentrate, se recomandă ca 
inauguratoare a unei noi mitologii.?'° Cu atât mai uşor îi vine să 
niveleze „fenomenul estetic" şi să aducă arta pe aceeaşi linie cu 
metafizica. Frumosul face să lumineze fiinţa: „Frumuseţea şi 
adevărul sunt' amândouă în relaţie cu fiinţa, şi anume amândouă 
în modalitatea dezvăluirii fiinţei fiinţării."217 

Mai târziu aceasta va însemna că poetul anunţă sacrul care se 
revelează gânditorului. Activitatea poetică şi gândirea se referă 
într-adevăr una la alta, însă, în final, activitatea poetică trebuie 
totuşi să izvorască din gândirea 

originara. 

Această ficţiune a fost complet distrusă de ediţia lui Giorgio Colii şi 


Mazzino Montinari, vezi comentariul lor la opera târzie. N., voi. 14, 383 
sqq, şi cronica la viaţa lui Nietzsche, N., voi. 15. 

213 Heidegger, (1961), voi. 1, 12. 
214 Heidegger, (1961), voi. 1, 27. 
15 Heidegger, (1961), voi. 1, 154. 
216 în această privinţă Oskar Becker dovedeşte o sensibilitate 
incomparabil mai mare prin proiectul său dualist contrar ontologiei 
fundamentale a lui Heidegger: O. Becker, Von der Hinfălligkeit des 
Schonen imd der Abendtewlichkeit des Kiinstler, idem, „Von der 
Abendteurlichkeit des Kimstler und der vorsichtigen Verwegenheit des 
Philosophen", în Dasein und Dawesen, Gesammelte philosophische 
Aufsätze, Pfullingen 1963, 11 sqq, 103 sqq. 

Heidegger, (1961), voi. 1,231. 

218 Nachwort zu: „Was ist Metaphysik?" (Postfatä la: „Ce este 
metafizica?") inM. Heidegger Wegmarken, Ffm 1978, 309. 


După ce arta a fost ontologizatä în această manierä?", filosofia 
trebuie să preia din nou o sarcină pe care ea, în romantism, o 
cedase artei - anume să creeze un echivalent pentru puterea 
unificatoare a religiei care să se opună rupturilor modernităţii. 
Nietzsche a pus depăşirea nihilismului pe seama mitului lui 
Dionysos înnoit estetic. Heidegger proiectează această survenire 
dionisiacă pe ecranul unei critici a metafizicii, care dobândeşte 
prin aceasta o importanţă istorică universală. 

Fiinţa este cea care acum s-a retras din fiintare şi îşi vesteşte 
indefinita sa venire prin absenţă şi prin durerea crescândă a 
lipsurilor. Gândirea care urmează acest destin al uitării fiinţei 
impus filosofiei occidentale are o funcţie catalizatoare. Gândirea - 
care simultan provine din metafizică şi întreabă cu privire la 
începuturile metafizicii, depăşind din interior graniţele acesteia - 
nu mai împărtăşeşte încrederea de sine a unei raţiuni ce insistă pe 
autonomia ei. Desigur, straturile sub care e îngropată fiinţa 
trebuie să fie date la o parte. însă munca destructiei serveşte, în 
alt mod decât forţa reflectiei, la practicarea unei noi dependențe. 
Ea îşi îndreaptă întreaga energie numai spre autodepăşirea şi 
autorenuntarea unei subiectivitäti ce trebuie să înveţe să reziste şi 


să se cufunde în umilinţă. Rațiunea însăşi poate fi activă doar prin 
acţiunea fatală a uitării şi a exilării. Chiar şi amintirii îi lipseşte 
forţa de a determina pe cel exilat să se întoarcă. Fiinţa poate 
aşadar să survină doar ca destin căruia i se pot eventual deschide 
şi pentru care se pot pregăti aceia care au nevoie de ea. Critica 
heideggeriană a raţiunii sfârşeşte într-o radi-calitate - în raport cu 
care trebuie să fim rezervaţi - a unei schimbări de atitudine ce 
pătrunde pretutindeni, dar care e goală de conţinut - departe de 
autonomie şi către dăruirea în favoarea fiinţei, schimbarea de 
atitudine lasă în urma ei, după câte se spune, opoziţia dintre 
autonomie şi heteronomie. 

Critica raţiunii de inspiraţie nietzscheeană ia altă direcţie la 
Bataille. Şi el utilizează noţiunea sacrului pentru acele experienţe 
centrifuge ale unei desfătări ambivalente, în care subiectivitatea 
consolidată se înstrăinează de sine înseşi. Exemplare în acest sens 
sunt acţiunile sacrificiului religios şi ale contopirii erotice în care 
subiectul „se eliberează de legătura sa cu eul", vrând să facă loc 
unei „continuitäti restabilite a fiintei".??° Bataille investighează 
puterea originară ce ar putea vindeca fractura dintre lumea 
muncii disciplinată raţional şi alteritatea proscrisă a raţiunii. 
Bataille gândeşte reîntoarcerea copleşitoare în continuitatea 
pierdută a fiinţei ca erupție a elemen- 

219 Heidegger rezumă prima sa prelegere despre Nietzsche în cuvintele: 
„Pornind de la esenţa fiinţei trebuie să fie înţeleasă arta drept survenire 
fundamentală a fiintärii, drept creatoare cu adevărat. 

220 G, Bataille, Der heilige Eros, Ffm. 1982. 


telor contrare ratiunii, ca act infläcärat al dezmärginirii sinelui. in 
acest proces de dizolvare, subiectivitatea izolată monadic a 
indivizilor, ce se afirmă unul împotriva altuia, se expropriază şi se 
präbuseste în abis. 

Desigur, Bataille se apropie de această putere dionisiacă, 
îndreptată împotriva principiului individuatiei, nu pe calea 
modestă a unui exerciţiu de autodepäsire a gândirii metafizice, ci 
prin accesul (ce descrie şi analizează în mod direct) la fenomenele 


autodepäsirii şi autodizolvării specifice subiectului ce acţionează 
rational în raport cu un scop. Evident, trăsăturile bacan-tice ale 
unei voințe orgiastice de putere sunt cele care îl interesează pe 
Bataille - activitatea creatoare şi dăruitoare a unei voințe de 
putere ce se manifestă atât în joc, dans, exuberantä, cât şi în acele 
emoţii descătuşate prin deconstructie, prin priveliştea durerii şi a 
morţii stăpânitoare, ce provoacă groază şi plăcere. Privirea 
curioasă cu care Bataille disecă räbdätor expe-rientele-limitä ale 
acţiunilor rituale de sacrificiu şi ale actului sexual este condusă şi 
informată de o estetică a groazei. Suporterul durabil şi adversarul 
de mai târziu al lui Andre Breton nu trece, ca Heidegger, pe lângă 
experienţa estetică fundamentală a lui Nietzsche, ci urmăreşte 
radicalizarea acestei experienţe în suprarealism. Bataille 
cercetează obsesiv acele reacţii afective ambivalente de ruşine, 
scârbă, oroare, de satisfacţie sadică, declanşate de impresii 
subite, supărătoare, dureroase ce irump cu putere. în aceste 
emoţii explozive, tendinţele opuse ale dorinţei şi retragerii 
alarmate înapoi se unesc într-o fascinatie paralizantă. Scärba, 
aversiunea şi repulsia se contopesc cu senzualitatea, desfătarea şi 
lăcomia. Conştiinţa care este expusă acestor ambivalente 
sfâşietoare îşi pierde controlul. Suprarealiştii au vrut să 
declanşeze această stare de şoc cu mijloace estetice, agresiv 
stabilite. Bataille urmăreşte urmele acestei „inspiratii profane" 
înapoi până la tabuurile cadavrului omenesc, ale canibalismului, 
ale corpului gol, ale sângelui menstrual, ale incestului, s.a.m.d. 
Aceste cercetări antropologice ce ne vor mai preocupa oferă 
punctul de plecare pentru o teorie a suveranităţii. Ca şi Nietzsche 
în „Genealogie der Moral", Bataille cercetează separarea şi 
eliminarea completă a tot ceea ce e eterogen, prin care se 
constituie mai întâi lumea modernă a exercitării puterii, a 
consumului şi muncii raţionale în raport cu un scop. Bataille nu se 
sfieşte să construiască o istorie a raţiunii occidentale, care 
descrie, asemeni criticii heideggeriene a metafizicii, epoca 
modernă ca epocă a sleirii. însă la Bataille elementele eterogene 
şi respinse nu apar sub forma unui destin apocaliptic, gândit 
mistic, ci ca forţe subversive ce trebuie să irumpă convulsiv numai 
atunci când nu se descătuşează totuşi într-o societate socialistă 
într-o manieră extrem de liberă. 


Pentru acest drept al sacralitätii reinnoite Bataille se luptă într-un 
mod paradoxal cu mijloacele analizei ştiinţifice. El nu 
dispretuieste nicidecum gândirea metodică. „Nimeni nu poate să 
pună problema religiei dacă porneşte de la rezolvări arbitrare pe 
care spiritul de exactitate actual nu le admite. In măsura în care 
vorbesc de experienţa interioară şi nu de obiecte, eu nu sunt un 
om al ştiinţei, însă în clipa în care vorbesc de obiecte, eu o fac cu 
rigoarea inevitabilă a omului de stiintä."??! 

Bataille se separă de Heidegger atât prin accesul său la o 
experienţă estetică autentică, din care creează noţiunea de sacru, 
cât şi prin respectul acordat caracterului ştiinţific al unei 
cunoaşteri pe care ar vrea s-o utilizeze la analiza sacrului. Cu 
toate acestea, între aceşti doi gânditori apar paralele atunci când 
se iau în considerare contribuţiile lor la discursul filosofic al 
modernităţii. Asemănările structurale se explică prin faptul că 
Heidegger şi Bataille au vrut să rezolve, în continuarea lui 
Nietzsche, aceeaşi sarcină. Amândoi au vrut să facă o critică 
radicală a raţiunii - una ce atacă rădăcinile criticii înseşi. Din 
această punere concordantă a problemei apar, din punct de 
vedere formal, obligaţii asemănătoare de argumentare. 

în primul rând, obiectul criticii trebuie să fie atât de clar 
determinat, încât să putem recunoaşte în el raţiunea centrată în 
subiect ca principiu al modernităţii. Heidegger alege ca punct de 
plecare gândirea obiectivatoare a ştiinţelor moderne, Bataille 
acţiunea raţională în raport cu un scop a activităţii capitaliste şi a 
aparatului birocratizat de stat. Heidegger cercetează conceptele 
ontologice fundamentale ale filosofiei conştiinţei pentru a 
demasca voinţa de dispunere tehnică asupra proceselor 
obiectualizate ca impuls ce stăpâneşte gândirea de la Descartes 
până la Nietzsche. Subiectivitatea şi reificarea blochează privirea 
către ceea ce nu e disponibil. Bataille cercetează acele imperative 
ale viabilitätii economice si ale eficienţei, cărora li se supun din ce 
în ce mai exclusiv munca şi consumul, pentru a capta în producti- 
vismul industrial o tendinţă către autodistrugere prezentă în toate 
societăţile moderne. Societatea complet rationalizatä împiedică 
folosirea neproductivă şi irosirea generoasă a bogăției acumulate. 
Deoarece critica totalizată a raţiunii a renunţat la speranţa într-o 
dialectică a iluminismului, ceea ce cade în raza de acţiune a 
acestei critici trebuie să fie atât de cuprinzător încât alteritatea 
raţiunii, forţele contrare fiinţei şi suveranităţii, să nu se releve în 
cele din urmă ca momente refulate şi inäbusite ale raţiunii înseşi. 
De aceea, Heidegger şi Bataille recurg odată cu Nietzsche la acel 


ceva de dinaintea începuturilor istoriei occidentale, la 


vremurile arhaice timpurii, pentru a regăsi urmele dionisiacului 
fie în gândirea presocraticilor, fie în stările de excitare ale 
ritualurilor sacre de sacrificiu. Aici trebuie să poată fi identificate 
acele experienţe golite, eliminate prin rationalizare, ce pot da 
viaţă expresiilor „fiintä" şi „suveranitate". Amândouă sunt în 
primă instanţă doar nişte nume. Ele trebuie în aşa fel introduse ca 
şi concepte contrastante în raport cu raţiunea, încât să rămână 
rezistente la toate încercările rationale de asimilare. „Fiinta" se 
defineşte ca fiind ceea ce s-a.retras din totalitatea obiectual 
gândită a fiintärii, iar „suveranitatea" ca ceea ce a fost exclus din 
lumea utilității şi a calculabilului. Aceste forte originare apar în 
imaginile unei abundente dăruitoare, însă retrase şi absente - a 
unei bogății ce aşteaptă să fie risipită. în timp ce raţiunea e 
definită prin exploatare şi disponibilizare calculată, alteritatea sa 
poate fi caracterizată doar negativ ca ceea ce e pur şi simplu 
indisponibil şi neexploatabil - ca mediu în care subiectul se poate 
cufunda, atunci când renunţă la sine ca subiect şi se depăşeşte. 
Ambele momente, raţiunea şi alteritatea sa, nu stau într-o opoziţie 
ce trimite la o suprimare şi totodată conservare dialectică, ci într- 
un raport tensionat de respingere şi excludere reciprocă. Relaţia 
lor nu e constituită printr-o dinamică a unei refulări ce ar putea fi 
anulată prin procesele contrare ale autoreflectiei sau ale 
praxisului elucidat. Rațiunea dinamicii retragerii şi părăsirii, a 
separării şi a proscrierii este mai degrabă atât de slab livrată, 
încât subiectivitatea obtuză nu atinge, prin forţele proprii ale 
anamnezei şi analizei, ceea ce i se sustrage sau ceea ce nu intră în 
contact cu ea. Alteritatea reflectiei rămâne inaccesibilă 
autoreflectiei. Ea guvernează un joc de forte de o natură 
metaistorică sau cosmic-naturală, ce reclamă un efort de un alt 
tip. Efortul paradoxal al unei raţiuni ce se depăşeşte pe sine ia la 
Heidegger forma chiliasticä””” a unei gîndiri-evocatoare urgente, 
ce invocă destinul fiinţei, în timp ce Bataille speră de la sociologia 


sacrului, gândită în logici diferite, o luminare a jocul transcendent 
al forţelor, însă nu o influențare a lui. 

Ambii autori îşi edifică teoria pe calea unei reconstructii narative 
a istoriei raţiunii occidentale. Heidegger, care pe firul conducător 
al filosofiei subiectului interpretează raţiunea drept conştiinţă de 
sine, înţelege nihilismul ca expresie a unei înstăpâniri tehnice 
mondiale descätusate într-o manieră totalitară. Aici ar trebui să se 
împlinească destinul unei gândiri metafizice, puse în mişcare de 
întrebarea cu privire la fiinţă, care, cu toate acestea, pierde tot 
mai mult din vedere acest esenţial în faţa totalitätii fintärii 
reificate. 


Note: 


222 (doctrina despre) aşteptarea împărăției de o mie de ani de după 
revenirea lui Christos (n.t.). 


Bataille, care a interpretat pe firul conducător al filosofiei 
praxisului raţiunea ca muncă, înţelege nihilismul drept consecinţă 
a unei obligaţii de acumulare, autonomizate într-o manieră 
totalitară. Aici se împlineşte destinul unei producţii în surplus, 
care a servit în primă instanţă înstrăinării festiv-suverane, dar 
care apoi a utilizat din ce în ce mai mult resurse în scopul creşterii 
producţiei, transformând risipirea în consum şi anulând bazele 
suveranităţii creator-devotate. 

Uitarea fiinţei şi exilarea părţii proscrise sunt cele două imagini 
dialectice ce inspiră până astăzi toate acele încercări ce 
îndepărtează critica raţiunii de figurile de gândire ale unui 
iluminism în sine dialectic, şi vor să ridice alteritatea raţiunii la 
rangul de instanţă în faţa căreia modernitatea poate fi chemată la 
ordine. Voi examina de aceea, pe de o parte, la filosofia de mai 
târziu a lui Heidegger (şi continuarea productivă a acestei mistici 
filosofice prin Derrida), pe de altă parte, la economia generală a 
lui Bataille (şi genealogia cunoaşterii întemeiată în teoria puterii a 
lui Foucault), dacă aceste două drumuri pe care le-a indicat 
Nietzsche conduc într-adevăr afară din filosofia subiectului. 
Heidegger a ontologizat în mod clar arta şi a mizat totul pe 
dinamica unei gândiri ce se eliberează prin destructie şi care ar 


trebui să depăşească metafizica din sine însăşi. Prin aceasta el 
scapă de aporiile unei raţiuni autoreferentiale care trebuie să-şi 
distrugă propriile sale temelii. Prin turnura ontologică a 
mesianismului dionisiac el se leagă în aşa fel de întrebările, de 
stilul de gândire şi de modul de întemeiere al filosofiei originii, 
încât poate depăşi fundamentalismul fenomenologiei husserliene 
doar cu preţul unei fundamentalizări a istoriei ce curge în gol. 
Heidegger încearcă să se elibereze de influenţa filosofiei 
subiectului prin lichefierea din punct de vedere temporal a 
temeliilor ei. însă superfundamentalismul istoriei fiinţei, ce ignoră 
toată istoria concretă, trădează faptul că el rămâne fixat pe 
gândirea ce a fost respinsă, în comparaţie cu el, Bataille rămâne 
credincios unei experienţe estetice fundamentale, nefalsificate a 
dionisiacului, deschizându-se unui domeniu de fenomene în care 
raţiunea centrată în subiect se poate reflecta ca alteritate a sa. 
Fireşte, el nu trebuie să admită proveniența modernă a acestei 
experienţe din suprarealism, el trebuie să o mute în epoca arhaică 
prin intermediul cunoştinţelor antropologice. Bataille urmăreşte în 
acest fel proiectul unei analize ştiinţifice a sacrului şi a economiei 
generale, ce ar trebui să explice procesul istoric universal de 
rationalizare şi posibilitatea unei ultime reveniri. 

El ajunge aici în aceeaşi dilemă ca si Nietzsche: teoria puterii nu 
poate, în acelaşi timp, să satisfacă exigenta de obiectivitate 
ştiinţifică şi să respecte 


programul unei critici autoreferentiale şi totale a raţiunii, care 
afectează adevărul enunturilor ştiinţifice. 

înainte de a urmări în postmodernism cele două drumuri deschise 
de Nietzsche şi parcurse de Heidegger şi Bataille, aş vrea să 
zăbovesc asupra unui şir de idei ce au fost până acum amânate, 
dacă privim din punctul în care ne aflăm: asupra încercării 
ambigue - întreprinse de Horkheimer şi Adorno - a unei dialectici 
a iluminismului ce poate da satisfacţie criticii radicale a raţiunii 
înfăptuite de Nietzsche. 


V. împletirea dintre iluminism şi mit: 
Horkheimer şi Adorno 


Scriitorii intunecati ai burgheziei ca Machiavelli, Hobbes, 
Mandeville i-au plăcut întotdeauna lui Horkheimer, cel fascinat de 
Schopenhauer. Şi ei gândeau constructiv, anumite direcţii duceau 
de la discrepantele lor înspre teoria socială a lui Marx. Scriitorii 
negri ai burgheziei, în primul rând Marchizul de Sade şi Nietzsche 
au rupt această legătură. La ei se raportează Horkheimer şi 
Adorno în Dialectica iluminismului - cea mai neagră carte a lor -, 
pentru a putea astfel surprinde în formă conceptuală procesul 
iluminismului de autodistrugere. Conform propriilor analize, ei nu- 
şi mai pot pune speranţele în forţa salvatoarea a acestuia. 
Călăuziţi totuşi de speranţa ironică a celor lipsiţi de speranţă, de 
care vorbeşte Benjamin, ei nu au vrut însă să renunţe la munca 
conceptului, devenită un paradox. Această dispoziţie, această 
atitudine nu ne mai este proprie. Totuşi, sub semnul unui 
Nietzsche regândit în spirit poststructuralist, se răspândesc 
dispoziţii şi atitudini care se aseamănă până la a se confunda cu 
aceasta. O asemenea confuzie eu doresc să o evit. 

Dialectica iluminismului este o carte ciudată. în părţile ei 
esenţiale, cartea s-a născut din notițele luate de Gretel Adorno la 
discuţiile dintre Horkheimer şi Adorno în Santa Monica. Textul a 
fost terminat în anul 1944 şi a apărut trei ani mai târziu la editura 
Querido în Amsterdam. Exemplare ale acestei ediţii au putut fi 
cumpărate aproape timp de douăzeci de ani. Istoria receptării 
cărţii, prin care Horkheimer şi Adorno au influenţat evoluţia 
intelectuală din Germania Federală, mai ales în primele ei două 
decenii, se află într-un raport interesant cu numărul 
cumpărătorilor ei. Curioasă este de asemenea şi compoziţia cărţii. 
Ea se compune dintr-o lucrare de mai bine de cincizeci de pagini, 
din două excursuri şi trei anexe. Acestea ocupă mai mult de 
jumătate din text. Forma mai degrabă confuză a prezentării 
împiedică la o primă vedere recunoaşterea structurii clare a 
argumentatiei. 

Voi explica, de aceea, mai intäi cele douä teze centrale (I). Din 
judecata asupra modernităţii rezultă problema care mă 
interesează pe mine cu referire la situaţia actuală: de ce 
Horkheimer şi Adorno vor să lumineze în mod radical 


iluminismul asupra lui însuşi (II). Marele exemplu pentru 
supralicitarea (de sine) totalizatoare a criticii ideologiei era 
Nietzsche. Comparatia lui Horkheimer şi Adorno cu Nietzsche ne 
instruieşte nu numai cu privire la direcţiile contrare în care cele 
două părţi îşi exercită critica culturii (III), ci ridică şi îndoieli 
asupra procesului repetat prin care iluminismul devine reflexiv 
(IV). 

I 

in tradiţia iluminismului, gândirea iluministă a fost înţeleasă ca o 
opoziţie la mit şi, totodată, drept contrafortä în raport cu mitul. Ca 
opoziţie deoarece ea opune autorităţii unei tradiţii vechi de 
generaţii puterea neconstrângătoare a argumentului superior; ca 
forţă cu acţiune contrară deoarece trebuie să înfrângă anatema 
forţelor colective prin înţelegeri dobândite individual şi transpuse 
în motive. Iluminismul contrazice mitul şi se sustrage astfel 
autorităţii acestuia.” Acestei opoziții de care gândirea iluministă 
este atât de sigură Horkheimer şi Adorno îi opun teza unei 
complicitäti secrete: „Deja mitul este iluminism şi: iluminismul se 
reîntoarce în mit." Această teză anunţată în prefaţă este 
dezvoltată în studiul cu acelaşi titlu şi justificată în forma unei 
interpretă/i a Odiseei. 

Din obiectia filologică anticipată, conform căreia autorii ar comite 
o petitio principii alegând prelucrarea epică târzie a unei 
mosteniri mitice situată la distanţă în timp de Homer, se derivă o 
preferinţă metodologică: „în straturile narative ale lui Homer s-au 
cristalizat miturile; relatarea despre ele însă, unitatea care a fost 
extrasă forţat din legendele difuze reprezintă totodată traiectoria 
de fugă a subiectului în faţa forţelor mitice" 7DA, 61). în 
aventurile lui Odiseu, şiret într-o dublă privinţă, se reflectă 
preistoria unei subiectivitäti care se smulge din puterea forţelor 
mitice. Lumea mitică nu este patria, ci labirintul din care trebuie 
evadat de dragul propriei identități: „Dorul de casă este cel care 
declanşează aventura prin care subiectivitatea, a cărei preistorie 
este redată de Odiseea, scapă de lumea străveche. în faptul că 
noţiunea de patrie se opune mitului, pe care fasciştii vroiau să-l 
erijeze în patrie, rezidă paradoxul cel mai intim al epopeii" (DA, 
96 sq.). 

Cu siguranţă că povestirile mitice îl recheamă pe individ la 
originile transmise genealogic în succesiunea generaţiilor; însă 
manifestările rituale 


Note: 


K. Heinrich, Versuch iiber die Schwierigkeit Nein zu sagen, Ffm. 1964. 

24 Dialektik der Aujklanmg, Amsterdam 1947, 10; în continuare citată 
DA. Cf. şi postfata mea la noua ediţie, Ffm. 1985. 


care trebuie să depăşească şi să vindece distantarea vinovată de 
origini adâncesc totodată präpastia.”” Mitul originii păstrează 
sensul dublu al provenientei ca „ivire eliberatoare": teama de 
dezrădăcinare şi uşurarea eliberării. De aceea urmăresc 
Horkheimer şi Adorno viclenia lui Odiseu până în planul cel mai 
adânc al acţiunilor sacrificiale; acestora le este propriu un 
moment de înşelăciune, în măsura în care oamenii se răscumpără 
de blestemul forţelor räzbunätoare oferind înlocuitori valorizati 
simbolic.??° Acest strat al mitului caracterizează ambivalenta unei 
atitudini a conştiinţei pentru care praxisul ritual este deopotrivă 
real şi aparent. Pentru conştiinţa colectivă este de o necesitate 
vitală forţa regeneratoare a unei întoarceri rituale la origini care 
garantează coeziunea socială, aşa cum a arătat Durkheim; dar tot 
atât de necesar este caracterul doar aparent al reîntoarcerii la 
origini, cărora membrul unei colectivităţi tribale trebuie totodată 
să li se sustragă formându-se ca eu. Astfel, forţele originii, care 
sunt totodată sacralizate şi înşelate, constituie deja în preistoria 
subiectivitätii un prim stadiu al iluminismului (DA, 60). 

Ar putea fi vorba de o iluminare reuşită, dacă distantarea de 
origini ar însemna eliberare. Forţa mitică se dovedeşte, însă, a fi 
momentul care întârzie şi care opreşte emanciparea vizată, care 
prelungeşte în mod repetat dependenţa de origini, experimentată, 
de asemenea, ca şi captivitate. De aceea iluminism numesc 
Horkheimer şi Adorno conflictul în întregul lui care trebuie decis 
între tabere. Iar acest conflict, consträngerea forţelor mitice 
trebuie să provoace în mod fatal, în fiecare nou stadiu, revenirea 
mitului. Iluminismul trebuie să se reîntoarcă în mitologie Această 
teză autorii încearcă să o demonstreze, de asemenea, în stadiul 
odiseic al conştiinţei. 


Ei parcurg Odiseea episod cu episod pentru a descoperi preţul pe 
care experimentatul Odiseu îl plăteşte pentru faptul că eul său 
trece întărit de toate aventurile precum spiritul din acele 
experienţe ale conştiinţei despre care relatează fenomenologul 
Hegel în acelaşi mod în care Homer relatează despre aventuri 
epice. Episoadele relatează despre pericol, viclenie şi evadare şi 
despre renunţarea autoimpusă, prin care eul care învaţă să 
stăpânească primejdia îşi cucereşte identitatea şi totodată se 
desparte de fericirea uniunii arhaice cu natura, atât cu cea 
exterioară cât şi cu cea interioară. Cântecul sirenelor aminteşte 
de o fericire pe care o oferea cândva „relaţia fluctuantă cu 
natura"; Odiseu se lasă în voia tentatiilor ca cineva care se ştie 
deja inläntuit: 


Note: 

victimă nu este reală trebuie să fie străveche. Funcţia de substitut 
atribuită victimei, preaslävitä de irationalistii de modă nouă, nu poate fi 
separată de divinizarea victimei, de înşelăciune, de rationalizarea 
preoțească a omorului prin apoteoza alesului." (DA, 66). 


„Dominația omului asupra lui însuşi, care îi întemeiază acestuia 
eul, reprezintă de fiecare dată distrugerea virtuală a subiectului 
de dragul căruia ea are loc, căci substanţa dominată, oprimată şi 
dizolvată prin autoconservare nu este nimic altceva decât viul a 
cărui funcţie se determină în fiecare caz prin acţiunile 
autoconservării, ea este de fapt tocmai ceea ce trebuie conservat." 
(DA, 71) Această schemă conform căreia oamenii îşi formează 
identitatea învățând să stăpânească natura exterioară cu preţul 
reprimării celei interioare furnizează modelul pentru o descriere 
în care procesul luminării îşi dezvăluie ambele feţe: preţul 
renunţării, al ascunderii de sine, al comunicării întrerupte a eului 
cu natura sa proprie, devenită Sine într-un mod anonim, este 
interpretat drept consecinţă a introvertirii sacrificiului. Eul, care 
cândva înşelase prin sacrificiu destinul mitic, cade din nou pradă 
acestuia imediat ce se vede constrâns la introiectia sacrificiului: 
„Şinele ce persistă în identitate, născut din depăşirea sacrificiului, 
este iarăşi în mod nemijlocit un ritual sacrificial dur, păstrat cu 
rigiditate, pe care omul şi-l celebrează sieşi opunând ansamblului 
naturii conştiinţa sa". (DA, 70). 


Specia umană, deci, în procesul istoric al iluminismului, s-a 
depărtat din ce în ce mai mult de origini, fără a se elibera totuşi 
de constrângerea mitică la repetiţie. Lumea modernă complet 
rationalizatä este doar în aparenţă dezvrä-jitä; asupra ei planeazä 
blestemul reificării demonice şi al izolării mortale. în simptomele 
de paralizie ale unei emancipări golite de sens se manifestă 
răzbunarea forţelor originii faţă de cei care deşi au trebuit să se 
emancipeze, nu s-au putut totuşi elibera. Constrângerea la 
dominarea raţională a forţelor naturii acţionând din exterior a 
împins subiecţii pe calea unui proces de educaţie în care forţele 
de producţie cresc fără măsură de dragul simplei autoconservări, 
dar în care se atrofiază forţele concilierii, care transcend simpla 
autoconservare. Dominația asupra unei naturi exterioare 
obiectivate şi asupra celei interioare reprimate este semnul 
persistent al iluminismului. 

Prin aceasta Horkheimer şi Adorno variază cunoscuta temă a lui 
Max Weber care dezvrăjeşte zeii vechi din lumea modernă şi îi 
vede ridicându-se din morminte în forma unor forţe impersonale, 
pentru a relua lupta ireconciliabilă a demonilor.?2 

Cititorul care nu se lasă furat de prezentarea retorică şi face un 
pas înapoi, luând în serios pretenţia textului, care se vrea absolut 
filozofic, poate dobândi impresia: 

- că teza care este tratată aici nu este mai puţin riscantă decât 
diagnoza lui Nietzsche asupra nihilismului, stabilită în mod 
asemănător; 


Note: 
227 M. Weber, „Wissenschaft als Bemf', în: Ges. Auf. zur 
Wissenschaftslehre, Tubingen 1968,604. 


- că autorii sunt conştienţi de acest risc şi în ciuda aparentelor se 
străduiesc în permanenţă să-şi întemeieze critica culturii; 

- în tentativa lor recurg la abstractizări şi simplificări care pun 
sub semnul întrebării plauzibilitatea demersului lor. 

Vreau mai întâi să verific dacă această impresie este corectă. 
Rațiunea însăşi distruge umanitatea care a făcut-o posibilă - 
această teză de anvergură este demonstrată într-un prim excurs, 


aşa cu am văzut, prin faptul că procesul iluminismului se 
datorează de la început impulsului unei autoconserväri care 
desfigurează raţiunea, deoarece o revendică pe aceasta numai în 
forma unei dominări raţionale (în raport cu un scop) a naturii şi a 
instinctului, tocmai ca rațiune instrumentală. Cu aceasta nu s-a 
arătat încă faptul că raţiunea rămâne supusă până în produsele ei 
cele mai târzii, până în ştiinţa modernă, până în reprezentările 
universaliste juridice şi morale şi până în arta autonomă, 
dictatului rationalitätii în raport cu un scop. Această teză este 
demonstrată în eseul asupra conceptului de iluminism, în excursul 
asupra iluminismului şi moralei, precum şi în anexa referitoare la 
industria cuLturii. 

Adorno şi Horkheimer sunt convinşi că ştiinţa modernă s-a 
împlinit în pozitivismul logic şi a renunţat la pretenţia empatică de 
cunoaştere teoretică în favoarea valorificării tehnice: „A gândi ca 
atare ceea ce este prezent, a descoperi în fenomene nu doar 
relaţiile spatio-temporale abstracte cu ajutorul cărora pot fi 
inhätate lucrurile, ci a le gândi dimpotrivă ca suprafaţă, ca mo- 
mente conceptuale mijlocite care se împlinesc de-abia prin 
dezvoltarea sensului lor social, istoric, uman — întreaga pretenţie 
a cunoaşterii este abandonată" (DA, 39). Critica de mai înainte la 
adresa înţelegerii pozitiviste a ştiinţei se adânceşte până la a 
deveni obiectia globală conform căreia ştiinţele însele sunt 
absorbite de raţiunea instrumentală. Pe firul lui Histoire de 
Juliette şi al lui Genealogie der Moral, Horkheimer şi Adorno vor 
să arate mai departe că raţiunea a fost alungată din morală şi 
drept, deoarece odată cu destrămarea imaginilor religios- 
metafizice despre lume toate criteriile normative şi-au pierdut 
forţa în faţa autorităţii - singura rămasă - a ştiinţei: „Faptul de a 
nu trece sub tăcere, ci de a striga în toată lumea imposibilitatea 
producerii, pornind de la rațiune, a unui argument principial 
împotriva crimei a stârnit ura cu care astăzi încă sunt urmăriţi 
tocmai progresiştii Sade şi Nietzsche" (DA, 142). Şi mai departe: 
„Ei nu au pretins că raţiunea formală ar sta într-o relaţie mai 
strânsă cu morala decât cu imoralitatea" (DA, 141). Critica de mai 
înainte la adresa reinterpretărilor metaetice ale moralei se 
transformă într-un consimtämänt sarcastic la scepticismul etic. 


Cu analiza culturii de masă, Horkheimer şi Adorno vor în cele din 
urmă să demonstreze că arta ce a fuzionat cu distracţia este 
privată de funcţia ei inovativă, este golită de toate conținuturile 
critice şi utopice: „Factorul prin care opera de artă trece dincolo 
de realitate nu poate fi cu adevărat separat de stil: totuşi, el nu 
rezidă în armonia realizată, în unitatea îndoielnică dintre formă şi 
conţinut, dintre interior şi exterior, dintre individ şi societate, ci în 
acele trăsături în care îşi face apariţia discrepanta, în eşecul 
necesar al aspiratiei pasionale către identitate. în loc să se expună 
acestui eşec, în care stilul marii opere de artă s-a negat pe sine 
din totdeauna, arta proastă s-a cramponat de asemănarea cu alţii, 
de surogatul identităţii. Industria culturii, în cele din urmă, 
instituie imitatia în mod absolut." (DA, 156). Critica de mai înainte 
la adresa a ceea ce este pur afirmativ în cultura burgheză se 
adânceşte până la a deveni furie neputincioasă în faţa justetii 
ironice a acelei judecăţi, pretins nerevizuibile, pe care cultura de 
mase o emite asupra unei arte care fusese din totdeauna 
ideologică. 

Argumentatia urmează, deci, când este vorba de ştiinţă, morală şi 
artă, aceeaşi schemă: deja separarea domeniilor culturale, 
destrămarea raţiunii substanţiale încorporate încă în religie şi 
metafizică epuizează în asemenea măsură momentele izolate ale 
raţiunii, rupte din corelatia lor, încât acestea regreseazä într-o 
raționalitate pusă în slujba unei autoconservări devenite sălbatice. 
în modernitatea culturală, raţiunea este debarasată definitiv de 
pretenţia ei de valabilitate şi este asimilată pur şi simplu cu 
puterea. Capacitatea critică de a lua poziţie prin „da" sau „nu", de 
a deosebi între enunturi valide şi nevalide este subminată, 
pretenţiile de putere şi de valabilitate intrând într-o fuziune 
tulbure. 

Dacă se reduce critica raţiunii instrumentale la acest nucleu, 
devine atunci clar motivul pentru care Dialectica Iluminismului 
simplifică inevitabil, de o manieră surprinzătoare, imaginea 
modernităţii. Demnitatea proprie modernităţii culturale rezidă în 
ceea ce Max Weber a numit diferenţierea obstinată a sferelor 
culturale. Cu aceasta însă, forţa negatiei, capacitatea de a 
diferenţia între „da" şi „nu" nu este slăbită, ci mai degrabă 
potentatä. Căci acum întrebările privitoare la adevăr, cele 
referitoare la dreptate şi gust sunt tratate şi elaborate după 


propria lor logică. Odată cu economia capitalistă şi statul modern 
se consolidează şi tendinţa de a introduce chestiunile legate de 
valabilitate în orizontul limitat al rationalitätii în raport cu un scop 
proprie subiecţilor care se autoconservă sau sistemelor care-şi 
conservă conţinutul. Cu această înclinaţie către o regresie socială 
a raţiunii concurează, însă, constrângerea demnă de luat în 
seamă, indusă de rationalizarea imaginilor despre lume şi a 
lumilor vieţii, la diferenţierea progresivă a unei raţiuni care 


adoptă în acest demers o formă procedurală. Cu asimilarea 
naturalistă a pretențiilor de valabilitate cu cele de putere, cu 
distrugerea capacităţii critice concurează de apariţia unei culturi 
de specialişti, în care o sferă articulată de valabilitate ajută 
pretenţiile de adevăr propozitional, de corectitudine normativa şi 
de veracitate să acceadă la sensul propriu şi chiar la o viaţă 
proprie ezoterică periclitată din nou prin ruperea de praxisul 
comunicativ cotidian. 

Dialectica iluminismului nu apreciază la adevărata valoare 
conţinutul raţional al modernităţii culturale, care este fixat în 
idealurile burgheze (şi care astfel este, de asemenea, rationalizat). 
Mă gândesc la dinamica teoretică proprie care împinge neîncetat 
ştiinţele şi, de asemenea, reflexia de sine a ştiinţelor dincolo de 
generarea de cunoştinţe valorificabile tehnic; mă gândesc mai 
departe la fundamentele universaliste ale dreptului şi moralei, 
care şi-au găsit de asemenea o întruchipare (chiar dacă una 
mereu distorsionată şi imperfectă) în instituţiile statelor 
constituţionale, în formele formării democratice a voinţei, în 
modelele individualiste ale constituirii identităţii. Mă gândesc, în 
sfârşit, la productivitatea şi la forţa bulversantă a experienţelor 
estetice fundamentale, pe care o subiectivitate eliberată de 
imperativele activităţii orientate către un scop şi de convențiile 
percepţiei cotidiene le extrage din propria ei descentrare - 
experienţe care acced în discursurile operelor artei avangardiste 
la reprezentare, în discursurile criticii de artă la limbaj şi în 
registrele valorice îmbogăţite în mod inovativ ale realizării de sine 
la un anume efect iluminist — cel puţin la efecte instructive de 


contraste. 

Dacă aceste cuvinte-cheie pentru scopul argumentatiei mele ar fi 
suficient completate, ele ar putea susţine impresia intuitivă, am 
putea spune prudent, de ineompletitudine şi unilateralitate, pe 
care o lasă la prima vedere lectura acestei cărţi. Cititorul 
dobândeşte pe drept sentimentul că prezentarea nivelatoare nu ia 
în consideraţie trăsături esenţiale ale modernităţii culturale. 

Apoi se impune întrebarea cu privire la motivele care i-au putut 
determina pe Horkheimer şi Adorno să-şi plaseze critica 
iluminismului la un nivel atât de profund încât proiectul 
iluminismului însuşi să fie periclitat; dialectica iluminismului nu 
mai lasă aproape nici o perspectivă de evadare din mitul, coagulat 
în putere obiectuală, al rationalitätii în raport cu un scop. Pentru a 
clarifica această întrebare vreau să identific mai întâi locul pe 
care îl ocupă în procesul global al iluminismului critica marxistă a 
ideologiei, pentru a afla apoi de ce Horkheimer şi Adorno credeau 
că trebuie să abandoneze şi totodată să supraliciteze critica de 
acest tip. 


II 

Modul de gândire mistic l-am cunoscut până acum doar sub 
aspectul comportării ambigue a subiectului faţă de forţele originii, 
deci din perspectiva emancipării, perspectivă centrală pentru 
constituirea identităţii. Horkheimer şi Adorno concep iluminismul 
ca pe o încercare nereuşită de a scăpa de puterile destinului. 
Golul dezolant al emancipării reprezintă forma în care blestemul 
forţelor mitice îi ajunge din urmă pe cei care vor să scape. O altă 
dimensiune a descrierii gândirii mitice ca şi a gândirii luminate 
este exprimată doar în puţine locuri, acolo unde calea 
demitologizării este determinată ca transformare şi diferenţiere a 
conceptelor fundamentale. Mitul datorează forţa totalizatoare, cu 
care el ordonează toate fenomenele percepute la suprafaţă într-o 
reţea de corespondențe, de relaţii de asemănare şi contrast, unor 
concepte fundamentale în care este corelat categorial ceea ce 


înţelegerea modernă a lumii nu mai poate reuni laolaltă. De 
exemplu, limba, mediul reprezentării, nu este încă atât de 
detaşată de realitate încât semnul convenţional să fie separat total 
de conţinutul semantic şi de referent; imaginea lingvistică a lumii 
rămânând împletită cu organizarea lumii. Mostenirile mitice nu 
pot fi revizuite fără a periclita ordinea lucrurilor şi identitatea 
genealogică din ea. Categoriile valabilitätii precum „adevärat" şi 
„fals", „bine" şi „rău" sunt încă amestecate cu categorii empirice 
precum amăgire, cauzalitate, sănătate, substanţă şi putinţă. 
Gândirea mitică nu permite nici o diferenţiere conceptuală de 
bază între lucruri şi persoane, insufletit şi neînsufleţit, între 
obiecte care pot fi manipulate şi agenţi cărora le atribuim acţiuni 
şi expresii verbale. De-abia demitologizarea rupe acea vrajă care 
nouă ne apare ca o confuzie între natură şi cultură. Procesul 
iluminismului duce la desocializarea naturii şi la denaturalizarea 
lumii omului; odată cu Piaget el poate fi conceput ca descentrare a 
imaginii lumii. 

Imaginea transmisă a lumii este în cele din urmă temporalizată şi 
poate fi distinsă de lumea însăşi, ca interpretare ce poate fi 
schimbată. Această lume exterioară se diferenţiază în lumea 
obiectivă a fiintärii şi lumea socială a normelor (sau a relaţiilor 
interpersonale reglate normativ); ambele se disting de lumea 
interioară a trăirilor subiective. Acest proces se prelungeşte, aşa 
cum a arătat Max Weber, în rationalizarea imaginilor despre lume, 
care se datorează la rândul lor, în ipostaza de religie şi metafizică, 
demitologizării. Acolo unde rationalizarea, precum în cazul 
tradiţiei occidentale, nu se opreşte în faţa conceptelor 
fundamentale teologice şi metafizice, sfera contextelor de 
valabilitate nu este doar purificată de opiniile empirice, ci 


este, de asemenea, diferențiată intern pe considerentele 
adevărului, ale corectitudinii normative şi ale veracitätii 
subiective sau ale autenticităţii.28 

Dacă descriem acest proces dintre mit şi iluminism ca formare a 
unei înţelegeri descentrate a lumii, atunci poate fi indicat în 
dramă şi locul unde poate apare procedeul criticii ideologiei. Doar 


atunci când au fost separate raporturile de sens şi cele obiective, 
relaţiile interne şi cele externe, doar atunci când ştiinţa, morala şi 
arta sunt specializate fiecare pe o pretenţie de valabilitate, când 
urmează fiecare propria logică şi sunt purificate de reziduurile 
cosmologice, teologice, cultice, de-abia atunci poate apărea sus- 
piciunea că autonomia valabilitätii pe care o pretinde o teorie, fie 
ea doar empirică sau normativă, este aparentă, căci în porii ei s-au 
strecurat interese şi pretenţii tăcute de putere. Critica care este 
inspirată de o asemenea suspiciune vrea să aducă dovada că 
teoria suspectă exprimă a tergo, în enunturile pentru care 
revendică frontal valabilitate, dependente pe care nu le poate 
mărturisi fără pierderea credibilitätii. Critica devine critică a 
ideologiei atunci când vrea să arate că valabilitatea teoriei nu s-a 
desprins suficient de contextul apariţiei, că în spatele teoriei se 
ascunde un nepermis amestec de putere şi valabilitate şi că ea îi 
mai datorează acestuia şi reputaţia sa. Critica ideologiei vrea să 
arate, la un nivel în care diferenţa supărătoare între raporturi de 
sens şi raporturi obiectuale este constitutivă, modul în care tocmai 
aceste relaţii interne şi externe produc confuzie - şi se încurcă 
deoarece pretenţiile de valabilitate sunt determinate de raporturi 
de putere. Critica ideologiei nu este ea însăşi o teorie care 
concurează cu o alta; ea se serveşte doar de anumite presupozitii 
teoretice. Sprijinită pe acestea, ea contestă adevărul unei teorii 
suspecte dezvăluindu-i lipsa de veracitate. Ea duce mai departe 
procesul Iluminismului prin aceea că descoperă o greşeală catego- 
rială care se credea a fi depăşită într-o teorie ce presupune o 
înţelegere demi-tologizată a lumii, dar care dovedeşte că e captivă 
în mit. 

Cu acest tip de critică, iluminismul devine pentru prima dată 
reflexiv; el se exercită doar asupra propriilor produse - teoriile. 
Totuşi drama iluminismului ajunge la punctul său culminant 
atunci când critica ideologiei devine pasibilă ea însăşi de bănuiala 
că nu (mai) produce adevăruri - şi iluminismul devine pentru a 
doua oară reflexiv. îndoiala se extinde atunci şi asupra raţiunii, ale 
cărei unităţi de măsură critica ideologiei le-a găsit în idealurile 
burgheze şi le-a înţeles doar literal. Acest pas îl face dialectica 
iluminismului - ea face critica să fie autonomă faţă de propriile 
fundamente. De ce, oare, Horkheimer şi Adorno se simt constrânşi 
să facă acest pas? 


Note: 


J. Habermas, Theorie des komtmmikativen Handels, Ffm. 1981, voi. I, 
cap. II 


Teoria Critică a fost dezvoltată mai întâi în cercul din jurul lui 
Horkheimer, pentru a prelucra dezamăgirile politice legate de 
revoluţia care nu a mai avut loc în Vest, de evoluţia stalinistă din 
Rusia sovietică şi de victoria fascismului în Germania; ea trebuia 
să explice eşecul prognozelor marxiste, fără a întrerupe însă 
legăturile cu intenţiile marxiste. Pe acest fundal devine de înţeles 
de ce s-a încetățenit în cei mai întunecaţi ani ai celui de-al doilea 
război mondial impresia că ultima scânteie de rațiune a dispărut 
din această realitate, lăsând în urmă în mod dezolant ruinele unei 
civilizaţii dezbinate. Ideea unei istorii naturale, pe care tânărul 
Adorno o preluase de la Benjamin?%, părea că s-a realizat în mod 
neprevăzut. Istoria împietrise, în clipa accelerării ei maxime, în 
natură, se transformase în Golgota unei speranţe devenite de 
nerecunoscut. 

Totuşi, asemenea explicaţii psihologice şi din perspectiva istoriei 
contemporane nu pot pretinde interes în contexte teoretice, decât 
în măsura în care conţin trimiteri la un motiv sistematic. 
Experiențele politice trebuiau cu adevărat să afecteze 
presupozitiile istorieo-materialiste fundamentale, pe care cercul 
de la Frankfurt se mai sprijinea încă în anii treizeci. 

într-una din „însemnările" (adăugate nesistematic) despre filozofie 
şi diviziunea (ştiinţifică) a muncii se găseşte un pasaj unde se 
poate citi un reziduu din vremurile clasice ale Teoriei Critice. 
Filozofia, se spune aici, „nu recunoaşte norme abstracte sau 
scopuri care ar fi practicabile în opoziţie cu cele valabile. 
Libertatea ei faţă de sugestia existentului rezidă tocmai în faptul 
că ea acceptă idealurile burgheze, fără a avea nici o înţelegere 
pentru ele, indiferent dacă acestea sunt cele anunţate chiar şi 
desfigurat de reprezentanţii ordinii existente, sau cele 
recognoscibile ca sens obiectiv al instituţiilor, ca sens tehnic sau 
cultural, în ciuda oricărei manipuläri" /DA, 292). Prin aceasta, 
Horkheimer şi Adorno amintesc de figura criticii ideologice 
marxiste, care pleca de la faptul că potenţialul raţional exprimat 
în „idealurile burgheze" şi gândit în „sensul obiectiv al 
instituţiilor" arată o dublă faţă: pe de o parte, ea conferă 
ideologiilor clasei dominante aparenţa înşelătoare a unor teorii 
convingătoare, pe de altă parte, ea oferă punctul de pornire 


pentru o critică care se exercită imanent la adresa acestor 
configurații care ridică la rang de interes general ceea ce de fapt 
nu serveşte decât părţii dominante a societăţii. Critica ideologiei a 
descifrat în ideile abuziv folosite o parte ascunsă a raţiunii 
existente, şi a citit aceste idei ca pe o indicație care a fost 
confirmată prin mişcări sociale, în măsura în care s-au dezvoltat 
forte de producţie excedentare. 


Note: 
' T. W. Adorno, Ges. Schriften, voi. I, Ffm. 1973, 345 sqq. 


Autorii Teoriei Critice au păstrat în anii treizeci o parte a 
încrederii, specifice filozofiei istoriei, în potenţialul raţional al 
culturii burgheze, eliberat sub presiunea forţelor dezvoltate de 
producţie; pe aceasta s-a întemeiat, de asemenea, acel program 
de cercetare interdisciplinar care s-a cristalizat în volumele 
revistei Zeitschrift Jur Sozialforschung (1932-1941). Helmut Du- 
biel a arătat, cu referire la dezvoltarea Teoriei Critice timpurii, de 
ce acest capital de încredere s-a erodat atât de mult la începutul 
anilor patruzeci’, încât Horkheimer şi Adorno au considerat 
critica marxistă a ideologiei drept epuizată şi nu mai credeau că 
pot realiza promisiunea unei teorii critice a societăţii cu mijloacele 
ştiinţelor sociale. în loc de aceasta, ei practică o radicalizare şi o 
supralicitate de sine a criticii ideologiei, pe care iluminismul 
trebuie să o lumineze cu privire la sine însuşi. Prefaţa la Dialectica 
iluminismului începe cu mărturisirea: „Dacă noi am remarcat deja 
de mulţi ani că în practica modernă a ştiinţei marile descoperiri 
sunt plătite cu o fărâmiţare crescândă a culturii teoretice, 
credeam totuşi că realizarea noastră se limitează în primul rând la 
critica sau continuarea doctrinelor de specialitate. Ea trebuia să 
rămână legată, cel puţin tematic, de disciplinele tradiţionale, de 
sociologie, psihologie şi teoria cunoaşterii. Fragmentele pe care 
le-am unificat aici arată însă că trebuie să renuntäm la acea 
încredere". (DA, 5) 

In cazul în care conştiinţa devenită cinică a scriitorilor negri 
exprimă adevărul asupra culturii burgheze, critica ideologiei nu 
păstrează nimic la care ar putea apela; şi dacă forţele de 


producţie intră într-o simbioză nesănătoasă cu relaţiile de 
producţie, pe care trebuiau la un moment dat să le distrugă, nu 
mai există atunci nici o dinamică în care critica şi-ar putea pune 
speranţa. Horkheimer şi Adorno îşi văd clătinate fundamentele 
criticii ideologiei - şi doresc, totuşi, să rămână legaţi de figura de 
bază a iluminismului. Astfel, ei aplică încă o dată la procesul 
iluminismului în întregul lui ceea ce Iluminismul a efectuat cu 
mitul. Critica devine totală prin aceea că se întoarce împotriva 
raţiunii ca fundament al propriei ei valabilitäti. Cum trebuie 
înţeleasă această totalizare şi autonomizare a criticii? 

III 

Suspiciunea faţă de ideologie devine totală, însă fără a schimba 
direcţia. Ea se îndreaptă nu doar împotriva funcţiei iraționale a 
idealurilor burgheze, ci şi împotriva potenţialului raţional al 
culturii burgheze înseşi şi se 


Note: 
' H. Dubiel, Wissenschaftsorganisation undpolitische Erfahrung, Ffm. 
1978, Partea A. 


extinde astfel asupra fundamentului unei critici a ideologiei care 
procedează întotdeauna imanent; rămâne, însă, intenţia de a 
obţine un efect dezvăluitor. Neschimbată rămâne figura de 
gândire în care este acum inserat scepticismul faţă de rațiune: 
raţiunea însăşi este acum bănuită de confuzia incurabilă a 
pretențiilor de valabilitate şi putere, însă cu o intenţie încă 
iluministă. Prin conceptul „raţiunii instrumentale", Horkheimer şi 
Adorno vor să ceară socoteală unui intelect calculator care a 
uzurpat locul raţiunii.?51 Acest concept trebuie totodată să 
amintească de faptul că raționalitatea în raport cu un scop, 
dilatată ca totalitate, suprimă diferenţierea între ceea ce pretinde 
valabilitate şi ceea ce serveşte autoconservării şi rupe, prin 
aceasta, bariera dintre valabilitate şi putere, anulând acea 
diferenţiere conceptuală fundamentală pe care înţelegerea 
modernă a ştiinţei credea că o datorează unei depäsiri definitive a 


mitului. Rațiunea a fost asimilată, ca instrumentală, cu puterea şi 
a renunţat, prin aceasta, la forţa sa critică - aceasta este ultima 
dezvăluire a unei critici a ideologiei aplicate sieşi. Aceasta descrie 
totuşi în mod paradoxal autodistrugerea capacităţii critice, 
întrucât ea trebuie să facă încă uz, în momentul descrierii, de 
critica ce a fost declarată moartă. Ea denunţă faptul că ilumi- 
nismul a devenit totalitar, cu propriile mijloace ale acestuia. 
Adorno era absolut conştient de această contradicţie performativă 
a criticii totalizate. 

Dialectica negativă a lui Adorno se citeşte ca o continuare a 
explicării motivelor pentru care trebuie să ne rotim şi chiar să 
stăruim în această contradicţie performativă, a motivelor pentru 
care numai desfăşurarea insistentă, neobosită a paradoxului 
deschide perspectiva către acea „rememorare" aproape magic 
invocată a „naturii din subiect", în a cărei survenire se află închis 
adevărul neînțeles al oricărei culturi (DA, 55). Adorno a rămas în 
anii '25, după terminarea Dialecticii Iluminismului, fidel 
impulsului filozofic şi nu s-a ferit de structura paradoxală a unei 
gândiri a criticii totalizate. Măreţia acestei consecvente se arată 
în comparatia cu Nietzsche, a cărui Genealogie a moralei fusese 
marele model pentru o a doua etapă în care iluminismul a devenit 
reflexiv. Nietzsche a dat la o parte structura paradoxală, a explicat 
asimilarea survenită în modernitate a raţiunii cu puterea printr-o 
teorie a puterii care se remitologizează din proprie iniţiativă şi 
care în locul pretentiei de adevăr nu mai păstrează decât 
pretenţia retorică a fragmentului estetic. Nietzsche a arătat cum 
se totalizează critica; dar la sfârşit nu iese la iveală decât faptul că 
pentru el împletirea valabilitätii cu puterea trece drept scandal, 
deoarece îngrădeşte o voinţă de putere glorificată, înzestrată cu 
cono- 


Note: 


231 în special: M. Horkheimer, Zur Kritik der instrumentellen Vemunft 


(1947), Ffm. 1967. 


tațiile productivităţii artistice. Comparatia cu Nietzsche arată că 
direcția nu este înscrisă în critica devenită totală. Dintre 


teoreticienii neobositi ai demascării, Nietzsche este acela care 
radicalizează antiiluminismul. 2% 

Poziţia lui Horkheimer şi Adorno faţă de Nietzsche este scindată: 
pe de 

0 parte, ei îi atribuie meritul de a fi „printre puţinii care au 
recunoscut, de la Hegel încoace, dialectica iluminismului" (DA, 
59). Ei acceptă, bineînţeles, „doctrina nemiloasă a identităţii 
dominaţiei şi raţiunii" (DA, 143), deci inițiativa unei supralicitări 
totalizatoare de sine a criticii ideologiei. Pe de altă parte, ei nu pot 
trece cu vederea faptul că Hegel este, de asemenea, marele 
antipod al lui Nietzsche. Nietzsche plasează critica raţiunii în 
planul afirmativ, în măsura în care negația determinată - acel 
procedeu, deci, pe care Horkheimer şi Adorno vor să-l păstreze 
drept unic exerciţiu, deoarece raţiunea însăşi a început să se 
clatine, - îşi pierde forţa. Critica lui Nietzsche distruge însuşi 
impulsul critic: „Ca obiectie împotriva civilizaţiei, morala 
stăpânilor îi reprezenta, în mod inversat, pe cei opresati: ura 
împotriva instinctelor degenerate denunţă obiectiv adevărata 
natură a maestrului în educaţie, care devine vizibilă numai la 
victimele ei. Ca mare putere, însă, şi religie de stat, morala 
stăpânilor se prescrie întru totul acelor civilizatorii powers that 
be, majorităţii compacte, resentimentului şi la tot ceea ce cândva 
1 s-a opus. Nietzsche este contrazis de realizarea sa şi, astfel, 
iese la iveală adevărata faţă a gândirii saLe, care în ciuda oricărei 
afirmări a vieţii era ostilă spiritului realității" (DA, 122). 

Poziţia scindată faţă de Nietzsche este instructivă. Ea oferă şi o in- 
dicatie asupra faptului că Dialectica iluminismului îi datorează 
mai mult lui Nietzsche decât numai strategia unei critici a 
ideologiei întoarsă împotriva ei însăşi. Neclară este, ca şi mai 
înainte, o anumită nepăsare în tratarea a ceea ce putem numi 
linistiti, de-o manieră bombasticä, cuceririle raționalismului 
occidental. Cum pot cei doi, iluminişti cum sunt încă, să 
subaprecieze conţinutul raţional al modernităţii culturale în 
asemenea măsură, încât să nu mai perceapă decât un amestec de 
rațiune şi dominație, putere şi valabilitate? S-au inspirat ei tot din 
Nietzsche, atunci când şi-au dobândit criteriile criticii lor a 
culturii dintr-o experienţă fundamentală, devenită independentă, a 
modernităţii estetice? 

Uimitoare sunt mai întâi coincidentele de conţinut.2* La acea 
construcţie, pe care Horkheimer şi Adorno o pun la baza 
„preistoriei" lor a 


Note: 

232 Precum urmaşii lui neoconservativi, el se pretinde deja a fi 
„antisociolog", cf. H. Baier, Die Gesellschaft - ein langer Schatten des 
toten Gottes, în: Nietzsche-Studien, voi. 10/11, Berlijn 1982, 6 sqq. 


„subiectivitätii", se găsesc punct cu punct corespondențe cu 
Nietzsche. Imediat ce oamenii, crede Nietzsche, sunt privati de 
instinctele lor „expuse de vedere" ei trebuie sä se bizuie pe 
„constiinta" lor, si anume pe aparatul obiectualizäri si al luärii in 
stäpänire a naturii exterioare: „ei erau redusi la gändire, deductie, 
calcul, combinare de cauze şi efecte, aceşti nefericiţi."25% în 
aceeaşi mişcare trebuiau însă îmblânzite şi vechile instincte, 
trebuia oprimată natura nevoilor care nu mai găseau nici o 
satisfacere spontană. în acest proces al inversării direcţiei 
impulsului, al interiorizării, s-a constituit sub semnul renunţării 
sau al „relei conştiinţe" subiectivitatea naturii interioare: „Toate 
instinctele care se descarcă în exterior se îndreaptă acum către 
interior - aceasta este ceea ce eu numesc interiorizarea omului: 
de-abia odată cu aceasta se iveşte la om ceea ce mai târziu a fost 
numit,sufletul' lui. întreaga lume interioară, la origine subţire ca fi 
cum ar fi prinsă între două piei, s-a separat şi a crescut, a 
dobândit profunzime, lăţime, înălţime în măsura în care 
descărcarea în exterior a omului a fost împiedicată."2% în cele din 
urmă, cele două elemente ale unei dominatii asupra naturii 
exterioare şi interioare a omului se asociază şi se fixează în 
dominaţia institutionalizatä a oamenilor asupra oamenilor: 
„Farmecul păcii şi al societăţii" apasă pe toate instituţiile, 
deoarece ele îl constrâng pe om la renunțare: „Acele bastioane 
înspăimântătoare cu care organizaţia statală se apără împotriva 
tuturor vechilor instincte ale libertăţii - pedepsele, în primul rând, 
fac parte dintre aceste bastioane - au făcut ca toate acele instincte 
ale omului sălbatic, liber, rătăcitor să se întoarcă înapoi împotriva 
omului însuşi. "236 

Critica lui Nietzsche a cunoaşterii şi moralei prefigurează, de ase- 
menea, o idee pe care Horkheimer şi Adorno o dezvoltă în forma 
unei critici a raţiunii instrumentale: în spatele idealurilor de 
obiectivitate şi a pretențiilor de adevăr ale pozitivismului, în 
spatele idealurilor ascetice şi a pretențiilor de corectitudine ale 
moralei universaliste se ascund imperativele autoconservării şi 


dominaţiei. O teorie pragmatică a cunoaşterii şi o doctrină a 
moralei bazată pe afecte demască raţiunea teoretică şi practică ca 
fiind pure ficțiuni în care pretenţiile de putere îşi creează un alibi 
eficient - şi aceasta cu ajutorul imaginaţiei, a „instinctului de 
inventare de metafore" pentru care 


Note: 

stimulările exterioare oferă ocazia unor răspunsuri proiective, 
ocazia unei ţesături de interpretări în spatele căreia textul 
dispare.?°” 

Nietzsche reliefeazä, ce-i drept, altfel decät Dialectica 
iluminismului, perspectiva din care priveşte el modernitatea. De- 
abia această perspectivă explică de ce natura obiectivată şi 
societatea moralizată decad la rangul de forme de manifestare 
corespondente ale aceleiaşi forţe mitice, fie aceasta voinţa de 
putere pervertită sau raţiunea instrumentală. 

Această perspectivă s.-a deschis odată cu modernitatea estetică, 
cu acea autodezvăluire încăpăţânată, forţată în arta avangardistă 
a unei subiectivitäti descentrate, eliberate de toate ingrädirile 
cognitiei şi activităţii orientate către un scop, de toate 
imperativele muncii şi utilității. Nietzsche nu este doar 
contemporan şi înrudit spiritual cu Mallarme?*; el nu a preluat 
doar spiritul romantic târziu al lui Richard Wagner; el aduce 
primul la concept meditaţia modernităţii estetice, înainte să 
capete conştiinţa estetică formă obiectivă în literatura, pictura şi 
muzica secolului al 20-lea - şi să fie prelucrată de Adorno într-o 
Teorie Estetică. în valorizarea a ceea ce este tranzitoriu, în 
celebrarea dinamismului, în preamărirea actualitätii şi a noului se 
exprimă o conştiinţă a timpului motivată estetic, nostalgia după un 
prezent imaculat, static. Intenţia anarhică a suprarealiştilor de a 
sparge continuumul istoriei decăderii este deja activă la 
Nietzsche. Forţa subversivă a unei opoziții estetice care va 


alimenta rnai târziu reflexiile lui Benjamin şi chiar ale lui Peter 
Weiss izvorăşte deja la Nietzsche din experienţa rebeliunii 
împotriva a tot ceea ce este normativ. Este aceeaşi forţă care 
neutralizează binele moral, precum şi utilitatea practică, care se 
exprimă în dialectica misterului şi a scandalului, în plăcerea 
legată de spaima profanării. Nietzsche pune pe Socrate şi pe lisus, 
acei avocaţi ai credinţei în adevăr şi în idealul estetic, să stea ca 
mari adversari a săi: ei sunt aceia care neagă valorile estetice! 
Doar arta, „în care minciuna, voinţa de amăgire se sfinteste"?°°, 
doar teroarea frumosului îi dă lui Nietzsche încrederea că nu este 
prins de lumea fictivă a ştiinţei şi moralei. 

Nietzsche întronează gustul, „da-ul şi nu-ul gustului"?*, drept 
singurul organ al unei „cunoasteri" dincolo de adevăr şi fals, de 
bine şi rău. Judecata de gust a cunoscătorului estetic el o ridică la 
rangul de model al judecății 

valorice, „al aprecierii valorice". Sensul legitim al criticii este 
acela al unei judecăţi estetice care creează o ordine a rangului, 
care cântăreşte lucrurile, care măsoară forţele. Şi orice 
interpretare este evaluare. „Da-ul" exprimă o înaltă consideraţie, 
„nu-ul" o desconsideratie. „inaltul" şi „josul" caracterizează 
dimensiunea luărilor de poziţie de tip da/nu în genere. 

Este interesant de văzut cât de consecvent subminează Nietzsche 
luările de poziţie de tip da/nu faţă de pretenţii criticabile de 
valabilitate. El devalorizează mai întâi adevărul propozitiilor 
asertorice şi corectitudinea propoziţiilor normative reducând 
validitatea şi invaliditatea la judecăți de valoare pozitive şi 
negative: el reduce „p este adevărat" şi „h este corect", reduce 
deci propoziţiile complexe prin care noi revendicăm valabilitate 
pentru propoziţii enuntiative şi imperative la simple propoziţii 
evaluative prin care exprimăm aprecieri valorice, şi anume 


spunem că am prefera adevărul falsului şi binele răului. Nietzsche 
interpretează mai întâi pretenţiile de vala-balitate ca preferinţe şi 
pune apoi întrebarea: presupunând că vrem mai degrabă adevărul 
(şi dreptatea): de ce nu mai degrabă neadevărul (şi nedreptatea)? 
241 Tudecätile de gust sunt cele care răspund la întrebarea 
privitoare la „valoarea" adevărului şi dreptăţii. 

Ce-i drept, în spatele acestor aprecieri valorice fundamentale s-ar 
putea ascunde încă o arhitectonică care trebuie să ancoreze, 
precum altădată la Schelling, unitatea raţiunii teoretice şi practice 
în facultatea de judecată estetică. O asimilare completă a raţiunii 
cu puterea Nietzsche nu o poate realiza decât contestând statutul 
cognitiv al judecăților de valoare şi demonstrând că în luările de 
poziţie de tip da/nu ale aprecierilor valorice nu se mai exprimă 
pretenţii de valabilitate, ci pure pretenţii de putere. 

Din punctul de vedere al analizei limbajului, următorul pas 
argumen-tativ are, de aceea, scopul de a asimila judecăţi de gust 
cu imperative, aprecieri valorice cu manifestări ale voinţei. 
Nietzsche se ocupă de analiza kantiană a gustului? pentru a 
demonstra teza conform căreia evaluările sunt necesare subiectiv 
şi nu pot fi asociate cu o pretenţie de validitate intersubiec-tivă. 
Aparenta plăcerii dezinteresate, precum şi impersonalitatea si 
generalitatea judecății estetice trebuie să provină doar din 
perspectiva privitorului; din perspectiva artistului creator 
recunoaştem însă că aprecierile valorice sunt induse de instituiri 
valorice. Estetica producţiei dezvoltă experienţa artistului genial 
care creează valori: din perspectiva sa aprecierile valorice 


Note: 
21 N. voi. 5, 15. 
142 N. voi. 5, 346 sq. 


sunt dictate de „o privire care instituie valori"”*. Productivitatea 
care instituie valori prescrie aprecierii valorice legea. Astfel se 
exprimă în valabilitatea pe care o pretinde judecata gustului doar 
„excitarea voinţei prin frumuseţe". O voinţă răspunde unei alte 
voințe, o forţă se înstăpâneşte asupra alteia. 

Acesta este drumul pe care ajunge Nietzsche de la luările de 
poziţie de tipul da/nu ale aprecierilor valorice, după ce le-a 
purificat de toate pretenţiile cognitive, la conceptul voinţei de 


putere. Frumosul este „stimulentul voinţei de putere". Nucleul 
estetic al voinţei de putere îl constituie capacitatea unei 
sensibilitäti care se afişează în oricât de multe coduri posibil.2% 
Dacă însă gândirea nu se mai poate mişca în elementul 
adevărului, al pretențiilor de adevăr ia genere?%, opoziţia şi critica 
îşi pierd sensul. A contrazice, „a spune nu" păstrează doar sensul 
lui a „vrea să fii altfel“. Lucru cu care nu se poate mulţumi 
Nietzsche în a sa critică a culturii. Aceasta nu trebuie să se 
epuizeze în agitaţie, ci să arate de ce este fals sau incorect, sau 
rau să recunoaştem dominaţia idealurilor ostile vieţii specifice 
ştiinţei şi moralei universaliste. După ce însă au fost devalorizate 
toate predicatele de valabilitate, după ce a devenit clar că în 
aprecierile valorice se exprimă pretenţii de putere şi de 
valabilitate - după care măsură mai poate face critica diferențieri? 
Ea trebuie cel puţin să poată deosebi între o putere care merită să 
fie apreciată şi una care merită să fie devalorizată. 

Pentru a ieşi din această aporie va fi de ajutor o teorie a puterii 
care diferenţiază între forte „active" şi forte doar „reactive". însă 
Nietzsche nu poate admite această teorie a puterii ca pe o teorie 
care poate fi adevărată sau falsă. El însuşi se mişcă, în 
conformitate cu propria analiză, într-o lume a aparentei în care 
pot fi deosebite umbre mai luminoase de umbre mai întunecate, 
însă nu raţiunea de irationalitate. Aceasta este totodată lumea 
recăzută în mit în care puteri acţionează unele asupra altora şi în 
care nu a rămas nici un element care ar putea transcende lupta 
puterilor. Poate că este 

şi ‚fals'? Nu ajunge să acceptăm graduri de aparenţă, şi umbre, şi tonuri 
generale mai luminoase şi mai întunecate - diferite valeurs pentru a folosi 
limbajul pictorilor? De ce nu ar putea fi lumea care ne priveşte pe noi - o 
ficţiune? Şi cui întreabă acum: „însă din ficţiune nu face parte un agent?! 
nu i s-ar putea răspunde: De cel Nu este permis să fim puţin ironici 
tocmai faţă de subiect, precum şi faţă de predicat şi obiect? Nu ar trebui 


ca filozoful să se ridice deasupra credinţei în gramatică?" (N. voi. 5, 53 
sq.) 
245 G, Deleuze, op. cit., 114 sqq. 


totuşi tipic pentru percepţia anistorică a modernității estetice 
faptul că epocile particulare îşi pierd aspectul lor propriu în 
favoarea unei afinități eroice a prezentului cu ceea ce este cel mai 
îndepărtat şi mai originar: decadentul vrea să se pună, printr-un 
salt, în legătură cu barbarul, sălbaticul, primitivul. Oricum, 
înnoirea de către Nietzsche a cadrului mitic originar se potriveşte 
cu această mentalitate: cultura autentică a apus deja demult; 
asupra prezentului planează blestemul depărtării de origini; de 
aceea Nietzsche gândeşte apariția iminentă a culturii antiutopic, 
ca reîntoarcere şi revenire. 

Acest cadru nu are o funcţie pur metaforică; el are sensul 
sistematic de a face loc demersului paradoxal al unei critici 
eliberate de ipotecile gândirii iluministe. La Nietzsche critica 
ideologiei devenită totală se transformă în ceea ce el numeşte 
„critică genealogică". După ce sensul critic al negării a fost 
suspendat şi procedeul negatiei a fost anulat, Nietzsche ajunge la 
acea dimensiune a mitului originii care permite o diferenţiere ce 
depăşeşte toate celelalte dimensiuni: mai vechiul este în lanţul 
generaţiilor mai timpuriul, este ceea ce e mai aproape de origine. 
Mai originarul trece drept ceea ce este mai venerabil, mai nobil, 
mai pur; pe scurt: trece drept ceea ce este mai bun. Proveniența şi 
originea servesc drept criteriu al rangului în sens social şi, în 
acelaşi timp, logic. 

în acest sens, Nietzsche îşi sprijină critica moralei pe genealogie. 
El reduce aprecierea valorică morală, care atribuie unei persoane 
sau unui mod de acţiune un loc într-o ierarhie constituită după 
criterii de valabilitate, la origine şi prin aceasta la rangul social al 
celui care emite judecata morală: „Indicaţia către drumul cel bun 
mi-a oferit-o întrebarea cu privire la ceea ce vor să spună din 
perspectivă etimologică denumirile ‚binelui' în diferite limbi: am 
descoperit că toate se reduc la aceeaşi metamorfoză conceptuală - 
că pretutindeni,nobil',,aristocrat' în sens de stare socială este 
conceptul fundamental din care se dezvoltă în mod necesar ‚bun' 
în sens de „nobil la suflet', ‚aristocrat', de la ‚cu suflet 

superior', „privilegiat sufleteste': o evoluţie care merge 
întotdeauna paralel cu o alta care face să treacă în cele din urmă 
în conceptul de ,rău' ceea ce este ‚comun', ‚plebeu', Josnic!."245 
Astfel localizarea genealogică a puterilor dobândeşte un sens 
critic: forţele mai timpurii şi mai nobile după origine sunt cele 


active, creatoare, în timp ce în forţele ulterioare originii, mai 
josnice, reactive se exprimă o voinţă de putere pervertită. 

Cu aceasta Nietzsche ţine în mână mijloacele conceptuale cu care 
poate denunta impunerea credinţei în rațiune şi a idealului 
ascetic, a ştiinţei şi moralei, aşadar impunerea acestora drept o 
victorie pur factică a forţelor 


reactive, care decide însă destinul modernităţii. După cum se ştie, 
ele trebuie să provină din „instinctul de protecţie şi mântuire al 
unei vieţi degenerate,,2*, din resentimentul celor mai slabi.2%% 


IV 

Am urmat critica totalizatoare raportată la sine în două variante. 
Hork-heimer şi Adorno se găsesc în aceeaşi încurcătură ca şi 
Nietzsche: atunci când nu renunţă la efectul unei demascări 
ultime şi vor să ducă mai departe critica, ei trebuie să păstreze 
încă, pentru a explica corupţia tuturor criteriilor rationale, unul 
nealterat. în faţa acestui paradox critica care se autodepăşeşte îşi 
pierde direcţia. Ea are două opţiuni. 

Nietzsche caută ieşirea într-o teorie a puterii, ceea ce este 
consecvent deoarece acea fuziune a raţiunii cu puterea pe care o 
dezvăluie critica lasă lumea, ca şi cum ea ar fi lumea mitică, în 
seama luptei ireconciliabile a puterilor. Nietzsche a devenit, pe 
bună dreptate, prin intermediul lui Gilles Deleuze, influent în 
Franţa structuralistă ca teoretician al puterii. Şi Foucault a 
înlocuit modelul represiunii, dezvoltat de Marx şi Freud în tradiţia 
iluminismului, printr-un pluralism al strategiilor puterii care se 
intersectează unele cu altele, care se succed unele altora, care se 
deosebesc după tipul formării discursului şi după gradul 
intensității lor, care nu pot fi însă judecate sub aspectele 
valabilitätii, aşa cum era cazul prelucrărilor conştiente ale 
conflictelor faţă de cele inconştiente.2% 

O ieşire din încurcătura unei critici care atacă presupozitiile 
propriei ei valabilitäti nu o oferă, ce-i drept, nici doctrina despre 


forţele active şi cele pur reactive - ea deschide, totuşi, drumul 
unei evadări din orizontul modernităţii. Ca teorie, ea este lipsită 
de bază, dacă diferenţierea categorială dintre pretenţii 

248 Pe mine mă interesează în acest loc structura argumentului. 

de valabilitate si de putere reprezintä baza pe care trebuie sä se 
realizeze orice demers teoretic. De aceea se modificä si efectul 
demascärii: nu intuitia fulgerätoare a unei confuzii care amenintä 
identitatea produce socul, aşa cum in glumă înțelegerea poantei 
produce räsul eliberator; socul il transmite stergerea afırmatä a 
diferenţelor, năruirea afirmată a acelor categorii, care pot face 
dintr-o greşeală, o uitare sau o promisiune o eroare categorială 
care ameninţă identitatea - sau din artă aparenţă. Această 
schimbare regresivă de direcţie pune forţele emancipării în 
serviciul antiiluminismului. 

Horkheimer şi Adorno aleg o altă opţiune, prin faptul că adâncesc 
şi menţin manifestă contradictia performativă a unei critici a 
ideologiei care se supralicitează pe sine şi nu mai vor să o 
depăşească teoretic. După ce la* nivelul atins al reflexiei orice 
încercare de a construi o teorie ar trebui să sfârşească într-o 
totală lipsă a fundamentelor, ei renunţă la teorie şi practică ad 
hoc negația determinată, opunându-se astfel acelei fuziuni dintre 
rațiune şi putere care astupă toate fisurile: „Negatia determinată 
nu respinge reprezentările imperfecte ale absolutului, idolii, aşa 


cum o face rigorismul, opu-nându-le ideea pe care ele nu o pot 
satisface. Dialectica dezvăluie mai degrabă fiecare imagine ca 
scriere. Ea învaţă să citească în trăsăturile imaginii mărturisirea 
falsitätii ei, care îi suprimă puterea şi o încredinţează adevărului. 
Cu aceasta limba devine mai mult decât un sistem de semne. Prin 
conceptul negatiei determinate Hegel a reliefat un element care 
deosebeşte iluminismul de dizolvarea pozitivistă cu care el îl 
identifică. (DA, 36). Spiritul de contradicţie practicat este ceea ce 
rămâne din „spiritul teoriei inflexibile". Iar acest praxis este 
asemeni unei invocări, pentru a utiliza spiritul rău al progresului 
nemilos „la țelul sau" (DA, 57). 

Cine stăruie pe un paradox într-un loc pe care altădată filozofia îl 
ţinea ocupat cu argumentările ei ultime nu adoptă doar o poziţie 
incomodă; el poate să-şi menţină poziţia, doar dacă poate 
convinge că nu există nici o ieşire. Şi retragerea dintr-o situaţie 
aporetică trebuie blocată, altfel există o cale, şi anume tocmai cea 
care duce înapoi. După părerea mea, tocmai acesta e cazul. 
Instructivă este comparatia cu Nietzsche în măsura în care ea ne 
face atenţi la orizontul estetic al experienţei care dirijează şi 
motivează privirea ce stabileşte diagnosticul contemporaneitätii. 
Am arătat cum desprinde Nietzsche din relaţia cu raţiunea 
teoretică şi practică acel moment al raţiunii care accede la 
valabilitate în obstinatia sferei valorice estetico-expresive, în 
special în arta avangardistă şi în critica artei, şi cum stilizează el 
facultatea de judecare estetică pe firul unei „aprecieri valorice" 
alungate în irațional, făcând din ea o facultate de diferenţiere 
dincolo de adevăr şi fals, bine şi rău. Pe această cale, Nietzsche 
găseşte criterii pentru o critică a culturii care 


demaschează în mod asemănător ştiinţa şi morala ca forme de 
expresie ideologice ale unei voințe de putere pervertite, tot aşa 
cum Dialectica iluminismului denunţă aceste configurații ca 
încorporări ale raţiunii instrumentale. Această împrejurare ne face 
să presupunem că Horkheimer şi Adorno percep modernitatea 
culturală dintr-un orizont asemănător al experienţei, cu aceeaşi 
sensibilitate crescută şi cu aceeaşi optică îngustată care ne face 
insensibili la urmele şi la formele existente ale rationalitätii 
comunicative. O dovedeşte şi arhitectonica filozofiei adorniene 


târzii, în care Dialectica Negativă şi Teoria Estetică se sprijină 
reciproc - prima, care dezvoltă conceptul paradoxal al non- 
identicului, trimite la cea de-a doua, care descifrează conţinutul 
mimetic deghizat în operele de artă avansate. 

Nu a lăsat, oare, nici o ieşire felul în care Horkheimer şi Adorno 
au pus problema cu care s-au văzut confruntati la începutul anilor 
patruzeci? Cu siguranţă că teoria pe care s-au sprijinit până atunci 
şi procedeul criticii ideologiei nu mai erau viabile - deoarece 
forţele de producţie nu mai dezvoltau nici o forţă subversivă; 
deoarece crizele şi conflictele de clasă nu mai susțineau o 
conştiinţă revoluţionară şi, în genere, nici o conştiinţă unitară, ci 
una fragmentată; deoarece în cele din urmă idealurile burgheze 
au fost confiscate sau, în orice caz, au luat forme care sustrăgeau 
unei critici care se exercita imanent suprafeţele de atac. Pe de 
altă parte, Horkheimer şi Adorno nu au mai investit nici un efort 
în revizuirea teoriei din perspectiva ştiinţelor sociale, deoarece 
scepticismul faţă de conţinutul ideilor burgheze părea să pună sub 
semnul întrebării criteriile criticii ideologiei. 

în faţa acestui al doilea element, Horkheimer şi Adorno au făcut o 
mutare cu adevărat prob Iernaticä; ca şi istorismul, ei s-au lăsat?’ 
în voia unui scepticism fără oprelişti faţă de rațiune, în loc să 
cântărească motivele care trezeau îndoieli faţă de însuşi acest 
scepticism. Pe această cale, fundamentele normative ale teoriei 
sociale ar fi putut fi plasate atât de profund?!, încât nu ar fi putut 
fi afectate de o descompunere a culturii burgheze, aşa cum s-a 
întâmplat la acea vreme, în Germania, sub privirile tuturor. 
Critica ideologiei a şi dus mai departe, într-o anumită privinţă, 
iluminismul nedialectic al gândirii ontologice. Ea a rămas prinsă 
în reprezentarea puristă, ca şi cum în relaţiile interne dintre 
geneză şi validitate s-ar ascunde diavolul, care trebuie gonit 
pentru ca teoria, curățată de toate adaosurile empirice, să se 
poată mijea în elementul ei propriu. De această moştenire critica 
devenită totală nu s-a eliberat. Căci în intenţia unei ultime 
„demas- 


Note: 

s°H. Schnädelbach, „Ober historische Aufklärung ", în: Allgemeine 
Zeitschr. f. Philos. 

1979,17 sq. 

251 Cf. teoria mea a acţiunii comunicative, 2 voi. , Ffm. 1981. 


cari" care vrea să îndepărteze dintr-un singur gest vălul de pe 
confuzia dintre rațiune şi putere se trădează o aspirație puristă - 
asemenea aspiratiei ontologiei de a separa categorial, dintr-o 
lovitură, fiinţa de aparenţă. Precum sunt în comunitatea 
comunicativă a cercetătorilor aşa-numitele context of discovery şi 
context of justification, amândouă sferele sunt însă în aşa fel 
intretesute încât trebuie despărțite procedural prin gândirea 
mijlocitoare, iar aceasta înseamnă: de fiecare dată din nou. în 
argumentatie critica şi teoria, clarificarea şi justificarea se 
întrepătrund permanent, chiar dacă participanţii la discurs 
trebuie să presupună că între presupozitiile comunicative inevita- 
bile ale vorbirii argumentative, doar constrângerea nesilită a 
argumentului mai bun devine decisivă. însă ei ştiu sau pot şti că 
această idealizare este necesară doar întrucât convingerile se 
formează şi se păstrează într-un mediu care nu este „pur“, nu este 
mai presus, după tipicul ideilor platonice, de lumea fenomenelor. 
Doar vorbirea care îşi mărturiseşte aceasta poate dizolva farmecul 
gândirii mitice, fără a pierde lumina potenţialului semantic păstrat 
de asemenea în mit. 


VI. Subminarea raționalismului occidental prin 


critica metafizicii: Heidegger 

Horkheimer şi Adorno se luptă încă cu Nietzsche, Heidegger şi 
Bataille se strâng sub stindardul lui Nietzsche pentru ultima 
înfruntare. Pe baza cursurilor despre Nietzsdie din anii '30 şi 
începutul anilor '40, aş vreau să urmăresc mai întâi cum 
Heidegger preia treptat mesianismul dionisiac în acea 
întreprindere care vizează să treacă pragul către gândirea 
postmodemă pe calea unei depäsiri survenind din interior a 
metafizicii. Pe acest drum, Heidegger ajunge la o filozofie 
temporalizată a originii. Ce înţeleg eu prin aceasta vreau să 
caracterizez, anticipând, prin patru operaţii pe care le efectuează 
Heidegger în disputa sa cu Nietzsche. 

I) în primul rând, Heidegger reaşează filozofia în poziţia 
dominantă din care ea a fost alungată de critica tinerilor 
hegelieni. La acel moment, desublimarea spiritului fusese deja 
făcută în propriile concepte ale lui Hegel — ca o reabilitare a 
exteriorului faţă de interior, a materialului faţă de spiritual, a 
fiinţei faţă de conştiinţă, a obiectivului faţă de subiectiv, a sensi- 
bilitätii faţă de intelect şi a empiriei faţă de reflecţie. Din această 
critică a idealismului a rezultat pierderea puterii filozofiei - nu 


doar în raport cu mersul specific al ştiinţei, moralei şi artei, ci şi în 
raport cu propriul drept al lumii social-politice. Printr-o mişcare 
contrară, Heidegger restituie filozofiei plenitudinea pierdută a 
puterii sale. Conform concepţiei sale, destinele istorice ale unei 
culturi sau societăţi sunt stabilite de fiecare dată în sensul lor 
printr-o preintelegere valabilă colectiv a tot ceea ce poate surveni 
în lume. Această preintelegere ontologică este dependentă de 
conceptele fundamentale care alcătuiesc orizontul şi care 
prejudecă oarecum sensul fiintärii: „Indiferent cum este 
interpretată de fiecare dată fiintarea, fie ca spirit în sensul 
spiritualismului, fie ca materie şi forţă în sensul materialismului, 
fie ca devenire şi viaţă, ca voinţă, ca substanţă sau subiect, ca 
energeia, ca 

eternă reîntoarcere a identicului, de fiecare dată fiintarea apare 
ca fiintare în lumina fiinţei. "25? 

în Occident, metafizica este locul unde această preintelegere se 
articulează cel mai clar. Schimbările epocale ale înţelegerii fiinţei 
se oglindesc în istoria metafizicii. Deja pentru Hegel istoria 
filozofiei devenise cheia pentru filozofia istoriei. Un rang 
asemănător dobândeşte istoria metafizicii pentru Heidegger; prin 
ea filozoful se înstăpâneşte asupra surselor de Ia care fiecare 
epocă îşi primeşte destinai lumina. 

2) Această optică idealistă este plină de consecinţe pentru critica 
lui Heidegger a modernităţii. La începutul anilor '40 - în acelaşi 
moment în care Horkheimer şi Adorno scriau în California acele 
fragmente disperate, care mai târziu au fost publicate sub titlul 
Dialectica iluminismului - Heidegger vede în formele politice şi 
militare de manifestare ale totalitarismului „împlinirea dominaţiei 
european-moderne a lumii". El vorbeşte despre „lupta pentru 
dominaţia lumii", despre „lupta pentru exploatarea nelimitată a 
lumii ca sursă de materii prime şi pentru utilizarea lipsită de iluzii 
a materialului uman în slujba împuternicirii necondiționate 

a .vointei de putere'."”°? Pe un ton care nu este întotdeauna total 
lipsit de admiraţie, Heidegger caracterizează supraomul după 
imaginea unui ideal tipic de bărbat SA: „Supraomul este matricea 
acelei umanitäti care pentru prima dată se vrea pe sine şi se 
modelează ca această matrice. Această matrice a omului instituie 
în interiorul întregului lipsit de sens voinţa de putere ca „sens al 
pämäntului'. Ultima perioadă a nihilismului european este , 
catastrofa! în sensul răsturnării afirmative."2* Heidegger vede 
esenţa totalitară a epocii sale caracterizată prin tehnicile cu 
acţiune globală ale stăpânirii naturii, conducerii războaielor şi ale 
selecţiei rasiale. în ele se manifestă raționalitatea absolutizatä în 


raport cu un scop proprie „calculării oricărei acţiuni şi 
planificări". însă aceasta se întemeiază la rândul ei în înţelegerea 
specific modernă a fiinţei, care s-a radicalizat de la Descartes Ia 
Nietzsche: „Epoca pe care o numim epoca modernă... se 
determină prin faptul că omul devine măsura şi centrul fiintärii, 
adică ceea ce se află în epoca modernă la baza oricărei 
obiectualizäri şi putinte de reprezentare, subjectum-lx| "22 
Originalitatea lui Heidegger rezidă în clasificarea metafizico- 
istorică a dominaţiei moderne a subiectului. Descartes se află 
oarecum la mijloc între Protagoras şi Nietzsche. El concepe 
subiectivitatea conştiinţei de sine ca fundament absolut cert al 
reprezentării; 

prin aceasta, fiintarea în întregul ei se transformă în lumea 
subiectivă a obiectelor reprezentate, iar adevărul în certitudine 
subiectivă.256 

Cu această critică a subiectivismului modern, Heidegger preia un 
motiv care aparţine de la Hegel potenţialului de teme al 
discursului modernităţii. Interesantă este mai puţin turnura 
ontologică pe care Heidegger i-o dă temei, cât mai cu seamă lipsa 
de echivoc cu care el judecă raţiunea centrată în subiect. 
Heidegger nu ţine cont aproape deloc de acea diferenţă dintre 
rațiune şi intelect, pornind de la care Hegel vroia încă să mai 
dezvolte dialectica iluminismului; în conştiinţa de sine el nu este 
capabil să găsească în afara laturii autoritare şi una conciliatoare. 
Heidegger însuşi, şi nu iluminismul limitat, nivelează raţiunea la 
intelect. Aceeaşi înţelegere a fiinţei care împinge modernitatea la 
extinderea nelimitată a puterii sale de dispunere asupra 
proceselor obiectuali zate ale naturii şi societăţii constrânge 
subiectivitatea, care a fost eliberată, la obligaţii ce servesc la 
asigurarea procedeului său imperativ. Obligaţiile normative care 


s-au creat singure rămân acum idoli goli. Din această perspectivă 
Heidegger poate distruge raţiunea modernă atât de temeinic, 
încât nu mai distinge între conținuturile universaliste ale uma- 
nismului, iluminismului şi chiar ale pozitivismului, pe de o parte, 
şi reprezentările particulariste de autoafirmare ale rasismului şi 
naţionalismului sau doctrinele reacționare ale tipurilor în stilul lui 
Spengler şi Jiinger, pe de altă parte.” Indiferent dacă ideile 
moderne apar în numele raţiunii sau al distrugerii raţiunii, prisma 
înţelegerii moderne a fiinţei descompune toate orientările 
normative în pretenţiile de putere ale unei subiectivitäti obsedate 
de autodepäsire. 

Totuşi, reconstrucţia critică a istoriei metafizicii nu se poate 
descurca fără un etalon propriu. Pe acesta ea îl împrumută de la 
conceptul implicit normativ de „implinire" a metafizicii. 

3) Ideea originii şi a sfârşitului metafizicii îşi datorează potenţialul 
critic faptului că Heidegger se mişcă, nu mai puţin decât 
Nietzsche, în interiorul conştiinţei moderne a timpului. Pentru el, 
începutul epocii moderne este caracterizat de cezura epocală a 
filozofiei conştiinţei, care începe cu Descartes; iar radicalizarea 
prin Nietzsche a acestei înţelegeri a fiinţei marchează timpul cel 
mai nou care determină constelația prezentului.2*% Acesta la 
rândul lui apare ca moment al crizei; prezentul stă sub presiunea 
deciziei „dacă această epocă finală este sfârşitul istoriei 
occidentale sau jocul opus unui un alt în- 

ceput."25% Este vorba despre decizia „dacă Occidentul îndrăzneşte 
încă să creeze un scop dincolo de sine şi de istorie sau preferă să 
decadă în păstrarea şi intensificarea intereselor comerciale şi 
vitale şi să se mulţumească cu invocarea deja existentului ca şi 
cum acesta ar fi absolutul."25 Necesitatea unui alt început?! 
atrage privirea în vârtejul viitorului. Reîntoarcerea la origini, la 
„proveniența esenței" nu poate fi gândită decât în modul 
apropierii de „viitorul esenței". Acest viitor intră în categoria 
absolut noului: „împlinirea unei epoci... este punerea pentru prima 


dată necondiționată şi anticipativ completă a ceea ce este 
neaşteptat şi a ceea ce niciodată nu trebuie aşteptat... noul. "262 
Totuşi mesianismul lui Nietzsche, care mai lăsa spaţiu de joc 
pentru „a cere salvarea" (precum se spune în mistica iudaică), se 
răstoarnă la Heidegger în aşteptarea apocaliptică a survenirii 
catastrofice a noului. Totodată Heidegger preia de la modele 
romantice, în special de la H61-derlin, figura de gândire a zeului 
absent, pentru a putea concepe sfârşitul metafizicii ca „împlinire" 
şi, astfel, ca semn neechivoc al „celuilalt început". Tot aşa cum 
altădată Nietzsche spera să facă saltul impetuos de la opera 
wagneriană în trecutul viitor al tragediei greceşti, tot aşa vrea 
Heidegger să se propulseze înapoi de la metafizica lui Nietzsche a 
voinţei de putere la originile presocratice ale metafizicii. înainte 
însă ca Heidegger să poată descrie istoria Occidentului, între 
începuturile metafizicii şi sfârşitul ei, ca noapte a depărtării zeilor, 
înainte ca el să poată descrie împlinirea metafizicii ca reîntoarcere 
a zeului dispărut, el trebuie să creeze o corespondenţă între 
Dionysos şi preocuparea metafizicii, care are de-a face cu fiinţa 
fiinţării. Semizeul Dionysos se oferise romanticilor, cât şi lui 
Nietzsche, ca zeu absent, care dă de înţeles unei modernitäti 
părăsite de zeu, prin „marea sa depărtare", ce forţe de coeziune 
socială i-au fost sustrase în decursul propriului ei progres. Ca 
punte de legătură între ideea lui Dionysos şi întrebarea fun- 
damentală a metafizicii serveşte acum ideea diferenţei ontologice. 
Heidegger separă fiinţa, care întotdeauna a fost înţeleasă ca fiinţă 
a fiintärii, de fiintare. Fiinţa poate servi ca purtătoare a survenirii 
dionisiace doar atunci când devine - ca orizont istoric în interiorul 
căruia ajunge mai întâi la apariţie fiintarea - într-o anumită 
măsură autonomă. Abia atunci fiinţa, separată ipostatic de 
fiintare, poate prelua rolul lui Dionysos: „Fiintarea este părăsită 
de fiinţa însăşi. Părăsirea de către fiinţă priveşte fiintarea în 
întregul ei şi nu 

doar fiintarea de tipul omului, care îşi reprezintă fiintarea ca atare 
şi căruia fiinţa însăşi în acest act al reprezentării i se sustrage în 
adevărul ei."?' 

Heidegger reliefează neobosit forţa pozitivă a acestei sustrageri a 
fiinţei ca pe o survenire a refuzului. „Absența fiinţei este fiinţa 
însăşi ca această absenţă."?% în totala uitare modernă a fiinţei 
negativitatea părăsirii de către fiinţă nici măcar nu mai este 
resimţită. Astfel se explică semnificaţia centrală a unei anamneze 
a istoriei fiinţei care se prezintă acum ca destructie a uitării de 
sine proprie metafizicii.2% întregul efort al lui Heidegger năzuieşte 
la „a experimenta omiterea stării de neascundcre ca pe o venire a 
fiinţei înseşi şi a gândi ceea ce a fost astfel experimentat."266 

4) Heidegger nu poate totuşi înţelege destructia istoriei metafizicii 
ca pe o critică demascantă, iar depăşirea metafizicii ca pe un 
ultim act de dezvăluire. Căci reflectia de sine, care face acest 
lucru, aparţine încă epocii subiectivitätii moderne. Gândirea care 
se serveşte de diferenţa ontologică ca de un fir conducător trebuie 
să revendice o competenţă cognitivă de dincolo de reflectia de 
sine, de dincolo de gândirea discursivă în genere. Nietzsche putea 
încă să invoce faptul că „pune filozofia pe solul artei"; lui 
Heidegger nu-i mai rămâne decât gestul de a da asigurări că 
pentru iniţiaţi „există o gândire care este mai riguroasă decât cea 
conceptuală".7% Gândirea ştiinţifică şi cercetarea realizată 
metodic cad pradă unei deprecieri globale, deoarece se mişcă 
înăuntrul înţelegerii moderne a fiinţei, prefigurată de filozofia 
subiectului. Chiar şi filozofia rămâne, atâta vreme cât nu renunţă 
la argumentare, pe orbita obiectivismului. Şi ea trebuie să accepte 
obiectia că „orice contrazicere este ridicolă în câmpul gândirii 
esenţiale."268 

Pentru a face chiar şi numai într-un mod superficial plauzibilă 
necesitatea unei cunoaşteri speciale, adică a unui acces privilegiat 
la adevăr, Heidegger trebuie, ce-i drept, să niveleze într-un mod 
şocant evoluţiile diferenţiate ale ştiinţelor şi filozofiei de după 
Hegel. 

în cursul ţinut în 1939 despre Nietzsche se găseşte un capitol 
interesant care poartă titlul: „intelege-rea şi calcularea". Aici 
Heidegger atacă permanent atitudinea monologică a filozofiei 
conştiinţei. Aceasta pleacă de la subiectul individual care este 
opus în cunoaştere şi acţiune unei lumi 


Note: 

Heidegger (1961), voi. 2, 355. Heidegger (1961), voi. 2, 353. 

25 Deja în Sein und Zeit, Tubingen, 1949, § 6, Heidegger vorbeşte despre 


„Destructia istoriei ontologiei". 

Heidegger (1961), voi. 2,367. Heidegger (1967), 353. 'Heidegger(1967), 
333, 


obiective de lucruri si evenimente. Asigurarea statorniciei 
subiectului apare ca raportare calculatoare la obiectele 
perceptibile si manipulabile. inäuntrul acestui model, dimensiunea 
provizorie a înţelegerii subiecţilor între ei trebuie să apară şi sub 
categoria lui „a face un calcul ca să vezi dacă te poţi baza pe 
(Rechnenkonnen auf) (ceilalţi) oameni".2% Faţă de acest fapt 
Heidegger subliniază sensul nestrategic al acordului vizat la nivel 
intersubiectiv pe care se bazează în realitate „relaţia cu altul, cu 
lucrul şi cu sine": „A te înţelege cu privire la ceva înseamnă: a 
crede acelaşi lucru, iar în cazul divergentei de opinii înseamnă a 
stabili privintele în care există un acord, cât şi o disensiune... 
Deoarece înţelegerea greşită şi neintelegerea sunt doar moduri 
derivate ale înţelegerii, întâlnirea aceloraşi oameni în identitatea 
şi sineitatea lor trebuie întemeiată mai întâi prin înţelegere ..." 
(op. cit. 578 sq.) în această dimensiune a înţelegerii rezidă şi 
resursele pentru subzistenta grupurilor sociale, printre altele 
acele surse ale integrării sociale care se epuizează în modernitate 
(op. cit. 579). 

în mod ciudat, Heidegger este de părere că acest tip de cunoştinţe 
sunt rezervate criticii sale a metafizicii. El ignoră faptul că 
reflecţii absolut asemănătoare constituie punctul de plecare atât 
pentru metodologia ştiinţelor umane şi sociale bazate pe 
înţelegere, cât şi pentru orientări filozofice influente ca 
pragmatismul lui Peirce şi Mead, iar, mai târziu, pentru filozofia 
lingvistică a lui Wittgenstein şi Austin sau pentru filozofia 
hermeneutică a lui Gadamer. Filozofia subiectului nu este deloc 
acea putere absolut reifica-toare, care capturează întreaga 
gândire discursivă şi lasă deschisă doar salvarea in imediatetea 
cufundării mistice. Există alte drumuri care duc afară din filozofia 
subiectului. Faptul că Heidegger nu percepe în istoria filozofiei şi 
a ştiinţei de după Hegel nimic altceva decât o silabisire monotonă 
a prejudecätilor filozofiei subiectului poate fi explicat doar prin 


aceea că el rămâne încă prins în felul în care fuseseră puse 
problemele de filozofia subiectului în forma fenomenologiei 
husserliene. 

II 

Hegel şi Marx s-au încurcat, în încercarea de a depăşi filozofia su- 
biectului, în propriile lor concepte fundamentale. Acest reproş nu-i 
poate fi adus lui Heidegger, dar lui i se poate ridica o obiectie la 
fel de gravă. Heidegger se desprinde atât de puţin de problemele 
puse de conştiinţa 


transcendentală, încât nu poate sparge carcasa de concepte 
fundamentale a filozofiei conştiinţei altfel decât pe calea negatiei 
abstracte. Chiar şi în Scrisoare despre umanism, care reprezintă 
rezultatul a zece ani de interpretare a lui Nietzsche, Heidegger îşi 
caracterizează demersul prin trimiteri implicite la Husserl. El ar 
vrea, se spune aici, „să păstreze ajutorul esenţial al vederii feno- 
menologice şi, totodată, să abandoneze intenţia de „ştiinţă! 
si,cercetare'."”' 

Husserl intelegea reductia transcendentalä ca pe un procedeu 
care trebuia sa permitä fenomenologului stabilirea unei separatii 
clare între lumea fiintärii, dată în atitudinea naturală, şi sfera 
conştiinţei pure, constitutive, care conferă fiinţării un sens. 
Heidegger nu a renunţat întreaga sa viaţa la intuitionismul acestui 
procedeu; în filozofia târzie, demersul este doar debarasat de 
pretenţia metodicitätii şi transformat în „situare în mijlocul 
adevărului fiinţei". Şi punerea problemei specifică lui Husserl 
rămâne pentru Heidegger determinantă, în măsura în care el 
mută întrebarea fundamentală a teoriei cunoaşterii în ontologie. în 
ambele cazuri privirea fenomenologică este orientată către lume 
ca şi corelat al subiectului cunoscător. La fel ca şi, de exemplu, 
Humboldt, George Herbert sau Wittgenstein târziu, Heidegger nu 
se desprinde de privilegierea tradiţională a comportamentului 
teoretic, a utilizării constatative a limbii şi a pretentiei de 


valabilitate a adevărului pro-pozitional. în mod negativ, Heidegger 
rămâne, în sfârşit, legat şi ăefunda-mentalismul filozofiei 
conştiinţei. în introducerea sa la Ce este metafizica, el compară 
filozofia cu un copac care se ramifică în ştiinţe, crescând el însuşi 
din solul metafizicii. Aducerea-aminte „propovăduită" a fiinţei nu 
pune sub semnul întrebării poziţia fundamentalistă - „nu smulge, 
pentru a vorbi în imagini, rădăcina filozofiei. îi sapă baza şi îi 
afânează solul."?”! Deoarece Heidegger nu contrazice ierarhizärile 
unei filozofii obsedate de autoînteme-iere, el poate să se confrunte 
cu fundamentalismul numai prin dezgroparea unui strat situat şi 
mai adânc - şi de acum nestatornic. Ideea destinului fiinţei rămâne 
înlănţuită în această privinţă de opusul ei negat in mod abstract. 
Heidegger depăşeşte orizontul filozofiei conştiinţei doar pentru a 
zăbovi în umbra ei. înainte de a clarifica pe baza lucrării Fiinţă şi 
timp această poziţie ambiguă, aş vrea să indic trei consecinţe 
dubioase: 

a) Discursul modernităţii avusese de la sfârşitul secolului al 18- 
lea, sub titluri mereu noi, o singură temă: paralizarea forţelor de 
coeziune socială, retragerea în sfera privată şi dezbinarea, pe 
scurt: acele deformări ale unui praxis cotidian unilateral 
rationalizat, care trezeşte nevoia unui echivalent la 


Note: 
70 Heidegger (1967), 353. 
71 Heidegger (1967), 363. 


puterea unificatoare a religiei. Unii isi pun speranta in forta 
reflexivä a ratiunii - sau cel putin intr-o mitologie a ratiunii; ceilalti 
invocä forta mitico-poeticä a unei arte care trebuia sä constituie 
centrul vietii publice regenerate. Ceea ce Hegel a numit nevoia de 
filozofie s-a transformat, de la Schlegel la Nietzsche, în nevoia 
criticii raţiunii de o nouă mitologie. Heidegger a ontologizat şi 
fundamentalizat această nevoie concretă, volatilizând-o într-o 
fiinţă care se sustrage fiintärii. Prin această mutație, el face de 
nerecunoscut atât proveniența acestei nevoi din patologiile unei 
lumi a vieţii rationalizate în mod ambiguu, cât şi arta subiectivistä 
ca fundal de experienţă al unei critici radicalizate a raţiunii. 
Heidegger încifrează desfigurările evidente ale praxisului 


comunicativ cotidian într-un destin incomprehensibil al fiinţei, 
administrat de filozofi. Totodată el blochează posibilitatea 
descifrării, eliminând praxisul deficitar al înţelegerii cotidiene ca 
pe un praxis care a uitat de fiinţă, unul comun, orientat pe calcul, 
al asigurării stabilităţii, şi contestă totalităţii etice dezbinate a 
lumii vieţii orice interes esenţial.27? 

b) Din filozofia târzie a lui Heidegger rezultă ca o consecinţă 
ulterioară faptul că această critică a modernităţii a devenit 
independentă de analizele ştiinţifice. „Gândirea esenţială" se 
refuză tuturor întrebărilor empirice şi normative care pot fi 
prelucrate şi, astfel, tratate în genere în formă argumentativă cu 
mijloacele ştiinţelor sociale sau ale istoriei. Cu atât mai 
nestingherite se înmulţesc intuiţiile esenţiale abstracte in 
orizontul opac de prejudecăţi al criticii burgheze a culturii. 
Judecätile critice ale lui Heidegger despre impersonalitate, despre 
dictatura spaţiului public şi neputinta celui privat, despre 
tehnocratie şi civilizaţia de mase sunt lipsite de orice originalitate, 
deoarece aparţin repertoriului tipic de opinii al generaţiei 
mandarinilor germani.” în şcoala lui Heidegger au fost făcute cu 
siguranţă încercări mai serioase de a adapta conceptele 
ontologice ale tehnicii, totalitarului, politicului în genere la 
scopurile analizei prezentului; însă tocmai în aceste eforturi se 
arată ironia faptului că gândirea fiinţei cade cu atât mai tare în 
plasa modelor actuale ale ştiinţei, cu cât se crede mai mult 
deasupra praxisului ştiinţific. 

c) Problematică este, în sfârşit, nedeterminarea destinului pe 
care Heidegger îl promite ca rezultat al depăşirii metafizicii. 
Deoarece fiinţa se sustrage abordării asertorice a propozitiilor 
descriptive, deoarece ea nu poate fi decât circumscrisä prin 
vorbirea indirectă şi „trecută sub tăcere", destinele fiinţei rămân 
incomprehensibile. Vorbirea lipsită de conţinut propozitional 


Note: 

72 Heidegger (1961), voi. 1,580. 

F. K. Ringer, The Decline of the German Mandarins, Cambr. Mass. 1969; 
v. şi recenzia mea în: J. Habermas, Philosophisch-politische Profile, Ffm. 
1981, 458 sqq. 


despre fiintä are totusi sensul ilocutionar de a pretinde 


resemnarea în faţa destinului. Latura ei practică şi politică rezidă 
în efectul perlocutionar al disponibilitätii, difuze ca şi conţinut, de 
a asculta de o autoritate aureolată, dar nedeterminată. Retorica 
târzie a lui Heidegger oferă compensaţii pentru conținuturile 
propozitionale pe care textul însuşi le refuză: ea li face pe cei 
cărora li se adresează să ia parte cu toţii la contactul cu puteri 
pseudo-sacrale. Omul este „păstorul fiinţei". Gândirea este faptul 
rememorativ „de a te lăsa luat în folosinţă" . Ea „apartine" fiinţei. 
Aducerea-aminte a fiinţei este supusă „legilor destinalitätii". 
Gândirea „ia aminte" la destinul fiinţei. Păstorul umil este 
„chemat" de fiinţa însăşi să păstreze adevărul acesteia. Astfel, 
fiinţa „oferă" celui salvat graţia şi celui înverşunat pornirea către 
nenorocire. Acestea sunt formulele cunoscute din Scrisoarea 
despre Umanism, care sunt repetate de atunci în mod stereotip. 
Limbajul din Sein und Zeit (Fiinţă şi timp) sugerase decizionisrnul 
hotărârii goale; filozofia târzie recomandă obedienta unei tot atât 
de goale disponibilitäti de a te supune. Cu siguranţă că formula 
goală a „aducerii-aminte" poate fi înzestrată şi cu un alt sindrom 
ati-tudinal, de exemplu, cu cerința anarhistä a unei atitudini de 
refuz ce corespunde mai degrabă dispoziţiilor afective 
contemporane decât supunerea oarbă faţă de ceea ce esteo 
superior.2* Iritant rămâne însă caracterul arbitrar cu care poate fi 
actualizată din perspectiva istoriei contemporane aceeaşi 

figură de gândire. 

Dacă luăm aminte la aceste consecinţe, putem atunci, pe bună 
dreptate, să ne îndoim de faptul că filozofia târzie a lui Heidegger, 
ce supralicitează critica metafizicii realizată de Nietzsche, se 
sustrage cu adevărat discursului modernităţii. Ea se datorează 
unei cotituri care trebuia să ofere o ieşire din fundătura 
reprezentată de Fiinţă şi timp. Această cercetare extrem de rigu- 
roasă din punct de vedere argumentativ a filozofului Heidegger 
poate fi 


Note: 

274 Reiner Schurman vede sfârşitul metafizicii în faptul că s-a încheiat 
succesiunea epocilor în care înţelegerea ontologică era determinată de 
dominaţia unor principii unice. Postmodemitatea stă sub seninul morţii 
oricărei formt de interpretare unificatoare, condusă de principii; ea 
poartă trăsăturile anarhice ale unei lumi policentrice care a pierdut 
diferentierile categoriale anterioare. O dată cu constelația cunoscută a 
ştiinţei şi acţiunii se modifică şi conceptul politicului. Schurman 


caracterizează transformarea structurală prin următoarele caracteristici: 
(1) Abolishing the primacy of teleology in action. (2) Abolishing the 
primacy of responsability in the legitimation of action. (3) Change into 
action as a protest against the administered world. (4) Disinterest in the 
future of Mankind. (5) Anarchy as the essence of what is „Doable". Cf. R. 
Schurman, Questioning the Foundation of Practicai Philosophy, Human 
Studies, Voi. I, 1980, 357 sqq.; ibidem, Political Thinking in Heidegger, 
Social Research, Voi. 45, 1978, 191 sqq., Le principe d'anarchie. 
Heidegger et la question d'agir, Paris 1982. 


înţeleasă ca o fundătură, dacă o inserăm într-un alt context al 
istoriei gândirii decât în acela în care o aşează retrospectiv 
Heidegger. 

III 

Heidegger a subliniat în repetate rânduri că a efectuat analiza 
existenţială a Dasein-nlui numai cu scopul de a reînnoi întrebarea 
privitoare la sensul fiinţei, întrebare ocultată încă de la 
începuturile metafizicii. El vrea să ocupe locul expus în care 
istoria metafizicii se lasă recunoscută şi, totodată, se împlineşte în 
sensul ei creator de unitate.” Această pretenţie autoritară din 
faza târzie a lui Heidegger ascunde contextul mai apropiat în care 
s-a născut de fapt Fiinţă şi timp. Nu mă refer doar la 
postidealismul secolului al 19-lea, ci şi la acea revoluţie 
neoontologicä care a cuprins filozofia germană după primul război 
mondial de la Rickert şi Scheler până la N. Hartmann. Din 
perspectiva istoriei filozofiei, în această eră a neokantianismului în 
descompunere, care înainte fusese singura filozofie de valoare 
universală, nu se pune problema unei reîntoarceri la ontologia 
prekantiană. Formele de gândire ontologice au servit mai degrabă 
la extinderea subiectivitätii transcendentale dincolo de domeniul 
cognitiei şi, astfel, la „concretizarea" ei. Deja istorismul şi filozofia 
vieţii deschiseseră domenii de experienţă cotidiene şi 
extracotidiene precum transmiterea tradiţiei, creativitatea 
estetică, existenţa corporală, socială şi istorică, facându-le să fie 
demne de un interes filozofic - domenii de experienţă care 
suprasolicitau actele constitutive ale eului transcendental şi care 
spulberau, în orice caz, conceptul clasic al subiectului 
transcendental. Dilthey, Bergson şi Simmel înlocuiseră actele pro- 
ductive ale sintezei transcendentale cu productivitatea neclară, 
colorată vitalist a vieţii sau a conştiinţei; totuşi ei nu s-au desprins 
în această întreprindere de modelul expresivist al filozofiei 
conştiinţei. Decisivă a rămas şi pentru ei reprezentarea unei 
subiectivitäti care se alienează pentru a contopi aceste obiectivări 
din nou în trăire.” Heidegger preia aceste impulsuri, dar re- 


cunoaşte inadecvarea conceptelor fundamentale ale filozofiei 
conştiinţei, l-a care aceşti filosofi nu pot renunţa. El se află în faţa 
problemei înlocuirii conceptului, dominant de la Kant încoace, de 
subiectivitate transcendentală, 


Note: 

fără a nivela însă bogăţia de diferentieri pe care o elaborase la 
final filozofia subiectului prin fenomenologia lui Husserl. 
Contextul de probleme în care s-a născut Fiinţă şi timp este 
amintit de Heidegger însuşi în § 10, unde face referire la Husserl 
şi Scheller: „Această persoană nu este un lucru, o substanţă, un 
obiect. Prin aceasta este subliniat acelaşi lucru pe care îl indică 
Husserl, atunci când cere pentru unitatea persoanei o constituţie 
fundamental diferită de cea a lucrurilor naturale ... Din esenţa 
persoanei face parte faptul că ea nu există decât prin efectuarea 
unor acte intentionale ... Fiinţa psihică nu are nimic de-a face cu 
fiinţa persoanei. Actele sunt efectuate, persoana este cea care 
efectuează acte."?’”’ Heidegger însuşi nu se declară mulţumit cu 
această poziţie şi întreabă: „Care este însă sensul ontologic al 

lui ‚a efectua', cum trebuie determinat pozitiv din punct de vedere 
ontologic modul de a fi al persoanei?" Heidegger se foloseşte de 
vocabularul revoluţiei neoontologice pentru a continua dizolvarea 
conceptului subiectivitätii transcendentale; însă în această 
radicalizare, el nu renunţă la poziţia transcendentală a eLucidării 
reflexive a condiţiilor de posibilitate ale fiinţei persoanei ca fapt- 
de-a-fi-în-lume. Altfel, plenitudinea articulată a structurilor ar 
trebui să se scufunde în vârtejul nediferentiat al terciului 
conceptual al filozofiei vieţii. Filozofia, subiectului trebuie 
depăşită prin conceptualitatea tot atât de exactă şi de sistematică, 
însă mai profundă a unei ontologii existenţiale care procedează 


transcendental. Sub acest titlu Heidegger alătură într-un mod 
original poziţii teoretice, care până atunci fuseseră ireconciliabile 
şi care indică acum o perspectivă rodnică în ceea ce priveşte 
scopul unei înlocuiri sistematice a conceptelor fundamentale ale 
filozofiei subiectului. 

în capitolul introductiv din Fiinţă şi timp, Heidegger ia acele trei 
decizii pline de consecinţe, privitoare la strategia conceptuală, ce 
deschid calea către ontologia fundamentală. Mai întâi, el conferă 
interogatiei transcendentale un sens ontologic. Ştiinţele pozitive 
se ocupă cu probleme ontice, ele fac enunturi despre natură şi 
cultură, despre ceva din lume. Analiza, întreprinsă în atitudinea 
transcendentală, a condiţiilor acestor moduri de cunoaştere ontice 
clarifică apoi constituţia categorială a domeniilor de obiecte ca 
regiuni ale fiinţei. în acest sens, Heidegger înţelege critica lui 
Kant a raţiunii pure în mod originar nu ca teorie a cunoaşterii, ci 
ca „logică apriorică reală a domeniul de fiinţă care este natura" 
(II). Această coloratură ontologizantä a filozofiei transcendentale 
devine inteligibilă, dacă ne raportăm la faptul că ştiinţele înseşi nu 
se bazează pe acte cognitive care plutesc în gol, aşa cum afirmase 
neokantianismul, ci sunt ancorate în contexte de viaţă concrete: 


Note: 
M. Heidegger, Sein undZeit, Tbg. 1949, 47 sq. 


„Ştiinţele sunt moduri de a fi ale Dasein-ului" (13). Husserl numise 
acest fapt întemeierea ştiinţelor în lumea vieţii. Sensul constituţiei 
categoriale a domeniilor ştiinţifice de obiecte sau a regiunilor de 
fiinţă se deschide abia prin recursul la înţelegerea fiinţei proprie 
acelora care sunt deja în existenţa lor cotidiană în relaţie cu 
fiintärile din lume şi pot stiliza acest raport naiv în forma precisă a 
practicii ştiinţifice. Din existenţa situată, corporal-istorică face 
parte înţelegerea mereu difuză a unei lumi, din orizontul căreia a 
fost deja interpretat sensul fiinţării, care poate fi obiectivată apoi 
prin ştiinţe. Cu această înţelegere preontologică a fiinţei ne 
confruntăm atunci când în atitudinea transcendentală pătrundem 
cu interogatia în spatele constituţiei categoriale a fiintärii 
dezvăluite de filozofia transcendentală pe firul ştiinţelor. Analiza 


înţelegerii premergătoare a lumii cuprinde acele structuri ale 
lumii vieţii sau ale „faptului-de-a-fi-în-lume", pe care Heidegger le 
numeşte existentiali. Deoarece aceştia sunt supraordonati 
categoriilor fiintärii în întregul ei şi, în special, regiunilor fiinţării 
faţă de care omul de ştiinţă se comportă într-o manieră 
obiectivatoare, analiza existenţială a faptului-de-a-fi-în-lume 
merită numele de ontologie fundamentală. Aceasta dezvăluie mai 
întâi fundamentele existenţiale ale ontologiilor regionale, 
elaborate la rândul lor în atitudinea transcendentală. 

în stadiul al doilea, Heidegger conferă metodei fenomenologice 
sensul unei hermeneutici filozofice. Fenomen este în sens 
husserlian tot ceea ce se “arată pe sine, pornind de la sine, ca 
fiind el însuşi. Făcând ca ceea ce e evident să fie „ceea ce e 
deschis", Heidegger face aluzie la conceptele opuse ale 
ascunsului, învăluitului, acoperitului. Fenomenele nu ajung decât 
indirect la apariţie. Ceea ce apare este fiintarea care tocmai 
ascunde felul de a fi al fiinţei date a acestei fiintäri. Fenomenele 
se sustrag accesului direct, deoarece ele nu se arată în apariţiile 
lor ontice ca ceea ce ele sunt pornind de la sine. Fenomenologia 
se deosebeşte, de aceea, de ştiinţe, prin faptul că ea nu are de-a 
face cu un tip special de fenomene, ci cu explicaţia a ceea ce se 
ascunde în toate fenomenele, anuntändu-se doar prin intermediul 
acestora. Domeniul fenomenologiei este fiinţa obturatä de fiintare. 
De aceea, pentru a reprezenta fenomenele este nevoie de un efort 
apofatic special. Ca model pentru acest efort nu serveşte însă 
intuiţia, ca la Husserl, ci interpretarea unui text. Nu evocarea 
intuitivă a unor esentialitäti ideale face ca fenomenele să se ofere 
singure, ci înţelegerea hermeneutică a unei context complex de 
sens scoate fiinţa din ascundere. Cu aceasta, Heidegger 
pregăteşte un concept apofatic al adevărului şi răstoarnă sensul 
metodic al fenomenologiei vederii esentelor în contrariul de ordin 
existential-hermeneutic: locul descrierii a 


ceea ce este nemijlocit intuit este luat de interpretarea unui sens 
care se sustrage oricărei evidențe. 


într-un ultim stadiu, Heidegger leagă analitica £>ase/w-ului, care 
procedează în acelaşi timp transcendental şi hermeneutic, de un 
motiv al filozofiei existenţei. Dasein-ul uman se înţelege pe sine 
pornind de la posibilitatea de a fi sau de a nu fi el însuşi. El se află 
în faţa alternativei inevitabile dintre inautenticitate şi 
autenticitate. El este o fiinţă care „trebuie să fie" fiinţa sa. 
Dasein-lx| uman trebuie să se înţeleagă din orizontul posibilităţilor 
sale şi să-şi ia în mâini propria existenţă. Cine încearcă să evite 
această alternativă s-a decis deja pentru o viaţă în modul lui „a 
lăsa lucrurile în voia lor" şi al căderii. Acest motiv, intensificat 
existențialist prin Kierkegaard, al răspunderii pentru propria 
mântuire Heidegger îl traduce prin formula grijii faţă de propria 
existenţă: „JDasein-|x| este o fiintare preocupată în fiinţa sa de 
acest sine" (191). 

Acest motiv secularizat al mäntuirii Heidegger il foloseste din 
punctul de vedere al conţinutului, astfel încât grija, intensificatä in 
teamă, faţă de propria fiinţă să livreze firul conducător pentru 
analiza constituţiei temporale a existenţei umane. Tot atât de 
importantă este însă utilizarea metodică de către Heidegger a 
acestui motiv. Nu doar filozoful se vede trimis, atunci când se 
întreabă asupra sensului fiinţei, la înţelegerea preontologică a 
lumii şi fiinţei proprie omului în existenţa sa corporal-istorică; este 
mai degrabă o caracteristică a înseşi acestei existente să se 
preocupe de propria fiinţă, să sa asigure hermeneutic de 
posibilităţile existenţiale ale „celei mai proprii putinte de a fi". în 
această măsură, omul este prin firea sa o esenţă ontologică pentru 
care întrebarea asupra fiinţei se impune în mod existentiel. 
Analitica existenţială provine din pornirea cea mai adâncă a înseşi 
existenţei umane. Heidegger o numeşte înrădăcinarea ontică a 
analizei existenţiale: „Dacă interpretarea sensului fiinţei este o 
sarcină, atunci Dasein-u| nu este doar fiintarea care trebuie 
interogată primar, ci este pe deasupra şi fiintarea care se 
raportează în fiinţa sa deja de fiecare dată la ceea ce face obiectul 
acestei întrebări. întrebarea privitoare la fiinţă nu este atunci 
nimic altceva decât radicalizarea unei tendinţe care aparţine în 
mod esenţial fiinţei Dasein-ului însuşi" (15). 

Cele trei decizii de strategie conceptuală pot fi rezumate în sensul 
următor: Heidegger leagă mai întâi filozofia transcendentală de 
ontologie pentru a putea oferi analiticii existenţiale statutul de 
ontologie fundamentală; el reinterpretează, mai departe, 
fenomenologia ca hermeneutică ontologică pentru a putea 
întreprinde ontologia fundamentală ca hermeneutică existenţială; 
iar apoi înzestrează, în cele din urmă, hermeneutica existenţială 


cu 


motive ale filozofiei existenţei pentru a putea insera tentativa 
ontologiei fundamentale în contexte de interese desconsiderate 
dealtfel ca fiind pur ontice. Doar în acest loc se trece repede peste 
diferenţa ontologică, iar distincţia metodică riguroasă între 
universalitatea existentialelor accesibile transcendental şi 
particularitatea problemelor de existenţă experimentate concret 
este depăşită. 

Prin această asociere, Heidegger pare că reuşeşte să suprime 
importanţa paradigmatică a relaţiei subiect-obiect. Odată cu 
turnura către ontologie, el distrage primatul teoriei cunoaşterii 
fără a renunţa însă la interogatia transcendentalä. Deoarece fiinţa 
fiintärii rămâne raportată intern la înţelegerea fiinţei, deoarece 
fiinţa are nevoie de orizontul înţelegerii umane, ontologia 
fundamentală nu înseamnă un regres faţă de filozofia 
transcendentală, ci tocmai radicalizarea acesteia. Turnura către 
hermeneutica existenţială încheie însă totodată preeminenta 
metodică a autoreflectiei, care l-a constrâns pe Husserl la 
procedeul reductiei transcendentale. Locul raportării la sine a 
subiectului cunoscător, deci locul conştiinţei de sine, este luat de 
interpretarea unei înţelegeri preontologice a fiinţei şi, astfel, de 
explicaţia contextelor de sens în care existenţa cotidiană se 
găseşte deja dintotdeauna. în cele din urmă, Heidegger 
prelucrează motivele existenţiale în aşa fel încât clarificarea 
structurilor faptului-de-a-fi-în-lume (care au luat locul condiţiilor 
obiectivitătii experienţei) se oferă totodată ca răspuns la problema 
practică referitoare la o viaţă corectă. Un concept emfatic al 
adevărului bazat pe revelaţie fundeazä validitatea judecăților pe 
autenticitatea unei existente umane, care se raportează la fiintare, 
înaintea tuturor ştiinţelor. 

Acest concept al adevărului serveşte ca fir conducător cu ajutorul 
căruia Heidegger introduce conceptul-cheie al ontologiei 
fundamentale -conceptul de lume. Lumea constituie universul 
deschizător de sens, înăuntrul căruia fiintarea se sustrage şi 
totodată se revelează Dasein-ului preocupat existentiel de fiinţa 


sa. Lumea precede întotdeauna subiectul, care se raportează în 
acţiune sau cunoaştere la obiecte. Căci nu subiectul intră în relaţii 
cu ceva din lume, ci lumea ctitoreşte mai întâi contextul din a 
cărui prein-telegere fiintarea poate fi întâlnită. Prin această 
înţelegere preontologică a fiinţei, omul este prins din capul locului 
în relaţii mundane şi este privilegiat faţă de toate celelalte fiintäri 
intramundane. El este acea fiintare care nu poate fi întâlnită doar 
în lume; datorită modului să particular de a fi în lume, omul este 
în aşa fel legat de procesele deschiderii lumii, care constituie 
contexte, dau spaţiu şi temporalizează, încât Heidegger îi 
caracterizează existenţa drept fiinţa-în-deschis (Da-sein), care 
„lasă să fie" fiintarea, rapor- 


tändu-se la ea. Deschisul Dasein-väui este locul in care se 
deschide locul-de-deschidere (Lichtung) al fiintei. 

Cästigul în planul strategiei conceptuale faţă de filozofia 
subiectului este evident: cunoaşterea şi ictiunea nu mai trebuie 
concepute ca relaţii de tipul subiect-obiect. „Cunoaşterea nici nu 
creează un comercium al subiectului cu o lume (obiecte 
reprezentabile sau manipulabile) şi nici nu apare dintr-o acţiune a 
lumii asupra unui subiect. Cunoaşterea este un mod al Dasein-ulm 
fundat în faptul-de-a-fi-în-lume" (62 sq.). în locul subiectului care 
se opune în cunoaştere şi acţiune lumii obiective ca totalitate a 
situaţiilor de fapt existente, actele de cunoaştere şi acţiune 
efectuate în atitudinea obiectivantă pot fi concepute acum ca fiind 
derivate ale modurilor fundamentale ale situării într-o lume a 
vieţii, într-o lume înţeleasă intuitiv ca fundal şi context. Aceste 
moduri ale lui a-fi-în propriu unei lumi a vieţii Heidegger le 
caracterizează, în ceea ce priveşte structura lor temporală, ca tot 
atâtea moduri ale preocupării, ale lui 'a purta de grijă'; ca 
exemple, el numeşte „a avea de-a face cu ceva, a produce ceva, a 
comanda ceva şi a avea obiceiul, a renunţa şi a pierde ceva, a 
întreprinde, a impune, a se informa, a întreba, a considera, a 
determina etc." (56 sq.). 

In centru primei secţiuni din Fiinţă şi timp se găseşte analiza 


acestui concept de lume. Din perspectiva manipulării, din 
perspectiva în genere a comerţului practic, neobiectivant, cu 
componentele fizice ale lumii vieţii, Heidegger explicitează un 
concept de lume, racordat la pragmatism, ca un context funcţional 
(Bewandtniszusammenhang). Acesta este apoi generalizat dincolo 
de domeniul fiinţării aflate la îndemână şi este explicat ca şi 
context de referinţe. De-abia cu ajutorul unei schimbări de 
atitudine (care ia distanţă) este desprinsă natura din orizontul 
lumii vieţii şi obiectualizată. De-abia această dezlumire a unei 
regiuni a fiintärii ca ceea ce este pur şi simplu reprezentat duce la 
apariţia unei lumi obiective de obiecte şi fenomene, la care un 
subiect se poate raporta în cunoaştere şi acţiune în sensul 
filozofiei conştiinţei. 

IV 

Nu consider necesar să intru în aceste analize (88 14-24) deoarece 
ele nu duc dincolo de ceea ce a fost tratat deja în pragmatismul de 
la Peirce la Mead şi Dewey. Original este modul în care Heidegger 
utilizează acest concept de lume pentru o critică a filozofiei 
conştiinţei. Această întreprindere se împotmoleşte însă repede. 
Acest lucru se vede în „întrebarea privitoare la 


Cine este Dasein-ul" (825) la care Heidegger răspunde mai întâi în 
sensul că Dasein-ul este fiintarea care sunt de fiecare dată eu 
însumi: „La ‚cine' se răspunde pornind de la eu însumi, de la 
subiect, de la sine. ,Cine'-le este ceea ce se păstrează ca identic in 
schimbarea comportamentelor şi trăirilor şi se raportează la 
această diversitate" (114). Bineînţeles că această întrebare ar 
duce exact înapoi la filozofia subiectului. De aceea Heidegger 
extinde analiza lumii ustensilelor, care din perspectiva unui actor 
care o manipulează singur se prezentase ca şi context funcţional, 
la lumea raporturilor sociale între mai multi actanti: „Clarificarea 
faptului-de-a-fi-în-lume a arătat... că nu este niciodată dat mai 
întâi un subiect fără lume. Şi tot atât de puţin este dat un eu izolat 


fără ceilalţi" (116). Heidegger lărgeşte analiza lumii din perspec- 
tiva raporturilor intersubiective pe care eul le stabileşte cu alţii. 
Aşa cum vom vedea într-un alt context, schimbarea de perspectivă 
de la activitatea individuală orientată către un scop la 
interacţiunea socială promite cu adevărat să aducă o lămurire 
asupra acelor procese ale înţelegerii - şi nu numai ale înţelegerii -, 
care menţin lumea prezentă ca un fundal al lumii vieţii divizat 
intersubiectiv. în limbajul utilizat comunicativ se pot descifra 
structurile care explică cum se poate totuşi reproduce lumea 
vieţii, ea însăşi lipsită de subiect, prin intermediul subiecţilor şi a 
acţiunii lor orientate pe înţelegere. Cu aceasta s-ar răspunde la 
întrebarea privitoare la cine-le Dasein-ulni, pe care Heidegger o 
readuce totuşi înapoi la un subiect care constituie lumea faptului- 
de-a-fi-în-lume prin proiectul autentic al posibilităţilor sale de 
existenţă. Lumea vieţii, în care existenţa umană este conținută, nu 
este în nici un caz produsă prin eforturile existenţiale ale unui 
Dasein, care a luat pe tăcute locul subiectivitätii transcendentale. 
Ea este oarecum prinsă în structurile intersubiectivitätii 
lingvistice şi se menţine tot prin acelaşi mediu în care subiecţii 
capabili de vorbire şi acţiune se înţeleg asupra a ceva din lume. 
Heidegger nu păşeşte, ce-i drept, pe drumul unui astfel de 
răspuns de ordinul teoriei comunicării. El devalorizează dinainte 
structurile fundalului constituit de lumea vieţii, care trec dincolo 
de Dasein-ul izolat, ca structuri ale unei existente cotidiene medii, 
adică ale unui Dasein neautentic. Co-Dasein-ul (Mit-Dasein) 
celorlalţi apare în primă instanţă ca o trăsătură constitutivă a 
faptului-de-a-fi-în-lume. însă caracterul premergător al intersu- 
biectivitätii lumii vieţii în raport cu faptul-de-a-fi-de-fiecare-dată- 
al-meu propriu Dasein-ului se sustrage unui limbaj conceptual, 
care rămâne prizonier solipsismului fenomenologiei husserliene. 
Aici însă n-are ce căuta ideea potrivită căreia subiecţii sunt în 
acelaşi timp individualizati şi socializati. Heidegger nu 
construieşte în Fiinţă şi timp ideea subiectivitätii 


altfel decât Husserl în Meditaţii carteziene. Dasein-ul de fiecare 


dată al meu constituie faptul-de-a-fi-laolaltă (Mitsein) aşa cum eul 
transcendental constituie intersubiectivitatea lumii pe care o 
împart cu alţii. De aceea analiza „faptului-de-a-fi-laolaltă" nu poate 
deveni la el rodnică pentru întrebarea referitoare la modul în care 
se constituie şi se menţine lumea însăşi. Cu problematica limbii el 
se ocupă de-abia după ce şi-a îndreptat analiza într-o altă direcţie 
(8 34). 

Praxisul comunicativ cotidian trebuie să facă posibil doar un fapt 
de a fi eu însumi în modul „dominaţiei celorlalţi": 

„Impersonalul ,se' însuşi aparţine celorlalţi şi le consolidează 
puterea ... Acest ‚Cine' nu este acesta sau acela, nu este cineva 
însuşi, nu este câţiva şi nici suma tuturor. Acest ‚Cine' este 
neutrul, impersonalul ,se'" (126). Impersonalul „se" serveşte 
numai ca fundal pe care existenţa kiekegaardiană, radical 
însingurată în confruntarea cu moartea, a omului care are nevoie 
de mântuire în autenticitatea sa poate fi identificată ca cine al 
Dasein-ului. Doar ca „de fiecare dată a mea" este putinta-de-a-fi 
liber pentru autenticitate şi neautenticitate. La fel ca şi 
Kierkegaard, Heidegger nu mai vrea să gândească întregul 
Dasein-ului finit „ontoteologic" pornind de la un raport cu o 
fiintare supremă sau cu fiintarea în întregul ei, ci doar plecând de 
la el însuşi - adică îl gândeşte ca paradoxal, ca autoafirmare lipsită 
de bază. W. Schulz caracterizează înţelegerea de sine din Fiinţă şi 
timp, pe bună dreptate, ca nihilism eroic al unei afirmări de sine 
în neputinta şi finitudinea Dasem-ului.?”® 

Deşi Heidegger distruge într-un prim pas filozofia subiectului în 
favoarea unui context de referinţe care face posibile relaţii 
subiect-obiect, el recade într-un al doilea pas, atunci- când 
încearcă să facă lumea inteligibilă pornind de la ea însăşi ca 
proces al survenirii unei lumi, în constrângerile conceptuale ale 
filozofiei subiectului. Căci Dasein-ul instituit solipsistic ocupă din 
nou locul subiectivitätii transcendentale. Aceasta nu mai apare, 
ce-i drept, ca eu primordial omnipotent, dar apare totuşi ca şi 
„acţiune primordială a existenţei umane în care trebuie să fie 
înrădăcinată orice fapt de a exista în mijlocul fiinţării."27* Dasein- 
ului îi este atribuită paternitatea proiectării lumii. Putinţa 
autentică de a fi un întreg a Dasein-ului sau acea libertate ale 
cărei structuri temporale sunt tratate de Heidegger în a doua 
secţiune din Fiinţă şi timp se realizează în deschiderea prin 
transcendere a fiintärii: „Sineitatea sinelului care se află deja la 
baza oricărei spontaneitäti rezidă în transcendentä. Libertatea 
este a lăsa prin proiectie-aruncare lumea 


Note: 
278 ‚Ober den philosophiegeschichtlichen Ort", idem (op. cit.) 115. 
79 Heidegger, Vom Wesen des Grundes, Ffm. 1949, 37. 


sa domneascä" (41). Cerinta clasicä a filozofiei originii a unei 
autointemeieri ultime nu este respinsä, ci este satisfäcutä in 
sensul unei actiuni factuale fichtiene transformate in proiect de 
lume. Dasein-ul se întemeiază pe sine pornind de la sine: „JDasein- 
ul ctitoreşte lumea numai ca întemeindu-se pe sine în mijlocul 
fiintärii" (43). Heidegger concepe lumea ca proces pornind din 
nou de la subiectivitatea voinţei de autoafirmare. Acest lucru este 
dovedit de cele două scrieri care urmează imediat după Fiinţă şi 
timp: Was ist Metaphysik (Ce este metafizica” şi Vom Wesen des 
Grundes (Despre esenţa temeiului/ 

De ce ontologia fundamentală trebuia să rămână prinsă în 
fundătura filozofiei subiectului, din care ea trebuia să ofere o 
ieşire, este uşor de văzut. Ontologia orientată transcendental se 
face vinovată de aceeaşi greşeală pe care ea o atribuie teoriei 
clasice a cunoaşterii. Indiferent dacă se acordă întâietate 
întrebării privitoare la fiinţă sau celei privitoare la cunoaştere, în 
ambele cazuri relaţia cognitivă cu lumea şi discursul constatativ, 
teoria şi adevărul enunturilor trec drept monopolul propriu-zis 
uman care necesită explicaţie. Acest primat 
ontologic/epistemologic al fiintärii ca ceea ce este cognoscibil 
nivelează complexitatea relaţiilor lumii în care se cristalizează 
multitudinea forţelor ilocutionare ale limbilor naturale în favoarea 
unei relaţii privilegiate cu lumea obiectivă. Această relaţie rămâne 
determinantă şi pentru praxis; realizarea monologică a unor 
intenţii, adică activitatea orientată către un scop, e considerată ca 
fiind forma primară a acţiunii.2% Lumea obiectivă, deşi concepută 
ca derivat al contextelor funcţionale, rămâne, sub denumirea de 
fiintare în întregul ei, punctul de referinţă şi pentru ontologia 
fundamentală. Analitica Dasein-ului urmează arhitectonica 
fenomenologiei husserliene concepänd raportarea la fiintare după 
modelul relaţiei cognitive -aşa cum fenomenologia analizează 
toate actele intentionale după modelul percepţiei calităţilor 


elementare ale obiectelor. Acum apare în mod necesar în această 
arhitectură un loc pentru subiectul care constituie, pe calea ce 
trece dincolo de condiţiile de cunoaştere transcendentale, domenii 
de obiecte. Heidegger înzestrează acest loc cu o instanţă care este 
productivă în alt mod, şi anume prin creaţia deschizătoare de 
lume a sensului. Aşa cum Kant şi Husserl disociază 
transcendentalul de empiric, tot aşa distinge Heidegger 
ontologicul de ontic sau existentialul de existentiel. 


Note: 

'° Acest lucru este de altfel vizibil şi în forma propoziţiilor cu ajutorul 
cărora Tugendhaft realizează o reconstrucţie semantică a conţinutului 
celei de-a doua secţiuni din Fiinţă şi timp, cf. Tugendhaft, 
Selbstbewufitsein und Selbstbestimmung Ffm. 1979, 8.-10 Vorlesung. 


Heidegger remarcă eşecul încercării sale de a ieşi de pe orbita 
filozofiei subiectului; el nu remarcă însă că aceasta este o 
consecinţă a acelei întrebări privitoare la fiinţă care nu poate fi 
pusă decât în orizontul unei filozofii orientate întotdeauna 
transcendental. O ieşire îi este oferită de o operaţie, pe care ela 
criticat-o destul de des cu referire la „răsturnarea platonismului" 
făcută de Nietzsche: el întoarce filozofia originii cu capul în jos 
fără a se desprinde de problematizările acesteia. 

Am făcut deja cunoştinţă cu retorica care se anunţă odată cu 
cotitura din gândirea lui Heidegger. Omul nu mai este loctiitorul 
nimicului, ci păstorul fiinţei, mentinerea-in-afarä în teamă face loc 
bucuriei şi recunostintei pentru binecuvântarea fiinţei, 
înverşunarea în destin face loc dăruirii în destinul fiinţei, iar 
afirmarea de sine sacrificiului. Schimbarea de poziţie poate fi 
descrisă sub trei aspecte: (a) Heidegger renunţă acum la 
pretenţia, atribuită metafizicii, la o «Mtoîntemeiere ultimă. 
Fundamentul care altădată trebuia să instituie ontologia 
fundamentală în forma unei analize efectuate transcendental a 
constituţiei fundamentale a Dasein-uhii îşi pierde însemnătatea în 
favoarea unei surveniri contigente, căreia Dasein-|x| îi este livrat. 
Survenirea în chip propriu (Ereignis) a fiinţei nu poate fi decât 
experimentată la modul aducerii-aminte şi prezentată narativ, şi 
nu explicată şi recuperată argumentativ. (b) Heidegger respinge 


conceptul existential-ontologic de libertate. Dasein-xA nu mai 
trece drept autorul unor proiectări de lume în a căror lumină 
fiinţa se arată şi totodată se sustrage; mai degrabă productivitatea 
creaţiei, deschizătoare de lume, a sensului trece asupra ființei. 
Dasein-ul se supune autorităţii sensului indisponibil al fiinţei şi se 
eliberează de voinţa de autoafirmare ce e suspectă de 
subiectivitate, (c) Heidegger neagă în sfârşit fundamentalismul 
gândirii care recurge la ceva prim, indiferent dacă el apare în 
formele tradiţionale ale metafizicii sau în formele filozofico- 
transcendentale de la Kant până la Husserl. Respingerea nu se 
referă, ce-i drept, la ierarhia stadiilor de cunoaştere care se 
bazează pe un fundament ultim, ci pe caracterul atemporal al 
acestei origini. Heidegger temporalizează începuturile, care 
păstrează oricum, în forma unui destin îndepărtat, suveranitatea a 
ceva prim. Temporalitatea Dasein-ulni nu mai este decât înco- 
ronarea unui destin al fiinţei care survine temporal. E 
temporalizat ceea ce e prim în ordinea filosofiei originii. Acest 
lucru se vede în natura nedialectică a fiinţei: sacrul, sub a cărui 
formă fiinţa trebuie să acceadă la limbă în cuvântul poetic, e 
considerat acum, ca în metafizică, drept nemijlocitul pur şi simplu. 
O consecinţă a fundamentalismului răsturnat este reinterpretarea 
intenţiei pe care Heidegger a anuntat-o pentru partea rămasă 
nescrisă din Fiinţă şi 


timp. Conform înţelegerii de sine din Fiinţă şi timp, unei destructii 
fenomenologice a istoriei ontologiei trebuia să-i rămână rezervată 
sarcina de a destinde istoria împietrită şi de a trezi conştiinţa 
problematizatoare a contemporanilor pentru experienţele 
obturate ale ontologiei antice. La fel s-au raportat Aristotel sau 
Hegel la istoria filozofiei ca la preistoria propriului lor sistem. 
După cotitura gândirii, acestei sarcini concepute mai întâi 
propede-utic îi revine tocmai o semnificaţie istorică universală, 
căci istoria metafizicii - şi cuvântul poetic decodat pe fundalul ei - 
avansează la rangul de unic mediu tangibil al destinelor fiinţei 
înseşi. Sub acest aspect se ocupă Heidegger de reflectiile 


metafizico-eritice ale lui Nietzsche, pentru a-l înscrie în istoria 
metafizicii ca pe filozoful care o împlineşte în mod ambiguu şi 
pentru a prelua moştenirea mesianismului său dionisiac. 

Totuşi Heidegger nu ar fi putut reinterpreta critica radicală 
nietzsche-eanä a raţiunii într-o destructie a istoriei ontologiei, 
dacă nu ar fi putut proiecta apocaliptic mesianismul dionisiac al 
lui Nietzsche asupra fiinţei, dacă prin istorizarea fiinţei 
dezrădăcinarea adevărului propozitional şi devalorizarea gândirii 
discursive nu ar fi mers mână în mână. Numai din acest motiv 
poate critica raţiunii, făcută din perspectiva istoriei fiinţei, să dea 
impresia, în ciuda radicalitätii ei, că ar scăpa de paradoxurile 
acelei critici autorefe-rentiale a raţiunii. Numele de adevăr ea îl 
rezervă unei aşa-numite surveniri a adevărului, care nu mai are 
nimic de-a face cu o pretenţie de valabilitate ce transcende 
graniţe spatio-temporale. Adevărurile, care apar la plural, ale 
filozofiei temporalizate a originii sunt de fiecare provinciale şi, 
totodată, totale; ele se aseamănă mai degrabă cu enunturile 
imperative ale unei puteri sacrale care s-a înzestrat cu aura 
adevărului. E. Tugendhat demonstrează deja pentru conceptul de 
adevăr dezvoltat apofatic în Fiinţă şi timp (8 44) modul în care 
Heidegger trece tocmai peste problema adevărului, „prin aceea că 
face din cuvântul adevăr un concept fundamental."?®! Deja aici, 
proiectul de lume deschizător de sens, care (precum la Humboldt) 
este înscris în totalitatea unei lumi sau (ca la Wittgenstein) în 
gramatica unui joc de limbaj, se ridică deasupra oricărei instanţe 
critice. Forţa de luminare a limbii deschizătoare de lume este 
ipostaziată. Ea nu mai are nevoie să dovedească faptul că poate 
lumina factic fiintarea din lume. Heidegger pleacă de la faptul că 
fiintarea poate fi deschisă, fără rezistenţă, în fiinţa ei de abordări 
oarecare. El nu sesisează faptul că orizontul înţelegerii sensului, 
orizont transpus asupra 


Note: 
281 E. Tugendhat, „Heideggers Idee von Wahrheit", în: O.Poggeler (1969); 
idem, Der Wahrheitsbegriff bei Husserl und Heidegger, Bln. 1967. 


fiintärii, nu precede întrebării privitoare la adevăr, ci i se 


subordonează la rändu-i.?® 

Cu siguranţă că odată cu sistemul de reguli al unei limbi se 
modifică şi condiţiile de validitate ale propoziţiilor formulate în 
limbă. Faptul că aceste condiţii de validitate sunt îndeplinite într-o 
asemenea măsură încât propoziţiile pot funcţiona nu depinde de 
forţa deschizătoare de lume a limbii, ci de succesul intramundan 
al praxisului pe care aceasta îl face cu putinţă. Hei-degger din 
Fiinţă şi timp era, ce-i drept, încă destul de fenomenolog pentru a 
respinge ideea că hermeneutica existenţei efectuată argumentativ 
este deasupra oricăror pretenţii de întemeiere. L-a împiedicat în 
acest sens ideea -cu puternică încărcătură normativă - a putintei 
autentice de a fi, pe care el o asocia cu interpretarea existenţială a 
conştiinţei morale (Gewissen) indivi-'duale($$ 54-60). 

Chiar şi această instanţă de control a unei rezoluţii decizioniste 
absolut îndoielnice - căci nu este decât o formă goală -, îşi pierde 
odată cu acea cotitură (Kehre,) orice valabilitate. Acea dimensiune 
a stării de neascundere, care premerge adevărului propozitional, 
trece de la proiectul - realizat la nivelul conştiinţei morale - al 
individului preocupat de propria sa existenţă la un destin al fiinţei 
anonim, contingent, care cere supunere şi care prejudecă cursul 
istoriei concrete. In esenţa ei, Kehre rezidă în faptul că Heidegger 
înzestrează înşelător instanţa metaistorică a unei puteri a originii, 
diluată temporal, cu atributul unei surveniri a adevărului. 

Acest pas este atât de neconvingător, încât nu poate fi explicat su- 
ficient prin motivele interne numite până acum. Bănuiesc că 
Heidegger nu a putut găsi drumul către filozofia temporalizată a 
originii din perioada sa târzie, decât prin identificarea sa 
temporară cu mişcarea national-socialis-mului, căreia în 1935 i-a 
atribuit încă adevăr .şi măreție interioară. 

Nu „mărturisirea de credinţă faţă de Adolf Hitler şi statul 
national-socialist" (sub acest titlu a fost distribuită- cuvântarea lui 
Heidegger la manifestatia electorală a ştiinţei germane din 
Leipzig, din 11 noiembrie 1933) provoacă judecata celui născut 
ulterior, care nu poate şti dacă într-o situaţie asemănătoare nu ar 
fi făcut aceeaşi greşeală. Iritantă este numai lipsa de voinţă şi 
incapacitatea filozofului de a-şi mărturisi la sfârşitul regimului 


Note: 


1 Cf. excursul despre Castoriadis mai jos 380 sqq. 


nazist, într-o propoziţie, eroarea plină de consecinţe politice. în 
loc de aceasta, Heidegger susţine înverşunat maxima conform 
căreia nu fäptasii, ci victimele sunt vinovate: „Cu siguranţă - este 
întotdeauna nepotrivit ca oamenii să atribuie vina altor oameni. 
Dar dacă sunt căutaţi vinovaţi şi se măsoară vina: nu există deja o 
vină a omisiunii esenţiale? Aceia care altădată erau atât de 
înzestrați cu talent profetic încât au văzut totul întâmplându-se 
aşa cum s-a întâmplat - atât de înţelept eu nu am fost - de ce au 
aşteptat aproape zece ani pentru a face ceva împotriva răului? De 
ce aceia care credeau că ştiu n-au început în 1933 să îndrepte din 
temei totul în bine ?"78 Iritant este doar refuzul vinovätiei unui om 
care atunci când totul se terminase a mai scris şi un certificat de 
dezvinovätire pentru a-şi justifica opţiunea sa pentru fascism şi 
din perspectiva, proprie cameristului, a unor intrigi universitare. 
Aşa cum Heidegger a pus preluarea rectoratului şi disputele care 
au urmat de aici pe seama „stării esenţial metafizice a ştiinţei" 
(op. cit. p. 39), tot aşa el disociază în genere acţiunile şi enunturile 
sale despre sine ca persoană empirică şi le atribuie unui destin 
care nu poate fi tras la răspundere. Din această perspectivă şi-a 
privit şi propria evoluţie teoretică; şi aşa-numita Kehre el nu a 
inteles-o ca rezultat al unui efort de gândire care rezolvă 
probleme, al unui proces de cercetare, ci ca eveniment obiectiv al 
unei depăşiri a metafizicii înscenată anonim de fiinţa însăşi. Am 
reconstruit până acum tranziţia de la ontologia fundamentală la 
gândirea evocatoare a fiinţei ca pe o ieşire motivată intern din 
fundătura filozofiei subiectului, cu alte cuvinte ca pe o rezolvare a 
unei probleme; Heidegger ar contesta acest lucru emfatic. Vreau 
să arăt că în acest proces se ascunde şi un sâmbure de adevăr. 
Kehre este cu adevărat rezultatul experienţei cu national- 
socialismul, deci rezultatul experienţei cu un eveniment istoric cu 
care într-o anumită măsură Heidegger a fost confruntat. De-abia 
acest moment al adevărului poate face plauzibilă în înţelegerea de 
sine divinizată metafizic ceea ce din perspectiva internalistă a 
dezvoltării unei teorii în funcţie de probleme nu putea să rămână 
decât de neînțeles: cum a putut Heidegger să înţeleagă istoria 
fiinţei ca survenire a adevărului şi totuşi să rămână imun la un 


istorism pur al imaginilor despre lume sau al interpretărilor 
epocale ale lumii. Pe mine mă 

283 însemnarea lui M. Heideegger din anul 1945 a fost publicată de fiul 
acestuia prima dată în 1983: idem, Die Selbstbehauptung der deutschen 
Universität. Das Rektorat 1933/34, Ffm. 1983, 26. Referitor la această 
publicaţie M. Schreiber relatează în Fankfurter Allgemeine Zeitung din 
20 iulie 1984 asupra a „noi amănunte ale unei viitoare biografii 
heideggeriene" dezvăluite din cele mai recente cercetări ale istoricului 
freiburghez Hugo Ott. 


interesează deci întrebarea privitoare la felul în care s-a reflectat 
fascismul în chiar dezvoltarea teoriei lui Heidegger. 

Heidegger a resimţit poziţia elaborată în Fiinţă si timp şi explicată 
în mai multe rânduri până în 1933 ca fiind atât de puţin 
problematică, încât după preluarea puterii a utilizat într-un mod 
original tocmai implicaţiile de ordinul filozofiei subiectului ale 
Dasein-ulm care se afirmă pe sine în finitudinea sa, ce-i drept, 
într-un mod care mută considerabil conotatiile şi sensul originar al 
analiticii existenţiale. Heidegger a înzestrat în 1933 conceptele 
fundamentale, păstrate neschimbate, ale ontologiei fundamentale 
cu un nou conţinut. Dacă până atunci a utilizat cuvântul „/Dasein"“ 
în mod neechivoc ca nume pentru individul izolat existentiel in 
premergerea către moarte, acum el substituie acestui Dasein de 
„fiecare-dată-al-meu" poporul existând destinai „de-fiecare-datä- 
al-nostru".?®* Toate existentialele rămân aceleaşi, dar îşi schimbă 
dintr-o dată sensul, şi nu doar orizontul lor de semnificaţie 
expresiv. Conotaţiile pe care le datorează provenientei creştine şi, 
în special, lui Kierkegaard se transformă în lumina Noului 
Pägänism care pe atunci era în plină extindere. Coloratura 
obscenă a semanticii putem să ne-o aducem în faţa ochilor prin 
citate care sunt de mult cunoscute: „Poporul german este chemat 
de Fuhrer să aleagă. Fiihrer-ul nu cere însă nimic de la popor. El 
acordă mai degrabă poporului posibilitatea cea mai nemijlocită a 
supremei decizii libere. Particularitatea acestei alegeri este 
măreţia simplă a deciziei care trebuie îndeplinită în ea... Această 
ultimă decizie atinge limita ultimă a existenţei poporului nostru... 


Alegerea pe care o face acum poporul german este ea singură 
survenirea - şi independent de rezultat - cea mai bună mărturie a 
noii Realităţi Germane a statului naţional-socialist. Voința 
poporului nostru de a răspunde de sine vrea ca fiecare popor să 
găsească măreţia şi adevărul destinului său... Nu există decât o 
unică voinţă de existenţă deplină a statului. Această voinţă 
Fuhrer-ul a deşteptat-o în întregul popor şi a adunat-o într-o 
singură decizie."?®® în timp ce anterior ontologia fusese 
înrădăcinată ontic în 

251 Asupra acestui lucru mi-a atras atenţia (deja în perioada studiilor) 
Oskar Becker. îi mulţumesc lui Victor Farias pentru putinţa de a consulta 

285 Este elocventă în acest sens de altfel şi reacţia lui Heidegger la 
reintrarea în legalitate a unei asociaţii studenţeşti catolice. într-o 

„victorie publică a catolicismului". El avertizează: „Nu cunoaştem încă 
tactica catolică. Şi într-o zi acest lucru se va răzbuna." (G. Schneeberger, 
Nachlese zu Heidegger, Bern 1962, 206). Referitor la „noul pägänism" 
vezi şi W. Brocker, Dialektik, Positivismus, Mythologie, Ffm. 1958, Ca 2 
şi 3. 

286 Schneeberger (1962), 145 sq. 


existenţa individului?%, acum Heidegger evidenţiază existenţa 
istorică a poporului unit de Fuhrer într-o voinţă colectivă ca acel 
loc în care trebuie să se decidă putinţa-autentică-de-a-fi-un-întreg 
a Dasein-ulm. Primele alegeri pentru Reichstag, care au loc în 
umbra lagărelor de concentrare umplute cu comunişti şi social- 
democrați, acced la aura unei decizii existenţiale ultime. 
Heidegger stilizează ceea ce s-a degradat de fapt în aclamatie 
goală într-o decizie, care în lumina conceptualitätii din Fiinţă si 
timp dobândeşte caracterul proiectului unei noi forme autentice 
de existenţă a poporului. 

La manifestatia deja menţionată a ştiinţei pentru Fuhrer, Fiinţă si 
timp îi furnizează din nou lui Heidegger textul cuvântării sale care 
trebuie să trezească nu existenţa individuală, ci poporul şi trebuie 
să-l împingă pe acesta la un adevăr eroic: „Poporul redobândeşte 


adevărul voinţei sale de existenţă, căci adevărul este starea-de- 
revelare a ceea ce face un popor să" fie în acţiunea şi cunoaşterea 
sa sigur, senin şi puternic." Determinarea formală a deciziei 
anticipatoare, de care studenţii îşi amintesc din 1927, este con- 
cretizată într-o izbucnire national-revolutionarä - şi într-o ruptură 
cu lumea raționalismului occidental: „Ne-am eliberat de venerarea 
unei gândiri lipsite de bază şi putere. Vedem sfârşitul filozofiei 
aflate în slujba ei. Suntem siguri de faptul că duritatea clară şi 
siguranţa plină de speranţă (werkgerecht) a interogatiei simple, 
neobosite asupra esenței fiinţei se reîntorc. Curajul originar de a 
creşte sau de ne frânge în confruntarea cu fiinţa este temeiul de 
mişcare cel mai interior al unei ştiinţe populare... Interogatia ne 
porunceste: să nu ne închidem în faţa spaimei neinblänzitului şi 
tulburării întunericului... Şi astfel recunoaştem cui trebuie 
încredinţată pe viitor păstrarea voinţei de cunoaştere a poporului 
nostru: revoluţia national-socialistä nu înseamnă pur şi simplu 
preluarea unei puteri prezente în stat de către un alt partid 
maturizat 

Deja în Fiinţă şi timp Heidegger duce în § 74 analizele sale asupra 
constituţiei fundamentale a istoricitätii până în punctul în care 
dimensiunea realizării destinului individului în destinul poporului devine 
vizibilă: „Când Dasein-ul destinai ca fapt-de-a-fi-în-lume există în mod 
esenţial în faptul-de-a-fi-laolaltă cu alţii, survenirea sa este o co-survenire 
şi se determină ca destin. Prin aceasta desemnăm survenirea comunităţii 
poporului." (384) Cu siguranţă că pentru semnificaţia ulterioară a 
termenului „destin al fiinţei" nu este deloc întâmplător faptul că 
Heidegger introduce expresia „destin" în acest context al „poporului". 
Preeminenta existenţială a Dasein-ului individual faţă de cel colectiv al 
comunităţii, pe care mai târziu reinterpretarea naţional-socialistă o va 
răsturna în contrariul ei, se deduce însă în mod neechivoc din context. 
Structura grijii este dezvoltată în legătură cu Dasein-vl de „fiecare dată al 
meu". „Decizia" la „putinţa de a fi cea mai proprie" este chestiunea 
individului care trebuie să fie mai întâi decis pentru a putea experimenta 
apoi, de asemenea, „în şi laolaltă cu generaţia sa", un „destin destinai". 
Cel indecis nu poate „avea nici un destin". 


pentru această sarcină, ci această revoluţie aduce transformarea 
completă a existenţei noastre germane. "?88 


Aşa cum demonstrează prelegerile din 1935, Heidegger a rămas 
fidel acestei mărturisiri şi după perioada scurtului său rectorat. 
Atunci când, în sfârşit, nu s-a mai lăsat înşelat asupra caracterului 
adevărat al regimului nazist, el s-a situat din punct de vedere 
filosofic într-o situaţie dificilă. Deoarece identificase „Dasein "-ui 
cu existenţa poporului, putinţa autentică de a fi cu preluarea 
puterii, libertatea cu voinţa Fiihrer-ului şi văzuse în întrebarea 
privitoare la fiinţă revoluţia national-socialistä cu munca 
obştească obligatorie cu tot, cu serviciul militar şi serviciul în 
slujba ştiinţei, se crease între filozofia sa şi evenimentele 
contemporane o relaţie internă nu prea uşor de retuşat. O pură 
revalorizare politico-morală a national-socialismului ar fi atacat 
bazele ontologiei reînnoite şi ar fi pus sub semnul întrebării 
poziţia teoretică. Dacă, dimpotrivă, dezamăgirea produsă de 
national-socialism putea fi ridicată deasupra nivelului de suprafaţă 
al judecății şi acţiunii responsabile şi putea fi stilizată într-o 
eroare care s-ar fi dezvăluit ca fatală, continuitatea cu poziţiile 
iniţiale din Fiinţă şi timp nu ar fi fost primejduită. Heidegger a 
prelucrat experienţa sa istorică cu national-socialismul într-un 
mod care nu pune sub semnul întrebării pretenţia elitistă la un 
acces privilegiat al filozofului la adevăr. El interpretează 
neadevărul mişcării de care se lăsase purtat nu în conceptele unei 
stări existenţiale de cădere în spaţiul public, cădere de care 
trebuie să fii subiectiv responsabil, ci ca pe o absenţă obiectivă a 
adevărului. Pentru faptul că filozofului ajuns la rezoluţia ultimă i s- 
au deschis ochii de-abia mai târziu asupra naturii regimului - 
pentru această lecţie întârziată a istoriei universale răspunderea 
trebuie să o preia tocmai cursul lumii, ce-i drept nu istoria 
concretă, ci o istorie sublimată, avansată la înălţimea ontologiei. 
Astfel s-a născut conceptul de istorie a fiinţei. 

în cadrul acestui concept, eroarea fascistă a lui Heidegger 
dobândeşte o semnificaţie metafizico-istorică.2% Chiar şi în 1935 
Heidegger vedea „adevă- 

289 William Richardson mi-a indicat punctul de legäturä pe care aceastä 
concepţie îl găseşte deja în scrierea Despre esența adevărului. Secţiunea 
7 trateză despre „ne-adevär ca rätäcire". Rätäcirea face parte precum 
adevărul din constituţia £><Kem-ului: „Rătăcirea este locul de 


desfăşurare al erorii. Nu greşeli izolate, ci împărăţia (domnia) istoriei 
tuturor modalitätilor, intretesute în sine, ale rătăcirii constituie eroarea." 
(Vom Wesen der Wahrheit, Ffm. 1949, 22) Mai mult decât un punct de 
legătură nu oferă, ce-i drept, acest concept al rătăcirii ca spaţiu obiectiv 
de joc; căci eroarea şi adevărul se comportă una faţă de alta precum 
ieşirea din ascundere şi ascunderea fiintärii ca atare (o cit. 23). Vreau să 
spun că textul publicat pentru prima dată în 1943, la baza căruia stă un 
text de 


rul intern şi măreţia" mişcării national-socialiste în „întâlnirea 
dintre tehnica determinată planetar cu omul modern".2% Altädatä 
el credea că revoluţia national-socialistä poate pune potenţialul 
tehnicii în slujba noii existente germane. De-abia in faza târzie a 
disputei cu teoria lui Nietzsehe a puterii a dezvoltat Heidegger 
conceptul istoriei ontologiei de tehnică ca „Gestell" (compunere). 
De atunci el a putut privi fascismul la rândul său ca simptom, l-a 
putut asimila pur şi simplu cu americanismul şi comunismul ca 
expresie a dominaţiei metafizice a tehnicii. De-abia după această 
turnură ajunge fascismul să aparţină, ca şi filozofia lui Nietzsehe, 
fazei obiectiv ambigue a depăşirii metafizicii.2%1 Odată cu această 
reinterpretare, activismul şi decizio-nismul Dasein-ulm care se 
afirmă pe sine în ambele versiuni, cea existenţială şi cea national- 
revoluţionară, îşi pierd funcţia lor deschizătoare de fiinţă; de-abia 
acum patosul afirmării de sine devine trăsătura fundamentală a 
unei subiectivitäti care domină modernitatea. în filozofia târzie 
locul lui este luat de patosul lui 'a lăsa să fie' si de 'ascultare'. 
Prezentarea motivatiei istorice a cotiturii din gândirea lui 
Heidegger confirmă rezultatul reconstrucției noastre a dezvoltării 
interne a teoriei. Propagând pura răsturnare a modelului de 
gândire propriu filozofiei subiectului, Heidegger rămâne prins în 
problemele filozofiei subiectului. 

conferinţă „verificat de mai multe ori" din 1930, nu permite o 
interpretare neechivocă în sensul filozofiei târzii. 


Note: 

2% M. Heidegger, Einfuhrung in die Metaphysik, Tbg. 1953, 152. 
221 V, prezentarea precisă a lui R. Schurmann, Political Thinking in 
Heidegger, Soc. Research, Voi. 45, 1978,191. 


VII. Supralicitarea filosofiei temporalizate a 
originii: Critica lui Derrida la adresa 


fonocentrismului 

Câtă vreme Heidegger a fost receptat în Franţa postbelică ca 
autor al Scrisorii despre umanism, Derrida reclamă pe bună 
dreptate rolul discipolului autentic care preia critic doctrina 
maestrului şi o continuă productiv. Nu fără simţ pentru kairos-ul 
situaţiei contemporane, Derrida dă glas acestei pretenţii în mai 
'68, atunci când revolta tocmai atinsese punctul ei culminant.2%? 
Derrida ia în considerare, ca şi Heidegger, „Occidentul în întregul 
lui" şi îl confruntă cu alteritatea sa care se anunţă prin „zguduiri 
radicale" - economice şi politice, adică la suprafaţă prin noul 
raport de putere dintre Europa şi Lumea a Treia, iar metafizic prin 
sfârşitul gândirii antropocentrice. Omul ca fiinţă întru moarte a 
trăit totdeauna prin raportare la sfârşitul său natural. însă acum 
este vorba de sfârşitul înţelegerii sale umaniste de sine: în lipsa de 
patrie a nihilismului, nu omul, ci esenţa omului rătăceşte orbeşte. 
Iar acest sfârşit trebuie să se dezvăluie tocmai în gândirea fiinţei, 
iniţiată de Heidegger. Heidegger pregăteşte împlinirea unei epoci 
care, în sens istorico-ontic, nu se va sfârşi poate niciodatä.?” 
Melodia cunoscută a autodepăşirii metafizicii dă tonul şi pentru 
întreprinderea lui Derrida; destructia este rebo-tezată ca 
deconstructie: „în cadrele împlinirii, conceptele critice trebuie in- 
serate - cu mişcări ascunse, mereu periculoase, ce ameninţă 
permanent să recadă în ceea ce vor să deconstruiască - într-un 
discurs precaut şi minuţios, trebuie indicată cu cea mai mare grijă 


apartenenţa lor la acea maşinărie ce-ar putea fi demontată cu 
ajutorul lor. Totodată trebuie descoperită falia prin care 
străluceşte, fără a putea fi încă numit, ceea ce vine după 
împlinirea (epocii noastre)."2* Până aici nimic nou. 

Ce-i drept, Derrida se şi disociază de filosofia târzie a lui 
Heidegger, în primul rând de metaforica acesteia. El se apără de 
„metaforica" regresiv 

bagatelizantă a „apropierii, a prezenţei simple şi nemijlocite care 
asociază cu apropierea fiinţei valorile vecinätätii, ale găzduirii, 
casei, slujirii, păstrării, vocii şi auzului".?% în timp ce Heidegger 
împodobeşte, în stilul lui Schultze-Naumburg, fatalismul istoriei 
fiinţei cu imaginile casnic-sentimentale ale unei lumi ţărăneşti 
preindustriale?*%, Derrida se mişcă mai degrabă în lumea 
subversivă a luptei de partizani - el vrea să demoleze şi casa 
fiinţei, şi să danseze în aer liber „la acea sărbătoare înfricoşătoare 
despre care vorbeşte Genealogia moralei". Vrem să vedem dacă 
odată cu tenorul se schimbă şi conceptul istoriei fiinţei sau dacă 
nu cumva aceeaşi idee capătă, în mâinile lui Derrida, doar o altă 
coloratură. 

Preţul plătit de Heidegger pentru temporalizarea filosofiei originii 
este un concept de adevăr dinamizat istoric, însă dezrădăcinat. 
Dacă te laşi, precum Heidegger, atât de puternic afectat de 
circumstanţe istorice contemporane şi totodată păşeşti înainte cu 
gravitate pe dimensiunea conceptelor esenţiale, pretenţia la 
adevăr a fundamentalismului răsturnat împietreşte în gesticulare 
profetică. Rămâne cel puţin neclar felul în care, în mobilitatea 
survenirii indisponibile a adevărului, ar putea fi conservat nucleul 
normativ al unei pretenții la adevăr ce transcende totuşi timpul şi 


spaţiul. Nietzsche a făcut permanent trimitere, prin conceptul de 
dionisiac, la o sferă a experienţelor decisive; şi Heidegger se 
putea orienta încă, în faza sa existentialistä, după conţinutul 
normativ al unei existente autentice. Graţiei fiinţei imemoriale îi 
lipseşte, dimpotrivă, orice structură; conceptul de sacru nu este, 
în cele din urmă, mai puţin difuz decât cel de viaţă. Distincţiile, de 
care asociem sensul validității, nu-şi găsesc nici un punct de 
sprijin într-un destin al fiinţei sustras oricărei confirmări. Puncte 
de sprijin mai oferă doar conotatiile religioase care sunt 
dezmintite însă, imediat, ca rămăşiţe onto-teologice. 

Şi Derrida resimte această situaţie ca fiind nesatisfăcătoare; 
structuralismul pare însă a oferi o soluţie. Pentru Heidegger limba 
constituie mediul istoriei fiinţei; gramatica concepţiilor discursive 
despre lume dirijează înţelegerea preontologică dominantă în 
fiecare caz. Bineînţeles, Heidegger se mulţumeşte doar să 
desemneze global limba drept casă a fiinţei; în ciuda poziţiei 
privilegiate pe care i-o atribuie, el nu a cercetat niciodată în mod 
sistematic limba. Aici intervine Derrida. Un climat ştiinţific 
influenţat de structuralismul lui Saussure îl încurajează să 
utilizeze lingvistica pentru scopurile criticii metafizicii. El 
recuperează acum şi metodic trecerea de la 

filosofia conştiinţei la filosofia limbii şi deschide, cu gramatologia, 
un câmp de cercetare pentru analize care, după Heidegger, nu ar 
mai fi trebuit să existe la nivelul istoriei fiinţei. Din motive pe care 
le vom explica mai târziu, Derrida nu recurge la analiza limbajului 
comun, aşa cum se face în spaţiul anglo-saxon; el nu se ocupă de 
gramatica limbii sau de logica u.tilizärii ei. Mai degrabă încearcă 
să clarifice, printr-o mişcare contrară foneticii structuraliste, 
bazele gramatologiei, adică ale ştiinţei scriiturii. El citează din dic- 
tionarul lui Littre definiţia lexicală pentru gramatologie: „Doctrina 
despre litere, alfabet, silabisire, citire şi scriere" şi indică drept 


cercetare similară cartea lui I. J. Gelb?%. 

Gramatologia se recomandă ca fir conducător de sorginte 
ştiinţifică pentru critica metafizicii, deoarece ea abordează 
scriitura fonetică de la rădăcini, ca scriitură ce imită pronunţarea; 
ea nu este doar coextensivă, ci cooriginară cu gândirea metafizică. 
Derrida este convins de faptul „că scriitura fonetică, centrul marii 
aventuri metafizice, ştiinţifice, tehnice şi economice a 
Occidentului, este limitată temporal" - şi că astăzi ea şi-a atins 
limita.?” în faza lui timpurie, Derrida vrea să întreprindă 
depăşirea metafizicii în forma unei cercetări gramatologice care 
merge dincolo de începuturile scriiturii fonetice. Ea întreabă 
despre ce se află dincolo de acea scriitură care, ca simplă fixare 
de configurații sonore, rămâne în orbita elementului fonetic. 
Gramatologia trebuie, mai degrabă, să explice de ce trebuie 
conceput ceea ce este esenţial în limbă după modelul scriiturii şi 
nu al vorbirii. „Rationalitatea — dar poate ar trebui renunţat la 
acest cuvânt dintr-un motiv care va deveni vizibil la sfârşitul 
acestei propozitii' - raționalitatea care domină o scriitură astfel 
extinsă şi radicalizată nu mai provine dintr-un logos. Mai degrabă 
ea începe cu destructia, şi, dacă nu cu distrugerea, atunci totuşi 
cu de-sedimen-tarea, deconstructia tuturor semnificatiilor a căror 
origine se află în semnificaţia logos-ului. Acest lucru este valabil în 
special pentru (conceptul de) adevăr. Toate determinările 
metafizice ale adevărului, chiar şi acelea de care ne aduce 
Heidegger aminte, cele de dincolo de onto-teologie, nu pot fi sepa- 
rate de instanţa unui logos."?° Deoarece logos-ul este, aşa cum 
vom vedea, în permanenţă inerent cuvântului scris, Derrida vrea 
să găsească logocen-trismul Occidentului în forma 
fonocentrismului. 

Pentru a înţelege această turnură surprinzătoare către 
gramatologie, este util să ne aducem aminte de metafora cărţii 
naturii sau cărţii lumii, care 


Note: 

2% I. J. Gelb, Von der Keilschrift zum Alphabet. Gmndlagen einer 
Schriftwissenschaft, Stuttg. 1958 

J. Derrida (1974), 23. J. Derrida (1974), 23 sq. 


trimite la scrisul greu de citit, însă descifrabil totuşi, cu mult 
efort, al lui Dumnezeu. Derrida citează o vorbă a lui Jaspers: 
„Lumea este scrisul unei alte lumi, ce nu poate fi niciodată pe 
deplin citită; singură existenţa o descifrează." Există cărţi la plural 
numai pentru că textul originar s-a pierdut. Totuşi Derrida îi ia 
acestei imagini orice notă optimistă, radicalizând în manieră 
kafkiană ideea cărţii pierdute. Acea carte scrisă de mâna lui 
Dumnezeu nu a existat niciodată; n-au existat decât urmele ei, şi 
chiar şi ele sunt şterse. Această conştiinţă marchează înţelegerea 
de sine a modernităţii, în orice caz începând din secolul al 19-lea: 
„Aceasta nu înseamnă doar că am pierdut convingerea teologică 
conform căreia fiecare pagină de carte se insera de la sine în 
textul incomparabil al adevărului... colecţie genealogică, carte a 
raţiunii de data asta, manuscris nesfârşit pe care l-ar citi un zeu 
ce ne-ar fi împrumutat, mai mult sau mai puţin amăgitor, pana sa. 
Pierderea acestei certitudini, absenţa scriiturii divine, adică a 
Dumnezeului evreu în primul rând (care ocazional scria el însuşi), 
nu defineşte, în mod neclar, doar ceva precum modernitatea. Ca 
absenţă a semnului divin şi ca ispită prin semnul divin (această 
certitudine) determină întreaga estetică şi critică modernă. "30! 
Modernitatea este în căutarea urmelor unei scriituri care nu mai 
promite, precum cartea naturii sau Sfânta Scriptură, totalitatea 
unei context de sens. 

în contextul catastrofal al tradiţiei, substratul semnului scris este 
singurul lucru care ţine piept corupţiei. Textul scris asigură 
durată cuvântului care se pierde în mediul fluid al vocii; 
interpretării trebuie să-i preceadă descifrarea. Adesea textul este 
atât de corupt şi fragmentat că refuză interpretului născut mai 
târziu orice acces la conţinutul său. Dar şi din textul ininteligibil 
rămâne însemnarea, rămân semnele - supravieţuieşte materia ca 
urmă a unui spirit dispărut. 

în mod evident, Derrida s-a inspirat, urmându-l pe Levinas, din 
acea înţelegere iudaică a tradiţiei, care s-a îndepărtat şi mai mult 
decât cea creştină de ideea cărţii şi care tocmai de aceea rămâne 
şi mai puternic îndatorată eruditiei scriiturii. Programul unei 
ştiinţe a scriiturii cu pretenţie metafizică a fost extras din surse 
religioase. Cu toate acestea, Derrida nu vrea să gândească 
teologic; ca heideggerian, el îşi interzice orice idee a unei fiintäri 
supreme. Derrida vede mai degrabă, asemeni lui Heidegger, 
starea modernităţii ca fiind constituită prin fenomene de retragere 
ce nu pot fi concepute în orizontul istoriei raţiunii şi al revelatiei 
divine. Aşa cum asigură la începutul scrierii sale programatice 
asupra „diferentei", el nu vrea să elaboreze nici o teologie, nici 


chiar una negativă. însă tot atât de puţin vrea el să lase a-i 

scăpa printre degete ceea ce se retrage, ca fluid al unei istorii a 
fiinţei în sine paradoxale. 

Şi din acest motiv, mediul scriiturii se oferă ca model care trebuie 
să-i ia aura survenirii adevărului, acelei fiinţe diferite atât de 
fiintarea în întregul ei, cât si de fiintarea supremă, şi să-i confere 
o anumită consistenţă ludică. în acest caz, Derrida nu se referă 
nicidecum la „permanenta solidă a ceea ce este scris", ci, înainte 
de toate, la faptul că forma scrisă desprinde de fiecare dată textul 
din contextul creării sale. Scriitura face deci ceea ce e rostit să fie 
independent de spiritul autorului şi de respiraţia cititorului, ca şi 
de prezenţa obiectelor despre care se vorbeşte. Mediul scriiturii 
conferă textului o autonomie împietrită faţă de toate contextele 
vii. Ea şterge toate raporturile concrete cu subiecţii individuali şi 
situaţii determinate, şi conferă totodată textului caracterul său 
lizibil. Scriitura garantează că un text poate fi citit din nou, în 
contexte oricât de schimbătoare. Ceea ce-l fascinează pe Derrida 
este reprezentarea unei descifrabilitäti absolute - chiar şi în 
absenţa tuturor cititorilor posibili, după moartea tuturor fiinţelor 
inteligibile, scrisul menţine deschisă, printr-o abstracţie eroică, 
posibilitatea (ce transcende întreg intra-mundanul) a unei lecturi 
repetabile. Deoarece scrisul mortifică raporturile vii ale 
cuvântului rostit, el promite conţinutului său semantic o salvare 
chiar şi dincolo de ziua în care toţi cei ce-ar putea vorbi şi asculta 
ar cădea pradă Holocaustului:?” „Fiecare grafem este în esenţa sa 
testamentar. "3% 

Fireşte, această idee nu face decât să varieze motivul dependenţei 
vorbiri vii de structurile autosuficiente ale limbii. Plasând 
gramatologia, ştiinţa despre scriitură, în locul gramaticii ca ştiinţă 
a limbii, Derrida vrea să acu-tizeze şi mai mult intuiţia de bază a 
structuralismului. Lui Heidegger i-a lipsit concepţia unui mediu 
lingvistic stabilizat prin sine însuşi; de aceea a trebuit, în Fiinţă şi 
timp, să reducă constituirea şi conservarea lumii la Dasein-v| care 


proiectează lumea şi se întemeiază pe sine, adică la un echivalent 
pentru activitatea subiectivitätii transcendentale de producere. 
Derrida evită acel ocoliş prin Fiinţă şi timp. Cu structuralismul în 
spate, el poate apuca drumul direct de la filosofia husserliană 
timpurie a conştiinţei la filosofia heideggeriană târzie a limbii. 
Vreau să verific dacă concepţia sa, înstrăinată gramatologic, a 
istoriei fiinţei scapă acelei obiecţii pe care i-a adus-o Heidegger lui 
Nietzsche şi căreia i se expune Heidegger însuşi: „că distrugerea 
introdusă de Nietzsche este dogmatică şi, ca toate (simplele) 
răsturnări, (rămâne) prinsă în construcţia metafizicii pe care ea 
tocmai ar 

vrea să o demoleze."%% Pentru a anticipa asupra tezei mele: 
Derrida nu se eliberează nici el de constrângerile paradigmei 
filosofiei subiectului. încercarea sa de a-l depăşi pe Heidegger nu 
scapă structurii aporetice a survenirii adevărului private de orice 
validitate a adevărului. Derrida depăşeşte funda-mentalismul 
răsturnat al lui Heidegger, însă rămâne pe traiectoria acestuia. 
Ce-i drept, punctul de fugă al filosofiei temporalizate a originii 
capătă contururi mai clare. Amintirea mesianismului misticii 
iudaice şi a acelui loc părăsit, însă bine circumscris, ocupat 
cândva de Dumnezeul Vechiului Testament, îl protejează pe 
Derrida totodată de insensibilitatea politico-morală, precum şi de 
lipsa de gust estetic a Noului Păgânism îmbogăţit cu Holderlin. 

II 

Textul pe care putem verifica pas cu pas tentativa de evadare a lui 
Derrida din filosofia subiectului este critica teoriei lui Husserl a 
semnificației, critică apărută odată cu Gramatologia în 1967.3% 
Din punctul de vedere strategic al unei deconstructi a filosofiei 
conştiinţei, Derrida nu ar fi putut alege un subiect mai potrivit 
decât secţiunea despre „Expresie şi semnificaţie" din volumul al 
doilea al Cercetărilor logice. ™ Căci aici Husserl apără energic 
sfera conştiinţei pure împotriva regnului intermediar al 
comunicării lingvistice; aici Husserl alocă emfatic semnificaţia 


laturii esen-tialitätii ideale şi inteligibilului, pentru a o purifica de 
adaosurile empirice ale expresiei lingvistice fără de care nu putem 
intra în posesia semnificației. 

Husserl distinge, după cum se ştie, semnul, care exprimă o 
semnificaţie lingvistică, de simplul indiciu. Oase fosilizate indică 
existenţa unor animale antediluviene, flamuri sau insigne stau 
mărturie pentru naționalitatea de origine a celui care le poartă, 
nodul la batistă ne aduce aminte de o intenţie nepusă încă în 
practică. în toate aceste cazuri, semnalul cheamă în conştiinţă o 
stare de fapt. Sub acest aspect, nu este important dacă indiciul 
este asociat cu existenţa stării de fapte pe care o indică prin 
raporturi cauzale, logice, iconice sau pur convenţionale; ca 
indiciu, el funcţionează, ca şi nodul la batistă, atunci când 
percepţia semnului trezeşte, în virtutea unei asociaţii cu efect 
psihic, reprezentarea unei stări absente de fapte. într-alt mod 
reprezintă 

expresia lingvistică semnificaţia sa (respectiv obiectul la care se 
referă, atunci când apare cu funcţia de desemnare). Altfel decât 
semnalul, expresia lingvistică are semnificaţie pe baza unei relaţii 
ideale şi nu în virtutea asociaţiei. Este interesant că Husserl 
socoteşte jocul mimicii şi gestica drept indicii, deoarece el 
consideră că prin aceste expresii spontane corporale se măsoară 
voinţa sau intenţia comunicării, pe scurt: intentionalitatea 
vorbitorului. Ele preiau, ce-i drept, o semnificaţie atunci când 
înlocuiesc expresii lingvistice. Expresiile pot fi delimitate de 
semne prin structura lor genuin lingvistică. „O expresie nu are 
doar semnificaţia sa, ci se şi raportează la anumite obiecte".°” Cu 
alte cuvinte, o expresie poate fi în permanenţă întregită până la a 
deveni o propoziţie ce raportează conţinutul a ceea ce a fost rostit 


la ceva despre care se enunţă ceva. Din contră, indiciului îi 
lipseşte această diferenţiere în raportare la obiect şi conţinut 
predicat - iar prin aceasta şi acea independenţă de situaţie care 
fa.ce specificul expresiei lingvistice. 

Teoria lui Husserl a semnificației procedează, ca şi cea a lui 
Saussure, semiotic şi nu semantic. El nu extinde diferenţa 
semiotică dintre tipuri de semne (indiciu versus expresie) la 
diferenţa gramaticală între limbaj de semnalizare şi limbă 
diferențiată prepozitional.°® Şi critica lui Derrida se limitează la 
reflecţii semiotice. Ea se referă în primul rând la utilizarea 
curioasă pe care o dă Husserl diferenţei dintre semn şi indiciu 
pentru a devaloriza expresiile folosite comunicativ în favoarea 
expresiilor lingvistice stricto sensu. Husserl avansează teza 
conform căreia expresiile lingvistice, care apar oarecum pur/oro 
interno, „în viaţa izolată a sufletului", trebuie să preia suplimentar 
funcţia de indicii, din momentul în care servesc scopului 
pragmatic al comunicării şi trebuie să treacă în sfera exterioară a 
vorbirii. în vorbirea comunicativă expresiile „se împletesc" cu 
indiciile. Şi în filosofia analitică se obişnuieşte să se facă 
abstracţie de aspectele pragmatice ale utilizării expresiilor în 
exprimări şi să se ţină cont numai de structura semantică a 
propozitiilor şi a părţilor componente ale propoziţiilor. Această 
sciziune conceptuală poate fi clarificată pe baza trecerii de la 
vorbirea intersubiectivă la monologul interior - perspectiva 
semantică se mulţumeşte tocmai cu aspecte care sunt constitutive 
pentru o utilizare monologică a expresiilor lingvistice. Din această 
decizie în favoarea nivelului analitic al semanticii formale nu 
rezultă încă, în mod constrângător, acea poziţie semanticistă, care 
contestă relaţia internă a limbii caracterizate semantic cu 
vorbirea si 


Note: 


308 
E. Husserl (1913), 46. 

E. Tugendhat, Vorlesungen zur Einfuhrung in die sprachanalytische 
Philosophie, Ffm. 1976, 212 sqq.; J. Habermas, Theorie des 
kommunikativen Handelns, Ffm. 1981, voi. II, 15 sqq. 


procedează ca si cum funcţiile pragmatice ale limbii ar fi 
exterioare. în cadrul fenomenologiei, Husserl reprezintă exact 


această poziţie; sub premisele filosofiei conştiinţei el nu are, ce-i 
drept, nici o altă alegere.3% 

Abordarea monadologică a eului transcendental îl constrânge pe 
Husserl să reconstruiască relaţiile intersubiective create în 
comunicare din perspectiva conştiinţei izolate, orientate către 
obiecte intentionale. Procesul de înţelegere se descompune în 
„actul de declarare" al unui vorbitor care produce sunete şi 
asociază cu acestea acte care conferă sens, şi în „actul de re- 
ceptare" al unui receptor pentru care sunetele percepute indică 
trăirile psihice „declarate": „Ceea ce face mai întâi cu putinţă 
contactul spiritual şi face din vorbire cu adevărat vorbire rezidă în 
acea corelaţie, mijlocită prin latura fizică a vorbirii, între trăirile 
fizice aferente şi cele psihice ale persoanelor aflate în contact."?!° 
Deoarece subiecţii sunt mai întâi opuşi unii altora în mod 
nemijlocit şi se percep din exterior ca obiecte, comunicarea între 
ei este reprezentată după modelul semnalizării de conţinuturi de 
trăiri, deci în mod expresiv. Semnele mijlocitoare funcţionează ca 
indicii pentru actele pe care altcineva le realizează mai întâi în 
viaţa sufletească izolată: „Dacă luăm aminte la această relaţie, 
recunoaştem imediat că toate expresiile servesc în vorbirea 
comunicativă ca indicii. Ele servesc ascultătorului ca semne 
pentru gândurile vorbitorului, adică pentru trăirile psihice 
dătătoare de sens."*" 

Deoarece Husserl instituie subiectivitatea actelor dătătoare de 
sens ca fiind originară în raport cu inteisubiectivitatea generată 
lingvistic a înţelegerii, procesul înţelegerii între subiecţi trebuie 
reprezentat atunci după modelul transmiterii şi descifrării de 
semnale ale trăirii. Cu referire la diferenţa dintre expresie şi 
indiciu, el descrie utilizarea comunicativă a semnelor în aşa fel 
încât acestea preiau funcţia simptomelor exterioare pentru actele 
interioare ale vorbitorului. Dacă însă expresiile lingvistice se 
asociază de-abia în comunicare, adică ulterior, cu indiciile, atunci 
expresiile ca atare trebuie atribuite sferei vieţii sufleteşti izolate; 
de-abia după ce ele au părăsit sfera interioritätii intră sub 
determinările simptomului. Prin aceasta însă substratul fizic al 
semnului este devalorizat în raport cu semnificaţia expresiei 
lingvistice şi este transpus într-o stare virtuală, existenţa îi este 
oarecum suspendată. Tot ceea ce este extern este atribuit 
categoriei indiciului. Deoarece expresia eliberată din funcţia 
comunicativă, epurată de tot ceea ce este corporal, este sublimată 
în pură semnificaţie, nu mai ştim prea bine de ce semnificaţiile ar 

mai trebui exprimate cu ajutorul semnelor lexicale sau 
propozitionale. in monologul interior dispare necesitatea ca 
subiectul care comunică doar cu sine să-şi transmită sie însuşi 
ceva despre interioritatea sa: „Trebuie să spunem că subiectul 
izolat vorbeşte cu sine însuşi, că şi lui cuvintele îi servesc ca 
semne, ca indicii ale propriilor trăiri psihice? Nu cred că o 
asemenea concepţie poate fi susţinută."3!? în monologul interior 
semnul-substrat al semnificației exprimate se volatilizeazä în 
„ceva în sine indiferent". Aici pare că „expresia deviază interesul 
de la sine către sens, trimite spre acesta, însă această trimitere nu 
este indicarea în sensul explicat de noi... Cee"ä ce ne serveşte ca 
indiciu (semn distinctiv) trebuie să fie perceput de noi ca fiind 
existent. Acest lucru este valabil şi pentru expresiile din vorbirea 
comunicativă, însă nu pentru cele din vorbirea izolată... în fantezie 
ne pluteşte în faţă un semn lexical rostit sau tipărit, în realitate 
însă el nu există absolut deloc."?'? Virtualizarea semnului 
interiorizat care rezultă din situarea pe poziţiile filosofiei 
subiectului are o implicatie importantă. Husserl se vede acum 
constrâns să ancoreze identitatea semnificației în altceva decât în 
regulile utilizării semnelor; această concepţie, dezvoltată ulterior 
de Wittgen-stein, ar presupune o relaţie internă între identitatea 
semnificatiilor şi valabilitatea intersubiectivă a regulilor 
semnificației. Şi Husserl compară semnele pe care le utilizăm in 
operaţiile de calcul cu figurile pe care le mişcăm după regulile 
jocului de şah. însă, spre deosebire de Wittgenstein, Husserl 
trebuie să postuleze primatul semnificatiilor pure; de-abia 
cunoscând aceste semnificaţii originare putem şti cum procedăm 
cu figurile de şah: „Tot aşa şi semnele aritmetice posedă, pe lângă 
semnificaţia lor originară, ca să spunem aşa, semnificaţia lor de 
joc.. Dacă luăm semnele aritmetice pur şi simplu ca mărci de joc 
în sensul acestor reguli, 'rezolvarea problemelor din jocul de 
calcul duce la semne numerice, respectiv la formule numerice a 
căror interpretare în sensul semnificatiilor originare şi propriu-zis 


aritmetice reprezintă totodată rezolvarea problemelor aritmetice 
corespunzătoare."314 

Semnificaţia unei expresii este întemeiată în actele intenţiei de 
semnificare şi în realizarea intuitivă a acestei intenţii - aceasta, ce- 
i drept, nu psihologic, ci în sensul unei întemeieri 
transcendentale. Conţinutul de semnificaţie este un în-sine ideal 
pe care Husserl vrea să-l extragă din esenţa intentionalä a actului 
conferirii sensului şi, în cele din urmă, din esenţa actului realizării 
semnificației al unei intuitii ideale corespunzătoare. Nici o relaţie 
necesară nu subzistă însă „între unităţile ideale care servesc 
factic ca sem- 

nificatii şi semnele cu care sunt asociate, adică prin intermediul 
cărora ele se realizează în viaţa psihică a omului."315 Acest 
platonism al semnificației, care îl leagă pe Husserl de Frege, 
permite în cele din urmă acea distincţie între semnificaţii „în sine" 
şi semnificaţii doar „exprimate" care aminteşte de distincţia 
echivalentă a lui Popper între lumea a doua şi lumea a treia. 
Expresia, care apare în monologul interior ca „fantasmă a 
semnului", serveşte insusirii cognitive a unităţilor ideale, care 
pentru un subiect cunoscător nu sunt accesibile decât dacă sunt 
exprimate: „Fiecare caz al formării unui nou concept ne învaţă 
cum se realizează o semnificaţie care anterior nu a fost niciodată 
realizată."516 

Am reconstruit pas cu pas teoria lui Husserl a semnificației pentru 
a indica exact punctul în care intervine critica lui Derrida. Derrida 
vrea să impună împotriva platonizării semnificației şi împotriva 
interiorizării decor-poralizante a expresiei lingvistice împletirea 
strânsă a inteligibilului cu sub-stratul-semn al expresiei sale şi 
chiar primarul transcendental al semnului în raport cu 
semnificaţia. Interesant este că obiecțiile sale nu se îndreaptă îm- 
potriva acelor premise ale filosofiei conştiinţei care fac imposibilă 
identificarea limbii ca un spaţiu intermediar constituit 
intersubiectiv, ce participă atât la caracterul transcendental al 
deschiderii lumii, cât şi la caracterul empiric a ceea ce poate fi 


experimentat intramundan. Derrida nu porneşte din acel punct 
nodal în care filosofia conştiinţei şi cea a limbajului se despart, 
adică acolo unde paradigma filosofiei limbajului se desprinde de 
cea a filosofiei conştiinţei şi în care identitatea semnificației 
devine dependentă de praxisul intersubiectiv al utilizării unor 
reguli de semnificaţie. Derrida îl urmează mai degrabă pe Husserl 
pe cărarea disocierii transcendentale a tot ceea ce este 
intramundan de actele, care constituie lumea, ale subiectivitätii, 
pentru ca de-abia în curţile interioare ale acesteia să înceapă 
lupta împotriva dominaţiei esentialitätilor intuite ideal. 

III 

Critica lui Derrida pleacă de la conceptul husserlian al adevărului 
bazat pe evidenţă, aşa cum altădată critica lui Heidegger pleca de 
la conceptul husserlian al fenomenului. Pentru a asigura statutul 
semnificaţiilor existente „in sine" dincolo de orice corporalitate, 
Husserl trebuie să recurgă la o intuiţie în care esentialitätile se 
arată „de la sine" şi ajung să ni se dea ca fenomene 

pure. Această intuiţie el o construieşte ca realizare a unei intenţii 
de semnificare, ca fapt de a fi dat de la sine al „obiectului" care 
este vizat printr-o expresie lingvistică. Actul intenţiei de 
semnificare se comportă faţă de cel al * realizării semnificației 
precum reprezentarea faţă de percepţia actuală a unui obiect. 
Intuitia declanşează schimbarea pe care o expune semnificaţia 
exprimată. Prin această concepţie Husserl adaptează, ce-i drept, a 
priori, toate semnificaţiile exprimabile lingvistic la măsura 
dimensiunii cognitive. 

Derrida obiectează, pe bună dreptate, că limba este astfel redusă 
la acele componente care sunt utilizabile pentru cunoaştere sau 
pentru vorbirea constatativă. Logica păstrează preeminenta în 
faţa gramaticii, funcţia cunoaşterii păstrează primatul în faţa 


funcţiei înţelegerii. Pentru Husserl acest lucru este de la sine 
înţeles: „La întrebarea ce înseamnă o expresie ne vom adresa 
bineînţeles cazurilor în care ea exercită o funcţie cognitiva."?!7 
Husserl remarcă singur că semnificaţia termenilor singulari nu se 
poate explica simplu pe baza acestui model - există „expresii 
subiective" a căror semnificaţie variază în funcţie de situaţia 
lingvistică. însă Husserl preîntâmpină această dificultate cu 
afirmaţia că „fiecare expresie subiectivă poate fi înlocuită cu 
expresii obiective dacă intenţia de semnificare care îi revine 
momentan este păstrată identică."*1 Numele individuale trebuie 
să poată fi substituite prin semne distinctive, deictica spaţială şi 
temporală prin puncte spatio-temporale etc. Aşa cum a arătat 
Tugendhat, acest program de transpunere a expresiilor subiective 
în expresii obiective independente de situaţie nu poate fi realizat; 
termenii singulari sunt, ca şi expresiile performative, exemple 
pentru semnificaţii genuin pragmatice care nu pot fi explicate 
independent de un praxis exercitat intersubiectiv al aplicării 
regulilor. Bineînţeles, Derrida interpretează altfel această situaţie. 
Faptul că Husserl trebuie să asocieze toate semnificaţiile 
lingvistice unor expresii obiective raportate la adevăr, care sunt 
direcționate către realizare prin intuiţia actuală, fiind astfel 
modelate pentru funcţia cognitivă, Derrida îl priveşte ca pe un 
simptom al unui logocentrism care vine de departe şi care în nici 
un caz nu poate fi vindecat prin analiza limbajului: „De fapt este 
clar că afirmaţia conform căreia orice expresie subiectivă ar putea 
fi înlocuită printr-una obiectivă nu înseamnă în realitate nimic 
altceva decât lipsa de măsură a raţiunii obiective."?!? Această 
limitare metafizică premergătoare a limbii prin rațiune, a 
semnificației prin cunoaştere este cea care trezeşte rezistenţa lui 
Derrida. El vede în conceptul 

husserlian bazat pe evidenţă al adevărului o metafizică ce 


constrânge la a gândi fiinţa ca prezenţă, ca aducere sau stăruire 
în prezenţă. 

Acesta este un loc în care Derrida aduce în joc exterioritatea 
semnului, care fusese lăsată la o parte in argumentatia lui Husserl 
ca fiind neesentialä -o intuiţie semioticä şi nicidecum una a 
pragmaticii. Pentru Derrida, în ideea identităţii atestate prin 
prezenţă a unei trăiri se dezvăluie nucleul metafizic al 
fenomenologiei - metafizic, în măsura în care modelul intenţiei 
semnificante realizate intuitiv face să dispară tocmai diferența 
temporală şi alteritatea, care, ambele, sunt constitutive pentru 
actul rechemării intuitive în memorie a aceluiaşi obiect şi, astfel, 
şi pentru identitatea semnificației unei expresii lingvistice. In 
sugestia lui Husserl a prezenţei simple a unui obiect dat de la sine 
se pierde acea structură a repetitiei fără de care nimic nu poate fi 
smuls scurgerii timpului şi curentului trăirilor şi nu poate fi făcut 
prezent, adică tocmai reprezentat ca acelaşi. 

In capitolul central 5 din La Voix et le Phenomene Derrida se 
referă la analizele lui Husserl asupra conştiinţei interne a timpului 
pentru a prelucra cu Husserl, împotriva lui Husserl, structura 
diferenţială a intuitiei unui obiect dat actualmente, structură 
devenită posibilă prin retrospective şi anticipări. Prezenţa simplă 
a unui obiect nescindat, identic cu sine se descompune, imediat ce 
ajunge la conştiinţă, în reţeaua protentiilor şi retentiilor în care 
este înglobată fiecare trăire actuală. Trăirea prezentă în „clipä" se 
datorează unui act de actualizare, percepţia unei recunoaşteri ce 
se reproduce, în aşa fel încât spontaneitätii clipei vii îi este 
inerentă diferenţa unui interval temporal iar, odată cu aceasta, şi 
un moment al alteritätii. Unitatea profund contopită a ceea ce este 
dat intuitiv se dovedeşte în realitate a fi ceva compus şi produs. 
Deoarece Husserl în Logische Untersuchungen {Cercetări logice) 
nu recunoaşte acest proces originar al producerii şi al schimbării 
din inima subiectivitätii transcendentale, el se înşeală asupra 
rolului semnului în constituirea unor obiecte şi semnificaţii 
identice cu sine. Pentru fiecare reprezentare care pune în relaţie 
trecutul cu prezentul semnul este indispensabil: „Un fonem sau un 
grafem este până la un anumit grad cu necesitate de fiecare dată 
altfel, în funcţie de reprezentarea sau de percepţia în care el se 
prezintă; totuşi el nu poate funcţiona ca semn (şi ca limbă în 
genere) decât în măsura în care identitatea sa formală permite 
utilizarea şi recunoaşterea lui repetată. Această identitate este cu 
necesitate una ideală."'3% în locul idealitätii semnificatiilor în sine, 
pe care Husserl le separă de actele opinării şi comunicării tot atât 
de strict ca şi de semnul substrat al exprimării şi de referent 


Derrida recurge la 


„idealitatea formei sensibile a semnificantului".*2! Aceasta el nu o 
explică însă pragmatic, pornind de la utilizarea coordonată de 
reguli, ci prin delimitarea faţă de ceea ce el numeşte metafizica 
husserliană a prezenţei. 

Husserl s-a lăsat orbit - aceasta este obiectia principală a lui 
Derrida -de reprezentarea fundamentală a metafizicii occidentale 
conform căreia idealitatea semnificației identice cu sine este 
garantată doar de prezenţa vie a trăirii actuale, intuitiv accesibile 
şi nemijlocite, în interioritatea subiectivitätii purificate 
transcendental de toate adaosurile empirice; altfel, el nu s-ar fi 
putut înşela asupra faptului c ă în punctul de provenienţă al 
acestui prezent aparent absolut se deschide o diferenţă temporală 
şi o alteritate, pe care Derrida le caracterizează ca diferență 
pasivă şi amânare generatoare de diferenţă. Acest „nu-incä" al 
unui prezent potenţial care deocamdată ni se sustrage aşteptând 
să survină constituie fundalul trimiterilor, fără de care absolut 
nimic nu ar putea fi experimentat ca prezent. Derrida contestă că 
intenţia de Semnificare se poate împlini de fiecare dată în intuiţia 
care o realizează, că poate ajunge să se suprapună cu aceasta, că 
poate fuziona cu ea. O intuiţie nu poate declanşa niciodată acea 
schimbare a intenţiei de semnificare produsă de expresie. Mai 
degrabă fluctuatia temporală şi alteritatea sunt pentru ambele 
constitutive - atât pentru funcţia de semnificare a unei expresii 
lingvistice care trebuie să rămână inteligibilă tocmai în abs.enta 
acelui ceva la care se referă ceea ce s-a intenţionat sau s-a spus; 
cât şi pentru structura experienţei obiectului, care numai prin 
anticiparea unei expresii interpretative ce depăşeşte trăirea 
actuală şi care ca atare nu este prezentă, poate fi identificat şi 
menţinut ca ceva perceput în prezent. 

La baza fiecărei perceptii se află o structură a repetitiei, pe care 
Husserl a cercetat-o în termeni de protentie şi retenţie. Husserl 
nu a observat că această structură a actualizării devine posibilă 
doar prin forţa de simbolizare sau prin funcţia de substitut a 
semnului. Numai expresia în exterioritatea nesublimabilă, de 
substrat a caracterului de semn generează diferenţa ireductibilă, 


pe de o parte, între sine însăşi şi acel ceva pentru care stă - 
semnificaţia sa; şi, pe de altă parte, între sfera semnificatiilor 
articulate prin limbă şi sfera intramundană, căreia îi aparţin 
vorbitorul şi interlocutorul cu trăirile lor, dar şi vorbirea şi, în 
primul rând, obiectele ei. Derrida interpretează raportul 
diferențiat în sine dintre expresie, semnificaţie şi trăire ca falie 
prin care cade acea lumină a limbii în care ceva poate fi prezent 
ca ceva în lume. Numai expresia şi semnificaţia luate împreună 
pot reprezenta ceva - şi această reprezentare simbolică Derrida o 
concepe ca pe un proces al 

survenirii timpului, ca pe acea amänare, acea absentä si 
sustragere care se manifestä in structura actualizärii si a venirii la 
lumină în actul intuitiei. Husserl nu a recunoscut relaţia internă 
între această structură de repetiţie şi funcţia de substitut a 
semnului lingvistic; pentru a explica acest lucru Derrida se referă 
acum la remarca secundară a lui Husserl, conform căreia „eu 
fantasmez de fiecare dată în reprezentările cuvintelor, care îmi 
însoțesc şi-mi sprijină gândirea tăcută, cuvintele rostite de vocea 
mea." Derrida este convins că Husserl a putut neglija caracterul 
de substrat al semnului lingvistic ca moment neesential, deoarece 
în tradiţia occidentală forma sonoră, întruchiparea fonetică se 
bucură de un primat dubios în faţa formei scrise, respectiv în faţa 
însemnării grafice. Transparenţa fugitivă a vocii dă un impuls 
decisiv asimilării cuvântului cu semnificaţia exprimată. Deja 
Herder făcuse trimitere la raportarea curioasă la sine care există 
în „a te auzi vorbind". Precum Herder (şi Gehlen) Derrida 
subliniază intimitatea şi transparenţa, apropierea absolută a 
expresiei insufletite simultan de respiraţia mea şi de intenţia mea 
de semnificare. 

Percepându-se pe sine, vorbitorul realizează trei acte într-unui 
singur în mod aproape indisociabil: el produce forme sonore; el 
percepe, afectându-se pe sine, forma sensibilă a fonemului; şi 
înţelege totodată semnificaţia intenţionată: „orice altă formă a 


autoafectării trebuie sau să traverseze domeniul a ceea ce este 
străin, sau să renunţe la pretenţia de a fi universală."52% Această 
însuşire nu explică doar primatul cuvântului rostit, ci şi sugestia 
că fiinţa inteligibilului ar fi oarecum incorporai prezentă şi 
confirmată de ceea ce este trăit ca prezent în evidenţă nemijlocită. 
în această măsura fonocen-trismul şi logocentrismul sunt strâns 
înrudite: „Vocea poate arăta obiectul ideal sau semnificaţia 
ideală... fără a se pierde într-o aventură în afara idealitätii sau în 
afara interioritätii vieţii prezente sie înseşi."3%2* Aceasta devine 
teza gramatologiei pentru o critică a metafizicii: „în închiderea 
acestei experienţe cuvântul este trăit ca unitatea elementară şi 
indisolubilă a semnificatului şi a vocii, a conceptului şi a unei 
substanţe transparente a expresiei. 

Dacă însă fonocentrismul constituie motivul privilegierii 
metafizice a prezentului şi dacă această metafizică a prezenţei 
explică la rândul ei de ce lui Husserl îi rămâne inaccesibilă 
cunoaşterea semiotică fundamentală a funcţiei de substitut a 
semnului şi funcţia deschizătoare de lume a acestuia, 

se impune atunci să nu mai înţelegem caracterul de semn al 
expresiei lingvistice şi funcţia sa de substitut din orizontul lui „a 
te auzi vorbind", ci să luăm ca punct de plecare al analizei 
scriitura. Expresia scrisă aduce aminte cu mai multă încăpățânare 
de faptul că semnele lingvistice fac posibilă, „în ciuda absenței 
depline a unui subiect şi dincolo de moartea sa", descifrarea unui 
text, iar dacă nu garantează înţelegerea acestuia, atunci cel puţin 
o promit. Scrierea este promisiunea testamentară a înţelegerii. 
Critica lui Derrida la adresa teoriei husserliene a semnificației 
vizează următorul punct strategic: până la Husserl (şi chiar 
Heidegger) metafizica a gândit fiinţa ca prezenţă - fiinţa este 
„producţia şi adunarea fiintärii în prezenţă în calitate de 
cunoaştere şi dominaţie."*5 Astfel, istoria metafizicii culminează 
într-un intuitionism fenomenologic ce distruge acea diferenţă 


originară a fluctuatiei timpului şi a alteritätii - care ea de-abia face 
posibilă identitatea obiectelor şi semnificatiilor în autoafectarea 
sugestivă - prin propria voce lipsită de diferenţă: „O voce lipsită 
de diferantä, o voce fără scriitură este totodată absolut vie şi 
absolut moartă." 

Traducătorul utilizează în această propoziţie cuvântul artificial 
„diferantä" pentru a reda jocul de cuvinte a lui Derrida cu 
expresiile omofone „difference" şi „differance". Structura de semn 
care stă la baza structurii de repetiţie a trăirii se asociază cu 
sensul temporal al amânării, al tărăgănării prin ocolişuri, al 
rezervei calculate, al trimiterii la ceva ce se va produce mai târziu. 
Prin aceasta structura de referinţă a substitutiei, a reprezentării 
sau înlocuirii a ceva prin altceva dobândeşte dimensiunea 
temporalizării şi a ordonării ce diferenţiază: „JDifferer în acest 
sens înseamnă a temporaliza, înseamnă a recurge conştient sau 
inconştient la medierea temporală şi temporizatoare a unei ocoliri 
care suspendă executarea sau realizarea unei , dorinţe! 

sau ‚vointe'".??” Cu ajutorul acestui concept de „diferantä" încărcat 
cu dinamică temporală Derrida vrea să submineze prin 
radicalizare tentativa lui Husserl de a dezvălui un sens ideal al 
semnificatiilor „în sine", purificat de toate adaosurile empirice. 
Derrida urmăreşte idealizările lui Husserl până în stratul cel mai 
profund al subiectivitätii transcendentale pentru a concretiza aici, 
la originea spontaneităţii trăirii prezente sie înseşi, acea diferantä 
indestructibilă care, dacă este reprezentată după modelul 
structurii de referinţă a unui text scris, poate fi gândită, ca 
operaţie desprinsă de actele subiectivitätii, tocmai ca survenire 
fără subiect. Scriitura trece drept semn originar în 


genere, semn desprins din toate relaţiile pragmatice ale 
comunicării şi devenit independent de vorbitor şi interlocutor. 
Această scriitură care precede oricărei fixări ulterioare a formelor 
sonore, „scriitura originară", face cu putinţă - ca să spunem aşa, 


fără a presupune participarea subiectului transcendental şi actele 
acestui subiect -diferentierile deschizătoare de lume între 
inteligibilul semnificaţiilor şi empiricul care accede înăuntrul 
orizontului său la apariţie, între lume şi intra-mundan. Acest fapt 
de a face cu putinţă este un proces al amânării în diferenţiere. Din 
această perspectivă inteligibilul diferit de sensibil apare totodată 
ca fiind sensibilul amânat, conceptul diferit de intuiţie apare ca 
intuiţie amânată, iar cultura diferită de natură apare ca natura 
amânată. Astfel Derrida ajunge la o răsturnare a 
fundamentalismului husserlian, în măsura în care forţa 
transcendentală a originii proprie subiectivitätii generatoare trece 
în productivitatea anonimă şi întemeietoare de istorie a scriiturii. 
Prezenţa a ceea ce se arată de la sine în intuiţia actuală devine în 
genere dependentă de forţa de reprezentare a semnului. 

Acum este important de văzut că Derrida nu rupe în decursul 
acestei mişcări de gândire nicidecum cu persistenta 
fundamentalistă a filosofiei subiectului - el face doar ca acel ceva 
care conta pentru aceasta drept fundamental să fie dependent de 
baza situată şi mai profund, devenită fluctuantă sau oscilantă, a 
unei puteri fluidizate temporal a originii. Derrida recurge 
nestânjenit, în stilul filosofiei originii, la această scriitură 
primordială care îşi lasă urmele anonim şi în absenţa oricărui 
subiect: „Ar fi necesar un alt nume decât cel al semnului şi al re- 
prezentării pentru a putea gândi şi pentru a putea vorbi despre 
această epocă, pentru a putea gândi ca „normal" şi „pre-originar" 
ceea ce Husserl a crezut că poate izola ca o experienţă secundară 
particulară, întâmplătoare, dependentă: experienţa derivării 
nesfârşite a semnelor care se deplasează încoace şi încolo, 
schimbă între ele scenele şi îşi vrăjesc reciproc fără început şi 
sfârşit actualizarea."??® Nu istoria fiinţei este începutul şi sfârşitul, 
ci o imagine de puzzle: efectele de oglindire labirintice ale 
vechilor texte dintre care fiecare trimite în continuare la texte şi 
mai vechi, fără a trezi speranţa de a intra vreodată în posesiunea 
scrierii originare. Precum Schelling altă dată în speculatia sa 
asupra îmbinării atemporal-tem-poralizante a trecutului, 
prezentului şi viitorului, tot aşa zăboveşte Derrida asupra ideii 
ameţitoare a unui trecut care nu a fost niciodată prezent. 


IV 

Pentru a face inteligibilă această idee a unei scriituri primordiale 
care premerge tuturor inscripţiilor identificabile, Derrida explică 
pornind de la Principiile lingvisticii (Berlin 1967) ale lui Saussure 
teza sa conform căreia scriitura este într-o anumită privinţă 
mediul de exprimare primordial al limbii. El atacă în repetate 
rânduri concepţia aparent trivială după care limba se bazează, 
conform structurii sale, pe cuvântul vorbit, iar scrisul copiază pur 
şi simplu foneme. Bineînţeles că Derrida nu susţine afirmaţia 
empirică cum că scrisul ar fi fost reprezentat cronologic mai 
timpuriu decât vorbirea. El îşi sprijină argumentul chiar pe 
reprezentarea obişnuită, conform căreia scrisul reprezintă semnul 
devenit reflexiv prin excelenţă. Totuşi scrisul nu este ceva 
parazitar; mai degrabă cuvântul vorbit tinde prin natura lui să fie 
suplimentul cuvântului scris, în aşa fel încât esenţa limbii, anume 
stabilirea convențională şi „institutionalizarea" semnificatiilor in 
semnul-substrat, poate fi explicată cu ajutorul însuşirilor 
constitutive ale scriiturii. Toate mediile de exprimare sunt prin 
esenţă „scriitură". Toate semnele lingvistice sunt arbitrare, se află 
într-o relaţie convenţională cu semnificaţia pe care o simbolizează; 
iar „ideea asocierii nu poate fi gândită înaintea posibilităţii 
scrisului şi în afara orizontului său".529 

Derrida se foloseşte de reprezentarea fundamentală a foneticii 
structuraliste, potrivit căreia caracteristicile definitorii ale fiecărui 
fonem particular sunt determinate numai prin relaţia stabilită 
sistematic a unui fonem cu toate celelalte. însă în acest caz forma 
sonoră particulară nu este constituită prin substanţa fonetică, ci 
printr-un mănunchi de caracteristici raportate la sistem, 
abstracte. Derrida citează cu satisfacţie pasajul următor din 
Principiile lui Saussure: „în esenţa sa semnificantul lingvistic nu 
este nicidecum sonor; el este necorporal, nu este constituit prin 
substanţa sa materială, ci doar prin diferenţele care separă 
imaginea sa sonoră de toate celelalte."*% Derrida se bazează pe 
proprietăţi structurale ale semnului care se pot realiza la fel de 
bine în substanţa cernelei, precum şi în substanţa aerului; în 
aceste forme abstracte de expresie care se comportă indiferent 
faţă de mediile de expresie diferite ale formei sonore şi scrise el 
recunoaşte caracterul de scriitură al limbii. Această scriitură 
primordială le stă amândurora la bază, atât cuvântului rostit, cât 


şi celui scris. 


i29 J, Derrida (1974), 78; v. şi excelenta prezentare a lui J. Culler, On 
deconstmction, London 1983, 89-109. 
F. d. Saussure (1967), 141 sq. 


Scriitura primordială ia locul unui creator nesubiectual de 
structuri, care sunt, conform structuralismului, lipsite de orice 
autor. Ea instituie diferenţele între elementele-semne, raportate 
reciproc unele la altele într-o ordine abstractă. Aceste „diferenţe 
în sensul structuralismului Derrida le îmbină nu fără violenţă cu 
acea diferantä - elaborată cu ajutorul teoriei husserliene a 
semnificației - care trebuie să depăşească diferenţa ontologică a 
lui Heidegger: „Ea (diferantä) face cu putinţă articulaţia 
cuvântului rostit şi a scriiturii - în sens obişnuit -, aşa cum ea 
fundează şi opoziţia metafizică între sensibil şi inteligibil şi, 
dincolo de acestea, între semnificant şi semnificat, între expresie 
si semnificaţie."5! Toate expresiile lingvistice, indiferent dacă 
apar în forma fonemelor sau a grafemelor, sunt oarecum puse în 
mişcare de o scriitură primordială care însă nu este prezentă. 
Precedând tuturor proceselor comunicative şi subiecţilor 
participanţi, ea îndeplineşte funcţia unei deschideri de lume, ce-i 
drept, în aşa fel încât rămâne retrasă, rezistă parusiei şi-şi lasă 
urma doar în structura de trimitere a textului generat la „textul 
universal". Motivul dionisiac al zeului care îşi face simțită 
prezenţa promisă fiilor şi fiicelor Occidentului într-un mod şi mai 
percutant printr-o absenţă mistuitoare revine în metafora despre 
scrierea primordială şi urma ei: „însă mişcarea urmei este cu 
necesitate ascunsă, ea se iveşte ca ascundere de sine. Dacă 
celălalt se anunţă ca atare, el se actualizează în disimularea lui 
însuşi. 

Deconstructiile lui Derrida urmează cu exactitate mişcarea de 
gândire heideggeriană. Involuntar el demască fundamentalismul 
răsturnat al acestei gândiri, supralicitând încă o dată diferenţa 


ontologică şi fiinţa prin diferantä unei scrieri care mută cu încă un 
etaj mai jos o origine deja pusă în mişcare. Astfel, câştigul pe care 
Derrida l-a sperat de la gramatologie şi de la o textualizare 
aparent concretizatoare a istoriei fiinţei rămâne neînsemnat. Ca 
participant la discursul filosofic al modernităţii, Derrida 
moşteneşte slăbiciunile unei critici a metafizicii care nu se rupe de 
intenţia filosofiei originii. în ciuda gestului schimbat, el nu 
realizează în cele din urmă decât o mistificare a unor patologii 
sociale evidente; şi el desprinde gândirea esenţială, şi anume 
deconstructivă, de analiza ştiinţifică şi ajunge la invocarea în 
formule goale a unei autorităţi nedeterminate. Aceasta nu este 
însă autoritatea unei fiinţe ocultate de fiintare, ci autoritatea unei 
scrieri care nu mai este Sfântă Scriptură, a unei scrieri exilate, 
rătăcitoare, înstrăinate de propriul ei sens, care mărturiseşte 
testamentar despre absenţa sacrului. Derrida se deosebeşte 


Note: 
1J. Derrida (1974), 110. ']. Derrida (1974), 82. 


de Heidegger mai întâi printr-o pretenţie de aparentă 
stiintificitate; apoi, însă, el nu face decât să se situeze cu a sa 
Nouă Ştiinţă peste pretinsa incompetentä a ştiinţelor, în general, 
şi a lingvisticii, în particular.*5 

Derrida dezvoltă istoria fiinţei codată în scris într-o altă variantă 
decât Heidegger. Ce-i drept, el expediază ca şi acesta politica şi 
istoria contemporană într-un plan ontic de suprafaţă, pentru a 
putea zburda şi mai nestingherit, purtat de asociaţii, pe tărâmul 
ontologic al scriiturii primordiale. însă retorica, care la Heidegger 
serveşte iniţierii în destinul fiinţei, promovează la Derrida o altă 
atitudine, una mai degrabă subversivă. Derrida se află mai 
aproape de dorinţa anarhistă de a întrerupe continuumul istoriei 
decât de indicatia autoritară de a te supune destinului.’ 
Această atitudine contrară ţine probabil de faptul că Derrida, în 
ciuda oricărei dezmintiri, rămâne aproape de mistica iudaică. El 
nu vrea să se reîntoarcă precum Noul Păgânism în urma 
începuturile monoteismului, în urma unui concept al unei tradiţii 
ce rămâne legată de urmele scriiturii divine pierdute şi care se 


continuă prin exegeza eretică a Scripturilor. Derrida citează 
aprobând o vorbă a rabinului Eliezer, transmisă de E. Levinas: 
„Dacă toate mările ar fi pline de cerneală, toate iazurile plantate 
cu trestie de scris, dacă cerul şi pământul ar fi din pergament, şi 
toţi oamenii ar practica arta scrierii, ele tot nu ar epuiza Thora, pe 
care eu am studiat-o; prin aceasta Thora ar scădea la fel de puţin 
ca marea în care este înmuiată o pană." Cabaliştii au avut deja 
totdeauna interesul să valorizeze Thora vorbită, care se bazează 
pe cuvântul omului, faţă de cuvântului presupus divin al Bibliei. Ei 
conferă un rang superior comentariilor prin care fiecare generaţie 
îşi reînsuşeşte revelaţia. Căci adevărul nu este fixat, nu a devenit 
pozitiv o dată pentru totdeauna într-un număr bine determinat de 
enunturi. Această concepţie cabalistică a fost mai târziu încă o 
dată radicalizată. Acum până şi Thora scrisă trece drept o 
traducere problematică a cuvântului divin în limba oamenilor - ca 
o simplă interpretare, chiar contestabilă. Totul este o Thora orală, 
nici o silabă nu este transmisă autentic, nu este transmisă, pentru 
a spune aşa, în scriitura primordială. Thora copacului cunoaşterii 
este de la bun început o Thora ocultată. Ea îşi schimbă permanent 
veşmintele, iar aceste veşminte sunt tradiţia. 


Note: 

333 J, Derrida (1974), 169 v. şi interviul cu Julia Kristeva în: J. Derrida, 
Positions, Chicago 1981,35 sq. 

334 Derrida spune despre diferantä: „Ea nu stăpâneşte, nu domneşte 
peste nimic, nu exercită nici o autoritate. Nu se anunţă prin nici o 
majusculă. Nu numai că nu există nici un imperiu al diferantei, ci aceasta 
este pentru orice imperiu subversivă" (Derrida, 1976, 29). 

335 ]. Derrida (1974), 31. 


G. Scholem relatează despre discuţii declanşate de întrebarea 
dacă toate cele zece porunci au fost transmise nefalsificat de către 
Moise poporului lui Israel. Câţiva cabalişti erau de părere că doar 
primele două porunci, care constituie monoteismul, provin de la 
însuşi Dumnezeu; alţii puneau la îndoială chiar şi autenticitatea 
primelor cuvinte transmise de Moise. Rabinul Mendel din 
Rymanow radicalizează şi mai mult o idee a lui Maimonides: 
„După părerea lui, nici măcar primele două porunci nu provin 
dintr-o revelaţie nemijlocită făcută întregii comunităţi a lui Israel. 


Tot ce a auzit Israel nu era nimic altceva decât acel Aleph cu care 
începe în textul ebraic al Bibliei prima poruncă... Aceasta mi se 
pare", adaugă Scholem, „a fi o propoziţie demnă de toată atenţia 
şi adevărată într-un mod care dä de gândit. Consoana Aleph nu 
reprezintă în ebraică nimic altceva decât aspirarea laringală care 
precede unei vocale la începutul cuvântului. Aleph reprezintă deci 
totodată elementul din care provine fiecare sunet articulat... A 
auzi Aleph-ul nu înseamnă propriu-zis nimic, ci este doar trecerea 
la toate limbile perceptibile, şi nu se poate spune despre el că 
transmite în sine un sens specific. Cu propoziţia sa îndrăzneață... 
rabinul Mendel reduce revelaţia la o revelaţie mistică, adică la o 
revelaţie, ce-i drept, infinit înzestrată în sine cu sens, însă fără 
unul specific. Ea reprezenta ceva ce, pentru a întemeia autoritatea 
religioasă, trebuia tradus în limbile omeneşti; şi ceea ce a făcut 
Moise este exact în sensul acestei idei. Fiecare enunţ întemeietor 
de autoritate ar fi o interpretare care, oricât de valabilă şi înaltă 
ar fi, rămâne totuşi o interpretare umană a ceva care o 
transcende."55% Aleph-ul rabinului Mendel este înrudit cu „a"-ul 
aton, discriminat doar în scris din „differance", numai prin faptul 
că în indeterminarea acestui semn fragil şi ambiguu este concen- 
trată întreaga plenitudine a promisiunii. 

Conceptul lui Derrida circumscris gramatologic al unei scriituri 
primordiale ale cărei urme nu fac decât să provoace cu atât mai 
multe interpretări, cu cât devin mai indescifrabile, înnoieşte 
conceptul mistic al tradiţiei ca un proces de revelaţie care 
întârzie. Autoritatea religioasă nu-şi păstrează forţa decât atâta 
vreme cât îşi disimulează adevăratul chip şi hrăneşte astfel febra 
descifratoare a interpretilor. Deconstructia realizată în mod 
stăruitor reprezintă munca paradoxală a unei continuări a 
tradiţiei, în care energia salvatoare nu se reînnoieşte decât prin 
efort epuizant. Munca deconstructiei face să crească şi mai mult 
grămada de moloz a interpretărilor pe care vrea să le demoleze 
pentru a dezvălui fundamentele învăluite. 


Note: 


' G. Scholem, Zur Kabbala und ihrer Symbolik, Ffm. 1973, 47 sq. 


Derrida crede cä il depäseste pe Heidegger; din fericire, el merge 
in urma acestuia. Experientele mistice si-au putut desfäsura, in 
tradiţiile iudaice si creştine, forţa lor destructivă, forţa lor de 
lichidare amenințătoare pentru instituţii şi dogme, doar fiindcă au 
rămas, în aceste contexte, raportate la Dumnezeul unic, ascuns, 
care transcende această lume. Iluminările rupte de această sursă 
concentrată de lumină devin ciudat de difuze. Calea profanării ei 
consecvente trimite către acel domeniu al experienţelor radicale 
pe care l-a deschis arta avangardistă. Nietzsche şi-a extras 
orientările din desfătarea pur estetică a subiectivitätii extatice, 
ieşite din sine. Heidegger s-a oprit la jumătatea drumului; el vroia 
să păstreze forţa unei iluminäri care şi-a pierdut direcția, fără a 
plăti însă preţul pentru profanarea acesteia. El se joacă astfel cu o 
aură care şi-a pierdut sacralitatea. în mistica fiinţei iluminările 
recad în magie. In mistica neopăgână, din charisma distrugătoare 
de limite a extraco-tidianului nu izvorăşte nici ceva eliberator, 
precum în estetic, nici ceva înnoitor, precum în religios - izvorăşte 
însă, în tot cazul, farmecul şarlataniei. Derrida purifică acum de 
acest farmec mistica fiinţei readusă în contextul tradiţiei 
monoteismului.3* Dacă această presupunere nu este pe de-a 
întregul 


Note: 

337 îmi văd confirmată această interpretare printr-un articol al lui Susan 
Handelman pe care nu l-am cunoscut decât ulterior (graţie unei trimiteri 
a lui J. Culler): J. Derrida and the Heretic Hermeneutic, în: M. Krapnick 
(ed.), Displacement, Derrida and After, Bloomington, Indiana, 1983, 98 
sqq. S. Handelman aminteşte de un citat interesant din Levinas pe care 
Derrida şi-l însuşeşte (în eseul său despre Levinas): „A iubi mai mult 
Thora decât pe Dumnezeu înseamnă protecţie împotriva nebuniei 
contactului direct cu sacrul", şi subliniază înrudirea lui Derrida cu tradiţia 
rabinică şi în special cu radicalizările cabalistice şi eretice ale acesteia: 
„The statement (of Levinas) is striking and eminently Rabbinic - the 
Thora, the Law, Scripture, God, he says, are even more important than 
He. We might say that Derrida and the Jewish heretic hermeneutic do 
precisely that: forsake God but perpetuate a Thora, Scripture or Law in 
their own displa-ced and ambivalent way" (115). S. Handelman se referă, 
de asemenea, la devalorizarea transmiterii originale a cuvântului lui 
Dumnezeu în favoarea Thorei orale care, în decursul istoriei exilului, 
ridica pretenţia la o autoritate crescândă şi în cele din urmă chiar 
decisivă: „That is, all later Rabbinic interpretation shared the same divine 


origin as the Thora of Moses; interpretation, in Derridean terms, was 
'always already there'. Human interpretation and commentary are fluid in 
a way that it is difficult to imagine for a sacred text, but this fluidity is a 
central tenet of contemporary criticai theory, especially in Derrida." (101) 
Mai departe S. Handelman plasează în mod convingător denuntarea de 
către Derrida a logocentnsmului occidental ca fonocentrism în contextul 
istorico-religios al unei apărări repetate a literei împotriva spiritului. 
Derrida dobândeşte astfel un loc în cadrul apologeticii iudaice. 
Creştinismul paulian a discreditat istoria interpretării Thorei orale ca 
„litere moarte" (2 Corintinieni 3, 6) în faţa „spiritului viu" al prezenţei 
nemijlocite a lui Cristos. Pavel critică evreii care se agaţă de litere şi care 
nu vor să renunţe la „scriere" în favoarea „logos-ului" revelatiei eristice: 
„Derrida's choice of writing to oppose to Western logocentrism is a re- 
emergence of Rabbinic hermeneutics in a 


falsă, Derrida se reîntoarce în acel loc istoric unde cândva mistica 
s-a transformat în iluminism. Scholem a intuit o viaţă întreagă 
această schimbare radicală produsă în secolul al 18-lea. în 
condiţiile secolului al 20-lea, mistica şi iluminismul s-au reîntâlnit 
pentru „o ultimă dată" la Benjamin, şi aceasta s-a întâmplat cu 
mijloacele conceptuale ale Materialismului Istoric. Că această 
mişcare singulară de gândire se poate repeta cu mijloacele unui 
fundamentalism negativ mi se pare îndoielnic; în orice caz, ea ar 
trebui să ne conducă şi mai adânc în modernitatea pe care 
Nietzsche şi urmaşii săi vroiau să o depăşească. 

Excurs asupra nivelării diferenţei de gen dintre 
filosofie şi literatură 

I 

„Dialectica negativä" a lui Adorno si „deconstructia" lui Derrida 
pot fi înţelese ca răspunsuri diferite la aceeaşi problemă. 
Autocritica totalizatoare a raţiunii se încurcă în contradictia 
performativă de a vrea să dezvăluie natura autoritară a raţiunii 
centrate în subiect numai prin recurs la propriile mijloace ale 
acesteia. Mijloacele de gândire care ratează „non-identicul" şi 
care rămân prizoniere în „metafizica prezenţei" sunt totodată 
singurele mijloace disponibile pentru a dezvălui insuficienţa 
proprie a acesteia. Heidegger scapă de acest paradox refugiindu- 
se în înălțimile imponderabile ale unui discurs ezoteric special, 
care se desprinde în general de limitările vorbirii discursive şi se 
imunizează, prin indeterminare, faţă de oricare obiectie specifică. 


Note: continuare 

displaced way. Derrida will undo Greco-Christian theology and move us 
back from ontology to grammatology, from Being to Text, from Logos to 
Ecriture-Scripture." (111) în acest context este de mare importanţă faptul 
că Derrida nu-şi procură motivul zeului activ prin absenţă şi retragere, 
precum Heidegger prin Holderlin, din receptarea romantică a lui 
Dionyssos, neputând să-l opună monoteismului ca pe un motiv arhaic. Mai 
degrabă absenţa activă a lui Dumnezeu este un motiv pe care Derrida îl 
găseşte prin Levinas în chiar tradiţia iudaică: „The absent God of the 
Holocaust, the God who obscures his face, paradoxically becomes for 
Levinas the condition of Jewish belief... Judaism is then defined as this 
trust in an absent God". (115) Prin aceasta critica metafizicii dobândeşte 
la Derrida o altă semnificaţie decât la Heidegger. Travaliul deconstruc- 
tiei serveşte unei înnoiri nemärturisite a unui discurs cu Dumnezeu, care 
a fost întrerupt în condiţiile moderne ale unei ontoteologii care şi-a 
pierdut caracterul obligatoriu. Nu depăşirea modernităţii prin recursul la 
surse arhaice ar fi atunci intenţia, ci o luare specifică în consideraţie a 
condiţiilor gândirii moderne postmetafizice, în care discursul cu 
Dumnezeu protejat ontoteologic nu mai poate fi continuat. 


Heidegger se foloseşte, în demersul criticii metafizicii, de 
conceptele metafizice ca de o scară pe care o aruncă după cea 
escaladat pervazul. O dată ajuns sus, Heidegger cel din perioada 
târzie nu se retrage însă, ca tânărul Wittgenstein, în contemplarea 
tăcută a misticului, ci ridică cu gesturi profetice, într-un şuvoi de 
cuvinte, pretenţii la autoritatea celui iniţiat. 

Altfel procedează Adorno El nu se strecoară afară din paradoxul 
criticii autoreferentiale a raţiunii; el face din contradictia 
performativă, recunoscută ca fiind inevitabilă şi in care această 
gândire se mişcă de la Nietzsche încoace, forma de organizare a 
comunicării indirecte. Gândirea identificatoare întoarsă împotriva 
ei înseşi este constrânsă la o dezmintire continuă. Ea lasă să se 
vadă rănile pe care şi le provoacă sieşi şi obiectelor. Acest 
exerciţiu poartă pe bună dreptate numele de dialectică negativă; 
căci Adorno practică neabătut, ca pe un fel de fetişism al 

de sprijin în configuraţia categorială a logicii hegeliene. 
Cramponarea de o procedură critică ce nu mai poate fi sigură de 
propriile baze se explică prin faptul că Adorno, spre deosebire de 
Heidegger, nu dispretuieste de pe poziţii elitiste gândirea dis- 


cursivă. Rătăcim pe tărâmul discursivului, desigur, într-un exil; şi, 
totuşi, numai forţa insistentă, mobilizată împotriva'ei înseşi a unei 
reflecţii lipsite de fundament păstrează relaţia cu utopia unei 
cunoasteri neconstrângător-intui-tive de mult apuse, ce aparţine 
trecutului imemorial.58 Ca formă decăzută a acesteia gândirea 
discursivă nu se poate identifica de la sine; abia experienţa 
estetică dobândită prin contactul cu arta avangardistă o ajută să 
facă acest lucru. Promisiunea, pe care o tradiţie filosofică 
învechită nu o mai poate onora, s-a retras în scriitura inversatä a 
operei de artă ezoterice şi necesită o descifrare negativă. Din 
această muncă de descifrare filosofia ia acel rest al unei încrederi 
paradoxale în rațiune, cu care Dialectica Negativă execută, cu 
obstinatie, contradicţiile (în dublul sens al cuvântului) sale 
performative. 

Derrida poate să nu împărtăşească încrederea reziduală, 
confirmată estetic, a lui Adorno într-o rațiune de-plasată, alungată 
din domeniile filo-sofiei şi chiar devenită utopică. Tot atât de puţin 
crede el, ce-i drept, că Heidegger, care foloseşte conceptele 
metafizice pentru a le „elimina prin epuizare", s-a sustras cu 
adevărat constrângerilor conceptuale ale filosofiei subiectului. Cu 
siguranţă că Derrida vrea să continue drumul deschis al criticii 
metafizicii; şi el vrea să evadeze mai degrabă din paradox, decât s 
ă-i tot dea târcoale, gândindu-se la el. însă, ca şi Adorno, el s-a 
opus gestului pro- 

funzimii, pe care Heidegger îl imită necugetat față de 
interlocutorul său, filosofia originii. De aceea, există paralele şi 
între Derrida şi Adorno. 

Această înrudire în gestul gândirii ar necesita o analiză mai 
exactă. Adorno şi Derrida sunt sensibilizati în acelaşi mod 
împotriva modelelor definitive, totalizatoare, care-şi încorporează 
totul, în special împotriva organicului din opera de artă. Astfel, 
ambii accentuează primatul alegoricului faţă de simbolic, al 
metonimiei faţă de metaforă, al romanticului faţă de clasic. Ambii 
folosesc fragmentul ca formă a prezentării şi sunt suspicioşi în 


faţa oricărui sistem. Ambii descifrează, cu multă inspiraţie, cazul 
normal pornind de la cazurile limită; ei se întâlnesc într-un 
extremism negativ, descoperă esentialul in marginal şi secundar, 
dreptatea de partea subversivului şi repudiatului, adevărul la 
periferie şi în neautentic. Unei neîncrederi faţă de tot ceea ce este 
nemijlocit şi substanţial îi corespunde căutarea intransigentă a 
medierilor, a presupoziţiilor şi dependentelor ascunse. Criticii 
originilor, originalelor, primordialitätilor îi corespunde un anumit 
fanatism de a demonstra în toate existenţa a ceva doar produs, 
imitat şi secundar. Ceea ce străbate ca un motiv materialist opera 
lui Adorno, demascarea instituirilor idealiste, răsturnarea falselor 
contexte de constituire, teza despre primatul obiectului, - toate 
acestea îşi găsesc o paralelă în logica lui Derrida a suple- 
mentarităţii. Munca revoltătoare a decbnstrucţiei vizează 
distrugerea ierarhiilor cizelate de concepte fundamentale, 
demolarea contextelor de întemeiere şi a relaţiilor conceptuale de 
dominație, ca de exemplu între vorbire şi scriitură, între inteligibil 
şi sensibil, natură şi cultură, interior şi exterior, spirit şi materie, 
bărbat şi femeie. Una dintre aceste perechi conceptuale o 
formează logica şi retorica. Derrida are un interes deosebit să 
răstoarne primatul, canonizat deja de Aristotel, al logicii în faţa 
retoricii. 

Să nu ne închipuim cumva că Derrida s-ar fi ocupat de această 
întrebare controversată din perspectivele fireşti ale istoriei 
filosofiei. Altfel ar fi trebuit să relativizeze valoarea propriului său 
proiect, comparându-l cu moştenirea constituită de la Dante până 
la Vico, şi păstrată vie de Hamann, Humboldt şi Droysen până la 
Dilthey şi Gadamer. În această tradiţie s-a făcut auzit acel protest 
împotriva primatului platonico-aristotelic al logicului în faţa reto- 
ricului, căruia Derrida îi dă din nou glas. Derrida vrea să extindă 
suveranitatea retoricii asupra domeniului logicului pentru a 
rezolva acea problemă în faţa căreia se află critica totalizatoare a 
raţiunii. Aşa cum am arătat, el nu vrea să se declare mulţumit nici 
cu dialectica negativă a lui Adorno, nici cu critica metafizicii a lui 
Heidegger - prima rămâne prizoniera fericirii raţionale a 
dialecticii, a doua vorbăriei despre origine a metafizicii. 
Heidegger evită paradoxul criticii autoreferentiale a raţiunii 
numai prin faptul că reclamă 


pentru gândirea evocatoare (Andenken) un statut special, şi 
anume dezlegarea de constrângerile discursive. Heidegger 
păstrează tăcerea asupra accesului privilegiat la adevăr. Derrida 
năzuieşte, în cele din urmă, la acelaşi acces ezoteric la adevăr, 
însă el nu doreşte să accepte acest acces ca pe un privilegiu - in- 
diferent de la care instanţă. El nu ignoră cu un aer suveran 
obiectia de inconsistentä pragmatică, ci o fac e pe aceasta lipsită 
de obiect. 

Despre „contradictie" nu poate fi vorba decât în lumina unor 
cerinţe de consistenţă, care îşi pierd autoritatea sau care, în orice 
caz, sunt subordonate unor alte cerinţe, ca de exemplul unora de 
natură estetică, în caz că logica îşi pierde primatul ei tradiţional în 
faţa retoricii. Apoi, deconstructionistul poate trata operele 
filosofiei ca pe cele ale literaturii şi poate adapta critica metafizicii 
la criteriile criticii literare, care nu face greşeala de a se crede 
ştiinţifică. Imediat ce luăm în serios caracterul literar al scrierilor 
lui Nietzsche, indreptätirea criticii sale a raţiunii trebuie măsurată 
după criteriile reuşitei retorice, şi nu după consistenţa logică. O 
asemenea critică adaptată obiectului ei nu se orientează 
nemijlocit după reţeaua raporturilor discursive din care se 
construiesc argumente, ci după figurile producătoare de stil care 
decid asupra forţei de explicare literară şi de deschidere retorică 
a unui text. Pe cât de puţin intră în cadrele ştiinţei o critică a 
literaturii, care într-un anumit mod nu face decât să continue 
procesul literar al obiectelor ei, pe atât de puţin se supune o 
deconstructie a marilor texte filosofice - care, într-un sens mai 
larg, procedează în maniera criticii literare - normelor 
întreprinderilor pur cognitive ce urmăresc să rezolve anumite 
probleme. 

Derrida subminează, deci, acea problemă pe care Adorno o 
recunoaşte ca fiind inevitabilă şi din care el face punctul de 
plecare al gândirii identitare ce se transformă reflexiv. EJentru 
Derrida problema devine fără obiect, deoarece travaliul 
deconstructivist nu poate fi legat de obligaţiile discursive ale 
filosofiei şi ştiinţei. Derrida numeşte procedeul său deconstructie, 
deoarece ea trebuie să demoleze eşafodajul ontologic pe care 
filosofia l-a ridicat în decursul istoriei raţiunii centrate în subiect. 
în acest travaliu al deconstruc-tiei, Derrida nu procedează analitic 
în sensul identificării unor presupozitii sau implicaţii ascunse. în 
acest fel a criticat fiecare generaţie operele generaţiei 


precedente. Derrida procedează mai degrabă în maniera criticii 
stilistice, descifrând în abundența retorică de semnificaţie a 
straturilor literare ale unui text care apare ca ne-literar ceva de 
ordinul unor comunicări indirecte prin care textul însuşi îşi 
dezminte conținuturile sale manifeste. în acest mod, Derrida 
constrânge texte, precum sunt cele ale lui Husserl, Saussure sau 
Rousseau, să depună mărturie împotriva părerii explicite a 
autorilor lor. Textele răstălmăcite contrazic ele însele, datorită 
conţinutului 


lor retoric, ceea ce ele enunţă, de exemplu primatul afirmat 
explicit al semnificației faţă de semn, al vocii faţă de scriitură, a 
ceea ce este intuitiv dat şi nemijlocit prezent faţă de ceea ce doar 
ţine locul şi este amânat sau amână el însuşi. într-un text filosofic, 
pata invizibilă poate fi tot atât de puţin identificată la nivelul 
conţinuturilor manifeste ca şi într-un text literar. „Blindness and 
Insight" sunt împletite retoric una cu alta. Astfel, acele limitări 
constitutive pentru cunoaştere ale unui text filosofic devin 
accesibile interpretului de-abia atunci când el tratează textul ca 
pe ceva ce acesta nu ar vrea să fie - ca pe un text literar. 

Dacă însă textul filosofic (sau ştiinţific) ar fi prin aceasta doar 
înstrăinat într-unui aparent literar, deconstruirea ar rămâne un 
act arbitrar. Telul lui Heidegger de a distruge din interior formele 
de gândire metafizice Derrida îl poate atinge cu ajutorul unui 
procedeu esențialmente retoric, numai dacă textul filosofic este cu 
adevărat un text literar - dacă se poate arăta că diferenţa de gen 
dintre filosofie şi literatură se dizolvă la o privire mai atentă. 
Această dovadă trebuie să poată fi adusă ea însăşi pe calea 
deconstructiei; în orice caz, aici se dovedeşte încă o dată 
imposibilitatea de a specializa limbajele filosofiei şi ştiinţei pe 
țeluri cognitive, aşa încât ele să fie purificate de tot ceea ce este 
metaforic şi retoric, să fie păstrate nealterate de adaosuri literare. 
în praxisul deconstructiv se dovedeşte că diferenţa dintre filosofie 
şi literatură este caducă; la sfârşit, toate diferenţele specifice 
dispar într-un context textual cuprinzător, care înglobează totul. 
Ipostaziind, Derrida vorbeşte despre „text universal". Nu rămâne 
decât scriitura care se scrie pe sine, ca mediu în care fiecare text 


este intretesut cu toate celelalte. Fiecare text în parte, fiecare gen 
particular şi-a pierdut deja autonomia, înainte de a ajunge să se 
manifeste, în favoarea unui context care înghite totul şi a unui 
proces incontrolabil de producere spontană de text. Pe aceasta se 
bazează primatul retoricii - care are de-a face cu calităţile textelor 
- faţă de logică ca un sistem de reguli, căruia nu îi sunt 
subordonate în mod exclusiv decât anumite tipuri de discurs 
bazate pe argumentare. 

II 

Transformarea, la inceput greu de remarcat, a „destructiei" in 
„deconstructie" a tradiţiei filosofice transpune, deci, critica 
radicală a raţiunii în domeniul retoricii şi îi indică, astfel, o ieşire 
din aporia autoreferentialitätii: cine vrea să acuze de paradoxuri 
critica metafizicii după această transformare 


a formei ei a inteles-o greş it ca fiind ştiinţă. Acest argument este 
corect numai dacă sunt corecte următoarele presupozitii: 

1) critica literară nu este o întreprindere la origine ştiinţifică, căci 
ea se supune aceloraşi criterii retorice ca şi obiectele ei literare; 
2) între filosofie şi literatură există atât de puţin o diferenţă de 
gen, încât textele filosofice pot fi revelate în conținuturile lor 
esenţiale prin critica literară; 

3) primatul retoricii în faţa logicii înseamnă competenţa generală 
a retoricii pentru calităţile generale ale unui cadru textual care 
înglobează totul şi în care, în cele din urmă, se dizolvă toate 
diferenţele specifice: tot atât de puţin pe cât constituie filosofia şi 
ştiinţa universuri proprii, constituie şi arta şi literatura un imperiu 
al ficţiunii care şi-ar putea afirma autonomia în faţa textului 
universal. 

Propoziția (3) explică propoziţiile (2) şi (1) în măsura în carenu 
mai iau „criticii literare" în manieră specifică. Critica literară 
serveşte ce-i drept ca un caz model care se explică pe sine printr-o 


lungă tradiţie; însă el trece, de asemenea, ca model pentru ceva 
mai general, şi anume pentru o critică făcută după calităţile 
retorice ale discursurilor cotidiene şi extracotidiene. Procedeul 
deconstructiei se foloseşte de această critică generalizată în 
scopul aducerii la lumină a abundenței retorice de semnificaţii a 
textelor filosofice şi ştiinţifice, împotriva sensului lor manifest. 
Pretentia lui Derrida, potrivit căreia „deconstructia" este un mijloc 
pentru a scoate critica nietzscheeană radicală a raţiunii din 
fundătura autoreferentialitätii ei aporetice, depinde, deci, de teza 
numărul (3). 

Tocmai această teză se află şi în centrul interesului receptării 
insufletite pe care o cunoaşte opera lui Derrida în departamentele 
de critică literară din universităţile americane proeminente.” în 
SUA critica literară este de mult institutionalizatä în activitatea 
ştiinţifică ca disciplină academică. O dată cu ea a fost de la 
început institutionalizatä şi întrebarea chinuitoare privitoare la 
stiintificitatea criticii literare. Fundalul pentru receptarea lui 
Derrida îl constituie, cu siguranţă, această îndoială endemică, dar 
şi dizolvarea Noii Critici, care domina de decenii şi care era 
convinsă de autonomia operei de artă lingvistice, fiind în cele din 
urmă mistuită de patosul structuralist al ştiinţei. în această 
constelație ideea „deconstructiei" s-a putut impu- 

ne deoarece ea deschidea criticii literare, sub premise exact 
contrare, o sarcină de o semnificaţie incontestabilă: Derrida 
contestă autonomia operei de artă lingvistice şi sensul propriu al 
aparentei estetice tot atât de energic precum contestă şi 
posibilitatea ca ştiinţa să atingă vreodată un statut ştiinţific. 
Totodată critica literaturii îi serveşte ca model pentru un 


procedeu care, prin depăşirea gândirii proprie metafizicii 
prezenţei şi a epocii logo-centrice, preia de-a dreptul o misiune 
istorică. 

Nivelarea diferenţei de gen dintre critica literară şi literatură 
eliberează travaliul critic de constrângerea anevoioasă de a se 
supune unor standarde pseudostiintifice; totodată, acest lucru o 
ridică deasupra ştiinţei, până la nivelul înalt al activităţii 
creatoare. Critica nu mai are nevoie să se înţeleagă pe sine ca 
ceva secundar, ea dobândeşte rang literar. Cu texte din Miller, 
Hartmann şi de Man se susţine noua conştiinţă de sine „that 
critics are no more parasites than the texts they interprete, since 
both inhabit a host-text of pre-existing language which itself 
parasitically feeds on their hostlike willing-ness to receive it". 
Deconstructivistii se despart de conceptia, mostenitä de la 
Matthew Arnold, despre funcţia pur subordonată a criticii: 
„Criticism is now crossing over into literature, rejecting its 
subservient, Arnoldian stance and taking the freedom of 
interpretative style with a matchless gusto."** Astfel Paul de Man 
tratează în cartea sa, poate cea mai strălucitoare, texte critice din 
Lukâcs, Barthes, Blanchot şi Jakobson după aceeaşi metodă şi cu 
aceeaşi fineţe ce se întâlneau altădată doar în textele literare: 
„since they are not scien-tific, criticai texts have to be read with 
the same awareness of ambivalence that is brought to the study of 
non-critical literary texts."3* 

Tot atât de importantă ca şi adaptarea criticii literare la 
caracteristicile producției literare creatoare este însă creşterea în 
importanţă pe care o cunoaşte critica literară ca participantă la 
activitatea criticii metafizicii. Această valorizare prin critica 
metafizicii cere o întregire opusă interpretării lui Derrida a 
nivelării diferenţei de gen dintre filosofie şi literatură. Jonathan 
Culler aminteşte de sensul strategic la Derrida al unei tratări a 
textelor filosofice prin critica literară, cu scopul de a recomanda 
criticii literare să trateze la rândul ei textele literare ca texte 
filosofice. Distincția menţinută şi, totodată, decis relativizată între 
cele două specii „is essential to the demons-tration, that the most 
truly philosophical reading of philosophical texts ... is one that 
treats the work as literature, as a fictive, rhetorical construct 
whose elements and order are determined by various textual 
exigencies". Apoi el 

continuă: „Conversely, the most powerful and opposite readings of 
literary works may be those that treat them as philosophical 
gestures by teasing out the implications of their dealings with the 
philosophical oppositions that support them."*“? Propoziția (2) este 
deci variată în sensul următor: 

(2') între filosofie şi literatură există atât de puţin o diferenţă de 
gen, încât textele literare pot fi revelate în conţinutul lor esenţial 
cu ajutorul criticii metafizicii. 

Totuşi, ambele propoziţii (2) şi (2') trimit la primatul afirmat de 
propoziţia (3) al retoricii faţă de logică. De aceea este important 
pentru criticii literari americani să dezvolte un concept de 
literatură universală care e identic ca sferă de cuprindere cu 
retorica în genere şi care ar corespunde „textului universal" al lui 
Derrida. O dată cu conceptul tradiţional de filosofie, care neagă 
bazele metaforice ale gândirii filosofice, este deconstruit şi 
conceptul de literatură limitat la elementul de ficţiune: „The 
notion of literature or literary discourse is involved in several of 
hierarchical oppositions on which decon-struction has focused: 
serious/non-serious, literal/metaphorical, truth/fiction ... 
Deconstruction's demonstration that these hierarchies are undone 
by the working of the texts that propose them alters the standing 
of literary language." Iar acum urmează, în forma unei propoziţii 
condiţionale, teza de care depinde totul - atât noua înţelegere de 
sine a criticii literare, valorizate ca critică a metafizicii, cât şi 
dizolvarea deconstructivistă a contradictiei performative a unei 
critici autoreferentiale a raţiunii: „If serious language is a special 
case of non-sericms, if truths are fictions whose fictionality has 
been forgotten, then literature is not a deviant, parasitical 
instance of language. On the contrary, other discourses can be 
seen as cases of a generalized literature, or archi-literature."5% 
Deoarece Derrida nu face parte dintre filosofii care iubesc 
argumentarea, este recomandabil să-i urmăm pe discipolii lui 
critici literari crescuţi în climatul argumentativ anglo-saxon, 
pentru a vedea dacă această teză se poate susţine cu adevărat. 

J. Culler reconstruieşte foarte clar discuţia, oarecum 
netransparentă, dintre Jacques Derrida şi John Searle pentru a 


arăta, luând ca exemplu teoria actelor de vorbire ale lui Austin, că 
fiecare încercare de a delimita domeniul cotidian al limbii normale 
de o utilizare „neobisnuitä", care „deviazä" de la cazurile 
standard, este sortită eşecului. Teza lui Culler este completată şi 
confirmată indirect de o cercetare cu metoda teoriei actelor de 
vorbire, efectuată de Mary Louise Pratt, care doreşte să 
demonstreze pe exemplul 

poeticii structuraliste, că şi încercarea de a delimita domeniul 
extracotidian al vorbirii ficționale de discursurile cotidiene 
eşuează (vezi Secţiunea III). Totuşi, să ne referim mai întâi la 
disputa dintre Derrida şi Searle.’ 

Din această discuţie complexă, ]. Culler reliefează ca punct 
central de dispută întrebarea dacă Austin reuşeşte să facă, aşa 
cum pare, un pas absolut neechivoc, provizoriu şi pur metodic. 
Austin vrea să analizeze regulile stăpânite intuitiv de către 
vorbitorii competenţi, pe baza cărora pot fi efectuate cu succes 
acţiuni de vorbire tipice. El realizează această analiză asupra unor 
propoziţii enunțate cu seriozitate, pe cât posibil de simple şi 
folosite în sens literal din praxisul cotidian normativ. Această 
unitate de analiză a actului standard de vorbire se datorează, deci, 
unor anumite abstracții. Teoreticianul actului de vorbire îşi 
orientează atenţia către un eşantion de enunturi din limbajul 
normal, din care sunt excluse toate cazurile complexe, derivate, 
parazitare şi deviante. La baza delimitării se află un concept al 
praxisului lingvistic „obisnuit" sau normal, un concept de 
„ordinary language" de al cărui caracter inofensiv şi consistenţă 
Derrida se îndoieşte. Intenţia lui Austin este clară: el vrea să 
analizeze proprietăţile generale, să spunem ale „promisiunii", pe 
acele cazuri în care exprimarea unor propoziţii corespunzătoare 
funcţionează cu adevărat ca o promisiune. Există contexte în care 
aceleaşi propoziţii îşi pierd forţa ilocutionarä a unei promisiuni. 
Pronunţată de un actor pe scenă, ca parte componentă a unei 
poezii sau doar în cadrul unui monolog, o promisiune devine, 


crede Austin, „într-un mod curios goală şi nulă". Acelaşi lucru este 
valabil şi pentru promisiunea care apare într-un citat sau este 
doar menţionată. în aceste contexte nu apare o utilizare serioasă 
sau cu caracter obligatoriu, şi nici măcar o utilizare literală a 
propoziției performative corespunzătoare -, ci o utilizare derivată 
sau parazitară. Modurile fictive, sau simulate, sau indirecte ale 
utilizării sunt, aşa cum repetă insistent Searle, „parazitare" în 
sensul că presupun logic posibilitatea unei utilizări serioase, 
literale si cu caracter obligatoriu a propoziţiilor adecvate 
gramatical pentru o promisiune. Culler desprinde din textele lui 
Derrida în principal trei obiecţii care ar viza imposibilitatea unei 
asemenea operaţii şi ar arăta că diferentierile curente între modul 
de vorbire serios şi simulat, literal şi metaforic, cotidian şi fictiv, 
obişnuit şi parazitar se năruiesc. 


Note: 


în articolul sau Signatur, Ereignis, Kontext, Derrida dedică ultima parte 
unei controverse cu teoria lui Austin: J. Derrida, Randgänge der 
Philosophie, Bln. 1976, 142 sqq. La aceasta se referă J. Searle, 
Reiterating the Differences: A Reply to Derrida, Glyph, Nr. 1, 1977, 198 
sqq. Răspunsul lui Derrida a apărut în Glyph nr. 2, 1977, 202 sqq. sub 
titlul: Limited Inc. 


a) Cu primul argument, Derrida produce o relaţie care nu explică 
prea multe despre posibilitatea citärii si repetitiei, pe de o parte, 
şi fictionalitatc, pe de alta. Citatul unei promisiuni este faţă de 
promisiunea făcută direct doar în aparenţă ceva secundar; căci 
redarea indirectă în citat a unei exprimări performative este o 
formă a repetitiei; şi deoarece citarea presupune posibilitatea 
repetării după o regulă, deci caracterul convenţional, ţine de 
esenţa oricărei exprimări produse în mod convenţional, deci şi a 
exprimării performative faptul că poate fi citată - şi, în sens mai 
larg, imitată fictiv: „If it were not possible for a character in a play 
to make a promise, there could be no promise in real life, for what 
makes it possible to promise, as Austin teii us, is the existence ofa 
convenţional procedure, of formulas one can repeat. For me to be 
able to make a promise in real life there must be iterable 


procedures or formulas such as are used on stage. Serious 
behavior is a case ofrole-playing."3%5 

în mod evident, Dexrida presupune deja în argument ceea ce el 
vrea să demonstreze: că fiecare convenţie care permite repetarea 
acţiunilor exemplare nu posedă doar caracter simbolic, ci şi unul 
din capul locului fictiv. Faptul că, în cele din urmă, convențiile de 
joc nu se deosebesc de normele de acţiune ar trebui mai întâi să 
fie arătat. Austin se referă la citatul unei promisiuni ca la un 
exemplu de formă derivată sau parazitară, deoarece promisiunii 
citate îi este sustrasă, prin forma redării indirecte, forţa 
ilocuţionară: ea este astfel scoasă dintr-un context în care 
„functioneazä", deci coordonează acţiunile diferiților participanţi 
la interacţiune şi declanşează consecinţe relevante pentru 
acţiune. Eficient pe planul acţiunii este doar actul de vorbire 
efectuat de fiecare dată în mod actual, de care promisiunea 
amintită printr-un citat sau relatată depinde gramatical. Această 
încadrare, care neutralizează forţa ilocutionarä, constituie şi 
puntea între redarea prin citat şi prezentarea fictivă. Şi o acţiune 
scenică se sprijină bineînţeles pe o bază de acţiuni cotidiene (ale 
actorilor, ale regizorului, ale specialiştilor de scenă si functio- 
narilor de la teatru); şi în acest context-cadru promisiunile pot 
funcţiona într-un alt mod „decât pe scenă", şi anume ca obligaţii 
cu urmări relevante pentru acţiune. Derrida nu face nici o 
încercare de a „deconstrui" acest mod special de funcţionare al 
limbajului cotidian în acţiunea comunicativă. Austin a descoperit 
în forţa de coeziune ilocuţionară a enunturilor lingvistice un 
mecanism de coordonare a acţiunii care supune vorbirea normală, 
permisă în praxisul cotidian, altor limitări decât vorbirea fictivă, 
simularea şi monologul interior. Limitările în care actele 
ilocuţionare dezvoltă o forţă de coordonare 


a acţiunii şi declanşează urmări relevante pentru acţiune definesc 
domeniul limbii „normale". Ele pot fi analizate ca acele 
presupozitii idealizante pe care noi trebuie să le facem în acţiunea 


comunicativă. 

b) La asemenea idealizări se referă al doilea argument, pe care 
Culler îl aduce împreună cu Derrida împotriva lui Austin şi Searle. 
Orice analiză generalizantă a acţiunilor verbale trebuie să poată 
specifica condiţii universale de context pentru succesul ilocutionar 
al acţiunilor verbale standardizate. Această sarcină a fost 
abordată în special de Searle.” Expresiile lingvistice îşi schimbă 
însă semnificaţia în funcţie de contexte schimbătoare: mai întâi 
contextele sunt astfel create încât sunt deschise pentru specificäri 
din ce în ce mai largi. Tine de particularitätile limbii noastre faptul 
că putem desprinde enunturi din contextul lor originar şi le putem 
pune în alte contexte - Derrida vorbeşte despre „altoire". 

în acest mod ne putem imagina pentru un act de vorbire, precum 
„promisiunea luării în căsătorie", contexte din ce în ce mai noi şi 
mai extravagante: specificarea condiţiilor contextuale generale nu 
se izbeşte de nici o limită naturală: „Suppose that the 
requirements for a marriage ceremony were met but that one of 
the parties were under hypnosis, or that the ceremony were 
impeccable in all respects but had been called a ‚rehearsal', or 
finally, that while the speaker was a minister licensed to perform 
weddings and the couple had obtained a license, that three of 
them were on this occa-sion acting in a play that, coincidentally, 
included a wedding ceremony."??’ Această variaţie de context care 
modifică semnificaţia nu poate fi în principiu oprită sau controlată, 
deoarece contextele nu pot fi epuizate, adică stăpânite teoretic o 
dată pentru totdeauna. Culler arată în mod clar că Austin nu poate 
evita această dificultate nici măcar prin recurgerea la intenţiile 
vorbitorului şi ascultătorului. Nu ideile miresei, mirelui sau a 
preotului decid asupra validității ceremoniei, ci acţiunile lor şi 
circumstanţele în care acestea sunt efectuate: „What counts is the 
plausibility of the description: whether or not the features of the 
context adduced create a frame that alters the illocutionary force 
of the utterances."%%8 

Searle a reacţionat la această dificultate introducând limitarea 
conform căreia semnificaţia literală a unei propoziţii nu stabileşte 
complet condiţiile de validitate ale actului de vorbire în care este 
utilizată, ci aceasta este dependentă de completarea tacită printr- 
un sistem de presupozitii de fundal 


Note: 
346 John Searle, Speech Acts, Cambr. 1969 (germ. 1971); idem, Expression 


and Meaning, Cambr. 1979 (germ. 1982). 
348 


J. Culler (1983), 121 sq. J. Culler (1983), 123. 


asupra normalitätii stărilor generale ale lumii. Aceste certitudini 
de fundal prereflexive sunt de natură holistă; ele nu pot fi epuizate 
printr-o mulţime numărabil finită de specificări. Semnificațiile 
propozitiilor, oricât de bine analizate, sunt valabile numai în 
raport cu o cunoaştere de fundal împărtăşită, care este 
constitutivă pentru lumea vieţii a unei comunităţi lingvistice. 
Searle sublinează însă că prin această relationare nu este 
nicidecum introdus relativismul semnificației pe care îl vizează 
Derrida. Atâta vreme cât jocurile de limbaj funcţionează şi 
preintelegerea constitutivă de lume lingvistică a vieţii nu se 
năruieşte, persoanele implicate se bazează, pe bună dreptate, pe 
stările lumii care sunt considerate ca „normale" în comunitatea 
lor. Iar în cazul în care convingerile de fundal individuale devin 
problematice, ei pleacă totuşi de la faptul că pot ajunge în 
principiu la un acord motivat rational. Ambele sunt supoziţii tari, 
şi anume idealizante; însă aceste idealizări nu sunt acte 
logocentrice arbitrare pe care teoreticianul le asociază unor 
contexte greu de îmblânzit pentru a le controla în aparenţă; ci 
presupozitii pe care participanţii înşişi la comunicare trebuie să le 
asume pentru ca acţiunea comunicativă să fie în genere posibilă. 
c) Rolul unor supoziţii idealizante ni-l putem clarifica, de 
asemenea, prin raportare la alte consecinţe ale aceleaşi stări de 
fapt. Deoarece contextele sunt schimbătoare şi pot fi extinse în 
direcţii arbitrare, acelaşi text se poate deschide unor lecturi 
diferite; textul însuşi face posibilă istoria incon-trolabilă a 
receptării sale. Totuşi, din această intuiţie hermeneutică 
venerabilă nu decurge enunţul voit paradoxal al lui Derrida, după 
care fiecare interpretare este inevitabil o interpretare greşită, 
fiecare înţelegere o înţelegere greşită. ]. Culler justifică 
propoziţia: „every reading is a misreading" în felul următor: „If a 
text can be understood, it can be in principie understood repea- 
tedly, by different readers in different circumstances. These acts 
of reading or understanding are not, of course, identical. They 
involve modifications and differences, but differences which are 
deemed not to" matter. We can thus say, that understanding is a 
special case of misunderstanding, a particular deviation or 


determination of misunderstanding. It is misunderstanding whose 
misses do not matter." Culler nu ţine cont totuşi de o anume îm- 
prejurare. Productivitatea procesului de înţelegere rămâne 
neproblematică doar atâta timp cât toţi participanţii se raportează 
la punctul de referinţă al unei înţelegeri posibile actualizate în 
care ei atribuie aceloraşi enunturi aceeaşi semnificaţie. Si 
efortul hermeneutic care vrea să depăşească 


diferenţele temporale şi culturale rămâne orientat, aşa cum a 
arătat Gadamer, după ideea unui acord posibil obţinut în mod 
actual. 

Sub presiunea decizională a praxisului comunicativ cotidian, 
participanţii se bazează pe un acord cu rol de coordonare a 
acţiunii. Cu cât interpretările se îndepărtează mai mult de acest 
„caz serios", cu atât mai repede se pot ele elibera cu adevărat de 
supoziţia idealizantă a unui consens realizabil. însă niciodată nu 
se pot desprinde complet de ideea că interpretările greşite ar 
trebui să poată fi în principiu criticate pe baza unui consens 
realizabil în mod ideal. Această idee interpretul nu o transpune 
asupra obiectului; mai degrabă el o preia, cu atitudinea 
performativă a unui observator participant, de la pärtasii direcţi 
care pot în genere acționa comunicativ doar sub presupozitia unor 
atribuiri de semnificaţie intersubiectiv identice. N-aş dori, aşadar, 
să invoc împotriva tezei lui Derrida un pozitivism wittgensteinian 
al jocurilor de limbaj. Nu praxisul de limbaj pus de fiecare dată în 
joc decide ce semnificaţie revine unui text sau unei exprimări.55% 
Mai degrabă jocurile de limbaj funcţionează doar pentru că 
presupun idealizări care trec dincolo de jocurile de limbaj, care - 
ca o condiţie necesară a înţelegerii posibile — generează 
perspectiva unui acord care poate fi criticat în funcţie de pretenţii 
de valabilitate. Un limbaj care operează sub astfel de limitări este 
supus unui test de durată. Praxisul comunicativ cotidian în care 
actantii trebuie să se înţeleagă asupra a ceva din lume se află sub 


constrângerea confirmării, confirmare pe care abia nişte supozitii 
idealizante o fac posibilă. Iar cu ajutorul acestei constrângeri la 
confirmare, legată de praxisul cotidian, poate fi diferențiată odată 
cu Austin şi Searle utilizarea „obisnuitä" a limbii de cea 
„parazitarä". 

III 

Până acum am criticat presupozitia a treia, fundamentală a lui 
Derrida, doar în măsura în care am apărat (împotriva 
reconstrucției lui Culler a argumentelor lui Derrida) posibilitatea 
unei delimitări a limbajului normal de forme derivate. Nu am 
arătat încă cum poate fi delimitată vorbirea fictivă de utilizarea 
normală, adică cotidiană a limbajului. Pentru Derrida acest aspect 
este cel mai important. Dacă „literatura" şi „scrierea" constituie 
modelul pentru un ansamblu textual universal şi de nedepäsit, in 
care în cele din urmă toate diferenţele de gen se dizolvă, atunci 
ele nu au voie să se separe de celelalte discursuri ca un imperiu 
autonom al ficţiunii. Pentru adepţii lui Derrida în USA, din rândul 
criticilor literari, teza despre autonomia operei 


literare este de neacceptat, aşa cum am mai spus, şi din cauza 
faptului că ei vor să se despartă de formalismul specific Noii 
Critici şi esteticii structuraliste. 

Initial, structuraliştii praghezi încercaseră să diferentieze limbajul 
poetic de cel obişnuit prin referire la raportul faţă de realitatea 
extralingvistică. în măsura în care limbajul. se manifestă în 
funcţiile comunicative, el trebuie să producă relaţii între expresia 
lingvistică şi vorbitor, ascultător şi starea de fapt prezentată; 
acest lucru Biihler l-a conceput în schema sa semiotică ca funcţie 
de expresie, de apel şi reprezentare a semnului.°°! în măsura în 
care limbajul îndeplineşte însă o funcţie poetică, el o realizează pe 
aceasta în relaţia reflexivă a expresiei lingvistice cu sine. Prin 
urmare, raportul cu obiectul, conţinutul informativ şi valoarea de 
adevăr, condiţiile de valabilitate în genere, sunt exterioare 
limbajului poetic - o exprimare poate fi poetică în măsura în care 


se orientează după însuşi mediul limbajului, după propria formă 
lingvistică. Roman Jakobson a preluat această determinatie într-o 
schemă extinsă de funcţii; el atribuie tuturor enunturilor 
lingvistice (pe lângă funcţiile fundamentale - care coboară înapoi 
până la Biihler - de exprimare a intenţiilor vorbitorului, producerii 
unor relaţii interpersonale şi reprezentării unor stări de lucruri, 
precum şi alte două funcţii referitoare la stabilirea de contact şi la 
cod) o funcţie poetică care dirijează „raportarea la mesajul ca 
atare".3? Caracterizarea mai exactă a funcţiei poetice (conform 
căreia principiul echivalentei este transmis de pe axa selecţiei pe 
axa combinației) ne interesează aici mai puţin decât o consecinţă 
interesantă, importantă pentru problema noastră legată de 
delimitare: „Orice încercare de a limita sfera funcţiei poetice la 
poezie sau poezia la funcţia poetică ar fi o simplificare înşelătoare. 
Funcţia poetică nu reprezintă singura funcţie a artei cuvântului, ci 
doar o funcţie dominantă şi care îi determină structura, în timp ce 
în toate celelalte activităţi lingvistice ea joacă un rol suplimentar, 
subordonat. Conducând privirea către caracterul palpabil al 
semnelor, această funcţie adânceşte dihotomia fundamentală între 
semne şi obiecte. Din acest motiv lingvistica nu are voie să se 
limiteze, atunci când cercetează funcţia poetică, la domeniul 
poeziei." Vorbirea poetică trebuie deci caracterizată doar prin 
primatul şi forţa creatoare de structură ale unei funcţii anumite, 
care este în permanenţă realizată împreună cu alte funcţii ale 
limbajului. 

Richard Ohmann se foloseşte de poziţia lui Austin pentru a 
specifica limbajul poetic în acest sens. Pentru el fenomenul care 
necesită explicaţie este fictionalitatea operei literare, deci 
generarea aparentei estetice cu care se 

deschide, pe baza praxisului cotidian neîncetat, o arenă secundă, 
căreia i s-a luat într-un mod specific realitatea. Ceea ce distinge 
limbajul poetic este capacitatea „generatoare de lume": „a literary 
work creates a world ... by pro-viding the reader with impaired 
and incomplete speechacts which he com-pletes by supplying the 


appropriate circumstances".°°* Privarea specifică de putere a 
actelor de vorbire, privare generatoare de fictiune, rezidä in faptul 
că acestora le este răpită forţa ilocutionarä, că semnificaţiile 
ilocutionare sunt păstrate doar ca într-o refractie, prin redare 
indirectă sau prin citat: „A literary work is a discourse whose 
sentences lack the illocutionary forces that would normally attach 
to them. Its illocutionary force is mimetic ... Specifi-cally, a 
literary work purportedly imitates a series of speechacts, which in 
fact have no other existence. By so doing, it leads the reader to 
imagine a speaker, a situation, a set of ancillary events, and so 
on."3 Punerea în paranteze a forţei ilocutionare virtualizează 
raporturile mundane în care sunt prinse actele de vorbire datorită 
forţei lor ilocutionare şi îi eliberează pe participanţii la 
interacţiune de obligaţia de a se înţelege asupra a ceva din lume 
pe baza unor supozitii idealizante, în aşa fel încât să poată 
coordona planurile lor de acţiune şi să asume îndatoriri cu urmări 
relevante pe planul acţiunii: „Since the quasi-speech-acts of 
literature are not carrying on the world's business - describing, 
urging, contracting etc. - the reader may well attend to them in a 
non-pragmatic way."*% Neutralizarea forţelor de coeziune 
eliberează actele ilocutionare, golite de forţă, de presiunea 
decizională a praxisului comunicativ cotidian, le scoate din sfera 
vorbirii obişnuite şi le conferă astfel puterea de a crea în mod 
ludic lumi noi - sau mai degrabă: de a demonstra pur şi simplu 
forţa deschizătoare de lume a expresiilor lingvistice inovative. 
Această specializare pe funcţia deschizătoare de lume a limbii 
explică autoreferentialitatea specifică a limbajului poetic, la care 
face referire Jakobson şi care îl face pe G. Hartmann să-şi pună 
întrebarea retorică: „Is not literary language the name we give to 
a diction whose frame of reference is such that the words stand 
out as words (even as sounds) rather than being, at once, 
assimilable meanings?,,55% 


Note: 

Mary L. Pratt se referă la cercetările lui Ohmann°®® pentru a 
contrazice teza despre autonomia operei de artă literare în sensul 
lui Derrida, însă cu mijloacele teoriei actelor de vorbire. Potrivit 
acestei autoare, fictionalitatea, punerea în paranteze a forţei 
ilocutionare şi disocierea limbajului poetic de praxisul comunicativ 
cotidian nu pot fi considerate criterii exacte de separare, deoarece 
elemente fictive de vorbire precum gluma, ironia, fanteziile 
dorinţei, povestirile şi parabolele traversează discursurile noastre 
cotidiene şi nu constituie în nici un caz un univers autonom, 
separat de „problemele lumii". Invers, cărţi teoretice, memorii, 
jurnale de călătorie, romane istorice, precum şi romane cu cheie 
sau thriller-uri, care tratează asemenea romanului Cu sânge rece 
al lui Truman Capote un caz atestat documentar, nu generează o 
lume neechivoc fictivă, deşi noi atribuim adesea aceste producţii 
în special „literaturii". Mary L. Pratt foloseşte rezultatele 
cercetărilor de sociolingvisticä ale lui W. Labov°°’ pentru a 
demonstra că naratiunile native, adică „istoriile" povestite spontan 
sau la dorinţă în viaţa de zi cu zi, ascultă de aceleaşi legi retorice 
de construcţie şi prezintă caracteristici structurale similare cu 
cele ale povestirilor literare: „Labov's data make it necessary to 
account for narrative rhetoric in terms that are not exclusively 
literary; the fact that fictive or mimetically organized utterances 
can occur in almost any realm of extraliterary discourse requires 
that we do the same for fictivity of mimesis. In other words, the 
relation between a work's fictivity and its literariness is 
indirect."?°° 

Totusi, faptul cä limbajul normal este presärat cu elemente fictive, 
narative, metaforice şi, în genere, retorice nu depune mărturie 
împotriva încercării de a explica autonomia operei de artă 
lingvistice prin punerea în paranteză a forţelor ilocutionare. Căci 
caracteristica fictionalitätii este adecvată, după Jakobson, la 
delimitarea literaturii de discursurile cotidiene, doar în măsura în 
care funcţia deschizătoare de lume a limbajului ajunge la supre- 
matie faţă de alte funcţii ale acestuia şi determină structura 
configurației lingvistice. într-o anume privinţă, refracția şi 
suprimarea parţială a unor pretenţii ilocutionare de valabilitate 
diferenţiază povestea de depozitia martorului, păcăleala de 
jignire, ironia de inducerea în eroare, ipoteza de afirmaţie, 


fantezia de percepţie, manevra de războiul real şi scenariul de 
raportul asupra unei catastrofe reale. însă, în nici unul dintre 
aceste cazuri actele ilocutionare 

nu-şi pierd forţa lor coezivă de coordonare a acţiunii. Şi în cazurile 
invocate pentru comparaţie funcţiile comunicative ale actului de 
vorbire rămân intacte, în măsura în care elementele fictive nu se 
pot desprinde din contextele practice de viaţă. Funcţia lingvistică 
de deschidere a lumii nu dobândeşte autonomie faţă de funcţia 
expresivă, regulativă sau informativă a limbii. Tocmai acesta este 
cazul în prelucrarea literară de către Truman Capote a unui 
proces" notoriu, cercetat minuţios. Ceea ce întemeiază 
preeminenta şi forţa creatoare de structuri a funcţiei poetice nu 
este devierea unei prezentări fictive faţă de redarea documentară 
a unui proces, ci prelucrarea exemplară ce desprinde cazul din 
contextul său şi face din el prilejul unei prezentări inovative, 
deschizătoare de lume, lămuritoare, caz în care mijloacele retorice 
ale prezentării ies din rutinele comunicative şi dobândesc viaţă 
proprie. 

Este interesant de văzut cum este nevoită Mary L. Pratt, împotriva 
voinţei ei, să prelucreze această funcţie poetică. Contraproiectul 
ei socio-lin-gvistie începe cu analiza situaţiei de vorbire, pe care 
vorbirea poetică o împarte cu alte discursuri: acel aranjament în 
care un povestitor sau un vorbitor se adresează unui public şi 
revendică atenţia acestuia pentru un text. Textul este supus 
anumitor proceduri de prelucrare şi selecţie înainte ca el să fie 
gata de prezentare. Pentru ca un text să poată ridica pretenţii la 
răbdarea şi puterea de judecată a ascultătorilor el trebuie să 
îndeplinească anumite criterii de relevanţă: trebuie să fie demn de 
a fi povestit. Calitatea de a fi demn de povestit (tellability) trebuie 
să se măsoare în funcţie de manifestarea unei experienţe 


importante, unice. Un text demn de povestit trece în conţinutul 
său dincolo de contextul local al situaţiei vorbirii, şi poate fi 
elaborat mai departe: „As might be expected, these two features - 
contextual detachability and susceptibility to elaboration - are 
equally important characteristics of literature." Totuşi textele 
literare mai împart aceste proprietăţi cu „display texts" în general. 
Acestea sunt caracterizate cu referire la funcţiile lor comunicative 
speciale: „they are designed to serve a purpose I have described 
as that of verbally representing state of affairs and experiences 
which are held to be unusual or problematic in such a way that 
the addressee will respond affectively in the intended way, adopt 
the intended evaluation and interpre-tation, take pleasure in doing 
so, and generally fiind the whole undertaking worth it" Se vede 
cum specialista în pragmatica limbajului se aproprie oarecum din 
afară de textele literare. Acestea trebuie desigur să satisfacă o 
ultimă condiţie; în cazul textelor literare calitatea de a fi demn de 
povestit trebuie să dobândească supremația asupra altor 
proprietăţi funcţionale: „in 


the end, tellability can takc precedence over assertibility itself."°°? 
Doar în acest caz exigenţele funcţionale şi limitările structurale 
ale praxisului comunicativ cotidian (pe care M. L. Pratt le 
determină cu ajutorul postulatelor conversatiei ale lui Grice) îşi 
pierd forţa. Faptul că fiecare se străduieşte să-şi structureze 
contribuţia informativ, să spună ceva relevant, să fie sincer şi să 
evite enunturile obscure, ambigue şi superflue reprezintă 
presupozitii idealizante ale acţiunii comunicative ce ţine de 
limbajul normal, însă nu ale vorbirii poetice: „Our tolerance, 
indeed propensity, for elaboration when dealing with tellable 
suggests, that, in Gricean terms, the standards of quantity, quality 
and manner for display texts differ from those Grice suggests for 
declarative speech in his maxims." 

In final, analiza se îndreaptă către o confirmare a tezei pe care 


dorea să o combată. în măsura în care funcţia poetică, 
deschizătoare de lume a limbii dobândeşte supremaţia şi forţa 
creatoare de structură, limbajul se eliberează de limitările 
structurale şi de funcţiile comunicative ale cotidianitätii. Spaţiul 
ficţiunii, care se deschide o dată ce formele de expresie ale limbii 
devin reflexive, rezultă din faptul că forţele ilocutionare de 
coeziune şi acele idealizări care fac posibilă o utilizare a limbii 
orientată către înţelegere — şi astfel, prin recunoaşterea 
intersubiectivă a pretențiilor criticabile de valabilitate, 
coordonarea permanentă a planurilor de acţiune - devin 
ineficiente. Controversa lui Derrida cu Austin poate fi citită şi ca 
negare a acestui domeniu structurat specific al praxisului 
comunicativ cotidian; ei îi corespunde negarea unui imperiu 
autonom al ficţiunii. 

IV 

Deoarece Derrida le neagă pe amândouă, el poate analiza orice 
discurs după modelul limbajului poetic, ca şi cum limba ar fi în 
genere determinată prin utilizarea poetică, specializată pe 
deschiderea lumii. Din această perspectivă limba ca atare 
converge cu literatura sau chiar cu „scriitura". Estetizarea limbii, 
plătită prin dubla negare a specificului vorbirii normale şi poetice, 
explică şi insensibilitatea lui Derrida faţă de polaritatea plină de 
tensiune între funcţia poetică deschizătoare de lume a limbii şi 
funcţiile prozaice, intramundane, de care dă socoteală o schemă 
biihleriană de funcţii modificată.3% 


Note: 
' Pratt (1977), 147. 
' Cf. J. Habermas (1981), voi. I, 374 sqq. 


Procesele mijlocite de limbä, precum dobändirea de cunostinte si 
traditia culturalä, constituirea identitätii, socializarea si 
integrarea socială, fac faţă problemelor care se pun în lume; ele 
datorează specificitätii acestor probleme şi mediului lingvistic 
adaptat lor autonomia unor procese de învăţare pe care Derrida 


nu le poate recunoaşte. Pentru el procesele mijlocite de limbă sunt 
inserate într-un context creator de lume care prejudecă totul; ele 
sunt date fatalist în seama evenimentului indisponibil al generării 
textului, sunt copleşite de transformarea poetico-creativă a 
fundalului înscenat ca scriitură primordială şi sunt condamnate la 
provincialism. Un contextualism estetic îl face pe Derrida orb la 
faptul că praxisul comunicativ cotidian trebuie să creeze, datorită 
idealizărilor conţinute în acţiunea comunicativă, posibilitatea 
proceselor de învăţare în lume, în care trebuie să se confirme la 
rândul ei forţa deschizătoare de lume a limbajului interpretativ. 
Acestea dezvoltă o specificitate care transcende toate barierele 
locale, deoarece experienţele şi judecätile nu se formează decât în 
lumina unor pretenţii criticabile de valabilitate. Derrida neglijează 
potenţialul de negatie al bazei de valabilitate a acţiunii ' orientate 
spre înţelegere; el face să dispară în spatele capacităţii 
generatoare de lume a limbii capacitatea de a rezolva probleme, 
pe care limba o posedă ca mediu prin care cei ce acţionează 
comunicativ sunt inserati în raporturi mun-dane, atunci când se 
înţeleg asupra a ceva din lumea obiectivă, din lumea lor socială 
comună sau dintr-o lume subiectivă accesibilă într-un mod 
privilegiat. 

O nivelare asemănătoare întreprinde Richard Rorty, care se 
deosebeşte de Derrida doar prin faptul că nu rămâne fixat în 
manieră idealistă la istoria metafizicii ca un supraproces care 
determină tot ceea ce este intramundan. Conform lui Rorty, ştiinţa 
şi morala, economia şi politica sunt livrate, în același mod ca arta 
şi filosofia, unui proces de protuberante creatoare de limbă. Fluxul 
interpretărilor pulsează, ritmic, precum istoria kuhniană a ştiinţei, 
între revolutionarea limbii şi normalizarea acesteia. în toate 
domeniile vieţii culturale Rorty observă aceeaşi oscilație între 
două situaţii: „One is the sort of situation encountered when 
people pretty much agree on what is wanted, and are talking 
about how best to get it. In such a situation there is no need to say 
anything terribly unfamiliar, for argument is typically about the 
truth of assertions rather than about the utility of vocabularies. 
The contrasting situation is one in which everything is up for 
grabs at once - in wich the motives and the terms of discussions 
are a central subject of argument ... În such periods people begin 
to toss around old words in new senses, to throw in the occasional 
neologism, and thus to hammer out a new idiom which initially 
attracts attention to itself and only later gets put to 


work." Se vede cum patosul nietzschean al filosofiei vieţii 
deturnate înspre lingvistică învăluie intuitiile seci ale 
pragmatismului: în imaginea pe care o proiectează Rorty, procesul 
innoitor al deschiderii lumii prin limbă nu mai are nici un punct de 
sprijin în procesul cu funcţie de confirmare al praxisului 
intramundan. „Da" şi „Nu,-ul actantilor din procesul comunicativ 
este atât de tare prejudecat şi dominat retoric de contextele 
lingvistice, încât anomaliile care se manifestă în fazele de 
epuizare nu se mai prezintă decât ca simptome ale unei vitalitäti 
în dispariţie, ca manifestări ale îmbătrânirii, ca procese analoge 
celor naturale - şi nu ca urmare a unor soluţii greşite şi a unor 
răspunsuri nevalide. 

Praxisul lingvistic intramundan îşi extrage forţa de negatie de la 
pretenţii de valabilitate care trec dincolo de orizonturile 
contextului existent de fiecare dată. însă conceptul contextualist 
al limbajului, încărcat cu filosofia vieţii, este insensibil la forţa 
factică a contrafactualului, care se manifestă în presupozitiile 
idealizante ale acţiunii comunicative. De aceea, Derrida şi Rorty 
nu recunosc nici valoarea specifică a discursurilor care sunt 
delimitate în comunicarea cotidiană şi sunt adaptate de fiecare 
dată la câte o dimensiune corespunzătoare de valabilitate (a 
adevărului sau a corectitudinii normative), la câte un complex 
corespunzător de probleme (întrebări privitoare la adevăr sau 
dreptate). în jurul acestor forme de argumentare se cristalizează 
în societăţile moderne sferele ştiinţei, moralei şi dreptului. 
Sistemele culturale corespunzătoare de acţiune administrează 
capacităţi de rezolvare a problemelor într-un mod asemănător cu 
cel în care practicarea artei şi literaturii administrează capacităţi 
de deschidere ale lumii. Deoarece Derrida suprageneralizează o 
anumită funcţie a limbii, şi anume cea „poetică", el nu mai 
sesizează raportul complex al praxisului lingvistic cotidian faţă de 
cele două sfere extracotidiene, orientate oarecum în direcţii 
contrare. în timp ce tensiunea polară între deschiderea de lume şi 
rezolvarea de probleme este menţinută în mănunchiul de funcţii 
ale limbajului cotidian, arta şi literatura, pe de o parte, ştiinţa, 
morala şi dreptul, pe de alta, se specializează pe experienţe şi 


moduri de cunoaştere care se lasă modelate şi prelucrate de fieca- 
re dată în sfera de acţiune a unei funcţii a limbajului şi a unei 
dimensiuni de valabilitate. Derrida nivelează în manieră holistă 
aceste relaţii complicate, pentru a adapta filosofia la literatură şi 
critică. El nu recunoaşte statutul special pe care îl asumă ambele, 
filosofia şi critica literară, fiecare în felul ei, ca mediatoare între 
culturi de experţi şi lumea cotidiană. 

R. Rorty, Deconstniction and Circumvention, MS. 1983; cf. şi: idem, 
Consequences of Pragmatism, Minneapolis 1982, în special introducerea 
şi capitolele 6, 7 şi 9. 


Critica literară constituită instituţional în Europa din secolul al 18- 
lea participă, pe de o parte, la diferenţierea artei. Ea reacţionează 
la autonomizarea operei de artă literare printr-un discurs care se 
specializează pe chestiuni de gust. în cadrul acestuia sunt 
examinate pretenţiile cu care vin textele literare; pretenţiile la 
„adevărul artei", la armonie estetică, valoarea de model, puterea 
de invenţie şi autenticitatea sunt supuse toate examinării. Critica 
estetică se aseamănă în această privinţă cu formele de 
argumentare specializate pe adevăr propozitional şi corectitudine 
normativă, adică cu discursul teoretic şi practic. Ea nu este însă 
doar o componentă ezoterică a unei culturi de experţi, ci are, în 
plus, sarcina de a mijloci între cultura experţilor şi lumea 
cotidiană. 

Această funcție de punte de legătură a criticii artei se dezvăluie 
mai clar în cazul muzicii şi artelor plastice decât în cel al operelor 
literare, care sunt deja formulate în mediul limbajului, chiar dacă 
acesta este unul poetic auto-referential. Sub acest al doilea 
aspect, exoteric, critica execută un tip aparte de operaţie de 
traducere. Critica aduce conţinutul de experienţă al operei de artă 
în limbajul normal; doar pe acest drum maieutic potenţialul 
inovativ al artei şi literaturii poate fi eliberat pentru forme de 
viaţă şi biografii care se reproduc prin intermediul acţiunii 
comunicative cotidiene. Acest lucru se repercutează apoi în 
compoziţia modificată a vocabularului evaluativ, într-o reînnoire a 
orientărilor valorice şi a interpretărilor nevoilor care schimbă, 


prin intermediul modurilor de percepţie, coloratura modurilor de 
viaţă. 

O poziţie intermediară asemănătoare cu cea a criticii literare 
adoptă şi filosofia - în orice caz, filosofia modernă, care nu mai 
promite în numele teoriei să împlinească pretenţiile religiei. Ea îşi 
îndreaptă interesul, pe de o parte, către fundamentele ştiinţei, 
moralei şi dreptului şi leagă de enunturile ei pretenţii teoretice. 
Distingându-se prin interogările ei universaliste şi prin strategii 
teoretice tari, filosofia întreţine o relaţie intimă cu ştiinţele. Şi 
totuşi filozofia nu este doar o componentă ezoterică a unei culturi 
de experţi. Ea întreţine o tot atât de intimă relaţie cu totalitatea 
lumii vieţii şi cu intelectul uman sănătos, chiar dacă zdruncină 
fără scrupule în mod subversiv certitudinile praxisului cotidian. 
Faţă de sisteme de cunoaştere diferenţiate în funcţie de 
dimensiuni particulare de valabilitate, gândirea filosofică 
reprezintă interesul lumii vieţii asupra întregului funcţiilor şi 
structurilor care sunt legate laolaltă şi intretesute în acţiunea 
comunicativă. Bineînţeles, ea îşi justifică această raportare la 
totalitate printr-o reflexivitate care lipseşte fundalului, prezent 
doar intuitiv, al lumii vieţii. 

Dacă luăm aminte la această poziţie, aici doar schitatä, a criticii şi 
filosofiei faţă de viaţa de zi cu zi, pe de o parte, faţă de culturile 
particulare ale artei şi literaturii, ştiinţei şi moralei, pe de altă 
parte, devine clar ce înseamnă nivelarea diferenţei de gen dintre 
filosofie şi literatură şi ce reprezintă asi- 


milarea filosofiei cu literatura şi a literaturii cu filosofia afirmată 
prin tezele (2) şi (2'). Ea tulbură constelația în care elementele 
retorice ale limbii preiau funcţii absolut diferite. în formă pură, 
elementele retorice apar doar în expresia poetică caracterizată 
prin autoreferentialitate, adică în limbajul specializat pe 
deschidere de lume al ficţiunii. Şi limbajul normal al vieţii de zi cu 
zi este în mod inevitabil retoric; însă în mänunchiul unor funcţii 
lingvistice diverse, elementele retorice devin secundare. în 
rutinele praxisului cotidian, cadrul lingvistic configurator de lume 
este aproape încremenit. Acelaşi lucru este valabil şi pentru 
limbajele speciale ale ştiinţei şi tehnicii, dreptului şi moralei, 


economiei, politicii etc. Şi ele trăiesc din forţa de luminare a 
expresiilor metaforice, însă elementele retorice, deşi nu sunt 
nicidecum anihilate, sunt oarecum îmblânzite şi utilizate pentru 
scopurile speciale ale rezolvării de probleme. 

Un alt rol, mai important, joacă elementele retorice în limbajul 
criticii literare şi al filosofiei. Ambele sunt confruntate cu o 
sarcină paradoxală asemănătoare. Ele trebuie să directioneze 
conținuturile culturilor de experţi, în care se acumulează 
cunoaştere de fiecare dată sub aspecte particulare de valabilitate, 
către un praxis cotidian în care toate funcţiile lingvistice şi 
aspectele de valabilitate se întrepătrund încă unele cu altele, 
constituind un sindrom. Critica literară şi filosofia trebuie să 
îndeplinească această sarcină de mediere cu mijloace de expresie 
care sunt preluate de la limbaje specializate pe probleme de gust, 
respectiv de adevăr. Ele pot rezolva acest paradox doar 
extinzându-şi şi îmbogăţindu-şi retoric limbajele lor speciale, atât 
cât este necesar pentru a asocia în mod deliberat comunicări 
indirecte cu conținuturile manifeste ale unor enunturi. Acest lucru 
explică puternica componentă retorică ce caracterizează în 
aceeaşi măsură cercetările criticilor literari, ca şi pe cele ale 
filosofilor. Criticii importanţi şi marii filosofi sunt şi scriitori de 
prim rang. în realizările lor retorice, critica literară şi filosofia 
sunt înfrăţite cu literatura — şi, astfel, una cu alta. însă înrudirea 
lor se opreşte aici. Căci mijloacele retorice sunt supuse, în 
demersurile fiecărei discipline, unor forme diferite de 
argumentatie. 

Gândirea filosofică este privată nu doar de seriozitatea ei, ci şi de 
productivitate şi randament, dacă, conform recomandărilor lui 
Derrida, am dezlega-o de sarcina de a rezolva probleme, 
transformând-o în critică literară. Invers, şi puterea de judecată a 
criticii literare îşi pierde potenţialul, atunci când, aşa cum visează 
discipolii lui Derrida din literary departments, este transpusă din 
însuşirea unor conţinuturi de experienţă estetice în critică a 
metafizicii. Falsa asimilare a unei întreprinderi cu alta le răpeşte 
ambelor substanţa proprie. Cu aceasta ne reîntoarcem la 
întrebarea iniţială. Cine mută critica radicală a raţiunii în 
domeniul retoricii pentru a dezamorsa paradoxul 
autoreferentialitätii proprie acesteia stirbeste tăişul criticii înseşi 
a raţiunii. 


Pretentia falsă de a suprima diferenţa de gen dintre filosofie şi 
literatură nu ne poate conduce afară din aporie.3% 

65 Reflecţia noastră a dus totuşi la un punct de unde se poate vedea de ce 
Heidegger, Adomo şi Derrida ajung în genere în această aporie. Toţi 
argumentează de parcă ar trăi încă, precum prima generaţie a discipolilor 
lui Hegel, în umbra „ultimului" filosof; ei critică încă acele concepte 
„încremenite" de teorie, adevăr şi sistem care aparţin totuşi de mai bine 
de o sută cincizeci de ani trecutului. Ei încă mai cred că trebuie să 
trezească filosofia din ceea ce Derrida numeşte „visul inimii ei"; sunt de 
părere că trebuie să smulgă filosofia din sminteala de a vrea să edifice o 
teorie care are ultimul cuvânt. Un asemenea sistem cuprinzător, închis şi 
definitiv, de enunturi ar trebui să fie formulat într-un limbaj care se 
explică pe sine, care nu mai necesită şi nu mai permite nici un 
comentariu şi care astfel pune capăt istoriei receptării, în care 
interpretări se îngrămădesc la infinit peste alte interpretări. Rorty 
vorbeşte în acest context despre aspiraţia la un limbaj „which can receive 
no gloss, requires no interpretation, cannot be distanced, cannot be 
sneered at by later generations. It is hope for a vocabulary which is 
intrinsically self-evidently final, not only the most comprehensive and 
fruitful vocabulary we have come up with so far." (R. Rorty 1982, 93 sq.). 
Dacă raţiunea ar fi obligată, pentru a nu decădea, să se cramponeze de 
aceste teluri ale metafizicii urmărite de la Parmenide la Hegel, dacă 
raţiunea s-ar afla încă, şi după Hegel, în faţa alternativei de a persista în 
conceptele tari de teorie, adevăr şi sistem, care erau curente în marea 
tradiţie, - sau de a renunţa la sine însăşi, atunci o critică adecvată a 
raţiunii ar trebui să coboare atât de adânc la rădăcini încât cu greu ar 
putea să evite paradoxul autoreferentialitätii. Aşa şi-a imaginat Nietzsche 
lucrurile. Şi, din nefericire, Heidegger, Adorno şi Derrida par şi ei să 
confunde interogarea universalistă păstrată în filosofie cu acele pretenții 
statutare abandonate de mult, pe care filosofia le-a reclamat cândva 
pentru răspunsurile ei. Astăzi este însă evident că sfera întrebărilor 
universaliste - de exemplu a întrebării referitoare la condiţiile necesare 
ale rationalitätii enunturilor, la presupoziţiile pragmatice generale ale 
acţiunii comunicative şi argumentării - trebuie, ce-i drept, să se reflecte 
în forma gramaticală a enunturilor universale, nu însă în ne-conditionarea 
valabilitätii sau unei ultime „intemeieri" care ar fi pretinsă pentru sine şi 
pentru cadrul ei teoretic. 

Cu acest failibilism noi, filosofi şi nefilosofi, nu renuntäm nicidecum la 
pretenţiile de adevăr. Aceste pretenţii nu pot fi ridicate de pe poziţia 
performativă a persoanei întâi decât într-un asemenea mod încât 
transcend - ca pretenţii - timpul şi spaţiul. Ştim însă, de asemenea, că nu 
există nici un context zero pentru pretenţii de adevăr. Acestea sunt 
ridicate aici şi acum şi sunt supuse criticii. De aceea contăm pe 
posibilitatea trivială ca ele să fie infirmate mâine sau într-un alt loc. 
Filosofia se înţelege, ca şi înainte, drept păstrătoarea rationalitätii în 
sensul unei pretenţii de rațiune, care este pentru forma noastră de viaţă 
endogenă. La lucru ea preferă însă o combinaţie de enunturi tari şi 


pretenţii slabe de statut, care este atât de puţin totalitară că nu trebuie 
adusă împotriva ei o critică totalizatoare a raţiunii. V. în acest sens si]. 
Habermas, Die Philosophie als Platzhalter und Interpret, în idem, 
Moralbewufitsein und kommunikatives Handeln, Ffm, 1983, 7 sqq. 


VIII. între erotism si Economie Generală: 
Bataille 


i 
După moartea lui Bataille, în anul 1962, vechiul său tovarăş de 
drum, Michel Leiris, îşi descria prietenul cu aceste cuvinte: „După 
ce a fost tipul imposibil, el, cel fascinat de tot ce putea descoperi 
ca fiind cu adevărat inacceptabil, ... şi-a extins perspectiva (vechii 
sale idei de a depăşi ‚nu'-ul copilului furios) şi, conştient fiind de 
faptul că omul este om de-abia atunci când îşi caută măsura în 
propria lipsă de măsură, a făcut din sine omul imposibilului, 
dornic să atingă punctul în care susul şi josul dispar in ameteala 
dionisiacă şi unde se suprimă distanţa dintre întreg şi nimic. "366 
Atributul merituos de „imposibil" se referă, în aparenţă, la autorul 
„operei obscene", care continuă stilul negru al Marchizului de 
Sade, însă şi la filosoful şi omul de ştiinţă care încearcă să preia 
moştenirea imposibilă a unui Nietzsche critic al ideologiei. 
Bataille l-a citit relativ timpuriu pe Nietzsche (1923), cu un an 
înainte ca Leiris să-l introducă în cercul din jurul lui Andre 
Masson şi să-i facă cunoştinţă cu suprarealiştii de frunte. Ce-i 
drept, Bataiile dă discursului filosofic al modernităţii o direcţie 
asemănătoare celei a lui Heidegger; pentru despărţirea sa de 
modernitate el alege însă un cu totul alt drum. Conceptul său de 
sacru Bataille îl dezvoltă pornind de la o criticat- întemeiată antro- 
pologic, a creştinismului, care constituie o contraparte la 
Genealogia moralei a lui Nietzsche; el nu practică în nici un caz 


mai întâi o critică a metafizicii operând imanent. Deja o primă 
considerare a dublei vieţi a arhivarului de la Bibliotheque 
Naţionale şi a scriitorului boem în mijlocul scenei intelectuale 
pariziene dezvăluie faptul că Bataille şi profesorul de filosofie de 
la Marburg şi Freiburg trăiesc în galaxii diferite. Ceea ce-i 
desparte, înainte de toate, sunt două experienţe centrale - 
experienţa estetică din sfera suprarealismului şi cea politică a 
contactului cu radicalismul de stânga. 


Note: 
M. Leiris, „Von dem unmoglichen Bataille zu den iramoglichen 
Dokuments" (1963), în idem, Das Auge des Ethnologen, Ffm. 1981, 75. 


La sfârşitul anilor douăzeci se destramă grupul din jurul revistei 
La Revolution surrealiste. Breton aduce în Al doilea manifest 
suprarealist reproşuri severe apostatilor, care răspund printr-un 
contraatac masiv. De acum înainte „Association" a lui Breton şi 
„Cercle Communiste Democratique" al lui Bataille sunt în război. 
în acelaşi timp, Bataille întemeiază împreună cu Michel Leiris şi 
Cari Einstein celebra revistă Documents în care apar studii 
importante ale editorului. Aici dezvoltă Bataille mai întâi 
conceptul „eterogenului"; aşa numeşte el toate elementele care se 
opun asimilării cu forme de viaţă burgheze şi cu rutinele 
existenţei cotidiene şi care se sustrag în egală măsură abordării 
metodice a ştiinţelor. în acest concept, Bataille condensează 
experienţa fundamentală a scriitorilor şi artiştilor suprarealisti, 
care aspiră să impună de-o manieră şocantă, împotriva 
imperativelor utilului, normalitätii şi sobrietätii, forţele extatice 
ale betiei, reveriei şi instinctualului în genere, pentru a zdruncina 
modurile convenţionale ale percepţiei şi trăirii. Imperiul 
eterogenului se deschide doar în acele momente explozive ale 
spaimei fascinate, când categoriile ce garantează relaţiile 
familiare ale subiectului cu sine şi cu lumea se präbusesc. Ce-i 
drept, Bataille a utilizat de la început conceptul de eterogen 
asupra unor grupuri sociale, asupra excluşilor şi mar-ginalizatilor, 
asupra lumii opuse, familiare de la Baudelaire încoace, a acelor 


elemente excluse din normalitatea socială - fie că este vorba de 
paria şi de intangibili, de prostituate şi de proletariatul mizerabil, 
de nebuni, de agitatori şi revoluționari, de poeţi sau de boemă. 
Astfel, acest concept de inspiraţie estetică devine, de asemenea, 
un instrument de analiză a fascismului italian şi german: Bataille 
atribuie conducătorilor fascişti o existenţă eterogenă. 

Orientările de viaţă contrare, opţiunile politice opuse şi 
diferenţele evidente între scriitura erotică şi eseistica ştiinţifică, 
pe de o parte, şi cercetarea filosofică şi mistica fiinţei, de cealaltă 
parte - aceste contraste fac la prima vedere dificil de sesizat 
proiectul comun care îl uneşte pe Bataille cu Heidegger. Şi unul şi 
celălalt aspiră să evadeze din captivitatea modernităţii, din 
universul închis al raţiunii occidentale victorioase în planul istoriei 
universale. Ambii vor să depăşească subiectivismul care 
traversează lumea cu forţa sa reificatoare şi care o reduce la 
totalitatea împietrită a obiectelor disponibile tehnic şi 
valorificabile economic. Ambii gânditori se aseamănă în acest 
proiect într-o asemenea măsură încât ceea ce spune Foucault 
despre ideea lui Bataille de depăşire a limitei se poate afirma la fel 
de bine despre conceptul de transcendentä din faza târzie a lui 
Heidegger: „Jocul limitei şi depăşirii este astăzi piatra de 
încercare a unei gândiri a ,originii', căreia Nietzsche ne-a 
încredinţat de la începutul operei sale - a unei gândiri care 


gândeşte finitudinea şi fiinţa."3* în propoziţia care urmează, 


numele lui Bataille ar putea fi înlocuit pe neobservate cu numele 
lui Heidegger: „Tuturor celor care sunt preocupaţi să conserve ... 
unitatea funcţiei gramaticale a „filosofului! li s-ar putea opune 
întreprinderea exemplară a lui Bataille, care a lucrat neobosit şi 
înverşunat să frângă în sine însuşi suveranitatea subiectului 
filosofic. în această măsură limbajul şi experienţa lui au fost un 
martiriu: o sfâşiere cumpănită a celui ce vorbeşte în limbajul 
filosofic; o împrăştiere de stele care luminează la miezul nopţii şi 
dau naştere unor vorbe neauzite."'568 

Totuşi, deosebiri esenţiale apar din faptul că Bataille nu atacă 


raţiunea în fundamentele rationalizärii cognitive, în presupozitiile 
ontologice ale ştiinţei şi tehnicii obiectivante; Bataille se 
concentrează mai degrabă asupra fundamentelor unei 
rationalizäri etice care, conform lui Weber, face posibil sistemul 
capitalist şi care astfel a supus viaţa socială în întregul ei 
imperativelor muncii înstrăinate şi ale procesului de acumulare. 
Bataille nu leagă principiul modernităţii de o conştiinţă de sine 
autonomă, lipsită de temei şi extinsă autoritar, ci de orientarea 
către succes a acţiunii utilitariste, ce serveşte realizării scopurilor 
subiective. Ce-i drept, Heidegger şi Bataille au în vedere aceleaşi 
tendinţe în cadrul cărora gândirea obiectivantă şi acţiunea 
raţională în raport cu un scop îşi desfăşoară puterea lor istorică; 
însă critica care trebuie să acceadă la rădăcina răului ia în cazul 
fiecăruia o altă direcţie. Heidegger sapă, cu critica sa a 
metafizicii, o galerie în solul îngheţat al subiectivitätii 
transcendentale pentru a da la celălalt capăt de fundamentele 
adevărate ale unei origini fluidizate temporal; pe Bataille, criticul 
moralei, nu-l interesează fundamentele, puse iarăşi şi mai adânc, 
ci suprimarea limitelor acesteia -, îl interesează forma alienării 
care readuce subiectul încapsulat monadic în sine în intimitatea 
unui context de viaţă devenit străin, marginalizat, separat şi 
descompus. Pentru Bataille se deschide cu această idee a 
suprimării limitelor o cu totul altă perspectivă decât pentru 
Heidegger: subiectivitatea care se depăşeşte pe sine nu este 
detronată şi făcută neputincioasă în favoarea unui destin 
superfundamentalist al fiinţei, ci este redată spontaneitätii 
impulsurilor ei proscrise. Deschiderea către domeniul sacral nu 
înseamnă supunere faţă de autoritatea unui destin nedeterminat, 
sugerat doar în aureola sa; depăşirea graniţei către sacral nu 
înseamnă renunţarea umilă la sine a subiectivitätii, ci eliberarea 
acesteia către adevărata ei suveranitate. 

Faptul că nu ființa, ci suveranitatea are ultimul cuvânt nu este o 
întâmplare - astfel se arată mai degrabă o apropiere, de 
neconceput pentru Hei- 

degger, de conceptul lui Nietzsche, de inspiraţie estetică, al 
libertăţii şi al afirmării supraumane de sine. Pentru Bataille, ca şi 
pentru Nietzsche, există o convergenţă între voinţa de putere, 
care se autointensifică şi îşi autoconferă sens, şi fatalitatea 
ancorată cosmic a eternei reîntoarceri a identicului. Pe Bataille îl 
leagă de Nietzsche o componentă fundamental anarhistă; întrucât 
această gândire este îndreptată împotriva oricărei autorităţi şi, de 
asemenea, împotriva sacrului ca autoritate, doctrina despre 
moartea lui Dumnezeu este gândită într-o manieră strict ateistă. 
La Heidegger, care repetă această teză pe un ton distins, ea îşi 
pierde orice radicalitate. Cu siguranţă, Dumnezeu ca ceva ontic 
este negat, însă fenomenul susţinut ontologic al revelatiei încon- 
joară în mod grăitor locul gramatical pe care proiecția distrusă a 
lui Dumnezeu l-a lăsat gol - ca şi cum pe moment ne-ar lipsi doar 
limba pentru a numi acel ceva al cărui nume este de nerostit. Aşa 
că întrebarea lui Foucault: „Ce înseamnă a-l omori pe Dumnezeu, 
dacă el nu există, ce înseamnă a-l omori pe Dumnezeu care nu 
există?,,5% nu are sens decât la Bataille, nu şi la Heidegger. 
Foucault recunoaşte că Bataille este nevoit să caute excesul 
subiectivitätii care se autodepăşeşte în domeniul de experienţă al 
eroticului, deoarece el gândeşte sacrul strict ateist. Ce-i drept, 
profanarea sacrului constituie modelul depäsirii, însă Bataille nu 
se înşeală asupra faptului că în modernitate nu mai există nimic 
de profanat - şi că nu poate fi sarcina filosofiei să creeze un 
substitut de tipul misticii fiinţei. Bataille stabileşte o legătură 
interioară între orizontul de experienţă sexual şi moartea lui Dum- 
nezeu - „nu pentru a conferi unor gesturi străvechi conţinuturi 
noi, ci pentru a face cu putinţă o profanare fără obiect, o 
profanare goală, întoarsă în sine, ale cărei instrumente se 
îndreaptă doar către sine."570 

Vreau să arăt mai întâi ce semnificaţie are pentru construcţia 
modernităţii analiza fascismului, pe care Bataille a întreprins-o cu 
ajutorul conceptelor de elemente omogene şi eterogene ale 
societăţii. Bataille vede modernitatea inserată într-o istorie a 
raţiunii în care forţele suveranităţii şi ale muncii se confruntă 
reciproc. Istoria raţiunii se întinde de la începuturile arhaice ale 
societăţii sacrale până la lumea total reificată a puterii economice 
sovietice, din care sunt eliminate ultimele urme feudale de 
suveranitate. Această separare completă a componentelor 
omogene de cele eterogene deschide însă perspectiva unei forme 
de societate care conciliază egalitatea socială cu suveranitatea 
individului. Explicaţia antropologică pe care o dă Bataille ete- 
rogenului, ca parte exclusă şi proscrisă, se desparte, ce-i drept, de 


toate 


figurile de gândire dialectice. De aceea se pune întrebarea 
referitoare la felul în care ar vrea să explice Bataille trecerea 
revoluţionară de la societatea îngheţată, total reificată, la înnoirea 
suveranităţii. Proiectul unei economii generale, extinse la bugetul 
energetic al naturii în întregul ei poate fi înţeles ca răspuns la 
această întrebare. Această întreprindere se încurcă totuşi în 
paradoxurile unei critici autoreferentiale a raţiunii. Astfel că în 
cele din urmă Bataille oscilează între reluarea inconsecventă a 
proiectului hegelian al unei dialectici a iluminismului, pe de o 
parte, şi alternarea nemijlocită a analizei ştiinţifice cu mistica 
limbii, pe de alta. 

II 

Victoria mişcării fasciste în Italia şi acapararea puterii de către 
natio-nal-socialisti în Reich-ul German au constituit, cu mult timp 
înainte de Auschwitz, fenomenul de la care au pornit nu doar 
valuri de iritare, ci şi de emoție fascinată. Nu a existat nici o 
teorie receptivă la natura acelei epoci care să nu fie atinsă până-n 
adâncuri de forţa de impact a fascismului. Acest lucru este valabil 
în special pentru teoriile care s-au aflat la sfârşitul anilor '20, 
începutul anilor '30 în perioada lor de formare - precum ontologia 
fundamentală a lui Heidegger, aşa cum am văzut, şi în egală 
măsură, heterologia lui Bataille sau Teoria Critică a lui 
Horkheimer.“! în noiembrie 1933, când Heidegger vorbeşte 
despre „Fiihrer" în discursul său ca rector, G. Bataille publică o 
cercetare asupra Structurii psihologice a fascismului. în opoziţie 
cu încercările marxiste de explicaţie, el îşi îndreaptă privirea nu 
către cauzele economice şi social-structurale accesibile doar 
teoretic, ci în special către formele de manifestare social- 
psihologice, sesizabile nemijlocit, ale noilor mişcări politice. 
înainte de toate, ceea ce îl interesează este subjugarea maselor 


mobilizate plebiscitar de către figuri charismatice de conducători, 
îl interesează în general latura de show (readusă în memorie de 
filmul despre Hitler al lui Fest) a stăpânirii fasciste - venerarea 
cultică a Fiihrer-ului ca persoană sacrală, ritualele de masă 
înscenate artistic şi, de asemenea, latura manifest violentă, 
hipnotică, încălcarea legalităţii, renunţarea la orice aparenţă de 
democraţie şi fraternitate: „Curentul afectiv care îl leagă pe 
Fiihrer de admiratorii săi în forma identificării morale ... este 
funcţia unei conştiinţe comune a energiilor, care cresc de la sine, 
mergând cu 

violenţă până la lipsa de măsură, acumulate în jurul persoanei 
Fiihrer-ului şi aflate în mod total la dispoziţia acestuia."?”? 


Bataille era la vremea respectivă destul de marxist, pentru a nu se 
înşela asupra condiţiilor obiective ale unei crize de care fascismul 
nu a făcut decât să profite. Mai întâi a trebuit ca economia 
capitalistă şi aparatul ei de producţie " să se destrame datorită 
contradictiilor interne", pentru ca un mod de forţă care nu avea 
nici o afinitate cu structura societăţii existente să se poată insera 
în golurile ei funcţionale. în capitalismul industrial din 
democratiile constituţionale principiul libertăţii de alegere era 
încorporat, o libertate subiectivă de alegere atât pentru 
întreprinzătorul şi producătorul privat, cât şi pentru cetăţean 
(care este singur în faţa urnei de vot): „Mişcarea şi triumful final 
al national-socialismului se datorează nu în ultimul rând faptului 
că un număr de capitalişti germani au devenit conştienţi de cât de 
periculos putea deveni pentru ei, într-un moment de criză, acest 
principiu al libertăţii individuale."** Ce-i drept, exigenta 
funcţională a unei suprimări totalitare a acestui principiu rămâne, 
luată ca atare, „o dorinţă goală"; resursele din care se hrăneşte 
fascismul nu pot fi explicate functionalist - anume „bogăţia 


inepuizabilă a formelor vieţii afective". Faptul că forţele de care se 
foloseşte statul Fiihrer-ului provin în mod evident dintr-un 
domeniu eterogen pentru societatea existentă îl determină pe 
Bataille să cerceteze acest element eterogen. Bataille nu este 
mulţumit cu încercările psihanalitice de explicaţie pornite de la 
studiul lui Freud asupra Psihologiei maselor şi analizei eului!A; el 
este convins mai degrabă de faptul că rădăcinile fascismului merg 
mai adânc de inconştientul la care are acces forţa analitică a 
reflectiei de sine. Modelul după care gândeşte Bataille separatia 
eterogenului nu este modelul freudian al refulării, ci excluderea şi 
stabilizarea unor graniţe care nu pot fi străpunse decât prin exces, 
deci prin violenţă. Bataille caută o economie a sistemului global 
de pulsiuni al societăţii, care trebuie să explice de ce 
modernitatea realizează excluderile ei primejdioase pentru viaţă 
fără a avea altă alternativă, şi de ce speranţa într-o dialectică a 
iluminismului, care a însoţit proiectul modernităţii până în 
marxismul occidental, este vană: „Societatea omogenă este 
incapabilă să găsească în sine însăşi un sens şi un scop al acţiunii. 
Prin aceasta ea devine dependentă de forţele imperative pe care 
le exclude."?”° 

Bataille se situează în tradiţia şcolii lui Durkheim; el reduce 
aspectele eterogene ale vieţii sociale, ca şi pe cele ale vieţii 
psihice şi spirituale la acea sacralitate pe care Durkheim o 
determinase prin contrast cu lumea profană: obiectele sacrale 
sunt învăluite de o aură care atrage şi vrăjeşte oamenii şi, 
totodată, îi alungă şi îi înspăimântă. Ele declanşează, când sunt 
atinse, efecte şocante şi reprezintă un nivel diferit, superior, al 
realităţii - ele sunt incomensurabile în raport cu lucrurile profane, 
se sustrag oricărei considerări omogenizante, care asimilează 


necunoscutul cu ceea ce este cunoscut şi explică nemaivăzutul cu 
ajutorul a ceea ce este familiar. Bataille mai adaugă şi 
determinatia risipei neproductive. Lumea eterogenä se comportă 
faţă de cea profană ca ceea ce-i este superfluu - de la reziduuri şi 
excremente, vise, extaze erotice şi perversiuni până la 
reprezentările subversive molipsitoare, de la luxul cotidian la 
speranţele exuberant-electrizante şi transcendentele canonizate, 
în schimb, omogenitatea şi uniformitatea vieţii normale de zi cu zi 
este rezultatul schimbului de materie cu natura exterioară, care 
opune rezistenţă, în societatea capitalistă munca măsurată 
abstract în timp şi bani, deci munca salarizată, acţionează ca forţă 
omogenizantă; această muncă se extinde în combinaţie cu ştiinţa 
şi tehnica. Tehnica este veriga de legătură între ştiinţă şi 
producţie; şi cam în acelaşi fel ca la Adorno, se afirmă că „legile 
care au creat ştiinţa produc relaţii de identitate între diferitele 
elemente ale unei lumi produse şi mäsurabile."?”® 

în această lume rationalizatä irump acum conducătorii fascişti şi 
masele aduse în stare de transă. Bataille vorbeşte, nu fără 
admiraţie, despre existenţa eterogenă a acestora. Hitler şi 
Mussolini îi apar pe fundalul democraţiei de mase orientate în 
funcţie de interese ca „alteritate radicală". El este fascinat de 
forţa „care îi ridică pe ei, Hitler şi Mussolini, deasupra oamenilor, 
partidelor şi chiar a legilor: o forţă care întrerupe cursul normal al 
lucrurilor, omogenitatea paşnică, dar plictisitoare şi incapabilă să 
se menţină prin propria putere."*” în dominaţia fascistă elemente 
omogene şi eterogene se contopesc într-un mod nou - se 
contopesc, pe de o parte, acele însuşiri, precum voinţa de a lucra, 
disciplina, dragostea de ordine, care aparţin exigenţelor 
funcţionale ale societăţii omogene şi, pe de altă parte, extazul 
maselor şi autoritatea conducătorului care revelează o strălucire 
de adevărată suveranitate. Statul fascist face posibilă unitatea 
totală a elementelor eterogene cu cele omogene, el reprezintă 
suveranitatea statalizată. El preia moştenirea acelei suveranitäti, 
care în societăţile tradiţionale luase o formă religioasă şi 

militară; aceste două elemente sunt vizibil contopite în 
suveranitatea conducătorului. Momentul esenţial al dominaţiei 
oamenilor asupra oamenilor este realizat în fascism în formă pură. 
Aura conducătorului asigură loialitatea maselor, care este 
dezlegată de orice constrângere la legitimare. Asemeni lui Cari 
Schmitt, Bataille explică această acceptare lipsită de temei prin 
faptul că forţa unui stăpân este în esenţă de natură charismatică - 
fiind înrădăcinată tocmai în eterogen: „Faptul simplu al dominaţiei 
oamenilor asupra oamenilor implică eterogenitatea stăpânului, cel 
puţin întrucât este stăpân: în măsura în care invocă, pentru a-şi 
justifica autoritatea, propria natură, propria calitate personală, el 
descrie această natură ca fiind radical diferită, fără a putea da 
seama rational de aceasta."** Tocmai momentul vrăjii, al răpirii 
simţurilor în exercitarea puterii de către conducătorii fascişti 
Bataille îl reduce la o suveranitate căreia îi atribuie autenticitate - 
şi aici devine clară diferenţa faţă de teoria fascismului a lui 
Horkheimer şi Adorno, care pleacă de la o poziţie asemănătoare. 
Aceştia se concentrează, ca şi Bataille, pe aspectul psihologic 
frontal al fascismului - cel puţin în Elementele antisemitismului,59 
în aranjamentul demonstrațiilor de masă puternic ritualizate 
Horkheimer şi Adorno descifrează „portretul fals al mimetismului 
înspăimântător", deci trezirea şi manipularea unui străvechi 
model de reacţie. Fascismul utilizează comportamentul mimetic, 
epuizat prin civilizare, pentru scopuri proprii. Oprimarea 
ambivalentei arhaice a blestemului şi dăruirii, spaimei şi extazului 
devine în mod ironic reflexivä: „în fascismul modern raționalitatea 
a atins un stadiu în care nu se mai mulţumeşte pur şi simplu să 
oprime natura; raționalitatea exploatează acum natura înglobând 
în propriul sistem potentialitätile rebele la oprimare ale naturii."58 
în această măsură analiza lui Bataille s-ar putea încă traduce în 
conceptele Teoriei Critice: în cele din urmă, fascismul mai 
serveşte doar la a supune revolta naturii interioare împotriva 
raţiunii instrumentale la propriile imperative ale acesteia. 
Diferenţa decisivă rezidă însă în felul cum sunt determinate 
părţile oprimate sau repudiate ale naturii subiective. Pentru 
Horkheimer şi Adorno, impulsul mimetic poartă cu sine 

promisiunea unei „fericiri fără putere,,°®', în timp ce pentru 
Bataille, în eterogen fericirea şi puterea sunt legate indisolubil: 
Bataille celebrează în eros, ca şi în sacru, o „violenţă 
elementară".5% Cu ajutorul aceleaşi figuri de gândire el justifică la 
fascism şi acel element al lui Cari Schmitt al dominaţiei lipsite de 
temei sau „pure", căruia Horkheimer şi Adorno îi opun in modul 
cel mai serios forţa mimeticului. 

Chiar şi Benjamin - care într-un eseu timpuriu pare să anticipeze, 
refe-rindu-se la mitul lui Sorel al grevei generale, concepţia lui 
Bataille despre puterea suverană nepătată - ia ca punct de 
referinţă o intersubiectivitate non-violentă a înţelegerii. Forţa 
destinală a unor acte revoluţionare, justitiare, care în esenţa lor 
sunt anarhice, dar totuşi stau la baza tuturor instituţiilor libertăţii 
(şi trebuie menținute prezente în ele), îl impulsionează pe 
Benjamin către un proiect al politicii „mijloacelor pure". Aceasta 
nu este despărțită decât de un fir de păr de ceea ce ar putea fi 
violenţa fascistă. însă acea putere care îşi este sieşi scop şi care 
nu mijloceşte instrumental dreptatea, ci o dezvăluie şi o realizează 
rămâne după Benjamin permanent raportată la sfera înţelegerii 
non-violente. Această sferă a acordului uman, care „este absolut 
inaccesibilă" violenţei, este pentru Benjamin „limba - sfera 
propriu-zisă a înţelegerii".*5* Benjamin este atât de devotat acestei 
idei în încercarea sa de critică salvatoare, încât doreşte să 
exemplifice non-violenta „mijloacelor pure" până şi prin greva 
generală a proletariatului. 

Fără un asemenea punct de referinţă care transcende violenţa, lui 
Bataille i-ar fi greu să facă plauzibilă acea diferenţă foarte 
importantă pentru el — între revoluţia socialistă şi preluarea 
puterii de către fascisti, fenomene destul de asemănătoare între 
ele. Ceea ce Benjamin afirmă despre întreprinderea 
suprarealismului în întregul lui, şi anume că acesta „aspiră să câş- 
tige forţele betiei pentru revolutie,,°®*, este deopotrivă viziunea lui 
Bataille: este visul unei politici estetizante, poetice, purificate de 
toate elementele morale. Este, cu siguranţă, ceea ce îl 


impresionează la fascism: „Exemplul fascismului, care pune astăzi 
sub semnul întrebării însăşi existenţa mişcării muncitoreşti, este 
suficient pentru a ne arăta ce ar fi de aşteptat de la o abordare 
favorabilă a unor forte afective innoite".°® Apoi se pune însă 
întrebarea prin ce se deosebeşte în cele din urmă manifestarea 
subversiv-spontană de 

canalizarea fascistă a acestor forţe. Această întrebare este în orice 
caz neplăcută atunci când pornim împreună cu Bataille de la 
faptul că diferenţa trebuie să se arate deja în formele politicii - şi 
nu de-abia în consecinţele lor. în scrierea sa din 1933, Bataille 
face încercarea de a trasa o graniţă în însăşi lumea eterogenului 
între elementele inferioare şi cele superioare. Această încercare 
reuşeşte atât de puţin încât Bataille se mulţumeşte la sfârşit cu 
propunerea unei reorientări funcţionale a politicii fasciste 
criticate. El recomandă elaborarea unei ştiinţe heterologice „care 
să permită anticiparea reacţiilor sociale afective care traversează 
suprastructura - ba poate chiar, până la un anumit grad, să 
dispună liber de acestea ... O cunoaştere sistematică a mişcărilor 
sociale de atracţie şi respingere (adică a ambivalentelor afective 
declanşate de eterogen - adăugire ]. H.) se dovedeşte a fi o simplă 
armă într-un moment în care nu se opune atât fascismul 
comunismului, cât mai degrabă forme radical imperative ... 
subversiunii."586 

în următoarele trei decenii Bataille a detaliat trăsăturile 
fundamentale ale ştiinţei postulate acum. Vreau să tratez mai întâi 
despărţirea filosofică de modernitate prin filosofia istoriei şi, apoi, 
să mă ocup de economia generală, de la care Bataille spera un 


răspuns la întrebarea rămasă deschisă despre cum trebuie 
gândită trecerea de la reificare la suveranitate. 

III 

Deja la începutul anului 1933 Bataille publicase un tratat despre 
conceptul risipei” care lăsa să se întrevadă contururile unei 
filosofii structurate maniheist a istoriei. în calitate de comunist, 
Bataille se mişca în figurile de gândire ale filosofiei praxisului 
specifice teoriei marxiste. Munca, adică producţia socială, 
reprezintă forma de reproducere caracteristică speciei umane. 
Mai întâi, Bataille descrie antagonismul modern de clasă exact în 
sensul manuscriselor filosofico-economice ale tânărului Marx: 
„Scopul muncitorului este de a produce pentru a trăi, acela al 
întreprinzătorului, însă, de a produce pentru a supune muncitorii, 
care produc, unei respingătoare umiliri."5% însă Bataille dezminte 
imediat consecinţa, potrivit căreia „viata" de dragul căreia se 
produce este inerentă ca telos raţional muncii înseşi. Scopul 
producţiei avut în vedere de Bataille transcende circuitul cheltuirii 

productive a forţei de muncă şi al însuşirii de dragul consumului a 
acelor valori de întrebuințare în care se obiectualizează procesul 
muncii. Bataille conferă modelului expresivist al activităţii umane, 
de la care pleacă o orientare ce neagă baza acestuia de fllosofia 
praxisului. El întrevede în consumul însuşi o falie adâncă între 
reproductia nemijlocită, necesară pentru viaţă, a forţei de muncă 
şi un consum de lux care sustrage risipitor produsele muncii sferei 
necesităţii vitale şi, prin aceasta, în genere dictatului procesului 
de schimb de materie. Doar această formă neproductivă de 
consum, care din perspectiva economică a posesorului individual 
de bunuri reprezintă o pierdere, poate face posibilă şi poate 
totodată confirma suveranitatea omului, existenţa sa autentică. 
Cu siguranţă că şi Marx vorbeşte despre sfera libertăţii de dincolo 


de sfera necesităţii, de dincolo de domeniul producţiei, determinat 
prin schimbul de materie cu natura; însă Marx subsumează de 
asemenea şi utilizarea creativă a timpului liber modelului 
înstrăinării şi redobândirii forţelor esenţiale ale individului - 
punctul de referinţă rămâne individul total, care se autorealizează 
în mod universal. în mod absolut realist, Bataille ghiceşte însă aici 
pericolul ca necesităţile devenite obisnuinte ale muncii să nu facă 
decât să se prelungească sub vălul unei libertăţi doar în aparenţă 
autonome; el se teme că adevărata suveranitate poate fi oprimată 
de asemenea de abundență, atâta vreme cât utilizarea după 
„Principiul compensării prin plată" a bunurilor materiale şi 
spirituale nu face loc unei alte forme de consum, radical diferite - 
exact o risipă în care subiectul consumator se înstrăinează pe sine 
însuşi. Bataille plasează această formă neproductivä de risipire în 
apropierea stărilor toxice ale renunţării la sine, ale risipirii, ale 
furiei. Această pierdere a propriilor limite îşi lasă încă urmele 
economice în consumul de lux: „Activitatea omenească nu poate fi 
complet redusă la procese de producţie şi reproductie, iar 
consumul trebuie împărţit în două domenii diferite. Primul, care 
poate fi redus, cuprinde consumul minim necesar indivizilor unei- 
societăţi pentru menţinerea vieţii şi continuarea activităţii 
productive ... Al doilea domeniu cuprinde aşa-numitele cheltuieli 
neproductive: luxul, ceremoniile de doliu, războaiele, cultele, 
înălţarea de edificii monumentale, jocurile, teatrul, artele, 
sexualitatea perversă (adică desprinsă de genitalitate) reprezintă 
tot atâtea activităţi care, cel puţin la origine, îşi au scopul în ele 
însele."*%* Activitatea auto-suficientä în sens aristotelic - devenită 
scop în sine - a păturilor superioare care trăiesc în lux mai 
trădează încă ceva din suveranitatea originară. 


Note: 

Capitalismul este însă caracterizat de faptul că toate bunurile 
excedentare sunt folosite tot productiv; procesul de acumulare 
este dirijat de imperative ale autovalorificării capitalului. Marx 
criticase autonomizarea producţiei de valori de schimb în 


detrimentul producţiei de valori de consum; Bataille deplânge 
autonomizarea sistemului productiv de câştiguri faţă de consumul 
neproductiv al produselor excedentare. Capitaliştii „au păstrat o 
dată cu bogăţia obligaţia de a cheltui funcţional"; de aceea 
societatea modernă este lipsită de luxul afişat ostentativ - 
„expunerea bogățiilor se face acum în spatele pereţilor (privaţi), 
după convenţii plictisitoare şi oprimante".°” Generozitatea, 
orgiasticul, lipsa de măsură care au distins întotdeauna societatea 
feudală au dispărut. 

Cu ajutorul acestui concept de consum Bataille elaborează opera 
sa teoretică principală, a cărei primă parte a apărut în 1949, după 
o muncă preliminară de optsprezece ani, sub titlul Partea 
blestemată. Un fragment din partea a treia Bataille îl publică în 
1956 sub titlul Suveranitatea. Distanţarea de problematizările şi 
limbajul conceptual ale filosofiei praxisului s-a adâncit între timp 
şi mai mult. într-un anumit sens, teoria lui Bataille poate fi în- 
teleasä ca şi contraparte la teoria reificării pe care au dezvoltat-o, 
pe linia unui marxism weberian, Lukäcs, Horkheimer şi Adorno. 
Suveranitatea se află în opoziţie cu principiul unei raţiuni 
instrumentale reificante, care rezultă din sfera muncii sociale şi 
ajunge la dominație în lumea modernă. A fi suveran înseamnă a nu 
te lăsa redus, ca în muncă, la starea de lucru, ci a-ţi elibera 
subiectivitatea: subiectul sustras muncii, prins în moment, se 
pierde în mistuirea de sine. Esenţa suveranităţii rezidă în 
mistuirea inutilă, în ceea „ce îmi place". Numai că această 
suveranitate cade în sfera judecății unui proces istoric de 
dezvrăjire şi obiectivare. Fiinţa suverană este spiritualizată în 
societatea modernă şi este exclusă dintr-un univers care 
subsumează totul formei obiectuale a valorificabilului şi 
disponibilului, deci proprietăţii private, şi care nu se mai compune 
decât din lucruri: „La începutul societăţii industriale care se 
bazează pe primatul şi autonomia mărfii - a lucrului deci — se 
găseşte voinţa opusă, esentialul - ceea ce ne face să tremuräm de 
spaimă şi încântare - în afara lumii activităţii, a lumii lucrurilor. "391 
Paralelele cu gândirea timpurie a lui Lukâcs sunt uimitoare. Căci 
lucrurile stau mai întâi ca şi cum acest proces al excluderii unei 
sacralitäti demundanizate nu ar fi decât consecinţa modului de 
producţie capitalist: „Pe baza acumulării bogățiilor în scopul unei 
producţii industriale în cantitate 

crescândă, societatea burgheză este societatea lucrurilor. Ea nu 
este, în comparaţie cu imaginea societăţii feudale, o societate a 
persoanelor ... Obiectul, care poate fi schimbat în bani, valorează 
mai mult decât subiectul care nu mai există pentru sine şi nu mai 
posedă nici o demnitate reală de când este dependent de obiecte 
(în măsura în care le posedă pe acestea)."””? De fapt, fetisismul 
formei mărfii nu serveşte decât extinderii universale a dominaţiei 
unei raţiuni bazate pe calcul şi ancorate deja antropologic în 
structurile muncii. Tendinţa către reificarea societăţii îşi are 
rădăcinile în vremuri arhaice, şi se întinde dincolo de capitalism în 
viitorul socialismului birocratic, care va îndeplini în cele din urmă 
testamentul procesului istoric de reificare a lumii. 

Acest lucru aminteşte mai degrabă de Teoria Critică târzie decât 
de gândirea timpurie a lui Lukâcs; însă ambele comparații nu pot 
fi duse prea departe. Ceea ce are Bataille în vedere nu este 
nicidecum o teorie a reificării, ci o filosofie istorică a repudierii, 
adică a extrateritorializării progresive a sacrului. El vrea să 
descrie destinul istoric al suveranităţii, al acelei libertăţi abisale 
care rezidă în faptul de „a mistui fără profit ceea ce ar fi putut 
rămâne captiv în lanţul lucrărilor utile."5% 

Forma cea mai pură, încă sesizabilă empiric, a acestei suveranitäti 
Bataille o găseşte în sacrificiul ritual pe care el îl analizează pe 
larg pe baza relatărilor asupra sacrificiilor umane la azteci: 
„Sacrificiul distruge ceea ce sfinteste. Nu are nevoie să distrugă 
precum focul; numai legătura care leagă victima de lumea 
activităţii utile este sfâşiată, însă această separație are 
semnificaţia unei mistuiri definitive; victima sfinţită nu poate fi 
restituită ordinii reale. Acest principiu deschide calea dezlegării, 
eliberează forţa oferindu-i un domeniu în care ea poate domni 
nedivizată. "39% 

Ce-i drept, sensul sacrificiului, ca şi cel al întregii religii trădează 
faptul că nici miezul ritual al sacralului nu este ceva originar, ci 
este deja o reacţie la pierderea unei unităţi intime a omului cu 
natura. Putem trage o asemenea concluzie, dacă ne amintim de 
efectele pe care le-a suferit universul lucrurilor nevinovate prin 
munca efectuată de mâna omului, deci o dată cu primul act al unei 
obiectivări orientate către un scop. Versiunea lui Bataille a 


izgonirii din Paradis sună astfel: „Prin introducerea muncii, locul 
intimitätii, al profunzimii instinctului şi dezläntuirii libere a 
acestuia a fost luat de la bun început de inläntuirea raţională în 
care important nu mai este adevărul clipei, ci rezultatul final al 
operaţiilor - prima muncă întemeiază 


lumea lucrurilor ... De la instaurarea lumii lucrurilor, omul însuşi 
a devenit unul din lucrurile acestei lumi, cel puţin în intervalul de 
timp cât munceşte. Acestui destin omul a încercat în toate 
timpurile să i se sustragă. în miturile sale curioase, în ritualurile 
sale crude, el este din totdeauna în căutarea unei intimitäti 
pierdute ... întotdeauna este vorba de a smulge ceva ordinii reale, 
sărăciei lucrurilor şi de a restitui ceva ordinii divine."*% Aşa cum 
religia stă deja sub blestemul muncii, neputând decât în clipele 
renunţării rituale la sine a subiectului să restituie ordinea distrusă 
a lucrurilor şi să facă posibilă o comunicare fără cuvinte cu 
aceasta, tot aşa suveranitatea pură nu poate fi redobândită decât 
în clipele extazului. 

Ceea ce acţionează ca forţă suverană în istorie, ceea ce 
dobândeşte formă durabilă mai întâi în puterea sacrală a preoţilor, 
apoi în puterea militară a nobilimii şi în cele din urmă în puterea 
absolutistă, bazată deja pe un aparat de stat, a monarhului şi a 
curţii sale este o suveranitate derivată, impurificată de legătura 
cu puterea profană. Toate formele istorice ale suveranităţii pot fi 
recunoscute după forţa lor diferentiatoare, creatoare de deosebiri 
de rang. Rangul social al stăpânitorului şi al celor care participă la 
dominație este un fenomen mixt, care trădează atât proveniența 
dintr-o sferă de dincolo de muncă şi de lucruri, cât şi funcţia 
represivă şi exploatatoare a dominaţiei în cadrul sistemului muncii 
sociale. Metamorfoza istorică a formei suveranităţii indică totuşi o 
tendinţă către ştergerea diferenţei dintre ranguri: „în societatea 
arhaică rangul ţine de prezenţa sfinţită a unui subiect a cărui 


suveranitate nu este dependentă de lucruri, ci include lucrurile în 
mişcarea ei. în societatea burgheză rangul nu mai depinde decât 
de proprietatea asupra lucrurilor, care nu sunt nici suverane, nici 
sacrale." Aceasta nu înseamnă că suveranitatea dispare în 
totalitate din lumea burgheză. împotriva acestui lucru vorbeşte 
faptul că dispunerea privată de mijloacele de producţie nu doar 
scindează societatea obiectiv în clase, ci şi întemeiază un sistem 
de privilegii care distribuie diferenţial şansele în viaţă, inclusiv 
şansele de a găsi recunoaştere. Diferenţele de rang îşi pierd 
caracterul politic, însă ca atare nu dispar prin simplul fapt că ele 
nu mai derivă din participarea la dominaţia politică, ci din poziţia 
în procesul de producţie. 

Chiar şi politicianul democratiilor vestice păstrează, sub forma 
unui prestigiu personal creat prin apariţii publice, ce”a din 
strălucirea fiinţei suverane, deşi această imagine derivă doar din 
dispunerea de o putere birocratizată, fluidizată prin mass-media, 
şi nu din calităţile charismatice. Politi- 


cianul democrat se află între subiectivitatea fiinţei, aşa cum este 
aceasta prezentă în stăpânul suveran şi în conducătorul fascist, pe 
de o parte, şi obiectivitatea puterii, pe de altă parte: „Numai 
seriozitatea unui om de stat comunist ne permite să recunoaştem 
ceea ce în societatea burgheză este doar o posibilitate permanent 
negată: puterea car? stimulează creşterea lucrurilor, 
independentă de aspiraţia la rang care caracterizează de obicei 
uzul puterii." Conform imaginii, într-o oarecare măsură străină 
de realitate, pe care şi-o formează Bataille la începutul anilor '50 
despre stalinism, în acest socialism birocratic de sorginte 
sovietică s-ar realiza ştergerea diferenţelor sociale; de-abia o dată 
cu suprimarea rangurilor sociale, suveranitatea este alungată 
definitiv de pe teritoriul muncii sociale. 

în toate formele istorice ale dominaţiei suveranitatea rămâne 
legată de putere. De-abia în regimul sovietic apare o putere 
purificată de toate reziduurile suveranităţii, devenită, pentru a 


spune aşa, filtrată şi în acest sens „obiectivä", o putere care s-a 
eliberat de ultimele atribute religioase. Această putere obiectivă 
este definită, fără a fi confirmată de autenticitatea unei charisme, 
exclusiv funcţional prin sistemul muncii sociale, pe scurt prin 
scopul dezvoltării forţelor de producţie: „Cine exercită puterea 
supremă în obiectivitatea ei are ca scop împiedicarea domniei 
suveranităţii asupra lucrurilor: acela trebuie să elibereze lucrurile 
de orice subordonare particulară; ele mai pot fi subordonate doar 
omului nediferentiat" - deci voinţei colective a unei societăţi strict 
egalitare.*% Puterea obiectivă, care s-a lepădat de învelişul 
suveranităţii dezvrăjite, se închide în universul unei societăţi com- 
plet reificate, am putea spune de asemenea: transformate în 
sistem. Imaginea fictivă a puterii sovietice obiectualizate 
constituie echivalentul acelei idei pe care Engels a preluat-o de la 
St. Simon: locul dominaţiei oamenilor asupra oamenilor este luat 
de administrarea lucrurilor. Acest deznodământ surprinde cu atât 
mai mult cu cât acuzele lui Bataille la adresa negatiei burgheze a 
strălucirii, fastului şi risipei lumii feudale sună ca 6' inversare 
directă a celebrei parabole a lui St. Simon.** Ce-i drept, Saint- 
Simon nu are pentru Bataille ultimul cuvânt. 

Sărbătoarea unui comunism militant, care subordonează orice 
năzuinţă umană telului social-politic al industrializării şi afirmă un 
materialism eroic în ideea că „va reduce complet opera eliberării 
(omului) la un lucru,,4% 

această exprimare paradoxală devine inteligibilă de-abia atunci 
când este luată în considerare judecata depreciativă a lui Bataille 
asupra potentialelor de critică a civilizaţiei pe care le secretă 
societatea burgheză. Protestul împotriva reificării lumii moderne 
şi transfigurarea romantică a formelor tradiţionale de suveranitate 
contrazic în modul cel mai profund impulsul subversiv care 
insufleteste chiar existentele eterogene - contrazic, de fapt, acea 


radicalitate proprie avangardei estetice „de a merge în orice 
direcţie până la capătul posibilităţilor lumii." Fascismul a dat la 
iveală doar secretul capitalismului: acesta a putut de la bun 
început să-şi înalțe carcasa raţională a servitutii doar pe 
fundamentul subteran al rämäsitelor dominaţiei sacrale şi 
militare. Aceste relicve tăinuite, însă funcţional necesare ale 
suveranităţii preburgheze sunt eliminate de-abia prin asimilarea 
totală, realizată de marxismul sovietic, a oamenilor cu produsele 
lor: „împlinirea lucrurilor poate avea o acţiune eliberatoare doar 
atunci când vechile valori, care erau legate de cheltuieli 
neproductive, sunt condamnate şi distruse aşa cum au fost 
condamnate şi distruse valorile catolice in Reformă."1%2 

Bataille consideră, deci, stalinismul ca o ultimă treaptă a unui 
proces în care sfera unui praxis reificat şi cea a unei suveranitäti, 
purificate tocmai la sfârşit de toate funcţiile practice, se despart 
progresiv una de cealaltă. Stalin urmează, conştient sau nu, 
mesajul ezoteric pe care Bataille îl descifrează în doctrina 
exoterică a lui Marx: „Prin faptul că a rezervat acţiunea 
modificării circumstanțelor materiale (adică prin faptul că reduce 
praxisul la muncă, la structura activităţii raţionale în raport cu un 
scop ]. H.), Marx a afirmat explicit ceea ce calvinismul doar 
sugerase, şi anume independenţa radicală a lucrurilor (a 
economiei) de alte aspirații (de tip religios sau pur şi simplu de tip 
general afectiv); invers, el a afirmat însă astfel, implicit, 
independenţa de acţiune a reîntoarcerii omului la sine însuşi (la 
profunzimea, la intimitatea esenței sale). Această reîntoarcere 
este totuşi posibilă abia atunci când eliberarea este deplină; ea 
poate începe de-abia atunci când s-a încheiat acţiunea"“% - când s- 
a încheiat acel proiect, adus la viaţă de filosofia praxisului, al unei 
societăţi a muncii constituită într-o totalitate. 

Această confruntare istorică dintre reificare şi suveranitate, care 
trebuie să sfârşească prin concilierea unei separări a sferelor, a 
segregării elementelor omogene şi eterogene, a muncii şi 
sacrificiului, nu mai poate fi, desigur, gândită dialectic - în orice 
caz, nu după modelul, specific filosofiei subiec- 


tului, al unei dialectici a iluminismului care se încrede în 
constelația momentelor raţiunii. Suveranitatea este concepută ca 
alteritate a raţiunii. Bataille nu poate face plauzibilă construcţia 
lui a modernităţii doar dându-i o aparenţă dialectică. El trebuie să 
explice, în primul rând, două lucruri: dinamica procesului istoric 
al rationalizärii sociale, pe de o parte, aşteptarea escatologică, pe 
de altă parte, pentru ca reificarea totală să se transforme brusc în 
libertate. Pentru a răspunde la aceste întrebări Bataille pune în 
joc toată ambiția sa ştiinţifică. 

IV 

Bataille s-a ocupat încă de la începuturile studiilor sale 
antropologice în repetate rânduri cu fenomenul potlatch-ului, cu 
acea sărbătoare a risipei în care indienii nord-americani îşi 
copleşesc rivalii cu daruri, pentru a-i provoca, a-i umiji şi a-i 
îndatora pe aceştia prin cheltuirea ostentativă a propriei 
bogăţii.+% Ce-i drept, pe el nu-l interesează propriu-zis funcţiile 
social-integrative ale schimbului de daruri, deci crearea unor 
obligaţii reciproce; el neglijează acest aspect în favoarea 
aspectului mai vizibil al cheltuirii, al distrugerii şi al pierderii 
intenţionate a proprietăţii, care este risipită ca dar în lipsa unui 
alt dar direct. Potlatch-ul este un exemplu de consum neproductiv 
în societăţile tribale. Totuşi nu poate fi trecut cu vederea faptul că 
cel care dăruieşte nu-şi risipeşte în mod altruist bogăţia. Prin 
faptul că îşi învinge rivalii, care şi ei concurează cu daruri, el îşi 
asigură prestigiu şi putere, dobândeşte un rang social sau îl 
consolidează pe cel deţinut deja în interiorul colectivului. 
Dispretul suveran pentru valorile de întrebuințare este oarecum 
răscumpărat deja pe această treaptă prin dobândirea calculată de 
putere. Acest praxis poartă în sine contradictia dintre suveranitate 
şi raționalitatea în raport cu un scop: ea pune „valoarea, prestigiul 
şi adevărul vieţii în negarea utilizării cu un scop a bunurilor, dar 
se foloseşte însă, totodată, în vederea unui scop, de tocmai 
această negare."1% Deoarece tocmai această contradicţie este 
plasată structural în toate formele suveranităţii întrupate istoric, 
Bataille vrea să explice cu ajutorul ei de ce suveranitatea care se 
manifestă în actele risipirii este utilizată din ce în ce mai mult 
pentru exploatarea forţei de muncă şi de ce această sursă a 
autorităţii adevărate a decăzut în cele din urmă într-o „ruşinoasă 
sursă de profit". 


Note: 


404 Bataille se referă la cercetarea clasică a lui M. Mauss, „Essai sur le 
Don", în: Annee Sociologique, 1923/24, 30 sqq., în germană: Die Gabe, 
Ffm. 1968. 

405 Bataille (1975), 105. 


Faptul cä suveranitatea si puterea s-au amalgamat de la inceput si 
că acest amalgam poate fi utilizat în scopul achiziţionării unei 
plusvalori nu explică însă deloc de ce s-au impus, de fapt, 
tendinţele istorice către extinderea şi reificarea domeniului profan 
şi către extrateritorializarea sacrului. La o explicaţie politico- 
economică în stilul materialismului istoric Bataille nu poate 
recurge, deoarece astfel de explicaţii se referă la schimbări în 
interiorul sistemului muncii sociale, nu însă la interacţiunea 
economiei cu o forţă care nu este înrădăcinată în' domeniul 
economicului şi în genere nu ţine de raţiunea bazată pe calcul, ci, 
ca alteritate a raţiunii, transcende de la bun început procesul 
schimbului de materie al omului cu natura exterioară. De aceea nu 
se poate spune că Bataille nu procedează consecvent arunci când 
pleacă de la explicaţia etico-religioasă a lui Max Weber a 
capitalismului, urmărindu-l pe acesta înapoi pe firul istoriei 
religiei până la acele începuturi ale reglementărilor morale ale 
instinctului, care preced tuturor formelor istorice ale suveranităţii 
şi exploatării. Această idee aş vrea s-o redau sub forma unui 
demers în trei paşi. 

Prima idee este de o simplitate biblică. în procesul devenirii 
omului, fiinţele care ies din contextul de viaţă animal se constituie 
ca subiecţi nu doar prin muncă, ci totodată prin interdicții. 
Oamenii se deosebesc de animale şi prin faptul că viaţa lor 
instinctuală este supusă unor limitări. Concomitent cu munca se 
naşte ruşinea sexuală şi conştiinţa morţii. Ritualurile funerare, 
obiceiul îmbrăcării, tabuul incestului arată că cele mai vechi 
tabuuri se referă la cadavrul uman şi la sexualitate - la corpul 
mort şi nud. Dacă este luată în considerare şi interdicţia uciderii, 
iese în relief aspectul mai general: supusă tabuului este violenţa 
morţii şi sexualităţii - o violenţă care se manifestă şi în momentele 


rituale culminante ale sărbătorii şi sacrificiului religios. Excesul 
din care provine procreatia sau excesul morţii suportate sau 
induse violent sunt înrudite cu excesele cultice, Bataille 
înțelegând cuvântul „exces" în sensul lui literal: ca depăşire a 
acelor graniţe care sunt trasate prin individualizare. Cele mai 
vechi norme sunt precum zăgazurile împotriva torentului unei 
naturi luxuriante, abundente, care asigură plenitudinea vieţii şi 
continuitatea fiinţei prin devorarea existentelor individuale: „Dacă 
zărim în interdicțiile esenţiale refuzul care opune individul naturii 
ca risipire de energie vitală şi orgie a distrugerii, nu mai putem 
face nici o distincţie între moarte şi sexualitate. Sexualitatea şi 
moartea nu sunt decât punctele culminante ale unei sărbători pe 
care o celebrează natura cu masa inepuizabilă. Ambele înseamnă 
o risipă nelimitată pe care şi-o permite natura în contradicţie cu 
dorinţa profundă a fiecărei 


fiinţe (individualizate, J. H.) de a continua să existe." Sfera 
muncii trebuie limitată prin norme care „alungă din cursul normal 
al lucrurilor violenţa unei naturi exuberante" (p. 51). 

într-un al doilea pas, Bataille evidenţiază faptul că bazele 
normative ale vieţii sociale rămân neinteligibile atâta vreme cât 
ele sunt interpretate doar din perspectiva contribuţiei lor la 
asigurarea persistentei sistemului muncii sociale. Din acest punct 
de vedere functionalist, nu poate fi explicat de unde îşi trag 
interdicțiile în genere obligativitatea. Deja Durkheim sesizase 
faptul că valabilitatea normelor nu poate fi redusă în manieră 
empiristă la sancţiunile asociate convenţional, adică din exterior 
cu interdicțiile. Normele îşi datorează mai degrabă caracterul 
obligatoriu autorităţii unui sacru de care noi ne apropiem cu 
ambivalenta spaimei şi extazului, fără a-l atinge vreodată. Această 
stare de lucruri Bataille o interpretează din orizontul său estetic 
de experienţă în aşa fel încât pentru normele cele mai vechi este 
constitutivă o ambiguitate profundă: pretenţia de valabilitate a 


normelor este întemeiată în experienţa transgresării, interzise şi, 
tocmai de aceea, seducătoare, a normelor, adică în experienţa 
sacrilegiului în care sentimentele fricii, scârbei şi spaimei se 
contopesc cu extazul şi fericirea copleşitoare. Bataille vorbeşte 
despre înrudirea profundă a legii şi încălcării acesteia. Lumea 
raţională a muncii este limitată şi întemeiată prin interdicții, totuşi 
interdicțiile însele nu sunt nicidecum legi ale raţiunii. Ele deschid 
mai degrabă lumii profane poarta către lumea sacră şi îşi extrag 
din aceasta strălucirea fascinatiei: „La început nu ar fi fost 
suficientă o opunere pasnicä (a interdictiilor) împotriva violenţei 
(naturii interioare, J. H.) pentru a separa cele două lumi. Dacă 
opoziţia nu ar fi participat ea însăşi la violenţă ..., raţiunea singură 
nu ar fi posedat destulă autoritate pentru a stabili graniţe. Doar 
frica nereflectată şi spaima pot opune rezistenţă în faţa 
dezläntuirilor lipsite de măsură. Aceasta este natura tabuului; el 
face posibilă o lume a păcii şi raţiunii, dar este însă în principiul 
său o spaimă care TIU copleşeşte inteligenţa, ci afectivitatea."1% O 
experienţă erotică este înrudită cu cea religioasă prin faptul că 
leagă acordul cu cele mai vechi interdicții de extazul spaimei 
depăşite, care urmează profanării: „Experienţa interioară a 
erotismului cere de la cel care o trăieşte o sensibilitate faţă de 
teama care întemeiază interdicţia la fel de profundă ca şi cea faţă 
de dorinţa care duce la transgresarea acesteia. Sensibilitatea 
religioasă este cea care leagă strâns, în permanenţă, dorinţa şi 
spaima, plăcerea intensă şi teama" (p. 35). într-un alt loc, Bataille 


descrie fazele excesului ametitor ca scârbă, apoi ca depăşire a 
scârbei, apoi ca beţie.1% 

într-un al treilea pas, Bataille ajunge în cele din urmă la critica 
moralei, care face legătura cu sociologia religiei a lui Max Weber. 
El consideră dezvoltarea religiei, de la ritualurile arhaice până la 
religiile universale, de la începuturile iudaice ale monoteismului 
până la protestantism, ca un drum al rationalizärii etice. Luther si 


Calvin constituie punctul de fugă al unei linii de dezvoltare în care 
conceptele religioase fundamentale sunt moralizate şi, o dată cu 
acestea, experienţele religioase sunt spiritualizate. Sacrul 
ambivalent, care produce spaimă şi extaz, este domesticit şi 
totodată scindat. Arhanghelul Lucifer este alungat din cer. 
Binecuvântării cerului i se opune răul profan; împreună cu partea 
diabolică a sacrului, eroticul este atribuit lumii şi condamnat ca 
păcat al cărnii. Prin această dezambiguizare a sacrului conştiinţa 
păcatului dobândeşte un caracter pur moral. Dacă însă excesul, 
atât cel religios, cât şi senzual, nu mai poate deschide calea către 
sacral, valabilitatea normativă a legilor se desprinde de fundalul 
de experienţă a excesului care le autoriza, adică de transgresarea 
îndrăzneață şi expe- 

1% Ceea ce Bataille numeşte experienţa interioară a eroticului a fost 
descris de M. Leiris în Documentele editate de Bataille cu ajutorul unei 
fotografii, care înfăţişează o femeie goală cu o mască de piele; această 
mască a fost creată după o schiţă de W. Seabrook, care a efectuat vreme 
îndelungată studii pe Coasta de Fildeş. Textul lui Leiris arată cum erau 
puse în legătură cercetarea antropologică de teren de la vremea 
respectivă, exotismul în artă şi erotismul atât în experienţa personală, cât 
şi în literatură. Leiris îşi imaginează bucuria proprie sacrilegiului şi 
plăcerea satanică pe care o resimte fetişistul la vederea corpului femeii 
mascate, care astfel şi-a pierdut individualitatea devenind fiinţă generică: 
„în mod absolut conştient iubirea este redusă astfel - deoarece faţa este 
acoperită simbolic de mască - la un proces natural şi bestial, fatalitatea 
care ne oprimä este în sfârşit imblinzitä. în cele din urmă, această femeie, 
datorită măştii, nu mai este în mâinile noastre decât natura însăşi, 
modelată de legi oarbe, fără suflet şi personalitate, o natură care totuşi 
de data aceasta este inläntuitä de noi aşa cum este inläntuitä şi această 
femeie. Privirea, chintesenta expresiei umane, este pentru o vreme 
orbită, ceea ce conferă femeii o semnificaţie mai infernală şi mai 
subterană. Şi gura este redusă, datorită deschizăturii înguste prin care ea 
singură se vede, la rolul animalic al unei răni. în sfârşit, ordonarea 
obişnuită a elementelor de podoabă este răsturnată; corpul este nud şi 
capul mascat. Toate acestea sunt elemente care fac din bucăţile de piele 
(o materie din care sunt şi cizmele şi biciul) instrumente fabuloase care 
corespund în mod minunat cu ceea ce este cu adevărat erotismul: un 
mijloc de a ieşi din sine, de a sfâşia legăturile pe care ni le impun morala, 
intelectul şi obiceiurile, un mod totodată de a alunga forţele rele, de a-l 
înfrunta pe Dumnezeu şi pe cerberii care îi ţin locul în lume, prin luarea 
în posesie şi supunerea proprietăţii lor, întregul univers, într-una din 
părţile sale extrem de importante, însă devenite aici indistincte." M. 
Leiris, Das „caput mortuum" oder die Fräu des Alchemisten, în: idem, 
(1981), 260-262. 


rimentală a legii. în tradiţia iudeo-creştină, o morală autonomă se 
poate forma numai pentru că este suspendată dialectica 
interdictiei şi transgresării, pentru că sacrul nu mai străluminează 
lumea profană cu fulgerele sale. Critica lui Bataille a moralei nu 
se îndreaptă împotriva moralei ca atare -aceasta nu este decât 
rezultatul raţionalizării imaginilor religioase despre lume, 
rationalizare care autorizează accesul la un sacru privat de 
complexitatea sa, spiritualizat şi simplificat, individualizat şi 
focalizat ca Dumnezeu într-o lume de dincolo. Credinciosul 
dezvoltă doar o conştiinţă morală în măsura în care este rupt de 
experienţele religioase şi sexuale ale depäsirii extatice de sine. în 
aceasta măsură, dezvoltarea moralei explică tendinţa către 
diferenţierea progresivă între domeniile religiei şi economiei, ale 
sacrificiului şi muncii - ea explică expansiunea şi reificarea 
domeniului vieţii profane sub acoperirea din ce în ce mai fragilă a 
unor forţe suverane, din ce în mai îndepărtate de sursele 
suveranităţii. în această perspectivă interpretarea lui Weber a 
eticii protestante se inserează fără probleme: „Religia şi economia 
sunt eliberate, printr-o aceeaşi mişcare de ceea ce le împovărează, 
şi anume religia de calculul profan iar economia de barierele 
extraeconomice."4% 

Chiar dacă am considera această strategie explicativă drept 
promițătoare în privinţa capitalismului, nu este totuşi clar cum ar 
putea fi ea utilizată pentru analiza tentativei, complet 
secularizate, a industrializării sovietice dirijate autoritar. Astfel că 
rămâne deschisă întrebarea de ce decantarea prog-nozată, 
separatia radicală a sferelor unei societăţi complet rationalizate a 
muncii, pe de o parte, şi suveranităţii complet extrateritoriale, 
separate şi devenite inaccesibilă, pe de altă parte, trebuie să se 
transforme într-o stare care eliberează, în condiţiile unei societăţi 
industriale dezvoltate, energiile suveranităţii originare: „Dacă 
educaţia completă pe care Stalin vroia să o dea omului împlinit al 
comunismului ar fi într-o oarecare măsură demnă de numele ei, 
atunci acest om s-ar apropia, într-o epocă când nu se poate 
renunţa la operele civilizaţiei materiale, cel mai mult de acel 
tip"de suveranitate care, asociată cu respectarea nesilită a 
suveranităţii celuilalt, caracteriza păstorii şi vânătorii preistorici. 
Dacă ultimii respectau, ce-i drept, suveranitatea celuilalt, ei 
făceau acest lucru doar factic,,*'° - în timp ce omenirea eliberată, 
trebuie completat aici, ar transforma respectul reciproc 
generalizat al suveranităţii celuilalt în baza morală a convietuirii 


ei. Bataille trebuie să explice metamorfoza aventuroasă a 
stalinismului într-un socialism absolut libertar, 


fără a recurge la figura de gândire a unei mişcări dialectice a 
raţiunii în sine. Această provocare el o înfruntă prin proiectul unei 
economii generale. 

Până acum economia, inclusiv economia politică şi critica 
acesteia, au fost practicate din perspectiva mărginită a modului 
cum resurse limitate pot fi utilizate eficient în circuitul energetic 
al reproducerii vieţii sociale. Acestei perspective particulare 
Bataille îi opune perspectiva mai generală a luării în considerare a 
unui buget energetic extins la nivel cosmic. Pe baza acestei 
schimbări de perspectivă, pe care el o realizează în analogie cu 
trecerea de la perspectiva managerială a agenţilor economici la 
perspectiva de sistem a economiei naţionale, se răstoarnă şi 
întrebarea economică fundamentală: nu utilizarea unor resurse 
limitate, ci cheltuirea altruistă a unor resurse excedentare devine 
problema-cheie. Bataille porneşte de la premisa biologică după 
care organismul viu adună mai multă energie decât consumă 
pentru reproducerea vieţii sale. Energia excedentară este folosită 
pentru creştere. Atunci când aceasta a încetat, excedentul 
neabsorbit de energie este cheltuit neproductiv - energia trebuie 
să se piardă fără câştig. Acest lucru se poate produce în principiu 
într-o formă „glorioasă" sau „catastrofică. Şi viaţa social-cul- 
turală este supusă presiunii energiei excedentare. 

Aceasta poate fi canalizată în diverse moduri, de exemplu, către 
extinderea demografică, spaţială sau socială a unor colectivităţi, 
sau către creşterea producţiei şi a standardului de viaţă, în 
general către un spor de complexitate. Creşterea organică îşi 
găseşte astfel un echivalent social. Mai evidentă este absorbţia 
energiilor vitale excedentare prin moarte si procreatie, prin 
distrugerea existentelor şi crearea unor generaţii noi care la 
rândul lor cad şi ele pradă distrugerii. Acestui lux al naturii îi 


corespunde luxul păturilor sociale dominante. Risipa suverană, 
indiferent dacă în formele economice ale consumului neproductiv 
sau în formele erotice şi religioase ale excesului, dobândeşte 
astfel un loc central în economia universului interpretată prin 
filosofia vieţii. Dimpotrivă, eliberarea forţelor de producţie şi 
creşterea capitalistă, dezvoltarea industrială în genere sporesc 
excedentele, care nu pot fi absorbite doar de utilizarea productivă. 
în aceeaşi direcţie acţionează forţele disciplinatoare ale moralei, 
oprobriul luxului, proscrierea forţelor suverane, excluderea 
eterogenului. Dacă însă bogăţia excedentară nu poate fi cheltuită 
glorios, deci cu un efect de intensificare, de exaltare a vieţii, se 
oferă ca singur echivalent formele catastrofice ale cheltuirii - 
aventuri capitaliste, războaie globale; astăzi putem adăuga 
contaminarea ecologică şi distrugerea atomică. 

Bataille îşi argumentează acum, prin speculaţii asupra echilibrului 
bugetului energetic al cosmosului şi societăţii mondiale, 
aşteptarea sa conform 


căreia reificarea totală trebuie să se transforme într-o resurectie a 
forţei suverane pure. Căci societatea devenită universală a muncii 
va duce la o creştere atât de mare a excedentelor neabsorbite, 
încât înscenarea unor orgii ale risipei, ale cheltuielilor în stil mare 
va deveni inevitabilă - fie în forma unor catastrofe previzibile sau 
tocmai în forma unei societăţi absolut libertare care îşi oferă 
bogăţia spre risipă suverană, ceea ce înseamnă: spre excese, spre 
autodepăşirea subiecţilor, spre suprimarea limitelor 
individualitätii în genere. 

Nu este necesar să intru în conţinutul acestei imagini metafizice 
despre lume, în sensul prost al cuvântului, care ne este prezentată 
în forma motivată antropologic a unei suprimări a economiei. 
Indiferent dacă este vorba de ştiinţă sau de un surogat de 
metafizică, în ambele cazuri Bataille se vede confruntat cu aceeaşi 
dificultate în faţa căreia s-a atlat Nietzsche atunci când a procedat 
ştiinţific la critica ideologiei. Dacă suveranitatea şi sursa acesteia, 
sacralul, se raportează în mod eterogen la lumea acţiunii raţionale 


în raport cu un scop în genere; dacă subiectul şi raţiunea se 
constituie doar prin excluderea acelor forţe; dacă alteritatea 
raţiunii este mai mult decât irationalul sau necunoscutul, şi anume 
incomensurabilul care nu poate fi atins de rațiune - sau poate doar 
cu preţul exploziei subiectului raţional -, arunci nu există condiţii 
în care ar putea fi prezentată cu sens ca fiind posibilă o teorie 
care trece dincolo de orizontul a ceea ce este accesibil raţiunii şi 
care tematizează, ca să nu spunem analizează, interacţiunea 
raţiunii cu o putere originară transcendentă. Bataille a intuit 
această dilemă, însă nu a rezolvat-o. El a gândit posibilităţile 
ştiinţei neobiectivante până la extrem - acolo unde subiectul 
cunoscător nu participă doar la constituirea domeniului obiectual, 
nu este legat şi comunică cu acesta doar prin structuri provizorii, 
nu este inserat în ele doar la modul intervenţiei, ci acolo unde 
subiectul cunoscător ajuns „la punctul de fierbere" trebuie să-şi 
abandoneze propria identitate pentru a obţine, ca un năvod 
aruncat în oceanul dezläntuit al sentimentelor, acele experienţe 
cărora le-a fost expus în extaz. Pe de altă parte, el ridică pretenţii 
obstinate de obiectivitate a cunoaşterii şi chiar de impersonalitate 
a metodei acestei ştiinţe „a interioritätii", pentru o analiză a 
„experienţei interioare". El rămâne astfel în privinţa acestei 
întrebări centrale într-un du-te-vino indecis. 

în anumite locuri, Bataille alunecă pe neobservate înapoi în 
vârtejul unei dialectici a iluminismului - de fiecare dată când îşi 
subordonează eforturile filosofice şi ştiinţifice scopului de a obţine 
o cunoaştere reflexivă care trebuie să dobândească forţă practică 
prin transformarea subiecţilor inerti în participanţi cu o acută 
conştiinţă de sine. Apoi el redevine din nou conştient de paradoxul 
unei critici totalizatoare, autoreferentiale a raţiunii: „Nu putem 
pătrunde până la ultimul obiect al cunoaşterii fără ca acea 


cunoaştere, care vrea să reducă omul la lucruri subordonate şi 
utile, să nu se dizolve ea însăşi... Nimeni nu poate să cunoască şi, 
totodată, să se apere de 

distrugere."" 

La sfârşitul vieţii sale, Bataille pare că ar vrea să fac uz de 
posibilitatea - ce i-a permis o existenţă dublă, de scriitor şi filosof - 


de a se retrage din filosofie şi ştiinţă. Erotismul l-a făcut să 
înţeleagă că acea cunoaştere a esentialului este rezervată unei 
experienţe mistice, unei tăceri cu ochii închişi. Cunoaşterea 
discursivă rămâne prinsă, fără speranţă, în cercul secventelor 
lingvistice: „Limba strânge totalitatea a ceea ce are pentru noi o 
semnificaţie, dar o şi risipeşte în acelaşi timp... Atenţia noastră 
rămâne îndreptată asupra acelui întreg, care în succesiunea 
propoziţiilor ne scapă, însă noi nu putem accede la faptul că 
fulgerele propoziţiilor succesive se retrag din faţa marii 
iluminări. "412 

Scriitorul erotic poate folosi mereu limba, în aşa fel încât cititorul 
să fie surprins de obscenitate, să fie cuprins de şocul 
neaşteptatului şi al neinchipuitului, şi să cadă pradă ambivalentei 
dintre plăcere şi dezgust. Filosofia, însă, nu poate irumpe în 
acelaşi fel din universul limbii: „ea utilizează limba în aşa fel încât 
după ea nu urmează niciodată tăcerea. Aşa încât clipa supremă 
depăşeşte în mod necesar formularea filosofică a problemei."413 
Prin această propoziţie, Bataille îşi neagă însă propriile sale 
eforturi de a face o critică radicală a raţiunii prin mijloacele 
teoriei. 


Note: 

41 Bataille (1975), 106. 
42 Bataille (1982), 269 
413 ibidem. 


IX. Demascarea ştiinţelor umane prin critica 


raţiunii: Foucault 

Foucault nu stă faţă de Bataille precum Derrida faţă de 
Heidegger, într-o relaţie de discipolat şi de succesiune. Le lipseşte 
deja legătura exterioară a unui domeniu în a cărui tradiţie să fi 
crescut amândoi. Bataille s-a ocupat cu etnologia şi sociologia, 
fără să fi ocupat vreodată o poziţie academică; Foucault era 
profesor de istoria sistemelor de gândire la College de France. Cu 
toate acestea, Foucault îl numeşte pe Bataille unul dintre mentorii 
săi. Evident, Bataille îl fascinează ca unul care se opune vârtejului 
denaturant al discursului nostru iluminist despre sexualitate şi 
care vrea să redea extazului, celui sexual şi celui religios, sensul 
lor propriu, specific erotic. Mai înainte de toate, Foucault admiră 
în Bataille pe acela care pune alături texte de ficţiune şi texte 
analitice, romane şi reflecţii, pe acela care imbogäteste limba cu 
gesturi ale risipirii, ale excesului şi ale depäsirii limitei, pentru a- 
şi croi o cale afară din limba subiectivitätii triumfătoare. La 
întrebarea despre maeştrii săi de gândire, Foucault dă următorul 
răspuns instructiv: „Multă vreme a existat în mine un conflict 
prost rezolvat între pasiunea pentru Blanchot şi Bataille, pe de o 
parte, şi interesul pentru anumite studii pozitive precum acelea 
ale lui Dumezil şi Levi-Strauss, pe de altă parte. însă aceste două 
direcţii, al căror numitor comun-îl constituie probabil problema 
religioasă, au contribuit de fapt în acelaşi mod la apropierea mea 
de ideea dispariţiei subiectului."*'* Revoluţia structuralistä l-a 
cuprins pe Foucault ca şi pe alţi colegi de generaţie; l-a făcut să 
devină, ca şi pe Derrida, critic al gândirii fenomenologic- 
antropologice, dominante de la Kojeve până la Sartre, şi l-a 
determinat, mai întâi de toate, în alegerea metodei sale. El 
înţelege acest „discurs negativ despre subiectivitate", introdus de 
Levi-Strauss, totodată ca pe o critică a modernităţii. Motivele 
nietzscheene ale criticii raţiunii ajung la Foucault nu prin 
intermediul lui Heidegger, ci prin Bataille. în sfârşit, el nici nu 
prelucrează aceste impulsuri ca filosof, ci ca 


elev al lui Bachelard, anume ca istoric al ştiinţei, istoric care, 
altfel decât se obişnuieşte în domeniu, se interesează mai degrabă 
de ştiinţele umane decât de ştiinţele naturii. 

Aceste trei linii de tradiţie, ce pot fi -desemnate cu numele lui 
Levi-Strauss, Bataille şi Bachelard, se întâlnesc în prima carte ce 
l-a făcut cunoscut pe Foucault dincolo de cercul mai restrâns al 
colegilor din domeniu. Nebunie şi societate (1961) este un studiu 
asupra preistoriei şi istoriei începuturilor psihiatriei. Modelul 
paradigmatic al etnologiei structuraliste devine vizibil în 
mijloacele analiticii discursului şi în înstrăinarea metodică de pro- 
pria cultură. Pretentia de critică a raţiunii o ridică deja subtitlul, 
ce promite o „istorie a nebuniei în epoca clasică". Foucault vrea să 
arate cum, de la sfârşitul secolului 18, fenomenul nebuniei se 
constituie în maladie a spiritului. Cu acest ţel, el reconstituie 
istoria genezei discursului în care vorbesc despre nebunie 
psihiatrii secolelor 19 şi 20. Ceea ce ridică această carte deasupra 
nivelului studiilor de istoria culturii ale unui istoric al ştiinţei este 
interesul filosofic pentru nebunie ca fenomen complementar al 
raţiunii: o rațiune devenită monologică îşi separă nebunia de trup, 
pentru a putea dispune de ea fără primejdii ca de un obiect 
purificat de subiectivitatea raţională. Foucault analizează 
instituirea de clinici, cea care face pentru prima oară un fenomen 
medical din maladia spiritului, ca pe un exemplu pentru acele 
procese ale excluderii, ostracizării şi exilării, de pe urmele cărora 
Bataille citise istoria rationalitätii occidentale. 

Istoria ştiinţei devine, în mâinile lui Foucault, istorie a 
raţionalităţii, pentru că ea urmăreşte constituirea nebuniei ca 
imagine în oglindă a constituirii raţiunii. Foucault declară 
programatic că el vrea „să scrie istoria limitelor,... cu care o 
cultură vrea să respingă ceva ce, pentru ea, stă în afară".1!5 El 
vrea să insereze nebunia în seria acelor experiente-limitä în cadrul 
cărora logos-ul occidental se vede pe sine ca opus în moduri 
extrem de ambivalente unui ceva eterogen. Experientelor 
depăşirii limitei aparţin contactul cu şi adâncirea în lumea 


orientală (Schopenhauer), redescoperirea tragicului, a arhaicului 
în genere (Nietzsche); pătrunderea în sfera viselor (Freud) şi a 
interdicţiilor arhaice (Bataille), ca şi exotismul hrănit de relatările 
antropologice. Dintre acestea, Foucault lasă deoparte 
romantismul german, cu excepţia unei trimiteri la Holderlin.*'° Cu 
toate acestea, în Nebunie şi societate 


Note: 

115 M. Foucault, Wahnsinn und Gesellschaft, Ffm. 1969, p. 9. 

416 Deja Schelling şi filosofia romantică a naturii inteleseserä nebunia 
drept alteritate a raţiunii, produsă prin excomunicare, evident într-o 
perspectivă a reconcilierii care îi este străină lui Foucault. Prin faptul că 
legătura comunicativă între nebun (sau delincvent) şi totalitatea raţional 
constituită a legăturilor vieţii publice este tăiată, ambele părţi suferă o 


străbate încă un motiv, pe care Foucault îl va abandona mai 
târziu. Aşa cum Bataille descoperă - în experienţele paradigmatice 
ale ieşirii extatice din graniţele sinelui şi ale dizolvării orgiastice a 
sinelui - pătrunderea unor puteri eterogene în lumea omogenă a 
unei cotidianitäti normalizate consträngätor, tot astfel Foucault 
presupune, in spatele fenomenului produs psihiatric al maladiei 
spiritului, in spatele diverseLor mästi ale nebuniei in general, cä 
mai existä incä ceva autentic, a cärui voce amutitä trebuie doar 
lăsată să vorbească: „Trebuie să ne aplecäm cu urechea atentă 
către acele şoapte ale lumii şi să încercăm să percepem multele 
imagini ce nu şi-au găsit niciodată expresia în poezie, multele 
fantasme ce n-au căpătat niciodată culorile stării de veghe."*!” 
Desigur, Foucault admite şi paradoxurile sarcinii de a prinde 
adevărul nebuniei „în efervescenta sa de dinainte de conceperea 
ei prin ştiinţă": „Perceperea ce caută să sesizeze aceste cuvinte în 
stare neîmblânzită aparţine cu necesitate unei lumi ce le-a luat 
deja în stăpânire". Cu toate acestea, autorul are deja în minte o 
analiză a discursului ce sondează, printr-o hermeneutică de 
adâncime, în locul originar al scindării iniţiale în nebunie şi 
rațiune, cu 

deformare - aceia care sunt incluşi în rândurile normalitätii 
constrângătoare a unei raţiuni încă doar subiective nu sunt mai puţin 
deformati decât aceia excluşi din nor-malitate. Nebunia şi răul neagă 
normalitatea - punând-o de două ori în primejdie - ca fiind ceea ce o 


tulbură, îi pune ordinea sub semnul întrebării, dar şi ca ceea ce, sustră- 
gându-se normalitätii, îi pune sub ochi propria lipsă. Această putere a 
negării active nebunul şi delincventul o pot desfăşura, evident, doar ca 
rațiune răsturnată, prin urmare datorită momentelor scindate de raţiunea 
comunicativă. 

Cu Bataille şi Nietzsche, Foucault se desparte de această figură de 
gândire idealistă, ce trebuie să sesizeze o dialectică inerentă raţiunii. 
Discursurile raţionale îşi au permanent rădăcina în straturi ce delimitează 
raţiunea monologică. Aceste fundamente mute ale sensului, stând la 
temelia rationalitätii occidentale, sunt la rândul lor fără sens: ele trebuie 
exhumate asemenea monumentelor fără grai ale unui timp anterior, dacă 
raţiunea trebuie să vină la lumină în relaţia de schimb, şi în opoziţie cu 
alteritatea ei. In acest sens arheologul constituie modelul exemplar 
pentru istoricul ştiinţei ce operează după metoda istoriei raţiunii, istoric 
ce a învăţat de la Nietzsche că raţiunea îşi constituie structurile doar pe 
calea excluderii elementelor eterogene, doar pe calea centrării monadice 
în sine însăşi. Nu există nici o rațiune mai înainte de cea monologică. De 
aceea nebunia nu apare ca rezultat al unui proces de sciziune, în a cărui 
desfăşurare raţiunea comunicativă s-a coagulat exclusiv ca rațiune 
centrată pe subiect. Procesul ei de constituire este totodată procesul de 
constituire a raţiunii, ce nu apare în altă formă decât cea occidentală, a 
unei subiectivitäti raportându-se la sine. Acea „ratiune" a idealismului 
german, care se vrea a fi mai originară decât cea care s-a întrupat în 
cultura europeană, apare acum ca fiind tocmai acea ficţiune prin care 
Occidentul se lasă recunoscut în specificul său, prin care el îşi presupune 
o generalitate himerică şi îşi camuflează şi impune simultan pretenţiile 
sale de dominație globală. 


scopul de a descifra în ceea ce a fost exprimat ceea ce rămâne 
nespus.!€ Această intenţie trimite către o dialectică negativă ce 
încearcă, cu mijloacele unei gândiri identificatoare, să iasă din 
traiectoria acesteia pentru a ajunge, înăuntrul istoriei genezei 
raţiunii instrumentale, la locul uzurpării originare şi al scindării 
unei raţiuni mimetice consolidându-se monologic, pentru a cir- 
cumscrie acest loc cel puţin aporetic. Dacă aceasta ar fi intenţia 
sa, Foucault ar trebui să se catere ca un arheolog prin peisajul 
ruinelor unei raţiuni obiective distruse, din ale cărei mărturii mute 
se mai poate totuşi constitui, retrospectiv, perspectiva (deşi de 
mult respinsă) a speranţei în conciliere. Aceasta este perspectiva 
lui Adorno, nu a lui Foucault. 

Cel ce nu vrea altceva decât să demaşte figura dezgolită a raţiunii 


centrate în subiect nu are voie să se încreadă în visele ce dau 
năvală peste rațiune în timpul „somnului ei antropologic". Trei ani 
mai târziu, în prefața la Naşterea clinicii, Foucault se cheamă pe 
sine la ordine. El vrea ca pe viitor să renunţe la excursul 
comentator, la orice hermeneutică ce pătrunde adânc sub 
suprafaţa textului. Nu mai caută acum - în spatele 

discursului .despre nebunie - nebunia însăşi; nu mai caută, în 
spatele arheologiei privirii medicale, acel mut contact al corpului 
cu ochiul, ce părea să premeargă oricărui discurs. Spre deosebire 
de Bataille, el renunţă la accesul evocativ către ceea ce este 
exclus şi ostracizat - elementele eterogene nu mai promit nimic. O 
hermeneutică, deşi demascatoare, leagă mereu de critica ei o pro- 
misiune; o arheologie lucidă trebuie să se elibereze de aceasta: 
„N-ar fi posibilă o analiză a discursului care să nu presupună în 
ceea ce a fost spus nici un rest şi nici un excedent (de 
semnificaţie), ci numai faptul apariţiei sale istorice? Ar trebui, 
atunci, să tratăm faptele discursive nu ca nuclee autonome ale 
unor semnificaţii multiple, ci ca evenimente şi ca elemente 
funcţionale ce alcătuiesc un sistem ce se constituie treptat. Sensul 
unei exprimări n-ar mai fi definit prin tezaurul de intenţii 
conţinute în ea, intenţii, prin care ea este totodată dezvăluită şi 
reţinută, ci prin diferenţa ce o alătură altor exprimări, reale şi 
posibile, simultane sau opuse în timp. Astfel ar deveni vizibil 


Note 

M. Foucault (1969), 13. 

418 „întrucât nouă ne lipseşte puritatea originară, cercetarea structurilor 
trebuie să conducă înapoi către acea despărţire ce separă şi leagă 
simultan nebunia şi raţiunea. Ea trebuie să încerce să descopere 
schimbul permanent, obscura rădăcină comună şi opoziţia originară ce 
conferă în aceeaşi măsură un sens atât unităţii, cât şi opoziţiei între ceea 
ce are sens şi ceea ce e absurd. Astfel, va putea apărea din nou decizia 
fulgerătoare care este eterogenă înăuntrul timpului istoric, dar 
inconceptibilă în afara acestui timp, care desparte acel murmur de 
insecte obscure de limba raţiunii şi a descântecelor timpului." (Foucault, 
1969, 13). 


conţinutul sistematic al discursului."*!? Aici devine deja limpede o 
concepţie asupra scrierii istoriei pe care Foucault, sub influenţa 


lui Nietzsche, a opus-o, de la sfârşitul anilor '60, ca pe un fel de 
anti-stiintä ştiinţelor umane ordonate în interiorul istoriei raţiunii 
şi, prin aceasta, devalorizate. în lumina acestei concepţii Foucault 
va considera drept „încercări oarbe", parţial, lucrările sale 
timpurii asupra nebuniei (şi naşterii psihologiei clinice), ca şi 
asupra maladiei (şi dezvoltării unei medicini clinice). în cele ce 
urmează vreau să mă refer la teme ce realizează o continuitate 
reală între lucrările sale timpurii şi cele de mai târziu. 

II 

Foucault cercetează deja în Nebunie şi societate legătura 
specifică dintre discursuri şi practici. Nu este vorba aici despre 
cunoscuta încercare de a explica plecând de la condiţii exterioare 
ştiinţei o dezvoltare internă, construită ulterior, a acesteia. în 
locul perspectivei interioare a unei istorii călăuzite de probleme a 
teoriei, apare de la început descrierea structurală a unor 
discursuri alese cu grijă, proeminente. Descrierea este aplicată la 
acele puncte de ruptură ce sunt acoperite de examinarea specifică 
istoriei spiritului şi a problemelor - aşadar, acele puncte unde o 
nouă paradigmă începe să se impună în locul uneia vechi. De 
altfel, discursurile savantului se învecinează cu alte discursuri, 
atât cu cele filosofice, cât şi cu cele ale profesiilor academice, i.e. 
cele ale medicilor, juriştilor, funcţionarilor administrativi, teolo- 
gilor, educatorilor etc. Bineînţeles, ştiinţele umane, cele care 
constituie punctul de referinţă la care tin cu obstinatie studiile 
foueaultiene, nu stau doar în contextul altor discursuri; mai 
importante pentru istoria genezei lor sunt practicile mute în,care 
ele sunt inserate. Prin acestea Foucault înţelege reglementările 
modurilor de a acţiona si obisnuintele consolidate instituţional, 
adesea constituite arhitectonic şi concentrate în ritualuri. în 
conceptul de „practicä" Foucault a preluat momentul influentärii 
asimetrice, prin forţă, a libertăţii de mişcare a altor participanţi la 
interacţiune. Sentinţele juridice, măsurile politienesti, directivele 
pedagogice, internările, corectiile corporale, controalele, formele 
de pedeapsă corporală şi intelectuală sunt exemplare pentru 
imixtiunea forţelor socializante, organizatoare, în substratul 
natural al creaturilor concrete. Foucault îşi permite un concept 
complet nesociologic al socialului. Iar ştiinţele umanului îl 
interesează chiar de la început doar ca 


Note: 
'M. Foucault, Die Geburt der Klinik (Naşterea clinicii), Munchen 1973, 15. 


medii ce întăresc şi impulsionează în modernitate procesul straniu 
al acestei socializări, anume apariţia raporturilor de putere în 
interacţiunile concrete, mijlocite de trup. Rămâne, bineînţeles, 
neexplicat felul în care se raportează discursurile, ştiinţifice şi de 
alt fel, la practici - dacă nu cumva cele dintâi le conduc pe 
acestea; dacă relaţia lor ar trebui gândită ca fundament şi con- 
structie, sau mai degrabă după modelul cauzalitätii circulare, ori 
ca ansamblu dinamic de structură şi eveniment. 

Foucault a ţinut până la capăt şi la cazurile epocale, cele care 
împart istoria sexualităţii. Pe fundalul difuz, nedesluşit al Evului 
Mediu înfloritor, care trimite din nou la începuturile logos-ului 
grecesc, se disting ceva mai limpede contururile Renaşterii, 
care serveşte la rândul ei drept cadru pentru epoca clasică (de la 
mijlocul secolului 17 până la sfârşitul secolului 18), distinsă clar şi 
cu simpatie. Sfârşitul secolului 18 marchează, apoi, peripetiile din 
cadrul dramei istoriei raţiunii, acel prag către modernitate creat 
prin filosofia kantiană şi prin ştiinţele umane. Acestor epoci, ce-şi 
datorează numele convenţional mai degrabă unor cezuri ce ţin de 
istoria socială şi a culturii, Foucault le conferă o semnificaţie mai 
adâncă, în funcţie de constelaţiile schimbătoare ale raţiunii şi 
nebuniei. El atribuie secolului 16 un anumit neastâmpăr al 
autocriticii şi o deschidere în comerţul său cu fenomenul nebuniei. 
Rațiunea mai are încă o permeabilitate osmotică - nebunia mai stă 
încă în relaţie cu tragicul şi clarviziunea, este un loc al 
adevărurilor apocrife; ea are funcţia unei oglinzi ce demască 
ironic slăbiciunile raţiunii, înclinația pentru iluzii aparţine însuşi 
caracterului raţiunii. în timpul Renaşterii nu este eliminată cu 
totul orice reversibilitate în cadrul relaţiei raţiunii cu alteritatea 
ei. Pe acest fundal, două fenomene capătă semnificaţia de 
evenimente epocale ale istoriei raţiunii: marele val de internări de 
la mijlocul secolului 17, ca, de exemplu, în Paris, când în intervalul 
de câteva luni ale anului 1656, unul din o sută de locuitori a fost 
arestat şi internat în instituţii psihiatrice; apoi, la sfârşitul 
secolului 18, transformarea acestor lagăre de internare şi azile în 
instituţii închise, cu îngrijire medicală, pentru boli mentale 
diagnosticate medical - aşadar naşterea acelor instituţii psihiatrice 


care persistă şi astăzi şi a căror abolire este propovăduită de 
mişcarea antipsihiatrică. 

Ambele evenimente - mai întâi încartiruirea fără selecţie a 
nebunilor, criminalilor, pierde-vară, libertinilor, săracilor, 
excentricilor de tot felul, iar mai târziu instituirea de clinici pentru 
tratarea bolnavilor mentali - semna- 


Note: 


#20 M. Foucault (1969), 8 sq. Nu am mai putut lua în considerare recent 
publicatele volume II şi III ale Istoriei sexualităţii. 


lează două feluri de practici. Ambele servesc delimitării 
elementelor eterogene dinăuntrul acelui monolog ce se 
consolidează progresiv pe care subiectul, ridicat în final la rangul 
raţiunii umane universale, îl poartă cu sine, în măsura în care 
transformă în obiect tot ceea ce se află în jurul său. Ca şi în 
cercetările de mai târziu, comparatia dintre epoca clasică si 
modernitate stă în centrul atenţiei. Ambele genuri de practici ale 
excluderii sunt consonante prin aceea că ele constrâng la o 
separare şi elimină în mod riguros din imaginea nebuniei acele 
trăsături ce o fac să semene cu raţiunea. Numai că internarea 
nediferentiatä a tuturor deviatilor semnifică doar o segmentare 
spaţială a confuzului şi fantasticului lăsate în seama lor, nu încă o 
confruntare în vederea domesticirii cu un haotic ce inspiră teamă 
şi care, ca suferinţă şi patologie, trebuie integrat ordinii naturii şi 
omului: „Ceea ce închisese epoca clasică nu era doar o demenţă 
abstractă, în care se amestecau nebuni şi liber-cugetători, bolnavi 
şi delincventi, ci şi o puternică rezervă de fantastic, o lume a 
monstrilor pe care i-ai crede ... inghititi în acea noapte a lui 
Hierony-mus Bosch".??*! Doar în timpul secolului 18 târziu apare 
teama de o nebunie ce ar putea ieşi afară prin crăpăturile azilului, 
apare totodată şi compătimirea faţă de cei bolnavi nervos şi un 
sentiment de culpă pentru faptul că au fost asociaţi mizerabililor 
delincventi şi lăsaţi în voia sorții. Salubrizarea clinică a azilelor 
rezervate de acum înainte bolnavilor merge mână în mână cu 
obiectivarea ştiinţifică a nebuniei şi cu tratarea psihiatrică a 


nebunilor. Această clinificare înseamnă totodată o umanizare a 
suferinţei şi o naturalizare a maladiei.1% 

Cu aceasta este atinsă o altă temă, pe care Foucault o va urmări 
cu o intensitate mereu crescândă: legătura constitutivă a ştiinţelor 
umane cu practicile unei izolări supravegheate. Naşterea 
instituţiei psihiatrice, a clinicii în genere, este exemplară pentru o 
formă a disciplinării pe care Foucault o va descrie mai târziu pur 
şi simplu drept tehnologia modernă a dominării. Arhetipul 
instituţiei închise, pe care Foucault îl descoperă mai întâi în lumea 


Note: 

21 M. Foucault (1969), 367. 

Foucault descrie impresionant un azil care îşi schimbă profund trăsăturile 
şi funcţia în era reformelor de la sfârşitul secolului 18, ca să zicem aşa 
sub privirea psihiatrului: „Acest sat însemna cândva că nebunii erau aici 
internaţi şi că astfel omul raţiunii era apărat de ei. Acum se arată faptul 
că nebunul (selectat) este eliberat şi că în această libertate, care îl pune 
pe acelaşi plan cu legile naturii, el se adaptează din nou omului 
rational...Desi, în instituţii încă nu s-a schimbat în realitate nimic, începe 
să se schimbe sensul internării şi al excluziuni i. încet, el capătă valori 
pozitive, iar spaţiul neutral, gol, nocturn, în care cândva dementa rätäcea 
în propria-i noapte, începe să se populeze cu o natură (dominată medical), 
căreia nebunia eliberată trebuie să i se supună (ca patologie)." (Foucault 
(1969), 343. Adăugirile din paranteze îmi aparţin). 


transformată clinic a azilului, revine în structurile fabricii, 
închisorii, cazărmii, şcolii şi şcolii de cädeti. în aceste instituţii 
totale, care şterg diferentierile naturale ale vechii vieţi europene 
şi care ridică cazul excepţional al internării la un fel de formă 
normală a internatului, Foucault vede monumentele triumfului 
raţiunii aflate în actul reglementării. Aceasta nu îşi mai supune 
doar nebunia, ci supune atât natura nevoilor organismului 
individual, cât şi corpul social al unei populaţii ca întreg. 

Pentru instituţiile medicale, privirea obiectivatoare şi 
examinatoare, ce fragmentează analitic, controlează şi pătrunde 
totul, capătă o putere generatoare de structuri; este privirea 
subiectului raţional, ce-a pierdut toate legăturile pur intuitive cu 
lumea sa înconjurătoare, a rupt toate puntile înţelegerii 
intersubiective, şi căruia acum, în însingurarea sa monologică, 
ceilalţi subiecţi nu-i mai sunt accesibili decât în calitate de obiecte 


ale unei observări lipsite de participare. în Panopticon-u| proiectat 
de Bentham, această privire s-a coagulat parcă arhitectonic.17% 
Aceeaşi structură e prezentă la naşterea ştiinţelor umane. Nu eo 
întâmplare faptul că aceste ştiinţe, mai înainte de toate psihologia 
clinică, dar şi pedagogia, sociologia, politologia şi antropologia 
culturală se inserează fără lacune în aceeaşi tehnologie de putere 
ce-şi găseşte expresia în instituţia închisă. Ele sunt transformate 
în terapii şi tehnici sociale, şi constituie astfel cel mai eficace 
mediu al noii puteri disciplinare ce domină, modernitatea. Această 
eficacitate o datorează împrejurării că privirea pătrunzătoare a sa- 
vantului umanist poate ocupa acel spaţiu central al panopticului, 
din care vezi fără să fii văzut. încă din studiul asupra naşterii 
clinicii, Foucault concepuse privirea şcolită pe cadavrul uman a 
anatomistului drept „concretul apriori" al ştiinţelor despre om. în 
istoria nebuniei, el se află deja pe urmele 


Note: 

123 „La periferie, o clădire în formă de inel; în mijloc, un turn cu ferestre 
largi ce se deschid spre interiorul inelului; clădirea circulară este 
împărţită în celule, fiecare străbătând întreaga grosime a clădirii; au 
fiecare câte două ferestre, una îndreptată spre interior, către ferestrele 
turnului, iar cealaltă către exterior, astfel încât celulele să fie pătrunse de 
lumină de ambele părţi. Ajunge apoi să punem un supraveghetor în turn 
şi în fiecare celulă un nebun, un bolnav sau un condamnat, un muncitor 
sau un elev. In lumina ce vine din partea opusă se vor putea vedea 
suficient de limpede micile siluete ale prizonierilor în celulele clădirii 
circulare. Fiecare cuşcă e un mic teatru, în care fiecare actor este singur, 
complet individualizat şi mereu vizibil" (M. Foucault, Uberwachen und 
Strafen, Ffm. 1978, p. 256 sq.) Din funcţiile vechii carcere - încarcerare, 
tinere în întuneric, ascundere - numai prima este păstrată: limitarea 
libertăţii de mişcare este necesară, pentru a respecta condiţiile oarecum 
experimentale ale instalării privirii obiectivatoare: „Panopticon-ul este o 
maşină de separare a cuplului a vedea/a fi văzut: în cercul exterior eşti pe 
deplin văzut, fără a vedea pe cineva; în spaţiul central vezi totul, fără să 
fii vreodată văzut" (ibid., 259). 


acestei afinități originare între instituţia azilului şi relaţia medic- 
pacient. în ambele, în organizarea instituţiei supravegheate, cât şi 
în observarea clinică a pacientului, se împlineşte acea separare 
între a vedea şi a fi văzut, ce leagă ideea clinicii cu ideea unei 


ştiinţe despre om. Este ideea care ajunge la putere la fel de 
originar ca şi raţiunea centrată în subiect, anume ideea că 
înăbuşirea relaţiilor dialogice face din subiecţii întorşi monologic 
în sine obiecte unul pentru celălalt, şi numai obiecte. 

Prin exemplul eforturilor de reformă din care apar instituţia 
psihiatrică şi psihologia clinică, Foucault dezvoltă în final acea 
înrudire internă dintre umanism şi teroare, ce face critica sa a 
modernităţii atât de dură şi necruțătoare. Prin naşterea instituţiei 
psihiatrice din ideile umanitare ale iluminismului Foucault 
demonstrează pentru prima oară acea „dublă mişcare de eliberare 
şi transformare în sclavi", pe care, mai târziu, o va regăsi la scară 
mărită în reformele executării pedepselor penale, ale sistemului 
educativ, ale instituţiilor medicale şi de asistenţă socială. 
Eliberarea întemeiată umanitar a nebunilor din spaţiul neglijat al 
lagărelor de internare, crearea de clinici igienice cu scopuri 
medicale fixate, tratarea psihiatrică a bolnavilor mintali, dreptul 
pe care îl capătă aceştia la înţelegere psihologică şi îngrijire 
terapeutică — toate acestea sunt făcute posibile prin intermediul 
unei organizări a instituţiei ce face din pacient obiect al 
supravegherii continue, al manipulării, izolării şi reglementării, 
dar înainte de toate, al cercetării medicale. Practicile ce se 
concretizează instituţional în organizarea internă a vieţii în 
instituţia medicală sunt baza pentru cunoaşterea nebuniei, 
cunoaştere ce nu-i conferă acesteia decât obiectivitatea unei 
patologii conceptualizate şi care ordonează prin aceasta universul 
raţiunii. Cunoaşterea psihiatrică, înseamnă, fireşte, o dublă 
eliberare, în sensul emancipării şi eliminării, nu numai pentru 
pacient, ci şi pentru medic, pentru practicantul pozitivist: 
„Cunoaşterea nebuniei presupune la acela care o posedă un 
anumit mod de a se elibera de nebunie, de a se sustrage dinainte 
pericolelor şi vrăjii sale... în ea se află originar fixarea unui mod 
special de a nu fi nebun".*** 

Nu voi trata aceste patru teme în amănunt, ci mă voi ocupa de în- 
trebarea dacă Foucault reuşeşte să efectueze o critică a raţiunii în 
forma unei istoriografii a ştiinţelor umane ce procedează 
arheologic, extinse la rangul de genealogie, dar fără să cadă în 
aporiile acestei întreprinderi autoreferenţiale. . La fel de neclară 
ca şi relaţia dintre discursuri şi practici rămâne în lucrările 
timpurii problema metodologică, anume cum poate fi în genere 
scrisă o istorie a constelaţiilor de rațiune şi nebunie când munca 
istoricului trebuie să 


se situeze, la rândul ei, în orizontul raţiunii. în prefetele la studiile 
apărute la începutul anilor '60, Foucault îşi pune această 
întrebare, fără a-i răspunde; când îşi ţine, în 1970, prelegerea 
inaugurală la College de France, ea pare, însă, a fi fost rezolvată. 
Trasarea graniţelor între rațiune şi nebunie revine aici ca unul din 
cele trei mecanisme în virtutea cărora se constituie vorbirea 
raţională. Eliminarea nebuniei stă la mijloc între, pe de o parte, 
operaţiile mai neobişnuite cum sunt ţinerea la distanţă de discurs 
a vorbitorului recalcitrant, reprimarea temelor neplăcute, 
cenzurarea expresiilor şi, pe de altă parte, operaţia deloc 
surprinzătoare a deosebirii, în interiorul discursului exersat, a 
expresiilor valide de cele nevalide. Foucault admite că, la prima 
vedere, este implauzibil să concepem regulile pentru eliminarea 
expresiilor false după modelul delimitării nebuniei şi al excluderii 
eterogenului: „Cum s-ar putea compara rational cerința 
adevărului cu asemenea trasări de graniţe ce sunt dinainte 
arbitrare sau, cel puţin, se organizează în jurul unor circumstanţe 
istoric accidentale, cu trasări de graniţe... ce se mută perpetuu, ce 
sunt purtate de o reţea întreagă de instituţii care impun limite şi 
le asigură, şi care se impun constrângător, ba chiar, în parte, cu 
forţa?"425 

Fireşte, Foucault nu se lasă impresionat de referirea la lipsa 
ostentativă de constrângere a argumentului constrângător prin 
care se impun în genere pretenţiile de adevăr sau de valabilitate. 
Aparenta de neconstrângător a argumentului mai bun dispare de 
îndată ce „ne angajăm pe un alt plan" şi adoptăm poziţia 
arheologului, ce-şi îndreaptă privirea către fundamentele 
îngropate ale sensului, către infrastructurile cu greu decelabile, 
care totuşi sunt singurele care stabilesc ce trebuie să treacă drept 
adevărat sau fals înăuntrul unui discurs. Adevărul este un 
mecanism perfid de excludere, fiindcă el funcţionează doar sub 
condiţia ascunderii a voinței de adevăr ce-l străbate de fiecare 
dată: „E ca şi cum voinţa de adevăr ar fi ascunsă pentru noi 
tocmai de către adevăr şi desfăşurarea lui necesară... Discursul 
adevărat, care-şi detaşează necesitatea formei sale de dorință şi o 
eliberează de putere nu poate recunoaşte voința de adevăr care-l 


străbate; iar voinţa de adevăr, care ne constrânge de atâta timp, 
este astfel alcătuită, încât adevărul pe care aceasta îl vrea nu 
poate face altceva decât s-o învăluie."176 

Criteriile de valabilitate după care se discerne înăuntrul fiecărui 
discurs adevărul de fals se menţin într-o transparenţă şi lipsă de 
origine specifice -valabilitatea trebuie să elimine din sine tot ceea 
ce e pur genetic, inclusiv 


Note: 

25 M. Foucault, Die Ordnung der Diskurse, Munchen 1974, 10 sq. 
(Citate din ediţia II, 1974). 

426 Ibid., p.Usq. 


originea sa situată în reguli le de constituire a discursurilor, reguli 
ce-i stau ca fundament şi pe care arheologul le pune în lumină. 
Structurile ce fac posibil adevărul pot fi ele însele tot atât de puţin 
adevărate sau false, încât nu ne putem întreba decât despre 
funcțiunea voinţei ce ajunge la expresie în ele, cât şi despre 
genealogia acestei voințe originate într-o țesătură de practici de 
putere. De la începutul anilor '70, Foucault deosebeşte arheologia 
cunoaşterii - care descoperă regulile de excludere ce constituie 
adevărul în discursuri -de cercetarea genealogică a practicilor 
aferente. Genealogia investighează cum se formează discursurile, 
de ce acestea apar şi dispar din nou, prin faptul că urmăreşte 
geneza condiţiilor de valabilitate, variabile istoric, până la 
rădăcinile lor instituţionale. în timp ce arheologia foloseşte stilul 
dezinvolturii savante, genealogia se pune în slujba unui „fericit 
pozitivism".*?’ Dar dacă arheologia ar putea proceda savant, iar 
genealogia inocent pozitivist, atunci paradoxul metodologic al 
unei ştiinţe ce scrie istoria ştiinţelor umane în scopul unei critici 
radicale a raţiunii ar fi rezolvat. 

III 

Foucault datorează concepţia unei istoriografii savant-pozitiviste, 
constituite ca antiştiinţă, receptării lui Nietzsche, definitivate în 
introducerea la Arheologia cunoaşterii (1969) şi în eseul despre 
„Nietzsche, genealogia, istoriografia" (1971). Din punct de vedere 
filosofic, această concepţie oferă, se pare, o alternativă bogată în 
perspective la acea critică a raţiunii ce luase la Heidegger şi 


Derrida forma unei filosofii temporalizate a originii. întregul 
accent al problematicii cade acum, bineînţeles, pe conceptul 
fundamental de putere, cel care dă mai întâi muncii de explorare 
arheologică, ca şi dezvăluirilor genealogice, sensul de critică a 
modernităţii. Autoritatea lui Nietzsche, de la care este preluat 
acest concept complet nesociologic de putere, este, desigur, 
insuficientă pentru a justifica folosirea lui sistematică. Ce-i drept, 
contextul politic al receptării lui Nietzsche -deziluzia provocată de 
revolta eşuată din 1968 - face de înţeles din punct de vedere 
biografic această concepţie a unei istoriografii a ştiinţelor umane 
concepută ca o critică a raţiunii; dar, de asemenea, acest context 
nu poate să întemeieze uzajul specific al conceptului de putere, pe 
umerii căruia Foucault pune întreprinderea lui paradoxală. 
Turnura către teoria puterii trebuie înţeleasă ca o tinere sub 
control intern motivată a problemelor cu care Foucault se 
confruntă, după ce, în Ordinea lucrurilor, el efectuase o 
demascare a ştiinţelor umane doar cu 


mijloacele analiticii discursului. Dar să ne oprim mai întâi asupra 
acceptiei conceptului de „genealogie" la Foucault. 

Istoriografia genealogică poate prelua rolul - specific unei 
antistiinte -de critică a raţiunii doar dacă iese din orizontul acelor 
ştiinţe ale omului orientate istoric, cărora Foucault ar vrea să le 
demaşte, prin teoria sa a puterii, umanismul gol. Noua 
istoriografie trebuie să nege toate acele presupozitii care au fost 
constitutive pentru conştiinţa istorică a modernităţii -gândirea 
filosofiei istoriei şi iluminismul istoric de la sfârşitul secolului 18. 
Aceasta explică de ce A Doua Consideratie Inactuală a lui 
Nietzsche este pentru Foucault o mină de inspiraţie. Nietzsche 
supusese deja, cu o intenţie similară, istorismul epocii sale unei 
critici neîndurătoare. 

Foucault vrea (a) să lase în urma sa conştiinţa prezentistică a 
timpului, caracteristică modernităţii. El vrea să o rupă cu 


privilegierea unui prezent care se distinge prin presiunea 
problemelor unui viitor preluat responsabil şi la care este raportat 
narcisic trecutul. Foucault se răfuieşte cu prezentismul unei 
istoriografii ce nu trece dincolo de situaţia sa hermeneutică de 
plecare şi care se pune în slujba unei asigurări stabilizatoare a 
unei identități totuşi de mult scindate. De aceea, genealogia nu 
trebuie să caute o origine, ci să descopere începuturile 
contingente ale formațiunilor discursive, să analizeze multitudinea 
de istorii factuale ale provenientei, şi să dizolve aparenţa de 
identitate - mai întâi pretinsa identitate a subiectului însuşi care 
scrie istoria, iar apoi pe cea a contemporanilor săi: „Acolo unde 
sufletul se afirmă ca o unitate, acolo unde eul îşi născoceşte o 
identitate sau o coerenţă, genealogia porneşte în căutarea 
începuturilor... Analiza provenientei duce la dizolvarea eului şi 
face să mişune în locurile sintezei sale goale mii de evenimente 
pierdute".*?® 

Din aceasta reiese (b) consecinta metodologicä a unei despartiri 
de hermeneutică. Noua istoriografie nu mai serveşte înţelegerii, ci 
destructiei şi dizolvării acelei legături ţinând de istoria 
influențelor, despre care se pretinde că îl leagă pe istoric de un 
obiect, cu care el nu intră în comunicare decât ca să se 
regăsească pe el însuşi în acesta: „Trebuie să rupem istoria de 
imaginea... prin care aceasta îşi găsea justificarea antropologică: 
aceea a unei memorii milenare şi colective care... se sprijină pe 
documente, pentru a-şi reîmprospăta amintirea". Efortul 
hermeneutic tinde către dobândirea sensului, adulmecă în fiecare 
document o voce redusă la tăcere, ce trebuie trezită din nou la 
viaţă. Această idee a documentului impregnat de sens trebuie 
pusă 

28 M. Foucault, F. Nietzsche, genealogia, istoriografia, in Foucault 

19 M. Foucault (1973), 14 sq. 


în discuţie tot atât de radical ca'şi întreprinderea interpretării 
însăşi. Căci „comentariul", ca şi fictiunile adiacente ale „operei" şi 
ale „autorului" ca făuritor de texte, ca şi în genere reducerea 


textelor secundare la cele primare, producerea de cauzalitäti în 
istoria spiritului - toate acestea sunt instrumentele unei reduceri 
inadmisi bile a complexităţii, sunt procedee de zăgăzuire a 
revărsării spontane a discursurilor, procedee pe care interpretul 
de mai târziu le croieşte pe măsura lui însuşi, vrând să le facă 
accesibile orizontului său provincial. Arheologul dimpotrivă, va 
transforma documentele grăitoare înapoi în monumente mute, în 
obiecte ce trebuie eliberate de contextul lor, pentru a deveni 
accesibile unei descrieri structuraliste. Genealogul vine din afară 
către monumentele dezgropate arheologic, pentru a explica 
apariţia lor din succesiunea contingentä de lupte, victorii şi 
înfrângeri. Doar istoricul, cel care dispretuieste suveran tot ceea 
ce se deschide înţelegerii sensului, poate ataca funcţia de 
întemeietor a subiectului cunoscător. El priveşte ca pe o simplă 
amăgire acea „garanţie că tot ceea ce lui i-a scăpat îi mai poate fi 
redat;... promisiunea că toate acele lucruri, care se menţin în 
depărtare prin aceea că se deosebesc, ar putea fi într-o zi insusite 
în forma conştiinţei istorice"15%0. 

Conceptele fundamentale ale filosofiei subiectului domină nu doar 
felul accesului la domeniul obiectelor, ci şi istoria însăşi. De aceea 
Foucault vrea, mai înainte de toate, (c) să pună capăt istoriografiei 
globale, care concepe istoria în ansamblu ca pe o macroconstiintä. 
Istoria Ia singular trebuie din nou dizolvată, ce-i drept nu în 
multiplicitatea istoriilor narative, ci într-un pluralism al insulelor 
de discurs ce apar şi se scufundă din nou fără vreo regulă. 
Istoricul critic va dizolva mai întâi falsele continuitäti şi îşi va 
îndrepta atenţia către rupturi, praguri şi schimbări de direcţie. El 
nu mai produce corelaţii teleologice; nu se mai interesează de 
marile cauzalitäti; nu mai ia în calcul sinteze, renunţă la principii 
de diviziune ca progresul sau evoluţia, nu mai împarte istoria în 
epoci: „Intenţia unei istorii globale este de a încerca să 
restabilească forma de ansamblu a unei culturi, principiul material 
sau spiritual al unei societăţi, semnificaţia comună a tuturor 
fenomenelor unei perioade, legea care dă socoteală de coeziunea 
lor, ceea ce se numeşte metaforic „chipul" unei epoci"**!. In locul 
acestora, Foucault împrumută din ideea „istoriei seriale" a şcolii 
de la Annales reprezentările orientate programatic ale unei 
abordări structuraliste ce ia în calcul pluralitatea unor istorii non- 
contemporane ale sistemului şi le constituie unitatea pe baza unor 
indicatori exteriori conştiinţei, şi renunţă de fiecare dată la 
mijloacele concep- 


Note: 
43 M. Foucault (1973), 23. 
331 M. Foucault (1973), 19. 


tuale oferite de sintezele unei presupuse conştiinţe, renunţă 
aşadar la constituirea de totalităţi.**? Prin aceasta este exclusă şi 
ideea concilierii, o moştenire a filosofiei istoriei, moştenire din 
care critica raliată la Hegel a modernităţii se inspirase cu 
dezinvoltură. Aspru repudiată este acea istoriografie „care vrea ... 
să includă multiplicitatea epocilor într-o totalitate închisă; o 
istoriografie care ... vede în toate devierile concilieri; care priveşte 
tot ceea ce se află în spatele ei din perspectiva sfârşitului lumii".*°° 
Din această destructie a unei istoriografii ce rămâne legată de 
gândirea antropologică şi de convingerile de bază ale 
umanismului se desprind contururile unui fel de istorism 
transcendental, care moşteneşte şi totodată depăşeşte critica 
istorismului a lui Nietzsche. Istoriografia radicală pe care o 
întreprinde Foucault rămâne „transcendentală" într-un sens slăbit, 
în măsura în care concepe obiectele înţelegerii istorico- 
hermeneutice, bazate pe sens, drept constituite - drept obiectivări 
ale unui praxis al discursului, care este de fiecare dată subiacent 
şi care trebuie să fie conceput într-o manieră structu-ralistică. 
Vechea istoriografie s-a ocupat cu totalitäti de sens, pe care ea le 
deschidea dinăuntrul celui ce participă la ea; din această 
perspectivă nu se oferă privirii ceea ce constituie de fiecare dată o 
asemenea lume a discursului. Ceea ce dinlăuntru se afirmă ca 
totalitate i se oferă spre cunoaştere din afară doar unei arheologii 
ce dezgroapä un praxis al discursului, cu rădăcini cu tot, ca fiind o 
entitate particulară ce ar putea fi şi altfel. în timp ce participanţii 
se înţeleg pe ei ca subiecţi ce se referă în genere la obiecte 
conform unor principii universale de valabilitate, fără a putea 
transcende vreodată orizontul permeabil al lumii lor, arheologul 
ce vine din afară pune între paranteze această înţelegere de sine. 
Reîntorcându-se la regulile constitutive ale discursului, el se 
asigură de limitele fiecărui univers de discurs; constituţia acestora 
este delimitată anume de acele elemente pe care ea le exclude 
inconştient ca eterogene - în măsura în care regulile constitutive 
ale discursului îndeplinesc şi funcţia de mecanisme de excludere. 


Doar ceea ce este exclus din discursul respectiv face posibile 
relaţiile specifice, dar universal valabile înăuntrul discursului, 
adică fără alternative, între subiect şi obiect. în această măsură, 
Foucault se alătură, cu arheologia sa a cunoaşterii, hetero-logiei 
lui Bataille. Ceea ce-l distinge de Bataille este istorismul 
neînduplecat, în faţa căruia se dizolvă chiar şi punctul de referinţă 
prediscursiv al suveranităţii. Pe cât de puţin indică termenul 
„nebunie" - din Renaştere şi până la psihiatria pozitivistă a 
secolului 19 - un potenţial autentic de experienţă 


Note: 

1 C. Honegger, 'M. Foucault und die serielle Geschichte', în Merkur, 36, 
1982, 501 sqq. 'M. Foucault (1974), 96. 

dincoace de toate discursurile despre nebuni, tot pe atät de putin 
păstrează alteritatea raţiunii, eterogenul exclus, rolul unui 
referent prediscursiv ce ar putea indica venirea iminentă a unui 
originar pierdut.*”* 

Spaţiul istoriei - după cum ne este el acum prezentat - devine mai 
degrabă umplut tară rest de evenimentul pur şi simplu contingent 
al ivirii şi dispariţiei dezordonate de noi formaţiuni discursive; în 
această multiplicitate haotică a universurilor de discurs pasagere 
nu mai rămâne loc pentru vreun sens înglobant. Istoricul 
transcendentalist priveşte ca într-un caleidoscop: „Acest 
caleidoscop cu greu. mai aminteşte de structurile succesive ale 
unei dezvoltări dialectice; el nu se lasă explicat printr-un progres 
al conştiinţei, şi de altfel nici printr-o decădere, sau prin lupta a 
două principii: dorinţa şi reprimarea - fiecare voluta îşi datorează 
structura bizară spaţiului pe care practicile limitatoare i l-au 
lăsat."4%%5 

Sub privirea stoică a arheologului, “istoria îngheaţă într-un 
aisberg acoperit de formele cristaline ale formațiunilor discursive 
arbitrare. Dar, întrucât fiecăreia din aceste forme luate individual 
îi revine autonomia unui univers lipsit de origine, istoricului nu-i 
mai rămâne decât ocupaţia ge-nealogului, care explică apariţia 
întâmplătoare a acestor structuri din formele goale ale 
formațiunilor ce le delimitează, adică din circumstanţele imediate. 
Sub privirea cinică a arheologului, aisbergul se pune în mişcare: 
formațiunile discursive se deplasează şi se amestecă, se leagănă 
încoace şi încolo. Ge-nealogul explică această legănare încoace şi 


încolo cu ajutorul nenumăratelor evenimente şi ale unei singure 
ipoteze - că singurul lucru care persistă este puterea, care apare, 
în succesiunea proceselor anonime de dominare, mereu sub noi 
măşti: „Prin „eveniment" nu avem în vedere o decizie, un acord, o 
epocă a guvernării sau vreo bătălie, ci răsturnarea unor relaţii de 
forţe, căderea unei puteri, transformarea funcţiilor unei limbi şi 
folosirea ei împotriva celui ce o vorbea până atunci, slăbirea, 
îmbolnăvirea unei puteri prin sine însăşi, apariţia mascată a unei 
alte dominaţii."15* Sinteza care trebuia să fie efectuată până acum 
de către conştiinţa transcendentală pentru o totalitate unică şi 
universală de obiecte, se descompune în voinţa lipsită de subiect a 


Note: 

1 Cf. autocritica in Foucault (1973), p. 29: „în manieră generală, 

admite o parte considerabilä si, de altfel, destul de enigmaticä, a ceea ce 

apropie de imaginea lui Gehlen a „cristalizării". 

4"6M. Foucault (1974),. 98. 

unei puteri acţionând în învălmăşeala contingentä şi dezordonată 
a formațiunilor discursive. 

IV 

Aşa cum, altădată, la Bergson, Dilthey şi Simmel, „viata" a fost 
ridicată, la rangul de concept transcendental fundamental al 
filosofiei, constituind încă fundalul analiticii lui Heidegger a 
Dasein-wlv!, tot astfel ridică acum Foucault „puterea" la rangul de 
concept transcendental-istorist fundamental al istoriografiei sale 
concepute ca critică a raţiunii. Această trăsătură nu e în nici un 
caz trivială şi nu trebuie defel întemeiată doar prin recursul la 
autoritatea lui Nietzsche. Pe fundalul contrastant al concepţiei 
despre „istoria fiinţei", aş dori să cercetez în primul rând rolul pe 
care îl preia acest concept iritant în critica lui Foucault a raţiunii. 
Heidegger şi Derrida au vrut să continue programul lui Nietzsche 


de critică a raţiunii pe calea destructiei metafizicii. Foucault vrea 
să-l continue printr-o destructie a istoriografiei. în timp ce primii 
au depăşit filosofia printr-o gândire evocator-incantatorie, situată 
dincolo de filosofie, Foucault depăşeşte ştiinţele umane printr-o 
istoriografie ce se înfăţişează ca antistiintä. Ambele părţi 
neutralizează pretenţiile de valabilitate ridicate explicit de acele 
discursuri filosofice şi ştiinţifice pe care le cercetează, prin aceea 
că amândouă revin la o înţelegere epocală a fiinţei sau la nişte 
reguli de formare a discursului. însă şi unul ca şi celălalt trebuie 
să facă posibile, înainte de toate, sensul fiintärii sau validitatea 
unor enunturi înăuntrul orizontului unei lumi date sau al unui 
discurs constituit. Ambii sunt consonanti în aceea că orizonturile 
lumii sau formațiunile discursive se schimbă, dar în aceste 
transformări ele îşi păstrează puterea lor transcendentală asupra 
a ceea ce petrece înăuntrul fiecărui univers constituit de ele; prin 
aceasta, este exclus vreun efect retroactiv dialectic sau circular al 
survenirii ontice, respectiv al referentului asupra condiţiilor de 
posibilizare ale ontologiei, respectiv ale formării discursurilor. 
Istoria transcendentaliilor şi transformarea orizonturilor deschi- 
zătoare de lume cer alte concepte decât acelea ce sunt adecvate 
onticului sau istoricului. Abia în acest punct drumurile celor doi se 
despart. 

Heidegger radicalizează figurile de gândire ale filosofiei originii, 
faţă de care mai păstrează un rest de încredere. El transferă 
autoritatea epistemică a valabilitätii adevărului asupra procesului 
de constituire şi transformare a orizonturilor deschizătoare de 
lume. Condiţiile ce fac posibil adevărul nu pot fi ele însele nici 
adevărate, nici false; cu toate acestea, procesului schimbării 


lor i se atribuie o para-vaEabilitate ce trebuie gândită, după 
modelul valorii de adevăr a enunturilor, ca o formă istoricizatä de 
creştere în adevăr. Privit la lumină, Heidegger face - cu conceptul 
său de istorie a fiinţei ca survenire a adevărului - următoarea 


combinaţie ciudată. Istoria fiinţei îşi datorează autoritatea unei 
fuziuni a semnificatiilor, fuziune rezultată dintr-o pretenţie 
neconstrângătoare de valabilitate şi din putere imperioasă; 
această pretenţie îi conferă puterii subversive a celui ce a înţeles 
caracterul imperativ al unei iluminări ce te constrânge să cazi în 
genunchi. Foucault se sustrage unei asemenea turnuri 
pseudoreligioase prin aceea că el, cu un mic rest de încredere în 
ştiinţele umane, reactivează pentru scopurile sale figura de 
gândire heterologică a excluderii, provenită de la Bataille. El 
dezgoleşte istoria regulilor de constituire a discursurilor de orice 
autoritate a valabilitätii şi priveşte transformările constituirii 
transcendentale, investite cu putere, a discursurilor în maniera în 
care istoriografia convenţională privea ascensiunea şi decăderea 
regimurilor de conducere. In timp ce arheologia cunoaşterii 
(asemănătoare, prin aceasta, destructiei istoriei metafizicii) 
reconstruieşte regulile de constituire a discursurilor, genealogia 
încearcă să explice „succesiunea discontinuă a ord inilor în sine 
neîntemeiate ale semnelor, care-l constrâng pe om în cadrele 
semantice ale unei interpretări determinate a lumii" - şi explică, 
de fapt, proveniența formațiunilor discursive din practici de 
putere, care se întreţes într-un Joc fortuit al dominärilor". 

In cercetările sale de mai târziu, Foucault va ilustra acest concept 
abstract al puterii; el va înţelege puterea drept interacţiunea 
partidelor angajate în război, drept reţeaua descentrată a 
înfruntărilor concrete, faţă în faţă - în sfârşit, drept triumful 
productiv şi supunerea subjugatoare a unui opozant concret. însă 
în contextul nostru este important felul în care reuneşte Foucault 
aceste semnificaţii palpabile ale puterii cu sensul transcendental 
al activităţilor sintetice, pe care Kant le mai atribuia încă unui 
subiect, şi pe care structuralismul le înţelege ca pe un eveniment 
anonim, anume ca o operare pur descentrată, condusă de reguli, 
cu elementele ordonate dintr-un sistem constituit 
transsubiectiv.*% în genealogia lui Foucault, „puterea" este un 
sinonim pentru această activitate pur structuralistă; ea ocupă 
acelaşi loc ca şi „diferanta" la Derrida. Dar această putere ce 
constituie discursurile trebuie să fie simultan putere 
transcendentală de producere fi afirmare empirică de sine. Ca şi 
Heidegger, Foucault lucrează cu o fuziune de semnificaţii opuse. 
Bineînţeles, la el rezultă un amalgam care-i permite, pe urmele 

lui Bataille, să se alăture criticii ideologiei efectuată de Nietzsche. 
Heidegger voia să fixeze în conceptul fiinţei ca putere 
temporalizată a originii sensul întemeietor de valabilitate al 
deschiderii transcendentale a lumii, dar voia totodată să distrugă 
şi componenta idealistă de semnificaţie din conceptul 
transcendentalului, componentă invariantă, ce trece dincolo de tot 
ceea ce este istoric, pur evenimential. Foucault datorează 
conceptul său transcen-dental-istorist de putere nu numai acestei 
unice operaţii paradoxale, ce aduce activităţile sintetice a priori 
înapoi în domeniul evenimentelor istorice; el lucrează cu alte trei 
operaţii suplimentare, la fel de paradoxale. 

Pe de o parte, Foucault trebuie să păstreze - pentru conceptul 
unei puteri ce se ascunde ironic în discurs ca voinţă de adevăr şi 
se valorifică totodată - sensul transcendental al condiţiilor ce fac 
posibil adevărul. Pe de altă parte, el forţează, împotriva 
idealismului conceptului kantian, nu doar o temporalizare a a 
priori-ulni - aşa încât noi formaţiuni discursive, care le înlătură pe 
cele vechi, pot surveni ca evenimente; Foucault mai goleşte 
puterea transcendentalä şi de conotatiile pe care Heidegger, cu 
înţelepciune, le îngăduie unei istorii aureolate a fiinţei. Foucault 
nu doar istorizează, el gândeşte totodată nominalist, materialist şi 
empirist, gândind practicile de putere drept particularul care se 
opune tuturor universaliilor, drept inferiorul, corporal-sensibilul 
care scapă oricărui inteligibil, şi, în fine, drept contingentul ce ar 
putea fi şi altfel, pentru că nu este supus nici unei ordini guverna- 
toare, în filosofia târzie a lui Heidegger, consecinţele paradoxale 
ale unui concept de bază contaminat de semnificaţii contrare nu 
sunt uşor de controlat, căci gândirea evocatoare (Andenken) a 
unei fiinţe imemoriale se sustrage unei judecăţi efectuate pe baza 
unor criterii verificabile. Din contră, Foucault se expune unor 
obiecţii substanţiale, deoarece istoriografia lui, în ciuda gestului 
său antistiintific, ar vrea să procedeze totodată „doct" si 
„pozitivist". Din această cauză, aşa cum vom vedea, istoriografia 
genealogică nu poate ascunde urmările paradoxale ale unui 
concept fundamental de putere astfel contaminat. Este cu atât mai 


necesară o explicaţie a motivului pentru care Foucault se decide 
să-şi aşeze teoria sa a ştiinţei, structurată ca o critică a raţiunii, pe 
linia unei teorii a puterii. 

Din punct de vedere biografic, la Foucault au putut apărea alte 
motive decât la Bataille pentru o receptare a teoriei lui Nietzsche 
a puterii. Desigur, ambii şi-au început drumul plecând de la 
stânga politică, şi amândoi se depărtează tot mai mult de 
ortodoxia marxistă. Dar numai Foucault trăieşte subita deziluzie a 
unei angajări politice. La începutul anilor '70, Foucault dă 
interviuri ce lasă să se vadă violenţa rupturii sale de convingerile 
anterioare. Fireşte, Foucault întăreşte atunci rândurile corului 
maoiştilor deziluzionati 


din 1968 şi este cuprins de acea stare de spirit la care trebuie să 
recurgem dacă vrem să explicăm succesul notabil al Noilor 
Filosofi în Franţa. Am subestima, desigur, originalitatea lui 
Foucault, dacă am crede că putem reduce ideile sale centrale la 
acest context. în orice caz, aceste impulsuri politice venite din 
exterior n-ar fi putut pune nimic în mişcare în interiorul teoriei, 
dacă dinamica însăşi a acesteia, cu mult înainte de experienţa 
revoltei eşuate din 1968, n-ar fi motivat ideea că în mecanismele 
de excludere ale discursului nu se reflectă doar structuri 
discursive autosuficiente, ci se şi impun imperative de creştere a 
puterii. Această idee se naşte în problematica cu care Foucault s-a 
văzut confruntat după încheierea operei sale asupra arheologiei 
ştiinţelor umane. 

In Ordinea lucrurilor, Foucault cercetează formele de cunoaştere 
(sau epistemele) perioadei moderne, cele care determină pentru 
ştiinţe orizontul mereu de nedepăşit al conceptelor fundamentale, 
am putea spune: apriori-ul 

într-o entuziastă recenzie la cartea lui Andre Glucksmann Les maitres 
penseurs, Foucault scrie, de exemplu: „în Gulag nu se văd urmările unei 
greşeli nefericite, ci efectele „adevăratei" teorii a ordinii politice. Aceia 
care au căutat să se salveze punând peste barba adevărată a lui Marx 
nasul fals al lui Stalin, nu erau satisfäcuti." (M. Foucault, Dispositive der 
Macht, Berlin 1978, 220). Teoriile despre putere ale pesimismului 
burghez, de la Hobbes la Nietzsche, au servit întotdeauna drept poziţii de 


apărare pentru dezertori dezamăgiţi care în cursul înfăptuirii politice a 
idealurilor lor au văzut cum conţinutul umanist al iluminismului şi 
marxismului se transformă în opusul său barbar. Chiar dacă anul 1968 
indică doar o revoltă, nu o revoluţie precum cele de la 1789 sau 1917, 
sindromurile renegării de stânga se aseamănă, totuşi, şi explică, probabil, 
şi situaţia surprinzătoare în care Noii Filosofi din Franţa tratează topos- 
uri similare cu cele ale elevilor neoconservatori ai unei generaţii mai 
vechi de comunişti dezamägiti. De ambele părţi ale Atlanticului se 
abordează aceleaşi topos-uri: Antiiluminismul, urmările în aparenţă 
inevitabil teroriste ale interpretărilor globale ale istoriei, critica rolului 
intelectualilor ce vorbesc la nivel general în numele raţiunii umane, 
critica transformării ştiinţelor umane cu pretenţii teoretice într-un praxis 
tehnico-social sau terapeutic ce desconsideră omul. Figura de gândire 
este mereu aceeaşi: în universalismul iluminismului, în umanismul 
idealurilor de eliberare, în pretenţia de rațiune a însăşi gândirii 
sistematice este situată o obtuză voinţă de putere care, de îndată ce 
teoria este pe cale să devină practică, îşi aruncă masca - în spatele căreia 
se arată dorinţa de putere a „maestrilor gândirii", a intelectualilor, a 
mijlocitorilor cunoaşterii, pe scurt, a Noii Clase. Foucault nu pare doar să 
susţină cu un gest radical aceste binecunoscute motive ale Antiilu- 
minismului, ci chiar, prin critica raţiunii, să le acutizeze efectiv şi prin 
teoria sa a puterii să le generalizeze. în spatele înţelegerii de sine 
emancipatoare a discursului despre ştiinţele umane stau la pândă tactica 
şi tehnologia unei pure voințe de autoafirmare, pe care genealogul o 
extrage de sub fundamentele de sens exhumate ale discursurilor autoa- 
măgitoare, aşa cum Soljenitin 

istoric al înţelegerii fiinţei. Ca si în istoria nebuniei, si aici, in 
istoria gândirii moderne, cele două praguri istorice de trecere de 
la Renaştere la Clasicism şi de la perioada clasică la modernitate 
stau în centrul atenţiei. Temeiurile interne ale trecerii la o teorie a 
puterii se explică pe baza dificultăţilor ce rezultă din însăşi 
această cercetare genială. 


în timp ce gândirea Renaşterii era încă dirijată de o imagine a 
lumii de factură cosmologică, în care lucrurile pot fi ordonate ca 
să spunem aşa fiziognomic, după relaţii de asemănare, dat fiind că 
în marea carte a naturii fiecare semn trimite la alte semne, 


raționalismul secolului 17 aduce o cu totul altă ordine în lucruri. 
Generatoare de structuri este logica de la Port-Royal, care 
proiectează o semiotică şi o combinatorică generală. Pentru 
Descartes, Hobbes şi Leibniz, natura se transformă în totalitatea a 
ceea ce poate fi reprezentat, iar ca reprezentare poate fi prezentat 
şi prin intermediul semnelor convenţionale. Foucault nu consideră 
drept paradigma decisivă nici matematizarea naturii, nici 
mecanica, ci sistemul de semne ordonate. Acesta nu mai este 
întemeiat pe o ordine preexistentă a lucrurilor înselor, ci el cel 
dintâi constituie o ordine taxonomică pe calea reprezentării 
lucrurilor. Semnele combinate, sau limba, constituie un mediu 
complet transparent, prin intermediul căruia reprezentarea poate 
fi legata cu ceea ce este reprezentat. Semnificantul trece în 
spatele semnificatului indicat; el funcţionează asemeni unui 
instrument transparent al reprezentării, fără o viaţă proprie: 
„Vocaţia profundă a limbii clasice a fost întotdeauna aceea de a 
oferi un tablou: indiferent dacă în forma vorbirii naturale, a 
colecţiei de adevăruri, a descrierii lucrurilor, în calitate de corpus 
al cunoştinţelor exacte sau ca dicţionar enciclopedic. Ea există 
doar pentru a fi transparentă...Posibilitatea de a cunoaşte 
lucrurile şi ordinea lor trece, în experienţa clasică, prin 
suveranitatea cuvintelor. Acestea nu sunt nici mărci de descifrat 
(ca în epoca Renaşterii), nici... instrumente controlabile (ca în 
perioada pozitivismului). Ele constituie mai degrabă cadrul incolor 
pornind de la care ... se ordonează reprezentärile."** Graţie 
autonomiei sale, semnul serveşte dezinteresat reprezentării 
lucrurilor: în el se întâlnesc reprezentarea subiectului şi obiectul 
reprezentat şi alcătuiesc, în lanţul reprezentărilor, o ordine. 


Note: 

Limba se dizolvă în funcţia ei de descriere a stărilor de fapt, cum 


am spune astăzi, şi redă la acelaşi nivel tot ceea ce se poate în 
genere reprezenta - natura subiecţilor ce au reprezentări la fel ca 
şi natura obiectelor reprezentate, în tabloul produs de ea, natura 
omului nu se bucură de un statut privilegiat în raport cu natura 
lucrurilor. Natura internă şi cea exterioară sunt clasificate, 
analizate, combinate în acelaşi mod - cuvintele limbii in 
gramatica generală, bogăţiile şi nevoile în economia politică, nu 
altfel decât speciile plantelor şi animalelor în sistemul lui Linne. 
Tocmai aceasta determină, evident, şi limita formei nereflexive a 
cunoaşterii din epoca clasică: cunoaşterea este absolut 
dependentă de funcţia de reprezentare a limbii, fără a putea 
include şi procesul însuşi al reprezentării, operaţia sintetizatoare 
a subiectului ce-şi reprezintă ca atare. Această limită este pusă în 
lumină de Foucault în surprinzătoarea interpretare a unui tablou 
de Velazquez, „Doamnele de curte".** 

Acest tablou îl prezintă pe pictor aşezat în faţa unei pânze care nu 
e vizibilă pentru privitor; pictorul priveşte, evident, ca şi doamnele 
de curte aşezate lângă el, în direcţia celor două modele ale sale, 
regele Filip IV şi soţia sa. Aceste două persoane ce pozează ca 
modele în picioare se află în afara spaţiului tabloului; ele pot fi 
identificate de către spectator doar cu ajutorul unei oglinzi redate 
în fundal. Ideea la care ajunge evident Velazquez este 
circumstanta inselätoare de care privitorul îşi dă seama prin 
deducție: privitorul nu poate să nu domine cu privirea atât 
aşezarea şi direcţia privirii perechii regale, pictate însă absente, la 
care pictorul din tablou priveşte, cât şi aşezarea şi direcţia privirii 
lui Velazquez însuşi, aşadar a pictorului care a realizat efectiv 
acest tablou. Din nou, pentru Foucault ideea principală constă în 
faptul că spaţiul clasic al tabloului este prea limitat pentru a 
admite figurarea acrului reprezentării ca atare - tocmai aceasta o 
face manifest Velazquez, prin faptul că el arată lacunele pe care 
lipsa reflectiei le produce în procesul însuşi al reprezentării în 
spaţiul tabloului clasic.“? Nici una din 

41 Cf. H. L. Dreyfus, P. Rabinow, Michel Foucault: Beyond 
Structuralism and Hermeneutics, Chicago 1983, 21 sqq. 

42 Foucault construieşte două serii de absente. Pictorului reprezentat îi 


lipseşte modelul, perechea regală stând în picioare în afara cadrului 
tabloului; acesteia, la rândul ei, îi este negată privirea tabloului în curs de 
a fi creat - cei doi văd pânza tabloului doar din spate; în sfârşit, 
privitorului îi lipseşte punctul central al scenei, tocmai perechea ce 
pozează ca model în picioare, către care trimite doar privirea pictorului 
întors către ea şi a doamnelor de curte. încă şi mai demascatoare decât 
absenţa obiectelor reprezentate este cea a subiectului ce-şi reprezintă, 
anume tripla absenţă a pictorului, a modelului şi a privitorului care, 
aşezat în faţa tabloului, adoptă perspectiva celorlalţi doi. Pictorul, 
Velazquez, apare, ce-i drept, efectiv în spaţiul tabloului, însă nu este 
reprezentat în actul 


persoanele ce iau parte la scena clasică a reprezentării picturale a 
perechii regale (a omului ca suveran) nu apare în pictură drept 
subiectul suveran capabil de autoreprezentare, anume în acelaşi 
timp ca subiect şi obiect, simultan ca autor al reprezentării şi ca 
reprezentat, ca ceva ce se prezintă pe sine în însuşi actul 
reprezentării: „în gândirea clasică, cel care se... reprezintă, care 
se recunoaşte pe sine ca imagine sau ca reflex, ...nu se găseşte 
niciodată prezent el însuşi. înainte de sfârşitul secolului 18 omul 
nu exista...Cu siguranţă, se va putea obiecta că gramatica 
generală, istoria naturală, analiza nevoilor erau şi ele moduri de a- 
l cunoaşte pe om...insä nu exista nici o conştiinţă gnoseologică a 
omului ca atare."4%3 

O dată cu Kant se deschide epoca modernităţii. De îndată ce 
sigiliul metafizic aplicat corespondenţei între limbaj şi lume este 
rupt, funcţia de reprezentare a limbii devine ea însăşi o problemă: 
subiectul autor al reprezentărilor trebuie să se pună pe sine ca 
obiect pentru a-şi clarifica procesul problematic al reprezentării 
înseşi. Conceptul de autoreflectie preia conducerea, iar relaţia 
subiectului autor de reprezentări cu sine însuşi devine unicul 
fundament al certitudinilor ultime. Sfârşitul metafizicii este 
sfârşitul unei coordonări obiective a lucrurilor şi reprezentărilor, 
coordonare efectuată, ca să spunem aşa, în tăcere de către limbă 
şi rămasă de aceea neproblematică. Omul devenit prezent sieşi în 
conştiinţa de sine trebuie să ia asupra sa sarcina supraumană a 
stabilirii unei ordini a lucrurilor în momentul în care devine 
conştient de sine însuşi ca fiind o existenţă în acelaşi timp 
autonomă şi finită. De aceea Foucault vede forma modernă a 
cunoaşterii ca fiind de la bun început caracterizată prin aporia că 
subiectul cunoscător se ridică din ruinele metafizicii pentru a 
rezolva, prin conştiinţa puterilor sale limitate, o sarcina ce 
necesită totuşi o putere nelimitată. Din această aporie Kant face 
direct principiul de construcţie al teoriei sale a cunoaşterii în 


măsura în care el reinterpretează limitările unei capacităţi finite a 
cunoaşterii drept condiţii transcendentale ale unei cunoaşteri ce 
progresează la infinit: „Modernity begins with the incredible and 
ultimately unworkable idea of a being who is 


Note: 

pictării - îl vedem în timpul unei pauze de masă şi ştim că va dispărea în 
spatele pânzei de îndată ce-şi va relua lucrul. Chipurile celor două modele 
pot fi recunoscute într-o oglindă în manieră cert indistinctă, însă în timpul 
actului pictării nu pot fi direct observate. In fine, tot atât de puţin poate fi 
reprezentat actul privirii - privitorul pictat ce intră în spaţiul tabloului din 
dreapta, în spate, nu poate prelua această funcţie. (Cf. Foucault (1971), p 
31-45, 3 72-377). %% M. Foucault, (1971), 373. 


sovereign precisely of being enslaved, a being whose very finitude 
allows him to take the place of God." 

Foucault dezvoltă într-un arc cuprinzător, ce se întinde de la Kant 
şi Fichte până la Husserl şi Heidegger, ideea sa centrală, aceea că 
modernitatea se distinge prin forma de cunoaştere 
autocontradictorie şi antropocentrică a unui subiect structural 
suprasolicitat, a unui subiect finit ce transcende la infinit. Filosofia 
conştiinţei se supune unor constrângeri de strategie conceptuală 
în baza cărora ea trebuie să dubleze subiectul şi să-l privească de 
fiecare dată sub două aspecte contrare, incompatibile între ele. 
Impulsul de a ieşi din această oscilare instabilă între două aspecte 
ale autotematizării, pe cât de ireconciliabile, pe atât de 
inevitabile, devine vizibil ca voinţă nedomolită de a şti, şi de a şti 
tot mai mult. Această voinţă se avântă cu trufie dincolo de tot ceea 
ce este capabil să facă un subiect structural suprasolicitat şi 
supraepuizat. în acest mod, forma modernă a cunoaşterii este 
determinată prin dinamica proprie a unei voințe de adevăr, voinţă 
pentru care fiecare frustrare este doar imboldul către producerea 
unei înnoite cunoaşteri. Această voinţă de adevăr este acum 
pentru Foucault cheia pentru raportul intern dintre cunoaştere şi 
putere. Ştiinţele umane ocupă terenul ce a fost descoperit prin 
autotematizarea aporetică a subiectului cunoscător. Ele 
constituie, cu pretenţiile lor trufaşe şi niciodată satisfăcute, faţada 


unei cunoasteri universal valabile, în spatele căreia se ascunde 
facticitatea purei voințe de autostă-pânire cunoscătoare - a unei 
voințe îndreptate către creşterea nemäsurat productivă a 
cunoaşterii, în vârtejul căreia se constituie subiectivitatea şi 
conştiinţa de sine. 

Foucault urmăreşte această constrângere a dublării aporetice a 
subiectului autoreferential pe baza a trei opoziții: cea dintre 
transcendental şi empiric, dintre actul reflexiv al conştientizării şi 
inaccesibilul, imemorialul reflexiv, în fine, dintre timpul perfect 
aprioric al unei origini mereu preexistente şi timpul viitor apropiat 
al întoarcerii încă aşteptate a originii. Foucault ar fi putut să 
expună aceste opoziții referindu-se la Doctrina ştiinţei a lui Fichte; 
este vorba aici tocmai de acele constrângeri conceptuale ale 
filosofiei subiectului, care se concretizează exemplar în acţiunea 
eului absolut. Eul poate să intre în posesia de sine însuşi, să se 
„punä" pe sine, doar punând inconştient un „non-eu" şi încercând 
să-l recupereze gradual pe acesta ca pe ceea ce este pus de către 
eu. Acest act al punerii de sine mijlocite se lasă înţeles sub trei 
aspecte diferite: ca un proces de cunoaştere de sine, ca unul 


Note: 


+ „Modernitatea începe cu idea incredibilă şi, în definitiv, impracticabilä a 
unei fiinţe ce este suverană tocmai pentru că este aservită, o fiinţă a cărei 
înseşi finitudine îi permite să ia locul lui Dumnezeu." Dreyfus, Rabinow 
(1982), 30. (în limba engleză în original - n.t.) 


de ajungere la conştiinţă şi ca proces de formare. în fiecare dintre 
aceste dimensiuni, gândirea europeană a secolelor 19 şi 20 
oscilează între alternative teoretice care se exclud reciproc - şi de 
fiecare dată tentativa de a evita dificilele alternative sfârşeşte în 
încurcăturile unui subiect ce se divinizează pe sine, consumându- 
se în actul unei vane autotranscendente. 

De la Kant, eul ocupă simultan poziţia unui subiect empiric în 
lume, în care se găseşte ca obiect între alte obiecte, şi poziţia unui 
subiect transcendental faţă cu întregul lumii, pe care el însuşi o 
constituie ca totalitate a obiectelor experienţei posibile. Prin 
această dublă poziţionare“, subiectul cunoscător se vede, 
bineînţeles, provocat ca aceleaşi activităţi ce sunt o dată 


concepute drept operaţii ale unei sinteze transcendentale să fie 
altă dată analizate empiric ca un proces supus legilor naturii, 
indiferent dacă aparatul cunoaşterii noastre este acum explicat în 
manieră psihologică, cultural-antro-pologică, biologică sau 
istorică. Evident, gândirea nu poate să se resemneze cu aceste 
alternative ireconciliabile. De la Hegel la Merleau-Ponty abundă 
încercările de a depăşi această dilemă într-o disciplină care să 
unească ambele aspecte şi care să conceapă istoria concretă a 
formelor apriori ca pe un proces de autoproducere a spiritului sau 
a speciei. întrucât aceste întreprinderi hibride urmăresc utopia 
cunoaşterii complete de sine, ele se transformă întotdeauna cu 
necesitate în pozitivism.**° 

Foucault descoperă aceeaşi dialectică în a doua dimensiune a 
punerii de sine. începând cu Fichte, eul ca subiect reflexiv are 
această dublă experienţă: pe de o parte, el se găseşte mereu deja 
în lume ca ceva în devenire contingentä, opac, dar, pe de altă 
parte, el începe, tocmai prin această reflecţie, să facă transparent 
acel în-sine şi să-l aducă pentru-sine la conştiinţă. De la Hegel la 
Husserl, trecând prin Freud, abundă tentativele de a duce mai 
departe acest proces al conştientizării datului prealabil şi de a 
găsi un punct de vedere metodic plecând de la care ceea ce prima 
facie se refuză cu obstinatie conştiinţei ca fiind ceva 
extrateritorial - fie acesta trupul, nevoia ca natură, munca sau 
limbajul - să poată fi, totuşi, recuperat în reflecţie, făcut familiar şi 
transformat în ceva transparent. Freud stabileşte ca imperativ că 
Şinele trebuie să devină Eu, Husserl impune fenomenologiei țelul 
de a clarifica şi a pune sub control conştient tot ceea este doar 
implicit, antepredicativ, deja sedimentat, non-actual, într-un 
cuvânt: fundamentul negändit şi ascuns al subiectivitätii 
productive. Şi aceste tentative hibride de emancipare de 
inconştient-enigmatic 


Note: 

445 Dieter Henrich, Fluchtlinien, Ffm. 1982, 125 sqq. 

46 Cu aceasta am putea explica si motivul pentru care, în filosofia 
analitică, materialismul 


rămâne cu atâta succes în viaţă - şi anume pe baza problematicii 
corp/spirit. 


s-au lăsat pradă utopiei completei autotransparente şi se 
preschimbă, de aceea, în disperare nihilistă şi scepticism radical. 
în fine, la aceeaşi dialectică conduce şi dorinţa de a se sustrage 
celei de-a treia dedublări a subiectului originar creator şi, 
totodată, înstrăinat de această origine. Omul se recunoaşte drept 
produsul îndepărtat al unei istorii ce ajunge înapoi până în era 
arhaică, istorie căreia el nu îi mai este stăpân, deşi aceasta trimite 
la omul producător ca autor al ei. Originile se retrag din faţa 
gândirii moderne cu atât mai mult, cu cât aceasta le caută mai 
energic: „şi se propune în mod paradoxal să înaintăm în direcţia în 
care această retragere se face şi nu încetează a se adânci." La 
acestea răspunde, pe de o parte, filosofia istoriei de la Schelling, 
prin Marx, până la Lukâcs cu figura de gândire a unei reîntoarceri 
din înstrăinat ce îmbogăţeşte, a odiseei spiritului; iar pe de altă 
parte, gândirea dionisiacă, de la Holderlin, prin Nietzsche, până 
la Heidegger, cu ideea zeului ce se sustrage sieşi, „ce eliberează 
originea pe măsura retragerii sale." Aceste reprezentări hibride 
ale istoriei, întrucât trăiesc dintr-un fals impuls escatologic, pot 
deveni practice doar în forma terorii, automanipulării şi aservirii. 
Acestei gândiri antropocentrice, puse în mişcare de Kant - gândire 
care se împotmoleşte cu utopiile sale ale eliberării în praxisul 
aservirii - Foucault îi subordonează şi ştiinţele umane. El le 
lasă, cu prudenţă, ştiinţelor experimentale ale naturii o poziţie 
aparte; ele s-au desprins manifest din reţeaua de practici din care 
provin (în primul rând, din practicile interogatoriului judiciar) şi 
au putut atinge o anumită autonomie. Alta este situaţia ştiinţelor 
umane. Sunt atinse de turnura antropologică în primul rând 
gramatica, istoria naturală şi economia, acele ştiinţe care încă din 
timpul perioadei clasice au apărut ca taxonomice. Gramatica 
generală face loc istoriei limbilor naţionale, tabelele istoriei 
naturale fac loc evoluţiei speciilor, analiza bogățiilor cedează locul 
unei teorii ce reduce valorile de utilizare şi de schimb la 
exploatarea forţei de muncă. Cu aceasta se naşte o perspectivă- 
din care omul este perceput ca o ființă vie ce vorbeşte şi 
munceşte. Ştiinţele umane trag folos de pe urma acestei 
perspective; ele analizează omul ca pe o fiinţă ce se raportează la 
obiectivările produse de el însuşi în calitate de fiinţă care vorbeşte 
şi munceşte. In măsura în care psihologia, sociologia şi politologia, 
dar şi ştiinţele culturii şi cele ale spiritului se implică în domenii 
de obiecte pentru care subiectivitatea - în sensul raportării la sine 
a oamenilor ce trăiesc, acţionează şi vorbesc - este constitutivă, 
acestea cad în vârtejul voinţei de a şti, o apucă pe traiectoria 
unei creşteri nemăsurat productive a cunoaşterii. Ele sunt lăsate 


pradă dialecticii eliberării şi aservirii, mai lipsite 


de apărare decât ştiinţa istoriei, care dispune cel puţin de 
potenţialul sceptic al relativizării istorice, şi încă şi mai lipsite de 
apărare decât etnologia şi psihanaliza - căci acestea, cel puţin, se 
mişcă deja (cu Levi-Strauss şi Lacan) reflexiv prin jungla 
inconştientului structural şi individual. 

Deoarece ştiinţele umane - mai întâi de toate psihologia şi 
sociologia -abordează cu modele împrumutate şi cu idealuri de 
obiectivitate străine un om care este fixat, prin intermediul formei 
moderne a cunoaşterii, înainte de toate ca obiect al cercetării 
ştiinţifice, poate apare în spatele lor un impuls pe care nu-l pot 
mărturisi fără a periclita pretenţia lor la adevăr: tocmai acel 
nestăvilit elan către cunoaştere, către autodominare şi creştere de 
sine prin care subiectul erei postclasice, însingurat metafizic şi 
structural suprasolicitat, părăsit de Dumnezeu şi autodivinizat, 
caută să scape aporiilor auto-tematizării sale: „Suntem tentaţi să 
credem că omul a fost eliberat de el însuşi de când a descoperit că 
nu mai stă nici în centrul creaţiei, nici în centrul spaţiului, poate 
nici pe creasta sau la capătul extrem al vieţii. însă dacă omul nu 
mai e suveran în lume, dacă nu mai domneşte în mijlocul fiinţei, 
ştiinţele umane devin periculoase verigi intermediare."**® 

Simple verigi intermediare, pentru că ele nu mai pretind imediat, 
precum ştiinţele reflexive sau filosofia, acea dinamică 
autodistructivă a subiectului ce se pune pe sine, ci sunt 
inconştient instrumentalizate pentru aceasta. Ştiinţele umane sunt 
şi rămân pseudostiinte, pentru că nu pot scruta consträngerea la 
dedublarea aporeticä a subiectului autoreferent şi nu pot admite 
voinţa, structural produsă, de autocunoaştere şi autoreificare - şi 
de aceea nu reuşesc să se elibereze de puterea care le pune în 
mişcare. Acest fapt îl ilustrase Foucault deja în Nebunie şi 
societate prin exemplul pozitivismului psihiatric. 

Care sunt atunci ratiunile ce-l determină pe Foucault să 
reinterpreteze această voinţă specifică de cunoaştere şi adevăr ce 
e constitutivă pentru forma modernă a cunoaşterii în general şi 
pentru ştiinţele umane în special -să reinterpreteze această voinţă 
de cunoaştere şi autodominare în manieră generalizatoare ca fiind 


o voinţă de putere per se şi să postuleze că pentru toate 
discursurile, nu doar pentru cele moderne, se poate demonstra un 
caracter secret de putere şi o origine în practici ale puterii? în 
fapt, această premisă marchează turnura de la o arheologie a 
cunoaşterii la explicarea genealogică a originii, ascensiunii şi 
decăderii acelor formaţiuni de discurs ce umplu fără goluri şi fără 
sens spaţiul istoriei. 


X. Aporiile unei teorii a puterii 


Arheologia ştiinţelor umane nu oferă, o dată cu dinamica 
autodomi-nării producătoare de cunoaştere, doar punctul de 
abordare pentru o angrenare internă a cunoaşterii cu voinţa de 
cunoaştere; Ordinea lucrurilor suscită, de asemenea, şi întrebările 
la care Foucault răspunde câţiva ani mai târziu dezvoltând din 
voinţa de cunoaştere acel concept fundamental de putere pe care 
se sprijină istoriografia sa genealogică. Fie-mi permis să indic trei 
dificultăţi: 

a) în primul rând, Foucault trebuie să fi fost iritat de înrudirea 
manifestă ce exista între arheologia sa a ştiinţelor umane şi critica 
lui Heidegger la adresa metafizicii epocii moderne. Epistemele 
sau formele cunoaşterii specifice Renaşterii, epocii clasice şi 


modernităţii desemnează cezuri epocale şi totodată stadii ale 
dezvoltării aceleiaşi înţelegeri centrate în subiect a fiinţei, pe care 
Heidegger a analizat-o în concepte asemănătoare plecând de la 
Descartes, prin Kant şi până la Nietzsche. Foucault nu poate urma 
totuşi calea depäsirii filosofiei subiectului prin critica metafizicii; 
el demonstrase că nici concepţia despre istoria fiinţei nu iese din 
cercul celei de-a treia autotematizări a subiectului autoreferential, 
adică din cel al efortului său de a-şi lua în stăpânire o origine ce 
se retrage permanent. Filosofia târzie a lui Heidegger -aceasta era 
teza - este prinsă tocmai în acel joc enigmatic pe care Foucault îl 
tratase sub titlul Retragerea şi întoarcerea originii. Din acest 
motiv, Foucault va renunţa cu totul, de acum înainte, la conceptul 
de epistemă. 

b) La fel de problematică ca şi apropierea de Heidegger este 
aceea de structuralism. în Ordinea lucrurilor, Foucault voise să-i 
întâmpine cu un râs filosofic eliberator pe toţi cei „care nu vor să 
formalizeze, fără să antropolo-gizeze, care nu vor să mitologizeze, 
fără să demistifice", în genere pe toţi apărătorii „reflectiei 
stângiste sau stângace".*** Cu acest gest, copiat după râsul lui 
Zarathustra, el vrea sâ-i trezească din somnul antropologic pe toţi 
cei care „nu vor să gândească, fără a gândi totodată că omul este 
cel care 


gândeşte". Ei ar trebui să-şi frece ochii şi să pună întrebarea 
simplă dacă cumva omul în genere există.% Evident, Foucault 
consideră, la acea epocă, doar structuralismul contemporan, 
etnologia lui Levi-Strauss şi psihanaliza lui Lacan drept capabile 
„de a gândi golul omului dispărut". Subtitlul iniţial al cărţii, 
Arheologia structuralismului, nu era deloc înţeles în sens critic. 
însă această perspectivă a trebuit să se dizolve din momentul în 
care a devenit clar că structuralismul se lepădase deja în secret 
de modelul reprezentatio-nalismului semiotic pentru descrierea 
formei clasice a cunoaşterii.51 O depăşire structuralistică a 
gândirii antropocentrice n-ar fi însemnat însă deloc o ofertă mai 
avantajoasă din partea modernităţii, ci doar înnoirea explicită a 
formei de cunoaştere protostructuraliste a epocii clasice. 

c) în fine, o dificultate a reieşit din faptul că Foucault şi-a efectuat 
studiul său asupra genezei ştiinţelor umane în forma şi doar în 
forma unei arheologii a cunoaşterii. Cum ar putea fi alăturată 
acestei analize a discursurilor ştiinţifice cercetarea - cunoscută 
nouă din studiile sale timpurii -asupra practicilor aferente acelor 


discursuri, fără a pune în pericol autosufi-cienta formelor de 
cunoaştere constituite în sine ca universuri? Această problemă l-a 
preocupat pe Foucault în cursul consideratiilor sale metodologice 
asupra Arheologiei cunoaşterii (1969). în aceste consideraţii, el nu 
adoptă o poziţie univocă, însă înclină către supraordonarea 
discursurilor faţă de practicile care constituie fundamentul 
acestora. Cerinţa structuralistă ca fiecare formaţiune discursivă 
să fie înţeleasă strict din ea însăşi pare a fi satisfăcută doar atunci 
când regulile de constituire a discursurilor ajung să guverneze 
baza lor instituţională. Conform acestei reprezentări, discursul 
combină mai întâi condiţiile tehnice, economice, sociale şi politice 
în reţeaua de practici care servesc apoi reproducerii lui. 

Acest discurs - devenit complet autonom, detaşat de restricţii 
contextuale şi de condiţii de funcţionare, aşadar care guvernează 
practicile ce-i stau la bază - este bineînţeles grevat de o dificultate 
conceptuală. Drept fundamentale trec regulile, accesibile 
arheologic, ce fac posibile discursurile. Aceste reguli însă fac un 
discurs inteligibil doar în condiţiile sale de posibilitate; ele nu sunt 
suficiente pentru a explica praxisul discursiv în funcţionarea sa 
efectivă. Nu există, de fapt, nici o regulă care şi-ar putea 
reglementa propria aplicare. Un discurs condus de reguli nu poate 
reglementa el însuşi contextul în care se află inserat: „Thus, 
although nondiscursive influences in 

450 M. Foucault, (1971), 388. 

M. Frank atrage atenţia asupra acestei preferinţe a lui Foucault pentru 
modelul reprezentării, preferinţă ce nu poate fi justificată sistematic, în 
M. Frank, Was heisst Neostrukturalismus? Ffm. 1984, prelegerile 9/10. 


the form of social and institutional practices, skills, pedagogical 
practices and concrete models (e.g. Bentham's Panopticum) 
constantly intrude into Foucault's analysis... he must locate the 
productive power revealed by discursive practices in the regukrity 
of these same practices. The result is the strânge notion of 
regularities which regulate themselves".*? 

Foucault scapă de această dificultate atunci când abandonează 
autonomia formelor de cunoaştere îa favoarea fundamentării lor 
pe tehnologii de putere şi subordonează arheologia cunoaşterii 
unei genealogii tare explică geneza cunoaşterii din practici de 


putere. 

Această teorie a puterii se recomandă şi pentru rezolvarea 
celorlalte două probleme: cu ea, Foucault poate să lase în urmă 
filosofia subiectului fără a se sprijini pe modele structuraliste sau 
de genul istoriei fiinţei, care -conform analizei sale - sunt încă 
legate de forma clasică sau modernă de cunoaştere. Istoriografia 
genealogică elimină autonomia discursurilor ce se 
autoreglementează, ca şi succesiunea epocală şi orientată a 
formelor globale de cunoaştere. Doar când, sub privirea 
incoruptibil genealogică, discursurile ies la suprafaţă şi se sparg 
ca bulele de gaz din mlaştina proceselor anonime de dominare va 
fi îndepărtat, se pare, pericolul antropocentrismului. Prin 
răsturnarea energică a raporturilor de dependenţă între forme de 
cunoaştere şi practici de putere, Foucault îşi deschide o 
problematică ce este, faţă de istoria strict structuralistă a 
sistemelor de cunoaştere, una de natura teoriei sociale, iar faţă de 
istoria înţelegerii fiinţei ca critică a metafizicii, una uaturalistică. 
Discursurile ştiinţelor, în genere discursurile în care cunoaşterea 
este constituită şi transmisă îşi pierd poziţia privilegiată; ele 
alcătuiesc, împreună cu alte practici discursive, nişte complexe de 
putere ce reprezintă un domeniu de obiecte sui generis. Prin 
abordarea de genul tipurilor de discurs şi al formelor de 
cunoaştere trebuie acum să fie descoperite tehnologiile dominării 
în jurul cărora fiecare complex de putere dominant se coagulează, 
ajunge la conducere şi este în fine uzurpat de complexul de-putere 
următor. Cercetarea istorică a tehnologiilor puterii care 
instrumentalizează sistemele de cunoaştere până la nivelul 
criteriilor de validitate ale acestora ar trebui să se poată mişca pe 
solul ferm al unei teorii sociale naturaliste. 


Note: 

"Astfel, deşi influenţe nondiscursive, sub forma practicilor sociale şi 
instituţionale, abilităţilor, practicilor pedagogice şi modelelor concrete 
(ex. Panoptikon-vX lui Bentham), se insinuează constant în analiza lui 
Foucault... el trebuie să localizeze puterea productivă dezvăluită de către 
practicile discursive în chiar regularitatea acestor practici. Rezultatul 
este noţiunea stranie a unor regularitäti ce se reglementează pe sine" - 
Dreyfus, Rabinow (1982), 84; cf. Si A. Honneth (1985), 133 sqq. 


Evident, Foucault dobândeşte acest fundament doar prin faptul 


că, în privinţa propriei sale istoriografii genealogice, el nu 
gândeşte genealogic şi face de nerecunoscut originea conceptului 
său transcendental-istorist de putere. 

Aşa cum am arătat, Foucault studiase în ştiinţele umane tocmai 
forma unei cunoaşteri care se prezintă cu pretenţia unei epurări a 
inteligibilului de tot ceea ce este empiric, accidental şi particular 
şi care, datorită acestei pretinse separări între validitate şi 
geneză, este foarte potrivită ca mediu al puterii: ştiinţa modernă - 
pentru că se pune pe sine ca absolută în acest mod 

- poate să ascundă faţă de sine şi de alţii acel impuls care împinge 
un subiect 

- izolat metafizic şi repliat reflexiv asupră-şi - către o neobosită 
dominare de sine. Această voinţă de cunoaştere ar trebui să 
intervină în constituţia discursurilor ştiinţifice şi să explice de ce 
ştiinţa despre om constituită ştiinţific se poate coagula nemijlocit 
într-o autoritate disciplinară sub forma terapiilor, rapoartelor, 
tehnologiilor sociale, planurilor de învăţământ, testelor, rapoar- 
telor de cercetare, băncilor de date, propunerilor de reformă etc. 
Voința modernă de cunoaştere determină „ansamblul regulilor 
după care adevărul este distins de fals, iar adevărul este dotat cu 
efecte de putere specifice".*% In cursul trecerii la teoria puterii, 
Foucault detaşează această voinţă de cunoaştere din contextul 
istoriei metafizicii şi o dizolvă în genere în categoria de putere. 
Această transformare are la bază două operaţii: în primul rând, 
Foucault postulează o voinţă constitutivă de adevăr pentru toate 
timpurile şi pentru toate societăţile: „Fiecare societate îşi are 
propria ordine a adevărului, politica ei generală a adevărului: 
anume, ea acceptă anumite discursuri pe care le face să 
funcţioneze ca adevărate".** Dincolo de această generalizare 
spatio-temporalä, Foucault întreprinde o neutralizare reală: el 
transfigurează voinţa de cunoaştere într-o voinţă de putere care 
trebuie să fie imanentă tuturor discursurilor, nicidecum doar celor 
specializate pe adevăr, într-un mod asemănător celui în care 
voinţa de autodominare a subiectivitätii moderne este imanentä 
stiintelor umane. Doar dupä ce au fost eliminate urmele acestei 
transformări poate să reapară voinţa de cunoaştere - în subtitlul la 
primul volum al Istoriei sexualității (1976) - coborâtă acum, se- 
ntelege, pe treapta inferioară a unui caz special: „dispozitivul de 
adevăr" apare acum ca unul între mai multe „dispozitive de 
putere". 

Originea astfel ocultată a conceptului de adevăr din conceptul - 
specific criticii metafizicii - de voință de adevăr şi de cunoaştere 
explică şi 


aplicarea sistematic ambivalentä a categoriei de „putere". Mai 
precis, această categorie păstrează, pe de o parte, inocenta unui 
concept aplicabil descriptiv şi serveşte unei analize empirice a 
tehnologiilor de putere, analiză care, sub aspectul metodei, nu se 
deoseb este pregnant de o sociologie a cunoaşterii ce procedează 
functionalist şi este orientată istoric. Pe de altă parte, categoria 
puterii păstrează din istoria ascunsă a genezei sale şi sensul unui 
concept fundamental constitutiv teoretic care conferă analizei 
empirice a tehnologiilor de putere semnificaţia de critică a raţiunii 
şi asigură istoriografiei genealogice efectul său demascator. 

II 

Această ambiguitate sistematică explică, ce-i drept, dar nu 
justifică acea legătură paradoxală între o atitudine pozitivistă şi 
pretenţia critică ce caracterizează lucrările lui Foucault începând 
cu anii '70. în A supraveghea şi a pedepsi, Foucault tratează 
(preponderent pe baza unui material francez) tehnologiile 
dominării ce au apărut în epoca clasică (vorbind în linii mari, în 
epoca absolutismului) şi în cea modernă (aşadar de la sfârşitul 
secolului 18). Formele corespunzătoare de executare a pedepsei 
servesc drept idei conducătoare ale unei cercetări în c-entrul 
căreia stă „naşterea închisorii". Acel complex de putere care s-a 
concentrat în epoca clasică în jurul suveranităţii statului ce 
monopolizează forţa se depozitează în jocurile de limbaj de nuanţă 
juridică ale dreptului natura.1 modern, jocuri ce operează cu 
conceptele fundamentale de contract şi lege. Sarcina efectivă a 
teoriilor statului absolutist este, evident, mai puţin justificarea 
drepturilor omului, cât punerea bazelor pentru concentrarea 
întregii forţe în mâinile suveranului. Acestuia îi revine construirea 
unui aparat administrativ public şi centralizat şi procurarea unei 
cunoaşteri organizatorice utile administrativ. Nu cetăţeanul cu 
drepturile şi datoriile sale, ci supusul cu trupul şi sufletul său este 
obiect al noii nevoi de cunoaştere care este satisfăcută în primul 


rând prin cunoaşterea pozitivistă şi statistică asupra naşterii şi 
morţii, bolii şi criminalităţii, muncii şi comerţului, bunăstării şi 
sărăciei populaţiei. în acestea, Foucault vede deja începuturile 
unei biopolitici care se constituie treptat în spatele paravanului 
oficial al discursurilor purtate juridic referitoare la suveranitatea 
statului. Prin aceasta se naşte o altă putere disciplinară, decuplată 
de jocurile de limbaj normative. Ea se condensează într-un 
complex de putere nou - tocmai cel modern - în aceeaşi măsură în 
care ştiinţele umane devin mediul acestei 


puteri şi fac forma panoptică a controlului să pătrundă în toţi porii 
trupului supus şi ai sufletului obiectualizat. 

Foucault tratează transformarea modului de executare a pedepsei 
de la tortură la închisoare ca fiind procesul exemplar pe baza 
căruia ar vrea să dovedească naşterea gândirii moderne 
antropocentrice din tehnologiile moderne ale stăpânirii. El 
înţelege pedepsele şi torturile excesive la care este supus 
criminalul în epoca clasică drept spectacolul teatral, trăit 
ambivalent de către popor, al puterii neruşinat înscenate a 
suveranului răzbunător. în modernitate, această torturare 
corporală demonstrativă este înlocuită de detentia care, ecranatä 
faţă de exterior, răpeşte libertatea. Foucault înţelege închisoarea 
panoptică ca pe un aparat care îi face pe deţinuţi nu doar docili, ci 
îi şi transformă. Influenţa normalizatoare, atotpătrunzătoare a 
unei puteri disciplinare omniprezente intervine, prin dresajul 
corpului, până în comportamentul cotidian, produce o atitudine 
morală modificată şi trebuie în orice caz să susţină motivaţia 
pentru munca regulată şi viaţa ordonată. Această tehnologie a 
pedepsei se poate răspândi rapid la sfârşitul secolului 18 deoarece 
închisoarea este numai un element în ansamblul bogat al 
disciplinelor corporale. Acestea se impun în acelaşi timp în 
manufacturi şi ateliere, în cazărmi, şcoli, spitale şi închisori. 
Ştiinţele umane sunt apoi acelea care prelungesc în mod subtil 


efectul normalizator al acestor disciplinări corporale până în 
intimitatea persoanelor şi populațiilor obiectualizate ştiinţific şi 
totodată înghesuite în subiectivitatea lor.%% După forma lor, 
ştiinţele umane 

155 „Aceste ştiinţe, în faţa cărora „umanitatea" noastră se entuziasmează 
de mai bine de un secol, îşi au matricea şi modelul în minutiozitatea 
măruntă şi răutăcioasă a disciplinelor şi a investigaţiilor lor. Acestea au 
probabil, în cazul psihologiei, psihiatriei, pedagogiei, criminologiei şi al 
multor altor cunoştinţe exotice, tocmai rolul pe care altădată puterea 
teribilă a Inchiziției îl avea pentru studiul netulburat al animalelor, 
plantelor sau pământului. Altă putere, altă cunoaştere. în pragul epocii 
clasice, Bacon, juristul şi omul politic, a încercat să definească o 
metodologie a cercetării pentru ştiinţele empirice. Care Păstrător al 
Sigiliului Regal şi Lord Cancelar (funcţii deţinute de Francis Bacon la 
Curtea Angliei - n. trad.) va întocmi metodologia examinării pentru 
ştiinţele umane? Dar poate că aceasta nu e deloc posibilă. în timp ce 
cercetarea s-a desprins de rădăcinile sale istorice, ce coboară până la 
procedurile Inchiziției, pentru a deveni o tehnică a ştiinţelor empirice, 
examinarea a rămas în stricta vecinătate a puterii disciplinare, în care 
aceasta s-a constituit. Ea este încă un element mereu intrinsec 
disciplinelor. Cu siguranţă, ea pare să fi suferit o purificare speculativă, 
fiind integrată în ştiinţe precum psihiatria şi psihologia. Şi într-adevăr, în 
forma testelor, convorbirilor, chestionarelor sau consultatiilor, ea pare să 
corijeze mecanismele disciplinare: psihologia şcolară e însărcinată să 
compenseze rigorile şcolii, aşa cum dialogul medical sau psihiatric 
trebuie să corijeze efectele disciplinei muncii. Dar să nu ne lăsăm inselati: 
aceste tehnici nu fac decât să trimită individul de la o instanţă 
disciplinară la alta şi reproduc, în formă concentrată sau formalizată, 
schema putere/cunoaştere proprie fiecărei discipline. Detaşându-se 


trebuie să reprezinte un amalgam de putere şi cunoaştere - 
formațiunea de putere şi cea de cunoaşterei alcătuiesc o unitate 
indisolubilă. Această teză tare nu se lasă, desigur, întemeiată doar 
cu argumente funcționaliste. Fou-cault arată doar cum prin 
aplicarea terapeutică şi social-tehnologică a cunoştinţelor din 
domeniul ştiinţelor umane se pot atinge efecte disciplinare, efecte 
asemănătoare celor ale tehnologiilor de putere. însă, pentru a 
atinge obiectivul demonstraţiei sale, el ar trebui să dovedească 
(de exemplu, în cadrele unei teorii transcendental-pragmatice a 
cunoaşterii) că strategiile specifice de putere se transformă în 
strategii ştiinţifice corespunzătoare de obiectualizare a 


experienţelor lingvistice cotidiene, şi prejudecă prin aceasta 
sensul aplicării expresiilor teoretice la domenii de obiecte astfel 
constituite.*55 Foucault nu a mai reluat ideile sale mai timpurii 
asupra rolului epistemologic al privirii clinice, idei ce duc 
întotdeauna în această direcţie. Altfel, nu i-ar fi scăpat faptul că, 
în ştiinţele umane ale anilor '70, abordările obiectiviste nu mai 
erau de mult dominante, ba chiar concurau cu abordările 
hermeneutice şi cele critice, care, după forma cunoaşterii lor, sunt 
orientate după alte posibilităţi de utilizare decât manipularea şi 
automanipularea. în Ordinea lucrurilor, Foucault redusese 
ştiinţele umane la forţa constitutivă a unei voințe de cunoaştere 
explicate prin istoria metafizicii. Teoria puterii trebuie să ascundă 
această legătură, aşa cum am arătat. De aceea, locul discuţiilor 
asupra teoriei constituirii rămâne de acum înainte neocupat. 
„Voința de cunoaştere" revine în titlul primului volum al istoriei 
sexualităţii (1976), însă într-o forma complet schimbată datorită 
teoriei puterii. Această voinţă a pierdut sensul transcendental al 
unei voințe - structural produse - de autodominare cunoscătoare şi 
a luat forma empirică a unei tehnologii speciale de putere, care, 
împreună cu alte tehnologii de putere, fac mai întâi posibile 
ştiinţele omului. Această pozitivare tangibilă a voinţei de adevăr şi 
de cunoaştere devine explicită într-o autocritică pe care Foucault 
o expune în 1980 la Berkeley. în 

de modelul său politico-juridic, cercetarea a devenit loc al ştiinţelor 
naturii. Examenul, dimpotrivă, este în continuare integrat tehnologiei 
disciplinare." (M. Foucault (1976), 290 sqq.) Acest pasaj este interesant 
sub un dublu aspect. Mai întâi, comparatia între ştiinţele naturii şi cele 
umane ne dă de înţeles că ambele s-au născut din tehnologii de putere, 
dar că numai ştiinţele naturii s-au putut desprinde de contextul genezei 
lor şi au putut deveni discursuri serioase, care respectă efectiv pretenţia 
lor la obiectivitate şi adevăr. în al doilea rând, Foucault este de părere că 
ştiinţele umane nu s-au putut desprinde deloc de contextul genezei lor, 
deoarece, în cazul lor, practicile de putere intervin în istoria genezei lor 
nu doar cauzal, ci preiau rolul transcendental de constituire a cunoaşterii. 


Note: 


155 Cf. ]. Habermas, Erkenntnis und Interesse, Ffm. 1968; recent, K. O. 
Apel, Die Erklăren/Verstehen-Kontroverse, Ffm. 1979. 


această conferinţă, el admite că analiza tehnologiilor dominării 
întreprinsă în A supraveghea şi a pedepsi dă o imagine 


unilaterală: „If one wants to analyze the genealogy of the subject 
in Western societies, one has to take into account not only 
techniques of domination, but also techniques of the seif. Let's say 
one has to take into account the interaction between those two 
types of techniques, the point where the technologies of 
domination of individuals over one another have recourse to 
processes by which the individual acts upon himself."4% Aceste 
tehnologii care solicită indivizilor să se examineze conştient şi să 
descopere adevărul despre ei înşişi sunt derivate de Foucault - 
după cum se ştie - din practicile confesiunii, în genere din exame- 
nul creştin al conştiinţei. Practici structural similare - care 
pătrund, în cursul secolului 18, în toate domeniile educaţiei - 
instalează, în jurul centrului perceperii impulsurilor sexuale 
proprii şi străine, o panoplie de instrumente de autoobservare şi 
autochestionare. în fine, psihanaliza dă apoi acestor tehnologii ale 
adevărului - care nu atât că deschid intimitatea indivizilor, ci 
produc în primul rând interioritatea printr-o reţea tot mai deasă 
de raportări la sine -forma unei terapii întemeiate ştiinţific.458 

Pe scurt, genealogia lui Foucault a ştiinţelor umane se prezintă 
într-un iritant rol dublu. Pe de o parte, ea joacă rolul empiric al 
unei analize a tehnologiilor puterii care ar trebui să explice 
contextul social de funcţionare al ştiinţei omului; în acest caz, 
relaţiile de putere interesează în calitatea lor de condiţii ale 
genezei şi de efecte sociale ale cunoaşterii ştiinţifice. Aceeaşi 
genealogie joacă, pe de altă parte, rolul transcendental al unei 
analize a tehnologiilor puterii, analiză care ar trebui să explice 
cum sunt posibile în genere discursurile ştiinţifice despre om; în 
acest caz, ceea ce interesează sunt relaţiile de putere ca şi condiţii 
constitutive pentru cunoaşterea ştiinţifică. Aceste două roluri 
epistemologice nu mai sunt deci repartizate unor abordări 
concurente ce se referă pur şi simplu la acelaşi obiect, anume la 
subiectul uman în manifestările sale de viaţă. Mai degrabă 
istoriografia genealogică 


Note: 

157 „Dacă vrem să analizăm genealogia subiectului în societăţile 
occidentale, trebuie să ţinem cont nu doar de tehnicile de dominare, ci şi 
de tehnicile sinelui. Să spunem că trebuie să ţinem seama de 
interacţiunea între aceste două tipuri de tehnici, punctul în care 
tehnologiile dominării unui individ asupra altuia recurg la procese prin 


care individul acţionează asupra lui însuşi." - M. Foucault, Howison 
Lecture on Tmth and Subjectivity, 20 octombrie, Berkeley, manuscris, 7 
(în limba engleză în original - n. trad.). 

15% în Istoria sexualităţii Foucault cercetează contextele genezei şi 
utilizării în care se inserează psihanaliza. Din nou, argumentelor 
funcționaliste li se cere să întemeieze ceea ce nu pot întemeia - faptul că 
tehnologiile puterii sunt constitutive pentru domeniul ştiinţific de obiecte 
şi de aceea prejudecă şi criteriile de validitate pentru ceea ce trece, 
înăuntrul discursului ştiinţific, drept adevărat sau fals. 


este cea chemată să reunească ambele demersuri într-unui singur 
- sociologie functionalistä şi în acelaşi timp cercetare istorică 
asupra constituirii. 

în conceptul fundamental de putere, Foucault a reunit forţat 
noţiunea idealistă a sintezei transcendentale cu presupoziţiile unei 
ontologii empiriste. Această abordare nu ar putea să deschidă o 
cale de ieşire din filosofia subiectului din cauza faptului că 
conceptul de putere, care ar trebui să ofere numitorul comun 
pentru componentele contrare de semnificaţie, este el însuşi 
extras din repertoriul fllosofiei conştiinţei. Conform acesteia, 
subiectul poate avea, în principiu, faţă de lumea obiectelor 
reprezentabile şi manipu-labile două şi numai două raporturi: 
raporturi cognitive, reglementate prin adevărul judecăților, cât şi 
raporturi practice, reglementate prin succesul acţiunilor. Puterea 
este acel lucru prin care subiectul exercită o influenţă asupra 
obiectelor în cadrul acţiunilor încununate de succes. în această 
situaţie, succesul acţiunii depinde de adevărul judecăților 
implicate în planul acţiunii; prin criteriul succesului acţiunii, 
puterea rămâne dependentă de adevăr. Foucault răstoarnă dintr-o 
lovitură această dependenţă a puterii de adevăr, făcând din ea o 
dependenţă a adevărului de putere. De aceea, puterea fondatoare 
nu mai are nevoie să fie legaţi de competențele subiecţilor ce 
acţionează şi fac judecăţi - puterea devine lipsită de subiect. Cu 
toate acestea, nimeni nu se poate sustrage constrângerilor 
strategiei conceptuale a fllosofiei subiectului prin faptul că 
efectuează operaţiuni de răsturnare a conceptelor fundamentale 
ale acesteia. Foucault nu poate face să dispară toate acele aporii - 
pe care le reproşează fllosofiei subiectului - printr-un concept de 
putere care este el însuşi împrumutat din filosofia subiectului. Să 
nu ne surprindă deci dacă aceleaşi aporii răzbat din nou într-o 
istoriografie declarată a fi antistiintä şi bazată pe un concept 
fundamental atât de paradoxal. Deoarece Foucault nu dă, 
metodologic, nici o justificare pentru aceste incompatibilitäti, 
atunci şi motivul unilateralitätii cercetărilor sale empirice rămâne 


ascuns. 
Foucault aşteaptă de la trecerea la teoria puterii ca e'a să scoată 
cercetările sale din acel cerc în care ştiinţele umane ar fi prinse 
fără speranţă de scăpare. în timp ce gândirea antropocentrică 
este atrasă - prin dinamica auto-dominării lipsite de sol ferm a 
unui subiect devenit reflexiv - în vârtejul obiectivismului, adică al 
obiectualizării omului, genealogia cunoaşterii este chemată să se 
ridice la adevărata obiectivitate a cunoaşterii. Am văzut deja că 
istoriografia genealogică întemeiată în teoria puterii trebuie să 
întreprindă trei substitutii: în locul elucidării hermeneutice a 
contextelor de sens apare analiza unor structuri lipsite în sine de 
sens; pretenţiile de validitate nu mai interesează decât ca 
funcțiuni ale complexelor de putere; iar judecätile de valoare, 
problematica justificării în genere a criticii, sunt eliminate în 
favoa- 


rea explicatiilor istorice neutre valoric. Numele de „antistiintä" se 
explică nu doar plecând de la opoziţia cu ştiinţele umane 
dominante; el semnalează, totodată, încercarea ambițioasă de a 
depăşi aceste pseudostiinte. Locul lor îl ia acum o cercetare 
genealogică care, tară să caute false modele luate din ştiinţele 
naturii, se va putea cândva măsura ca statut ştiinţific cu ştiinţele 
naturii. Cred că Paul Veyne sesizează intenţia adevărată a 
prietenului său atunci când îl descrie pe Foucault drept „istoricul 
în stare pură", care nu vrea altceva decât să spună cu stoicism 
cum s-au petrecut lucrurile: „Torul este istoric... şi toate -ismele 
trebuie evacuate. în istorie nu există decât constelații individuale 
sau chiar singulare, iar fiecare este complet explicabilă pornind de 
la propria ei situatie".*°° 

Fireşte, dramatica istorie a influențelor şi chemarea către 
iconoclasm a lui Foucault ar putea fi cu greu explicate dacă faţada 
rece a istorismului radical n-ar acoperi pur şi simplu pasiunile 
modernismului estetic. Genealogia este atinsă de un destin 
asemănător aceluia pe care Foucault îl ghicise ştiinţelor umane: 
pe măsură ce se retrage în obiectivitatea lipsită de reflecţie a unei 


descrieri ascetic-neparticipante a unor practici de putere ce se 
schimbă caleidoscopic, istoriografia genealogică se revelă tocmai 
ca ceea ce ea nu vrea să fie: ca pseudostiintä prezentistică, 
relativistă şi criptonormativă. în timp ce ştiinţele umane - conform 
diagnozei lui Foucault - cedează mişcării ironice de autodominare 
scientistă şi sfârşesc, sau mai bine zis îşi găsesc sfârşitul într-un 
îngrozitor obiectivism, destinul istoriografiei genealogice este nu 
mai puţin ironic: ea urmează mişcarea unei eliminări radical isto- 
riciste a subiectului şi sfârşeşte într-un îngrozitor subiectivism. 
III 

Foucault se simte un „pozitivist fericit" deoarece propune trei 
reductii metodologice pline de consecinţe: înţelegerea sensului 
proprie interpretului participant la discursuri este redusă în 
concepţie etnologică la explicaţia discursurilor; pretenţiile de 
validitate sunt reduse în manieră funcționalistă la efecte de 
putere; „a trebui" este redus la în manieră naturalistă la „a fi". 
Vorbesc despre reductii, deoarece aspectele interne ale 
semnificației, ale validității adevărului şi ale valorii nu se dizolvă 
realmente fără rest în aspectele concepute extern ale practicilor 
de putere. Momentele eliminate şi refulate se reîntorc şi-şi cer 
drepturile - în primul rând pe plan metateoretic. 


Foucault se împotmoleşte în aporii din clipa în care trebuie să 
explice cum trebuie înţeles ceea ce face însuşi istoricul genealog. 
Căci pretinsa obiectivitate a cunoaşterii se vede pusă sub seninul 
întrebării (1) prin prezentismul involuntar al unei istoriografii ce 
rămâne legată de situaţia ei de plecare; (2) prin inevitabilul 
relativism al unei analize raportate la prezent, care nu se poate 
înţelege pe sine decât ca demers practic dependent de context; şi 
(3) prin părtinirea arbitrară a unei critici ce nu-şi poate proba 
fundamentele normative. Foucault este suficient de incoruptibil 
pentru a admite aceste inconsecvente - dar, fireşte, nu trage de 
aici nici o consecinţă. 


1) Aşa cum am arătat, Foucault vrea să elimine problematica her- 
meneutică şi, prin aceasta, autoreferentialitatea ce intră în joc o 
dată cu accesul comprehensiv la un domeniu de obiecte. Istoricul 
genealog nu trebuie să procedeze asemeni hermeneutului, nu 
trebuie să încerce să facă inteligibil ceea ce actantii fac şi 
gândesc, plecând de la un context de tradiţie întreţesut cu propria 
înţelegere de sine a. actantilor. El trebuie mai degrabă să explice, 
pornind de la practici fondatoare, orizontul înăuntrul căruia 
asemenea manifestări pot apărea ca având sens. Astfel, de 
exemplu, el nu derivă interdicţia luptelor de gladiatori în Roma 
târzie din influenţa umanizatoare a creştinismului, ci din 
îndepărtarea unei formaţiuni de putere de către cea care-i ur- 
mează“%: în orizontul noului complex de putere din Roma 
perioadei post-constantiniene este, de exemplu, foarte firesc ca 
conducătorul să nu mai trateze poporul ca pe o turmă de oi ce 
trebuie păzite, ci ca pe un grup de copii ce au nevoie să fie educati 
- iar copiii nu au voie să fie lăsaţi la spectacole sângeroase. 
Discursurile prin care erau justificate instituirea sau abolirea 
luptelor de gladiatori nu mai servesc decât ca acoperire pentru un 
praxis de putere aflat inconştient la baza acestora. Ca sursă a 
oricărui sens, practicile însele sunt lipsite de sens; istoricul 
trebuie să se apropie de ele venind din afară pentru a le înţelege 
structura. Pentru aceasta, nu e nevoie de nici o preintelegere 
hermeneutică, ci doar de conceptul istoriei ca o metamorfoză 
caleidoscopică a unor figuri lipsite de sens, a unor universuri de 
discurs ce nu mai au nimic în comun, în afara unicei determinări 
de a fi în genere protuberante ale puterii. 

împotriva acestei înţelegeri de sine ce insistă pe obiectivitate, 
prima privire aruncată pe una din cărţile lui Foucault ne învaţă că 
nici istoricul radical nu poate explica tehnologiile de putere şi 
practicile dominării altfel decât comparându-le - şi că în nici un 
caz nu poate explica pe vreuna ca o totalitate plecând de fiecare 
dată de la ea însăşi. în acest caz, punctele de vedere din care el 
face comparatiile sunt inevitabil legate de propria situaţie herme- 

neutică de plecare. Această se vede, printre altele, în faptul că 


Foucault nu se poate sustrage constrângerii împărţirii, implicit 
raportate la prezent, a epocilor. Fie că e vorba de istoria nebuniei, 
a sexualităţii sau a executării pedepselor, formațiunile de putere 
ale Evului Mediu, ale Renaşterii şi epocii clasice trimit mereu la 
acea putere disciplinară, acea biopolitică pe care Foucault o 
consideră destinul prezentului nostru. în partea finală din 
Arheologia cunoaşterii, el îşi face singur acest reproş, bineînţeles 
doar pentru a i se sustrage: „într-o clipă, şi fără ca eu să pot 
prevedea un sfârşit, discursul meu - departe de a putea determina 
locul din care el vorbeşte - evită solul pe care s-ar putea 
sprijini."*‘! Foucault este conştient, fără a putea da o soluţie, de 
aporia unui demers care vrea să fie obiectivist şi care trebuie să 
rămână un diagnostic al vremii. 

Foucault se lasă dus de melodia răsuflată a unui irationalism 
mărturisit doar în contextul interpretării sale a lui Nietzsche. Mai 
precis, autoelimi-narea, sau „jertfirea subiectului cunoscător" - pe 
care istoricul radical trebuie să şi-o ceară în vederea obiectivitătii 
purei analize structurale - suferă o ironică convertire în contrariul 
său: „După pretenţia sau masca sa, conştiinţa istorică este neutră, 
eliberată de orice pasiune şi dedicată doar adevărului. Dar dacă 
se întreabă pe sine, şi în genere pe fiecare conştiinţă ştiinţifică în 
istoria ei, va desoperi formele şi transformările voinţei de 
cunoaştere ca fiind instinctul, pasiunea, febra inchizitorială, 
rafinamentul crud, răutatea; va descoperi violenţa luării de 
poziţie. Analiza istorică a acestei grandioase voințe de cunoaştere 
a umanităţii arată limpede că nu există cunoaştere care să nu se 
sprijine pe nedreptate (şi că, din această cauză, în cunoaştere nu 
există nici un drept la adevăr şi nici o întemeiere a adevărului)". 
Astfel, tentativa de a explica formațiunile de discurs şi putere doar 
plecând de la ele însele, sub privirea inexorabil obiectivatoare a 
analiticia-nului ce vine de departe şi se opune fără a înţelege la tot 
ceea ce e local, se transformă în contrariul său. Demascare a 
iluziilor obiectiviste ale oricărei vointe de cunoaştere duce la 
acordul cu o istoriografie orientată narcisic către poziţia 
istoricului, care instrumentalizează considerarea trecutului pentru 
nevoile prezentului: „istoria reală" aruncă „sonda în adâncuri din 
locul în care stă".1% 

2) Istoriografia lui Foucault se poate sustrage acestui prezentism 
acut tot atât de puţin ca şi relativismului. Cercetările sale se 
împotmolesc tocmai în autoreferentialitatea ce trebuie eliminată 
printr-o tratare naturalistă a problematicii validității. Istoriografia 
genealogică trebuie într-adevăr să facă 

accesibile unei analize empirice practicile de putere tocmai în 
activităţile lor de constituire a discursurilor. Din această 
perspectivă, pretenţiile de adevăr nu sunt limitate doar la 
discursurile înăuntrul cărora apar. Ele îşi epuizează în genere 
semnificaţia în contribuţia funcţională pe care şi-o aduc la 
autoafirmarea respectivului univers de discurs. Sensul 
pretențiilor de validitate constă deci în efectele de putere pe care 
acestea le au. Pe de altă parte, această asumptie fundamentală a 
teoriei puterii este autoreferentialä; ea trebuie, dacă este corectă, 
să distrugă şi fundamentele validității cercetărilor inspirate de ea. 
Dar dacă pretenţia de adevăr, pe care Foucault însuşi o leagă de 
genealogia sa a cunoaşterii, ar fi într-adevăr iluzorie şi s-ar dizolva 
în efectele pe care le-ar putea ea declanşa în rândul partizanilor 
ei, atunci întreaga întreprindere de demascare critică a ştiinţelor 
umane şi-ar pierde sensul. Foucault face totuşi istoriografie 
genealogică cu intenţia serioasă de a instaura o ştiinţă care e 
superioară ştiinţelor umane falimentare. Insă dacă superioritatea 
ei nu s-ar putea exprima în faptul că în locul ştiinţelor umane 
depăşite apare ceva mai convingător; dacă superioritatea ei s-ar 
manifeste doar în efectul de eliminare efectivă a discursurilor 
ştiinţifice până acum dominante, atunci teoria lui Foucault s-ar 
epuiza în politica teoriei, şi anume într-un scop al politicii teoriei 
ce ar depăşi cu siguranţă forţele întreprinderii eroice a unui 
singur om. Foucault este conştient de acest fapt. Din acest motiv, 
el ar dori să distingă genealogia de toate celelalte ştiinţe umane 
într-un mod care să fie compatibil cu asumptiile de bază ale 
propriei sale teorii. In acest scop, el aplică istoriografia 
genealogică la ea însăşi; în propria istorie a genezei sale trebuie 
să apară diferenţa care să poată întemeia superioritatea ei faţă de 
toate celelalte ştiinţe umane. 

Genealogia cunoaşterii face uz de acele genuri descalificate de 
cunoaştere de care ştiinţele instituite se delimitează; ea oferă 
mediul pentru revolta „genurilor subjugate ale cunoaşterii". Prin 
acestea, Foucault nu înţelege în primul rând sedimentele simultan 


ocultate şi menținute prezente ale cunoaşterii erudite, ci 
experienţele - niciodată avansate la rangul de cunoaştere oficială, 
niciodată suficient articulate - grupurilor supuse prin putere. Este 
vorba de cunoaşterea implicită a „oamenilor plebei" care 
alcătuiesc într-un sistem de putere stratul cel mai de jos şi sunt 
primii (fie drept cei ce suferă, fie drept cei ce lucrează cu normă 
întreagă la maşinăria suferinţei) care simt o tehnologie de putere 
pe propria lor piele — de exemplu, cunoaşterea celor internaţi 
psihiatric sau infirmierilor, a delincventilor şi a supraveghetorilor, 
a celor deportaţi în lagăre de concentrare şi a gardienilor, a 
negrilor şi homosexualilor, a femeilor şi vrăjitoarelor, a 
vagabonzilor, copiilor şi a nebunilor. Genealogia îşi conduce 
săpăturile în solul întunecat al acelei cunoasteri 


locale, marginale şi alternative „ce-şi trage tăria doar din 
duritatea cu care se opune la tot ce o înconjoară". Aceste depozite 
de cunoaştere sunt în mod normal „descalificate ca fiind incorecte 
sau insuficient elaborate: sunt genuri naive de cunoaştere, aşezate 
pe treapta de jos a ierarhiei, dedesubtul nivelului de cunoaştere şi 
ştiinţificitate cerut".* în ele doarme, însă, „cunoaşterea istorică a 
luptelor". Genealogia, care ridică aceste „amintiri locale" la 
nivelul de „cunoaştere erudită" trece deci de partea celor care se 
opun respectivelor practici de putere. De pe această poziţie de 
contraputere ea dobândeşte perspectiva ce trebuie să treacă 
dincolo de perspectivele respectivilor deținători ai puterii. Din 
acest punct de vedere, ea trebuie să poată transcende toate 
pretenţiile de validitate, care se constituie doar înăuntrul cercului 
de influenţă al puterii. Legătura cu cunoaşterea descalificată a 
drojdiei societăţii va trebui să confere muncii de reconstrucţie a 
genealogului superioritatea „care a furnizat criticii dezvoltate de 
către discursurile ultimilor cincisprezece ani forţa ei esentialä".?°° 
Aceasta ne aminteşte un argument al tânărului Lukâcs. Conform 
acestuia, teoria marxistă îşi datorează impartialitatea ideologică 
posibilităţilor privilegiate de cunoaştere ale unei perspective 
asupra experienţei constituite prin poziţia muncitorului salariat în 


procesul de producţie. în orice caz, argumentul era plauzibil 
numai în cadrele unei filosofii a istoriei care voia să găsească în 
interesul proletar de clasă interesul general, iar în conştiinţa de 
clasă a proletariatului, conştiinţa de sine a speciei. Concepţia lui 
Foucault despre putere nu permite un asemenea concept de 
contraputere — specific filosofiei istoriei - care să privilegieze 
cunoaşterea. Fiecare contraputere se mişcă deja în orizontul 
puterii pe care o combate şi se transformă, odată victorioasă, într- 
un complex de putere ce provoacă o altă contraputere. Din acest 
cerc nu poate ieşi nici genealogia cunoaşterii în timp ce activează 
revolta formelor de cunoaştere descalificate şi mobilizează 
cunoaşterea celor subjugati „contra constrângerilor unui discurs 
teoretic, unitar, formal şi stiintific".*° Cel care învinge avangarda 
teoretică de astăzi şi depăşeşte ierarhia existentă a cunoaşterii 
pune prin însuşi acest fapt avangarda teoretică de mâine, instituie 
el însuşi o nouă ierarhie a cunoaşterii. Oricum, nu este în stare să 
impună, pentru ştiinţa lui, o superioritate măsurată după pretenţii 
de adevăr care transcend convențiile locale. 

Astfel esueazä încercarea de a proteja istoriografia genealogică cu 
propriile ei mijloace fitä de autodezmintirea relativistă. întrucât 
genealogia devine conştientă de proveniența sa din alianţa 
cunoaşterii erudite cu cea descalificată, ea nu face decât să 
găsească confirmat faptul că pretenţiile de validitate ale contradis 
cursurilor nu contează nici mai mult, nici mai puţin decât cele ale 
discursurilor aflate la putere - nici ele nu sunt nimic altceva decât 
efecte de putere care se declanşează. Foucault vede această 
dilemă, dar şi de această dată se eschivează de la a da un răspuns. 
El se declară iarăşi adeptul unui perspectivism combativ doar în 
contextul receptării sale a lui Nietzsche: „Istoricii caută, pe cât 
posibil, să şteargă tot ceea ce, în cunoaşterea lor, ar putea trăda 
locul din care privesc, momentul în care se găsesc, partea de care 


sunt, şi inevitabilitatea pasiunilor lor. Simţul istoric, aşa cum îl 
înţelege Nietzsche, ştie că este perspectivistic... El priveşte dintr- 
un anumit punct de vedere; este decis să subestimeze, să spună 
da sau nu, să urmărească toate urmele otrăvii, să găsească 
antidotul cel mai bun."45 

3) Rămâne, în fme, să examinăm dacă Foucault reuşeşte să scape 
de acel criptonormativism de care se fac vinovate, în concepţia sa, 
ştiinţele umane ce insistă pe neutralitatea valorică. Istoriografia 
genealogică trebuie să ajungă, adoptând o atitudine strict 
descriptivă, în spatele universurilor de discurs doar înăuntrul 
cărora se discută despre norme şi valori. Ea pune în paranteze 
pretenţiile normative de validitate, ca şi pretenţiile la adevărul 
propozitional, şi se abtine de la a întreba dacă unele formaţiuni de 
discurs sau de putere ar putea fi mai justificate decât altele. 
Foucault se opune cerintei de a lua o poziţie; el îşi bate joc de 
„dogma stângistă" care consideră puterea ceva rău, detestabil, 
steril şi mort - „iar aceea, asupra căreia puterea se exercită, drept 
ceva bun, autentic şi märet".*° Pentru el nu exista nici o 
„atitudine corectă". în spatele acestei idei e convingerea că 
politica - care a stat, de la 1789 încoace, sub semnul revoluţiei - a 
ajuns la un sfârşit, că teoriile care au gândit relaţia dintre teorie şi 
praxis sunt depăşite. 

Deja această întemeiere a unei neutralitäti valorice de gradul doi 
nu este, fireşte, neutră din. punct de vedere valoric. Foucault se 
înţelege pe sine ca un dizident care opune rezistenţă gândirii 
moderne şi puterii disciplinare deghizată umanist. Doctele sale 
tratate sunt impregnate de engagement până şi în stil şi alegerea 
cuvintelor; gestul critic domină teoria nu mai puţin decât 
imaginea despre autor pe care o degajă întreaga operă. Prin 
aceasta, Foucault se deosebeşte, pe de o parte, de pozitivismul 
angajat al unui Max Weber, 


care dorea să separe baza valorică - aleasă decizionist şi deschis 


declarată — de analizele efectuate în neutralitate valorică. Critica 
lui Foucault se întemeiată mai degrabă într-o retorică 
postmodernă a prezentării decât în asumptiile postmoderne ale 
teoriei sale. 

Pe de altă parte, Foucault se deosebeşte şi de critica ideologiei a 
lui Marx, care demască înţelegerea de sine umanistă a 
modernităţii acuzând conţinutul normativ al idealurilor burgheze. 
Foucault nu are intenţia de a continua acel contradiscurs pe care 
modernitatea l-a purtat cu sine de la începuturile sale; el nu vrea 
să rafineze jocul de limbaj al teoriei politice moderne (cu 
conceptele ei fundamentale de autonomie şi heteronomie, 
moralitate şi legalitate, emancipare şi represiune) şi să se întoarcă 
împotriva patologiilor modernităţii - el vrea să submineze 
modernitatea şi jocurile ei de limbaj. Rezistenţa sa nu trebuie să 
fie justificată ca imagine în oglindă a puterii existente: „Dacă totul 
s-ar reduce la acestea", răspunde Foucault unei întrebări puse de 
Bernard-Henri Levy, „atunci n-ar mai exista nici o rezistenţă. Căci 
rezistenţa trebuie să fie ca şi puterea: la fel de inventivă, la fel de 
mobilă, la fel de productivă ca şi ea. Trebuie să se organizeze şi 
stabilizeze ca şi ea, trebuie, ca şi ea, să vină de jos şi să se 
distribuie strategic."159 

Dizidenta îşi trage unica justificare din aceea că, fără a se 
complace în discursul umanist, îi întinde capcane acestuia; 
această înţelegere strategică de sine este explicată de Foucault 
pornind de la caracteristicile însăşi formaţiunii moderne de 
putere. Acea putere disciplinară - al cărei caracter local, constant, 
productiv şi atotpătrunzător, răspândit capilar el îl descrie de 
fiecare dată - se instalează mai degrabă în trupuri, decât în 
capete. Ea are forma unei bioputeri care pune stăpânire mai 
degrabă pe trupuri decât pe spirite, şi supune corpurile unei 
constrângeri implacabil normalizatoare -fără a avea nevoie de 
vreun fundament normativ pentru aceasta. Puterea disciplinară 
funcţionează fără intermediarul unei conştiinţe necesar false care 
s-ar fi constituit în discursurile umaniste şi care ar fi, de aceea, 
expusă criticii din partea contradiscursurilor. Discursurile 
ştiinţelor umane fuzionează, mai degrabă, cu practicile aplicării 
lor pentru a forma un complex opac de putere refractar la orice 
critică a ideologiei. Critica umanistă, care se sprijină -precum cea 
a lui Marx sau Freud - pe contradictia învechită între putere 
legitimă şi ilegitimă, motive conştiente şi inconştiente, şi care 
intră în luptă contra instanţelor oprimării, exploatării, refulării 
ş.a.m.d. este în pericolul, în ceea ce o priveşte, de a nu face 
altceva decât să întărească „umanismul" coborât din cer pe 


pământ şi concretizat ca putere normalizatoare. 


Acum, acest argument poate fi suficient pentru a nu mai concepe 
istoriografia genealogică drept o critică, ci o tactică, un mijloc de 
luptă contra unei formaţiuni de putere inatacabile din punct de 
vedere normativ. Dar dacă nu mai este vorba decât de mobilizarea 
unei contraputeri, de înfruntări şi bătălii presărate cu eschivări, se 
pune întrebarea de ce ar trebui în genere să opunem rezistenţă 
acestei puteri omniprezente, care circulă în sistemul sanguin al 
societăţii moderne, în loc să ne adaptăm ei. Căci atunci şi instru- 
mentul de luptă oferit de istoriografia genealogică ar fi superfluu. 
Este clar că o analiză neutră valori c a punctelor tari şi slabe ale 
adversarului este utilă celui care vrea să angajeze lupta - dar de 
ce oare să lupti? „Why is struggle preferable to submission? Why 
ought domination to be resisted? Only with the introduction of 
normative notions of some kind could Foucault begin to answer 
this question. Only with the introduction of normative notions 
could he begin to teii us what is wrong with the modern 
power/knowledge regime and why we ought to oppose it."?’”’ La un 
moment dat, într-un interviu, Foucault nu se poate sustrage 
acestei întrebări; în acest pasaj, el doar trimite în mod vag la 
criteriile postmoderne ale dreptăţii: „Pentru a putea intra în luptă 
cu puterea disciplinară, împotriva disciplinelor, nu trebuie să o 
apucăm în direcţia vechiului drept al suveranităţii, ci ar trebui să 
recurgem la un nou drept, ce ar fi eliberat nu doar de discipline, 
ci, totodată, şi de principiul suveranitätii."?”! 

Foucault - trecând complet cu vederea faptul că au fost deja 
elaborate, plecând de la Kant, concepţii asupra moralei şi 
dreptului ce nu mai servesc sarcinii de a justifica pur şi simplu 
suveranitatea statului ce monopolizează puterea - păstrează 
tăcerea asupra acestei teme. Dar de îndată ce încercăm să 
obţinem din denuntarea emfatică a puterii disciplinare criteriile 
implicit utilizate, ne lovim de determinatii cunoscute din jocul de 
limbaj normativist explicit respins. Relaţia asimetrică între 
deținători ai puterii şi cei subjugati de ea, ca şi efectul reificant al 
tehnologiilor puterii - care lezează integritatea morală şi corporală 


a subiecţilor capabili de vorbire şi acţiune - îi poate fi obiectată şi 
lui Foucault. N. Fraser a propus o interpretare ce nu indică, ce-i 


Note: 

7 „De ce este lupta preferabilă supunerii? De ce trebuie să rezistäm 
dominării? Doar prin introducerea unor noţiuni într-un fel normative 
poate Foucault începe să răspundă la această întrebare. Doar prin 
introducerea unor noţiuni normative poate începe să ne spună ce nu e în 
regulă cu regimul modern putere/cunoastere şi de ce ar trebui să i ne 
opunem" - N. Fraser, „Foucault on Modern Power: Empirical Insights and 
Normative Confusions", in Praxis International, voi. I, 1981, 283 (în limba 
engleză, în original -n. trad.) “1! M. Foucault (1978), 95. 


drept, o ieşire din această dilemă, însă explică de unde provine 
criptonorma-tivismul istoriografiei ce se declară neutră valoric. 
Conceptul lui Nietzsche de voinţă de putere şi cel al lui Bataille de 
suveranitate preluau, mai mult sau mai puţin deschis, conţinutul 
normativ de experienţă al modernităţii estetice. Din contră, 
Foucault a împrumutat concepţia sa despre putere din tradiţia 
empiristă; el i-a sustras acel potenţial de experienţă al unei 
fascinatii înspăimântătoare şi totodată seducătoare din care se 
hrănise avangarda estetică, de la Baudelaire la suprarealişti. Cu 
toate acestea, „puterea" îşi păstrează şi în mâinile lui Foucault o 
legătură literalmente estetică cu percepţia corpului, cu experienţa 
dureroasă a corpului maltratat. Acest moment devine chiar 
determinant pentru formațiunea modernă de putere, care-şi 
datorează numele de bioputere împrejurării că pătrunde adânc în 
trupul reificat şi îşi apropriază întregul organism pe căile subtile 
ale obiectivării ştiinţifice si ale unei subiectivitäti produse prin 
tehnologii ale adevărului. Bioputere se numeşte acea formă de 
socializare care înlătură orice naturalitate şi transformă viaţa 
creaturală în ansamblul ei într-un substrat al instaurării puterii. 
Asimetria plină de conţinuturi normative, pe care Foucault o vede 
instalată în complexe de putere, nu există propriu-zis între voinţa 
deţinătoare de putere şi subjugarea constrânsă, ci între procesele 
de putere şi acele trupuri ce sunt sfâşiate în cursul acestor 
procese. întotdeauna corpul este acela maltratat în tortură şi 

transformat în scena de teatru a răzbunării suverane; el este acela 
pe care se exersează, dezmembrat şi manipulat într-un câmp al 
forţelor mecanice; obiectivat şi controlat de către ştiinţele umane, 
stimulat şi totodată dezgolit în cupiditatea sa. Dacă conceptul lui 
Foucault de putere îşi mai păstrează un rest de conţinut estetic, 
aceasta se datorează interpretării vitalistice, specifice filosofiei 
vieţii, a experienţei propriului trup. Istoria sexualității se încheie 
cu propoziţia neobişnuită: „Ar trebui să visăm că poate, într-o zi, 
într-o altă economie a corpului si a dorințelor, nu vom mai putea 
înţelege cum... s-a ajuns să ne supunem stăpânirii aspre şi 
exclusive a sexului." Această altă economie a corpului şi a 
dorințelor la care, pentru moment, împreună cu Bataille, putem 
doar visa, nu ar fi o nouă economie a puterii, ci o teorie 
postmodernă care ar da acum socoteală şi de etaloanele deja 
mereu implicit adoptate ale criticii. Până atunci, rezistenţa îşi 
poate deriva dacă nu justificarea, atunci măcar motivul 


Note: 

M. Foucault (1977), 190. 


numai din semnalele limbajului corpului, din acea limbă 
nonverbalizabilă a trupului torturat, limbă ce refuză ridicarea la 
nivelul discursului.*4 

Evident, Foucault nu-şi poate însuşi această interpretare, pe care, 
cu siguranţă, o trădează anumite afecte ale sale. Altminteri, ca şi 
Bataille, ar trebui să-i acorde alteritätii raţiunii statutul pe care, 
de la Nebunie şi societate încoace, i-l refuză pe bună dreptate. El 
se apără de o metafizică naturalistă care exaltă contraputerea 
până la rangul de referent prediscursiv: „Ceea ce numiţi 
dumneavoastră „naturalism" - îi răspunde el în 1977 lui Bernard 
Henri-Levy - „desemnează ideea că dedesubtul puterii, dedesubtul 
violenţelor şi reprimărilor ei, trebuie să găsim lucrurile însele în 
vitalitatea lor originară: în spatele zidurilor azilului - 
spontaneitatea nebuniei; de-a lungul sistemului penitenciar - 
neliniştea fertilă a delincventei; sub interdicţia sexuală -puritatea 


dorinţei". întrucât Foucault nu poate accepta această idee a filo- 


sofiei vieţii, el trebuie să se abţină şi de la un răspuns la 
întrebarea privitoare la fundamentele normative ale criticii sale. 
IV 

Foucault nu poate trata satisfăcător problemele obstinate ce apar 
în legătură cu accesul comprehensiv la domeniul de obiecte, cu 
negarea autorefe-rentialä a pretențiilor universale de validitate si 
cu justificarea normativă a criticii. Căci categoriile de 
semnificaţie, validitate şi valoare ar trebui eliminate nu doar pe 
plan metateoretic, ci şi pe plan empiric: istoriografia genealogică 
are de-a face cu un domeniu de obiecte din care teoria puterii a 
eliminat toate trăsăturile ce ţin de acţiuni comunicative inserate 
în contexte ale lumii vieţii. Această eliminare a unor concepte 
fundamentale, care ar putea da socoteală de pre structurarea 
simbolică a sistemelor de acţiune, grevează cercetările empirice 
cu probleme pe care Foucault, de această dată, nu le tratează 
explicit. Vreau să aleg acum două probleme ce au în teoria socială 
clasică o istorie venerabilă: întrebarea cum este în genere posibilă 
ordinea socială, şi cum se raportează individul şi societatea unul 
la celălalt. 


Note: 

174 P, Sloterdijk dezvoltă această alternativă pe exemplul formelor de 
protest mute, în limbajul expresiv al corpului specifice cinicilor; cf. 
Sloterdijk, Kritik der zynischen Vermmft, 2 voi. Ffm. Propriile cercetări 
ale lui Foucault au mers, desigur, în altă direcţie. A se vedea postfata sa 
la ediţia a doua din Dreyfus şi Rabinow, Beyond Structuralism 
andHermeneutics (1983), 229 sqq. 

175 M. Foucault, Non au sexe roi, (1978), 191. 


Dacä acceptäm, precum Foucault, doar modelul proceselor de 
subjugare, al confruntärilor mijlocite corporal, al contextelor 
actiunilor strategice mai mult sau mai putin constiente; dacä 
excludem o stabilizare a domeniilor de actiune prin intermediul 
valorilor, normelor şi proceselor de înţelegere şi dacă nu indicăm, 
pentru aceste mecanisme ale integrării sociale, nici un echivalent 
al celor cunoscute de teoria sistemelor sau teoria schimbului - 


atunci cu greu am putea explica cum luptele locale permanente s- 
ar putea consolida ca putere institutionalizatä. Această 
problematică a fost energic dezvoltată de Axei Honneth: în 
descrierile sale, Foucault presupune discipline consolidate insti- 
tutional, practici de putere, tehnologii ale adevărului şi stăpânirii, 
însă nu poate explica „cum din situaţia socială a unei lupte 
neîntrerupte poate fi derivată starea de agregare, oricât de 
momentan gândită, a unei structuri de putere."?”° Dificultăţi 
conceptuale asemănătoare - precum stabilizarea epocală a forma- 
tiunilor de discurs şi de putere - ridică şi fenomenele pentru care 
Durkheim a introdus termenul de „individualism institutionalizat". 
Dacă acceptăm numai modelul conflictelor de putere, atunci şi 
socializarea generaţiilor ulterioare se prezintă tot pe fundalul 
confruntărilor acerbe, însă atunci socializarea subiecţilor capabili 
de vorbire şi acţiune nu mai poate fi concepută în acelaşi timp ca 
individualizare, ci doar ca progresivă subsumare de corpuri, 
substraturi vii, prin tehnologii de putere. Procesele de formare tot 
mai puternic individualizante care, în societăţi cu tradiţii devenite 
reflexive şi cu norme de acţiune în grad înalt abstracte, pătrund în 
straturi sociale tot mai largi, au nevoie de o reinterpretare 
artificială care să compenseze sărăcia categorială a modelului 
conflictelor de putere. Foucault teoreticianul puterii se loveşte, 
sub acest aspect, de aceeaşi problemă ca şi institutionalistul 
Gehlen+””; în ambele teorii lipseşte un mecanism cu efect social- 
integrativ precum limba (cu intersectarea atitudinilor 
performative ale vorbitorilor si ascultätorilor?”®, care ar putea 
explica efectul de individualizare al socializării). Foucault 
compensează această dificultate conceptuală ca şi Gehlen, prin 
aceea că epurează complet conceptul de individualitate de 
conotatiile autodeterminärii şi autorealizärii si îl reduce la o lume 
interioară produsă prin stimuli externi şi prevăzută cu conţinuturi 
de reprezentare manipulabile arbitrar. 

De data aceasta, dificultatea nu rezultă din lipsa unui echivalent 
pentru binecunoscutele construcţii ale relaţiei dintre individ şi 
societate; întrebarea 

177 A. Gehlen, Die Seele im technischen Zeitalter, Hamburg 1957. 
48 J, Habermas, Theorie des kommunikativen Handelns, Ffm. 1981, voi. 
II, 92 sqq. 


este mai degrabă dacă nu cumva modelul unei dilatări a psihicului 
produse prin practici de putere (sau prin ruina instituţiilor) ne 
forţează să supunem problema lărgirii sferei libertăţii subiective 
unor descrieri ce fac de nerecunoscut experienţa spaţiilor de joc 
lărgite ale reprezentării de sine şi ale autonomiei. 

Desigur, Foucault ar putea respinge reproşuri de acest gen ca 
petitio principii. Nu se sprijină ele, oare, pe problematici 
tradiţionale care -împreună cu ştiinţele umane din ale căror 
orizont au apărut - au devenit de mult lipsite de obiect? Putem 
răspunde cu toată seriozitatea negativ la această întrebare doar 
dacă ceea ce, din punctul nostru de vedere, se prezintă ca un 
deficit conceptual, ar influenţa şi abordarea şi efectuarea 
cercetărilor empirice şi s-ar lăsa fixat pe baza unor interpretări 
selective şi cecitäti parţiale. Vreau să mentionez cel puţin două 
puncte de vedere din care ar putea fi făcută o critică empirică a 
istoriei genezei procedurii penale moderne şi sexualităţii aşa cum 
au fost elaborate de Foucault. 

A supraveghea şi a pedepsi este proiectată ca o genealogie a 
dreptului penal rationalizat ştiinţific ş.i a executării pedepsei 
umanizate ştiinţific. Acele tehnologii de stăpânire prin care se 
exprimă astăzi puterea disciplinară constituie matricea comună 
pentru „umanizarea pedepsei, cât şi pentru cunoaşterea 
omului". Raţionalizarea dreptului penal şi umanizarea executării 
pedepsei au fost puse în mişcare, la sfârşitul secolului 18, sub 
paravanul retoric al unei mişcări reformatoare ce se justifică 
normativ, în conceptele dreptului şi moralei. Foucault vrea -să 
arate că sub acestea se ascunde o schimbare brutală în practicile 
puterii - naşterea unui regim de putere modern, „adaptarea şi 
rafinarea aparatelor care sesizează şi supraveghează comportarea 
cotidiană a indivizilor, identitatea lor, activitatea lor, gesturile lor 
aparent lipsite de însemnătate".“5 Foucault poate ilustra această 
teză cu exemple impresionante; cu toate acestea, ea e falsă în 
generalizarea ei. Căci ea afirmă că panoptismul derivat din 
sistemul modern de executare a pedepsei este caracteristic pentru 
structura modernizării sociale în ansamblu. Foucault poate să 
avanseze această teză generalizată întrucât el se mişcă înăuntrul 
conceptelor fundamentale ale teoriei puterii, cărora li se sustrag 
structurile normative ale dezvoltării dreptului. Procesele practic- 


morale de învăţare trebuie să i se prezinte ca o intensificare a 
proceselor de instaurare a puterii. Această reducere e făcută în 
mai mulţi paşi. 

In primul rând, Foucault analizează jocurile normative de limbaj 
ale dreptului natural raţional pe baza funcţiilor latente îndeplinite 
de discursul 


suveranului în epoca clasică în vederea impunerii şi exercitării 
puterii de stat absolutiste. Suveranitatea statului ce deţine 
monopolul puterii se exprimă, de asemenea, şi în formele 
demonstrative ale executării pedepsei, pe care Foucault le 
prezintă intuitiv folosindu-se de procedurile de tortură şi supliciu. 
Apoi, el descrie din aceeaşi perspectivă funcționalistă prelungirile 
jocului de limbaj clasic în era reformelor iluminismului. Acestea 
culminează, pe de o parte, în teoria morală şi juridică kantiană, iar 
pe de altă parte în utilitarism. Este interesant că Foucault nu 
acceptă ideea că cele două servesc instaurării revoluţionare a 
puterii de stat constitutionalizate - aşadar unei ordini politice reo- 
rientate ideologic de la suveranitatea principelui la cea a 
poporului. Acestui tip de regim îi corespund, propriu-zis, acele 
forme normalizatoare ale executării pedepsei ce constituie 
adevărata temă a cărţii A supraveghea şi a pedepsi. 

Deoarece Foucault lasă deoparte aspectele interne ale dezvoltării 
dreptului, el poate face, pe nebăgate de seamă, al treilea pas, care 
e hotărâtor. în timp ce violenţa suverană a formaţiunii clasice de 
putere se constituie în conceptele de drept şi lege, jocul normativ 
de limbaj trebuie să fie inaplicabil la puterea disciplinară a 
modernităţii; aceasta nu se mai supune decât conceptelor 
empirice - în orice caz nu juridice - de control factual şi organizare 
a tipurilor de relaţii şi motivelor unei populaţii făcută tot mai mult 
disponibilă pe cale ştiinţifică: „faptul că metodele normalizării 
colonizează tot mai mult procedurile legii poate explica 
funcţionarea globală a ceea ce eu numesc societate a 


normalizării."481 Aşa cum o arată trecerea de la teoria dreptului 
natural la cea a societăţilor naturale,“? contextul complex de viaţă 
al societăţilor moderne se lasă în ansamblu tot mai puţin 
reconstruit în categoriile, specifice dreptului natural, ale relaţiilor 
contractuale. Dar această circumstantä nu poate justifica, fireşte, 
decizia - plină de consecinţe din punct de vedere al strategiei 
conceptuale - anume că pentru formațiunea modernă de putere 
dezvoltarea structurilor normative ar fi în genere de neglijat. De 
îndată ce Foucault apucă firul afirmării biopolitice a puterii 
disciplinare, lasă din mână firul organizării juridice a exercitării 
puterii şi pe cel al legitimării ordinii dominante. Astfel se naşte 
neîntemeiat impresia că statul burghez constituţional ar fi o 
relicvă, lipsită de funcţie, rămasă din vremea absolutismului. 
Această nivelare netulburată a culturii şi politicii până la 
substraturile nemijlocite ale exercitării forţei explică lacunele 
evidente ale prezentării. Faptul că o istorie a justiţiei penale 
moderne este detaşată de dezvoltarea statului de drept poate fi 
încă întemeiat prin trimiteri la tehnica prezentării. 

Mai îndoielnică, însă, este restrângerea teoretică la sistemul 
executării pedepsei. Din clipa în care trec e de la epoca clasică la 
modernitate, Foucault nu mai acordă nici o atenţie dreptului penal 
şi dreptului de procedură penală. Altfel, el ar fi trebuit să supună 
unei interpretări precise, în termenii teoriei puterii, şi 
incontestabilele cuceriri din domeniul liberalitätii şi siguranţei 
juridice, ca şi amplificarea garantiilor oferite de statul de drept în 
acest domeniu. însă prezentarea devine complet distorsionată prin 
faptul că Foucault omite, chiar şi din istoria executării pedepsei, 
toate aspectele juridici-zării. în închisoare subzistă, ca şi în clinici, 
şcoli şi cazărmi, acele „relaţii speciale de forţă" care n-au rămas 
deloc neatinse de transformarea energică în direcţia statului de 
drept - Foucault însuşi s-a angajat politic pentru aceasta. 

Această selectivitate nu răpeşte nimic din importanţa fascinantei 
demascări a efectelor capilarice de putere. însă generalizarea unei 


lecturi selective până la rangul de teorie a puterii îl împiedică pe 
Foucault să perceapă fenomenul ce are cu adevărat nevoie de 
explicaţie: structura dilematică a juridici-zării constă, în 
democratiile statului social din Occident, în aceea că înseşi mij- 
loacele juridice ale garantării libertăţii sunt cele care periclitează 
libertatea presupusului beneficiar. Plecând de la premisele teoriei 
sale a puterii, Foucault a nivelat în aşa fel complexitatea 
modernizării sociale, încât paradoxurile îngrijorătoare ale metodei 
sale nici măcar nu-i mai pot atrage atenţia. 

Aceeaşi tendinţă către nivelarea fenomenelor ambigue se arată în 
istoria lui Foucault a sexualităţii moderne. Aceasta se referă la 
domeniul central al naturii ce se interiorizează reflexiv, adică al 
subiectivitätii în sensul ro-mantic-timpuriu de interioritate 
capabilă de expresie. Este nivelată structura dilematică a unui 
proces de interiorizare şi individualizare pe termen lung, însoţit 
de tehnici de dezvăluire şi strategii de supraveghere - proces care 
creează simultan noi zone de manifestare şi normalizare. Herbert 
Marcuse a interpretat drept „sublimare represivă" fenomenele 
contemporane ale unei eliberări sexuale controlate, dirijate social, 
totodată comercializate şi administrate. Această analiză păstrează 
deschisă perspectiva unei sublimări eliberatoare. Foucault pleacă 
de la fenomenele complet asemănătoare ale unei sexualitäti 
descalificate, coborâte parcă la nivelul unui mediu de control, 
debarasate de erotism - însă tocmai în aceasta vede el telos-ul, 
secretul dezvăluit al eliberării sexuale. în spatele aparentei 
emancipări se ascunde o putere care-şi desfăşoară productivitatea 
printr-o constrângere insidios indusă la mărturisire şi prin 
voyeurism. Pentru Foucault, „sexualitatea" este sinonimă cu o 
formaţiune de discurs şi putere care-şi impune exigenta inocentă 
de veracitate în faţa propriilor pulsiuni privilegiat accesibile, 
dorinţe instinctive şi trăiri - şi care acţionează către o stimulare 
discretă a corpului, 


secolului 18, o reţea de tehnici ale adevărului se întinde în jurul 
copilului onanist, al femeii isterice, ăl adultului pervers, al 
cuplului procreator -toate fiind locuri reorganizate de pedagogi 
care supraveghează, medici, psihologi, judecători, experţi în 


planning familial ş.a.m.d. 

S-ar putea arăta, în particular, felul în care Foucault simplifică 
procesul foarte complex al unei problematizări progresive a 
naturii interioare, făcând din el o istorie ce decurge liniar. în 
contextul de faţă, ne interesează mai înainte de toate omiterea cu 
totul aparte a tuturor aspectelor sub care erotizarea şi 
interiorizarea naturii subiective au însemnat şi un câştig în 
termenii libertăţii şi posibilităţilor de expresie. C. Honegger 
avertizează cu privire la retroproiectarea în istorie a fenomenelor 
contemporane de sublimare represivă şi a refulării, încă o dată, a 
reprimărilor trecute: „într-un timp nu prea îndepărtat, erau 
curente prescriptiile de castitate pentru femei, producerea 
frigiditätii feminine, dubla morală a bărbaţilor, stigmatizarea com- 
portamentului sexual deviant ca şi toate acele umilinte ale vieţii 
amoroase de care auzea Freud în cabinetul său medical."1% 
Reprosurile lui Foucault aduse modelului freudian al reprimärii 
pulsiunilor şi al emancipării prin conştientizare au doar o 
plauzibilitate superficială. Ele şi-o datorează numai împrejurării că 
libertatea, ca principiu al modernităţii, nu se lasă realmente 
concepută în conceptele fundamentale ale filosofiei subiectului. 

în toate încercările de a concepe autodeterminarea şi 
autorealizarea -aşadar libertatea în sens moral şi estetic - cu 
mijloacele filosofiei conştiinţei ne lovim permanent de o 
răsturnare ironică a ceea ce am vizat de fapt. Reprimarea sinelui 
este reversul autonomiei introdusă forţat în raporturile obiect- 
subiect; pierderea sinelui - şi teama narcisică faţă de pierdere - 
sunt reversul unei expresivitäti aduse sub aceste concepte. Faptul 
că subiectul moral trebuie să se facă pe sine însuşi obiect, că 
subiectul expresiv ca atare trebuie să se abandoneze sau, de 
teama alienării în obiecte, să se închidă în sine - aceasta nu 
corespunde intuitiei despre libertate şi eliberare. Acest fapt nu 
face decât să aducă la lumină constrângerile de gândire ale 
filosofiei subiectului. însă Foucault aruncă peste bord, împreună 
cu subiectul şi obiectul, şi acea intuiţie care trebuia cândva să! fie 
conceptualizată sub numele de „subiectivitate". Cu siguranţă, câtă 
vreme luăm în calcul doar subiecţi care îşi reprezintă obiecte şi 
acţionează asupra lor, care se realizează în obiecte sau se pot 
raporta la ei înşişi ca obiecte, nu este posibil să con- 

cepem socializarea ca individualizare si sa scriem istoria 
sexualitätii moderne fi din perspectiva faptului cä interiorizarea 
naturii subiective face posibilă individuahzarea. Foucault face să 
dispară, odată cu filosofia subiectului si problemele în care 
aceasta eşuase. în locul socializării individualiste care ramane 
neconceptualizată, el pune conceptul unei instaurări parcelante a 
putem, care nu poate face faţă fenomenelor ambigue ale 
modernităţii Din aceasta perspectivă, indivizii socializati nu pot fi 
perceput, decât ca'exemplare, ca produse standardizate ale unei 
formaţiuni de discurs - ca nişte cazuri particulare produse în serie. 
Gehlen, care gândea din motive politice opuse, dar dintr-o 
perspectivă teoretică asemănătoare, n-a Täcut nici un secret din 
aceasta: „O personalitate: este un caz de instituţie."484 


A. Gehlen (1957), 118. 


XI. O altă cale de ieşire din filosofia 
subiectului: 
raţiunea comunicativă versus raţiunea 


centrată în subiect 

i 

Aporiile teoriei puterii îşi lasă urmele în lecturile selective ce ca- 
racterizează istoriografia genealogică, fie că e vorba de procedura 
penală modernă sau de sexualitatea în epoca modernă. în 
deficienţele empirice se oglindesc problemele metodologice 
neclarificate. Foucault explicase, ce-i drept, într-o manieră 
lămuritoare situaţia dificilă a ştiinţelor umane prinse în filosofia 
subiectului: acestea se sustrag aporeticii contradictorii a 
autotema-tizării subiectului autocunoscător şi, prin aceasta, nu fac 
decât să se împotmolească cu atât mai adânc într-un scientism 
autoreificant. însă Foucault nu a gândit aporiile propriei sale 
abordări atât de radical încât să poată vedea cum teoria sa a 
puterii are parte de un destin similar. Teoria sa vrea să se ridice, 
peste acele pseudostiinte, până la obiectivitatea strictă şi nu face 


decât să cadă cu atât mai deznădăjduit pradă capcanelor unei 
istoriografii pre-zentistice care se vede constrânsă la o 
autodezmintire relativistă şi nu poate da nici o informatie asupra 
fundamentelor normative ale retoricii sale. Obiectivismului 
autodominării îi corespunde aici un subiectivism al uitării de sine. 
Prezentismul, relativismul şi criptonormativismul sunt 
consecinţele încercării de a reţine în conceptul fundamental de 
putere momentul transcendental al operaţiilor productive, 
eliminând, totuşi, orice subiectivitate. Acest concept al puterii nu-l 
eliberează pe genealog de constrângerea autotema-tizărilor 
contradictorii. 

E oportun, deci, să ne întoarcem încă o dată la locul în care 
ştiinţele umane sunt demascate prin critica raţiunii, însă de data 
aceasta în deplina conştiinţă a unui fapt pe care succesorii lui 
Nietzsche îl ignoră cu obstinatie. Ei nu văd că deja acel 
contradiscurs filosofic - de la bun început imanent discursului 
filosofic al modernităţii inaugurat de Kant -răspunde cu propriile 
sale figuri de gândiri la problema subiectivitätii ca principiu al 
modernitatii.*° Aporiile conceptuale ale filosofiei conştiinţei, pe 
care Foucault le diagnostichează cu acuitate în capitolul de 
încheiere al Ordinii lucrurilor, au fost deja analizate cândva de 
către Schiller, Fichte, Schelling şi Hegel în manieră 
asemănătoare. Fireşte, soluţiile oferite diferă. Insă dacă acum 
teoria puterii indică tot atât de puţin o cale de ieşire din această 
situaţie aporetică, e recomandabil să parcurgem înapoi drumul 
discursului filosofic al modernităţii până la punctul de plecare, 
pentru a verifica încă o dată direcţia apucată atunci, la răscruce 
de drumuri. Această intenţie stătea în spatele prelegerilor 
noastre. Vă veţi aminti că am marcat locurile în care tânărul 
Hegel, tânărul Marx, Heidegger cel din Sein und Zeit şi Derrida în 
disputa lui cu Husserl stăteau în faţa unor alternative pe care nu 
le-au ales. 

La Hegel şi Marx TIU trebuia ca intuiţia totalitätii etice să fie 
recuperată încă o dată în orizontul raportării la sine a subiecţilor 
ce cunosc şi acţionează, ci să fie explicitată după modelul formării 
libere a voinţei într-o comunitate de comunicare aflată sub 
constrângeri de cooperare. La Heidegger şi Derrida, n-ar fi trebuit 
ca orizonturile creatoare de sens ale interpretării lumii să fie 
atribuite unui Dasein ce se proiectează eroic pe sine, sau unui 
eveniment constituent de structuri, ci unor lumi ale vieţii 
structurate comunicativ, care se reproduc prin mediul palpabil al 
acţiunii orientate către înţelegere. Am sugerat deja în acele pasaje 
că paradigma cunoaşterii de obiecte trebuie înlocuită prin 


paradigma înţelegerii între subiecţi capabili de vorbire şi acţiune. 
Hegel şi Marx nu au împlinit schimbarea de paradigmă, 
Heidegger şi Derrida, în tentativa lor de a lăsa în urmă metafizica 
subiectivitätii, au rămas totuşi legaţi de intenţia filosofiei originii. 
Şi Foucault a deviat, de la o triplă analiză a constrângerii la 
dedublare aporetică a subiectului auto-referent, către o teorie a 
puterii ce s-a dovedit a fi o fundătură. El îi urmează pe Heidegger 
şi Derrida în negarea abstractă a subiectului autoreferent atunci 
când, lapidar, declară „omul" inexistent. însă el nu mai încearcă, 
precum cei doi, să compenseze prin puteri originare 
temporaUzate pierduta ordine a lucrurilor, pe care subiectul 
metafizic izolat şi structural suprasolicitat vrea zadarnic s-o 
reînnoiască prin puteri proprii. în fapt, „puterea" transcendental- 
istoristă, unica constantă în acea forfotă a discursurilor 
dominatoare şi dominate, se dovedeşte a fi doar un echivalent 
pentru „viata" învechitelor filosofii ale vieţii. O soluţie mai solidă 
se conturează dacă lăsăm deoparte presupozitia întrucâtva 
sentimentală a lipsei metafizice de adăpost şi dacă înţelegem 
acest du-te-vino febril între perspective transcendentale si 

empirice, între autoreflectia radicală şi un imemorial ce nu se lasă 
recuperat reflexiv, între productivitatea unei specii care se 
produce pe sine şi un originar ce precede orice producere - aşadar 
dacă înţelegem acest puzzle al acelor dedublări ca pe ceea ce 
este: un simptom al epuizării. Epuizată este paradigma filosofiei 
conştiinţei. Dacă lucrurile stau astfel, simptomele epuizării trebuie 
cu certitudine să dispară în cursul trecerii la paradigma 
înţelegerii. 

Dacă putem presupune pentru o clipă modelul acţiunii orientate 
către înţelegere, pe care eu l-am dezvoltat în altă parte,“% atunci 
acea atitudine obiectivatoare - în care subiectul cunoscător se 
raportează la sine întocmai ca la alte entităţi ale lumii - nu mai 
este privilegiată. în paradigma înţelegerii este fundamentală mai 
degrabă atitudinea performativă a participanţilor la interacţiune, 


care îşi coordonează planurile de acţiune intelegändu-se reciproc 
asupra a ceva din lume. în măsura în care Ego efectuează o 
acţiune lingvistică şi Alter ia poziţie faţă de aceasta, ambii intră 
într-o relaţie inter-personală. Aceasta este structurată de sistemul 
de perspective intersectându-se reciproc ale vorbitorilor, 
ascultătorilor şi celor prezenţi actual dar neparticipanti. Acestui 
sistem îi corespunde pe plan gramatical sistemul pronumelor 
personale. Cine este familiar cu acest sistem a învăţat cum în 
atitudinea performativă perspectivele persoanei întâi, a doua şi a 
treia se adoptă şi se transformă una în cealaltă. 

Această atitudine face acum posibilă pentru participanţii la o 
interacţiune mijlocită lingvistic o altă relaţie a subiectului cu sine 
însuşi decât cea pur obiectivatoare pe care o adoptă un observator 
faţă de entităţile din lume. Acea dedublare transcendental- 
empirică a raportării la sine este inevitabilă doar atâta timp cât nu 
există o altă alternativă la această perspectivă a observatorului: 
doar atunci subiectul trebuie să se considere drept contra-partea 
dominantă în raport cu lumea ca întreg - sau drept o entitate ce 
survine în ea. între poziţia extramundană a eului transcendental şi 
cea intra-mundană a eului empiric nu este posibilă o mediere. 
Această alternativă cade din momentul în care intersubiectivitatea 
produsă lingvistic capătă primatul. Eul stă atunci într-o relaţie 
interpersonală care-i permite să se raporteze la sine din 
perspectiva unui Alter ca participant la o interacţiune. Şi, mai 
precis, reflectia întreprinsă din perspectiva participantului scapă 
acelui tip de obiectivare care, din perspectiva orientată reflexiv a 
observatorului, este inevitabilă. Sub privirea persoanei a treia, fie 
ea îndreptată către înăuntru sau 

cätre in afarä, totul ingheatä ca obiect. Persoana intäi, care, in 
angajarea performativă, se repliază asupra ei înşişi din punctul de 
vedere al persoanei a doua, poate totuşi să urmărească actele sale 


direct întreprinse. O reconstrucţie ulterioară a cunoaşterii deja 
aplicate ia locul unei cunoaşteri obiectua-lizate reflexiv, adică al 
conştiinţei de sine. 

Ceea ce cădea mai înainte în sarcina filosofiei transcendentale, 
anume analiza intuitivă a conştiinţei de sine, se inserează acum în 
cercul ştiinţelor reconstructive care caută să facă explicită - din 
perspectiva participanţilor la discursuri şi interacțiuni - 
cunoaşterea procedurală pre-teoretică specifică subiecţilor ce 
vorbesc, acţionează şi cunosc competent, pe baza unei analize a 
exprimărilor reuşite sau distorsionate. Dat fiind că asemenea 
tentative de reconstrucţie nu se mai orientează după un tărâm al 
inteligibilului aflat dincolo de fenomenalitate, ci după cunoaşterea 
procedurală efectiv practicată, care se cristalizează în exprimări 
generate conform regulilor, distincţia ontologică între 
transcendental şi empiric cade.' Aşa cum bine se poate vedea la 
structuralismul genetic al lui Jean Piaget, premisele 
reconstructive şi cele empirice se pot combina într-una ş.i aceeaşi 
teorie.“*” Cu aceasta, blestemul pendulării fără scăpare între două 
aspecte ale autotematizării pe cât de inevitabile, pe atât de 
ireconciliabile, este înlăturat. De aceea, nu mai este nevoie de 
teorii hibride pentru a astupa prăpastia între transcendental şi 
empiric. 

Acelaşi lucru este valabil pentru dedublarea raportării la sine în 
dimensiunea conştientizării inconştientului. Aici - conform lui 
Foucault - gândirea filosofiei subiectului oscilează între efortul 
eroic de a transforma reflexiv fiintarea-in-sine în fiintare-pentru- 
sine, şi recunoaşterea unui fundal opac ce se sustrage cu 
obstinatie transparenţei conştiinţei de sine. Nici aceste două 
aspecte ale autotematizării nu mai sunt ireconciliabile dacă 
trecem la paradigma înţelegerii. în măsura în care vorbitorul şi 
ascultătorul se înţeleg frontal între ei asupra a ceva din lume, ei 
se mişcă înăuntrul orizontului lumii vieţii comune lor. Acesta 
rămâne participanţilor ca un'fundal holistic cunoscut intuitiv, 
neproblematic şi indisolubil. Situaţia lingvistică este acea secţiune 
a lumii vieţii, delimitată în raport cu tema respectivă; pentru 
procesele de înţelegere, ea constituie un context şi pune la 
dispoziţie resurse. Lumea vieţii alcătuieşte un orizont şi oferă 
totodată un fond cultural de lucruri de la sine înţelese, din care 
participanţii la comunicare, în eforturile lor interpretative, iau 
modele de explicare consimtite. Si solidaritätile grupurilor 
integrate prin intermediul valorilor, şi competențele indivizilor 
socializati 

aparţin - ca şi supozitiile fundamentale inrädäcinate cultural - 
componentelor lumii vieţii. 

Pentru a putea face asemenea afirmaţii şi altele, similare, trebuie 
să întreprindem, fireşte, o schimbare de perspectivă: iumea vieţii 
poate fi înţeleasă numai a tergo. Din perspectiva frontală a înşişi 
subiecţilor acţionând orientat către înţelegere lumea vieţii, care e 
întotdeauna doar „dată împreună", trebuie să se sustragă 
tematizării. Ca totalitate ce face posibilă identitățile şi proiectele 
de viaţă ale indivizilor şi grupurilor, ea este prezentă doar pre- 
reflexiv. Ce-i drept, din perspectiva participanţilor se poate 
reconstrui cunoaşterea procedurală la care se recurge practic, 
sedimentată în exprimări - dar nu şi contextul retras şi resursele 
lumii vieţii ce rămân în fundal. Este nevoie de o perspectivă 
constituită teoretic ca să putem considera acţiunea comunicativă 
drept mediul prin care se reproduce lumea vieţii în ansamblu. 
Fără îndoială, şi din această perspectivă sunt posibile numai 
enunturi formal-pragmatice, care se referă la structuri ale lumii 
vieţii în genere, nu la lumi determinate ale vieţii, în alcătuirea lor 
istorică concretă. Cu siguranţă, participanţii la interacțiuni nu mai 
apar atunci ca autorii ce domină situaţii cu ajutorul unor acţiuni 
de care sunt responsabili, ci ca producte ale tradiţiilor în care se 
situează, ale grupurilor solidare cărora le aparţin şi ale proceselor 
de socializare în care cresc. Lumea vieţii se reproduce exact în 
măsura în care sunt îndeplinite aceste trei funcțiuni ce depăşesc 
perspectiva actantului: continuarea tradiţiilor culturale, 
integrarea grupurilor prin intermediul normelor şi valorilor şi 
socializarea generaţiilor succesive. Ceea ce reuşim să percepem 
astfel sunt trăsături ale lumilor vieţii structurate comunicativ în 
general. 

Cel ce vrea să actualizeze totalitatea individuală a unei biografii 
sau a unei forme de viaţă particulare trebuie să se reîntoarcă la 
perspectiva participanţilor, să abandoneze intenţia reconstrucției 
raţionale ex post şi să procedeze pur istoric. Mijloacele narative se 


lasă întotdeauna stilizate într-o autocritică condusă dialogic, 
pentru care dialogul analitic între medic şi pacient oferă un model 
adecvat. Această autocritică - ce tinteste la depăşirea 
pseudonaturii, adică a barierelor perceptive şi a constrângerilor 
de acţiune motivate de false apriori-uri - se referă la totalitatea 
actualizată narativ a întregului unei vieţi sau mod de viaţă. 
Disolutia analitică a ipostazierilor, a aparentei obiective autopro- 
duse se datorează unei experienţe reflexive. Puterea eliberatoare 
a acesteia se îndreaptă împotriva iluziilor individuale: ea nu poate 
să facă transparent întregul vieţii unui individ sau un mod de viaţă 
colectiv. 

Cele două mosteniri ale autoreflectiei, ce ies din limitele filosofiei 
conştiinţei, au scopuri şi amplori diferite. Reconstrucţia raţională 
ulterioară 


se dedică programului conştientizării, dar îşi îndreaptă atenţia 
către sisteme anonime de reguli şi nu se referă la totalitäti. Din 
contră, autocritica condusă metodic se referă la totalitäti, având 
totuşi conştiinţa că nu va putea niciodată explica complet 
implicitul, antepredicativul, non-actualul fundalului lumii vietii.*°® 
După cum bine se arată prin exemplul unei psihanalize 
interpretate în sensul unei teorii a comunicării,*%* ambele 
procedee, reconstrucţia ex post şi autocritica, se lasă totuşi 
inserate în cadrul uneia şi aceleiaşi teorii. în plus, aceste două 
aspecte ale autotematizării subiectului cunoscător nu sunt ire- 
conciliabile; iar sub acest aspect, teoriile hibride, ce dizolvă 
violent contradicţiile, sunt superflue. 

Un lucru asemănător e valabil pentru a treia dedublare a 
subiectului ca un actant originar creator şi totuşi înstrăinat de 
originea sa. Dacă conceptul de lume a vieţii dezvoltat în 
pragmatica formală trebuie fructificat pentru scopurile teoriei 
sociale, atunci el trebuie transformat într-o concepţie aplicabilă 
empiric şi integrat cu ideea de sistem autocontrolat într-un 
concept cu două nivele al societăţii. Mai departe, e necesară o 
atentă delimitare între probleme ale logicii dezvoltării şi ale 
dinamicii dezvoltării, pentru ca evoluţia socială şi istoria să poată 
fi distinse metodic şi raportate una la cealaltă, în fine, teoria 


socială trebuie să rămână conştientă de propriu-i context al 
genezei şi de poziţia sa în contextul situaţiei noastre prezente; 
chiar şi conceptele fundamentale puternic universaliste au un 
nucleu temporal.*% Dar dacă reuşim, cu ajutorul acestor operaţii, 
să trecem printre Scylla absolutismului şi Charybda 
relativismului“*!, nu se mai pune problema alternativei între 
concepţia istoriei universale ca proces de autoproducere - fie a 
spiritului, fie a speciei - pe de o parte, şi pe de altă parte concepţia 
unui destin imemorial ce face perceptibilă - prin negativitatea 
sustragerii şi lipsei -puterea originii pierdute. 

Nu pot detalia aici aceste raporturi complicate. Am vrut doar să 
arăt cum o schimbare de paradigmă poate face lipsite de obiect 
acele dileme pornind de la care Foucault explică dinamica funestă 
a unei subiectivitäti avide de ştiinţă care cade pradă 
pseudostiintelor. în plus, schimbarea de paradigmă de la raţiunea 
centrată în subiect la raţiunea comunicativă ne poate încuraja să 
reluăm încă o dată acel contradiscurs imanent încă de la 

început modernității. întrucât critica radicală a rațiunii întreprinsă 
de Nietzsche nu poate fi continuată coerent nici pe linia 
metafizicii, nici pe cea a teoriei puterii, suntem obligați să 
recurgem la o altă cale de ieşire din filosofia subiectului. Poate că 
aici temeiurile pentru autocritica unei modernitäti dezagregate se 
pot considera sub alte premise, în aşa fel încât să apreciem la 
adevărata valoare motivele, devenite virulente de la Nietzsche 
încoace, pentru o despărţire pripită de modernitate. Trebuie să 
devină clar că în raţiunea comunicativă purismul raţiunii pure nu 
mai renaşte. 

II 


în ultimul deceniu, critica radicală a raţiunii a ajuns aproape o 
modă. Ca temă şi realizare, este exemplară o cercetare a lui 
Hartmut şi Gernot Bohme care, pe baza operei şi biografiei lui 
Kant, reiau tema foucaultiană a genezei formei moderne a 
cunoaşterii. în stilul unei istoriografii a ştiinţei lărgită până la o 
istorie culturală şi socială, autorii examinează ceea ce se petrece 
aşa-zicând în spatele criticii raţiunii pure şi practice. Ei caută 
adevăratele motive al criticii raţiunii, de exemplu în controversa 
cu vizionarul Swedenborg, în care Kant ar fi întâlnit geamănul său 
nocturn, imaginea sa inversată şi repudiată. Autorii urmăresc 
aceste motive până în sfera vieţii personale, până în existenţa, 
deturnată de la tot ceea ce e sexual, trupesc, fantastic, ca să 
spunem aşa abstractă .a unui erudit ipohondru, maniac şi imobil. 
Ne pun în faţa ochilor, în manieră psihoistorică, „costurile 
raţiunii", întreprind dezinvolt acest calcul al costurilor şi 
foloaselor cu argumente psihanalitice şi îl ilustrează cu date 
istorice, fără a putea indica, bineînţeles, domeniul în care 
asemenea argumente şi date mai pot avea greutate - dacă în acest 
caz teza despre care este vorba ar mai trebui să fie întemeiată. 
Kant şi-ar fi efectuat critica raţiunii din propria perspectivă a 
acesteia, şi anume în forma unei autolimitări strict discursive a 
raţiunii. Dacă ar trebui acum să-i fie prezentate costurile de 
producţie ale genezei acestei raţiuni care se autolimitează şi 
exclude tot ce e metafizic, ar fi nevoie de un orizont al raţiunii 
care să se întindă dincolo de aceste delimitări, orizont în care 
discursul transcendent, cel care face socoteala, să se poată mişca. 
Critica încă o dată radicalizată a raţiunii ar trebui să postuleze o 
rațiune mai cuprinzătoare, comprehensivă. Totuşi, fraţii Bohme nu 
vor să alunge diavolul cu Belzebub; împreună cu Foucault, ei văd 
mai degrabă în trecerea de la raţiunea exclusivă (de sorginte 
kantiană) la o rațiune comprehensivă pur şi simplu „completarea 
tipului de putere a excluziunii cu tipul de putere a 


pătrunderii".1% în consecinţă, ar trebui ca propria lor cercetare a 
alteritätii raţiunii să deţină o poziţie absolut eterogenä în raport 
cu raţiunea. Dar ce mai contează consecinţele logice într-un 
domeniu care e a priori inaccesibil discursului raţional? în acest 
text, paradoxurile recitate fără încetare de la Nietzsche încoace 
nu mai lasă aşadar nici o urmă recognoscibilă de nelinişte. 
Ostilitatea metodologică faţă de rațiune poate fi coerentă cu 
inocenta istorică cu care cercetări de acest fel se mişcă astăzi într- 
o no man 's land situată între argumentare, povestire şi ficţiune.1% 
Noua Critică a Ratiunii dă la o parte acel contradiscurs aproape 
bicentenar, imanent modernităţii înseşi, de care am vrut să 
amintesc prin aceste prelegeri. 

Acest contradiscurs îşi are punctul de plecare în filosofia kantiană 
ca expresie inconştientă a epocii moderne şi are drept scop 
luminarea iluminismului asupra limitărilor ce-i sunt proprii. Noua 
Critică a Raţiunii neagă continuitatea cu acest contradiscurs, în 
cadrul căruia stă totuşi: „Nu mai poate fi vorba de a împlini 
proiectul modernităţii (Habermas), ci trebuie să-l revizuim. lar 
iluminismul nu a rămas neîmplinit, ci neluminat".** Insă intenţia 
unei revizuiri a iluminismului ce se foloseşte de înseşi mijloacele 
iluminismului i-a unit pe criticii lui Kant din prima clipă - pe 
Schiller cu Schlegel, pe Fichte cu filosofii de la Tubingen. Să citim 
mai departe: „Filosofia lui Kant fusese iniţiată ca un demers de 
trasare a graniţelor. Dar nu se spune nimic despre faptul că 
trasarea graniţelor este un proces dinamic, că raţiunea s-a retras 
pe un teren ferm şi a abandonat alteritatea, că a trage graniţe 
înseamnă autodelimitare şi excludere a alteritätii." Am văzut, la 
începutul prelegerilor noastre, cum Hegel, Schelling şi Holderlin 
au resimţit operaţiile de delimitare ale filosofiei reflectiei - 
opoziţia între credinţă şi ştiinţă, între infinit şi finit, distincţia între 
spirit şi natură, intelect şi sensibilitate, înclinaţie şi datorie - ca pe 
tot atâtea provocări, şi cum au urmărit ei urmele acestei 
înstrăinări ale unei raţiuni scindate subiectiv, de la natura 
interioară şi exterioară până la „pozitivitätile" eticii distruse a 
cotidianitätii politice şi celei private. Hegel văzuse apărând nevoia 
obiectivă de filosofie tocmai din faptul că puterea de unificare 
dispare din viaţa oamenilor. Bineînţeles, el nu interpretase 
delimitările făcute de raţiunea centrată în subiect ca excluderi, ci 
ca rupturi, şi aştepta de la filosofie accesul la o totalitate care să 
cuprindă în sine raţiunea subiectivă şi alteritatea sa. împotriva 
acesteia se ridică neîncrederea autorilor, când spun mai departe: 
„Dar ce este raţiunea rămâne neclar, atâta timp cât ea nu este 
gândită laolaltă cu 


Note: 
'm H. Bohme, G. Bohme, DasAndere der Vemunft, Ffm. 1983, 326. ' Cf. 
mai sus excursul asupra lui Derrida. ' H. Bohme, G. Bohme (1983), 11. 


alteritatea sa (în caracterul ei de nesuprimat). Căci raţiunea se 
poate înşela asupra sa înseşi, se poate lua pe sine ca fiind întregul 
(Hegel), sau poate pretinde a cuprinde întregul." 

Tocmai acesta era reproşul pe care, altădată, tinerii hegelieni l-au 
adus maestrului. Ei au intentat un proces Spiritului absolut, 
proces în care alteritatea raţiunii, care-i este acesteia anterioară, 
trebuia să fie reabilitată în drepturile sale. Din acest proces de 
desublimare a rezultat o rațiune situată, care-şi determină 
raporturile sale - cu istoricitatea timpului, cu facticitatea naturii 
exterioare, cu subiectivitatea descentrată a naturii interioare şi cu 
materialitatea societăţii - nu prin incluziune, nici prin excludere, ci 
printr-un praxis al imaginării şi dezvoltării de forţe esenţiale, 
praxis realizat în condiţii finite, „ce nu s-au ales singure". 
Societatea este reprezentată ca praxis în care se întrupează 
raţiunea. Acest praxis se realizează pe dimensiunea timpului 
istoric, el mijloceşte natura subiectivă a indivizilor caracterizați de 
nevoi cu o natură obiectivată în muncă, înăuntrul orizontului 
naturii înconjurătoare, cosmice. Acest praxis social este locul în 
care raţiunea situată istoric, încarnată corporal, confruntată cu 
natura exterioară, este mediată concret cu alteritatea sa. Depinde 
de constituţia sa internă, de gradul de ruptură şi de capacitatea 
de conciliere a contextului de viaţă institutionalizat social dacă 
acest praxis mediator e încununat de succes. Ceea ce se numea la 
Schiller sistem al egoismului sau, la Hegel, totalitate etică 
scindată, se preschimbă la Marx într-o societate divizată în clase 
sociale. Ca şi la Schiller, ca şi la tânărul Hegel, forţa asociatoare, 
adică creatoare de comunitate, solidarizatoare este în fond cea 
care decide în ultimă instanţă dacă raţiunea întrupată în praxisul 
social se pune în acord cu istoria sau cu natura. însăşi societatea 
scindată este cea care impune refularea morţii, nivelarea 
conştiinţei istorice şi subjugarea naturii exterioare, cât şi a celei 
interioare. 


în contextul istoriei raţiunii, însemnătatea filosofiei praxisului a 
tânărului Marx este aceea că a detaşat modelul hegelian al 
rupturii de un concept al raţiunii incluziv, care-şi încorporează 
chiar şi alteritatea raţiunii. Rațiunea ce se concepe ca finită din 
filosofia praxisului rămâne desigur îndatorată - în forma unei 
teorii critice a societăţii - unei raţiuni comprehensive în măsura în 
care ea ştie că n-ar putea cunoaşte limitele istorice ale raţiunii 
centrate în subiect - rațiune întrupată în formele relaţiilor 
burgheze - fără a le depăşi. Cel care aderă cu obstinatie la 
modelul excluderii trebuie să se închidă faţă de această idee 
hegeliană care, aşa cum se poate vedea la Marx, nu se putea deloc 
obţine doar cu preţul absolutizării spiritului. Considerat dintr-o 
asemenea perspectivă îngustă, viciul congenital hegelian al teoriei 
posthegeliene acţionează şi „acolo unde raţiunea este deja 
criticată ca instrumentală, 


represivă, mărginită: la Horkheimer şi Adorno. Critica acestora 
survine întotdeauna în numele unei rat iuni superioare, anume a 
celei comprehensive, căreia îi este admisă pretenţia de totalitate, 
care fusese contestată raţiunii reale. Nu există nici o rațiune 
comprehensivă. Ar fi trebuit să fi învăţat de la Freud sau chiar de 
la Nietzsche că raţiunea nu există fără alteritatea sa şi că ea - 
considerată funcţional - devine necesară prin această 
alteritate."1% 

Cu această afirmaţie, fraţii Bohme amintesc de locul în care 
Nietzsche, recurgând la moştenirea romantică, a opus 
programului unui iluminism în sine dialectic critica totalizatoare a 
raţiunii. Dialectica iluminismului ar fi pierdut jocul doar atunci 
când raţiunea ar fi fost privată de orice forţă de transcendere şi, 
în iluzia autonomiei sale, ar fi rămas totuşi exilată neputincios 
înăuntrul acelor limite pe care Kant le trasase intelectului şi 
statului intelectului: „Faptul că subiectul raţional nu vrea să 
depindă de nimeni şi nimic decât de sine însuşi este totodată 
idealul şi iluzia sa."*” Numai atunci când raţiunea îşi lasă 
recunoscută adevărata sa esenţă - în figura narcisică a unei puteri 
ce-şi aserveşte ca obiect tot ce se află în jurul său, identitare, doar 


în aparenţă universale, angajată solemn în autoafirmare şi 
autopotentare particulară - va putea alteritatea raţiunii să fie la 
rândul ci gândită ca o forţă spontană, întemeietoare de fiinţă, 
fondatoare, în acelaşi timp vitală şi nontransparentă, alteritate ce 
nu mai c luminată de nici o scânteie de rațiune. Numai raţiunea 
redusă la facultatea subiectivă a intelectului şi la activitatea 
orientată către un scop corespunde imaginii unei raţiuni exclusive 
care, cu cât se-avântă triumfal spre mai înalt, se dezrădăcinează 
pe sine, până când, în final secătuită, cade pradă puterii originii 
sale eterogene ocultate. Dinamica autodistrugerii, în care trebuie 
să se exprime misterul dialecticii iluminismului, poate funcţiona 
doar dacă raţiunea nu poate produce din sine nimic altceva decât 
acea putere nudă, căreia ea vrea să-i prezinte propriu-zis 
alternativa constrângerii neconsträngätoarc a înţelegerii mai 
bune. 

Această presiune de a trece la acţiune explică de altfel şi nivelarea 
drastică imprimată arhitecturii kantiene a raţiunii de către o 
lectură de inspiraţie nietzscheeană a lui Kant; ea trebuie să 
distrugă legătura criticii raţiunii pure şi practice cu critica 
facultăţii de judecare, pentru a o dizolva pe prima într-o teorie a 
naturii exterioare, înstrăinate, iar pe a doua într-o teorie a 
dominării naturii interioare." 


Note: 

1% Acolo unde Schiller si Hegel vor să vadă ideea morală a autolegiferärii 
realizată în societatea reconciliată estetic sau în totalitatea contextului 
etic de viaţă, Bohme şi Bohme 

Bohme şi Bohme (1983), 18. ibidem, p. 19. 


în timp ce modelul rupturii al raţiunii evidenţiază praxisul social 
solidar ca fiind locul unei raţiuni situate istoric, către care 
converg firele naturii exterioare, naturii interioare şi societăţii, 
acest spaţiu deschis utopic din modelul excluderii al raţiunii este 
complet ocupat de o rațiune ireconciliabilă, redusă la putere nudă. 
Praxisul social nu mai serveşte aici decât ca scena pe care puterea 
disciplinară trece prin noi înscenări. Aici, raţiunea bântuie 
dezläntuitä, fiindu-i refuzată forţa de a accede liber la 


anterioritatea ei. în presupusa s ei suveranitate, raţiunea ce se 
dizolvă în subiectivitate devine jucăria forţelor nemijlocite, 
operând mecanic asupra ei, ale naturii excluse, obiectualizate şi 
înăuntru, şi în afară. 

Alteritatea subiectivitätii dilatate nu mai este acum întregul 
scindat - ci este, prin urmare, ceea ce se afirmă în primul rând în 
puterea räzbunätoare a reciprocitätilor distruse, în cauzalitatea 
fatală a contextelor de comunicare distorsionate; şi mai este, apoi, 
prin suferinţa pentru totalitatea desfigurată a vieţii sociale, natura 
înstrăinată, interioară şi exterioară. în modelul excluderii, această 
structură complicată - a unei raţiuni subiective scindată social şi, 
prin aceasta, ruptă de natură — este diferențiată într-un mod 
aparte: „Alteritatea raţiunii este natura, trupul omenesc, fantezia, 
dorinţa, sentimentele -sau, mai bine: toate acestea, în măsura în 
care raţiunea nu şi le-a putut apropria"1% Aşadar, cele care 
funcţionează acum ca loctiitori ai alteritätii raţiunii sunt nemijlocit 
forţe vitale ale unei naturi subiective scindate şi reprimate; sunt 
acele fenomene, redescoperite în romantism, ale visului, fanteziei, 
iluziei, excitării orgiastice, extazului; sunt experienţele estetice, 
centrate pe trup, ale unei subiectivitäti descentrate. Romantismul 
timpuriu voia încă să instaureze arta - în forma unei noi mitologii - 
ca instituţie publică, în mijlocul vieţii sociale, voia să ridice emoția 
provocată de artă la rangul de echivalent pentru puterea 
unificatoare a religiei. Doar Nietzsche a transferat acest potenţial 
de emotie în tărâmul de dincolo de societatea modernă, de istorie 
în genere. Originea modernă a experienţelor estetice acutizate 
avangardist este ascunsă. 


Note: 

nu pot recunoaşte în autonomia morală decât opera puterii disciplinare: 
„Dacă am vrea să ilustrăm, prin modele sociale, procedura judiciară 
internă făcută, prin maxime, în numele legii obiceiului, atunci ar trebui să 
ne întoarcem la examenul protestant al conştiinţei, care a deplasat 
modelul vânătorii de vrăjitoare înăuntrul sufletului - sau, mai bine, să 
înaintăm până la spaţiul rece, igienic al sălii de interogatoriu sau în 
arsenalul de computere tăcut, elegant al poliţiei scientizate, al cărei ideal 
este acela al imperativului categoric: captarea fără lacune şi controlul a 
tot ceea ce e particular sau opune rezistenţă, până în intimitatea omului" 


(Bohme şi Bohme, op. cit., 349). *"* Bohme şi Bohme (1983), 13. 


Potenţialul de emotie stilizat ca alteritate a raţiunii devine 
simultan ezoteric şi pseudonim - apare sub alte nume — ca Fiinţă, 
Eterogen, Putere. Natura cosmică a metafizicii şi Dumnezeul 
filosofilor se estompeazä în reminiscenta descäntätoale, in 
amintirea miscätoare a subiectului insingurat metafizic si religios. 
Ordinea din care acesta s-a emancipat - anume natura interioarä 
şi exterioară în forma lor neinsträinatä - nu mai apare decât la 
timpul trecut, ca origine arhaică la Heidegger, ca punct de 
turnură în arheologia ştiinţelor umane la Foucault - sau, 
exprimată şi mai la modă, astfel: 

„Despärtitä de trup, din ale cărui potente libidinale s-ar fi putut 
extrage imagini ale fericirii; despărțită de o natură maternă, care 
conţinea imago-ul arhaic al unui întreg simbiotic şi al unei 
adăpostiri nutritive; despărțită de feminin, cu care a fi amestecată 
era una din imaginile originare ale fericirii - filoso-fia raţiunii 
private de imagini a produs doar conştiinţa grandioasă a unei 
superioritäti de principiu a inteligibilului asupra naturii, asupra 
inferioritätii trupului şi femeii... Filosofia a atribuit raţiunii o 
omnipotentä, infinitate şi perfecţiune viitoare faţă de care 
înrudirea pierdută cu natura nu a mai apärut."?” 

Aceste amintiri ale originii specifice subiectului modern servesc 
încă drept punct de legătură pentru răspunsul la acea întrebare 
căreia cei mai consecventi dintre succesorii lui Nietzsche n-au 
vrut să i se sustragă. Atâta timp cât se vorbeşte narativ despre 
alteritatea raţiunii - sau orice alt nume i s-ar da - , atâta timp cât 
acest eterogen în raport cu gândirea discursivă apare, fără alte 
preparative, ca nume în expunerile de istoria filosofiei şi ştiinţei, 
arborarea unei mine inocente nu poate concura cu oferta mai 
avantajoasă a nivelului criticii raţiunii inaugurat de Kant. La 
Heidegger şi Foucault, natura subiectivă a dispărut ca locţiitor al 
acelei alteritäti a raţiunii, pentru că nu mai poate fi declarată 
alteritate a raţiunii din moment ce ea - ca inconştient individual 
sau colectiv, în conceptele lui Freud sau C. G. Jung, ale lui Lacan 
sau Levi-Strauss - se supune în genere unui discurs ştiinţific. 
Heidegger şi Foucault vor, fie în forma gândirii evocatoare 
(Andenken), fie a genealogiei, să pună în mişcare un discurs 
particular care se desfăşoară în afara orizontului raţiunii, dar fără 
a fi totuşi complet irațional. Fără îndoială, prin aceasta se 
deplasează doar paradoxul. 

Rațiunea trebuie să se lase criticată în întruchipările sale istorice 
din perspectiva alteritätii excluse de ea. E necesar atunci un act 


ultim al autore-flectiei, act care se depăşeşte pe sine, şi anume un 
act al raţiunii, în care locul lui genitivus subiectivus trebuie să fie 
ocupat de către alteritatea raţiunii. Subiectivitatea ca raportare la 
sine a subiectului cunoscător şi agent se 


prezintă în relaţia binară a autoreflectiei. Figura este păstrată, şi 
totuşi ar trebui ca subiectivitätii să-i fie permis să apară doar în 
poziţia obiectului. Heidegger şi Foucault prelucrează acest 
paradox în manieră structural similară, în măsura în care ei 
produc eterogenul raţiunii pe calea unei autoexilări a raţiunii, a 
unei izgoniri a ei din propriu-i teritoriu. Această operaţie se 
înţelege pe sine ca răsturnare demascatoare a acelei 
autodivinizări pe care subiectivitatea o practică şi în acelaşi timp 
o ascunde de sine. în acest timp, ea îşi conferă atribute pe care le 
împrumută de la conceptele metafizic-religioase sfărâmate ale 
ordinii. în mod invers, căutata alteritate - care este eterogenă 
raţiunii şi care, ca eterogen al ei, rămâne totuşi raportată la ea - 
rezultă dintr-o fmitizare radicală a acelui absolut căruia 
subiectivitatea i se substituise în mod fals. Ca dimensiune a 
finitizării, Heidegger alege - aşa cum am arătat - timpul, şi 
concepe alteritatea raţiunii ca putere anonimă, fluidizată 
temporal, a originii. Foucault alege dimensiunea centrării spaţiale 
în experienţa propriului trup şi concepe alteritatea raţiunii ca 
sursă anonimă a instaurării puterii în interacţiunile legate de trup. 
Am văzut că această prelucrare a paradoxului nu înseamnă deloc 
că i s-a găsit o soluţie acestuia; paradoxul se retrage în statutul 
special al discursurilor ieşite din comun. Precum gândirea 
evocatoare ţine de fiinţa mistificată, tot aşa genealogia aparţine 
puterii. Gândirea evocatoare ar deschide un acces privilegiat la 
adevărul îngropat sub metafizică, genealogia ar trebui să 
păşească în locul acelor ştiinţe umane, pe câte se pare, căzute în 
ruină. în timp ce Heidegger păstrează tăcerea asupra naturii 
privilegiului său, aşa încât nu ştim niciodată bine după ce criteriu 
s-ar putea în genere judeca genul filosofiei sale târzii, Foucault şi- 
a practicat munca lipsit de pretenţii până în ultima clipă, conştient 
fiind că nu poate evita aporiile metodologice. 

III 


Metafora spaţială a raţiunii excluzive şi incluzive dezvăluie faptul 
că presupusa critică radicală a raţiunii rămâne încă ataşată 
presupozitiilor filosofiei subiectului, presupozitii de care ar vrea 
totuşi să se detaşeze. Doar o rațiune căreia îi atribuim forţa 
rezolutivă ar putea să includă sau să excludă. De aceea, înăuntrul 
şi în afara sunt legate de dominație şi subjugare - iar depăşirea 
raţiunii tiranice se leagă de spargerea uşilor închisorilor şi de 
eliberarea necondiționată într-o libertate nedeterminată. în acest 
mod, alteritatea raţiunii rămâne o imagine în oglindă a raţiunii 
tiranice. Devotamentul şi lăsarea-de-a-fi rămân tot atât de ataşate 
de voinţa de a dispune pe cât este 


rebeliunea contraputerii de vexatiunile puterii. Nu se va putea 
desprinde de conceptele raţiunii centrate în subiect (şi de 
topografia sa viu ilustrată) tocmai acela care, cu paradigma 
filosofiei conştiinţei, ar vrea să lase în urma sa toate paradigmele 
în genere şi să iasă în locul de deschidere al post-modernitätii. 

De la romantismul timpuriu încoace, se recurge mereu la 
experiente-limitä mistice şi estetice pentru depăşirea exaltantă a 
subiectului. Misticul e orbit de lumina Absolutului, şi închide 
ochii; cel extaziat estetic cedează betiei şi vertijului socantului. 
Aici, ca şi acolo, sursa emotiei se sustrage oricărei determinări. în 
indeterminare se mai distinge doar conturul difuz al paradigmei 
combătute - conturul deconstruitului. în această constelație, ce 
durează de la Nietzsche până la Heidegger şi Foucault, ia naştere 
o dispoziţie lipsită de obiect pentru trezire; în urma ei se formează 
subculturi care în faţa adevărurilor viitoare indeterminat anunţate 
îşi atenuează şi-şi ţin totodată trează aşteptarea prin acţiuni de 
cult lipsite de obiect de cult. Jocul bufon cu extazul colorat 
religios-estetic îşi găseşte auditori cu precădere în cercul inte- 
lectualilor, ce sunt dispuşi să ofere sacrificium intellectus pe 
altarul nevoii lor de orientare. 

Numai că, şi de această dată, o paradigmă îşi pierde forţa doar 
când este negată printr-o altă paradigmă într-un mod determinat, 


adică devalorizată inteligibil. Ea rezistă în orice caz simplei 
invocări a dispariţiei subiectului. Munca, încă atât de furioasă, a 
deconstructiei, are consecinţe indicabile doar atunci când 
paradigma conştiinţei de sine, a raportării la sine a unui subiect 
ce cunoaşte şi acţionează solitar, este înlocuită cu o alta - cu para- 
digma înţelegerii, adică cea a raportării intersubiective a 
indivizilor socializati comunicativ şi care se recunosc reciproc. 
Doar atunci critica gândirii dispozante a raţiunii centrate în 
subiect apare într-o formă determinată -anume ca o critică a 
„logocentrismului" occidental, critică ce diagnostichea-zä nu un 
prea mult, ci un prea putin de ratiune. in loc de a surclasa moder- 
nitatea, ea reia contradiscursul imanent modernităţii şi-l scoate 
din opoziţia frontală, fără putinţă de ieşire, dintre Hegel şi 
Nietzsche. Această critică renunţă la originalitatea efuzivă a unui 
recul în începuturile arhaice; ea descătuşează puterea subversivă 
a înseşi gândirii moderne împotriva paradigmei filosofiei 
conştiinţei, aplicate de la Descartes până la Kant. 

Critica, ce-l urmează pe Nietzsche, a preeminentei occidentale a 
logosului procedează distructiv. Ea arată că subiectul care 
vorbeşte, acţionează şi e legat de trup nu e stăpân în propria-i 
casă. De aici decurge evident concluzia că subiectul ce se pune pe 
sine în cunoaştere depinde în adevăr de un eveniment prealabil, 
anonim şi suprasubiectiv - fie acesta destinul fiinţei, 


evenimentul accidental al constituirii de structuri sau puterea de 
producere a unei formaţiuni discursive. Logosul subiectului 
autocratic apare astfel ca destinul funest al unei greşite 
specializări, pe cât de bogate în urmări, pe atât de rătăcite. 
Speranţa pe care o trezesc asemenea analize postnietzscheene are 
permanent aceeaşi trăsătură a indeterminării bogate în aşteptări. 
Dacă fortăreaţa raţiunii centrate în subiect va fi odată dărâmată, 
se va nărui atunci şi logosul ce a susţinut atâta vreme 
interioritatea apărată de putere, goală pe dinăuntru şi agresivă în 
afară. Logosul va trebui să se predea atunci alteritätii sale, oricare 
ar fi aceasta. 

O altă critică, mai puţin dramatică, dar controlabilă pas cu pas, a 


preeminentei occidentale a logosului se aplică la abstractiile 
logosului însuşi, logos detaşat de limbaj, universalist şi incorporai. 
Ea concepe înţelegerea intersubiectivă drept telos-ul inerent 
comunicării verbale cotidiane, iar logo-centrismul gândirii 
occidentale - acutizat în filosofia conştiinţei - ca pe o reducere şi o 
distorsionare sistematică a unui potenţial mereu eficace, dar 
epuizat selectiv în praxisul cotidian. Atâta timp cât înţelegerea de 
sine occidentală vede omul, în relaţia sa cu lumea, ca distingându- 
se prin monopolul întâlnirii fiintärii, al cunoaşterii obiectelor si 
mânuirii lor, al producerii de enunturi adevărate si al realizării de 
intenţii - raţiunea rămâne limitată, în perspectiva ontologiei, 
gnoseologiei sau a analizei limbajului, doar la una din 
dimensiunile sale. Relaţia omului cu lumea este prin aceasta 
redusă cog-nitivist, şi anume: ontologic, la lumea fiintärii în 
ansamblu (ca totalitate a obiectelor reprezentabile şi a stărilor de 
lucruri existente); gnoseologic, la facultatea de a cunoaşte stări de 
lucruri existente sau de a le produce raţional în raport cu un scop; 
şi semantic, la discursul ce constată stări de fapt, discurs în care 
sunt utilizate propoziţii asertorice - şi nu este admisă nici o 
pretenţie de validitate în afara aceleia a adevărului propozitional 
disponibil/oro interno. 

în filosofia limbajului - de la Platon la Popper - acest logocentrism 
s-a concentrat în afirmaţia că doar funcţia limbajului de expunere 
a stărilor de fapt este un monopol al omului. în timp ce oamenii 
împărtăşesc cu animalele funcţia apelativă şi expresivă (Biihler), 
doar funcţia de reprezentare trebuie să fie constitutivă pentru 
raţiune.5% Dimpotrivă, deja evidenţele etologiei moderne, în 
special experimentele privind dobândirea limbajului indusă ar- 
tificial la cimpanzei, ne învaţă că nu folosirea per se propozitiilor, 
ci doar uzajul comunicativ al unui limbaj articulat propozitional 
este specific formei noastre de viaţă socioculturale şi constituie 
treapta reproducerii autentic 

sociale a vieţii. Din punctul de vedere al filosofiei limbajului, 


echivalenta şi egala originalitate a celor trei funcțiuni 
fundamentale ale limbajului devin vizibile de îndată ce părăsim 
nivelul analitic al judecății şi propoziției, şi lărgim analiza până la 
acţiuni verbale, chiar până la folosirea comunicativă a 
propozitiilor. Acţiunile verbale elementare indică o structură în 
care se intersectează trei componente: componenta prepozitionalä 
pentru expunerea (sau menţionarea) stărilor de fapt, componenta 
ilocuţionară pentru instituirea de relaţii interpersonale si, în fine, 
componentele lingvistice care exprimă intenţiile vorbitorilor. 
Explicarea, în termenii teoriei actelor de vorbire, a complexelor 
funcţii lingvistice ale expunerii, instituirii de relaţii interpersonale 
şi a exprimării trăirilor proprii are consecinţe ample (a) pentru 
teoria semnificației, (b) pentru presupozitiile ontologice ale teoriei 
comunicării şi (c) pentru însuşi conceptul de raționalitate. Vreau 
să schitez aceste consecinţe doar în măsura în care ele(d) sunt 
relevante nemijlocit pentru o nouă direcție a criticii raţiunii 
instrumentale. 

a) Semantica adevărului, aşa cum a fost ea dezvoltată de la Frege 
până la Dummett si Davidson, pleacă - ca şi teoria husserliană a 
semnificației - de la asumptia logocentrică după care referirea la 
adevăr a propoziției asertorice (şi referirea indirectă la adevăr a 
propoziției intentionale care indică realizarea de intenţii) oferă 
punctul adecvat de abordare pentru explicaţia activităţii 
lingvistice de înţelegere în genere. Astfel ajunge această teorie la 
principiul potrivit căruia noi înţelegem o propoziţie doar atunci 
când cunoaştem condiţiile în care această propoziţie este 
adevărată. (Pentru înţelegerea propozitiilor intentionale si 
imperative, ea necesită, corespunzător, cunoaşterea „condiţiilor 
de succes".%1) Teoria lărgită pragmatic a semnificației depăşeşte 
această fixare pe funcţia limbajului de reproducere a stărilor de 
fapt. Ca şi semantica adevărului, ea afirmă un raport intern între 
sens şi validitate, dar nu o reduce pe aceasta din urmă la valoarea 
de adevăr. Corespunzător celor trei funcțiuni fundamentale ale 
limbajului, fiecare acţiune verbală elementară poate fi în 
ansamblu contestată sub trei aspecte ale validității. Receptorul 
poate nega in toto asertiunea unui vorbitor, în măsura în care el 
contestă fie adevărul celor enunțate în afirmaţie (respectiv, 
presupoziţiile de existenţă a conţinutului expresiei sale), fie 
corectitudinea actului de vorbire cu referire la contextul normativ 
al exprimării (respectiv, legitimitatea însuşi a contextului 
presupus), fie veracitatea intenţiei exprimate de vorbitor (adică 
acordul între ceea ce s-a intenţionat şi ceea ce s-a spus). Co- 
nexiunea internă între sens şi validitate este de aceea valabilă 


pentru întregul 

spectru al semnificatiilor lingvistice - şi nu doar pentru 
semnificaţia expresiilor ce se pot integra propozitiilor asertorice. 
Se poate spune, nu doar pentru actele de vorbire constatative, ci 
pentru orice act de vorbire, că înţelegem semnificaţia lor doar 
atunci când cunoaştem condiţiile sub care pot fi acceptate ca fiind 
valide. 

b) Dar dacă nu doar acţiunile verbale constatative, ci şi cele 
regulative şi expresive pot fi legate de pretenţii de validitate şi pot 
fi acceptate ca valide, respectiv respinse ca invalide, baza 
conceptuală fundamentală, de factură ontologică, a filosofiei 
conştiinţei (bază care, cu excepţia lui Austin, a rămas 
determinantă şi pentru filosofia analitică) se arată a fi prea 
îngustă. „Lumea" la care subiectul se putea raporta cu 
reprezentările sau propoziţiile sale a fost concepută până acum ca 
fiind totalitatea obiectelor sau stărilor de fapte. Lumea obiectivă e 
considerată a fi corelatul tuturor propoziţiilor asertorice 
adevărate. Dar dacă, acum, corectitudinea normativă şi 
veridicitatea subiectivă sunt introduse ca pretenţii de validitate 
analoge adevărului, atunci trebuie postulate - pentru relaţii 
interpersonale legitim reglementate şi pentru trăiri subiective 
atribuibile - „lumi" analoge faptelor: o „lume" nu doar pentru 
„obiectivul" de care ne lovim prin introducerea unei persoane a 
treia, ci şi una pentru „normativul" la care ne simţim obligaţi în 
instituirea destinatarilor, ca şi una pentru „subiectivul" pe care îl 
facem manifest sau îl ocultăm prin instituirea unei persoane întâi 
în faţa unui public. Cu fiecare act de vorbire, vorbitorul se 
raportează simultan la ceva din lumea obiectivă, din lumea 
împărtăşită social şi din lumea sa subiectivă. Mostenirea 
logocentrică se face încă vizibilă, fireşte, în dificultatea 
terminologică de a lărgi într-un asemenea fel conceptul ontologic 
de lume. 


De o lărgire asemănătoare are nevoie concepţia fenomenologică, 
elaborată în special de Heidegger, a contextelor de referire ale 
lumii vieţii, contexte care constituie, pe fundalul participanţilor la 
interacțiuni, contextul nediscutat al procesului de înţelegere. 
Participanţii nu mai iau din această lume a vieții doar tiparele de 
interpretare consimtite (cunoaşterea de fond din care se 
alimentează conținuturile propozitionale), ci şi tipare de raportare 
acreditate normativ (solidaritätile presupuse tacit pe care se 
bazează actele ilocutionare) şi competențele dobândite în procesul 
socializării (fundalul intentiilor vorbitorului). 

c) Numim „rationalitate" în primul rând dispoziţia subiecţilor 
capabili de vorbire şi acţiune de a dobândi şi utiliza o cunoaştere 
failibilă. Atâta timp cât conceptele fundamentale ale filosofiei 
conştiinţei ne constrâng a înţelege cunoaşterea exclusiv drept 
cunoaştere a ceva din lumea obiectivă, raționalitatea se măsoară 
după felul în care subiectul izolat se orientează după 


conținuturile reprezentărilor sau enunturilor sale. Rațiunea 
centrată în subiect îşi găseşte etaloanele în criteriile de adevăr şi 
succes ce reglementează relaţiile subiectului cunoscător şi care 
acţionează conform unor scopuri cu lumea obiectelor sau stărilor 
de fapt posibile. De îndată ce concepem cunoaşterea ca fiind, 
dimpotrivă, mijlocită comunicativ, raționalitatea se măsoară după 
capacitatea participanţilor responsabili la interacțiuni de a se 
orienta după criterii de validitate ce sunt fondate pe 
recunoaşterea intersubiectivă. Rațiunea comunicativä îşi găseşte 
etaloanele în procedurile argumentative ale respectării directe 
sau indirecte a pretențiilor de adevăr propozitional, corectitudine 
normativă, veracitate subiectivă şi armonie estetică.5% 

Ceea ce se poate demonstra pe baza interdependentei diverselor 
forme de argumentare, aşadar cu mijloacele unei logici 
pragmatice a argumentării, este deci un concept procedural de 
raționalitate, concept care - datorită inserării componentei 
practic-morale, ca şi aceleia estetic-expresive - este mai bogat 
decât acela al rationalitätii scopurilor, modelate cognitiv-instru- 
mental. Acest concept este explicatum-ul potenţialului de rațiune 


ancorat în baza de validitate a discursului. Această raționalitate 
comunicativă aminteşte de reprezentări mai vechi ale logos-ului în 
măsura în care poartă cu sine conotatiile forţei care unifică fără 
constrângere, fondatoare de consens a unui discurs în care 
participanţii îşi depăşesc concepţiile părtinitor subiective în 
favoarea unui acord motivat rational. Rațiunea comunicativă se 
exprimă într-o înţelegere descentrată a lumii. 

Din această perspectivă, disponibilizările cognitiv-instrumentale 
ale unei naturi (şi societăţi) obiectivate sunt, în aceeaşi măsură ca 
şi autonomia dilatată narcisic (în sensul autoafirmării raţionale în 
raport cu un scop), momente derivate care s-au autonomizat în 
raport cu structurile comunicative ale lumii vieţii, anume 
intersubiectivitatea raporturilor de înţelegere şi relaţiile de 
recunoaştere reciprocă. Rațiunea centrată în subiect este un 
produs al unei sciziuni şi uzurpări, şi anume al unui proces social 
în derularea căruia un moment subordonat ocupă locul întregului, 
fără a avea forţa de a-şi asimila structura întregului. Horkheimer 
şi Adorno au descris, asemenea lui Foucault, procesul 
subiectivitätii care se suprasolicitä şi se reifică ca pe un fenomen 
al istoriei universale. Ambele părţi pierd însă din vedere ironia 
mai adâncă a acestui fenomen, ironie ce constă în faptul că 
potenţialul comunicativ al raţiunii trebuia să fie mai întâi eliberat 
în forma lumilor 

moderne ale vieții pentru ca imperativele dezläntuite ale 
subsistemelor economice şi administrative să se repercuteze 
asupra praxisului cotidian vulnerabil, şi să ajute prin aceasta 
cognitiv-instrumentalul să domine momentele oprimate ale 
rațiunii practice. Potenţialul comunicativ al rațiunii este în acelaşi 
timp desfăşurat şi deformat în cursul modernizării capitaliste. 
Simultaneitatea şi interdependenţa paradoxală a ambelor procese 


poate fi înţeleasă doar atunci când este depăşită falsa alternativă 
pe care Max Weber a enuntat-o prin opoziţia între raționalitate 
substanţială şi formală. La baza ei stă supoziţia potrivit căreia 
dezvrăjirea concepţiilor religios-meta-fizice despre lume răpesc 
rationalitätii, împreună cu conținuturile de tradiţie, toate 
conotatiile de conţinut şi, prin aceasta, şi orice forţă de a mai 
putea exercita - dincolo de organizarea raţională a mijloacelor în 
raport cu scopurile - vreo influenţă structurantă asupra lumii 
vieţii. Dimpotrivă, eu aş dori să insist asupra faptului că raţiunea 
comunicativă - în ciuda caracterului său pur procedural, degrevat 
de toate ipotecile religioase şi metafizice — este nemijlocit 
inserată în procesul vieţii sociale prin aceea că actele de 
înţelegere capătă rolul unui jnecanism de coordonare a acţiunii. 
Textura de acţiuni comunicative se alimentează din resursele 
lumii vieţii şi alcătuieşte totodată mediul prin care se reproduc 
formele concrete de viaţă. 

Din această cauză, teoria acţiunii comunicative poate reconstrui 
concepţia hegeliană a contextului etic de viaţă (independent de 
premisele filoso-fiei conştiinţei). Ea dezvrăjeşte cauzalitatea 
inscrutabilă a unui destin care se deosebeşte de destinul fiinţei 
prin implacabila sa imanenta. Dinamica pseudonaturală a 
contextelor de viaţă lezate menţine - altfel decât „imemorialul" 
survenirii fiinţei sau puterii - ceva din caracterul unui destin de 
care e singur vinovat - deşi despre „vină" nu poate fi vorba decât 
într-un sens intersubiectiv, şi anume în sensul produsului 
involuntar al unei implicări pe care cei ce acţionează comunicativ, 
fără să ţină seama de responsabilitatea lor individuală, trebuie să 
o atribuie unei răspunderi comunitare. Nu e o întâmplare faptul că 
sinuciderile trezesc în cei apropiaţi un fel de şoc care, pentru 
câteva clipe, îi face şi pe cei mai înăspriţi să presimtă ceva din 
inevitabila comuniune a unui asemenea destin. 


IV 

în teoria acţiunii comunicative, acel proces circular care 
angrenează reciproc lumea vieţii şi praxisul comunicativ cotidian 
ia locul medierii pe care Marx şi marxismul occidental îl 
rezervaseră praxisului social. în acest 


praxis social raţiunea situată istoric, încarnată corporal şi 
confruntată cu natura trebuia să se medieze cu alteritatea sa. 
Dacă acţiunea comunicativă trebuie acum să preia aceleaşi funcţii 
de mediere, teoria acţiunii comunicative îşi atrage asupră-şi 
bănuiala că nu ar reprezenta decât o altă varietate de filosofie a 
praxisului. Ambele trebuie, în fapt, să rezolve aceeaşi sarcină: de 
a concepe praxisul rational ca pe o rațiune concretizată în istorie, 
societate, trup şi limbaj. 

Am urmărit cum filosofia praxisului a substituit conştiinţa de sine 
prin muncă şi s-a încătuşat apoi în lanţurile paradigmei producţiei. 
Filosofia praxisului înnoită în preajma fenomenologiei şi 
antropologiei, filosofie căreia îi stă acum la îndemână analiza 
husserliană a lumii vieţii, a învăţat din critica productivismului 
marxist. Ea relativizează poziţia valorică a muncii şi participă la 
tentativele aporetice de a transfera în alte raporturi subiect-obiect 
exteriorizarea spiritului subiectiv, temporalizarea, socializarea şi 
întruparea unei raţiuni situate. Folosindu-se de mijloacele de 
gândire fenomenologic-antropologice, filosofia praxisului renunţă 
la originalitate tocmai acolo unde nu şi-o poate permite: în 
determinarea praxisului ca fiind un eveniment mediator structurat 
raţional. în fapt, ea se supune din nou conceptelor fundamentale 
dihotomizante ale filosofiei subiectului: istoria este proiectată şi 
făcută de subiecţi care, la rândul lor, se găsesc în procesul istoric 
ca aruncaţi şi făcuţi (Sartre); societatea apare ca o reţea obiectivă 
de relaţii care fie este aruncată, ca ordine normativă, pe umerii 
subiecţilor preintelesi transcendental (A. Schiitz), fie este 
produsă, ca ordini instrumentale, de către înşişi aceşti subiecţi în 
lupta obiectivărilor reciproce (Kojeve); subiectul fie se găseşte 
centrat în trupul său (Merleau-Ponty), fie se raportează excentric 
la sine ca corp, ca la un obiect (Plessner). Gândirea legată de 
filosofia subiectului nu poate depăşi aceste dihotomii, ci, aşa cum 
a diagnosticat Foucault cu acuitate, oscilează disperată de la un 
pol la altul. 

Nici măcar cotitura lingvistică a filosofiei praxisului nu duce la o 
schimbare de paradigmă. Subiecţii vorbitori sunt fie stăpâni, fie 
păstori ai sistemului lor lingvistic. Fie se folosesc de limbaj într-o 
manieră creatoare de sens, pentru a-şi deschide inovativ lumea, 
fie se mişcă mereu înăuntrul unui orizont, transformându-se în 
spatele lor, al deschiderii lumii, orizont procurat pentru ei de 
limbajul însuşi - limbajul ca mediu al unui praxis creator 
(Castoriadis) sau ca eveniment diferenţial (Heidegger, Derrida). 


Cu teoria sa a instituţiei imaginare, Castoriadis poate, graţie 
abordării specifice filosofiei limbajului, să ducă filosofia praxisului 
mai departe pe drumuri îndrăzneţe. Pentru a reda concepţiei 
praxisului social putere explozivă revoluţionară şi un conţinut 
normativ, el nu mai concepe acţiunea în 


manieră expresivistă, ci poetic-demiurgică - ca pe creaţia, lipsită 
de origine, a unor figuri absolut noi şi unice, în care fiecare din ele 
deschide un orizont de sens incomparabil. Garantul conţinutului 
normativ al modernităţii - al conştiinţei de sine, al autorealizării 
autentice şi al autodeterminării în solidaritate - este reprezentat 
ca o forţă imaginativă creatoare de limbă. Fără îndoială, aceasta 
se învecinează periculos de fiinţa ce operează fără temei. La 
capăt, între „inserarea" voluntaristă şi „destinarea" fatalistă nu 
mai există decât o diferenţă retorică. 

Conform lui Castoriadis, societatea se scindează, ca şi 
subiectivitatea transcendentală, în ceea ce produce şi ceea ce este 
produs, în ceea ce instituie şi ceea ce este instituit, caz în care 
fluxul imaginarului fondator de sens se varsă în imaginile verbale 
mereu schimbătoare despre lume. Această creaţie ontologică a 
totalitätilor de sens absolut noi, mereu altele şi unice, survine ca 
un destin al fiinţei; nu putem înţelege cum această punere 
demiurgică în operă a adevărurilor istorice ar putea fi 
transformată în proiectul revoluționar al praxisului indivizilor 
acţionând conştient, autonomi, realizându-se pe sine. Autonomia 
şi heteronomia ar trebui, în ultimă instanţă, să se măsoare după 
autenticitatea transparenţei de sine a unei societăţi ce nu-şi 
ascunde originea imaginară după proiecţii extrasociale şi care se 
cunoaşte explicit ca societate ce se auto-instituie. Numai că - cine 
este subiectul acestei cunoasteri? Pentru revolutionarea societăţii 
reificate, Castoriadis nu cunoaşte alt temei decât decizia 
existentialistä - „pentru că o vrem noi"; la care ar putea fi din nou 
întrebat, cine ar putea fi acest „noi" al voinţei radicale, dacă 
indivizii socializati sunt totuşi pur şi simplu „instaurati" de 
imaginarul social. Castoriadis sfârşeşte acolo unde Simmel 
începea: în filosofia vieţii.5% 


Această consecinţă rezultă din concepţia asupra limbii pe care 
Castoriadis o împrumută atât de la hermeneutică, cât şi de la 
structuralism. Ca şi Heidegger, Derrida şi Foucault, Castoriadis 
pleacă de la faptul că între limbă şi lucrurile numite, între 
înţelegerea constitutivă a lumii şi intramundanul constituit există 
o diferenţă ontologică. Această diferenţă afirmă că limba deschide 
orizontul de sens al lumii, înăuntrul căruia subiecţii ce cunosc şi 
acţionează interpretează stările de fapt, prin urmare întâlnesc 
oameni şi lucruri şi au experienţe în interacţiunea cu acestea. 
Funcţia deschizătoare de lume a limbajului este gândită în 
analogie cu operaţiunile de producere ale conştiinţei 
transcendentale, sustrăgându-i totuşi caracterul său formal şi 
supratem-poral. Imaginea lingvistică despre lume este un apriori 
concret şi istoric; ea fixează perspective de interpretare variabile 
şi cu conţinut, dincolo de care nu 

se poate trece. înţelegerea constitutivă a lumii se transformă cu 
precădere independent de situaţiile prin care subiecţii trec în 
lume, situaţii interpretate în lumina acestei preintelegeri, - 
independent de ceea ce ei pot învăța din interacţiunea lor practică 
cu intramundanul. Indiferent dacă această transformare 
metaistorică a imaginilor lingvistice despre lume este gândită ca 
Fiinţă, „diferentä", putere sau imaginaţie, şi dotată cu conotatiile 
experienţei mistice a mântuirii, ale spaimei estetice, ale chinului 
creaturii sau betiei creative; comună tuturor acestor concepţii 
este decuplarea specifică a productivităţii generatoare de 
orizonturi a limbajului de consecințele unui praxis intramun-dan 
ce este complet prejudecat de sistemul limbii. Este exclusă orice 
interacţiune între limba ce deschide lumea şi procesele de 
învăţare din lume. 

Sub acest aspect, filosofia praxisului se deosebise de toate 
varietățile de istorism lingvistic. Ea concepe tocmai producţia 
socială ca fiind procesul de autoproducere al speciei şi 
transformarea prin muncă a naturii exterioare ca fiind impulsul 
pentru autotransformarea ce învaţă a propriei naturi. Lumea 


ideilor, în lumina căreia producătorii socializati interpretează de 
fiecare dată natura formată istoric, preexistentă, se schimbă, în 
ceea ce o priveşte, în dependenţă de procesele de învăţare legate 
de activitatea transformatoare. Praxisul intramundan nu 
datorează deloc aceste efecte constitutive de lume unei 
dependențe mecanice a suprastructurii faţă de bază, ci acestor 
două fapte simple: lumea ideilor face posibile interpretări 
determinate ale unei naturi prelucrate cooperativ; însă ea este, la 
rândul său, afectată de procesele de învăţare pe care munca 
socială le pune în mişcare. împotriva istorismului lingvistic, care 
ipostaziază forţa deschizătoare de lume a limbii, materialismul 
istoric, ca şi, mai târziu, pragmatismul şi structuralismul genetic, 
ia în calcul o legătură dialectică între, pe de o parte, structurile 
concepţiei despre lume - care fac posibil praxisul intramundan 
printr-o înţelegere prealabilă a sensului - iar pe de alta, procesele 
de învăţare, care se fixează în cursul transformării structurilor 
concepţiilor despre lume. 

Această acţiune reciprocă se bazează pe o legătură internă între 
sens şi validitate, care nu suprimă, fireşte, diferenţa între ele. 
Sensului nu-i este permis să epuizeze validitatea. Scurtcircuitând, 
Heidegger a identificat deschiderea orizonturilor de sens cu 
adevărul expresiilor cu sens; însă doar condiţiile de validitate a 
expresiilor sunt cele care se schimbă o dată cu orizontul de 
semnificaţie - înţelegerea schimbată a sensului trebuie să fie 
probată în experienţa a şi în interacţiunea cu ceea ce poate întâlni 
în interiorul orizontului său. Cu siguranţă, filosofia praxisului nu 
poate exploata superioritatea pe care o posedă în această privinţă, 
dat fiind că prin paradigma producţiei, aşa cum am văzut, ea 
exclude din spectrul de validitate al raţiunii 


toate dimensiunile în afară de aceea a validității adevărului şi a 
efectivitätii. Ca urmare, ceea ce este învăţat în praxisul 
intramundan se poate acumula doar în desfăşurarea forţelor de 
producţie. Cu această strategie conceptuală de factură 
productivistă conţinutul normativ al modernităţii nu mai poate fi 
obţinut, ci pretins în orice caz fără demonstraţie, pentru a 
circumscrie în exerciţiul unei dialectici negative acuzatoare 
raționalitatea în raport cu un scop, concretizată ca totalitate. 


Această consecinţă nefericită ar putea fi aceea care l-a împins pe 
Castoriadis să incredinteze conţinutul rational al socialismului - 
adică al unei forme de viaţă ce ar trebui să facă posibilă 
autonomia şi autorealizarea în solidaritate - unui demiurg creator 
de sens ce se situează deasupra diferenţei între sens şi validitate 
şi nu mai este dependent de testarea profană a creaţiilor sale. O 
cu totul altă perspectivă rezultă dacă transferăm conceptul de 
praxis de la muncă la acţiunea comunicativă. Recunoaştem, 
atunci, interdependente între sistemele de limbaj deschizătoare de 
lume şi procesele intramundane de învăţare pe toată lungimea 
spectrului validității; procesele de învăţare nu mai sunt canalizate 
doar prin procese ale muncii sociale, în ultimă instanţă prin 
comerţul cognitiv-instrumental cu o natură obiectivatä. Din 
momentul în care abandonăm paradigma producţiei, ne este 
permis să afirmăm o legătură internă între sens şi validitate 
pentru întregul volum al rezervorului de semnificaţie - nu doar 
pentru segmentul de semnificaţie al expresiilor lingvistice care 
intră în propoziţiile asertorice si intentionale. în acţiunea 
comunicativă - care cere atât luări de poziţie de tipul da/nu faţă de 
pretenţiile de corectitudine şi veracitate cât şi reacţii faţă de 
pretenţiile de adevăr şi eficienţă - cunoaşterea de fond a lumii 
vieţii este expusă, pe toată lungimea frontului, unui test al 
duratei; în această măsură, apriori-ul concret al sistemelor de 
limbaj deschizătoare de lume (până în ramificaţiile ample ale 
presupoziţiilor ontologice) este supus unei revizuiri indirecte in 
lumina comerţului cu intramundanul. 

Această concepţie nu înseamnă că legătura internă între sens şi 
validitate trebuie dizolvată doar de cealaltă parte. Potenta 
creatoare de sens, care astăzi s-a retras în mare măsură în 
regiunile esteticului, păstrează contingenta forţelor cu adevărat 
inovatoare. 

Mai gravă este însă îndoiala dacă nu cumva, prin conceptul de 
acţiune comunicativă şi acela al forţei transcendente a pretențiilor 
universaliste de 


validitate, este restaurat un idealism incompatibil cu poziţiile 
naturaliste ale materialismului istoric. O lume a vieţii, care trebuie 
să se reproducă doar prin mediul acţiunii orientate către 
înţelegere, nu se separă oare de procesele sale materiale de viaţă? 
Fireşte, o lume a vieţii se reproduce material prin intermediul 
rezultatelor şi consecinţelor acţiunilor orientate către un scop, cu 
care membrii ei intervin în lume. Aceste acţiuni instrumentale se 
angrenează cu acţiuni comunicative, în măsura în care reprezintă 
execuţia unor planuri ce sunt legate - prin definiţii comune ale 
situaţiilor şi prin procese de înţelegere - cu planurile altor 
participanţi la interacţiune. în acest fel, şi soluţiile problemelor 
obţinute în sfera muncii sociale sunt anexate mediului acţiunii 
orientate către înţelegere. Prin urmare, şi teoria acţiunii 
comunicative ia în calcul faptul că reproducerea simbolică a lumii 
vieţii este cuplată intern cu reproducerea materială a acesteia. 
Nu la fel de simplu este să faci faţă bănuielii că prin concepţia 
unei acţiuni orientate după pretenţii de validitate se insinuează 
din nou idealismul raţiunii pure, nesituate, iar dihotomiile între 
domeniile transcendentalului şi empiricului sunt resuscitate sub o 
altă formă. Deja Hamann îi reproşase lui Kant „purismul raţiunii”. 
Nu există nici o rațiune pură care doar ulterior îmbracă haină 
lingvistică. Ea este de la bun început o rațiune întrupată în 

in mäsura in care planurile si actiunile diferitilor actori se leagä 
într-o reţea prin folosirea orientată către înţelegere a limbajului, 
în timpul istoric şi în spaţiul social, luările de poziţie de tipul 
da/nu faţă de pretenţiile criticabile de validitate - oricât de 
implicite ar fi aceste luări de poziţie - capătă o funcţie cheie 
pentru praxisul cotidian. Acordul atins comunicativ, care se 
măsoară prin recunoaşterea intersubiectivă a pretențiilor de 
validitate, face posibilă combinarea interacțiunilor sociale cu 
contextele lumii vieţii. Desigur, pretenţiile de validitate au o dublă 
faţă: ca pretenţii, ele transcend orice context local; totodată, ele 
trebuie ridicate aici şi acum, şi recunoscute factic, dacă trebuie să 
suporte acordul cu efect de coordonare al participanţilor la 
interacţiune. Momentul transcendent al validității universale 
dezintegrează orice provincialism; momentul obligativitätii aici şi 
acum al pretențiilor de validitate acceptate face din ele suportul 
unui praxis cotidian Jegat de context. în măsura în care cei ce 


acţionează comunicativ ridică reciproc, prin actele lor de vorbire, 
pretenţii de validitate, ei se sprijină fiecare pe un 

potenţial de temeiuri atacabile. Prin aceasta, un moment al 
neconditionärii este inserat în procesele factice de înţelegere - 
validitatea pretinsă se deosebeşte de validitatea socială a unui 
praxis derulat factic, servindu-i totuşi acestuia ca fundament al 
consensului real. Validitatea pretinsă pentru propoziţii şi norme 
transcende spaţii şi timpuri, „elimină“ spaţiul şi timpul, însă 
pretenţia este ridicată de fiecare dată aici şi acum, în contexte 
determinate, şi acceptată sau respinsă prin consecinţe factuale ale 
acţiunilor. K. O. Apel vorbeşte plastic despre intersectarea 
comunităţii reale de comunicare cu cea ideală.5% 

Praxisul comunicativ cotidian este reflectat oarecum în sine. 
Desigur, „reflectia" nu mai este o chestiune a subiectului 
cunoaşterii, care se raportează obiectivant la sine. în locul acestei 
reflecţii prelingvistic-izolate apare acum stratificarea alcătuită din 
discurs şi acţiune, încorporată în acţiunea comunicativă. Căci 
pretenţiile de validitate ridicate factual trimit direct sau mijlocit la 
argumentatii în care ele pot fi prelucrate şi, dacă e cazul, 
soluționate. Această dispută argumentativă asupra pretențiilor 
ipotetice de validitate se lasă descrisă ca formă de reflecţie a 
acţiunii comunicative - o autoreferentialitate care reuşeşte fără 
constrângerea la obiectivare inclusă în zestrea conceptuală a 
filosofiei subiectului. De fapt, pe planul reflexiv se reproduce, în 
înfruntarea dintre preoponenti şi oponenți, acea formă funda- 
mentală a raportării intersubiective ce mijloceşte deja raportarea 
la sine a vorbitorului prin raportarea performativă la un 
destinatar. întretăierea tensionată dintre real şi ideal se mai arată 
- şi cu deosebită claritate - în discurs însuşi. Odată cu intrarea 
într-o argumentare, participanţii nu pot evita să-şi impună 
reciproc satisfacerea suficientă a condiţiilor unei situaţii de 
vorbire ideale. Cu toate acestea, ei ştiu că discursul nu este 
niciodată definitiv „epurat" de motive sau constrângeri de acţiune 


omise. Pe cât de puţin ne descurcăm fără presupunerea 
(insinuatä) a unui discurs „purificat", pe atât de mult trebuie să ne 
resemnăm cu discursul „impur". 

M-am referit, la sfârşitul celei de-a cincea prelegeri, la faptul că 
legătura internă dintre contextele întemeierii şi cele ale 
descoperirii, dintre geneză şi validitate, nu se rupe niciodată cu 
totul. Sarcina întemeierii -aşadar critica, dusă din perspectiva 
participanţilor, a pretențiilor de validitate - nu se lasă separată, în 
ultimă instanţă, de perspectiva genetică, care, din perspectiva 
criticii ideologiei efectuate dinspre persoana a treia, se reduce la 

amestecul de putere si pretentie de validitate. De la Platon si 
Democrit, istoria filosofiei a fost dominată de două impulsuri 
contrarii. Unii dezvoltă neîncetat puterea transcendentă a raţiunii 
abstractizante şi neconditionarea emancipatoare a inteligibilului, 
pe când ceilalţi caută să demaste în manieră materialistă purismul 
închipuit al raţiunii. 

Dimpotrivă, gândirea dialectică s-a folosit de forţa subversivă a 
materialismului pentru a scăpa de falsa alternativă. Expulziunii a 
tot ce este empiric din regnul ideilor, ea îi răspunde nu doar cu 
reducerea batjocoritoare a contextelor de validitate la puteri care 
triumfă în spatele acestora. Teoria acţiunii comunicative vede, mai 
degrabă, dialectica cunoaşterii şi necunoaşterii ca fiind 
încorporată în dialectica înţelegerii reuşite şi nereuşite. 

Rațiunea comunicativă se pune în valoare în forţa de coeziune a 
înţelegerii intersubiective şi a recunoaşterii reciproce; ea 
circumscrie totodată universul unei forme de viaţă comune. 
înăuntrul acestui univers, irationalul nu se lasă separat de rational 
în acelaşi fel în care, conform lui Parmenide, se lasă distinsă 
nestiinta de acea ştiinţă ce domină, în calitatea ei de afirmativ 
prin excelenţă, asupra nefiintei. în succesiunea lui Jakob Bohme si 
Isaac Luria, Schelling insistă pe bună dreptate asupra faptului că 
eroarea, greşeala şi iluzia nu sunt lipsite de rațiune, ci sunt forme 


de manifestare ale raţiunii rästurnate. Violarea pretentiei la 
adevăr, corectitudine şi veracitate lezează întregul ce e ţinut 
laolaltă de lanţul raţiunii. Nu există nici o cale de scăpare sau colţ 
retras pentru cei puţini, care säläsluiesc în adevăr şi care trebuie 
să se despartă precum ziua de noapte de cei mulţi, rămaşi în urmă 
în negura orbirii. O lezare a structurilor, cerute de toţi, ale 
convietuirii rationale, îi atinge pe toţi în egală măsură. Acest fapt 
îl avusese în vedere tânărul Hegel prin totalitate etică, cea care 
este distrusă prin fapta răufăcătorului şi care poate fi restaurată 
doar prin inteLegerea indivizibilitätii suferinţei de pe urma înstrăi- 
nării. Aceeaşi idee îl motivează pe Klaus Heinrich atunci când îi 
pune să se înfrunte pe Parmenides şi Iona. 

în ideea pactului pe care îl leagă Yahve cu poporul lui Israel zace 
ascuns sâmburele dialecticii trădării şi puterii răzbunătoare: „A 
menţine pactul cu Dumnezeu este simbolul fidelității, iar a-l rupe 
este modelul trădării. A-i fi fidel lui Dumnezeu înseamnă a fi fidel 
înseşi fiinţei ce dă viaţă, fidel sieşi şi altora - şi în toate domeniile 
fiinţei. A o nega în vreunul din domeniile fiinţei înseamnă a rupe 
pactul cu Dumnezeu şi a-ţi trăda propriul fundament... de aceea, 
a-i trăda pe ceilalţi înseamnă totodată trădare de sine, şi orice 
protest împotriva trădării nu e doar protest în propriul nume, ci în 
acelaşi timp în numele celorlalţi... Ideea că, potenţial, fiecare 
fiintare (chiar şi cel care mă trădează pe mine sau pe sine) este un 
„aliat" în lupta împotriva 


trădării, este unicul contrabalans la resemnarea stoică pe care o 
formulează deja Parmenide când desparte pe cei ce posedă ştiinţa 
de gloata neştiutoare. Conceptul, familiar nouă, de „iluminism" 
este ininteligibil fără conceptul unei alianţe potenţial universale 
împotriva trädärii".°° Abia Peirce şi Mead au ridicat - în forma 
unei teorii consensuale a adevărului şi a unei teorii 
comunicationale a societăţii - acest motiv religios al alianţei la 
rang filosofic. Teoria acţiunii comunicative se alătură acestei 
tradiţii pragmatiste; şi ea este condusă, asemeni tânărului Hegel 
în fragmentul său timpuriu despre delict şi pedeapsă, de o intuiţie 
ce poate fi exprimată astfel, în conceptele Vechiului Testament: în 
agitația condiţiilor reale de viaţă zace ascunsă o ambivalentä ce se 
datorează dialecticii trădării şi puterii vindicative.5 


Din punct de vedere factic, nu putem întotdeauna (sau măcar 
adesea) să satisfacem acele improbabile presupozitii pragmatice 
de la care, cu toate acestea, trebuie să plecăm în cadrul praxisului 
comunicativ cotidian - şi anume în sensul unei necesităţi 
transcendentale. Din această cauză, formele de viaţă 
socioculturale stau sub restricţiile structurale ale unei raţiuni 
comunicative dezmintite şi totodată revendicate. 

Rațiunea operantä în acţiunea comunicativă stă însă nu doar sub 
restricţii aşa-zicând exterioare, situative; propriile sale condiţii de 
posibilizare o constrâng la ramificarea pe dimensiunile timpului 
istoric, spaţiului social şi experienţelor centrate corporal. Mai 
precis, potenţialul rational al vorbirii este intretesut cu resursele 
unei lumi a vieţii de fiecare dată particularizate, în măsura în care 
lumea vieţii îşi asumă funcțiuni de resurse, ea are caracterul unei 
cunoaşteri intuitive, infailibil certe şi holistice care nu poate fi 
problematizată după bunul plac - iar, sub acest aspect, ea nu 
reprezintă o „cunoastere" în sens strict. Acest amalgam de 
presupozitii de fond, solidaritäti şi abilităţi socializate constituie 
contraponderea conservatoare la riscul de disensiune în cursul 
proceselor de înţelegere ce decurg prin intermediul pretențiilor 
de validitate. 

Ca resursă din care participanţii la interacțiuni îşi alimentează ex- 
primările capabile de consens, lumea vieţii constituie un 
echivalent pentru ceea ce filosofia subiectului atribuise conştiinţei 
în genere drept operaţiuni de sinteză. Operațiunile de producere 
se referă aici evident nu la forma, ci la conţinutul înţelegerii 
posibile. în această privinţă, în locul conştiinţei transcendentale 
fondatoare de unitate apar forme de viaţă concrete. Prin 

intermediul evidenţelor înrădăcinate cultural, al solidaritätilor de 
grup prezente intuitiv si al competenţelor indivizilor socializati, 
valorificate ca know how, raţiunea care se exprimă în acţiunea 
comunicativă se mijloceşte cu tradiţiile, practicile sociale şi 


complexele de experienţă legate de trup concrescute în totalitäti 
specifice. Formele de viaţă, ce apar întotdeauna doar la plural, nu 
sunt, desigur, legate între ele doar printr-o reţea de asemănări de 
familie; ele manifestă structurile comune formelor de viaţă în 
genere. însă aceste structuri universale marchează formele 
particulare de viaţă doar prin intermediul acţiunii orientate către 
înţelegere, prin care acestea trebuie să se reproducă. Aceasta 
explică de ce ponderea acestor structuri universale poate creşte în 
cursul proceselor istorice de diferenţiere. Iar acest fapt este şi 
cheia pentru rationalizarea lumii vieţii şi eliberarea succesivă a 
potenţialului de rațiune prezent în acţiunea comunicativă. Această 
tendinţă istorică ar putea explica, fără construcţiile auxiliare ale 
filosofiei istoriei, conţinutul normativ al unei modernitäti 
amenințate totodată de autodistrugere. 

Excurs asupra „Instituţiei imaginare" a lui C. Castoriadis 
Faptul că poststructuralismul, cu respingerea sa globală a 
formelor moderne de viaţă, îşi găseşte audienţă este şi o 
consecinţă a faptului că eforturile filosofiei praxisului de a 
reformula proiectul modernităţii pe linia gândirii marxiste şi-au 
pierdut din credibilitate. Prima încercare de înnoire a filosofiei 
praxisului în spiritul lui Husserl şi Heidegger a întreprins-o 
tânărul Herbert Marcuse; acestuia i-a urmat Sartre cu Critica 
raţiunii dialectice; Castoriadis a dat acestei tradiţii un nou impuls 
cu cotitura sa lingvistică de un gen aparte. Opera sa ocupă un loc 
central în acele abordări din filosofia praxisului care au fost 
dezvoltate, de la mijlocul anilor '60, mai înainte de toate în Europa 
de Est, în Praga, Budapesta, Zagreb şi Belgrad, şi care au 
insufletit pentru un deceniu discuţiile şcolii de vară de la Korcula. 
Castoriadis a întreprins cea mai originală, ambițioasă şi reflectată 
încercare de a gândi încă o dată medierea eliberatoare a istoriei, 
societăţii, naturii interioare şi exterioare ca praxis. 

Şi Castoriadis pleacă de la „contradictia" între muncă vie şi muncă 
moartă. Capitalismul trebuie totodată „să utilizeze activitatea 
autentic umană a subiecţilor supuşi lui... şi să dezumanizeze 
această activitate".5% Cooperarea muncitorilor industriali care se 
autoadministrează serveşte aici drept model al unui praxis 
nondezumanizat. însă Castoriadis nu dezvoltă această 

activitate în sens emfatic pe linia prelucrării şi producerii tehnice 
de obiecte. Ca şi simpla acţiune reflexă, şi acţiunea instrumentală 
constituie doar un caz limită contrastant, căruia îi lipsesc 
determinatiile esenţiale ale praxisului ca activitate de sine; în 
ambele tipuri, acţiunea este redusă la linii de comportament 
predictibile. Castoriadis (ca şi Aristotel) extrage trăsăturile praxi- 
sului neredus din exemple ale praxisului politic, artistic, medical 
sau educativ. Acestea îşi poartă scopul în sine şi nu se lasă reduse 
la organizarea raţională a mijloacelor în raport cu un scop. 
Praxisul urmează unui proiect, care însă nu-i premerge precum 
teoria premerge aplicarea ei, ci, ca anticipare, poate fi corectat şi 
lărgit în însăşi execuţia practică. Praxisul se referă de fiecare dată 
la o totalitate a unor performări de viaţă, în care el este totodată 
inserat - însă, ca totalitate, el se sustrage abordării obiectivante. 
în fine, praxisul tinteste la o promovare a autonomiei, din care el 
însuşi izvorăşte în acelaşi timp: „Ceea ce se vizează (dezvoltarea 
autonomiei) stă într-un raport intern cu acel ceva prin care se 
vizează (exercitarea acestei autonomii)... E adevărat că ea trebuie 
să ţină cont de reţeaua concretă de relaţii cauzale care îi străbat 
domeniul. Cu toate acestea, în alegerea modului său de operare, 
praxisul nu poate niciodată să urmeze pur şi simplu un calcul - nu 
fiindcă acesta ar fi prea complicat, ci fiindcă acesta nu ţine seama 
per definitionem de un factor hotărâtor: autonomia." (p. 129) 

Cu siguranţă, Castoriadis forţează conceptul aristotelic atunci 
când radicalizează determinatia conform căreia praxisul este 
mereu orientat către un Altul ca fiinţă autonomă, în sensul că 
nimeni n-ar putea voi serios autonomia fără s-o vrea pentru toţi (p. 
183). Constiintei moderne a timpului se datorează şi determinatia 
suplimentară după care praxisul este orientat către viitor şi 
produce noul. Preluând iniţiativa, agentul transcende toate 
determinatiile date si face un nou început. Praxisul este în esenţa 
sa creator, el produce „alteritatea radicală". Creator par 
excellence este mai înainte de toate praxisul emancipator, pe care 
Castoriadis ar dori să-l elibereze de neînțelegerile teoretizante. 
Acest praxis tinteste către transformarea „societăţii prezente într- 
o alta, care, conform organizării ei, ar fi îndreptată către 


autonomia tuturor. Iar împlinirea acestei schimbări trebuie să stea 
în acţiunea autonomă a omului însuşi..." (p. 134). Şi iluminismul 
teoriei sociale este condus de acest interes. Proiectul revoluţionar 
ghidează, într-adevăr, analiza proceselor istorice. însă noi nu 
putem cunoaşte istoria decât înăuntrul ei şi plecând de la ea: 
„punctul ultim de legătură al acestor două proiecte - al înţelegerii 
şi al schimbării - poate fi întotdeauna găsit doar în prezentul viu al 
istoriei, care n-ar fi prezent istoric dacă n-ar fi depăşit către un 
viitor pe care îl avem încă de înfăptuit." (p. 281). 


Castoriadis înnoieşte aşadar conceptul aristotelic de praxis cu 
ajutorul unei interpretări de sine radical-hermeneutice a 
conştiinţei moderne a timpului pentru a elabora, împotriva 
dogmaticii marxiste, sensul originar al politicii emancipatoare. 
Desigur, această interpretare acţionistică a praxisului cu greu ar 
duce mai departe decât poziţia lui Karl Korsch - pe atunci 
îndreptată împotriva ortodoxiei Internaționalei a Doua - dacă, din 
această abordare, Castoriadis n-ar dezvolta o filosofie politică şi o 
teorie socială. în acest caz, îl interesează conceptele de politic şi 
social, care într-o anumită măsură universalizează sensul specific 
al praxisului revoluţionar. Castoriadis îşi îndreaptă privirea - de 
altfel întru totul asemănător cu Hannah Arendt** -către acele rare 
momente istorice când masa din care sunt formate instituţiile este 
încă fluidă, adică către momentele productive ale întemeierii de 
noi instituţii: „O imagine stridentă, incitantă... a unui „acum" 
social-istoric ne oferă acele clipe în care societatea ce instituie 
pătrunde în cea instituită, în care societatea insititutoare 
invadează pe cea instituită şi în care societatea se distruge, ca 
instituită, cu ajutorul societăţii ca institutoare, adică se creează pe 
sine ca pe o altă societate instituită... Chiar şi o societate care 
pare orientată doar către propria-i conservare persistă doar în 
măsura în care se schimbă neîncetat." (p. 342 sqq.) 

Castoriadis dezvoltă cazul normal al politicului din cazul limită al 
actului întemeierii unei instituţii, iar pe acesta, la rândul său, îl 


interpretează -dintr-un orizont estetic de experienţă - ca pe clipa 
extatică, izbucnind din continuum-ul timpului, a întemeierii a ceva 
pur şi simplu nou. Doar astfel crede el că putem descoperi nucleul 
esențialmente productiv din reproducerea societăţii. Procesul 
social este producere de structuri radical diferite, un fapt-de-a- 
intra-în-acţiune demiurgic, creaţia continuă de noi tipuri, ce sunt 
încorporate exemplar în moduri de fiecare dată diferite, pe scurt: 
punere de sine şi geneză ontologică de „lumi" mereu noi. în 
această concepţie, Hei-degger din perioada târzie intră într-o 
combinaţie marxistă cu Fichte din perioada de tinereţe. în locul 
subiectului care se pune pe sine intră societatea ce se instituie pe 
sine, unde ceea ce este instituit reprezintă o înţelegere creativă a 
lumii, un sens inovativ, un nou univers de semnificaţii. Castoriadis 
numeşte acest sens deschizător de lume imaginarul central - el se 
revarsă ca o magmă de semnificaţii din vulcanul timpului istoric în 
instituţiile sociale: „fără un imaginar productiv, creator sau... 
radical, aşa cum se revelă în unitatea indisolubilă a făptuirii 
istorice şi constituirii simultane a unui 

univers de semnificatii, istoria nu este nici posibilä, nici 
inteligibilă." (p. 251) Imaginarul determină stilul de viaţă, „spiritul 
poporului" al unei societăţi sau unei epoci. Castoriadis vorbeşte de 
o „umplere primordială a lumii şi sinelui cu un sens care nu este 
dictat societăţii de către factori reali, căci, invers, acest sens este 
acela care atribuie acelor factori reali importanţa şi poziţia 
preeminentă în universul acestei societăţi." (p. 220) 

Evident, tot ce urmează depinde de modul în care Castoriadis 
leagă societatea (ca instituire a unei lumi) cu praxisul 
intramundan. Interesul lui Castoriadis este îndreptat către o viaţă 
conştientă de sine, autonomă, care trebuie să facă posibilă 
împlinirea autentică şi libertatea în solidaritate. El trebuie să 
dezlege problema de a concepe funcţia deschizătoare de lume a 
limbajului în aşa fel încât ea să poată fi legată de un concept al 
praxisului încărcat normativ. Teza mea este că Castoriadis ratează 
soluţia deoarece conceptul său de societate, specific ontologiei 


fundamentale, nu mai lasă loc pentru un praxis intersubiectiv, 
atribuibil indivizilor socializati. în final, praxisul social este 
absorbit în vârtejul anonim al unei instituiri, create din imaginar, 
de lumi mereu noi. 

împotriva restrângerii productiviste a conceptului de praxis, 
Castoriadis accentuează pe bună dreptate caracterul co-originar 
al rostirii şi făptuirii, al lui „a zice" şi „a face", legein şi teukein. Pe 
ambele dimensiuni, fapta umană se referă la ceva din lume - la 
materialul necesitând interpretare, simultan rezistent şi maleabil, 
care este întâlnit în lume. Evident, pentru acest „strat primar" pe 
care societatea trebuie să se „sprijine", Castoriadis nu are la 
dispoziţie decât conceptul de lume obiectivă; natura sau întregul 
fiintärilor este cea care oferă o contrapondere lumii instituite de 
fiecare dată social. Corespunzător, „faptuirea" se reduce la 
intervenţia cu scop în lumea stărilor de lucruri existente, iar 
„rostirea" la semantica logică a discursului ce aser-tează stări de 
fapt, în măsura în care acesta este constitutiv pentru cercul de 
funcțiuni al acţiunii instrumentale. Legein şi teukein sunt forme 
de expresie ale gândirii identificatoare: „Aşa cum legein 
încorporează dimensiunea de logică a identităţii şi cantităţii a 
limbii şi a reprezentării sociale, tot astfel în teukein se 
materializează dimensiunea de logică a identităţii şi cantităţii a 
făptuirii sociale." (p. 442) 

în manieră cu totul convenţională, substratul natural a ceea ce se 
găseşte în lume este introdus în relaţii de tipul subiect-obiect şi 
conceput ca reprezentabil sau productibil. însă praxisul social pe 
care il are in minte Castoriadis trece dincolo de gändirea 
identificatoare si de rationalitatea în raport cu un scop. De aceea 
intelectul, care apare aici ca si capacitate a logicii identitätii si 
cantităţii, nu trebuie să opereze in lumina raţiunii, ci trebuie 


să fie copleşit de şuvoiul abundent de semnificaţii al imaginarului. 
Lumea obiectelor, concepută în maniera filosofiei subiectului, este 
o structură care pe dimensiunile reprezentării şi producerii nu 
face decât să asigure contactul cu substratul intramundan al 


naturii. însă tot ceea ce se găseşte în aceste zone de contact 
mijlocit de legein şi teukein, este deja deschis înăuntrul unui 
orizont prealabil de semnificaţie. Iar acest orizont nu se datorează 
decât imaginarului. 

împotriva forţei acestei magme de semnificaţii a imaginarului, 
praxisul intramundan nu-şi poate câştiga nici o autonomie, 
deoarece conceptul de limbă pe care îl utilizează Castoriadis nu 
admite o diferenţă între sens şi validitate. Ca şi la Heidegger, 
„adevărul" deschiderii semantice a lumii întemeiază şi adevărul 
enunturilor prepozitionale. El prejudecä în genere validitatea 
expresiilor lingvistice. Astfel, praxisul intramundan nu poate 
declansa nici un proces de invätare. Nu existä in nici un caz vreo 
acumulare a cunoasterii care ar putea afecta intelegerea 
prealabilă a lumii si sparge o totalitate de sens dată - nici măcar în 
dimensiunile cunoaşterii ştiinţelor naturii şi ale forţelor 
productive: „E-adevărat, datul natural al societăţii apare 
întotdeauna ca ceva rezistent, însă şi ca ceva maleabil; ce opune 
totuşi rezistenţă şi este maleabil - şi cum -depinde de fiecare lume 
socială considerată. Că nucleele de hidrogen pot fuziona este un 
enunţ caxe are sens doar pentru societatea prezentă, nu pentru 
alta." (p. 581) De ce o societate instituie un anume orizont de 
semnificaţii este o întrebare pe care Castoriadis este nevoit s-o 
respingă ca fiind lipsită de obiect. Nu putem întreba despre 
originea imemorialului (p. 589). Instituirea fiecărei lumi este o 
creaţie ex nihilo (p. 591). 

Dacă însă relaţia imaginarului deschizător de lume cu munca şi cu 
interacţiunea este pusă în acest mod, atunci acţiunea autonomă 
nu mai poate fi deloc gândită ca praxis intramundan; Castoriadis 
este nevoit să-l asemene pe acesta mai degrabă cu praxisul 
creator de limbă, proiectiv de lume şi devorator de lume al însuşi 
demiurgului social. Dar prin aceasta praxisul îşi pierde tocmai 
trăsăturile de faptă umană pe care Castoriadis le accentuează pe 
bună dreptate - trăsăturile unei întreprinderi intersubiective 
dependente de context, în condiţii finite. Finitudinea praxisului 
provine, cu siguranţă, nu doar din rezistenţa unei naturi 
exterioare maleabile, ci şi din limitele unei existente istorice, 
sociale şi corporale. Un praxis care coincide cu creatio continua 
de noi interpretări ale lumii, cu geneza ontologică, care 
proiectează el însuşi timpurile istorice şi spaţiile sociale, deschide 
el însuşi dimensiunile unor posibile limitări. Cu toate acestea, 
Castoriadis cheamă în ajutor figurile de gândire cunoscute din 
Teogonia şi din doctrina ştiinţei a lui Fichte pentru a trasa o limită 
internă actualitätii infinite a unei societăţi ce se instituie pe 


sine în forma societăţii instituite. Ca şi în modelul expresivist al 
spiritului, care se pierde în propriile sale obiectivări, şi în modelul 
ontologic al societăţii este inserat punctul de ruptură al alienării 
de sine. Atunci când fluxul de producţie al genezei ontologice 
stagnează, societatea instituită se coagulează în raport cu 
propriile sale origini: „Alienarea sau heteronomia societăţii este o 
alienare de sine, în care societatea îşi ascunde propria fiinţă ca 
auto-insti-tuire şi esentiala sa temporalitate." (p. 608) 

Această concepţie are două consecinţe dificile. Asimilând praxisul 
intramundan cu o deschidere lingvistică a lumii ipostaziată ca 
istorie a fiinţei, Castoriadis nu mai poate Jocaliza lupta politică 
pentru o viaţă autonomă -tocmai acel praxis emancipator creator- 
proiectiv care este miza finală a autorului. Căci atunci el trebuie 
fie să recheme, ca Heidegger, actorii din abandonul lor 
intramundan, avid de subiectivitate, în indisponibil, şi deci în 
heteronomia aureolată opusă evenimentului originar al unei 
societăţi care se instituie pe sine - şi aceasta n-ar fi decât 
răsturnarea ironică a filosofiei praxisului într-o altă variantă a 
poststructuralismului; fie Castoriadis transferă autonomia 
praxisului social, care nu mai poate fi salvată intramundan, în 
însuşi evenimentul originar. însă atunci ar trebui să subordoneze 
productivităţii deschizătoare de lume a limbii un Eu absolut şi să 
se întoarcă efectiv la filosofia speculativă a conştiinţei. Aici s-ar 
potrivi personificarea societăţii ca demiurg poetic care generează 
mereu din sine noi tipuri de lume. în acest caz, problema teodiceei 
se repetă sub o altă formă: cui s-ar cuveni să-i fie atribuită 
răspunderea pentru căderea societăţii instituite din originile auto- 
instituirii sale, dacă nu însuşi creatorului demiurgic de limbă? 

O a doua consecinţă, mult mai pământeană, însă la fel de dificilă, 
este revenirea unei probleme cu care filosofia conştiinţei, de la 
Fichte la Husserl, s-a chinuit zadarnic: o explicare a 
intersubiectivitätii praxisului social, care este nevoită să plece de 
la premisele unei conştiinţe izolate. Castoriadis postulează un al 
doilea flux al imaginarului, şi anume unul pentru inconştientul 
individual care constituie nucleul monadic al subiectivitätii vârstei 


infantile. Aici se arată că imaginarul, fantezia creatoare de 
imagini şi ghidată de pulsiuni, precede chiar şi limbii ca mediu 
constituent de lume al imaginarului social. Din această producere 
de fantasme a naturii interioare, producere familiară 
psihanalistului Castoriadis, apare o lume privată, de fiecare dată 
nouă şi unică care, în decursul dezvoltării infantile, intră în 
conflict cu lumea instituită social şi care, după rezolvarea 
conflictului oedipian, este inserată şi subordonată acesteia. 
Fluxurile psihice ale imaginarului täsnesc din izvoarele mereu 
proprii ale naturii subiective. Ele concurează cu fluxul colectiv, 
izvorând din societate, al imaginarului, în mod asemănător felului 
în care 


lumile private concurează cu lumea publică. Indivizii socializati nu 
intră nici unul într-o relaţie intersubiectivă în sens genuin. în 
imaginea lumii instituite social sunt cu toţii a priori preintelesi, de 
parcă ar fi conştiinţa transcendentală; împotriva acestei armonii 
prestabilite, indivizii în curs de creştere caută să-şi afirme lumile 
IOT private ca monade. Castoriadis nu poate oferi un model pentru 
mijlocirea între individ şi societate. Societatea sparge monada 
infantilă şi o reformează. Individului îi este imprimat tipul lumii 
instituite social. Procesul de socializare este aşadar reprezentat 
după modelul producerii artizanale. Individul socializat este 
produs şi rămâne, ca la Durkheim, scindat în monadă şi membru 
al societăţii. Acea separare oedipianä care „devine pentru individ 
introducerea fixă, bine distinsă, a unei lumi publice şi a unei lumi 
private" (p. 498) este numită de Castoriadis o enigmă: „Dacă nu 
vrem să închidem complet ochii în faţa a ceea ce sunt psihicul şi 
societatea, atunci nu trebuie să pierdem din vedere că individul 
social nu creşte ca o plantă, ci este creat/fabricat de societate. în 
acest scop, este desigur întotdeauna nevoie de o ruptură violentă 
cu stadiul iniţial al psihicului şi cu cerinţele sale; o ruptură pe 
care nu o poate efectua decât o instituţie socială." (p. 514) 
Conflictele intrapsihice nu stau în vreo legătură internă cu cele 
sociale, ci mai curând psihicul şi societatea se află într-un fel de 
opoziţie metafizică. 

Căutata mediere între individ şi societate este mai puţin 


„enigmatică" dacă, împreună cu G. H. Mead, înţelegem însuşi 
procesul de socializare ca individualizare. Atunci trebuie desigur 
să lărgim conceptul structuralist de limbă, limitat la dimensiunea 
logico-semantică, şi să concepem limba ca fiind mediul care 
inserează simultan pe toţi participanţii la interacţiune ca membri 
într-o comunitate de comunicare şi îi supune astfel unei 
implacabile constrângeri la individualizare. Presupozitiilor 
pragmatice ale folosirii corecte a propozitiilor gramaticale în 
acţiuni verbale le aparţine şi integrarea perspectivelor 
vorbitorului, ascultătorului şi observatorului, ca şi intersectarea 
acestei structuri cu un sistem de perspective asupra lumii care 
coordonează lumea obiectivă cu cea socială şi cea subiectivă.519 
Dacă reformulăm, cu ajutorul acestei concepţii lărgite pragmatic 
despre limbaj, conceptul de praxis în sensul acţiunii comunicative, 
atunci caracteristicile universale ale praxisului nu se mai reduc la 
legein şi teukein, adică la condiţiile, necesitând interpretare, ale 
unui contact cu o natură întâlnită în cadrul funcţiilor acţiunii 
instrumentale. Atunci, praxisul operează mai degrabă în lumina 
unei raţiuni comunicative, care impune participanţilor 

la interacţiune o orientare după criterii de validitate şi face astfel 
posibilă o acumulare a cunoaşterii ce schimbă imaginea despre 
lume. Desigur, şi în acţiunea comunicativă contextele particulare 
ale lumilor vieţii se datorează funcţiei deschizătoare de lume a 
unei limbi, funcţie mereu împărtăşită de cei implicaţi. Iar sistemul 
limbii stabileşte şi condiţiile de validitate ale expresiilor generate 
cu ajutorul său. însă conexiunea internă dintre sens şi validitate 
este de data aceasta simetrică: sensul unei expresii nu mai 
prejudecă dacă condiţiile de validitate şi pretenţiile 
corespunzătoare de validitate sunt sau nu satisfăcute în praxisul 
intramundan ce îşi apropriază lumea. Praxisul social este 
constituit lingvistic, însă şi limba trebuie testată prin acest praxis 
în raport cu ceea ce survine în orizontul deschis de ea. Dar dacă 


deschiderea de lume şi praxisul ce testează se presupun reciproc 
în lume, atunci inovațiile creatoare de sens sunt astfel intersectate 
cu procesele de învăţare, iar ambele sunt astfel ancorate în 
structurile universale ale acţiunii orientate către înţelegere, încât 
reproducerea unei lumi a vieţii are loc întotdeauna și datorită 
productivităţii membrilor ei. 


XII. Conţinutul normativ al modernităţii 

Critica radicală a raţiunii plăteşte un preţ scump pentru 
despărţirea de modernitate. Mai întâi, aceste discursuri nu mai 
pot şi nu mai vor să dea socoteală de locul lor propriu. Dialectica 
negativă, genealogia şi deconstructia se sustrag - toate în manieră 
asemănătoare - acelor categorii pe baza cărora ştiinţa modernă s- 
a diferențiat, deloc întâmplător, şi pe care noi le punem astăzi la 
baza înţelegerii noastre a textelor. Aceste discursuri nu se lasă 
ordonate nici ca filosofie sau ştiinţă, nici ca teorie morală şi 
juridică, nici ca literatură şi artă. în acelaşi timp, ele se revoltă 
împotriva unei întoarceri la formele, fie ele dogmatice sau eretice, 
ale gândirii religioase. Există, aşadar, o incongruentä între aceste 
„teorii", ce ridică pretenţii de validitate doar pentru a le dezminti, 
şi maniera institutionalizärii lor în întreprinderea ştiinţifică. Există 
o asimetrie între gestul retoric cu care aceste discursuri pretind 
înţelegere şi tratarea critică la care ele sunt supuse instituţional, 
de exemplu în cadrul unei prelegeri academice. Nu importă dacă 
Adorno îşi reclamă valoarea de adevăr în mod paradoxal, sau dacă 
Foucault refuză să tragă consecinţe din contradicții manifeste; nu 
importă dacă Heidegger şi Derrida se sustrag cerintei întemeierii 
prin fuga în esoteric sau prin fuziunea între logic şi retoric - apare 
întotdeauna o simbioză a incompatibilului, un amalgam care, în 
nucleul său, se opune analizei ştiinţifice „normale". Materialul 
voluminos e transferat într-un alt loc doar atunci când schimbăm 
sistemul de referinţă şi nu mai tratăm aceleaşi discursuri drept 
ştiinţă sau filosofie, ci ca pe bucăţi literare. Instalarea criticii 
autoreferentiale a raţiunii în discursuri fără localizare, aşa-zicând 
peste tot şi nicăieri, o face aproape imună la interpretări 
concurente. Asemenea discursuri fac nesigure criteriile 
institutionali-zate ale failibilismului; când argumentatia deja s-a 
pierdut, ele permit mereu un ultim cuvânt: că oponentul a înţeles 
greşit sensul întregului joc de vorbire, că în maniera sa de a 
răspunde a comis o eroare categorială. 

Variantele de critică a raţiunii care nu-şi iau în consideraţie 


propriile fundamente sunt înrudite şi sub un alt aspect. Ele se lasă 
ghidate de intuitii 

normative ce trec dincolo de limita a ceea ce s-ar putea include in 
domeniul acelei „alteritäti a raţiunii" indirect invocate. Fie că 
modernitatea este descrisa drept context de viaţă reificat şi 
devalorizat, ca făcut tehnic disponibil sau dilatat totalitar, ca luat 
sub dominație, omogenizat, încarcerat, denuntärile sunt mereu 
inspirate de o sensibilitate aparte pentru leziuni complexe şi 
violenţe sublimate. în această sensibilitate este înscrisă imaginea 
unei inter-subiectivitäti nevătămate, ce i se întrezărise mai înainte 
tânărului Hegel ca totalitate etică. Cu contraconceptele, folosite 
ca formule goale, de Fiinţă şi suveranitate, de putere, diferenţă şi 
non-identic, această critică trimite neîndoielnic la conţinuturi ale 
experienţei estetice; însă valorile, derivate de aici şi explicit 
adoptate, ale gratiei şi iluminării, ale raptului extatic, ale integri- 
tätii corporale, ale satisfacerii dorințelor şi ale intimitätii 
protectoare nu acoperă mutatia morală, pe care şi aceşti autori o 
deplasează tacit către un praxis de viaţă intact; ce nu aduce doar 
concilierea cu natura internă. între fundamentele normative 
declarate şi cele mascate există o disproportie ce se explică prin 
refuzul non-dialectic al subiectivitätii. Cu acest principiu al 
modernităţii sunt respinse nu doar consecinţele vătămătoare ale 
unei autoreferiri obiectualizante, ci şi celelalte conotaţii, pe care 
subiectivitatea le purtase cu sine ca pe o promisiune neîmplinită: 
perspectiva unui praxis conştient de sine, în care 
autodeterminarea solidară a tuturor ar trebui să se poată asocia 
cu realizarea de sine a fiecărui individ. Este respins tocmai ceea 
ce o modernitate care se autoasigură intelesese cândva prin 
conceptele de conştiinţă de sine, autodeterminare şi autorealizare. 
Din respingerea globală a formelor moderne de viaţă se explică un 
alt punct slab ale acestor discursuri: interesante în principiu, ele 
rămân nediferentiate în rezultate. Criteriile pe baza cărora Hegel 
şi Marx, iar apoi Max Weber şi Lukâcs distinseseră aspectele 
emancipativ-conciliatoare de acelea represiv-scindatoare ale 
rationalizärii sociale s-au tocit. între timp, critica a atacat şi 
subminat şi conceptele cu care acele aspecte se lăsau astfel 
diferenţiate încât devenea vizibilă articularea lor paradoxală. 
Iluminism şi manipulare, conştient şi inconştient, forţe de 
producţie şi forţe distructive, autorealizare expresivă şi 
desublimare represivă, efecte ce garantează libertatea şi efecte ce 
o resping, adevăr şi ideologie - acum toate aceste momente se 
amestecă. Ele nu sunt legate conflictual în vreun funest raport 
funcţional -complici involuntari într-un proces contradictoriu ce 


străbate conflictul oponenților. Diferenţele şi contradicţiile sunt 
acum subminate, chiar demolate, într-o aşa măsură încât critica, 
în peisajul plat şi searbăd al unei lumi total administrate, calculate 
şi luate în stăpânire, nu mai poate oferi contraste, nuanţe şi 
gradatii ambivalente. Cu siguranţă, teoria lumii administrate a lui 


Adorno sau teoria puterii a lui Foucault sunt mai productive, mai 
direct informative decât expunerile lui Heidegger sau ale lui 
Derrida asupra tehnicii ca Gestell sau asupra esenței totalitare a 
politicului. Dar cu toate acestea ele sunt insensibile la conţinutul 
în înalt grad ambivalent al modernităţii culturale şi sociale. 
Această nivelare se lasă observată şi în cadrul comparării 
diacronice a formelor de viaţă moderne şi premoderne. Costurile 
atât de ridicate ce erau înainte cerute populaţiei (în dimensiunile 
muncii manuale, ale condiţiilor materiale de viaţă, ale posibilităţii 
individuale de alegere, ale siguranţei juridice şi procedurii penale, 
ale participării politice, ale formării şcolare etc.) abia de sunt 
luate îa seamă. 

E demn de remarcat că, în abordările specifice criticii raţiunii, nu 
este prevăzut vreun loc sistematic pentru praxisul cotidian. 
Pragmatismul, fenomenologia şi filosofia hermeneutică au ridicat 
categoriile acţiunii, vorbirii şi convietuirii cotidiene la rang 
epistemologic. Marx caracterizase chiar praxisul cotidian drept 
locul preeminent în care conţinutul raţional al filosofiei trebuia să 
se verse în formele de viaţă ale unei societăţi emancipate. Dar 
Nietzsche a îndreptat.privirea succesorilor săi în aşa măsură către 
fenomenele extracotidianului, încât această privire doar trece 
dispretuitoare peste praxisul cotidian ca peste ceva pur derivat 
sau inautentic. în acţiunea comunicativä, aşa cum am văzut", 
momentul creativ al constituirii lingvistice a lumii alcătuieşte un 
sindrom împreună cu momentele cognitiv-instrumental, moral- 
practic şi expresiv ce aparţin functiunilor lingvistice intramundane 
ale expunerii, ale relaţiei interpersonale şi exprimării subiective. 
Din fiecare dintre aceste momente s-au diferențiat în modernitate 
„sfere valorice" - şi anume, pe de o parte, arta, literatura şi o 
critică specializată în chestiuni de gust pe axa deschiderii lumii, 
iar pe de altă parte, discursuri ce rezolvă probleme, specializate în 
chestiuni de adevăr şi dreptate, pe axa proceselor intramundane 
de învăţare. Aceste sisteme cognitive ale artei şi criticii, ştiinţei şi 


filosofiei, dreptului şi moralei s-au depărtat cu atât mai mult de co- 
municarea cotidiană, cu cât au adoptat mai strict şi mai unilateral 
câte o singură funcţiune a limbii şi un criteriu de validitate. însă, 
din cauza acestei abstracții, ele nu trebuie să fie considerate per 
se drept fenomene simptomatice de decădere ale unei raţiuni 
centrate în subiect. 

Pentru nietzscheanism, diferenţierea între ştiinţă şi morală se 
înfăţişează drept procesul de constituire al unei raţiuni ce a 
uzurpat şi sufocat în acelaşi timp forţa poetic-deschizătoare de 
lume a artei. Modernitatea culturală îi apare ca un tărâm al 
groazei, caracterizat de trăsăturile totalitare ale 


Note: 


' Vezi mai sus prelegerea XI. 


unei raţiuni centrate în subiect, rațiune ce se suprasolicitä 
structural pe sine. Din această imagine sunt excluse trei fapte 
simple. Este vorba, mai întâi, de faptul că acele experienţe 
estetice, doar în lumina cărora trebuie să se revele adevărata 
natură a unei raţiuni exclusive, depind de acelaşi proces de dife- 
rentiere ca şi ştiinţa şi morala. Apoi, realitatea că modernitatea 
culturală îşi datorează sciziunea în discursuri speciale asupra 
chestiunilor legate de gust, de adevăr şi de dreptate unei creşteri 
a cunoaşterii greu de contestat. Şi, mai înainte de toate, situaţia 
că doar modalităţile schimbului între aceste sisteme de 
cunoaştere şi praxisul cotidian decid dacă câştigurile abstractiei 
acţionează destructiv asupra lumii vieţii. 

Din perspectiva sferelor valorice individuale, sindromul lumii 
cotidiene se prezintă ca „viatä" sau ca „praxis" sau ca 
„moralitate", cărora li se opun „arta" sau „teoria" sau „morala". 
Despre rolul specific de mediator al criticii sau filosofiei am vorbit 
deja într-un alt context. Transpunerea nemijlocită a cunoaşterii 
specializate în sferele publice si private ale cotidianitätii poate, pe 
de o parte, să pună în pericol autonomia şi sensul propriu ale 
sistemelor de cunoaştere, iar pe de altă parte să lezeze 
integritatea contextelor ce ţin de lumea vieţii. O cunoaştere 
specializată doar pe un criteriu de validitate, ce pervadează 


necontextual întreaga gamă a spectrului validității praxisului 
cotidian, scoate din echilibru infrastructura comunicativă a lumii 
vieţii. Intervenţiile subcomplexe de acest tip conduc la estetizarea 
sau scientizarea sau moralizarea domeniilor de viaţă individuale şi 
produc efecte pentru care se pot găsi exemple drastice de genul 
contraculturilor expresivistice, reformelor înfăptuite în manieră 
tehnocratică sau mişcărilor fundamentaliste. 

Cu siguranţă, prin relaţia complicată între culturi ale experţilor şi 
ale cotidianului nu sunt deloc atinse paradoxurile mai adânci ale 
rationalizärii sociale. Căci aici este vorba de o reificare sistematic 
indusă a praxisului cotidian, la care mă voi întoarce din nou. Deja 
primii paşi pe calea diferentierii în imaginea asupra lumii vieţii, 
ambiguu rationalizatä, a societăţilor moderne aduc la conştiinţă 
acea problemă de care dorim să ne ocupăm în această ultimă 
prelegere. 

Unei critici nivelatoare a raţiunii i se pot reproşa nediferentierile 
sale doar pe baza unor descrieri care, în ceea ce le priveşte, sunt 
conduse de intuiţii normative. Acest conţinut normativ trebuie, 
pentru a nu rămâne arbitrar, să poată fi obţinut şi justificat din 
potenţialul raţional imanent praxisului cotidian. Conceptul, 
introdus mai întâi provizoriu, de rațiune comunicativă -concept ce 
depăşeşte pe acela al raţiunii centrate în subiect - trebuie să ne 
scoată din paradoxurile şi nivelările unei critici autoreferentiale a 
raţiunii. Pe de altă parte, el trebuie să se afirme împotriva 
impunerii concurente a unei 


teorii sistematice care, lăsând în genere deoparte problema 
rationalitätii, abandonează orice concept al raţiunii ca pe o piedică 
veteroeuropeanä şi moşteneşte dezinvoltă filosofia subiectului (ca 
şi teoria puterii a adversarului său celui mai acerb). Această dublă 
opunere frontală face din reabilitarea conceptului de rațiune o 
întreprindere de două ori riscantă. Ea trebuie să se apere din 
ambele părţi: anume de decăderea din nou în capcanele unei 
gândiri centrate în subiect, gândire care n-a reuşit să menţină 
liberă constrângerea neconstrângătoare a raţiunii, şi de 
trăsăturile totalitare ale unei raţiuni instrumentale, ce face din 


toate câte sunt împrejurul său şi din sine însăşi un obiect, ca şi de 
trăsăturile totalizante ale unei raţiuni indusive care-şi 
încorporează totul şi, la capăt, triumfă ca unitate peste toate 
diferenţele. Filosofia praxisului voia să sustragă conținuturile 
normative ale modernităţii unei raţiuni întrupate în evenimentul 
mediator al praxisului social. Se schimbă oare perspectiva 
totalitätii incorporată acestui concept, dacă conceptul 
fundamental de acţiune comunicativă îl înlocuieşte pe acela de 
muncă socială? 

II 

Conform lui Marx, praxisul social se întinde pe dimensiunile 
timpului istoric şi spaţiului social şi mediază natura subiectivă a 
indivizilor ce cooperează în orizontul unei naturi în sine 
înconjurătoare, ce cuprinde cosmic şi istoria speciei umane, cu 
natura exterioară obiectivată în intervenţii mediate de trup. 
Procesul mediator al muncii se raportează, deci, la natură sub trei 
aspecte diferite - sub acela al naturii trăite, înzestrate cu 
necesităţi, a subiecţilor, acela al naturii obiective abordate şi 
elaborate obiectual şi, în fine, sub acela al naturii în sine 
presupuse ca orizont şi fundament în muncă. Cu aceasta munca, 
aşa cum am văzut în a treia prelegere,, este interpretată în sens 
estetico-productiv şi reprezentată ca proces circular al alienării, 
obiectivării şi aproprierii de forţe esenţiale. Procesul automedierii 
naturii asumă, aşadar, pentru sine autorealizarea subiecților activi 
ce funcţionează în el. Ambele sunt procese de autoproducere; ele 
se produc pe sine din propriile lor produse. în egală măsură, 
societatea apărută din acest praxis este concepută ca produs al 
forţelor şi relaţiilor de producţie create în şi prin ea. Figura de 
gândire a filosofiei praxisului ne constrânge să dizolvăm în 
totalitatea unui proces autoreferential de reproducere momentele 
muncii şi naturii, ce mai întâi se raportau distinct unul la celălalt. 
în cele din urmă, natura însăşi este aceea care, prin reproducerea 
macrosubiectului societăţii şi subiecţilor ce acţionează în ea, se 
reproduce pe sine. Nici Marx nu s-a sustras ideii 


hegeliene de totalitate. Această idee se modifică, dacă praxisul 
social nu mai este gândit în mod primar ca proces al muncii. 

Cu conceptele, completându-se reciproc, de acţiune comunicativă 
şi de lume a vieţii este introdusă o diferenţă între determinări, 
care — spre deosebire de diferenţa între muncă şi natură - nu se 
mai dizolvă din nou ca momente într-o unitate superioară. Cu 
siguranţă, reproducerea lumii vieţii se hrăneşte din contribuţiile 
acţiunii comunicative, în timp ce aceasta, la rândul ei, este 
dependentă de resursele lumii vieţii.512 Nu ne este, însă, permis să 
ne reprezentăm acest proces circular după modelul 
autoproducerii ca pe o producere din propriile-i produse şi chiar 
să o asociem cu autorealizarea. Altfel, am ipostazia procesul 
înţelegerii - aşa cum se întâmplă în filosofia praxisului cu procesul 
muncii - drept survenire a medierii, şi am dilata lumea vieţii -aşa 
cum se întâmplă cu spiritul în filosofia reflectiei - până la 
totalitatea unui subiect de nivel superior. Diferenţa dintre lumea 
vieţii şi acţiunea comunicativă nu este recuperată într-o unitate: 
ea chiar se adânceşte în măsura în care reproducerea lumii vieţii 
nu mai este ghidată de-a lungul mediului care este acţiunea 
orientată către înţelegere, ci impusă operaţiilor de interpretare 
ale actorilor înşilor. în măsura în care deciziile de tipul da/nu, ce 
stau la baza praxisului comunicativ cotidian, nu se reduc la o 
înţelegere normativă impusă, ci provin din procesele cooperative 
de interpretare ale participanţilor înşilor, formele de viaţă 
concrete şi structurile generale ale lumii vieţii se separă între ele. 
între totalitätile ce se prezintă la plural ale formelor de viaţă 
există anumite asemănări de familie; ele se suprapun şi se 
întrepătrund, dar nu sunt din nou cuprinse într-o supertotalitate. 
Căci multiplicitatea şi dispersia se constituie în cursul unui proces 
de abstractizare, prin intermediul căruia conținuturile lumilor 
individuale ale vieţii se disting tot mai puternic de structurile 
generale ale lumii vieţii. 

Considerată ca resursă, lumea vieţii se articulează, în funcţie de 
componentele „furnizate" de acţiunile verbale - adică de 
elementele lor propo-zitionale, ilocutionare şi intentionale — în 
cultură, societate şi persoană. Numesc cultur? acea rezervă de 
cunoaştere din care cei ce acţionează comunicativ, în actul 
înţelegerii lor asupra a ceva din lume, îşi procură interpretări 
producătoare de consens. Numesc societate (în sensul restrâns al 
unei componente a lumii vieţii) acele ordini legitime, din care cei 
ce acţionează comunicativ, intrând în relaţii interpersonale, 


creează o solidaritate bazată pe apartenente la un grup. 
Personalitatea serveşte drept termen artificial pentru 


Note: 

' Cf. Fig. 23 în J. Habermas (1981), voi. II, 217. 

1 în cele ce urmează mă bazez pe expunerile mele din J. Habermas (1981), 
voi. II, 209. 


competențele dobândite ce fac un subiect capabil de vorbire si 
acţiune şi, prin aceasta, îl fac în stare să participe, într-un context 
dat, la procese de înţelegere şi să-şi afirme propria identitate în 
raporturile schimbătoare ale interacțiunilor. Această strategie 
conceptuală o rupe cu concepţia tradiţională, păstrată şi de 
filosofia subiectului şi a praxisului, concepţie conform căreia 
societăţile sunt compuse din colective iar acestea, la rândul lor, 
din indivizi. Indivizii şi grupurile sunt numai într-un sens 
metaforic „apartenenti" la o lume a vieţii. 

Cu siguranţă, reproducerea simbolică a lumii vieţii se realizează 
ca un proces circular. Nucleele structurale ale lumii vieţii sunt 
„făcute posibile" la rândul lor de către procesele corespunzătoare 
de reproducere, iar acestea, în ce le priveşte, de către 
contribuţiile acţiunii comunicative. Reproducerea culturală 
asigură că (pe dimensiunea semantică) situaţiile noi ce apar sunt 
asociate condiţiilor existente ale lumii: ea asigură continuitatea 
tradiţiei şi o coerenţă a cunoaşterii suficientă pentru nevoile de 
înţelegere ale praxisului cotidian. Integrarea socială asigură că 
situaţiile noi ce apar (pe dimensiunea spaţiului social) sunt 
asociate condiţiilor existente ale lumii; ea procură coordonarea 
acţiunilor prin intermediul relaţiilor interpersonale legitim 
reglementate şi perpetuează identitatea grupurilor. în fine, 
socializarea apartenentilor asigură faptul că situaţiile noi ce apar 
(pe dimensiunea timpului istoric) sunt asociate condiţiilor 
existente ale lumii; ea asigură, pentru generaţiile ulterioare, 
dobândirea capacităţilor generalizate de acţiune şi se îngrijeşte de 
atingerea unui acord între istoriile indivizilor şi formele de viaţă 
colective. în aceste trei procese de reproducere se înnoiesc, 
aşadar, scheme de interpretare capabile de consens (sau 
„cunoaştere validă"), relaţii interpersonale legitim ordonate (sau 


„solidaritäti"), ca şi capacităţi de acţiune (sau „identități 
personale"). 

Dacă acestea sunt acceptate drept o descriere teoretică a 
reproducerii simbolice echilibrate şi neperturbate a lumii vieţii, 
putem urmări - mai întâi printr-un experiment mental - întrebarea: 
în ce direcţie ar trebui să varieze structurile lumii vieţii, dacă 
reproducerea neperturbată ar putea fi garantată tot mai puţin de 
către modurile de viaţă tradiţional inculcate, păstrate şi 
consimtite de către o formă concretă de viaţă - şi tot mai mult 
garantate de către consensurile riscant atinse, aşadar de către- 
acţiunile cooperative ale înşişi agenţilor comunicativi. 

Aceasta este, desigur, o proiecţie idealizantă, dar nu complet 
arbitrară. Căci pe acest fundal al experimentului ideal se 
conturează linii factuale de dezvoltare ale lumilor moderne ale 
vieţii: abstragerea de structuri universale ale lumii vieţii din 
configurații de fiecare dată particulare ale totalitätii lumilor vieţii, 
ce se prezintă de fiecare dată la plural. în plan cultural, nucleele 


de tradiţie ce asigură identitatea se separă de conținuturile 
concrete de care erau altădată strâns intretesute în imagini mitice 
ale lumii. Ele se contractă în elemente abstracte precum concepte 
ale lumii, presupozitii ale comunicării, procedee argumentative, 
valori fundamentale abstracte etc. în planul societăţii, se 
cristalizează principii generale din contexte particulare, la care 
acestea aderau cândva în societăţile primitive. în societăţile 
moderne, se impun principii ale ordinii juridice şi ale moralei ce 
sunt tot mai puţin adaptate la forme particulare ale vieţii. Pe 
planul personalităţii, structurile cognitive dobândite în procesul 
socializării se despart în măsură tot mai mare de conținuturile 
cunoaşterii culturale, cu care altă dată erau integrate în „gândirea 
concretă". Obiectele pe care se pot exercita competențele formale 
devin tot mai variabile. Dacă la aceste tendinţe luăm în 
considerare numai gradul de libertate pe care îl câştigă 
componentele structurale ale lumii vieţii, rezultă drept puncte de 
fugă: pentru cultură, o stare de revizuire de durată a tradiţiilor 
fluidizate, adică devenite reflexive; pentru societate, o stare de 
dependenţă a ordinilor legitime de proceduri formale (în ultimă 
instanţă discursive) ale stabilirii şi întemeierii normelor; pentru 


personalitate, o stare de riscant autocontrol al unei identități a 
eului în grad înalt abstractă. Apar de aici constrângeri structurale 
în vederea disolutiei critice a cunoaşterii garantate, în vederea 
impunerii unor valori şi norme generalizate şi în vederea indi- 
vidualizării autocontrolate (întrucât identitățile abstracte ale eului 
trimit la o autorealizare în proiecte autonome de viaţă). 

Această separare între formă şi conţinut aminteşte vag de 
determinările, bogate în tradiţie, al unui „praxis raţional": 
conştiinţa de sine revine sub forma unei culturi devenite reflexive, 
autodeterminarea - în valori şi norme generalizate, autorealizarea 
în individualizarea avansată a subiecţilor socializati, însă 
creşterea în reflexivitate, universalism şi individualizare prin care 
trec nucleele structurale ale lumii vieţii în cursul diferentierii lor 
nu mai pot fi descrise adecvat drept creştere a dimensiunilor 
raportării la sine a unui subiect. Şi numai în această descriere - 
specifică filosofiei subiectului -putea rationalizarea socială a 
desfăşurării potenţialului raţional al praxisului social să fie 
reprezentată drept autore/lectie a unui macrosubiect social. 
Teoria comunicării se poate lipsi de această figură de gândire. 
Acum se actualizează reflexivitatea culturii, generalizarea 
normelor şi valorilor, acuta individualizare a subiecţilor 
socializati. Acum se intensifică conştiinţa critică, constituirea 
autonomă a voinţei, individualizarea; se întăresc, deci, acele 
momente de raționalitate ce altă dată erau atribuite praxisului 
subiecţilor - în condiţiile unei reţele tot mai ample si mai fin tesute 
de intersu-biectivitate produsă lingvistic. Raţionalizarea lumii 
vieţii înseamnă diferen- 


tiere şi condensare în acelaşi timp - condensarea texturii 
fluctuante a unei ţesături de fire intersubiective, ce ţine laolaltă 
elementele tot mai net diferenţiate ale culturii, societăţii şi 
persoanei. Modul de reproducere al lumii vieţii nu se modifică, cu 
siguranţă, în manieră lineară în direcţia caracterizată prin 
cuvintele-cheie reflexivitate, universalism abstract şi 
individualizare. Lumea rationalizatä a vieţii asigură mai degrabă 


continuitatea contextelor de sens cu mijloacele discontinue ale 
criticii; păstrează contextul social-integra-tiv cu mijloacele 
riscante ale universalismului ce izolează individualist; şi 
sublimează, cu mijloacele unei socializări extrem 
individualizatoare, puterea oprimatoare a raportului genealogic 
într-o universalitate fragilă şi vulnerabilă. Numai că în aceste 
mijloace se desfăşoară - cu cât structurile diferenţiate ale lumii 
vieţii operează mai abstract în formele de viaţă tot mai particu- 
larizate - potenţialul raţional al acţiunii orientate către înţelegere. 
Acest lucru poate fi clarificat prin următorul experiment ideal. 

în câmpul semantic, continuitätile nu ar trebui să se rupă nici 
chiar atunci când reproducerea culturală ar putea decurge doar 
prin intermediul criticii. Desfăşurarea potenţialului de negatie al 
înţelegerii lingvistice devine în lumea structural diferențiată a 
vieţii condiţie necesară pentru ca textele să se lege între ele şi ca 
tradiţiile - care trăiesc tocmai din forţa de convingere -să poată fi 
continuate. Tot atât de puţin ar trebui să se rupă, în spaţiul social, 
acea reţea intersubiectivă tesutä din relaţii reciproce de 
recunoaştere, dacă integrarea socială ar putea avea loc doar prin 
intermediul unui universalism abstract şi totodată orientat 
individualist. Procedeele constituirii discursive a voinţei în lumea 
diferențiată a vieţii sunt destinate să asigure - tocmai prin 
intermediul considerării egale a intereselor fiecărui individ - 
legătura socială a tuturor cu toţi. în calitate de participant la 
discursuri, individul este în fapt lăsat în seama sa însuşi, cu al său 
da sau nu de neînlocuit, numai cu condiţia ca el să rămână 
inserat, prin intermediul căutării cooperative a adevărului, într-o 
comunitate universală. Niciodată substanţa universalului, în 
succesiunea istorică a generaţiilor, n-ar trebui să se dizolve în 
neant, dacă procesele de socializare s-ar putea derula doar în 
pragul unei extreme individualizări, în lumea structural 
diferențiată a vieţii, un principiu este ca atare recunoscut ca 
eficient de la început, încât socializarea se efectuează în acelaşi 
raport ca individualizare, aşa cum, invers, indivizii se constituie 
social. Cu sistemul pronumelor personale este inserată în uzajul 
lingvistic, orientat către înţelegere, al interacțiunii socializatoare 
o inexorabilă constrângere la individualizare; însă în acelaşi mediu 
lingvistic intră în acţiune puterea inter-subiectivitătii socializante. 


Figurile de gândire ale teoriei intersubiectivitätii fac, deci, 
inteligibil motivul pentru care examinarea critică şi conştiinţa 
failibilistică ajung chiar să întărească continuitatea unei tradiţii ce 
şi-a pierdut naturaletea; de ce procedee abstract-universaliste ale 
formării discursive a voinţei ajung chiar să întărească 
solidaritatea în contexte de viaţă ce nu mai sunt legitimate 
tradiţional; de ce spaţii de joc lărgite pentru individualizare şi 
autorealizare ajung chiar să solidifice şi să stabilizeze un proces 
de socializare ce s-a desprins de modelele fixe ale socializării. 
Dacă recuperăm pe această cale conţinutul normativ al 
modernităţii, conţinut ce nu se sustrage, e adevărat, intenţiilor, ci 
doar conceptelor filoso-fiei praxisului, se dezmembrează cele trei 
momente, ce altădată fuseseră combinate în Dialectica 
iluminismului: acolo, subiectivitatea trebuia, ca principiu al 
modernităţii, să determine şi conţinutul normativ al acesteia; 
simultan, raţiunea centrată în subiect conducea la abstracții ce 
scindau totalitatea etică; cu toate acestea, numai autoreflectia 
născută din subiectivitate, dar tinzând dincolo de limitările 
acesteia, trebuia să se păstreze ca putere a concilierii. Filosofia 
praxisului îşi însuşise acest program în felul ei. Pentru Marx, 
analiza antagonismului de clasă, depăşirea acestuia pe calea 
revoluţiei şi eliberarea potenţialului emancipator al forţelor de 
producţie acumulate constituiau trei momente inläntuite prin 
concepte fundamentale. în această privinţă, conceptul de rațiune - 
acela derivat din intersubiectivitatea produsă lingvistic din 
structuri şi concretizat în procesele de rationalizare a lumii vieţii - 
nu oferă nici un echivalent pentru conceptul, utilizat în filosofia 
istoriei, al unui praxis în sine raţional. Din momentul în care 
abandonăm înţelegerea societăţii specifică filosofiei praxisului ca 
fiind una autorefe-rentialä, a unui macrosubieet ce înglobează şi 
subiecţii particulari, cad şi re-prezentările-model corespunzătoare 
pentru diagnoza şi stăpânirea crizei: sciziunea şi revoluţia. Dat 
fiind că eliberarea succesivă a potenţialului conţinut în acţiunea 
comunicativă nu mai este gândit ca autoreflectie asupra sinelui la 
scară mărită, această determinare a conţinutului normativ al 
modernităţii nu poate prejudicia nici instrumentele conceptuale 
ale diagnozei crizei, nici modalitatea de a o stăpâni. 

O dată cu gradul de rationalizare a unei lumi a vieţii nu creşte 
deloc şi probabilitatea proceselor de reproducere lipsite de 


conflicte - pur şi simplu se deplasează nivelul la care pot apărea 
conflicte. Cu diferenţierea structurilor lumii vieţii se multiplică 
doar formele de manifestare ale patologiilor sociale, în funcţie de 
care latură a unei componente structurale este insuficient 
asigurată: pierderea sensului, stările de anomie şi psihopatologiile 


sunt doar cele mai aparente, dar nu şi unicele clase de 
simptome.5! Astfel, cauzele patologiilor societăţii, care în modelul 
scindării unui macrosubiect mai puteau fi încă adunate în jurul 
antagonismului de clasă, se fragmenteazä acum în contingente 
istorice amplu împrăştiate. Trăsăturile patologice ale societăţilor 
moderne se combină în structuri patologice doar în măsura în care 
devine vizibilă o preponderență a formelor economice şi 
birocratice, în genere cognitiv-instrumentale, ale rationalitätii. 
Profilul neregulat al potentialelor de raționalitate inegal 
exploatate elimină din instanţa explicativă procesul circular 
paralizat al automedierii unui macrosubiect scindat.” 

Este clar că nu am atins deloc, cu asemenea reflecţii, întrebarea 
care a constituit punctul de plecare al filosofiei praxisului. Atâta 
timp cât, aşa cum am făcut până acum, nu luăm în considerare 
reproducerea materială a lumii vieţii, nu atingem nici măcar 
vechiul nivel problematic. Marx alesese deja „munca" drept 
concept fundamental, deoarece el putea observa cum structurile 
societăţii burgheze erau tot mai puternic marcate de munca 
abstractă, aşadar de un tip de muncă retribuită controlată prin 
intermediul pieţei, valorizată capitalist şi organizată 
antreprenorial. Această tendinţă a slăbit clar între timp.°'° Dar cu 
aceasta, tipul de patologie socială, pe care Marx îl analizase pe 
baza abstractiei reale a muncii alienate, nu a dispărut. 

III 

Abordarea cu mijloacele teoriei comunicării pare să poată salva 
conţinutul normativ al modernităţii doar cu preţul unor abstracții 
idealiste, încă o dată se ridică suspiciunea faţă de purismul 
raţiunii comunicative pure 


Note: 


' A se vedea figura 22 în J. Habermas, Theorie des kommunikativen 
Handelns, cit., voi. II, p. 215. 

" Ideologiile pe care le acoperă antagonismele respinse de noi nu se mai 
lasă atribuite conştiinţei false a colectivitätilor; ele sunt reduse la modele 
ale unei comunicări cotidiene sistematic distorsionate. Aici, unde 
organizarea exterioară a discursului (Rede) transmite organizării interne 
a acestuia o presiune ce nu mai poate fi ascunsă şi o deformează pe 
aceasta în aşa măsură încât legăturile interne între semnificaţie şi 
validitate, semnificaţie şi intenţie, semnificaţie şi performarea acţiunii se 
dizolvă (cf. J. Habermas, Uberle-gungen zur Kommunikationspathologie, 
în idem, Vorstudien und Ergänzungen zur Theorie des kommunikativen 
Handelns, Ffm. 1984, 226 sqq.) - aici, aşadar, in comunicarea alterată, 
totalitatea etică scindată a lui Hegel si praxisul alienat al lui Marx se lasă 
recunoscute ca forme de intersubiectivitate mutilată. Pe această cale ar 
trebui recuperate, cu mijloacele pragmaticii formale, şi analizele 
discursului ale lui Foucault. * C. Offe, „Arbeit als soziologische 
Schlusselkategorie?" în idem, Arbeitsgesellschaft, Ffm 1984, 13 sqq. 


- de această dată, faţă de o descriere abstractă a unor lumi ale 
vieţii rationalizate, ce nu dă nici o socoteală de constrângerile 
reproducerii materiale. Pentru a îndepărta această suspiciune, va 
trebui să arătăm că teoria comunicării îşi poate aduce contribuţia 
la explicarea modului în care, în modernitate, o economie de piaţă 
se întrepătrunde funcţional cu statul ce monopolizează forţa, se 
autonomizează faţă de lumea vieţii sub forma unui fragment de 
socialitate liber de norme şi opune imperativelor raţionale ale 
lumii vieţii propriile sale imperative, întemeiate pe conservarea 
sistemului. Marx este primul care a analizat acest conflict între 
imperative ale sistemului şi ale lumii vieţii în forma unei dialectici 
a muncii moarte şi vii, abstracte şi concrete, şi a ilustrat energic, 
pe baza materialului oferit de istoria socială, pătrunderea noului 
mod de producţie în lumile tradiţionale ale vieţii. Tipul de 
raționalitate sistemică care a devenit pentru prima oară evident în 
logica specială a autovalorificării capitalului a luat neîndoielnic în 
dominație, între timp, şi alte domenii de acţiune. 

Lumile vieţii se mai pot încă diferenţia structural, ele pot 
constitui, pentru domeniile funcţionale ale reproducerii culturale, 
ale integrării sociale şi ale socializării, sisteme parţiale înalt 


specializate (şi părţi ale părţilor subsistemelor) - complexitatea 
fiecărei lumi a vieţii este strict limitată de capacitatea redusă a 
mecanismului înţelegerii. în măsura în care o lume a vieţii se 
rationalizeazä, creşte şi necesarul de înţelegere cerut 
participanţilor la o acţiune comunicativă. Prin aceasta, creşte 
simultan şi riscul.de disensiune al unei comunicări, ce produce 
efecte de punere în legătură doar prin dubla negare a pretențiilor 
de validitate. Limba normală este un mecanism de coordonare a 
acţiunii riscant, totodată costisitor, imobil şi limitat în capacitatea 
sa de acţiune. Semnificaţia actelor de vorbire individuale nu se 
lasă, de fapt, detaşată de orizontul de sens complex al lumii vieţii; 
această semnificaţie rămâne întreţesută cu cunoaşterea de fond 
intuitiv prezentă a participanţilor la acţiune. Abundenta de 
conotaţii, bogăţia de funcţii şi puterea de variaţie a folosirii 
orientate către înţelegere a limbii sunt numai reversul unei 
referiri la totalitate ce nu admite nici o lărgire arbitrară a 
capacităţii de înţelegere a praxisului cotidian. 

Dat fiind că lumile vieţii îşi pot permite doar un nivel limitat de 
resurse de coordonare şi înţelegere, la un nivel determinat de 
complexitate limba comună trebuie degrevată cu ajutorul acelui 
tip de limbaje speciale pe care Parsons l-a cercetat pe baza 
exemplului banului. Un efect de degrevare intră în acţiune doar 
atunci când mediul coordonării acţiunii nu mai trebuie utilizat 
simultan pentru toate funcţiile limbajului. Prin înlocuirea parţială 
a limbii comune, se reduce şi legătura acţiunilor 
coordonate comunicativ cu 


contextele lumii vieţii. Procesele sociale astfel eliberate devin 
„demundani-zate", adică scoase din acele referiri la totalitate şi 
acele structuri ale intersu-biectivitätii, în care se intersectează 
cultura, societatea şi personalitatea. Pentru o asemenea 
degrevare sunt disponibile în special funcțiuni ale reproducerii 
materiale, căci acestea nu au nevoie per se de acţiuni 
comunicative pentru a fi îndeplinite. Schimbările de stare în 
substratul material se reduc nemijlocit la evenimente şi urmări 
agregate ale intervențiilor cu finalitate în lumea obiectivă. Cu 


siguranţă, şi aceste acţiuni teleologice au nevoie de coordonare; 
ele trebuie să fie integrate social. însă integrarea poate decurge 
doar prin intermediul unui limbaj sărăcit şi standardizat ce 
coordonează acţiuni specific funcţionale - ca, de exemplu, 
producerea şi distribuirea de bunuri şi servicii - fără să greveze 
integrarea socială cu costurile unor procese de înţelegere riscante 
şi neeconomice şi fără să se lege, prin intermediul limbii comune, 
de procesele tradiţiei culturale şi socializării. Pentru aceste 
condiţii ale unui limbaj de control special codificat, mediul care 
este banul este evident suficient. El s-a desprins din limba comună 
sub forma unui cod special adaptat situaţiilor standard (ale 
schimbului), cod care, pe baza unei structuri de preferinţă (a 
cererii şi ofertei) condiţionează în mod eficace pentru coordonare 
decizii de acţiune, fără să trebuiască a recurge la resursele lumii 
vieţii. 

însă banul nu face posibile doar forme de interacţiune specific 
demun-danizate, ci şi constituirea unui sistem parţial cu funcţii 
specifice care-şi desfăşoară relaţiile sale cu ambientul prin 
intermediul banului. Din perspectivă istorică, o dată cu 
capitalismul s-a născut un sistem economic ce-şi reglează prin 
canale monetare atât circuitul intern, cât şi schimburile sale cu 
sectoarele învecinate non-economice (bugetul privat şi statul). 
Instituţionali-zarea muncii salarizate pe de o parte, a statului 
fiscal pe de alta au fost pentru noul mod de producţie tot atât de 
constitutive ca şi forma de organizare a întreprinderii capitaliste 
în interiorul sistemului economic. Pe măsură ce procesul de 
producţie a fost centrat pe munca salarizată, iar aparatul de stat 
cuplat cu producţia prin intermediul veniturilor provenite din 
impozite aplicate angajaţilor, s-au constituit ambiente 
complementare. Pe de o parte, aparatul de stat devine dependent 
de un sistem economic controlat de către medii; aceasta a condus, 
între altele, la faptul că puterea legată de posturi oficiale şi 
persoane a fost asimilată structurii unui mediu de control, aşadar 
că puterea a fost asimilată banului. Pe de altă parte, formele 
tradiţionale ale muncii şi vieţii s-au dizolvat sub efectul 
intervenţiei muncii lucrative organizate în forma întreprinderii. 
Plebeizarea populaţiei rurale şi proletariza- 


rea muncitorimii polimorf concentrate în oraşe au devenit primul 
caz exemplar al unei reificări induse sistemic a praxisului cotidian. 
Cu procesele de schimb ce se desfăşoară prin intermediul mediilor 
se naşte, în societăţile moderne, un al treilea nivel al raporturilor 
funcţionale devenite autonome - deasupra planului interacțiunilor 
simple, cât şi deasupra formelor de organizare încă legate de 
lumea vieţii. Raporturile de interacţiune autonomizate în 
subsisteme, extinzându-se dincolo de orizontul lumii vieţii, se 
concretizează în a doua natură a unei socialităţi libere de norme. 
Această decuplare între sistem şi lumea vieţii este resimţită, în 
interiorul lumilor moderne ale vieţii, drept o reificare a formelor 
de viaţă. Hegel a reacţionat la această experienţă fundamentală 
cu conceptul „pozitivului" şi cu ideea unei totalitäti etice scindate; 
Marx a abordat-o mai specific, analizând cazul muncii industriale 
alienate şi-al antagonismului de clasă. Plecând de la premise ale 
filosofiei subiectului, ambii subestimau evident sensul propriu al 
domeniilor de acţiune integrate sistemic, domenii care se deta- 
şează de structurile intersubiectivitätii până acolo încât nu mai 
arată nici o analogie structurală cu domeniile de acţiune integrate 
social, diferenţiate înăuntrul unei lumi a vieţii. Pentru Hegel şi 
Marx, sistemul nevoilor sau societatea capitalistă apăreau din 
procese de abstractizare care mai trimit încă la totalitatea etică 
sau la praxisul raţional şi rămân supuse structurilor acestora. 
Abstracţiile constituie momente neautonome în cadrul 
autoreferirii şi automişcării unui subiect de nivel superior, în care 
acestea trebuie să se reverse. La Marx, această depăşire ia forma 
unui praxis revoluţionar, care sparge specificitatea sistemică a 
autovalorificării capitalului, recuperează procesul economic 
autonomizat în orizontul lumii vieţii şi eliberează imperiul 
libertăţii de dictatele imperiului necesităţii. Revoluţia proprietăţii 
private a mijloacelor de producţie trebuie să atingă şi 
fundamentele instituţionale al mediului prin care economia 
capitalistă s-a diferențiat. Revoluţia trebuie să redea 
spontaneitatea lumii înţepenite în legea valorii; în acelaşi moment, 
aparenţa obiectivă a capitalului se dizolvă în neant. 

Această contopire a domeniilor de acţiune reificate sistematic în 
raportarea la sine spontană a spiritului sau a societăţii s-a lovit 
deja la hege-lienii de dreapta din prima generaţie, aşa cum am 
văzut, de contradicții acute, împotriva nediferentierii statului şi 
societăţii, ei au insistat pe distincţia obiectivă între sistem social şi 


subiect statal. Succesorii lor neoconservatori imprimă deja tezei o 
turnură către afirmativ. Hans Freyer şi Joachim Ritter văd în 
dinamica reificării culturii şi societăţii doar reversul constituirii 
unui domeniu dezirabil al libertăţii subiective. Gehlen critică şi 
acest domeniu ca fiind o sferă goală, lipsită de orice imperativ 
obiectiv. Chiar şi aceia care, în 


succesiunea lui Lukâcs, rămân atasati conceptului de reificare, 
cad tot mai mult de acord cu oponenții lor, în ce priveşte 
descrierea; sunt tot mai mult impresionați de neputinta subiecţilor 
în faţa proceselor circulare de neinfluentat ale sistemelor 
autoreferentiale. Nu mai e aproape nici o diferenţă dacă unul 
acuză drept totalitate negativă ceea ce altul celebrează drept cris- 
talizare, dacă unul denunţă drept reificare ceea ce altul omagiază 
tehnocratic drept legitate obiectivă. Această tendinţă a diagnozei 
prezentului în termenii teoriei societăţii se îndreaptă de decenii 
încoace către punctul din care functionalismul sistemic face 
motivul său central: el face subiecţii înşişi să se descompună în 
sisteme. El ratifică amuţit „sfârşitul individului", pe care Adorno îl 
izolase negativ-dialectic şi-l exorcizase ca fiind un destin autohă- 
răzit. N. Luhmann presupune pur şi simplu că structurile 
intersubiectivitätii se dezagregä, că indivizii sunt desprinsi din 
lumea ce le este proprie vieţii -că sistemele personale şi sociale 
constituie unul pentru altul ambiente.*!” Condiţia barbară, pe care 
Marx o prevăzuse pentru cazul eşuării praxisului revoluţionar, 
este caracterizată printr-o completă subsumare a lumii vieţii 
imperativelor unui proces de valorizate privat de valori ale 
utilizării şi de muncă concretă. Functionalismul sistemic porneşte 
impasibil de la faptul că această condiţie s-a instalat deja, şi 
anume nu doar în suburbiile economiei capitaliste, ci şi în 
anticamera tuturor sistemelor funcţionale. Lumea vieţii, 
marginalizată, mai poate supravieţui doar dacă, în ceea ce o 
priveşte, se transformă într-un subsistem controlat de medii şi 
lasă în urmă, ca pe o piele de şarpe, praxisul comunicativ cotidian. 
în versiunea sa lulimannianâ, functionalismul sistemic pe de o 
parte preia moştenirea filosofiei subiectului: el înlocuieşte 
subiectul autoreferent cu sistemul autoreferent; pe de altă parte, 


el radicalizează critica nietzsche-eană a raţiunii: prin referirea la 
totalitatea lumii vieţii, înglobează orice tip de pretenţie a 
ratiunii.°'® Că Luhmann epuizează conţinutul reflexiv al acestor 


Note: 

Vezi mai jos, Excurs asupra lui Luhmann. 

m''° Faptul că şi Luhmann, ca şi criticii raţiunii, stau în succesiunea lui 
Nietzsche se înţelege mai bine dacă derivăm totalizarea criticii simple a 
ideologiei efectuate de Nietzsche încă o dată din punctul de vedere al 
filosofiei subiectului. Pentru aceasta, o reflecţie a lui Dieter Heinrich 
asupra ficţiunii şi adevărului e de mare ajutor. Drept punct de plecare 
serveşte acel context de reprezentări constituit ca necesar, valabil după 
criterii proprii, coerent în sine, al unui subiect al cunoaşterii ce operează 
autoreferent. Această conexiune raţională a lui „pentru sine" se poate 
dezvălui „pentru noi", pentru un observator exterior, ca o lume fictivă, 
dacă „îi este îngăduit a fi descrisă" într-un context preexistent şi 
inaccesibil „nu ca cunoaştere, ci doar ca instrument al unui mod de a 
acţiona." Evident, criticul demascator poate să se distanteze de o lume 
fictivă doar în măsura în care o confirmă drept un context de sens 
constituit constrângător, necriticabil din interior şi prin aceasta raţional, 
şi-şi însuşeşte, dacă nu aceste criterii, atunci criterii 


de raționalitate în genere: „Intenţia critică poate domina doar atâta timp 
cât raționalitatea, în pretenţia ei de legitimitate, era totuşi în fond 
neîngrădită. Până acum, critica fictiunilor putea fi considerată şi drumul 
pe care se putea deschide calea către o raționalitate eliberată de ficțiuni. 
Dar această formă de critică se poate şi întoarce împotriva ansamblului 
aşteptărilor ce erau legate de raționalitate ca atare... Ea devine (apoi) o 
nouă formă de întemeiere justificativă pentru producerea aceloraşi 
ficțiuni." (D. Heinrich, Versuch iiber Fiktion und Wahrheit, in Poetik und 
Hermeneutik, voi. X, Munchen 1984, 513). Criticul total al ideologiei, care 
face acest pas färä retineri, nu-si mai poate considera intreprinderea in 
mod naiv ca fiind orientatä spre adevär. El identificä acum propria-i viatä 
constientä cu productivitatea si libertatea unei potente vitale creatoare 
de fictiuni si ständ ca fundament. La acest punct, drumurile se separä, 
evident. Fie sarcina criticii se lärgeste pänä la a cuprinde intregul unei 
raţiuni ostilă fictiunilor, care reprimă, exclude si proscrie - cu o mare 
energie criminală - tot ceea ce ar putea întrerupe cercul închis al 
subiectivitätii sale autoreferente si ar putea-o distanta de ea insäsi. 
Pentru aceastä criticä radicalä a ratiunii, validitatea adevärului mai poate 
apärea doar in domeniul obiectelor sale - ea insäsi isi procurä propria 
autentificare din orizontul forţelor vitale ce produc fictiuni, adică din 
orizontul experienţelor estetice. Acestei estetizări - nemărturisite până la 


Derrida - a unei critici continuate paradoxal i se oferă, bineînţeles, o 
alternativă. Putem continua gândirea ajunsă pe nivelul atins cu a doua 
treaptă a criticii ideologiei într-o altă direcţie, de îndată ce abandonăm 
intenţia criticii înseşi. Atunci, interesul se poate îndrepta în particular 
asupra modului în care subiecţii se afirmă în productivitatea şi libertatea 
lor originare prin intermediul fictiunilor, utile vieţii, ale unei lumi 
constituite de fiecare dată autoreferential. Această cercetare foloseşte, ca 
să zicem aşa, frontal dimensiunea deschisă prin a doua reflecţie, 
„dimensiune a unui eveniment care este el însuşi pur factic, având însă 
proprietatea de a avea nevoie, pentru a continua, de iluzia înţelegerii" (D. 
Heinrich (1984), p. 514). Obiectul nu mai este acum raţiunea negatoare 
de ficțiuni, ci poiesis-ul autoconservärii augmentatoare de viaţă a 
subiecţilor, care trăiesc cu şi din fictiunile lor - ficțiuni ce trebuie afirmate 
doar în virtutea funcţiei lor. Aceasta înseamnă totodată o afirmare de 
natură funcționalistă a valabilitätii adevărului, care este în genere 
constitutivă pentru reproducerea vieţii cu sens. Tocmai această vala- 
bilitate a adevărului raportată la perspectiva gnoseologică a fiecărui 
subiect - nici mai mult, dar nici mai puţin - trebuie să fie revendicată de 
către însăşi teoria ce s-a specializat într-o asemenea cunoaştere a 
reproducerii vieţii cu sens. Teoria trebuie să se înţeleagă chiar pe sine 
însăşi ca fiind un produs al asigurării autoaugmentative a supravieţuirii 
unui subiect ce se reproduce doar graţie unei lumi fictive valabile pentru 
el. Perspectivismul îşi mai pierde o parte din caracterul său înfricoşător, 
dacă avem în vedere că nu este vorba de un subiect oarecare, ci de un 
subiect cunoscător înalt specializat, educat pentru autocunoaştere. 
Această corespunde mai precis aproximativ aplicării reflexive a teoriei 
sistemelor, prin care teoria socială, ca activitate a unui subsistem al 
societăţii orientat către reducerea complexităţii, se relativizează. Această 
mişcare o face Luhmann. 

Luhmann foloseşte conceptele fundamentale proprii ciberneticii şi teoriei 
generale a sistemelor pentru a combina în manieră originală intuiţiile lui 
Kant şi Nietzsche. Activităţile constitutive de lume ale unui subiect 
transcendental ce şi-a pierdut statutul său detaşat de lume şi a decăzut 
pe treapta subiectului empiric sunt reconceptualizate ca operaţii ale unui 
sistem ce funcţionează autoreferent cu sens, capabil de reprezentări 


două tradiţii opuse şi combină motive de gândire într-un joc de 
limbaj de factură cibernetică ce caracterizează nivelul la care 
situează el teoria sistemică a societăţii. Luhrnann transferă 
aceleaşi calităţi - pe care Foucault le atribuise, cu ajutorul unui 
concept transcendental-istorist de putere, formațiunilor discursive 
- pe seama sistemelor ce operează autoreferential şi elaborează 
sens.°!° întrucât odată cu conceptul de rațiune Luhmann 
abandonează şi intenţia criticii raţiunii, el poate astfel să 


transforme în expresii descriptive toate expresiile cărora Foucault 
le dădea încă un sens denuntätor. Sub acest aspect, Luhmann 
împinge la extrem afirmarea neo-conservatoare a modernităţii 
sociale, şi o aduce, de asemenea, pe o culme a reflectiei unde tot 
ceea ce avocaţii postmodernitätii ar putea invoca a fost deja 
gândit dinainte, fără lamentări şi mai diferențiat. în plus, 
functiona-lismul sistemic nu se expune obiectiei că n-ar putea da 
seamă de propriul statut: el se plasează fără şovăire în sistemul 
ştiinţei şi se prezintă drept teorie „specializată în universal". Tot 
atât de puţin i s-ar putea reproşa o tendinţă către nivelare. Teoria 
lui Luhmann, care este astăzi incomparabilă sub raportul puterii 
de conceptualizare, fanteziei teoretice şi capacităţii de elaborare, 
suscită în orice caz îndoiala dacă nu cumva preţul plătit pentru 
„câştigul în abstracţie" este prea mare. Neobositul tocător de 
reconceptualizări exclude de fapt lumea „subcomplexă" a vieţii ca 
pe un reziduu nedigerabil - aşadar tocmai domeniul de fenomene 
ce atrage asupra sa interesul unei teorii sociale ce nu şi-a tăiat 
încă toate puntile cu experienţele prestiintifice ale crizei. 

în ceea ce priveşte economia capitalistă, Marx nu distinsese între 
noul nivel al diferentierilor sistemice, care se constituie odată cu 
un sistem economic controlat de către medii, şi formele specifice 
de clasă ale institutiona-lizärii sale. Pentru el, eliminarea 
structurilor de clasă şi disoluția particularitätilor sistemice ale 
domeniilor de acţiune diferenţiate funcţional şi reifi-cate alcătuiau 
un unic sindrom. Luhmann comite o eroare complementară. 
Privitor la noul nivel al diferenţierilor sistemice, el pierde din 
vedere faptul că medii de control precum banul sau puterea, prin 
care sistemele funcţionale se detaşează de lumea vieţii, trebuie să 
fie din nou institutionalizate în lumea vieţii. De aceea efectele cu 
caracter de clasă ale distribuţiei, efecte ale unei ancorări a 
mediilor în norme de proprietate şi constituţionale, nu sunt la el 

interioare ale lumii sale înconjurătoare. Productivitatea creatoare de 
ficțiuni a unei autoconserväri augmentatoare de viaţă a subiecţilor pentru 
care diferenţa între adevăr şi iluzie şi-a pierdut sensul, este 
reconceptualizată ca asigurarea perpetuării unui sistem utilizator de 
sens, asigurare ce domină complexitatea lumii înconjurătoare şi îşi 
augmentează propria complexitate. (Cf. mai jos, Excurs asupra lui 
Luhmann) '".Asupra acestui fapt mi-a atras atenţia A. Honneth (1985), 
214. 


tematizate. „Incluziunea", în sensul accesului egal justificat al 
fiecăruia la toate sistemele de funcțiuni, apare astfel ca o urmare, 
necesară în logica sistemului, a procesului de diferentiere.°?° în 
timp ce, pentru Marx, odată revoluţia reuşită, contextele 
funcţionale autonomizate sistemic se vor dizolva cândva în neant, 
pentru Luhmann, lumea vieţii în societatea funcţional diferențiată 
a modernităţii şi-a pierdut de pe acum deja orice semnificaţie. Din 
ambele perspective dispare acea intretäiere-opozitie ale 
imperativelor sistemului şi lumii vieţii care explică caracterul 
ambivalent al modernizării sociale. 

Paradoxurile rationalizärii sociale - pe care le-am dezvoltat în altă 
parte! - se pot rezuma, simplificând mult, astfel. Rationalizarea 
lumii vieţii trebuie să fi atins un grad determinat de maturizare 
mai înainte ca înăuntrul ei mediile care sunt banul şi puterea să 
poată fi institutionalizate juridic. Cele două sisteme de funcțiuni 
ale economiei de piaţă şi statului administrativ, ce au depăşit 
orizontul ordinii ansamblului statal a societăţilor stratificate pe 
clase, distrug în primul rând formele de viaţă tradiţionale ale 
vechii societăţi europene. Dinamica proprie a celor două 
subsisteme intersectate funcţional reacţionează însă asupra 
formelor de viaţă rationalizate ale societăţii moderne care le fac 
posibile pe măsură ce procesele de monetarizare şi birocratizare 
pătrund în zonele centrale ale reproducerii culturale, integrării 
sociale şi socializării. Forme de interacţiune de natura mediilor nu 
pot interveni în domeniile vieţii - care, conform funcţiei lor, depind 
de acţiunea orientată comunicativ - fără ca să se instaleze efecte 
secundare patologice. în sistemele politice ale societăţilor 
capitaliste dezvoltate se conturează structuri de compromis care, 
privite istoric, pot fi concepute ca reacţii ale lumii vieţii la 
particularitatea sistemică şi creşterea în complexitate a procesului 
economic capitalist şi a aparatului de stat ce monopolizează 
puterea. Această istorie a genezei îşi lasă încă urmele în opţiunile 
pe care le menţine deschise compromisul, ajuns astăzi în criză, al 
statului social.52 

Opțiunile sunt determinate de logica unei politici orientate către 
imperativele sistemice economice şi statale. Ambele subsisteme 
controlate de medii, ce constituie reciproc ambiente unul pentru 
celălalt, trebuie totuşi să se adapteze inteligent unul altuia - şi nu 
doar să-şi externalizeze reciproc costurile, pentru a greva astfel 
un sistem global incapabil de autoreflectie. înăuntrul spaţiului de 
joc al unei asemenea politici, controversată este doar repartizarea 
corect dozată a sarcinilor problematice între subsistemele stat şi 

economie. Unii văd cauzele crizei în dinamica proprie dezläntuitä 
a economiei, alții în lanțurile birocratice pe care şi le văd impuse. 
Controlarea socială a capitalismului sau retransferarea 
problemelor de la administrația planificatoare la nivelul pieței 
sunt terapiile corespondente. Una din părți vede sursa 
dereglärilor induse sistemic ale cotidianitätii în forţa de muncă 
monetarizată, alta în paralizarea birocratică a inițiativei proprii. 
Dar ambele părți sunt de acord că domeniile de interacțiune ale 
lumii vieții - domenii lipsite de apărare în fața motoarelor 
modernizării sociale, statul şi economia -joacă doar un rol pasiv. 
între timp, legitimiştii statului social sunt peste tot în retragere, 
pe când neoconservatorii întreprind nestingheriti tentativa de a 
denunța compromisul reprezentat de statul social - sau cel puțin 
de a-i redefini condiţiile. Neoconservatorii îşi asumă, pentru o 
ameliorare energică a condițiilor de valorificare a capitalului, 
costuri care pe termen scurt ar putea fi' puse în seama lumii vieţii 
a subprivilegiatilor si exclusilor, dar şi riscuri ce se răsfrâng 
asupra societăţii ca întreg. Apar noile structuri de clasă ale unei 
societăţi segmentate în zone ale căror margini devin tot mai 
ample. Creşterea economică este ţinută în mişcare prin impulsuri 
inovative, impulsuri ce sunt pentru prima oară puse intenționat în 
legătură cu o spirală a înarmărilor ieşită de sub control. în acelaşi 
timp, obstinatia normativä a lumilor rationalizate ale vieţii, oricât 
de selectivă, nu îşi mai găseşte expresia doar în cerinţele clasice 
ale unei mai mari dreptäti distributive, ci în spectrul mai larg al 
aşa-numitelor valori postmateriale, în interesul pentru păstrarea 
fundamentelor naturale şi infrastructurilor comunicative ale unor 
forme de viaţă foarte diferenţiate. Astfel se nasc, între 
imperativele sistemului şi cele ale lumii vieţii, noi conflicte de-a 
lungul suprafeţelor de frictiune, conflicte ce nu mai pot fi închise 
între structurile actuale de compromis. Se pune astăzi întrebarea 


dacă se mai poate institui un nou compromis după vechile reguli 
ale politicii orientate sistemic - sau dacă managementul crizei 
aplicat la crizele cauzate sistemic şi percepute ca sistemice este 
efectuat prin mişcări sociale ce nu se mai orientează către nevoia 
de control a sistemului, ci către trasarea de graniţe între sistem şi 
lumea vieţii. 

IV 

Cu această întrebare atingem celălalt moment - posibilitatea unui 
control la scară mare al crizei, posibilitate pentru care altădată 
filosofia praxisului oferise instrumentul praxisului revoluţionar. 
Dacă societatea ca 


întreg nu mai este reprezentată ca un subiect de nivel superior 
care se cunoaşte, determină şi realizează pe sine, lipsesc atunci 
căile raportării la sine pe care revoluționarii ar putea păşi spre a 
acţiona pentru macrosubiectul paralizat, cu el şi asupra lui. Fără 
un macrosubiect autoreferent, ceva de genul unei cunoasteri 
autoreflexive a totalitätii sociale este tot atât de puţin conceptibil 
ca şi acţiunea societăţii asupra ei însăşi. Din momentul în care 
intersubiectivitätile de nivel superior ale proceselor publice de 
formare a opiniei şi voinţei intră în locul subiectului de nivel 
superior al ansamblului societăţii, raportările la sine de acest fel 
îşi pierd sensul. Ne putem întreba dacă în condiţiile schimbării 
premiselor mai are în genere vreun sens să vorbim despre 
„acţiunea societăţii asupra ei însăşi". 

Autoinfluenţarea necesită pe de o parte un centru reflexiv, în care 
societatea aflată în cursul unui proces de înţelegere de sine să 
constituie o cunoaştere de sine, iar pe de altă parte un sistem 
executiv care să acţioneze ca parte asupra întregului şi să poată 
influenţa întregul. Pot societăţile moderne să satisfacă aceste 
două condiţii? Cu referire la acestea, teoria sistemelor schiteazä 
imaginea societăţilor acentrice, „fără organe centrale".5% Conform 


ei, lumea vieţii s-a descompus fără rest în sisteme parţiale 
specializate funcţional precum economia, statul, educaţia, ştiinţa 
ş.a.m.d. Aceste monade sistemice, care au substituit relaţiile 
intersubiective epuizate prin raporturi funcţionale, se raportează 
simetric una la alta, fără ca echilibrul lor precar să poată fi reglat 
la nivel macrosocial. Ele trebuie să se echilibreze reciproc, pentru 
că nici una din funcţiile macrosociale ce se concretizează prin ele 
nu ajunge să deţină un primat macrosocial. Nici unul dintre aceste 
subsisteme nu ar putea ajunge în vârful ierarhiei şi nu ar putea să 
reprezinte întregul aşa cum altădată, în societăţile stratificate, 
împăratul reprezenta imperiul său. Societăţile moderne nu mai 
dispun de o instanţă centrală de autoreflectie şi control. 

Din perspectiva teoriei sistemelor, numai sistemele parţiale îşi 
dezvoltă ceva de genul unei conștiințe de sine, şi anume doar cu 
privire la propria funcţie. Aici, întregul se mai reflectă doar din 
perspectiva sistemului parţial, ca fiind ambientul social: „Prin 
aceasta, un consens care să funcţioneze în ansamblul societăţii 
asupra a ceea ce este şi ceea ce este valabil devine dificil şi, 
propriu-zis, imposibil; ceea ce este folosit drept context 
funcţionează în forma a ceva recunoscut provizoriu. în plus, există 
sintezele de realitate specializate funcţional, autentic productive, 
la nivelele complexităţii, sinteze ce şi le poate efectua fiecare 
sistem funcţional pentru sine, dar care nu se mai lasă însumate 
într-o concepţie de ansamblu asupra lumii în sensul unei 
congregatio corporum 


sau al unei universitas rerum." Acest „provizoriu" este explicat 
astfel de Luhmann într-o notă de subsol: " A fost o decizie aparte a 
filosofiei husserliene, cu urmări considerabile în discuţiile 
sociologice, de a acorda acestui provizoriu, cu titlul de „lume a 
vieţii", poziţia unei baze de plecare ce deţine valabilitatea ultimă a 
unui apriori concret." Conform lui, ar fi sociologic de nesustinut să 
postulezi pentru lumea vieţii un fel de „preeminentä ontologică". 
Mostenirea aprioris-mului husserlian poate însemna o povară 
pentru diversele varietăţi ale fenomenologiei sociale; însă 


conceptul de lume a vieţii din teoria comunicării s-a eliberat de 
ipotecile filosofiei transcendentale. La acest concept se va putea 
cu greu renunţa, dacă vrem să dăm socoteală de realitatea 
fundamentală care este socializarea lingvistică. Participanţii la o 
interacţiune nu ar putea performa acte de vorbire eficiente din 
punct de vedere al coordonării fără a presupune pentru toţi 
participanţii o lume a vieţii împărtăşită intersubiectiv, adaptată 
situaţiei lingvistice şi ancorată somato-centric. Fiecare lume a 
vieţii constituie pentru aceia ce acţionează orientat spre 
înţelegere, la persoana I singular sau plural, o totalitate de 
contexte de sens şi referinţă cu un punct zero în sistemul de 
coordonate alcătuit de timpul istoric, spaţiul social şi câmpul 
semantic. în plus, diferitele lumi ale vieţii ce vin în contact nu se 
opresc una lângă cealaltă fără a se înţelege. Ca totalitäti, ele sunt 
trase în värtejul pretentiei lor de universalitate şi-şi prelucrează 
diferenţele reciproce până când, cum spune Gadamer, 
universurile lor de înţelegere se „contopesc". De aceea şi 
societăţile moderne, în mare măsură descentrate, menţin în 
acţiunea comunicativă cotidiană un centru virtual de 
autointelegere, plecând de la care chiar şi sisteme de acţiune cu 
funcţii specifice rămân, atâta timp cât nu depăşesc orizontul lumii 
vieţii, în bună măsură intuitive. Acest centru e neîndoielnic şi o 
proiecţie, însă una eficace. Proiectele totalitätii policentrice, 
venindu-şi reciproc în întâmpinare, oferin-du-se unul altuia şi 
încorporându-se reciproc, produc centre concurente. Chiar şi 
identitățile colective plutesc pe curgerea interpretărilor şi se po- 
trivesc mai degrabă cu imaginea unei reţele fragile decât cu aceea 
a unui centru stabil al autoreflectiei. 

Praxisul cotidian oferă totuşi şi în societăţile nestratificate - cele 
care prin urmare nu mai dispun de o cunoaştere de sine în 
formele tradiţionale ale unei autoprezentări reprezentative - un 
spaţiu pentru procesele naturale ale autointelegerii şi formării 
identităţii. Şi în societăţile moderne se formează, din polifonicele 
şi confuzele proiecte ale totalităţii, o conştiinţă comună 

difuză. Aceasta se lasă concentrată şi articulată mai clar pe baza 
temelor specifice şi a contribuţiilor ordonate; în cadrul proceselor 
superioare şi condensate de comunicare ale unei sfere publice se 
ajunge la o mai mare claritate. Tehnologiile comunicării - aşa cum 
erau mai înainte tiparul şi presa, iar mai apoi radioul şi 
televiziunea - fac disponibile exprimări pentru aproape orice fel de 
context şi fac posibilă o reţea în înalt grad diferențiată de sfere 
publice locale şi supraregionale, literare, ştiinţifice şi politice, 
intrapar-tinice sau specifice asociaţiilor, dependente de medii sau 
subculturale. în sferele publice devin institutionalizate procese de 
formare a opiniei şi voinţei care, oricât de specializate ar fi, sunt 
orientate către difuziune si întrepătrundere reciprocă. Granițele 
sunt permeabile: fiecare sferă publică este totodată deschisă şi 
către altă sferă publică. Ele îşi datorează structurile lor discursive 
unei tendinţe universaliste cu greu ascunse. Toate sferele publice 
parţiale trimit către o sferă publică cuprinzătoare, în care 
societatea în ansamblu îşi formează o cunoaştere de sine. 
Iluminismul european a prelucrat această experienţă şi a preluat-o 
în structura programului ei. 

Ceea ce Luhmann numeşte „consens funcţionând macrosocial" 
este dependent de context şi failibil - în realitate provizoriu. însă 
există această cunoaştere reflexivă a societăţii în ansamblu. 
Aceasta se datorează însă doar intersubiectivitätii de un nivel 
superior a sferelor publice şi de aceea nu mai poate satisface 
criteriile de autoreflectie ale unui macrosubiect. Fireşte., un 
asemenea centru de autointelegere nu mai e suficient pentru ca 
societatea să acţioneze asupra sa înseşi; pentru aceasta ar mai fi 
încă nevoie de o instanţă centrală de control, care să primească şi 
să transforme cunoaşterea şi impulsurile sferei publice. 

Conform reprezentărilor normative ale tradiţiei noastre politice, 
aparatul statal legitimat democratic - transferat de la autoritatea 
regală la cea a poporului - trebuie să poată îndeplini opinia şi 
voinţa publicului format din cetăţeni. Cetăţenii înşişi iau parte la 
constituirea colectivă a conştiinţei, însă nu pot acţiona colectiv. 
Poate însă s-o facă statul? „Acţiune colectivă" ar însemna totuşi ca 
statul să transfere organizatoric cunoaşterea constituită inter- 
subiectiv a societăţii de la sine însuşi către o autodeterminare a 
societăţii. De această posibilitate trebuie totuşi să ne îndoim, şi 
aceasta deja pe temeiul teoriei sistemelor. Politica a devenit astăzi 
efectiv sarcina unui subsistem diferențiat funcţional; şi acesta nu 
dispune, faţă de celelalte subsisteme, de autonomia ce ar fi 
necesară pentru un control central, adică pentru o auto- 


influențare pornind de la societate ca totalitate şi întorcându-se 
tot asupra ei. 

Este evident că în societăţile moderne există o asimetrie între 
capacităţile (reduse) de autointelegere şi capacităţile (absente) de 
autoorganizare ale 


societăţii ca întreg. O dată schimbate premisele, nu mai există nici 
un echivalent pentru modelul din filosofia subiectului al 
autoinfluentärii, în general, şi pentru înţelegerea hegelian- 
marxistă a praxisului revoluţionar în particular. 

Această idee s-a răspândit cu mare eficacitate pe seama unei 
experienţe specifice pe care au putut-o avea îndeosebi partidele 
muncitoreşti şi sindicatele în realizarea proiectului statului social, 
de la sfârşitul celui de-al doilea război mondial încoace. Nu 
vorbesc despre problemele economice care au decurs din 
legislaţia socială de succes din timpul perioadei de reconstrucţie, 
nici despre limitele puterii sau capacităţii de intervenţie a 
administraţiei planificatoare, şi în genere nu vorbesc despre 
probleme de control. Am în vedere mai degrabă o schimbare 
caracteristică în perceperea puterii de stat legitimate democratic, 
care ar trebui introdusă în scopul „domesticirii sociale" a 
sistemului economic capitalist crescut natural, în special în scopul 
unei neutralizări a efectelor distructive pe care o creştere afectată 
de crize le are asupra existenţei şi lumii vieţii a celor ce muncesc 
şi sunt dependenţi.” Faptul că statul a intervenit activ nu doar în 
circuitul economic, ci şi în cel al vieţii cetăţenilor săi a fost văzut 
de către avocaţii statului social ca neproblematic - aceasta se 
întâmpla tocmai în scopul ca, prin intermediul relaţiilor de muncă 
şi angajare, să fie reformate condiţiile de viaţă ale cetăţenilor. La 
baza acestuia stătea ideea tradiţiei democratice conform căreia 
societatea ar putea acţiona asupra ei înşişi folosind instrumentul 
neutru al puterii politico-administrative. Tocmai această aşteptare 
a fost înşelată. 

între timp, o reţea tot mai deasă de norme juridice, de birocratii 
statale şi parastatale impänzeste viaţa de zi cu zi a clienţilor 
potenţiali şi reali. Discursuri extensive asupra juridicizării şi 


birocratizării, în general, asupra efectelor contraproductive ale 
politicii statului social în particular, asupra profesionalizării şi 
scientificizirii serviciilor sociale au atras atenţia asupra unei stări 
de fapt ce arată limpede că mijloacele juridico-administrative ale 
implementării programelor statului social nu reprezintă un mediu 
pasiv, lipsit de însuşiri, ca să spunem aşa. Mai degrabă, de ele 
este legat un praxis al izolării stărilor de fapt, al normalizärii şi 
supravegherii, a cărui putere reificatoare şi subiectivantă 
Foucault a urmărit-o până în cele mai mici ramificări capilare ale 
comunicării cotidiene. Deformările unei lumi a vieţii reglementate, 
dezmembrate, controlate şi asistate sunt cu siguranţă mai subtile 
decât formele palpabile ale exploatării materiale şi pauperizării; 
însă 


Note: 
526 Mă sprijin în cele ce urmează pe eseul cu acelaşi titlu din J. Habermas, 
Die neue Unubersichtlichkeit, Ffm. 1985. 


conflictele sociale - ce sunt astfel transferate asupra psihicului şi 
corporalului, şi interiorizate - nu sunt din această cauză mai puţin 
distructive. 

Astăzi este vizibilă contradictia imanentä proiectului statului 
social ca atare. Scopul său substanţial era eliberarea unor forme 
de viaţă structurate egalitar, care să deschidă totodată spaţii de 
joc pentru spontaneitate şi împlinire individuală. însă prin 
producerea de noi forme de viaţă, puterea ca mediu a fost 
suprasolicitată. După ce statul s-a diferențiat drept unul între mai 
multe sisteme funcţionale controlate de medii, lui nu-i mai este 
permis să se considere instanţa centrală de control în care 
societatea îşi reuneşte capacităţile de autoorganizare. Proceselor 
difuze, dar încă centrate pe ansamblul societăţii, de formare a 
opiniei şi voinţei ale unei sfere publice generale li se opune un 
sistem funcţional devenit autonom, care depăşeşte orizonturile 
lumii vieţii. Acest sistem îşi interzice perspectivele macrosociale şi 
nu poate percepe societatea ca întreg decât din perspectiva unui 
sistem parţial. 

Din luciditatea istorică asupra unui proiect de stat social coagulat 


birocratic izvorăşte o nouă privire, ascuţită oarecum stereoscopic, 
asupra „politicului". Alături de specificitatea sistemică a unui 
mediu de putere aplicabil numai în aparenţă raţional, devine 
vizibilă o a doua dimensiune. Sfera publică politică, în care 
societăţile complexe se distanțează normativ de sine şi 
prelucrează colectiv experienţele crizei, îşi ia faţă de sistemul 
politic o distanţă asemănătoare ca şi, mai înainte, faţă de cel 
economic. Primul sistem a căpătat un caracter la fel de 
problematic, în orice caz ambiguu, ca şi acesta din urmă. Acum, 
sistemul politic însuşi este perceput ca sursă de probleme, nu 
doar ca mijloc de soluţionare a problemelor. Ceea ce ajunge astfel 
la conştiinţă este diferenţa între probleme de control şi probleme 
de înţelegere. Devine manifestă diferenţa între dezechilibre 
sistemice şi patologii ale lumii vieţii, aşadar între perturbări ale 
reproducerii materiale şi întreruperi ale reproducerii simbolice a 
lumii vieţii. Devine cognoscibilă diferenţa între deficitele pe care 
structuri inflexibile ale lumii vieţii - prin dispariţia motivatiei sau a 
legitimării - le pot provoca furnizării de sisteme de ocupare (a 
forţei de muncă) şi de dominație - şi fenomenele unei colonizări a 
lumii vieţii din partea imperativelor sistemelor de funcțiuni, care- 
şi externalizează costurile. Pe baza acestor fenomene se arată că 
operaţiile de control şi înţelegere reprezintă resurse ce nu pot fi 
substituite una cu cealaltă într-o măsură arbitrară. Banul şi 
puterea nu pot nici cumpăra, nici impune solidaritate şi sens. Pe 
scurt, rezultatul ajungerii la luciditate e o nouă stare a conştiinţei, 
în care proiectul statului social devine într-o oarecare măsură 
reflexiv şi se orientează către domesticirea nu doar a economiei 
capitaliste, ci şi a statului însuşi. 


Dar dacă nu doar capitalismul, ci şi statul interventionist însuşi 
trebuie „îmblânzit social", atunci această sarcină trebuie 
redefinită. Proiectul statului social incredintase capacităţii de 
planificare a administraţiei publice influenţa stimulatoare asupra 
mecanismului de autocontrol al unui alt subsistem. Dacă această 
„reglementare" iniţiată indirect trebuie acum să se extindă asupra 
înseşi operaţiunilor de organizare ale statului, modul de 


influențare nu mai poate fi din nou determinat drept control 
indirect. Un nou potenţial de control ar putea fi de fapt instaurat 
doar printr-un alt subsistem. Chiar dacă s-ar găsi un asemenea 
sistem legat în serie, după un acces repetat de deziluzie şi 
distantare ar apărea totuşi din nou problema că perceperile 
crizelor lumii vieţii nu se lasă traduse fără rest in probleme de 
control referitoare la sistem. Este vorba, în schimb, despre 
construirea de praguri de stop în cadrul schimbului între sistem şi 
lumea vieţii, şi de inserarea de senzori în cadrul schimbului între 
lumea vieţii şi sistem. Probleme-limită de acest gen se pun de 
fiecare dată când o lume a vieţii amplu rationalizatä trebuie 
protejată faţă de imperativele insuportabile ale sistemului de 
ocupare a forţei de muncă sau faţă de efectele secundare 
penetrante ale protecţiei administrative a existenţei. 
Excomunicarea sistemică - pe care piaţa capitalistă a muncii o 
exercită asupra vieţii celor capabili de muncă, pe care reţeaua 
autorităţilor operatoare, regulatoare şi de supraveghere o exercită 
asupra formei de viaţă a clienţilor, pe care competiţia devenită 
autonomă a înarmării nucleare o exercită asupra aşteptării de 
viaţă a popoarelor - nu va fi înfrântă prin faptul că sistemele 
învaţă să funcţioneze mai bine. Mai degrabă ar trebui ca impulsuri 
venite din lumea vieţii să se poată deversa în autocontrolul 
sistemelor funcționale.” Aceasta necesită, fireşte, o relaţie 
schimbată între sfere publice autonome, autoorganizate, pe de o 
parte, şi domeniile de acţiune controlate de bani şi putere, pe de 
altă parte; cu alte cuvinte, o nouă diviziune a puterii pe 
dimensiunea integrării sociale. Puterea social-integratoare a soli- 
daritätii ar trebui să se poată afirma în faţa mediilor de control 
integrative în sistem care sunt banul şi puterea. 

Numesc autonome acele sfere publice care nu sunt produse şi 
întreţinute de către sistemul politic în scopul procurării 
legitimării. Centrele de comunicare condensată apărute spontan 
în microsectoarele praxisului cotidian se pot dezvolta până la 
nivelul de sfere publice autonome şi se pot fixa ca 
intersubiectivitäti autosustinute, superioare doar în măsura în 
care po- 


Note: 


527 Reflecţiile asupra unei „teorii societale a controlului" ale lui H. Wilke, 


Entzauberung des Staates, Konigstein 1983, 129 sqq., sunt mai înainte de 
toate interesante prin aceea cä autorul analizeazä, destul de incoerent, 
influentarea reciprocă a sistemelor autopo-ietice după modelul înţelegerii 
intersubiective. 


tentialul lumii vieţii este folosit în vederea autoorganizării şi 
utilizării autoorganizate a mijloacelor de comunicare. Formele ale 
autoorganizării întăresc capacitatea colectivă de acţiune. Fără 
îndoială, organizările aflate în preajma nivelului de bază nu 
trebuie să treacă pragul către organizarea formală, autonomizată 
ca sistem. De altfel, ele plătesc incontestabila creştere în comple- 
xitate prin aceea că scopurile organizării se detaşează de 
orientările şi atitudinile membrilor şi cad, în schimb, în 
dependenţa de imperativele de conservare şi, lărgire a 
patrimoniului de organizare. Asimetria dintre capacităţile de 
autoreflectie şi autoorganizare, pe care am atribuit-o societăţilor 
moderne în întregul lor, se repetă acum la nivelul autoorganizării 
proceselor de formare a opiniei şi voinţei. 

Aceasta n-ar trebui să constituie un impediment, dacă ne gândim 
că influențarea indirectă asupra mecanismelor individuale de 
autocontrol al subsistemelor diferenţiate funcţional înseamnă ceva 
cu totul diferit decât acţiunea orientată către un scop a societăţii 
asupra sa însăşi. închiderea autorefe-rentialä face sistemul 
funcţional politic şi economic imun la tentativele de intervenţie, în 
sensul intervenirii nemijlocite. Aceeaşi proprietate face totuşi 
sistemele de această dată sensibile la stimulii ce tintesc la o 
creştere a capacităţii lor de autoreflectie, adică a sensibilităţii la 
reacţia ambientului faţă de activităţile lor. Sferele publice 
autoorganizate ar trebui să dezvolte o combinaţie inteleaptä de 
putere şi autolimitare inteligentă, combinaţie necesară pentru a 
sensibiliza mecanismele de autocontrol ale statului şi ale 
economiei faţă de rezultatele orientate către un scop ale formării 
radical-democratice a voinţei. în locul modelului autoinfluentärii 
societăţii intră în scenă modelul unui conflict de graniţă, ţinut sub 
control de lumea vieţii, înfre aceasta din urmă şi cele două 
subsisteme, superioare prin complexitate şi numai foarte indirect 
influentabile, sisteme de a căror activitate lumea vieţii este 
dependentă. 

Sferele publice autonome îşi pot trage puterea numai din 
resursele lumilor vieţii amplu rationalizate. Aceasta este valabil în 
primul rând pentru cultură, adică pentru potenţialul de 
interpretare a lumii şi a lor înşilor pe care-l au ştiinţa şi filosofia, 
pentru potenţialul iluminist al ideilor morale şi juridice strict 


universaliste, nu în ultimul rând pentru conținuturile radicale de 
experienţă ale modernităţii estetice. Faptul că, astăzi, mişcările 
sociale preiau trăsăturile revoluțiilor culturale nu e întâmplător. 
De altfel, aici devine observabilă o slăbiciune structurală ce este 
imanentă tuturor lumilor moderne ale vieţii. Mişcările sociale îşi 
primesc forţa de impact din ameninţarea la adresa identitätilor 
colective bine conturate. Deşi asemenea identități rămân mereu 
ataşate particularismului unei forme de viaţă determinate, ele 
trebuie să 


adopte în sine conţinutul normativ al modernităţii - acel failibilism, 
universalism şi subiectivism care subminează de fiecare dată forţa 
şi structura concretă a oricărui particular. Statul democratic 
naţional şi constituţional, rezultat al Revoluţiei Franceze, era până 
acum singura formaţiune de identitate reuşită la scara istoriei 
universale, care putea concilia fără constrângere generalul şi 
particularul.. Partidul comunist nu a fost capabil să dizolve iden- 
titatea statului naţional. Dacă nu în naţiune, atunci în ce alt sol 
mai pot astăzi prinde rădăcini orientările valorice cu caracter 
universalist?°®® Comunitatea atlantică de valori, ce se cristalizează 
în jurul NATO, e doar puţin mai mult decât o formulă de 
propagandă pentru ministerele apărării. Europa lui Ade-nauer şi a 
lui De Gaulle oferă doar suprastructura pentru baza unei uniuni 
comerciale. Ca imagine opusă acestei Europe a Pieței Comune, 
intelectualii de stânga din timpurile recente trasează un proiect 
cu totul diferit. 

Visul acestei identități europene complet diferite, care-şi asumă 
cu hotărâre moştenirea raționalismului occidental, se formează 
într-un moment în care Statele Unite, sub drapelul unei „a doua 
revoluţii americane", sunt pe punctul de a recădea în iluziile 
modernităţii timpurii. în utopiile ordinii ale vechilor romane ale 
Statului, formele de viaţă raţionale intră într-o înşelătoare 
simbiozä cu stăpânirea tehnică a naturii şi cu o mobilizare brutală 
a forţei sociale de muncă. Această echivalare a fericirii şi 
emancipării cu puterea şi producţia a iritat încă de la începuturi 
înţelegerea de sine a modernităţii - şi a pus pe ordinea de zi două 
sute de ani de critică a modernităţii. 


Insă acelaşi gest de dominare, utopic în sensul rău, continuă acum 
să trăiască într-o caricatură ce pune masele în mişcare. SF-ul 
războiului stelelor este pentru planificatorii de ideologie suficient 
de bun pentru a declanşa - cu viziunea macabră a unui spaţiu 
cosmic militarizat - impulsul inovativ ce pune pe picioare colosul 
capitalismului mondial, pentru următoare rundă tehnologică. 
Vechea Europă va găsi calea către o nouă identitate doar atunci 
când va opune scurtcircuitului între creşterea economică, cursa 
înarmărilor şi „vechile valori" viziunea unei evadări de sub 
constrângerile sistemice auto-impuse, când va pune capăt 
confuziei - ca şi cum conţinutul normativ al modernităţii, acumulat 
în lumile rationalizate ale vieţii, ar putea fi eliberat doar în 
sisteme ce devin tot mai complexe. Faptul că capacitatea 
internaţională de concurenţă - pe pieţe sau în spaţiul cosmic - este 
indispensabilă pentru pura supravieţuire este una din certitudinile 
cotidiene în care se condensează constrângerile sistemice. 
Fiecare justifică expansiunea si 


Note: 


528 Cf. J. Habermas, „Konnen komplexe Gesellschaften eine verniinftige 
Identităt ausbilden?", în idem, Zur Rekonstruktion des Historischen 
Materialismus, Ffm. 1976, 92 sqq. 


intensificarea propriilor forte prin expansiunea si intensificarea 
fortelor altora, de parcä nu regulile jocului social-darwinist ar fi 
cele care stau la baza jocului de forte. Europa modernă a creat 
presupozitiile spirituale şi fundamentele materiale pentru o lume 
în care această mentalitate a luat locul raţiunii - acesta este 
adevăratul nucleu al criticii raţiunii practicate începând cu 
Nietzsche. Cine altcineva decât Europa ar putea obţine din 
propriile tradiţii discernământul, energia, curajul viziunii - tot 
ceea ce ar fi necesar pentru a răpi forţa formatoare de mentalitate 
premiselor de multă vreme nonmetafizice, metabiologice ale unei 
constrângeri oarbe către menţinerea si potentarea sistemului? 
Excurs asupra preluării moştenirii filosofiei subiectului în 
teoria sistemelor a lui Luhmann 

N. Luhmann a prezentat „schita" unei teorii generale a 
societăţii." El face cu ea bilanţul provizoriu al unei expansiuni 


teoretice tot mai extinse şi mentinändu-se peste decenii, astfel 
încât proiectul poate fi acum văzut în ansamblul său. Credem, în 
orice caz, că înţelegem mai bine ceea ce se petrece sub ochii 
noştri. întreprinderea lui Luhmann caută să se alăture mai puţin 
tradiţiei specializate a teoriei sociale de la Comte până la Parsons, 
cât mai degrabă istoriei problematicii filosofiei conştiinţei de la 
Kant la Husserl. Această teorie a sistemelor nu conduce sociologia 
în vreun fel pe cărarea sigură a ştiinţei; ea se prezintă mai 
degrabă drept succesoarea unei filosofii apuse. Vrea să 
moştenească conceptele fundamentale şi problematizările 
filosofiei subiectului şi totodată să depăşească capacitatea 
acesteia de a rezolva probleme. Cu aceasta are loc o schimbare de 
perspectivă ce răpeşte obiectul autocriticii unei modernitäti 
neîmpăcate cu sine. Teoria sistemică a societăţii, aplicată la ea 
însăşi, nu are altă soluţie decât să se situeze afirmativ faţă de 
creşterea complexităţii societăţilor moderne. Mă interesează în 
acest moment dacă prin această reatribuire, efectuată distanțat, a 
moştenirii filosofiei subiectului sunt de asemenea transferate 
teoriei sistemelor şi acele probleme mai vechi, lăsate ca 
moştenire, care, de la moartea lui Hegel, au produs îndoielile, 
examinate de noi, faţă de raţiunea centrată în subiect ca principiu 
al modernităţii.530 


Note: 


529 N. Luhmann, Soziale Systeme, Ffm. 1984. 

5% Ca unul pätit, ştiu desigur că facem o nedreptate bogätiei unei teorii 
dacă o abordăm ferm sub un singur aspect - îns ă doar sub acest aspect 
ne intereseaz ă ea în contextul de fată. 


Dacă am vrea să introducem - fără o pierdere de nivel - conceptul 
de sistem, dezvoltat în contexte cibernetice şi biologice, în locul 
conceptului de subiect cunoscător, dezvoltat de la Descartes până 
la Kant, ar trebui să fie efectuate următoarele redispuneri. In locul 
raportului interior-exterior dintre subiectul cunoscător şi lume - ca 


totalitate a obiectelor cognoscibile - intră relaţia sistem-ambient. 
în ceea ce priveşte operaţiile conştiinţei, cunoaşterea lumii şi 
cunoaşterea de sine au constituit problema de referinţă. Acum, 
această problemă este subordonată celei a conservării şi lărgirii 
patrimoniului sistemului. AutoreferenţiaLitatea sistemului este 
modelată după cea a subiectului. Sistemele nu se pot raporta la 
altceva fără a se raporta la sine şi fără a se asigura reflexiv de 
sine. Evident, „şinele" sistemului se deosebeşte de cel al 
subiectului, pentru că nu se concentrează în „eu"-ul din „eu 
gândesc" aperceptiv care, după formularea lui Kant, trebuie să 
poată însoţi toate reprezentările mele. Teoria 'internelor trebuie 
să ţină la distanţă de „sinele" autoreferirii toate conotauue unei 
identități, produse prin activităţi de sinteză, a conştiinţei de sine. 
Autoreferenţialitatea caracterizează activităţile individuale ale 
sistemului în modul său de operare; însă din autoreferiri 
punctuale nu ia naştere nici un centru în care sistemul ca întreg 
se face prezent pentru sine şi în care se cunoaşte în forma 
conştiinţei de sine. în acest fel, conceptul de reflexivitate este 
despărţit de acela de conştiinţă. Fireşte, este atunci nevoie de un 
echivalent pentru substratul de conştiinţă al acelei autoreferiri 
prin care se distinge treapta vieţii socioculturale. Ca rezultat 
emergent, Luh-mann introduce un concept special de „sens". 
Pentru aceasta, se foloseşte de descrierile fenomenologice ale lui 
Husserl, pentru care semnificaţia unei expresii simbolice trimite la 
o intenţie aflată la baza ei; „intentia" este, faţă de „semnificatie", 
conceptul mai primitiv. Corespunzător, Luhmann defineşte 
„sensul" la nivel prelingvistic drept un context de trimitere al 
posibilităţilor actualizabile, context raportat la intentionalitatea 
trăirii şi acţiunii. în locul subiecţilor capabili de conştiinţă de sine 
intră astfel sisteme ce elaborează sensul sau îl prelucrează. 

Din această substituire conceptuală ce menţine figuri de gândire 
ale filosofiei subiectului în forma analogiilor structurale derivă - 
pe fundalul mişcării de gândire de la Kant, trecând prin Hegel, 
până la Marx - consecinţe lămuritoare. Prima priveşte 
transformarea empiristă a abordării filosofic-transcendentale. Ce-i 
drept, relaţia sistem-ambient este gândită în întregime 


după modelul unei lumi constituite prin conştiinţa 
transcendentală. în măsura în care sistemul se delimitează de 
ambientul său, el îl constituie pe acesta, pentru sine, ca pe un 
orizont universal de sens. Dar sistemele ce elaborează sensul se 
prezintă numai la plural; ele apar şi se menţin în condiţiile mar- 
ginale contingente ale unui ambient supercomplex şi nu sunt 
armonizate în prealabil precum subiecţii empirici în forma unitară 
a unei conştiinţe transcendentale în genere. In locul lumii unice, 
întemeiate transcendental, apar ambientele multiple, relative la 
sistem.55! Teoreticianul sistemelor întâlneşte diverse relaţii sistem- 
ambient în domeniul său de obiecte. în măsura aceasta, distincţia 
între transcendental şi empiric îşi pierde semnificaţia. 

în al doilea rând, teoria sistemelor depăşeşte cu această decizie, 
ca şi Hegel la vremea sa, limitele idealismului subiectiv. Hegel 
căpătase acces nu doar la dimensiunea temporală a istoriei 
genezei subiectului transcendental; el a văzut structura 
fundamentală a conştiinţei de sine concretizându-se şi dincolo de 
subiectul cunoscător, în domeniul spiritului obiectiv (şi absolut). 
Nu numai spiritul subiectiv este caracterizat de trăsături ale 
subiectivitätii, ci şi cel obiectiv (şi absolut). Ca si Hegel cu 
conceptul de spirit, şi Luhmann îşi câştigă, cu conceptul său de 
sistem prelucrător de sens, libertatea de mişcare pentru a supune 
societatea, ca sistem social, unei cercetări similare cu cea a 
conştiinţei ca sistem psihic. Sistemele prelucrătoare de sens 
coincid cu sistemele dependente de conştiinţă tot atât de puţin ca 
şi spiritul cu spiritul subiectiv. Pe de altă parte, premisele 
empiriste necesită o linie clară de separare între evenimente 
interne sistemului şi evenimente în ambient. De aceea toate 
sistemele constituie ambiente unul pentru celălalt şi întăresc 
reciproc complexitatea ambientului, pe care fiecare dintre ele 
trebuie să o domine. Sistemele nu pot, precum subiecţii, să se 
combine unul cu altul în agregări de sisteme de grad superior; nici 
nu sunt incluse dinainte, ca momente, într-o asemenea totalitate. 
în această privinţă, teoria sistemelor nu face pasul înainte de la 
idealismul subiectiv la cel obiectiv. 

în al treilea rând, rezultă o paralelă cu Marx, care înlocuise 
„conştiinţa de sine" cu „praxisul" şi dăduse procesului de formare 
a spiritului o turnură naturalistică. Munca socială trebuia să 


medieze metabolismul dintre „specie" şi natura exterioară, 
obiectivată ca ambient. Astfel, procesul circular - care începe cu 
cheltuirea forţei de muncă şi se reîntoarce la regenerarea forţei 
de muncă prin producţie şi consumul bunurilor produse - a putut fi 
reprezentat ca autoproducere reproductivă a speciei. Teoria 
sistemelor tratează acest fapt 

146). 


ca pe un caz particular al autopoiezei. Ceea ce, după Marx, era 
valabil pentru reproducerea materială a societăţii, e valabil pentru 
sistemele autoreferentiale în genere; fiecare element folosit în 
sistem trebuie să fie produs de însuşi acest sistem şi nu poate fi 
preluat „gata de folosire" din ambientul acestuia. 
Autoreferenţialitatea operaţiunilor sistemelor prelucrătoare de 
sens are, mai înainte de toate, sensul practic al autoproducerii, nu 
sensul teoretic al auto-prezentificării. 

Pe baza acestor premise, teoria sistemelor împărtăşeşte cu teoria 
marxistă a societăţii şi reflectia asupra propriilor contexte ale 
genezei şi utilizării. Acţiunea cognitivă a teoriei sistemelor se 
reflectă ca parte componentă şi funcţie a proceselor sociale, către 
care ea se îndreaptă totodată ca obiecte ale ei. Aici, de altfel, 
teoria marxistă menţine un concept al raţiunii care îi permite să 
stabilească raportul intern al autoreflectiei şi valorii de adevăr cu 
o emancipare de sub forţele naturii exterioare şi interioare.5%? 
Teoria sistemică dizolvă actele cognitive, chiar şi pe cele proprii, 
într-o operaţiune a sistemului de dominare a complexităţii şi, prin 
aceasta, sustrage cunoaşterii orice moment de neconditionare. 
Teoria sistemelor se înţelege pe sine ca analiză funcţională şi se 
cunoaşte, graţie problemei de referinţă alese prin această metodă, 
ca fiind inserată fără soluţie de continuitate în contextele 
funcţionale ale autoafirmării sistemice - fără intenţia şi forţa de a 
depăşi aceste contexte în vreun fel. 

în al patrulea rând, trecerea, reflectată filosofic, la paradigma 
sistemică, are drept consecinţă o revizuire cuprinzătoare a 
conceptualitätii tradiţiei occidentale fixate pe fiinţă, gândire şi 


adevăr. Cadrul de raportare non-ontologic devine explicit dacă 
înţelegem că cercetarea întreprinsă de teoria sistemelor se 
concepe pe sine ca un subsistem (al sistemului ştiinţei sau 
societăţii) cu ambient propriu. în acest ambient, relaţiile sistem- 
ambient găsite alcătuiesc complexitatea pe care teoria sistemelor 
trebuie s-o capteze şi s-o prelucreze. Prin aceasta, premisele 
ontologice ale unei lumi autosustinute a fiinţărilor ordonate 
raţional, ca şi premisele epistemologice ale unei lumi de obiecte 
reprezentabile, raportată la subiecţi cunoscători, sau premisele 
semantice ale unei lumi a stărilor de fapt existente, raportată la 
propoziţii asertorice - sunt dintr-o dată invalidate. Toate premisele 
care, în metafizică, teoria cunoaşterii sau analiza limbajului 
postulau caracterul de nedepäsit al unei ordini cosmice, al relaţiei 
subiect-obiect sau al relaţiei între propoziţii şi stări de fapt, sunt 
date la o parte fără a fi discutate. Teoria sistemelor a lui 


Note: 


J. Habermas, Erkenntnis und' Interesse, Ffm. 1968, 59 sqq. 
in aceastä privintä, Luhmann il urmeazä pe Nietzsche, nu filosofia 
subiectului. Cf. mai sus, nota 8. 


Luhmann efectuează o mişcare a gândirii de la metafizică la 
metabiologie. Oricät de accidental se poate sä se fi näscut 
termenul „metafizicä", i se poate totusi atribui semnificatia unei 
gândiri ce pleacă de la „pentru noi"-ul fenomenelor fizice şi 
întreabă despre ce este dincolo de acestea. Am putea atunci numi 
„metabiologică" o gândire care pleacă de la „pentru noi"-ul vieţii 
organice — şi trece dincolo de ea; am în vedere fenomenul 
fundamental, descris cibernetic, al autoafirmării sistemelor 
autoreferentiale faţă de un ambient supercomplex. Această 
diferenţă faţă de ambient, menţinută de sistem însuşi, este pusă 
ca ceva de nedepäsit. 

Autoconservarea augmentativă de sine a sistemului înlocuieşte 
raţiunea determinată în raport cu fiinţa, gândirea sau expresia. Cu 
această abordare, Luhmann depăşeşte şi o critică a raţiunii ce 
vrea să demaste puterea autoafirmării ca fiind esenţa latentă a 
unei raţiuni centrate în subiect. Sub numele de raționalitate a 
sistemului, raţiunea lichidată ca iraţională se recunoaşte a fi 


tocmai această funcţie: ea este ansamblul condiţiilor ce fac po- 
sibilă conservarea sistemului. Rațiunea functionalisticä se exprimă 
in dezmintirea de sine ironică a unei raţiuni restrânse la 
reducerea complexităţii. Restrânsă, pentru că acum cadrul de 
raportare metabiologie nu depăşeşte -aşa cum face teoria 
comunicării prin conceptul ei de rațiune comunicativă dezvoltat 
din funcţiile limbajului şi pretenţiile de validitate - ci subminează 
limitarea logocentrică a metafizicii, filosofiei transcendentale şi 
semanticii. Rațiunea devine, încă o dată, o suprastructură a vieţii. 
Sub acest aspect, nu se schimbă nimic prin promovarea „vietii" la 
nivelul de organizare al „sensului". Căci prin conceperea în 
manieră funcţionalistică a sensului, aşa cum vom vedea, 
conexiunea internă între semnificaţie şi validitate este dizolvată. 
Se întâmplă ca la Foucault: în cazul adevărului (şi al validității in 
genere) mai interesează doar efectele de genul a-lua-drept- 
adevărat. 

în fine, trecerea de la subiect la sistem are şi o a cincea 
consecinţă relevantă în contextul nostru. O dată cu conceptul de 
subiect, oricărei auto-referiri posibile i se atribuie un Sine 
constituit în cunoaşterea de sine. Şi în autodeterminare şi 
autorealizare este imanentă acea forţă centripetă ce face ca toate 
mişcările spiritului să culmineze şi să înceteze doar în conştiinţa 
de sine. Din momentul în care sistemul ia locul „sinelui" în cadrul 
raportării la sine, cade posibilitatea unei sinteze centralizante a 
întregului în cunoaşterea de sine; structura raportării la sine 
rămâne legată doar de elemente individuale. Ea asigură 
închiderea sistemului - care e totodată deschis către ambient - nu 
prin intermediul unui centru, ci prin legături la periferie: „Şinele 
raportării la sine nu e niciodată totalitatea unui sistem închis, şi 
nu e niciodată acrul însuşi al referirii" - mijlocirea cu sine ridicată 
de Hegel la 


nivel de absolut - „E vorba întotdeauna numai de momente ale 
contextului constituirii sistemelor deschise, care poartă 
autopoiesis-ul acestui context... Justificarea pentru a vorbi aici de 


autoreferentä (parţială sau concomitentă) provine din faptul că 
este vorba de condiţii de posibilitate ale autoproducerii 
autopoietice." (p. 630) 

Aceastä lipsä a sinelui in sistemele autoreferentiale se oglindeste 
acum in caracterul acentric al societätilor care s-au transformat in 
întregul lor prin diferentieri funcţionale: „Aceasta are ca urmare 
faptul că nu se mai poate stabili o perspectivă fixă pornind de la 
care întregul - fie că-l numim societate sau stat - să poată fi corect 
observat" (ibidem) 

Unitatea societăţilor moderne se prezintă, din perspectivele 
subsistemelor lor, de fiecare dată diferit. Deja din motive 
analitice, perspectiva centrală a unei conştiinţe de sine 
macrosociale a sistemului nu mai poate exista. Dar dacă 
societăţile moderne nu mai au deloc posibilitatea de a-şi construi 
o identitate raţională, lipseşte orice punct de referinţă pentru o 
critică a modernităţii. Chiar dacă am voi să aderăm la această 
critică fără o orientare precisă, ea ar trebui să eşueze în faţa 
realităţii unui proces de diferenţiere socială care a depăşit de 
multă vreme concepţiile vechi-europene ale raţiunii. Există tocmai 
în patosul lui Luhmann, în acest simţ al realităţii legat de 
rationalitätile parţiale institutionalizate, o moştenire în mare parte 
germană, transmisă de la hegelienii de dreapta, deveniți sceptici, 
până la Gehlcn. 

Deoarece raportarea la sine gândită în termenii filosofiei 
subiectului presupune că identitatea subiectului care se cunoaşte 
pe sine este drept punctul de referinţă suprem, mişcarea de 
gândire de la Kant la Hegel se poate revendica de la o logică 
internă: în final, diferenţa între sinteza fondatoare de unitate şi 
multiplicitatea cuprinsă în ea continuă să necesite o identitate 
ultimă, care cuprinde identitatea şi non-identitatea. Aceasta era 
tema scrierii lui Hegel despre diferenţă. Din aceeaşi perspectivă 
conceptuală elaborase Hegel experienţa fundamentală a 
modernităţii culturale şi sociale - atât suprasolicitarea capacităţii 
de acţiune social-integrativă a lumilor vieţii vechi-europene prin 
critica iluministä a religiei, cât si persistenta relaţiilor sociale 
reificate sistemic în economia capitalistă şi în statul birocratic. 
Rațiunea trebuia să preia rolul social-integrativ al religiei - acest 
motiv fundamental al filosofiei concilierii a apărut simultan dintr-o 
experienţă contemporană a crizei şi din acea tendinţă inerentă 
filosofiei subiectului. Diagnoza timpului îşi datora problematizarea 
specifică unei dialectici a obiectivării inerente conceptului de 
conştiinţă de sine din filosofia subiectului, dialectică ce a fost 
pentru prima oară elaborată de Fichte. Dat fiind că autoreflectia 


trebuie să transforme în obiect al său ceva ce - ca sursa spontană 
a oricărei subiecti- 


vitäti - se sustrage în genere formei obiectelor, raţiunea 
conciliatoare nu poate fi înţeleasă după modelul raportării la sine 
obiectivante a subiectului cunoscător, prin urmare, nu poate fi 
înţeleasă în maniera „filosofiei reflectiei". Altfel, o facultate finită 
ar fi pusă ca absolută, iar locul raţiunii ar fi uzurpat de intelectul 
idolatrizat. După acest model Hegel a conceput abstractiile vieţii 
spirituale si sociale ca fiind ceva „pozitiv". Ele trebuiau să poată fi 
depăşite doar pe calea autoreflectiei radicalizate - printr-o mişcare 
ce-şi avea telos-ul în cunoaşterea absolută, în cunoaşterea de sine 
a întregului. 

întrucât prin deplasarea de la subiect la sistem „sinele" raportării 
la sine cade, teoria sistemelor nu mai dispune de nici o figură de 
gândire care să corespundă actului vulnerant şi represiv al 
reificării. în conceptul de raportare la sine din filosofia subiectului, 
reificarea subiectivitätii este inserată structural ca posibilitate de 
eroare. O eroare categorială comparabilă ar fi putea fi aici faptul 
acesta: ca un sistem să se înţeleagă pe sine ca ambient; însă 
această posibilitate este exclusă prin definiţie. Nici procesele de 
delimitare, ce însoțesc orice constituire a sistemului, nu pot fi 
caracterizate de conotaţii ca „excludere" sau chiar „proscriere". 
Este un procedeu absolut normal ca un sistem, în cursul formării 
sale, să distanteze ceva ca ambient al său. Considerate istoric, 
impunerea statutului de muncitor salariat şi apariţia 
proletariatului industrial, subordonarea populaţiei faţă de 
administraţiile centralizate nu s-au făcut fără dureri. însă teoria 
sistemelor ar trebui - chiar dacă ar putea reduce asemenea 
procese la formule de probleme - să conteste societăţilor moderne 
posibilitatea unei perceperi a crizelor ce nu poate fi redusă 
imediat la perspectiva unui subsistem special. 

Dacă societăţile diferenţiate funcţional nu dispun de vreo 
identitate, atunci ele nici nu-şi pot construi o identitate raţională: 
„Rationalitatea socială ar necesita ca problemele de ambient 
declanşate de societate, în măsura în care privesc societatea, să 
fie reproduse în sistemul societăţii, adică introduse în procesele 
sociale de comunicare. Aceasta poate surveni, în măsură limitată, 


în sistemele funcţionale individuale - ca atunci când medicii văd 
din nou bolile, de data aceasta cauzate chiar de ei. Este însă mai 
tipic cazul în care un sistem funcţional grevează, prin intermediul 
ambientului, alte sisteme funcţionale. Lipseşte însă cu precădere 
un subsistem social pentru perceperea interdependentelor cu 
ambientul. Un asemenea sistem nu poate rezulta din diferenţierea 
funcţională; căci asta ar însemna că societatea însăşi apare încă o 
dată în cadrul societăţii. Principiul diferentierii face chestiunea 
rationalitätii mai urgentă, şi totodată mai insolubilă." (p. 645) Nu 
fără sarcasm, Luhmann respinge încercările corespondente de 
soluţionare ale filosofiei subiectului: 


„Spiritele simple vor să combată aici cu etica. Nu cu mult mai bun 
este statul lui Hegel. Şi nu cu mult mai bună speranţa lui Marx în 
revoluţie." (p. 599) 

Am discutat mai sus (în prelegerea XII) temeiurile care pledează 
împotriva construcţiei din filosofia subiectului a unei conştiinţe 
macrosociale. Dacă indivizii sunt ordonati şi subordonați ca părţi 
ale unui subiect superior al societăţii ca întreg, rezultă un joc cu 
sumă zero, în care fenomene moderne precum spaţiul crescând de 
mişcare şi gradul de libertate al indivizilor nu pot fi corect 
sistematizate. Dificultăţi prezintă şi o conştiinţă maerosocială care 
este reprezentată ca autoreflectie a unui macrosubiect. în 
societăţile diferenţiate, o cunoaştere exigentă, îndreptată către 
totalitatea societăţii, se concretizează în sisteme de cunoaştere 
specializate, nu însă în centrul societăţii, ca o cunoaştere despre 
sine însăşi a societăţii în ansamblu. Desigur, am cunoscut o 
strategie conceptuală alternativă, care ne împiedică să 
abandonăm concepţia unei autoreprezentări a societăţii. Sferele 
publice pot fi concepute ca intersubiectivitäti de grad superior. în 
ele se pot articula autoatribuiri colective care formează identități. 
Iar în sferele publice superior agregate se poate articula o 
conştiinţă maerosocială. Aceasta nu mai are atunci nevoie să 
satisfacă cerinţele de precizie pe care filosofia subiectului le 
impune conştiinţei de sine. Nici filosofia, nici teoria socială nu mai 
sunt acelea în care se concentrează cunoaşterea de sine a 
societăţii. 

Prin intermediul acestei conştiinţe comune - oricât de difuză şi în 


sine de controversată ar fi ea - societatea în ansamblul ei se poate 
distanţa normativ de sine şi poate reacţiona la perceperea 
crizelor; ea poate aşadar realiza tocmai ceea ce Luhmann îi 
contestă ca posibilitate raţională: „Ce ar însemna dacă societatea 
modernă s-ar interoga asupra propriei rationalitäti" e clar pentru 
Luhmann. Cu fiecare pas pe calea reflectiei „problema rationa- 
litätii ar deveni mai acută şi mai insolvabilă." De aceea, ea nu ar 
mai trebui pusă deloc: „Schiţarea problemei rationalitätii nu 
implică faptul că societatea ar trebui să rezolve probleme de acest 
tip pentru a-şi asigura supraviețuirea. Pentru supravieţuire e 
suficientă evoluţia." (p. 654) 

Procesele de formare a opiniei şi voinţei - procese în înalt grad 
agregate, concretizate public, dar apropiate de lumea vieţii - 
trădează strânsa legătură între socializare şi individualizare, între 
identități ale eului şi identități de grup. Luhmann, care nu are la 
dispoziţie concepţia intersubiectivitätii produse lingvistic, nu-şi 
poate reprezenta asemenea conexiuni interne decât după modelul 
incluziunii părţilor conţinute în întreg. El consideră această 


figură de gândire „umanistă"5% şi se distanțează de ea. Tocmai 
apropierea tehnic-coheeptuală de filosofia subiectului sugerează - 
după cum o arată exemplul lui Parsons - imitarea pur şi simplu a 
modelului clasic şi abordarea sistemului social (la Parsons: 
sistemul de acţiune) ca întregul care cuprinde sistemele psihice ca 
subsisteme ale sale. Prin aceasta, totuşi, lipsurile pe drept 
reproşate filosofiei subiectului ar trece în teoria sistemelor. Din 
acest motiv, Luhmann se decide pentru o soluţie de a cărei 
anvergură, în ce priveşte strategia teoretică, e pe deplin 
conştient: „Dacă privim omul ca parte a ambientului societăţii (în 
loc de parte a societăţii înseşi), atunci acest fapt schimbă 
premisele tuturor problematizărilor tradiţionale, prin urmare şi 
premisele umanismului clasic" (p. 288). Şi invers: „Cel care aderă 
la această premisă (sau aceste premise) şi vrea să apere (cu ele) 
un interes al umanităţii, trebuie din această cauză să se declare 
adversar al teoriei sistemelor" (p. 92) 


în realitate, acest antiumanism metodic555 


nu se îndreaptă contra 


unei figuri de gândire greşite - pentru că ar include concrete părţi 
în întreg - ci contra unei „cerinţe de umanitate" care ar putea fi 
rezolvată şi fără recurgerea la concretismul întregului şi părţilor 
sale. Mă refer la „cerinta" de a conceptualiza societatea modernă 
astfel încât pentru ea, posibilitatea de a se distanţa normativ de 
sine în întregul ei şi de a prelucra perceperea crizelor la nivelul 
superior al proceselor de comunicare ale sferei publice să nu fie 
deja prejudecată negativ prin alegerea conceptelor fundamentale. 
Constructul unei sfere publice care ar putea îndeplini aceste 
funcţii nu-şi mai găseşte, fireşte, locul odată ce acţiunea 
comunicativă şi lumea vieţii împărţită intersubiectiv se insinuează 
între tipuri de sisteme care constituie - precum sistemul psihic şi 
cel social - ambiente unul pentru celălalt şi nu mai intretin 
reciproc decât relaţii externe. 

II 

Fluxul actelor între autorităţile ministeriale şi conştiinţa 
încapsulată monadic a unui Robinson oferă reprezentările-cheie 
pentru decuplarea con- 


Note: 

532 Luhmann subliniază „că pentru tradiţia umanistă, omul stă înăuntrul, 
nu în afara ordinii sociale. El trece drept parte componentă a ordinii 
sociale, drept element al societăţii înseşi. Dacă a fost numit individ, 
aceasta s-a întâmplat pentru că el era, pentru societate, un element ultim, 
de nedizolvat," (Luhmann (1984), 286). 

3 Accesele de antiumanism normativ - precum cele care au marcat opera 
lui Gehlen -lipsesc la Luhmann aproape cu desăvârşire. 


ceptuală dintre sistemul social şi cel psihic” în care unul trebuie 
să fie bazat doar pe comunicare, iar celălalt doar pe constiintä.°°® 
In această separare abstractă a sistemului psihic şi social se 
impune de asemeni o moştenire a filosofiei subiectului: relaţia 
subiect-obiect oferă tot atât de puţine legături conceptuale cu 
intersubiectivitatea pur lingvistică a înţelegerii şi sensului 
împărtăşit comunicativ pe cât oferă şi relaţia sistem-ambient. 
Luhmann oscilează, bineînţeles, între construcţia 


intersubiectivitätii plecând de la întretăierea perspectivelor 
individuale aparţinând indivizilor -o transformare în termenii 
teoriei evoluționiste a rezultatelor realizate în filosofia subiectului 
de la Fichte la Husserl - iar pe de altă parte, de la egala 
originaritate evoluționistă a conştiinţei individuale si a sistemului 
autoportant de perspective.5% 

Şi această a doua concepţie suferă - ca şi cea clasică - de lipsa 
conceptelor lingvistice fundamentale adecvate. Luhmann trebuie 
să introducă „sensul" ca un concept neutral opus „comunicärii" şi 
„constiintei", însă în aşa fel încât el să se poată ramifica în 
modalităţi de tip diferit ale prelucrării. Altfel, sistemele ce 
operează pe baza comunicării şi conştiinţei n-ar putea constitui 
ambiente unul pentru celălalt. Deşi teoria sistemelor dă, la 
aceleaşi întrebări, răspunsuri structural similare cu cele ale 
filosofiei subiectului la vremea ei, teoria socială se află astăzi în 
faţa unei situaţii argumentative diferite. Nu numai în tradiţia lui 
Humboldt a ştiinţelor spiritului, ci şi în filosofia analitică a 
limbajului, precum şi în pragmatism şi structuralism 

5 Luhmann (1984), p. 142: „Sensul se poate insera într-o secvenţă care e 
fixată de sentimentul corporal al vieţii şi apare apoi ca şi conştiinţă. Dar 
sensul se poate insera şi într-o secvenţă care implică înţelegerea altora şi 
care poate apoi să apară ca o comunicare". 

In mai multe locuri, Luhmann. pleacă de la faptul că sistemele psihice 
ocupă pe scara evoluţiei o poziţie intermediară între sistemele organice şi 
cele sociale, prin urmare, că sunt din punct de vedere genetic „mai 
timpurii" decât sistemele sociale. Numai sistemele psihice dispun de 
conştiinţă, iar persoanele, ca purtătoare de conştiinţă, stau la baza 
sistemelor sociale (p. 244 sqq.). Această imagine apare cu precădere în 
legătură cu reflectiile ce privesc autocataliza sistemelor sociale. Când 
ordinea socială (în sensul lui Lewis) apare prin aceea că unul din actorii 
instituiti solipsistic sparge cercul nociv al dublei contingente printr-o 
autofixare unilaterală, trebuie atunci postulate persoane sau „purtători de 
conştiinţă" care, mai înainte de orice altă participare la sisteme sociale, 
sunt capabili de judecată şi decizie. Doar din această „realitate fizico- 
chimico-organic-psihică" se detaşează apoi sistemul social emergent (p. 
170 sqq.). Pe de altă parte, cele două tipuri de sisteme nu pot sta pe 
trepte diferite ale scării evoluţiei, dacă ambele trebuie să se distingă în 
egală măsură de sistemele organice prin cucerirea emergentă care este 
prelucrarea sensului. Astfel, în alte locuri Luhmann (p. 141 sq.) vorbeşte 
de o co-evolutie, de apariţia - co-originară, ce se presupune (în ambientul 
lor) reciproc - a sistemelor prelucrătoare de sens, sisteme ce se sprijină 
pe de o parte pe conştiinţă, iar pe de altă parte pe comunicare. 


(care au exercitat deja, prin G. H. Mead şi C. Levi-Strauss, o mare 
influenţă asupra teoriei sociale) a fost elaborat statutul 
suprasubiectiv, prioritar în raport cu subiectul, al limbajului. Pe 
acest fundal istorico-teoretic devine clar cu ce consecinţe 
agravante se încarcă teoria prin repartizarea acestor structuri 
lingvistice ce acoperă psihicul şi socialul la două sisteme diferite. 
Acum că schiţa teoriei luhmanniene se conturează mai clar, putem 
vedea de asemenea câte energii trebuie cheltuite pentru a ţine 
sub control problemele ce derivă din această unică decizie de 
principiu. 

Structurile suprasubiective ale limbajului ar angrena prea strâns 
societatea şi individul. O intersubiectivitate a înţelegerii între 
actori - produsă prin expresii identice ca semnificaţie şi pretenţii 
de validitate criticabile - ar fi o legătură între sistemul psihic şi cel 
social, ca şi între sisteme psihice diferite. Sistemelor le este 
permis să acţioneze contingent unul asupra celuilalt doar din 
afară; raporturilor între ele le lipseşte orice reglementare internă. 
Din această cauză, Luhmann este mai întâi nevoit să reducă limba 
şi acţiunea comunicativă la formate atât de mici, încât se pierde 
din vedere angrenajul intern între reproducere culturală, 
integrare socială şi socializare. 

în opoziţie cu conceptul introdus fenomenologic * de sens, 
expresiei lingvistice îi este desemnat un statut subordonat. 
Limbajul serveşte doar generalizării simbolice a evenimentelor de 
sens curente. El cuantifică, ca să spunem aşa, fluxul experienţei în 
identități recognoscibile din nou (p. 136 sqq.).5% în plus, limbajul 
rămâne secundar în raport cu conştiinţa. Viaţa solitară a 
sufletului, inclusiv gândirea discursivă, nu este structurată 
lingvistic de la bun început. Structurarea lingvistică doar 
articulează prin cezuri desfăşurarea spontană a conştiinţei, şi îi 
conferă acesteia capacitatea de a alcătui episoade (p. 367 sqq.). 
Totuşi, dincolo de acestea, limba nu este constitutivă pentru 
procesele de înţelegere; ea operează „în spirit" chiar şi înaintea 
oricărei comunicări. în măsura în care limba participă la 
organizarea proceselor de reprezentare şi de gândire, ea nu 
funcţionează deloc ca un derivat interiorizat al vorbirii (p. 137, 
367). Fiecare dintre aceste teze e foarte controversată; ele ar 
trebui întemeiate în contexte speciale ale filosofiei limbajului, în 
orice caz, aceste cerinţe nu pot fi soluționate cu referiri fenome- 


nologice sau chiar cu definiţii. 

Fireşte, strategia lui Luhmann este clară: dacă producerea de 
simboluri lingvistice se epuizează în articularea, abstragerea şi 
generalizarea proceselor conştiinţei şi contextelor de sens 
prelingvistice, atunci comunicarea efectuată 


Note: 


555 Rămâne desigur o problemă deschisă felul in care sensul prelingvistic 
mai poate fi preordonat structurii intentionale a conştiinţei. 


cu mijloace lingvistice nu poate fi explicată plecând de la condiţii 
de posibilitate specific lingvistice. Iar dacă limba nu mai este luată 
în calcul ca o structură care face posibilă conexiunea internă între 
înţelegerea sensului, semnificaţia identică şi validitatea 
intersubiectivă, atunci nici înţelegerea expresiilor identice ca 
semnificaţie, nici acordul (sau dezacordul) asupra validității 
exprimărilor verbale, nici comunitatea unui context de sens şi 
referinţă împărtăşit intersubiectiv - adică participarea 
comunicativă la o lume a vieţii reprezentată printr-o imagine 
lingvistică a lumii - nu mai pot fi explicate pe căile analizei 
limbajului. Aspectele unei intersubiectivitäti produse lingvistic 
trebuie să fie mai degrabă derivate ca artefacte autopro-duse din 
reacţiile reciproce ale sistemelor prelucrătoare de sens. Luhmann 
se foloseşte aici de binecunoscute figuri de gândire empiriste. 
Astfel ia naştere, de exemplu, înţelegerea sensului, sub nivelul 
înţelegerii limbajului, din observarea reciprocă a sistemelor 
psihice - sisteme care ştiu că fiecare din ele operează autoreferent 
şi, din această cauză, fiecare apare în ambientul perceput al 
celuilalt. Aici apare o spirală de reflectări, repetate arbitrar, ale 
observărilor celorlalţi şi observărilor de sine. Prin observarea 
actului observării reciproce se constituie atunci o înțelegere 
pentru diferenţele între perspectivele concepţiilor. Această 
dimensiune socială a sensului nu se actualizează, în concluzie, 
printr-o convergenţă a orizonturilor de înţelegere, care se agregă 
în jurul semnificatiilor identice şi ale pretențiilor de validitate 
recunoscute intersubiectiv, şi care fuzionează în consensul asupra 
a ceva intenţionat sau spus. între sisteme psihice diferite nu se 
poate construi nici un al treilea sistem comun, fie el un sistem 


social apărut autocatalitic care se include simultan în propriile 
sale perspective sistemice şi se repliază pe propriilc-i perspective 
egocentrice: „Pentru puţinele aspecte la care se ajunge în cadrai 
raporturilor (sistemelor autoreferentiale care se observă 
reciproc), capacitatea lor de prelucrare a informaţiei ar putea fi 
suficientă. Ele rămân separate, nu fuzionează, nu se înţeleg unul 
pe celălalt mai bine decât înainte. Ele se concentrează pe ceea ce 
pot observa ca input şi output la celălalt în calitatea lui de sistem- 
într-un-ambient - şi învaţă de fiecare dată autoreferential în 
propria lor perspectivă a observării. Ele pot încerca să influenţeze 
prin propria lor acţiune ceea ce ele observă, şi pot învăţa şi din 
feedback. în acest fel poată apărea o ordine emergentă... Numim 
aceasta... sistem social." 

Sistemele sociale prelucrează sensul în forma comunicării. în 
acest scop se introduce limbajul. Acesta însă nu pune la dispoziţie 
expresii identice 


ca semnificaţie, ci permite doar să punem semne în locul sensului. 
Sensul este adaptat întotdeauna diferenţei de perspectivă a 
conceperii. Alter şi Ego pot desigur „să fie întăriţi în actul opinärii 
ca prin utilizarea cu acelaşi sens a semnelor să exprime acelaşi 
lucru" (p. 220). Ca mediu de comunicare, limbajul este atât de 
puţin determinat, încât nu este adaptat pentru a depăşi 
egocentrismul perspectivelor sistemice particulare printr-o 
perspectivă comună superioară, supraordonată sau intersistemică. 
Pe cât de puţin dispun multiplele sisteme de aceleași semnificaţii, 
pe atât de puţin înţelegerea se termină cu un acord stricto sensu. 
Separarea între dimensiunea socială şi cea materială trebuie să 
excludă tocmai ceea ce suntem înclinați a considera telos-ul 
limbii: a întemeia înţelegerea mea a unui lucru cu referire la posi- 
bilitatea unui consens, pe care noi îl obţinem împreună asupra 
acestui lucru. Astfel, nici validitatea unei expresii nu trebuie 


întemeiată în recunoaşterea intersubiectivă a pretențiilor 
criticabile de validitate, ci într-un consens existent de fiecare dată 
doar pentru Ego sau pentru Alter. Limba nu oferă un sol ferm pe 
care Ego să se poată întâlni cu Alter în consensul asupra ceva: 
„Consensul meu este consens doar în raport cu consensul tău, dar 
consensul meu nu este şi consensul tău, şi nu există argumente 
factuale sau temeiuri raţionale care ar putea asigura în ultimă 
instanţă această coincidenţă (din nou: plecând de la dimensiunea 
materialä)." (p. 113) „Combinarea" dimensiunii sociale şi 
materiale, tocmai cea care ne permite să gândim aceasta, este 
considerată de Luhmann „greşeala capitală a umanismului" (p. 
119). 

Ansamblul de consecinţe problematice urmărit până aici se 
raportează în general la dizolvarea în manieră empiristă a 
fundamentelor transsubiective ale proceselor de înţelegere - adică 
folosirea expresiilor identice ca semnificaţie şi constituirea unui 
consens pe baza pretențiilor de validitate - pentru a injecta 
structurile intersubiectivitätii produse lingvistic cu un concept 
minimalist al limbajului. Constiinta individuală şi societatea îşi 
capătă autarhia de sisteme individuale ce pot constitui ambiente 
unul pentru celălalt doar atunci când interacţiunea lor nu este 
reglementată prin raporturi interne - aşadar când cultura, 
societatea şi persoana nu mai sunt conectate intern în structurile 
lumii vieţii. Bineînţeles, apare de îndată un al doilea complex de 
consecinţe problematice din momentul în care primul este 
prelucrat şi sunt asigurate premisele pentru ca sistemele psihice 
şi sociale să vină doar contingent în contact şi să atingă genul de 
interdependente ce rezultă din relaţii externe. Căci acum trebuie 
ca ceea ce a fost în primă instanţă separat să fie recombinat 
gradual. Acele angrenaje - între individ şi societate, între biografia 
individuală şi formă de viaţă colectivă, între individualizare şi 
constituire socială - pe care le-am explicat sub aspectele 
reproducerii 


culturale, integrării sociale ş.i socializării, pornind de la 
cooperarea componentelor angrenate intern ale lumii vieţii, 
trebuie să le facem plauzibile cu ajutorul unor ipoteze auxiliare 
extrase din reţeaua relațiilor externe. 


Acestui scop serveşte, de exemplu, conceptul de interpenetrare, 
care se referă la situaţia în care două sisteme - ce constituie 
reciproc ambiente unul pentru celălalt - limitează spontan gradul 
de libertate al unei asemenea relaţii externe, pentru a se face 
reciproc dependente în actele formării de structuri. 
Interpenetrarea socială sau interumană este prezentă atunci când 
„ambele sisteme se fac reciproc posibile prin faptul că fiecare îşi 
inserează propria complexitate precoastituită în cea a celuilalt." 
(p. 290) Cu ajutorul acestei reprezentări ar trebui explicate, de 
exemplu, legăturile intime sau aşteptările morale. Astfel trebuie 
explicate toate fenomenele care dau de gândit atâta timp cât se 
pleacă de la ideea că sistemele psihice şi sociale nu sunt de la bun 
început coordonate între ele. Pe baza acestor premise, procesul de 
socializare, de exemplu, nu poate fi înţeles decât ca operaţie 
proprie a sistemului psihic: „Socializarea este întotdeauna 
autosocializare." (p. 327) Dificultăţi similare prezintă şi conceptul 
de individualitate. După ce conexiunea internă între socializare şi 
individuare a fost tăiată, conceptul încărcat normativ de 
individualitate nu-şi mai poate găsi aplicare decât ca „formular de 
descriere personală" copiabil. 

Strategia de formare a conceptelor, pe care nu pot aici decât s-o 
amintesc în treacăt, se explică prin faptul că teoria se 
împotmoleşte cumulativ în urmările problematice ale unei singure 
decizii fundamentale. Prin aspectele socialului şi psihicului, 
Luhmann desparte, ca să zicem aşa, viaţa speciei de cea a 
exemplarelor sale, pentru a o împărţi în două sisteme exterioare 
unul altuia, deşi conexiunea internă a celor două aspecte este 
totuşi constitutivă pentru formele de viaţă constituite lingvistic. 
Cu siguranţă, indicaţiile nu pot înlocui argumentele şi 
contraargumentele. Dar deja planul pe care ar putea fi schimbate 
argumentele nu e uşor de stabilit. In realitate, această teorie - 
contrar felului în care o înţelege autorul ei - nu se adaptează 
formatului comparativ modest al unei teorii „specializate în 
universal", de forma unei discipline. Ea nu este propriu-zis 
sociologie, ci trebuie comparată mai degrabă cu proiectele 
metateoretice care îndeplinesc funcţiile concepţiilor despre lume. 
Consider teoria lui Luhmann ca fiind o continuare ingenioasă a 
unei tradiţii ce a marcat înţelegerea de sine a perioadei europene 
moderne şi care a oglindit astfel modelul selectiv al 
raționalismului occidental. Unilateralitatea cognitiv-instrumentalä 
a rationalizärii culturale si sociale şi-a găsit expresie şi în 
încercările filosofice de a stabili o înţelegere de sine obiecti-vistă a 
omului şi lumii sale - mai întâi în concepţii mecaniciste despre 


lume, 


mai apoi în cele materialiste sau fizicaliste, concepţii ce reduceau, 
prin teorii mai mult sau mai puţin complexe, spiritualul la 
material. în ţările anglo-saxone, materialismul analitic ţine vii 
până astăzi discuţiile asupra relaţiei între corp şi spirit; până 
astăzi, convingerile de fond fizicaliste sau altele, scientiste, 
sprijină pretenţia ca toată cunoaşterea intuitivă să fie eliminată 
din perspectiva unui observator din ştiinţele naturii - de a o 
înţelege plecând de la obiecte. în cazul înţelegerii de sine 
obiectiviste, nu este vorba, bineînţeles, de una sau alta dintre 
explicaţiile particulare, ci de actul unic al unei răsturnări a 
atitudinii naturale în raport cu lumea. însăşi lumea vieţii trebuie 
antrenată într-o perspectivă a auto-obiectualizării, astfel încât 
ceea ce ni se deschide în mod normal în orizontul ei, ca să zicem 
aşa, performativ, dintr-o perspectivă extramundană apare ca un 
eveniment pur şi simplu străin de sens, exterior şi accidental, 
explicabil doar după modelele ştiinţelor naturii. 

Atâta timp cât mecanica, biochimia sau neurofiziologia au furnizat 
limbajele şi modelele, a trebuit să se rămână, fireşte, la stadiul 
ordonărilor generale şi abstracte, şi al discuţiilor de principiu 
asupra spiritului şi corpului. Sistemele descriptive de origine 
ştiinţifică sunt prea depărtate de experienţele cotidiene ca să 
poată introduce clandestin în lumea vieţii auto-descrieri alienante 
în manieră diferențiată şi pe un front larg. Acest fapt se schimbă 
odată cu limba teoriei generale a sistemelor, care s-a dezvoltat din 
cibernetică şi din aplicarea modelelor ei în diferitele ştiinţe 
biologice. Modelele de reprezentare inspirate de operaţiile 
inteligenţei şi adaptate vieţii organice se apropie de formele 
socioculturale mult mai mult decât acelea ale mecanicii clasice. 
Aşa cum o arată uimitoarele traduceri ale lui Luhmann, această 
limbă poate fi manipulată şi amplificată atât de flexibil, încât ea 
poate furniza descrieri noi chiar şi pentru fenomene subtile ale 
lumii vieţii, descrieri nu doar obiectivatoare, ci obiectiviste. 
Trebuie să ţinem seama de faptul că teorii inovatoare ale societăţii 
erau permanent ancorate, prin paradigmele lor, în societatea 


însăşi, şi nu au aparţinut niciodată exclusiv sistemului ştiinţei. Un 
efect de obiectualizare apare în orice caz pe măsură ce teoria 
sistemelor pătrunde în lumea vieţii, introducând în aceasta o 
perspectivă metabiologică, din care ea învaţă apoi să se înţeleagă 
pe sine ca un sistem într-un ambient-cu-alte-sisteme-într-un- 
ambient - ca şi cum procesul lumii nu s-ar derula prin nimic 
altceva decât prin diferenţe sistem-ambient. 

în acest fel, raţiunea centrată în subiect este înlocuită de 
raționalitatea sistemică. Prin aceasta, critica raţiunii realizată ca 
critică a metafizicii şi a puterii - a cărei retrospectivă am făcut-o în 
aceste prelegeri - îşi pierde obiectul. în măsura în care teoria 
sistemelor îşi aduce contribuţia specializată nu numai în cadrul 
sistemului ştiinţei, ci pătrunde, cu pretenţia ei de 


universalitate, şi în lumea vieţii, ea înlocuieşte convingerile de 
fond metafizice cu altele, metabio logice. Cu aceasta, şi disputa 
între obiectivişti şi subiectivişti îşi pierde sensul. Poate că 
intersubiectivitatea produsă lingvistic şi sistemul închis 
autoreferential oferă cuvintele-cheie pentru o controversă ce 
poate lua locul problematicii devalorizate a relaţiei spirit-corp. 

